
Esipuhe 


Tällainen kirja on ehdoton välttämättömyys aikana, jolloin 
liikeyritysten ja muiden yhteisöjen saatavilla olevien laitteiden 
määrä ja tyyppien moninaisuus kasvavat lisääntyvällä vauhdilla. 
Tämän kirjan, jonka tulisi olla yhtä hyvin kirjoituskonetta 
hankkivan pienyrittäjän kuin miljoonan markan toimistojärjes- 
telmää harkitsevan suuryrityksen ammattiostajankin käytettä- 
vissä, tarkoituksena on selvittää yksinkertaisesti ja selkeästi 
tapahtumassa olevat muutokset ja suhteuttaa samalla nämä 
muutokset tarjolla oleviin laitteisiin. Pyrkimyksenä ei ole teknisen 
vertailun laadinta, vaan erilaisten kehitystulosten esittely niiden 
sovellutusten kannalta — eli siis miten ne toimivat ja vaikutta- 
vat toimiston työtapoihin. 

Olemme jakaneet kirjan viiteen osaan. Osa 1 on yleinen 
johdatus laitteiden ostamisen iloihin, mutta samalla varoitus 
eräistä sudenkuopista. Osassa 2 tarkastellaan toimistokoneiden 
muutosten perussyitä — usein ”digitoinniksi” kutsuttua tapah- 
tumasarjaa. Osa 3, joka on itse asiassa tarkoitettu laittei- 
den esittelyksi, luo katsauksen kaikkiin eri laitteiden käyttö- 
alueisiin selvitellen samalla digitaalitekniikan vaikutusta kuhun- 
kin laitteeseen. Osassa 4 tarkastellaan sitten ”integroinnin” 
eli yhdentymisen” nimellä tunnettua prosessia — miten eri 
tyyppiset laitteet kytkeytyvät toisiinsa ja mikä merkitys tällä 
on niin pienten kuin suurtenkin toimistojärjestelmien laadin- 
nassa sekä miten tämän vaikutukset ilmenevät viestintätoimin- 
nassa — niin kutsutun ”tietotekniikan” kehityksessä. Osassa 
5 tutkitaan lopulta kahta ”näkymätöntä” mutta liikeyrityksen 
ostajan kannalta erittäin tärkeätä aihetta. Ensiksi tutkiskellaan 
yksityiskohdittain liisauksen, vuokrauksen ja käteisoston suhteel- 
lisia etuja pyrkien myös osoittamaan eri menetelmiin liittyviä 
vaaratekijöitä. Toiseksi luomme katsauksen tärkeisiin huollon 
ja tarvikkeiden saannin alueisiin. 


Kirjoittaessamme tätä kirjaa olemme hyödyntäneet vuonna 
1980 perustamamme kuukausittainen kuluttajaraportin What 
to Buy for Business toimitustyössä saamiamme monipuolisia 
tietoja. Kun mainittu lehti pyrkii kuvaamaan kunkin laitteen 
yksityiskohtia ja antamaan suosituksia ostamiseen ja osta- 
matta jättämiseen, tätä kirjaa ei ole suunniteltu yksittäisten 
saatavilla olevien mallien perusteelliseen tarkasteluun. Tosin 
olemme laatineet lyhyen katsauksen useimpien alueiden päähank- 
kijoista. Tarkempaa tietoa kaipaavalle lukijalle suosittelemme 
luonnollisestikin lehteämme, jossa tutkimustuloksia pidetään 
jatkuvasti nopeiden muutosten tasalla. Tietoja What to Buy 
-lehdestä on saatavissa osoitteesta 11 Kings Road, London 
SW3. 

Seuraavassa muutama sana tämän kirjan käytöstä. Muodosta- 
mamme jako viiteen osaan tähtää erikseen luettavissa oleviin 
”moduuleihin”. Esimerkiksi digitaalitekniikkaan jo syvällisesti 
perehtyneen ei kannata lukea osaa 2. Samaan tapaan osa 3 on 
tarkoitettu eri laitteiden luetteloksi, jota ei ole syytä lukea 
yhtä menoa kovin yksityiskohtaisesti. Olemme tarkoitukselli- 
sesti syventyneet tässä osassa kuhunkin laitteeseen kohtalaisella 
tarkkuudella, koska emme pidä mielekkäänä harrastaa pinta- 
liitoa sellaisilla alueilla, joihin yritykset kuluttavat hyvinkin 
kymmeniä tuhansia markkoja. Vaikka jotkin tämän osan luvuista 
ovat pitkiäkin, uskomme niiden lukemiseen käytetyn ajan 
tulevan maksetuksi myöhemmin runsaassa määrin ajan ja rahan 
säästöjen avulla. Mainittakoon vielä, että vaikka eri lukujen 
ja osien välillä on viittauksia toisesta toiseen, olemme myös 
kerranneet monia asiota niiden lukijain hyödyksi, jotka eivät 
halua etsiä viitekohtia tai eivät ole lukeneet aikaisempia 
lukuja. Siten esimerkiksi luvuissa 8 ja 9 puhutaan tietokoneiden 
yhteydessä tietoliikenneverkoista ja viestinnästä, vaikka näitä 
alueita tarkastellaankin yksityiskohtaisesti näille aiheille varsi- 
naisesti omistetuissa luvuissa osassa 4. 

Lopuksi haluaisimme osoittaa kiitoksemme monille tämän 
kirjan valmistelussa välitöntä tai välillistä apua antaneille 
henkilöille. Tuskin olisi sopivaa yksilöidä käsittelemiemme lait- 
teiden ja järjestelmien tuottajien ja myyjien edustajia, mutta 
tutkimustyömme niin tätä kirjaa kuin lehteämme What to Buy 

varten on ollut voimakkaasti heistä riippuvainen. Luonnolli- 
sestikaan kaikki näkemyksemme eivät miellytä jokaista toimisto- 
laitteiden edustajaa, mutta toivomme myös arvostelijaimme 
pitävän kirjaa kiinnostavana. Haluamme kuitenkin mainita 
erityisesti Howard Kleynin Cable & Wireless plc:stä sekä British 
Telecomin lehtitoimiston, jotka kumpikin ovat tehneet yksi- 
tyiskohtaisia huomautuksia luvun 10 käsikirjoitukseen, joskin 
mainitun luvun lopullinen sisältö on täysin meidän vastuul- 
lamme. Haluamme myös ilmaista kiitollisuutemme What to 
Buy -lehden lukijoille, jotka tuovat jatkuvasti esiin laitteissa 
havaitsemiaan ongelmia ja joiden kahden viime vuoden aikana 
tuottama palaute on ollut korvaamaton. 

Erityisesti kiitoksemme kirjamme ja sen taskupainoksen kus- 
tantajalle Kogan Page ja Century Publishing. Ja viimeiset, 
mutta eivät suinkaan vähäisemmät kiitoksemme Tracey Baine- 
sille, Arabella Faberille ja Simon McCuigan Burnsille, joiden 
työ ja väsymätön ponnistelu ovat merkinneet niin paljon What 
to Buy -lehden menestykselle ja sen kautta myös tämän kirjan 
laadinnalle. 


Suomentajan esipuhe 


Tämä teos on kohdistettu brittiläiselle pienen ja keskisuuren 
yrityksen toimistolaitteiden ostajalle. Saadakseni teoksen istu- 
maan paremmin vastaavan suomalaisen lukijan käteen olen 
varovaisella kädellä tehnyt muutoksia esitystapaan kulttuuri- 
kuilun kaventamiseksi, muuntanut rahasummat markoiksi sekä 
karsinut joitakin suomalaisen lukijan kannalta epäolennaisia 
asioita. Alkuteoksen kirjoittamisen ja suomentamisen välillä 
on tuskin ehtinyt kulua kahta vuotta, mutta silti moni kir- 
jassa esitetty ennuste tai hinta on ehtinyt mennä vanhaksi. 
Joitakin hintoja olen tarkistanut, mutta yleensä muunnos 
on tehty likipitäistä kurssia käyttäen. Posti- ja telealan kehitys 
on ollut meikäläisestä huomattavasti poikkeavaa, joten eräitä 
tämän alan kuvauksia olen lyhennellyt. Vastaavasti olen lisännyt 
muutamia huomautuksia tilanteesta omassa maassamme ryhty- 
mättä kuitenkaan varsinaiseen muutostyöhön. Helsingin Puhelin- 
yhdistykseltä olen saanut arvokasta aineistoa erityisesti tele- 
tekniikasta toimiston kehittämisessä. Samalla kun kiitän tästä 
pyydän myös kiittää useita yrityksiä, jotka ovat antaneet käyt- 
tööni tuoretta tietoa tuotteistaan. 

Varsinainen uutuuksien luettelo tämä kirja ei pyri olemaan. 
Lukija huomannee piankin, että kirjoittajien punaisena lankana 
on ”caveat emptor” eii ostaja varokoon. Sen mukaisesti suosi- 
tellaan järkevien kokonaisratkaisujen etsimistä ja kenties hyvinkin 
yksinkertaisten vaihtoehtojen harkintaa myyjien hyökkäävistä 
vakuutteluista välittämättä, vaikka painopiste onkin ”tulevai- 
suuden toimistoon” johtavien laitteiden tarkastelussa. 

OSA 1: TOIMISTONSISÄINEN KULUTTAJA 


l 


Kuluttajansuoja ja toimistolaitteet 


Vaikka ”kuluttajansuojaliike” laajassa merkityksessään kokikin 
parhaan nousukautensa yksityisten kansalaisten osalta 60- ja 70- 
luvuilla, se miltei kokonaan ohitti liiketoiminnan tarpeisiin tehdyt 
ostot. Which? -lehden uskollinen tilaaja jätti kuluttajansuoja- 
liikkeen lakin naulakkoon työhön saapuessaan. 

Eräs syy tähän on, että muutamille nimitys ”kuluttajan- 
suoja” merkitsee yritystoiminnan vastaista sävyä. Jotkut kulut- 
tajansuojaliikkeeseen lukeutuvat näyttävät toimivan siinä henges- 
sä, että yritykset ja yksilöt ovat eri puolilla aitaa, niin että 
ajatus yrityksestä kuluttajana on täysin ristiriitainen. Itse asiassa 
tällainen yritystoiminnan vastainen kuluttajansuojaliike on jossa- 
kin määrin laimentunut saavutettuaan huippunsa Naderin op- 
pien villeimpinä aikoina 70-luvun alussa (vaikkakin, ironista 
kyllä, tämän lajin kuluttajansuojaus johti loistaviin liiketoimiin 
niiden kohdalla, jotka osasivat hyödyntää tämän aatteen hyvin). 

Samaan tapaan on yhteys kuluttajansuojauksen ja eräiden 
poliittisten liikkeiden välillä johtanut vaikutelmaan, että yri- 
tykset eivät voi itse olla ”kuluttajia”. Näin esimerkiksi ympäris- 
tönsuojelijat ja vasemmistolaiset ynnä monet muut ovat aika 
ajoin pyrkineet liittymään kuluttajansuojaliikkeeseen taktisista 
syistä, vaikka todellisuudessa mitään loogista yhtymäkohtaa 
ei ole ollut olemassa. 

Kuluttajansuojauksella ei ole itse asiassa mitään poliittis- 
ta muotoa. Kuluttajansuojauksen kannattajan ei tarvitse muuta 
laatuominaisuutta kuin näkemyksen, että tavaran tai palvelun 
ostajan edut on turvattava lain voimalla ja että hänen on 
saatava avukseen sellaista tietoa, joka opastaa häntä valitsemaan 
ostoksensa järkevin perustein ja joutumatta huippuunsa kehitet- 
tyjen markkinointitekniikkain uhriksi. Näin ollen kuluttajan 

ei tarvitse olla pelkästään jääkaappia tai autoa ostava yksityinen 
kansalainen vaan yhtä hyvin kopiokonetta tai tietokonetta 
ostava yritys. 

Mutta lisäksi toinen syy siihen, että kuluttajansuojaliike ei 
todella näkyvästi ilmennyt toimistoissa sen esiintyessä kodeissa, 
on se seikka, että aivan viime aikoihin saakka yrityksillä 
oli vain vähän mahdollisuuksia tehdä valintaa useiden laittei- 
den välillä, joten tarvetta ei siihen juuri ollut. Tämä johtui 
tekniikan kehittymättömyydestä sekä nykyisten kaltaisten laittei- 
den suhteellisen korkeasta hinnasta. Kun nykyään tuskin voi 
avata lehteä havaitsematta siinä kopiokoneiden, tietokoneiden 
tai ja monien muiden vastaavien laitteiden mainoksia, on hyvä 
muistaa liikemaailman ostajan elämän olleen vain kymmenen 
vuotta sitten aivan erilaista — ja paljon yksinkertaisempaa. 
Silloinhan ei uudenaikaista kirjoituskonetta kaipaavan tarvinnut 
etsiä sitä kaukaa. IBM oli saanut patentin pallokirjoittimelle, 
joten muut eivät sitä tehneet. Samoin jokaisen tavallisen pa- 
perin kopiokonetta hakevan piti kääntyä Xeroxin puoleen, koska 
muita kunnon vaihtoehtoja ei ollut. 


Tekninen kehitys ja kuluttajansuoja 


Ajat ovat kuitenkin muuttuneet. Ennen kaikkea on nykyään 
tavanomaisten laitteiden kuten kirjoituskoneiden, kopiokoneiden 
ja vastaavien laitteiden valmistajia kirjaimellisesti tusinoittain 
ja kullakin niistä monia malleja. Mutta mikä on vielä merkit- 
tävämpää, nykyään on mahdollista harkita kokonaan uusia 
laitekokonaisuuksia, = joista ei muutama vuosi sitten voitu 
kuvitella muuta kuin kaikkein suurimmissa yhtiöissä. Sillä 
mikroelektroniikan kehityksen mukanaan tuomat tekniset muu- 
tokset ovat aiheuttaneet liiketoiminnan johtamisessa ja suoritusta- 
voissa suuren luokan vallankumouksen, kuten kaikki hyvin tie- 
dämme. Jotkut kutsuvat tätä ”tietotekniikan” vallankumoukseksi, 
mutta liikeyritykset havaitsevat tämän varmaankin parhaiten 'sen 
tuloksista — suhteellisen halpoja mutta silti tehokkaiden tieto- 
koneiden laajasta levinneisyydestä sekä edelleen saman tekniikan 
sovellutuksista moniin muihin laitteisiin tavallisista kirjoituskoneista 
aina myyntiautomaatteihin tai postivaaoista aina kassakoneisiin 
saakka. 

Eräs tämän vallankumouksen useasti havaitsematta jäänyt 
sivutuote on, että se vaikeuttaa suuresti laitteiden valintaa. 
Jos ostajan tuli aikaisemmin valita muutaman Xeroxin laitteen 
joukosta sopiva tai tehdä päätöksiä IBM:n kirjoituskoneen 
lisälaitteista, joutuu hän nyt — aivan kirjaimellisesti — koh- 
taamaan satoja laitteiden myyjiä, jotka kaikki kykenevät tar- 
joamaan sopivia ratkaisuja aivan pienillekin yrityksille. Tieto- 
tekniikan vallankumoukselle on tosin ironista, että juuri sen 
alan tuotteista on mitä vaikein saada hyödyllistä tietoa. Sen 
vuoksi kuluttajan on erittäin vaikea osata ostaa oikein. 

Kaiken lisäksi ostajan on tunnettava kaikkien eri tyyppis- 
ten laitteiden hyvät ja huonot puolet ennen kuin hän voi 
edes alkaa lopullista valintaansa. Mitä eroa on mini- ja mikro- 
tietokoneella? Mihin asettuu niin kutsuttu ”henkilökohtainen 
tietokone”? Miten tekstinkäsittelylaite eroaa tietokoneesta? Min- 
kälainen on muistilla varustettu elektroninen kirjoituskone? 
"Olisiko telekopiolaitteisto parempi kuin teleksi? Mitä kaikki 
puheet ovat teleksin korvaamisesta ”teleteksillä”, ja miksi 
tällä asialla on merkitystä hankittavan tietokoneen tyypille? 
Mitä todella tarkoitetaan toimistolaitteiden yhdentymisellä? Ja 
jos siirrytään teknisen kehityksen tikapuita pitkin hiukan alem- 
maksi, esimerkiksi kopiokonetta ostava ei kenties ole aivan 
täysin selvillä märkä- ja kuivakopioinnin ratkaisevasta erosta. 
Kysymyksiä riittää. Toimiston laitteita ostavan täytyy nykyään 
ymmärtää paljon monimutkaisempia käsitteitä kuin muutama 
vuosi sitten. 

Juuri tämän vuoksi kuluttajansuoja on tullut liiketoiminnassa 
perin tärkeäksi. Joutuessaan tekemään niin monia valintoja 
ja päätöksiä mutkikkaissa asioissa ostaja tarvitsee paljon enem- 
män tietoja ja neuvoja. Myös vaara väärille teille joutumi- 
sesta on entistä suurempi, kenties sitäkin suuremmalla syyllä, 
että laitteiden myyjät useasti käyttävät hyväkseen maallikon 
tietämättömyyttä. Uuden kehittyneen tekniikan ja kuluttajan- 
suojan yhteys on tärkeä, ja se on keskeistä myös tavallemme 
lähestyä laitteistojen valintoja niin tässä kirjassa kuin kuukau- 
sijulkaisussamme What to Buy for Business. 


13 


Sudenkuoppien välttäminen 


Toimistokoneet ovat nykyhetkellä eräs tärkeimmistä kasvualu- 
eista länsisissä talouspiireissä. Se on myös erittäin kiivaan 
kilpailun alue, jolla monet myyjät kiistelevät parhaista tuotoista. 
Heidän intonsa tavoitteittensa saavuttamiseksi yhdessä ostajien 
suhteellisen tietämättömyyden kera aiheuttaa varomattomalle 
ostajalle monia suodenkuoppia. Joka lähtee ostamaan toimisto- 
laitteita tuntematta näitä vaaroja päätyy liian korkeaan hin- 
taan tai väärään laitteseen. Käytämme tämän luvun loppu- 
osan kuvataksemme näitä ongelmia muutamin esimerkein. 


Tavaramerkit 


Otetaanpa esimerkiksi tavaramerkit tai eri nimitykset. Vain 
harvat ihmiset ovat selvillä siitä, kuinka laajassa mitassa kil- 
pailevia laitteita myydään eri tavaramerkein, vaikka ne itse 
asiassa ovat saman tehtaan valmistamia täysin identtisiä malleja. 
Tarkastellaanpa vaikka kopiokoneita. Viimeksi kahlatessamme 
koko lajitelman läpi saimme selville, että markkinoiden 115:sta 
mallista ei vähempää kuin 59 voitiin ostaa vähintään kahdella 
eri merkillä. Tässä ei sinänsä ole mitään väärää, mutta asia 
on syytä tietää, koska saman laitteen eri merkeillä on usein 
oleellinen hintaero. Silti jälleenmyyjät vain harvoin päästävät 
julkisuuteen, että ne ovat vain antaneet oman merkkinsä toisen 
valmistamalle tavaralle. Niiden esitteissä kerrotaan tyypilli- 
sesti meidän uudesta kopiokoneestamme” taikka ”parhaasta 
tähänastisesta saavutuksestamme”. 

Seuraavassa kuvataan tätä merkkien vaihtamista. Imperial 
Business Eguipment, yksi Britannian ensimmäisistä kirjoitus- 
koneiden ja muiden toimistolaitteiden valmistajista, on kauan 
sitten lopettanut kaiken valmistuksen ja tuo maahan miltei 
kaiken myymänsä, pääasiassa Länsi-Saksasta ja Japanista, ja 
antaa laitteille omat merkkinsä. Sen kirjoituskoneet ovat täysin 
samoja kuin Adlerin tai Triumphin mallit. Sen kopiokoneet val- 
mistaa Japanilainen Mita, ja niitä myydään Englannissa paitsi 
Mita-nimellä myös sellaisilla nimillä kuin Gestetner, Adler, 
Olivetti, Kardex ja Oc& Oc6 puolestaan myy amerikkalais- 
valmisteisia Saxon-koneita, mutta Saxon on aloittamassa Pana- 

sonicin laitteiden myyntiä, jota harjoittaa Panasonicin ohella 
myös Olympia. Ja Olympia taas myy omalla nimellään japa- 
nilaisen Cybernetin kopiokonetta, jota voidaan ostaa myös 
Saxonin nimellä ja sen lisäksi nimellä Facit, Roneo, Decimo ja 
Hermes. Hermes käyttää nykyisin nimeään Olivettin elektroni- 
sessä kirjoituskoneessa, ja Olivetti puolestaan myy Sharpin 
kopiokoneita omalla nimellään. Sharp on käyttänyt hyväkseen 
Canonin lisensioimaa kopiokonetekniikkaa, ja Canon myy myös 
nimellä Copyer/Selex varustettua konetta. 

Copyer itse kuitenkin valmistaa Agfan nimellä varustettua 
kopiokonetta. Mutta Agfa puolestaan valmistaa nimellä AB 
Dick tunnettua laitetta. AB Dick myy tätä laitetta vähemmän 
kuin Agfa, mutta se myy omalla merkillään myös Minoltan 
valmistamaa laitetta. Erästä toista Minoltan kopiokonetta myy 
Regma, joka ei itse valmista mitään, vaan sen useimmat merkit 
valmistaa KIP. Samaan aikaan erästä toista Minoltan merkkiä 
myydään nimellä Lumoprint, ja näin päädymmekin takaisin 
AB Dickiin, joka myös myy samaa laitetta, mutta sen lisäksi 
se myy omalla merkillään erästä Eskofotin valmistamaa jäljennys- 
laitetta, jota puolestaan myydään paitsi Eskofotin myös Ryobin ja 
Gestetnerin nimillä. Jatkaaksemme samaa polkua, Gestetnerin 
nimellä varustettua painolaattojen valmistuskonetta myy Ricoh, 
jonka märkäkopiokoneet tunnetaan nimillä Nashua ja Kalle 
Infotec ja jonka ilman näyttöpäätettä toimivat tekstinkäsit- 
telylaitteet tunnettiin nimellä Nexos, kunnes Nexos pani pillit 
pussiin vuonna 1982. Logican valmistamaa Nexosin näyttö- 
päätteellä varustettua teksitinkäsittelylaitteistoa myy nykyään 
ICL, jonka ”henkilökohtaista tietokonetta” valmistetaan RAIR:in 
lisenssillä. Tämä on periaatteessa sama kuin RAIR:in ”musta 
laatikko”. 

Sekoittavaako? Mutta kysymyksessähän on vain kuvaus merk- 
kipelistä, joka vähintäänkin pitää monet markkinointiosastot 
vilkkaassa työn touhussa laatimassa hämääviä mallinumeroita 
toisten valmistamille koneille sekä rustailemassa myyntikirjalli- 
suutta, jonka tarkoituksena on saattaa viattomat ostajat usko- 
maan koneiden olevan jotakin erikoista ja ainutlaatuista. Yrityk- 
set saattavat joskus mennä erittäin pitkälle salatakseen sen 
tosiasian, että ne ovat ainoastaan nimenneet uudestaan toisten 

laitteet. Siten edellä mainittu Nashua käyttää iskevää sanontaa 
”kopiointijärjestelmien maailmanlaajuinen johtajuus”, vaikka se 
ei todellisuudessa valmistakaan laitetta. Niin mielettömältä kuin 
tämä kaikki näyttääkin, kyse ei ole pelkästään kevyestä lei- 
kinlaskusta, vaan ostajien etujen kannalta haitallisesta käytän- 
nöstä. Sillä paitsi että samaa laitetta voidaan myydä hyvin- 
kin vaihtelevin hinnoin käytetystä merkistä riippuen, ostajalta 
tuhlaantuu paljon aikaa saman merkin tutkimiseen useaan 
kertaan, puhumattakaan jatkuvan merkkien muuttelun vaiku- 
tuksesta hintojen nousuun markkinoinnin ja muiden yleis- 
kustannusten lisääntymisen takia. 

Yrityksillä on monia syitä toisten valmistamien laitteiden 
uudelleen nimeämiseen. Valmistaja saattaa haluta täyttää aukon 
mallilajitelmassaan ja toteaa helpommaksi uuden merkin osta- 
misen kuin oman kehittämisen. Eräät yritykset eivät valmista 
lainkaan omia merkkejään, vaan ostavat kaiken. Edelleen 
yritykset saattavat valmistaa tiettyjä laitetyyppejä, mutta eivät 
kaikkia, joten ne ostavat puuttuvat tyypit ja varustavat ne 
omilla merkeillään ollakseen täydellä lajitelmalla mukana laite- 
markkinoilla. 

Tässä yhteydessä saatetaan käyttää termiä ”alkuperäinen lait- 
teenvalmistaja” (OEM, original eguipment manufacturer). Häm- 
mästyttävää on todeta muiden valmistajien merkkejä myyvien 
yritysten käyttävän tätä nimitystä, vaikka se alunperin viittaakin 
laitteen alkuperäiseen valmistajaan. Käsite OEM on erityisen 
vilkkaassa käytössä tietokonemarkkinoilla, joilla merkkien vaihto 
on yleistä, vaikkakin merkkien vaihtaminen johtuu tällä alueella 
hiukan eri syistä kuin esimerkiksi kopiokoneiden kohdalla. 
Käsittelemme tietokoneiden alkuperäisvalmistajia omana kysy- 
myksenään luvussa 9. 


Vanhentuneet ja ylihinnoitellut laitteet 


On harmillista ostaa laite ja havaita sen olevan saatavilla 
toisella nimellä paljon halvemmalla. Mutta yhtä turhauttavaa 
on ostaa jotakin vain havaitakseen sen olevan vanhentunut 
— varsinkin kun vanhentuneet laitteet ovat nykyään useinkin 
kalliimpia kuin niitä korvaamaan tulleet upouudet mallit. 
Otetaanpa esimerkki. Jonkin aikaa sitten näki tuskin lehteä 

ilman Olivettin mainosta matalamallisesta näyttöpäätteettö- 
mästä sanojenkäsittelylaitteesta Olivetti TES-401, josta Olivetti 
pyysi lähemmäs 50 000 mk. Tuohon aikaan tuskin kukaan 
meiltä neuvoa kysynyt olisi ostanut tätä mallia, koska se oli 
vahvasti ylihinnoiteltu, vanhentunut ja piakkoin uudella mallilla 
korvattava (ei Olivetti tosin sitä myöntänyt, mutta tiesimme 
kyllä uuden mallin olevan jo tulossa). Ei siis ihme, vaikka 
Olivetti ei ollutkaan mielissään meidän julkaistuamme tähän 
viittaavan neuvon lehdessämme What to Buy for Business. Mutta 
silti muutaman kuukauden kuluttua Olivetti ei pelkästään pois- 
tanut tätä mallia uuden, paremman ja halvemman tieltä, vaan 
se jopa möi vanhaa konetta jakeluverkostonsa kautta noin 
16 000 markan polkuhintaan, jolle laite antoikin itse asiassa 
hyvän vastineen. Olivettin mainonta teki ilmeisen hyvin tehtä- 
vänsä, ja monet ihmiset ostivat koneen kalliiseen hintaan. 

Kuvansiirto eli telekopiointi tarjoaa toisen esimerkin. Kuvan- 
siirtokoneet, jotka mahdollistavat asiakirjojen siirron puhelin- 
linjoja pitkin, niin että linjaa pitkin siirretty kuvan vastine 
”kopioidaan” toisessa päässä, ovat aina toimineet jollakin 
kolmesta eri nopeudesta. Vuoden 1980 aikana nopeimmat 
koneet kykenivät lähettämään kuvia vain saman merkkiseen 
koneeseen, koska yleistä standardia ei ollut olemassa. Kaikkia 
laitteita koskeva uusi standardi oli tulossa voimaan vuoden 
lopulla — ja silti, aina viime hetkeen saakka, kuvansiirto- 
laitteiden myyjät onnistuivat autuaallisessa rauhassa tyhjen- 
tämään varastonsa kertomatta kenellekään mallien tulossa ole- 
vasta vanhentumisesta. Ja kuin vahingoniloa tuntien ne alkoivat 
mainostaa vuonna 1981 useimmiten jokseenkin puolta halvempia 
laitteita! Tämän kaltaisia asioita tapahtuu kaiken aikaa, ja 
tässä oli vain lisäesimerkki siitä, miten toimistolaitteiden ostaja 
tarvitsee paljon enemmän tietoa kuin aikaisempina vuosina, 
jolloin teknisiä muutoksia tapahtui paljon harvemmin. 

Liikaa voi joutua maksamaan myös siinä tapauksessa, että 
laite myydään valmistajan ohjehintaa korkeampaan hintaan. 
Kopiokoneiden kohdalla ei ole lainkaan epätavallista, että jäl- 
leenmyyjät hinnoittelevat laitteen jopa tuhansia markkoja luet- 
telohintaa korkeammalle, vaikka muualta voisi saada jopa alen- 
nustakin. Joutuessaan selittämään tällaista menettelyä jälleen- 

myyjä pyrkii usein perustelemaan hintaansa väittämällä vir- 
heellisesti huollon olevan ainutlaatuista, vaikka todellisuudessa 
luettelohinnoin myyvät tarjoavat aivan yhtä hyvää huoltoa, ja 
lisäksi väite on joka tapauksessa kyseenalainen, koska huollosta 
yleensä maksetaan jälkeenpäin huoltosopimuksen tai osien hin- 
nan ja työn kustannusten pohjalta. 

On muitakin — alueita, joilla ostaja voi havaita jääneensä 
toiseksi, vaikka myyjä pysyttäytyisikin luettelohinnoissa. Alen- 
nukset saattavat olla joissakin tapauksissa niin suuret, että vain 
tyhmyri maksaa täyden hinnan. Tuskin mihinkään muuhun tämä 
pätee yhtä hyvin kuin kirjoituskoneisiin, joiden hinnan ollessa 
& 000 markan luokkaa ostajan tuskin tulisi suostua maksamaan 
enempää kuin 5 000 mk. Kuitenkin moni myyjä, joka on valmis 
keskustelemaan runsaasta alennuksesta asiakkaan sitä vaatiessa, 
yrittää saada luettelohintoihin uskovan ostajan maksamaan 
täyden hinnan. Ja vaikka ostaja onkin tietoinen alennusmahdolli- 
suudesta, hän saattaa olla iloinen onnistuessaan saamaan 10 % 
hinnasta pois tietämättä lainkaan kolminkertaisen alennusmah- 
dollisuuden olevan mahdollinen. Tämä on klassinen esimerkki 
tapauksesta, jossa ostaja päätyy ilman luotettavaa tietoa tuot- 
teista ja niiden markkinatilanteesta tarpeettoman korkeaan 
hintaan. Tilanne muistuttaa hämmästyttävästi viattomien tu- 
ristien nenästä vetämistä itäisten maiden basaareissa. 

Mutta vaikka alennukset eivät olisikaan kovin yleisiä, hinta- 
loukkuja saattaa silti esiintyä. Laite ei kenties ole varsinai- 
sesti vanhentunut, mutta hinta on silti liiallinen. Tämän kir- 
joittamisen aikaan tästä esiintyi hyviä esimerkkejä tekstinkä- 
sittelyn alalla. Otetaanpa esimerkiksi kaksi konetta, Xerox 821 
ja Case System 3 000. Kummassakin kaksi tärkeintä hintaan 
vaikuttavaa tekijää, sisäinen muisti ja mikrosuoritin, ovat samaa 
luokkaa. Xeroxin näyttöruutu on hivenen suurempi. Case 
Systemin levykasetin kapasiteetti on hiukan suurempi, mutta 
muutamalla tuhannella markalla Xeroxin levykasettien kapasi- 
teetti voidaan laajentaa paljonkin suuremmaksi kuin Casen. 
Kovalevyasema on saatavissa kumpaankin ja ne ovat laajennet- 
tavissa. Kummallakin on nopeat kirjoittimet, ja kumpikin 
täyttää kaikki tekstinkäsittelyn vakiovaatimukset. Toisin sanoen, 
vaikka siis järjestelmien välillä on selviä eroja, niiden kuvit- 

telisi kilpailevan likipitäen samoin hinnoin markkinoilla. 

Silti Case System maksaa yli kaksi kertaa niin paljon kuin 
Xerox. Jos kumpikin järjestelmä maksaisi saman taikka Case olisi 
kenties kymmenisen tuhatta markkaa kalliimpi, voisimme suo- 
sitella sitä. Emme mitenkään kiellä, etteikö Case olisi hyvä 
järjestelmä, ja sillä on eräitä ohjelmistopuoleen liittyviä etuja 
Xeroxiin nähden, mutta näin suurta hintaeroa ei voida puolus- 
tella ostajan kannalta. Tämä osoittaa, miten markkinoita kun- 
nolla tuntematon ostaja voi helposti joutua maksamaan liikaa. 
Siinä korostuu se, että tietotekniikan aikakaudella ostaja tar- 
vitsee ennen muuta tietoa myriadeista teknisistä tuotteista. 


Muita sudenkuoppia 


Voisimme täyttää koko kirjan pelkästään sudenkuopilla kerto- 
malla niistä lukuisista nimenomaisista tapauksista, joita olemme 
kohdanneet toimittaessamme lehteämme What to Buy for Business. 
Rajoitumme kuitenkin vain muutamaan esimerkkiin, mutta yri- 
tämme tuoda esiin vielä yhden tai kaksi ostajan vaara-aluetta. 
Eräs näistä johtuu siitä, että muutamat valmistajat ja maa- 
hantuojat eivät pelkästään lyö laimin kilpailun edistämistä, vaan 
jopa suorastaan pyrkivät erityistoimin tukahduttamaan sen. 
Pahimmat rajoitustoimet esiintynevät kopioinnin tarvikemarkki- 
noilla. Monet koneiden toimittajat kytkevät ”tonerin” (kopio- 
koneiden käyttämän väriaineen) ja osien toimittamisen toisiinsa, 
jolla tavoin ne estävät vähittäismyyjiä ja käyttäjiä ostele- 
masta tarvikkeitaan vapaasti. Väriaineiden hintoja pidetään kei- 
notekoisesti korkealla, ja arviomme mukaan brittiläiset yrityk- 
set maksavat vuosittain viitisenkymmentä miljoonaa markkaa 
enemmän =väriaineista kuin mitä vapaan kilpailun vallitessa 
maksettaisiin, kuten esimerkiksi USA:ssa, jossa rajoitustoimet 
ovat laittomia. 

Ottaaksemme hiukan poikkeavan esimerkin, suurin kolmesta 
postimaksukoneiden päätuottajasta, Pitney Bowes, rikkoo kaikki 
vaihdossa saamansa vanhat koneet pyrkien siten estämään 
vaihtomarkkinoiden kehittymisen. Tämän seurauksena vaihtoko- 
neita onkin vain hyvin vähän saatavilla, vaikka tällä alu- 
eella jos missään vaihtokoneilla olisi järkeviä käyttömah- 
dollisuuksia ja vaikka monissa muissa maissa onkin kehitty- 

neet vaihtomarkkinat, esimerkiksi USA:ssa, jossa tätä toimintaa 
ohjaavat lait ovat erilaisia. Lukija voi tehdä omat johtopää- 
töksensä siitä, mihin suuntaan vaihtomarkkinoiden puuttuminen 
vie uusien koneiden hintoja. 

Vielä eräs sudenkuoppa piilee täyshuolletun koneen ostami- 
sessa, joka myydään uuden veroisena. Esimerkiksi suurin osa 
Rank Xeroxin myymistä alle sadan tuhannen markan kopio- 
koneista on viime vuosina ollut korjattuja vaihtokoneita. Silti 
aivan viime aikoihin saakka Rank Xeroxin mainonnassa vältettiin 
tämän asian esittämistä selvästi, ja niinpä moni ostaja kuvitteli 
ostamiensa koneiden olleen uusia. Kuluttajalehtemme aiheutta- 
man paineen vuoksi Rank Xerox on vuoden 1981 puoli- 
välistä alkaen soveltanut avoimempia periaatteita, mutta samat 
ongelmat vallitsevat niinkin erilaisilla alueilla kuin kahviauto- 
maattien taikka puhelinvastaajien kohdalla, joten viesti on taas- 
kin selvä — ostaja kavahtakoon! 

Ja sitten on tietenkin suoranaista ihmisten hyväuskoisuuden 
väärinkäyttöäkin. Ottakaamme esimerkki. Vuoden 1982 alussa 
alkoi kansallisissa lehdissä esiintyä mainos, jonka näytti kustan- 
taneen luotettavalta tuntuva ”toimistokopiokoneiden neuvonta- 
toimisto”. Se kehotti lukijoita palauttamaan kupongin saadak- 
seen vastineeksi ”Kadunmiehen toimistokopiokoneoppaan”, jon- 
ka annettiin ymmärtää antavan puolueetonta neuvontaa yli 
sadan tavallisen paperin kopiokoneen hinnoista ja ominai- 
suuksista. Tutkimukset osoittivat kuitenkin tämän ”toimiston” 
olevan vain Kalle Infotecin julkisivu. Kuten edellä kerroimme, 
tämä yritys myy omalla merkillään Ricohin valmistamia kopio- 
koneita, joita myy myös Nashua. Kalle pani pystyyn tämän 
valetoimiston saadakseen myyntivihjeitä paljon vähäisempää 
mittakaavaa omaavia ”tavallisen paperin” kopiokoneitaan var- 
ten. Panemme tarkoituksellisesti lainausmerkkeihin ”tavallisen 
paperin”, koska nämä koneet käyttävät märkiä sävytteitä eivätkä 
onnistu kopioimaan tyydyttävästi tavalliselle paperille, vaikka 
mainoksissa näin väitettiinkin. Väärät myyntiväittämät ovat 
kuitenkin jo eri juttu, ja jos syventyisimme niihin tässä enem- 
mälti, kirjamme olisi vaarassa paisua kaksiosaiseksi. 

Yhteenveto kuluttajansuojasta 


Kuluttajansuojaan on välttämätöntä paneutua toimistolaitteiden 
kohdalla, jotta saataisiin ote tähän viime vuosien aikana ta- 
pahtuneiden teknisten kehitysvaiheiden jatkuvasti mutkistamaan 
aihepiiriin. Ostaja joutuu näiden kehitystekijäin ansiosta valit- 
semaan laitteensa paljon laajemmasta ja monimutkaisemmasta 
laitteiden ja niiden eri mallien valikoimasta kuin aikaisem- 
min. Kun tähän lisätään edellä kuvaillut sudenkuopat, jokainen 
alkaa ymmärtää tähdelliseksi olla yhtä tiukasti kuluttajan- 
suojan puolella toimistossa kuin kotonakin, vaikka oston koh- 
teena olisikin vain kirjoituskone tai pieni määrä toimisto- 
tarvikkeita. Toivomme tämän kirjan auttavan lukijaa pääse- 
mään parhaisiin mahdollisiin kauppoihin toimistokoneita hank- 
kiessaan. 


21 


p, 
Myyntipeli 


Toimistolaitteiden valinta voi olla mutkallinen tehtävä, joka ei 
välttämättä täytä jokaisen kuvitelmaa hauskuudesta, mutta to- 
dellisuudessa ostaja joutuu siinä osallistumaan kovapintaiseen 
peliin. Muina pelaajina ovat myyjät. Pelissä on selviä voittajia ja 
häviäjiä; häviäjiä eivät ole vain epäonnistuneet myyntiedusta- 
jat, vaan myös ostaja, joka tarttuu taitavan myyjän koukkuun 
ja päätyy ostamaan väärän tai liian kalliin laitteen. Tämän 
luvun päätarkoitus on varoittaa lukijaa kertomalla toimisto- 
laitteiden myyntitavoista ja tarjoamalla eräitä varoittavia neuvoja 
tämän myyntipelin voittamiseen. 


Myyjän kuvaus 


Yleisesti tiedetään miltei kaikkien toimistokoneiden niin kuin 
muidenkin laitteiden myyjien toimivan palkkiopohjalla. Palkkio- 
järjestelmät vaihtelevat suuresti, mutta harvoin ne perustuvat 
suoraan prosenttiosuuteen. Usein sovelletaan eri prosentteja 
eri laitteiden kohdalla ja edelleen myynnin ja vuokrauksen 
ollessa kysymyksessä. Useimmissa tapauksissa maksetaan palk- 
kion ohella peruspalkkaa, ja eräissä tapauksissa palkkiota 
maksetaan vain edustajan saavutettua annetut tavoitteensa. Mikä- 
li hän ei niitä saavuta, hän jää ilman palkkiota ja voi lisäksi 
menettää toimensa. Tavallisesti kaikki luettelohintojen alitukset 
vähennetään myyntiedustajien palkkioista, mutta menestykselli- 
simmät myyjät saavat palkkion lisäksi kaiken kaltaisia ”kannus- 
teita? alkaen myyjän kuvan asettamisesta yhtiön lehden etusi- 
vulle ja päätyen parin viikon lomaan Bermudan saarilla pi- 
dettävän ”myyntikonferenssin” yhteydessä. 

Mikään edellä kuvatusta ei ole yllättävää, ja useimmat ovat 
tästä hyvin tietoisia. Mutta näin ilmeistäkin asiaa kannattaa 

korostaa, koska toimistolaitteiden myyjää ei ole koulutettu 
esiintymään pelkästään rehellistä toimeentuloaan ansaitsevana 
tuotteittensa tarjoajana, vaan hän esiintyy yhä useammin ”kon- 
sulttina” pyrkien usein käyttämään hyväkseen vastapelaajan 
asiantuntemattomuutta kyseisten laitteiden kohdalla. Hyvin har- 
voin myyjän käyntikortissa esiintyy pelkästään sana ”myyjä”. 
Kopiokoneiden myyjän käyntikortissa lukee mieluumminkin ”monis- 
tusalan neuvoja” taikka kenties ”uusien liiketoimintojen johtaja”. 
Mitä tahansa pelkän myyjän sijasta. Monien suurten kopio- 
konealan yritysten myyjien korteissa on ”myyntipäällikkö”, 
jolloin ostajan annetaan ymmärtää olevansa tekemisissä vähin- 
täänkin puoliväliin yrityksensä liukkaita hierarkiaportaita kiiven- 
neen johtajan kanssa. 

Lyhyesti sanoen myyjät eivät pyri myymään pelkästään tuot- 
teitaan, vaan myös itseään. Esiintyessään itse älykkäinä, tehok- 
kaina ja henkilökohtaisesti menestyvinä he toivovat ostajan pi- 
tävän heidän edustamiaan laitteita nykyaikaisina, luotettavina 
ja koeteltuina. Pommittamalla asiakkaitaan kysymyksillä näiden 
”sovellutuksista” he toivovat näiden luottavan heidän tietoi- 
hinsa ja antamiinsa neuvoihin taikka kuvittelevan heidän teh- 
tävänsä olevan ”auttaa” asiakastaan tekemään valintaa. Kerto- 
malla kymmenenvuotiaan poikansa taittaneen jalkansa samana 
iltana kuin pääsi koulunsa jalkapallojoukkueen kapteeniksi he 
yrittävät voittaa asiakkaansa myötätuonnon puolelleen. Tämä 
kaikki on kuitenkin täysin epäolennaista — juuri kun asiakas 
alkaa pitää myyjästä tai tuntea häntä kohtaan ihailua tai myötä- 
tuntoa, hän on häviämässä pelin. Sillä juuri tällaiset tunteet 
myyjää kohtaan merkitsevät vastaanottavuutta hänen hienosti 
ohjatuille myyntitempuilleen. 

Tosipaikan tullessa myyjän tehtävänä on yksinkertaisesti myy- 
dä, ja hänen onnistumistaan mitataan pelkästään myynnin 
määrien perusteella. Tähän perustuu se intressien vastakohtai- 
suus, jonka takia ostaja ja myyjä ovat pakostakin eri puolilla. 
Myyjän tehtävänä on varmistaa, että ostaja valitsee hänen 
laitteensa eikä kenenkään muun. Ostaja taas pyrkii saamaan 
parhaan mahdollisen kaupan riippumatta siitä, kuka on sen 
myyjä. Ostajan ei tule sen vuoksi pitää myyjää neuvonan- 
tajanaan, vaan otaksua tämän suunnittelevan huolellisesti, miten 

esittää laitettaan parhaassa valossa ja kätkeä taitavasti kaikki 
sen puutteet. Ei hän anna vapaaehtoisesti sellaisia tietoja, joi- 
den takia hänen laitteensa joutuisi syrjään. Esimerkit myyjän 
suoranaisista ja harkituista valheista eivät ole kovin yleisiä, 
mutta niitäkin kyllä esiintyy myyjän ollessa kovin innokas 
lyömään kauppaa kiinni. Yleisempää sen sijaan on, että myyjä 
on vain valikoivasti rehellinen. Kun häneltä kysyy, kuinka 
nopea kopiokone on ja mikä on suurin siinä käytettävä paperi- 
koko, hän tuskin väittäisi sen kopioivan 23 kopiota minuutissa 
ja ulottuvan A3-kokoon saakka, jos koneella saadaan korkein- 
taan Ad-kokoisia kopioita ja 15 kopiota minuutissa. Mutta 
hän ei kenties muista mainita, että kaksipuoliset kopiot eivät 
onnistu koneen jumiutumatta taikka että itse asiassa tarvittaan 
erkoiskäsiteltyä nk. ”tavallista paperia”. 

Otamme kokemuksestamme seuraavan esimerkin. Ostimme 
useita vuosia sitten, jo ennen kuin aloitimme kuluttajalehtemme 
julkaisun, valolatomakoneen kemiallisine kehittimineen (näitä 
kuvataan luvussa 16). Näimme pari tällaista konetta, teimme 
omat kysymyksemme ja päädyimme viitisentoista tuhatta mark- 
kaa maksavaan malliin. Myyjä vaikutti riittävän ystävälliseltä 
eikä meillä ollut mitään syytä epäillä tekevämme huonon kau- 
pan, varsinkin koska hän taivutteli meidät maksamaan käteisellä 
saadaksemme kahden prosentin kassa-alennuksen. Voitte näin 
ollen kuvitella kauhumme huomatessamme laitteen tultua sen 
vaativan kaksi tuntia lämmetäkseen. Olimme luonnollisestikin 
raivoissamme. Mutta myyjä puolustautui sanomalla, että hän ei 
ollut tehnyt mitään väärää. Me emme olleet kysyneet häneltä 
koneen lämpenemisaikaa, joten hän ei ollut tullut kertoneeksi 
sitä. Jos myyjä olisi ollu ”meidän puolellamme”, hän olisi 
kertonut meille tämän, ja sen lisäksi hän olisi kertonut myö- 
hemmin havaitsemamme asian, että eräs toinen kone olisi 
paljon luotettavampi ja muutamia tuhansia markkoja halvempi. 
Olisimme myös todennäköisesti voineet taitavammalla pelillä ja 
ilman käteistä maksujärjestelyä päästä likipitäen 7,5 prosentin 
alennukseen. Mutta miksipä tervejärkinen myyjä antaisi alennusta 
muuten kuin ehdottoman pakon edessä? Hän ei tee sitä 
yhtään helpommin kuin ostaja maksaisi yli luettelohinnan. 
Siten on hulluutta pitää myyjää ”konsulttina”, ja ken tähän 

erehtyy, maksakoon seurauksista. 

Jos lukija arvelee meidän kohtelevan myyjän ”ammattia” 
hivenen liian kovakouraisesti, hänen on parasta silmäillä jota- 
kin opasta tai käsikirjaa, jossa opetetaan myyjää hoitamaan 
liiketointaan. Sieltä käy kyllä ilmi mustana valkoisella miten 
kovapintaista ja härskiä myyntitekniikka voi olla. Kirjat kertovat 
lukijalle karmean yksityiskohtaisesti, kuinka ”mahdollinen” asia- 
kas (joka saatettaisiin taivutella ostamaan) muutetaan ”koh- 
teeksi” (jonka tykö voidaan onnistua pääsemään käynnille ja 
joka osoittaa jonkin asteista kiinnostusta) ja lopulta ”onnistu- 
neeksi” tapaukseksi (päätetyn kaupan jälkeen). 

Avaapa tällainen kirja, niin löydät sieltä monta asiaa, jotka 
ovat tulleet tutuiksi ovelle kolkuttavan myyjän puheista. Sitkeä- 
nahkainen kysely, milloin aiot tehdä ratkaisun ja mitä arvelet 
tällä hetkellä, miltei epätoivoinen into päästä myyntikäynnille, 
erikoisetujen lupaaminen nopealle päättäjälle, vaikka nämä edut 
olisivatkin tarjolla milloin tahansa — nämä ja monet muut hy- 
vin harjoitetut taktiikat kuuluvat myyntipelin kirjalliseen tie- 
touteen. 

Miten usein olet esimerkiksi joutunut ”kuuman perunan” 
uhriksi havaitsematta sitä kenties itse lainkaan? Kuumasta 
perunasta puhutaan sen vuoksi, että jonkun heittäessä kuuman 
perunan tuskin on parempaa keinoa kuin heittää se takaisin. 
Jos siis kysyt: ”Onko tässä koneessa vertailulaite?” ja oikea 
vastaus on, että siinä ei ole, niin myyjän vastaus on: ”Tarvit- 
setteko todella vertailulaitteen?” Kieltäytymällä vastaamasta ky- 
symykseesi ja heittämällä sen takaisin hän panee päähänsä 
konsultin hattunsa ja ryhtyy hienovaraisesti ohjailemaan sinua 
kuvittelemaan haluavasi juuri hänen koneensa ominaisuuksia. 

Myyjällä on myös keinonsa pilkkoa hinta ”naurettavalle” 
tasolle. Hänen kysyessään, miksi et ole kiinnostunut hänen 
koneestaan ja saatuaan vastauksen, että se on liian kallis 
hän jatkaa: ”Paljonko liian kallis?” Jos vastaat ”10 000 mk”, 
hän kysyy, miten kauan aiot pitää konetta. Kun sanot pi- 
täväsi sitä viisi vuotta, hän kaivaa esiin mokkanahalla päällyste- 
tyn laskimensa ja laskee tämän erotuksen vuotta, kuukautta, 
viikkoa ja työtuntia kohti. Lopulta hän päätyy noin markan 
tasolle ja kysyy: ”Johtaja Kenkkunen, ettekö todella pidä 

yritystänne ja työntekijöitänne markan arvoisina?” Lisäksi 
hän voi tiedustella, ostatko aina halvimman mahdollisen auton 
tai puvun korostamatta samalla ylimääräisen kymppitonnin tuo- 
mia etuja. Useimmiten tällöin on kysymys rahassa mittaamatto- 
mista asioista kuten huollosta ja tukitoiminnasta. Niin tärkeää 
kuin tällainen tuki onkin, jokainen myyjä niin IBM:llä kuin 
Masan Vaihtokoneissakin yrittää perustella hintojaan ainutlaatui- 
sella huollolla, mutta aivan yhtä arvokkaan neuvon kuin myynti- 
edustajalta saat papukaijaltasi tässä suhteessa. 

Voisimme jatkaa edelleen myyntipelin taktiikkojen kuvausta 
ja täyttää koko kirjan sillä, aivan kuten jotkut kirjoittavat 
kirjoja myyntiedustajille. Mutta toivomme jo tähän mennessä 
esittämiemme asioiden muistuttavan lukijaa siitä, mistä pelissä 
on kysymys, ja voimme käyttää luvun lopun tarkastellaksemme 
myyntipeliä hiukan laajemmin kiinnittäen katseemme taktiikko- 
jen sijasta pelin strategioihin. 


Myyntipelin strategiat 


Vaikka myyntihenkilöstön perusmotivaatio on sama, kaikkialla 
havaitsemme käytännön tyylin ja ilmenemismuotojen vaihtele- 
van. Jotkut ovat häpeämättömän kovanahkaisia toisiin verrat- 
tuina. Katsokaamme vaikka IBM:n esittelyhuoneissa liikkuvia 
myyjiä, niin havaitsemme heidän käytöksensä olevan hillitympää 
ja strategiansa hienovaraisempia kuin mitä voitaisiin löytää 
esimerkiksi Olivetin kaltaisesta yrityksestä. Ja kuitenkin IBM 
oli itse asiassa toimistokoneiden myynnin ensimmäisiä pionee- 
reja. IBM:n myyjillä ei yleensä ole leveitä solmioita, loppuun- 
kuluneita korkolappuja taikka pahanhajuista hengitystä, eikä 
alkoholia koskaan nautita IBM:n tiloissa (jopa heidän lehdistö- 
vastaanotoilleen on hankittava erikoislupa tarjoilun järjestämi- 
seksi lehdistöväelle), ja myyntineuvottelun aikana tupakoiva 
myyntimies joutuu melko varmasti esimiehensä puhutteluun. 
IBM:n menestyksen salaisuutena monissa sen ratkaisevissa vai- 
heissa ei ole ollut niinkään suuressa määrin sen etumatka 
kilpailijoihinsa nähden kuin sen ainutlaatuinen myyntistrategia, 
jonka keskeisiä piirteitä ovat myyjien palkitseminen ja rohkai- 
seminen sekä urakehityksen varmistaminen kohti huippua ken- 
tällä menestyville myyjille. 

Itse Thomas J. Watson, joka pääasiassa loi IBM:n, aloitti 
uransa huippumyyjänä NCR:ssä, jonka pani kuntoon myös 
myyjänä kunnostautunut John Paterson. Paterson teki NCR:stä 
kansallisen vaikuttajan, vaikka hänen tuotteensa eivät olleet 
yhtään sen parempia tai huonompia kuin monien sellaisten, 
joiden nimet sittemmin ovat häipyneet. Hän sai tämän aikaan 
toimimalla vastoin yleisiä oppeja, joiden mukaan myyntipalkkiot 
söivät voittoja ja jotka pitivät myyjiä liikeyrityksen alimpiin 
portaisiin kuuluvina henkilöinä. Paterson oli itse asiassa ensim- 
mäinen, joka kulutti tuotteiden myynninedistämiseen yhtä paljon 
rahaa kuin niiden valmistamiseen, ja myös ensimmäisenä hän 
käytti monia sellaisia taktiikoita, joita sittemmin on menes- 
tyksellä käytetty toimistolaitteiden markkinoinnissa. Menestyk- 
sekkäiden myyjien ”sadan prosentin kerho”, kaikkein tehok- 
kaimille järjestetyt matkat ”myyntikonferensseihin” eksootti- 
sille seuduille, ”taivaalla on raja” myyntipalkkioiden jakoperi- 
aatteena, myyntikirjeiden lähettäminen asiakkaiden kiinnostuksen 
herättämiseksi, nämä kaikki olivat NCR:n ensimmäisenä jo tuo- 
hon aikaan käyttämiä periaatteita, joita siitä lähtien on menes- 
tyksekkäimmissä toimistokoneiden myyntiyrityksissä käytetty 
(tällä hetkellä ainoa suuri toimistolaiteyritys, joka ei käytä 
myyjien palkkiopalkkausta, on minitietokoneiden jättiyritys Di- 
gital). Eräillä liiketoiminnan alueilla saatetaan todellakin käyttää 
huomattava osa kokonaiskustannuksista markkinointiin ja myyn- 
tiin. 

Mutta näitä aikaisia menestyskertomuksia varjostaa myös liike- 
toiminnan ikävä puoli. Watsonin jättäessä NCR:n siirtyäkseen 
IBM:lle sekä hänen että Patersonin yllä väijyi vankilatuomion 
vaara heidän hyvin järjestetyn salaliittonsa johdosta, jonka 
tarkoituksena oli pakottaa vaihtokoneiden myyjät lopettamaan 
toimintansa kassakonemarkkinoilla. NCR oli asettanut Watsonin 
vaihtokonekaupan johtoon liikenimellä ”Watsonin kassakone- 
ja vaihtokoneliike”, ja hänellä oli ohjeet tunkeutua alueille, 
joilla vaihtokoneiden myyjät turmelivat uusien koneiden mark- 
kinoita, ja pakottaa nämä ulos markkinoilta tarjoamalla vaih- 
tokoneita lyömättömiin hintoihin. Eivät Paterson ja Watson 
itse asiassa istuneet kiven sisällä, ja myöhemmin heistä tuli 
katkeria vihamiehiä Watsonin lopulta osoittautuessa menestyk- 

sekkäämmäksi. 

Antoi myyjä minkä vaikutelman tahansa, hänen tehokas 
toimintansa tähtää vain yhteen tavoitteeseen — saada asiak- 
kaan nimikirjoitus alleviivattuun kohtaan omaan myyntisopi- 
mukseensa eikä kenenkään muun. Jos ostaja alkaa tuntea 
mieltymystä myyjän viehätysvoimaa kohtaan tai sääliä häntä 
taikka ihailla hänen ”ammattitaitoaan”, hän joutuu suureen 
vaaraan päätyä järjettömiin päätelmiin. Ostajan on aina pidettävä 
mielessään mitä kauppaa tahansa tehdessään, että valinnan koh- 
teena on itse laite eikä sen myyjä ja että myyjän väitteitä 
neuvonantajana olemisesta ei pidä ottaa vakavasti. 

Harhaanjohtavat tiedot sekä kovapintaiset myyntitekniikat 
ovat sellaisia myyntikäytäntöön kuuluvia asioita, jotka ovat 
ostajan etujen vastaisia. Aivan yhtä ilmeinen moite toimisto- 
koneiden tavanomaisia myyntikeinoja vastaan ei ole niiden vai- 
kutus hintaan. Mutta henkilökohtaiset käynnit ovat perin kal- 
liita, ja kustannukset kasvavat hyvin nopeasti myyjien piipahdel- 
lessa toimistoihin kutsumatta anteeksipyynnöin että ”kun satuin 
juuri liikkumaan täälläpäin, ajattelin teidän ehkä jo tehneen 
ratkaisunne”. 

Mitään syytä ei ole esitellä valokopiokoneita taikka muitakaan 
toimistokoneita sen hienommissa puitteissa kuin astianpesukonei- 
ta. Silti toimistolaitteiden toimittajat usein pitävät yllä erit- 
täin kalliita esittelytiloja vain vaikuttaakseen mahdollisiin ostajiin. 
Juuri tällainen innostunut asiakas maksaa lopulta viulut. Jo- 
kaisen joka on luopumassa kaupasta vain esittelyhuoneen etäisen 
sijainnin tai vaatimattomuuden takia taikka kun se ei ole tavallista 
alennustavarataloa koristeellisempi, tulisi harkita asiaa kah- 
desti. Arvokkuutta herättävä markkinointi lisää merkittävästi 
tuotteen hintaa. Tuskin missään tämä on selvemmin nähtävissä 
kuin toimistokoneiden näyttelyissä, joissa valmistajat ja maahan- 
tuojat kilpailevat keskenään suurimmilla näyttelytiloilla ja muis- 
tettavimmilla julisteilla. Birminghamin kansainvälisessä toimisto- 
koneiden näyttelyssä lokakuussa 1981 Gestetner (joka ei suin- 
kaan ole alennushintojen takia tunnettu) ilmoitti ylpeänä näyt- 
telyalueensa olevan kaikkein suurin ja maksavansa yli kaksi 
miljoonaa markkaa tästä edusta, minkä rahamäärän ei ohimennen 
sanottuna suinkaan odotettu tulevan takaisin näyttelyn yhtey- 

dessä tehtävien kauppojen avulla. 

Mutta myös Gestetnerin kaltaiset yritykset, jotka ovat perin- 
teisesti käyttäneet välittömän myynnin keinoja, ovat alkaneet 
ajatella tarkemmin menetelmiään. Yksi tässä kirjassa kauttaal- 
taan havaittava ilmiö on, että samaan aikaan kun yksilöiden 
elämässä kaikki on kallistumassa, toimistokoneiden hinnat ovat 
laskussa. Mutta samalla myyjän pitäminen liikkeellä tulee 
jatkuvasti yhä kalliimmaksi, joten voittomarginaali kapenee. 
Lisääntyvässä määrin ovat yritykset joutuneet turvautumaan jäl- 
leenmyyjiin ja nämä puolestaan käyttämään tavanomaisia jakelu- 
kanavia myyntiedustajien sijasta, jotka käyvät tapaamassa ”mah- 
dollisia” asiakkaita. Eräiden laitteiden myynnistä ovat välit- 
tömän myynnin keinot hävinneet kokonaan. Miltei kaikki 
mikrotietokoneet myydään jälleenmyyntiverkoston kautta, joskin 
eräillä alueilla kuten esimerkiksi tekstinkäsittelyssä suora myynti 
vielä taistelee vakioaseman puolesta. 

Jopa kaikkein määrätietoisimmatkin suoramyynnin kannatta- 
jat kuten IBM ja Xerox ovat muuttamassa kantaansa. IBM häm- 
mästytti monia USA:ssa ilmoittamalla myyvänsä uutta ja hal- 
paa ”henkilökohtaista tietokonettaan” valittujen jälleenmyynti- 
kanavien kautta. Samoin tekee Xerox uuden pientietokoneensa 
Xerox 820:n kohdalla. Se on myös edennyt askeleen pitemmälle 
avaamalla oman katumyymälänsä, jossa Xeroxin tuotteita myy- 
dään yhdessä muiden valmistajien vähemmän kilpailuherkkien 
tuotteiden kanssa. 

Silti on vielä varsin harvinaista tavata monien kilpailevien 
valmistajien tuotteita samassa paikassa. Kuluttajalehtemme vuon- 
na 1981 tekemässä 500 liikeyritystä käsittäneessä tutkimuksessa 
pyydettiin ostajia ilmaisemaan mielipiteensä kolmesta eri tavas- 
ta päästä tutkimaan toimistokoneita: (1) myyjän saaminen 
esittelemään yhtä tai kahta laitetta ostajan toimistoon; (2) meno 
toimittajan esittelytiloihin tarkastelemaan yhden tai kenties 
kahden valmistajan täyttä valikoimaa; (3) vierailu toimisto- 
laitteiden ”supermarketissa” ja eri valmistajien laajojen valikoi- 
mien vertailu ”maksa ja vie” -ympäristössä. Ylivoimaisen kan- 
natuksen sai viimeksimainittu vaihtoehto, vaikka juuri tämä 
on ostajalta poissuljettu. Tätä lähimpänä on tilanne, jossa 
myyjä varastoi useamman valmistajan tuotteita, mutta eihän 


29 


se ole suinkaan sama asia. Toimistolaitteiden näyttelyt eivät 
ainakaan täytä tätä aukkoa, sillä paitsi lyhyttä kestoaikaansa 
niillä ei ole sitä supermarketin” tyypillistä etua, että jokaisen 
merkin kohdalla ei ole heti myyjä ahdistelemassa. 

Lyhyesti sanottuna nykyaikaisten toimistokoneiden ostajalla 
on heti alkuun vaikeutena se, että markkinat on rakennettu 
myyjän etujen mukaisiksi. Ajan mittaan epäilemättä markkina- 
voimat vaikuttavat tähän, ja Watsonin ja Patersonin aikaan vuo- 
sisadan alussa kehittämät toimistolaitteiden myynnin keinot ovat 
nyt löytämässä loppunsa, eikä siihen kauan enää menekään. 

OSA 2: TOIMISTOKONEIDEN MUODON- 
MUUTOS 


3 


Mitä on digitointi? 


Sana digitointi muodostuu yhtä väljästi alkuperäisestä latinan 
sanasta digitus, sormi, kuin englannin digitisation, jota sanaa 
on parin viime vuoden aikana ryhdytty käyttelemään viljalti 
iskusanana toimistolaitteiden ja tietotekniikan yhteydessä. Tuskin 
voi avata lehteä, varsinaisista toimistoalan aikakauslehdistä 
puhumattakaan, etteikö vastaan tulisi mainintaa jonkin laitteen 
digitoinnista eli muuttamisesta digitaaliseksi, numeerisesti ohja- 
tuksi tai varustetuksi mikroprosessorilla tai -suorittimella. Digi- 
tointi taikka numerollistaminen kaipaa vielä suomen kielen 
nasevaa termiä, sillä digitaalitekniikkaa lukuunottamatta tähän 
viittaavaa käsitettä ei ole saatu yleiseen käyttöön. Tämän 
termien sekamelskan vuoksi on ennen varsinaisiin toimisto- 
laitteita ja eri laitteiden toisiinsa liittymistä ja juoheaksi koko- 
naisuudeksi ”yhdentymistä” kuvaaviin lukuihin siirtymistä hyö- 
dyllistä selventää digitoinnin käsitettä. Keskeisiä asioita digi- 
toinnin ymmärtämiselle ovat tietokoneen historia ja piisirun 
kehitys. Siitä syystä tämä luku alkaa numeerisen tietokoneen 
kehityksen kuvauksella, jonka jälkeen luvussa 4 kerrotaan tie- 
tokoneiden mukanaan tuoman numeerisen tekniikan valloitusret- 
kestä muihin laitteisiin. Jos kaikki tämä on jo tuttua, voit 
kernaasti harpata nämä luvut yli. Muussa tapauksessa niiden 
nopea lukeminen antaa asiaan lisävalaistusta ja auttaa ymmär- 
tämään paremmin seuraavia lukuja. 


Ensimmäiset tietokoneet 


Tietokoneet ovat lähinnä ongelmien ratkaisun apuvälineitä taikka 
tietoaineiston käsittelylaitteita. Tämän vuoksi ensimmäiset tie- 
tokoneet kehitettiin auttamaan matemaattisten ongelmien ratkai- 
semista, joskin pelkästään matemaattisiin tehtäviin soveltuvia 

laitteita kutsutaan nykyisin pikemminkin laskimiksi. Jo niin 
kauan kuin 5 000 vuotta sitten käyttivät kauppiaat helmi- 
tauluja laskutoimituksiin, ja seitsemännellätoista vuosisadalla 
matemaatikot kehittivät korkeamman tasoisia apuvälineitä. Na- 
pier keksi ensimmäisenä logaritmitaulut ja sen jälkeen yhteen- 
laskukoneen, jota nimitettiin imartelevasti ”Napierin luiksi”. 
Pian tämän jälkeen ranskalainen Pascal valmisti tehokkaamman 
yhteenlaskukoneen, jossa oli kymmenhampaisia hammaspyöriä. 
Pyörähtäessään kerran ympäri nämä siirsivät aina seuraavaa 
pyörää, niin että desimaalilukuja voitiin laskea yhteen. Pascalin 
laskukone toimi siis samaan tapaan kuin auton matkamittari. 

Kahdeksannentoista vuosisadan loppupuolella eteni englanti- 
lainen Babbage askeleen pitemmälle ryhtyessään haaveksimaan 
”differentiaalikoneesta”, jossa myös oli hammaspyöriä, mutta 
joka kykeni yhteenlaskun lisäksi myös vähentämään, kertomaan 
ja jakamaan. Laite ei tosin koskaan toiminut kunnolla, mikä 
johtui sen ajan valmistustoleranssien epätarkkuudesta, mutta 
vaikeuksia kaihtamatta hän edelleen esitteli ”analyyttistä konet- 
taan”, joka voitaisiin ohjelmoida tekemään jopa erilaisia ajatus- 
päätelmiä eikä vain ratkaisemaan matemaattisia ongelmia. 
Paljon ennen kuin kukaan kuvittelikaan sellaisista keksimistoi- 
minnan tukijoista kuin mitä oli kansallinen yritystoiminnan 
lautakunta (nykyisin British Technology Group), Babbage on- 
nistui hankkimaan laitteelleen valtion tuen, ja hiljalleen kohosikin 
jättimäinen rakennelma hänen maatilansa vihreiden kenttien ylä- 
puolelle. Vaikka Babbagen laite toimikin vain teoriassa, ja lisäksi 
hän haaveili sen varustamisesta höyryvoimalla, hän oli huimasti 
aikaansa edellä. Ei edes hänen runsaskätinen auttajansa, Lordi 
Byronin tytär, kreivitär Augusta Ada Lovelace, voinut asialle 
mitään. Vaikka Babbagen kone vaikuttikin hullulta mielikuvituk- 
sen tuotteelta, se itse asiassa edusti mekaanisen laskulaitteen 
erään mahdollisen kehityssuunnan huippua. Pari tärkeää seikkaa 
olisi ollut tarpeen Babbagen keksinnön saattamiseksi käyttöön, 
nimittäin binaarinen digitointi sekä elektroniikka, joista sitten 
seuraava kehitysvaihe muodostuikin. 

Numeeriset tietokoneet 


Aina yhdeksännentoista vuosisadan loppuun saakka kaikki lasku- 
koneet olivat täysin mekaanisia laitteita ja yleensä kahta perus- 
tyyppiä. Ne olivat joko ”digitaalisia” eli numeerisia taikka 
”analogisia”. Edelliset toimivat käyttäen tarkkoja numeroarvoja 
Pascalin keksimän hammaspyöräkoneen tapaan, jälkimmäiset 
käyttäen laskutikun tapaan jatkuvia muuttujien asteikkoja. 
Analogiatietokoneita on edelleenkin olemassa, mutta tavallisten 
liiketoimien kannalta niillä ei ole käytännön merkitystä. Nykyi- 
sellään onkin syytä muistaa, että jo viime vuosisadan alussa oli 
siirrytty käyttämään desimaalijärjestelmän mukaisia, mekaanisia 
numerolaskimia. Tosin Babbagen laitteet oli jo aikoja sitten myy- 
ty romuksi ennen kuin varsinaista kehitystä tällä alalla tapahtui. 

Vuonna 1880 oli Yhdysvaltojen väestörekisteritoimistolla pul- 
ma. Ei mikään tavallinen yksinkertainen matemaattinen tehtävä, 
vaan suurten tietomäärien käsittelyyn liittyvä. Suurten siirtolais- 
virtojen paetessa köyhyyttä, tauteja ja lamaa kaikkialta Euroo- 
pasta ja tuodessaan mukanaan hampurilaisia ja frankfurtilaisia 
ja muita nautinnollisia keksintöjä Amerikan väestö kasvoi valta- 
vasti tuottaen ylivoimaisia ongelmia kovan paineen alaisille 
väestörekisteritoimiston virkailijoille. Niinpä he julistivat kil- 
pailun laitteen keksimisestä, jolla voitaisiin laskea siirtolaiset 
sekä taltioida joitakin yksinkertaisia tietoja heistä. Nuori mies 
nimeltä Herman Hollerith voitti kilpailun koneellaan, joka käytti 
reikäkortteija tietojen syöttämiseksi laitteeseen sekä sähköme- 
kaanisia menetelmiä tietojen lukemiseen korteilta. Kortteihin 
tehtiin tiettyihin kohtiin reikiä ja syötettiin koneeseen, jossa 
pienet sähköä johtavat tangot painautuivat reikiön läpi alla 
olevaan elohopeaan aiheuttaen virran kulun. Milloin tällainen 
virtayhteys syntyi, tieto kulki asianomaiseen tiedostoon, jossa 
syntyi merkintä ja näiden perusteella joka päivä voitiin sel- 
vittää, kuinka paljon siirtolaisia oli mistäkin maasta saapunut 
sekä muita tietoja. 

Tämä oli uutta kahdellakin tavalla. Ensinnäkin käytettiin 
sähkömekaanista laitetta reikäkorttien ”kyllä--ei” -järjestelmän 
kanssa. Toiseksi käytettiin ulkoisia muisteja — nimittäin itse 
reikäkortteja. Tämän lisäksi tapahtui ensimmäisen kerran, että 
konetta käytettiin yhteenlaskennan sijasta myös käsittelemään 

tietoja. Reikäkorttien käyttö oli keksitty jo jonkin aikaa ennen 
tätä, sillä kaksi ranskalaista, Falcon ja Jacguard, käyttivät 
rei'illä varustettuja puunkappaleita ohjaamaan kutomakoneita. 
Reikä puupalikassa aiheutti kuvion muutoksen. Tällainen kyllä--ei 
-järjestelmä sopi erittäin hyvin sähköisten piirien yhteydessä 
käytettäväksi, paremmin kuin mekaanisten hammasrattaiden ja 
pyörien yhteyteen, sillä tietojen käsittelyn yhteydessä voitiin 
kyllä-merkki panna merkitsemään virran kulkua ja ei-merkki 
puolestaan virran puutetta. Samaiset reikäkortit olivat itse 
asiassa käytössä tietojen ulkoiseen varastointiin aina 1960- 
luvulle saakka, jolloin magneettinauhat ja levyt voittivat alaa, 
ja vieläkin käytetään reikänauhoja ja -kortteja eräissä perus- 
laitteissa kuten mekaanisissa osoitteiden merkisemiskoneissa sekä 
vanhanmallisissa telekseissä. Mutta kyllä--ei -periaatteen merkitys 
yhdessä elektronisten piirien kanssa tulee kohta näkyviin. 

Hollerithin yhtiö jatkoi saman kaltaisten laitteiden valmistamis- 
tamista rautateiden ja pankkien käyttöön, ja vuosisadan alku- 
puolella se liittyi yhteen useiden muiden toimistokoneita myyvien 
yritysten kanssa muodostaen yhtiön nimeltä CTR (Computing, 
Tabulating and Recording), joka sitten vuonna 1924 sai nimen 
IBM. Hollerithin ensimmäisen mallin kaltaisia tabulointikoneita 
myivät IBM, Remington Rand ja monet muut aina 1950-luvulle 
saakka. Kaikki nämä koneet olivat kuitenkin sähkömekaani- 
sia, ja vaikka ne käyttivät jossakin määrin elektronisia piirejä, ne 
erosivat nykyaikaisista tietokoneista kahdessa olennaisessa suh- 
teessa. Ensinnäkin ne käyttivät desimaalijärjestelmää, mikä 
rajoitti suuresti laskentaa sekä salli vain aivan yksinkertaisia 
tietojen käsittelytapoja. Toiseksi myös ohjauslaitteet olivat me- 
kaanisia tai sähkömekaanisia, mikä teki niistä hyvin suuria ja 
monimutkaisia. Tarvittiin sodanuhka ja jopa itse sotakin saat- 
tamaan keksijäin aivot liikkeelle. 


Binaariluvut ja elektroniikka 


Kaksi seuraavaa tärkeää kehitysvaihetta olivat desimaalilukujen 
korvautuminen binaariluvuilla sekä sähkömekaanisten koneiden 
korvautuminen elektronisilla. Zuse-niminen nuori nero keksi 
Saksassa kolmekymmentäluvulla ryhtyä rakentamaan tietokonet- 
ta, joka Hollerithin laitteen tapaan sopi hyvin tietojen käsitte- 

lyyn, mutta joka voitiin sen ohella ohjelmoida suorittamaan 
erilaisia laskutoimituksia. Ja mikä vielä tärkeämpää, hän keksi 
käyttää desimaalilukujen sijasta binaarilukuja, mikä sinänsä ei 
ollut aivan uusi ajatus, mutta Zuse ensimmäisenä todella ra- 
kensi tällaisen laitteen. 

Binaariluvut käsittävät vain kahta numerolajia, 1 ja 0, kun 
taas tavanomainen laskukoneissa käytetty desimaalijärjestelmä 
(denaarijärjestelmä) tarvitsi kymmenen lukua. Tämän vuoksi 
binaarijärjestelmässä 1 on edelleen 1, mutta 2 saa merkinnän 
10, 3 on 11, 4 on 100, 5 on 101, 6 on 111 ja niin edelleen. 
Vaikka binaarijärjestelmä vaatikin enemmän lukuja kuin desi- 
maalijärjestelmä, pelkästään kahden merkin käyttäminen tuo 
etuja kahdestakin syystä. Ensinnäkin se sopii hyvin yhteen 
reikäkorttijärjestelmän kyllä--ei -periaatteen kanssa, joka perus- 
tuu kahdelle vaihtoehdolle. Toiseksi sähkövirtaa voidaan soveltaa 
parhaiten antamalla virran pelkästään olla päällä tai poissa, 
jolloin edellinen vastaa merkintää 1 ja jälkimmäinen mer- 
kintää 0. 

Zuse rakensi ensimmäisen mallikappaleensa Z1 vanhempiensa 
ruokailuhuoneessa käyttäen apuvälineinään Mekano-sarjan osia, 
mutta hänen mallinsa Z2 toimi reikäkorttisyötöllä käyttäen 
sähkömekaanisia releitä. Kun reikäkortissa tuli vastaan reikä, 
syntyvä sähkövirta sulki releen saaden aikaan virran kierron 
ja merkinnän 1. Hollerithin reikäkorttien kukin reikä merkitsi 
tiettyä tietoa eikä yleistä numerollista koodia, mikä teki jär- 
jestelmästä huomattavasti jäykemmän kuin mitä on binaari- 
lukuja käyttävä järjestelmä. Tietokoneiden yhteydessä vielä 
joskus käytettävä sana ”numeerinen” viittaa miltei aina tie- 
tokoneen tai muun laitteen ohjelmointiin binaariluvuilla. Binaari- 
luvuilla voidaan ilmaista desimaalilukujen ohella myös kKir- 
jaimia, vähän samaan tapaan kuin Morsen aakkosilla käyttä- 
mällä pelkästään merkkejä 0 ja 1. Nykyisin yleisimmin käytetty 
tapa on antaa kullekin kirjaimelle kahdeksan binaarilukua. 
Kutakin näistä kutsutaan nimellä bitti” (bit) kahdeksan yh- 
dessä merkitessä ”tavua” (byte). ”Kilotavu” (kilobyte), jonka 
lyhenne on tavallisesti K, tarkoittaa sen vuoksi tuhatta tavua, 
”megatavu” (megabyte), jonka lyhenne on M tai Mb, tarkoittaa 
miljoonaa tavua. 

Huolimatta Zusen lupaavista ideoista hän päätyi rakentele- 
maan Henschel-yhtiölle koneita sota-ajan lentokoneiden ja ohjus- 
ten vaatimia laskelmia varten. Kohtalon ivaa on, että kun hän 
ehdotti tietokoneen rakentamista salasanomien tulkitsemiseen, 
mutta arveli tämän vievän vuoden verran aikaa, sotilasvi- 
ranomaiset hylkäsivät ajatuksen, ja suurin osa hänen laitteis- 
taan tuhoutui Berliinin pommituksissa vuonna 1944 Zusen it- 
sensä joutuessa pakenemaan Baijeriin viimeisimmän mallinsa 
ZA keralla välttyäkseen venäläisten vangiksi joutumiselta. 

Ensimmäisen numeerisen tietokoneen keksijä Konrad Zuse 
toimi myöhemmin 1950-luvulla menestyvänä liikemiehenä Länsi- 
Saksassa. Ironista on, että hänen hylätty salasanomien avaaja- 
laitteensa oli juuri se kone, joka brittien kokoamana ei vain 
kiistämättömästi lyhentänyt sotaa muutamalla kuukaudella vaan 
myös edusti pitkää harppausta eteenpäin — kohti täysin elek- 
tronista binaarijärjestelmän mukaista tietokonetta. Tämän suuren 
yrityksen tapahtumapaikka oli Bletchley Park Hertfordshiressä, 
jossa hallituksen kokoama salainen tiedemiesten ryhmä suunnit- 
teli salasanomien purkajalaitteita. Monta sähkömekaanista konet- 
ta rakennettiin ennen kuin ahjosta nousi Colossus. Sitä rakennet- 
tiin vuoteen 1945 mennessä kymmenen kappaletta, ja siinä 
oli releiden sijasta elektroniputkia, joiden käyttö ”puolijohteina” 
tarjosi sen edun, että niissä ei ollut mitään liikkuvia osia 
ja ne olivat paljon releitä nopeampia avaamaan ja sulkemaan 
virran kulkua. Näitä ”kolosseja” käytettiin avaamaan saksa- 
laisen Enigma-salakirjoituskoneen sanomia. Todellisiin ”sota- 
juttuihin” kuuluvat kertomukset siitä, kuinka näitä koneita 
käyttämällä onnistuttiin selvittämään saksalaisten rikkomatto- 
mina pitämiä salasanomia ja pommittamaan VI1- ja V2-ohjusten 
lähetyspaikkoja. Itse asiassa ei Colossuksen periaate ole muuttu- 
nut siitä ajasta paljoakaan, vaan pääasiallinen kehitys on tapah- 
tunut elektronisten piirien saamiseksi pienemmiksi ja laitteiden 
halvemmiksi. 


Sodanjälkeiset tietokoneet 


Oma mielenkiintonsa on kenties sillä, että juuri sodan paineet 
pakottivat tietokoneen kehityksen ohjautumaan nykyisille urilleen. 
Silti tärkeimmät sodanjälkeiset edistysaskeleet on tehty USA:ssa. 

Sodan alla ja sen aikana IBM kehitti relepohjaisen numeerisen 
tietokoneen yhdessä Harvardin yliopiston kanssa. Tuloksena oli 
15 metrin mittainen kimalteleva, ruostumattomaan teräkseen ja 
lasiin pakattu hirviö, jota laivaston henkilökunta käytti asen- 
nossa seisoen. Ensimmäinen amerikkalainen elektroninen tieto- 
kone sai kuitenkin odottaa aina sodan loppuun saakka, jolloin 
kaksi Columbian yliopiston professoria kehitti ”yleislaskuko- 
neen” nimeltä UNIVAC (Universal Accounting Computer). Se 
oli elektroniputkiin pohjautuva kone, joka käytti magneetti- 
nauhaa tietojen sisäänsyöttöön reikänauhan sijasta, joten bi- 
naarikoodit tallennettiin magnetismin avulla reikien sijasta. 
Vuonna 1950 Remington Rand osti UNIVAC-yhtiön päästen 
täten selvään johtoon tietokoneiden valmistuksessa. IBM pääsi 
pinnalle vasta 50-luvun puolivälissä vaatimattomine koneineen 
mutta kylläkin erinomaisine myyntivoimineen ja markkinointi- 
tekniikkoineen. 

Tietokoneet olivat kehittyneet desimaalijärjestelmän mukaisista 
mekaanisista koneista sähkömekaanisiksi yksinkertaisia tilasto- 
tietoja tallentaviksi laitteiksi, joilla ei kuitenkaan voitu tehdä 
laskutoimituksia, ja näistä edelleen sähkömekaanisiksi binaarisik- 
si koneiksi ja nyt lopulta putkia käyttäviksi elektronisiksi 
numeerisiksi tietokoneiksi. Sellaisina ne pysyivätkin koko viisi- 
kymmenluvun ja olivat useimpien yritysten ulottumattomissa. 
Seuraava kehitysvaihe kohdistui kokoon, nopeuteen ja suori- 
tuskykyyn, minkä seurauksena oli tietokoneen tulo tavallisten 
yritysten ulottuville sekä samalla binaarisen numeroinnin käsit- 
teen leviäminen monille muillekin aloille. 


Pienennystehtailu — transistorit ja sirut 


Sotaa tarvitiin taaskin, joskin tällä kertaa ”kylmää sotaa”, 
muutoksen ja kehityksen aikaansaamiseen. Oli ilmeistä, etteivät 
IBM:n ja Harvardin suuret ja kalliit koneet taikka Univacin 
ensimmäiset laitteet voineet näytellä mitään tärkeää osaa ylei- 
sinä tietojen käsittelylaitteina. Nämä koneet olikin itse asiassa 
alun perin suunniteltu laajoihin numerojen murskauksiin Yhdys- 
valtain laivaston rakettiohjelmien, ydinfyysiikan taikka väestön- 
laskennan yhteydessä. Mutta 1940-luvun lopulla kehitettiin Bellin 
laboratorioissa Kaliforniassa transistori, joka toimi suurin piirtein 

samaan tapaan kuin elektroniputki, mutta oli paljon pienempi 
ja kulutti vähemmän energiaa. 

Transistoria kutsuttiin ”puolijohteeksi”, sillä se oli tehty 
piikiteestä, hieman epäpuhtaasta aineesta, joka ei johda esi- 
merkiksi kuparin tapaan hyvin sähköä, mutta kuitenkin parem- 
min kuin puun tapaiset eristeet. Kun siis transistoriin kohdistet- 
tiin riittävän voimakas jännite, virta kulki läpi, kun taas pie- 
nemmällä jännitteellä se ei onnistunut. Näin saatiin aikaan 
kytkin taikka ”portti”, joka elektroniputken tapaan joko salli 
virran kulkea taikka esti sen. Mutta transistori kulutti vähemmän 
virtaa, ja mikä oli yhtä tärkeää, sen koko oli vain sadasosa 
putken koosta. Kun sähkömekaaninen rele räpsähteli edes ja 
takaisin vain noin kaksikymmentä kertaa sekunnissa ja elektro- 
niputki muutamia tuhansia kertoja sekunnissa, transistori teki 
saman toiminnon kymmeniä tuhansia kertoja sekunnissa. Elekt- 
roniputki jouti teknisen kehityksen romukasaan. 

Uuden suoritustason ja koon ansiosta tietokoneen muistit 
ja suorittimet voivat kehittyä paljon tehokkaammiksi, joten 
niitä ei tarvinnut rajoittaa vain mammuttimaisiin numerojen 
murskaustehtäviin, vaan ne alkoivat sopia tavallisiin tietojen 
käsittelyn tehtäviin ja siten liike-elämän käyttöön. Tämän 
pienuuden tavoittelun takana ei ollut kylläkään liike-elämän 
tarve, vaan avaruudesta käyty kilpajuoksu. Amerikkalaiset ha- 
vaitsivat jääneensä jälkeen venäläisestä rakettitekniikassa. Kun 
venäläiset kykenivät lähettämään avaruuteen valtavia, kated- 
raaleja muistuttavia ohjuksia, amerikkalaiset pystyivät saamaan 
sinne vain paljon pienempiä ohjuksia, mikä vaati ohjauslait- 
teiden miniatyrointia. Tämä kohdisti suuren paineen tietoko- 
neiden pienentämiseen tähtääviin tutkimuksiin, ja niinpä 1950- 
luvun puolivälissä alkoi ilmestyä ensimmäisiä painettuja piirejä. 
Nämä ”logiikkalevyt” yhdistivät painettujen lankojen avulla 
levyssä olevat transistorit, ja kun tietokoneet näin saatiin 
pienemmiksi, niitä alettiin käyttää enenevässä määrin yrityksissä. 
Transistoroidut toisen polven tietokoneet eivät kuitenkaan pääs- 
seet markkinoille ennen kuin viiskikymmentäluvun lopulla, jossa 
vaiheessa seuraava suuri kehitysaskel oli jo otettu piisirun 
syntymistä kohti. 

Painetun piirin, joka vain itse asiassa yhdisti useita transisto- 

reita samalla levyllä, loogisena seurauksena Bell ja Texas Instru- 
ments valmistivat ensimmäiset piisirut, ja vuonna 1959 Fairchild 
Camera valmisti nykyisin tuntemamme piisirun. Kun ensim- 
mäisissä painetuissa piireissä oli vain muutama transistori 
taikka ”portti”, yhteen pieneen piisiruun kyettiin piankin sijoitta- 
maan tuhansia transistoreita vastaava määrä. Nämä sirut teh- 
tiin piikiteen liuskoista, joihin mikropiirit painettiin syövyttä- 
mällä pois osia sirun pinnasta. Pii ei siten itse asiassa ollut 
transistorin raaka-aine, vaan tuhansia transistoreita tehtiin 
suoraan piikiteeseen. Piirien lukumäärä eli ”tiheys” kasvoi 
koko 1960-luvun ajan, ja monet Palo Alton lähellä sijaitse- 
van ”Piilaakson” laboratoriot kilpailivat yhden piisirun pinnalle 
sijoittamiensa piirien luvusta. Näitä laboratorioita johtivat sel- 
laiset nerokkaat tiedemiehet kuin Fairchild ja Shockley, ja tyy- 
pillinen liike-elämän ilmiö oli, että nerokkaimmat yksilöt pyrki- 
vät erkanemaan työnantajiensa palveluksesta ja perustamaan 
omia laboratorioitaan. 

Vuoteen 1970 mennessä saatiin kehitettyä ensimmäiset yli 
100 000 porttia sisältävät sirut, joiden yhteydessä puhutaan 
”erittäin suuriasteisesta integroinnista” (VLSI, very large scale 
integration). Vuonna 1971 Intel kehitti sirun, jossa ei ollut vain 
yksinkertaisia piirejä, vaan koko tietokoneen suoritinosa, joten 
teoriassa voitiin rakentaa tietokone yhdestä piisirusta. Tästä 
lähti tekniikka kehittymään, niin että vuoden 1981 tienoilla 
vakiosirujen hinnat olivat vain muutaman kympin luokkaa. 
Siten Babbagen sataviisikymmentä vuotta sitten kehittämä suun- 
naton ja kömpelö analyyttinen kone päätyi lopulta viisipen- 
nisen kokoon; ja ensimmäisen miljoonan dollaria maksaneen 
UNIVACin tehoa vastaavia laitteita voidaan nyt hankkia hy- 
vinkin alle tuhannen markan hintaan. 


Digitoinnin soveltaminen 


Luvuissa 8 ja 9 jatketaan laajempaa selvittelyä siitä, miten 
Luvuissa 8 ja 9 jatketaan laajempaa selvittelyä siitä, miten tietoko- 
neet ovat kehittyneet tästä eteenpäin ja mitä ne ovat tällä hetkellä, 
mitä niiden hankinnassa tulisi ottaa huomioon ja minkälaiset ovat 
niiden markkinat. Tässä vaiheessa on tärkeää kuitenkin muistaa, 
että tietokoneet toimivat binaarisen numerojärjestelmän poh- 


39 


jalla, jota tavallisesti tarkoitetaan puhuttaessa ”numeerisista” 
tietokoneista, vaikka sana ei suoraan siihen viittaakaan. Koska 
olemme tottuneet näkemään desimaalijärjestelmämme numeroi- 
na, ja koska tietokoneiden keskusyksiköt käsittelevät vain lukuja 
0 ja 1, joita puolestaan edustavat pienet sähköiset impulssit, 
tietokoneiden näyttölaitteet ja kirjoittimet muuntavat nämä 
nollat ja ykköset desimaaliluvuiksi ja kirjaimiksi ja muiksi 
symboleiksi. | 
Tämä johtaa kuitenkin kolmeen uuteen kehitysvaiheeseen. 
Ensiksi, tätä yleiskäyttöistä numerokoodia voidaan siirtää vaivat- 
tomasti johtoja pitkin, olivat ne sitten puhelinkaapeleita tai 
muita sähköjohtoja. Toiseksi, monet muutkin laitteet voidaan 
saada toimimaan elektronisesti ja numeerisesti mekaanisen tai 
sähkömekaanisen sijasta, joten niihin voidaan asentaa pienten 
tietokoneiden kaltaisia mikrosuorittimia ohjauslaitteiksi. Kolman- 
neksi, muutakin tietoa kuin numeroita ja kirjaimia, esimerkiksi 
kuvia ja ääntä, voidaan koodata numeerisesti ja muuntaa säh- 
köisten pulssien muotoon. Tämä mahdollistaa niiden käsitte- 
lyn tietokoneessa sekä siirron erilaisten linjojen avulla. Näiden 
kehityssuuntien merkitys on seuraavan luvun aiheena. 

Digitoinnin kehitysnäkymiä 


Edellisessä luvussa selvitettiin, miten numeeriset tietokoneet 
kehittyivät mekaanisista desimaalikoneista elektronisiksi puoli- 
johdekoneiksi. Desimaaliluvut ja kirjaimet muutetaan tietoko- 
neessä ykkösten ja nollien avulla ilmaistuun muotoon, jotta 
kone ymmärtäisi niitä ja voisi käsitellä niitä pienten mikro- 
piiriensä avulla. Tältä kannalta katsoen binaarisesti koodatut 
laitteet toimivat kuten Morsen aakkosia käyttäen, jolloin kaik- 
ki luvut ja kirjaimet muunnetaan vain kahta yksinkertaista 
tilaa — viivoja ja pisteitä — käyttävään muotoon. 

Mutta eivät vain luvut ja kirjaimet ole digitoitavissa. Ääni, 
kuvat ja mekaaniset toiminnot kyetään myös muuttamaan 
nolliksi ja ykkösiksi. Tämä merkitsee sitä, että mutkikkaat 
mekaaniset valvontalaitteet voidaan korvata elektronisilla piireillä; 
että ääni ja kuvat voidaan koodata ja lähettää numeerisessa 
muodossa; ja että näitä kumpaakin voidaan hyvin helposti 
valvoa ja käsitellä tietokoneella. Tämän seurauksena monet 
laitteet ja menettelytavat pyrkivät yhdentymään ja automati- 
soitumaan. Tällaista kehitystä kutsutaan erityisesti tietojen ja 
kuvien siirron ollessa kysymyksessä ”tietotekniikaksi”; = toi- 
mistolaitteiden ollessa kysymyksessä ”elektroniseksi”, ”paperitto- 
maksi” tai ”yhdentyneeksi” toimistoksi; ja tuotantolaitteiden 
ollessa kysymyksessä ”robotiikaksi”. Tässä luvussa kuvataan, 
mitenkä digitointi käytännössä vaikuttaa laitteisiin eri alueilla, 
ja mitenkä eräs sen aikaansaamista tuloksista varsinkin toimisto- 
laitteiden piirissä on juuri ”yhdentyminen”. 


Kirjoituskoneet ja numeerinen ohjaus 


Nähdäksemme kuinka digitointi vaikuttaa suhteellisen yksin- 
kertaiseen ja tavanomaiseen toimistokoneeseen valitsemme esi- 

merkiksi kirjoituskoneen. Kirjoituskoneet olivat alun perin me- 
kaanisia laitteita, joissa näppäimen painallus siirtyi mekaani- 
sesti kirjasinpään iskuksi nauhan läpi paperille. Kirjoituskoneet 
muuttuivat sähkömekaanisiksi 1920-luvulla, kun IBM:n omis- 
tama Electromatic toi markkinoille noin kaksi kertaa niin 
kalliin koneen kuin silloinen markkinajohtaja käsikäyttöinen 
Underwood oli. Kuusikymmentäluvulla IBM esitteli ”palloko- 
neen”, jossa kirjasinvarret korvattiin yhdellä pallonmuotoi- 
sella osalla jota liikuteltiin sähkömekaanisesti oikean kirjoitus- 
asentoon näppäimen painalluksen jälkeen. 

Kaikki nämä koneet olivat mekaanisia taikka sähkömekaani- 
sia, millä tarkoitetaan sitä, että kirjasimen liike sai alkunsa 
hammaspyörien, vipujen, vetopyörien ja muiden mekaanisten 
välineiden avulla sähköisten apuneuvojen mahdollisesti ollessa 
vain apuna. Elektronisissa kirjoituskoneissa nämä mekaaniset 
välineet korvataan sähköisillä. Näppäimen painallus ei nyt 
vaikutakaan johonkin vipuun, vaan sähköinen impulssi kulkee 
kirjasinpäähän, joka vasta sitten liikkuu mekaanisesti paperia 
kohti. Ajatus on ällistyttävän yksinkertainen, ja juuri numee- 
risten signaalien lähettäminen näppäimestä kirjasinpäähän mah- 
dollistaa mikrosuorittimen sijoittamisen tälle välille huoleh- 
timaan eräistä automaattisista toiminnoista kuten vakiolausei- 
den tai kirjeen muodon taltioimisesta muistiin. Käsittelemme 
yksityiskohtaisemmin kirjoituskonetta muiden toimistolaitteiden 
yhteydessä luvussa 5, mutta tässä tämä toimii hyvänä esimerkki- 
nä mekaanisten toimintojen muuttamisesta elektronisiksi numee- 
risten koodien avulla ja mahdollisuuksien lisääntymisestä täten 
automatiikkaa kohti. Tietenkin kirjoituskoneessa on edelleenkin 
mekaanisia välineitä — kirjasinpää lyö edelleen nauhan paperia 
vasten — mutta sisäinen toiminta ja ohjaus tapahtuvat nyt 
numeerisesti ja elektronisesti. Numeerinen ohjaus merkitsee 
edelleen parempia mahdollisuuksia liittää koneita muihin nu- 
meerisiin laitteisiin sen käsittelemien tietojen jakamiseksi muille, 
käsittelemiseksi edelleen tai tulostamiseksi muilla välineillä. 
Elektroninen kirjoituskone voi siten erittäin hyvin toimia tieto- 
koneen syöttövälineenä, tulostimena taikka viestintäpäätteenä. 
Vielä valmistuksen kannalta asiaa tarkastellen, koneen osien 
luku putoaa yli tuhanesta muutamaan sataan. 

Numeeriset puhelimet 


Toinen digitoinnin kohteena oleva laite on puhelin. Puhelimet 
ovat perinteisesti toimineet analogiaperiaatteella. Kuten edellä 
on mainittu, tällä tarkoitetaan toimintaa jatkuvan asteikon puit- 
teissa tietyllä rajoitetulla välillä. Puhelimeen kuuluu mikrofoni, 
jossa oleva kalvo värähtelee puheäänen taajuuden mukaisesti. 
Nämä värähtelyt synnyttävät virran, joka sitten siirretään joh- 
toa pitkin jännitteen vaihdellessa värähtelyistä riippuen. Puhelun 
vastaanotossa virtasysäykset muunnetaan takaisin ääneksi vas- 
taavanlaisen kalvon avulla. Toisin sanoen, ääntä edustaa puhelun 
siirrossa analoginen virta. 


Mutta myös ääni voidaan muuntaa numerolliseen muotoon. 
Yksinkertaisesti kuvattuna tässä annetaan eri taajuisille äänille 
eri numeroarvoja. Lähetin erittelee puhujan äänen ja muuntaa 
sen suunnitelmallisesti koodeiksi, jotka sitten voidaan lähettää 
uskomattoman nopeina sähköisinä sysäyksinä johtoa pitkin, 
jolloin sysäys merkitsee arvoa 1 ja sen puuttuminen arvoa 0. 
Vastaanotossa nämä muunnetaan takaisin ääneksi. 


Vaikka tämä kaikki tuntuu johtavan epätarkempaan puheen tai 
muun äänen toistoon, itse asiassa tapahtuu päinvastoin. Tämä 
johtuu siitä, että analoginen virta on herkempi ulkoisille häi- 
riöille kuin täsmällisemmät numeeriset sysäykset. Samalla elektro- 
niset vaihteet ovat sähkömekaanisia helpompia kytkeä toisiinsa 
kokonaisjärjestelmäksi. Perinteiset puhelinvaihteet käyttävät apu- 
naan sähkömekaanisia releitä puhelujen kytkemiseen ja keski- 
näiseen ohjailuun. Numeerisissa vaihteissa nämä korvautuvat 
puolijohdepiireillä, jotka puolestaan ovat yhteydessä tietokonei- 
siin puhelinlaskujen ja muiden tietojen automaattista valmistelua 
varten. Analoginen äänivirta voidaan välittää elektronisen kes- 
kuksen läpi, mutta sekä keskuksen että äänen siirron toimi- 
essa numeerisesti saadaan nopeus kasvatettua valtavan paljon 
suuremmaksi ja samalla saadaan koko järjestelmä sopimaan 
paremmin muunkin tiedon siirtoon. Yksittäisen yrityksen tasolla 
voi elektroninen (ei välttämättä numeerinen) yksityinen auto- 
maattivaihde (PABX, private automatic branch exchange) tarjota 
paljon enemmän etuja kuin mekaaninen, kuten puhelujen kirjaa- 
misen, automaattisen puhelun siirron ja niin edelleen. Elektro- 

ninen, numeerinen automaattivaihde tekee kaiken tämän tehok- 
kaammin kuin elektroninen analogiakone. 


Numeeriset kuvat 


Kuvat voidaan äänen tapaan muuntaa numeeriseen muotoon. 
Grafiikkakyvyillä varustetut tietokoneet voivat toistaa ja käsi- 
tellä kuvia ja kaavioita näyttöpäätteellään sekä tulostaa näitä 
erikoistulostimilla (enemmän luvussa 8). Useimmiten tämä tapah- 
tuu jakamalla pääte pieniin alueisiin, joille kullekin annetaan 
numeerinen koodi. Päätteen eri kohdat voidaan ohjata näyttä- 
mään kuva-alkioita (”pixel”, picture element) haluttuun tapaan 
kuvan muodostamiseksi näyttöpinnalle. Grafiikkajärjestelmät 
eroavat toisistaan, mutta alkiotiheyden ollessa suurimmillaan 
näitä on kuvapinnalla jopa 100 000, ja myös eri värit ovat 
mahdollisia. 

Samaa tekniikkaa käyttävät perinteisemmät kuvansiirtovälineet 
ovat jo jonkin aikaa mahdollistaneet kaavioiden ja valokuvien 
siirron puhelinlinjoja pitkin. Telekopiolaite taltioi kuvan tavalli- 
simmin valon avulla muuntaen kuvan eri sävyt erilaisiksi ana- 
logisiksi virroiksi, jotka sitten äänen siirron tapaan viedään 
puhelinlinjoa pitkin ja muunnetaan vastaanotossa kuva-alkioiksi. 
Numeeriset telekopiolaitteetkin käyttävät valoa kuvan taltiointiin, 
mutta erilaisten virtojen sijasta kuvan sävyjen erottelemiseen 
ne koodaavat sävyt erilaisin numeerisin arvoin, jonka jälkeen 
kutakin alkiota vastaava numerokoodi lähetetään eteenpäin 
puhelinlinjaa pitkin. Tuloksena on paljon nopeampi ja tavalli- 
sesti myös tarkempi toisto. Tilapäisenä vaikeutena on puhelin- 
liikenteen muuntuminen eri tahdissa laitteiden kanssa numeeri- 
seksi. Tämän takia numeeriset laitteet tarvitsevat muuntimen 
eli modeemin puhelinyhteyksiä varten. Lopputulos on silti no- 
peampi, koska kuvan luku numeerisella laitteella on nopeampaa 
kuin analogiakoneella. Tästä kuitenkin lisää luvussa 11 sekä 
viestinnästä yleensä kertovassa luvussa 21. 


Numeerinen ladonta 


Jopa mutkikkaatkin mekaaniset valokuvauslaitteet kuten valo- 
latomakoneet voidaan digitoida. Valoladontalaitteet ovat kehitty- 

neet hyvin monimutkaisista ja vaivaloisista mekaanisista latoma- 
koneista, jotka kirjaimellisesti noukkivat lyijykirjasimen kerral- 
laan ja sijoittivat sen paikalleen näppäimen =painalluksen seu- 
rauksena. Mutta 60-luvun lopulla näihin laitteisiin yhdistettiin 
tekstinkäsittelyn keskusohjainten kaltaiset tietokoneet, joiden 
ansiosta syntyy korkealaatuinen ladelma fotomekaaniseen tapaan, 
joka poikkeaa tavallisten tietokonetulostinten käyttämästä kirjoi- 
tinjärjestelmästä. Valoladontalaitteen kirjoitin taikka ”tulostaja” 
saa kirjaimen aikaan suuren valotiheyden avulla filminauhalta. 
Tietokone kertoo tulostajalle, mistä kohtaa filmiä eli mikä 
kirjain on tulostettava, ja tämä kaikki tapahtuu hyvin suurella 
nopeudella. Tuloksena on sarja korkealuokkaisia kirjaimia, 
jotka valonlähde ”polttaa” valoherkälle paperille. Tämä kehite- 
tään sitten ja leikataan osiin painolevyjen tekoa varten. Jos 
tämä tässä tuntuu sekavalta, luvuissa 15 ja 16 on täydellinen 
selostus tästä prosessista. Tässä vaiheessa on tarpeen vain 
pitää mielessä, että valolatomakonetta ohjaavan tietokoneen, joka 
järjestelee ja sovittaa tekstin ja toimii numeerisesti, on syötettävä 
numeerista tietoa analogisesti ja fotomekaanisesti toimivalle 
tulostajalle. 

Uuden polven valolatomakoneet toimivat kuitenkin huomatta- 
vassa määrin numeerisemmin. Filmin valaisu valolla korvautuu 
niissä ohuella valosuihkulla, tavallisesti laserilla, joka kokoaa 
kuvan pienistä viivoista tai kuva-alkioista samaan tapaan kuin 
grafiikalla varustettu tietokone muodostaa kuvan päätteelle. Nä- 
mä kuva-alkiot tai viivat ovat ihmissilmälle näkymättömiä 
(satoja merkkejä millimetrillä), mutta tietokoneen ohjeiden mu- 
kaan niistä voidaan muotoilla haluttuja kuvioita kuten esi- 
merkiksi kirjaimia tiedostossa olevien mallien mukaan. Loppu- 
tulos on täysin ilman liikkuvia osia oleva puolijohdekone, 
joka toimii binaarikoodeja käyttäen. 


Digitointi toimiston ulkopuolella 

Vähitellen näin ollen binaarikoodit tulevat yleisvälineiksi nume- 
rojen, kirjainten, kuvien, äänen ja eri toimintojen käsittelyyn. 
Tämä merkitsee samalla mekaanisten, sähkömekaanisten ja foto- 
mekaanisten järjestelmien korvautumista puolijohdepiireillä. Ko- 

neiden sisäinen toiminta numeerisen ohjauksen puitteissa sallii 
puolestaan helpommin yhteydenpidon eri laitteiden välillä mah- 
dollistaen myös eri logiikkalaitteiden helpomman yhdistämisen 
automaatiota ajatellen. Olemme osoittaneet useiden esimerkkien 
avulla, miten tämä tapahtuu toimistokoneissa, mutta tämä kehi- 
tys on yhtä olennainen teollisuuden laitteistojen ja kotitalous- 
koneiden kohdalla kuin toimistossakin. Sorvin taikka pesukoneen 
täydellinen digitointi voisi olla vaikeaa, koska näissä on fyy- 
sisiä perustoimintoja, joiden tarkoituksena on aiheuttaa lIii- 
kettä. Mutta niissäkin voidaan ainakin joitakin = ohjaimia 
korvata puolijohdepiireillä ja siten automatisoida joitakin osia 
näiden toiminnasta. Siten sorvien tai muiden työstökoneiden 
tietokoneohjaus tekee ne ”numeerisesti ohjatuiksi” taikka ta- 
vallisemmin sanottuna automaattisiksi tai ohjelmoitaviksi. Mut- 
kikkaampien koneiden tai niiden peräkkäisen sarjan, esimerkiksi 
hitsaus- tai maalauslaitteiden, ohjauksen järjestäminen numeeri- 
sesti automatisoiduksi tekee niistä ”robotteja”. Mekaanisten 
ohjainten korvaaminen mikrosuorittimella pesukoneessa tekee 
siitä ”ohjelmoidun” ja samalla huomattavasti entistä auto- 
maattisemman. Joukko lämmön ja monien muiden ilmiöiden 
tunnistimia ilmaisee tilanteen muutokset jatkuvasti binaarisina 
tiedotuksina mikrosuorittimelle, joka panee tarvittaessa ko- 
neen mekaaniset laitteet liikkeelle. 

Myös autoihin voidaan soveltaa numeerista tekniikkaa, aina- 
kin johonkin rajaan saakka. Autoissa on melko mutkikkaita 
virtapiirejä ja mekaanisia hallintalaitteita, joista osa voidaan 
korvata mikrosuorittimilla. Nämä lähettävät käskyjä moottorin 
tai sähköjärjestelmän hallintalaitteille. Tämä on autonvalmis- 
tajille tulevaisuuden kehitysalua, josta odotetaan paljon, mutta 
jo muutama vuosi sitten amerikkalainen jättiyhtiö General 
Motors päätti sijoittaa pieniä mikrosuorittimia miltei kaikkiin 
autoihinsa. Nämä valvovat eräitä toimintoja kuten polttoaineen 
suihkutusta sellaisten tunnistettavien tekijäin kuin nopeuden, 
kuorman ja lämpötilan perusteella. Vaikka tätä ohjelmaa onkin 
sittemmin jossakin määrin lievennetty olosuhteiden mukaan, GM 
väitti erääseen aikaa autoihin sijoittamiensa miljoonien mikro- 
suorittimien ansiosta olevansa lukumäärien mukaan laskettuna 
maailman suurin tietokoneiden valmistaja! 


46 


Eivät edes aivan tavanomaiset kuluttajatuotteetkaan ole täysin 
immuuneja digitoinnille. Japanilainen kuluttajatuotteita ja -elek- 
troniikkaa valmistava yhtiö Sony on hiljattain tuonut markki- 
noille numeerisesti toimivan kameran. Kuva heijastetaan tunnis- 
timen pinnalle, joka jakaa sen pieniin alueisiin ja tutkii 
sen värit ja antaa kullekin värille oman koodinsa. Kamera 
on siten jossakin mielessä värigrafiikalla varustettu tietokone. 
Kuvan vastine voidaan kuvauksen jälkeen taltioida magneetti- 
levylle ja toistaa televisioruutua käyttäen, tulostaa paperille 
taikka siirtää. 

On jo olemassa lukemattomia esimerkkejä siitä, kuinka digi- 
tointi ja elektroniikka muuttavat perusteellisesti monien laitteiden 
luonteen. Kassapäätteet, jotka aikaisemmin olivat mekaanisia, 
ovat nyt elektronisia. Edelleen ”myyntipistepäätteet” mahdollis- 
tavat varastoilla tilanteiden muutosten kirjaukset, ja samalla myös 
kassatoiminnot, jonka jälkeen tiedot voidaan automaattisesti 
siirtää keskustietokoneeseen. Tämä puolestaan voi yhdistellä 
useiden kassapäätteiden taikka useiden myymälöiden tiedot ja 
ohjailla määrättyjen tuotteiden varastojen täydennystä. Maksun 
vastaanottajan työkin tavaran hinnan ja numeron näppäilemiseksi 
voidaan automatisoida laserin ja tuotteiden painetun ”viivakoodin” 
avulla. Tämä kertoo tietokoneohjatulle päätteelle, mikä tuote on ja 
mitä se maksaa, jolloin hinta voidaan muuttaa keskusjohtoisesti. 
Jopa varsinaiset kuluttajatuotteet kuten hifilaitteet toimivat jo 
osittain numeerisesti. Numeerisesti taltioidut ja toistetun ääneen 
avulla toimiva hifi-laite voi antaa paremman toiston kuin 
analogialaite. Musiikkia voidaan myös luoda syntteettisesti 
numeerisessa muodossa taltioitujen äänten perusteella, ja uusi 
videolaitteiden laji taltioi kuvia numeerisesti levyn kuvantoistoa 
varten aivan samaan tapaan kuin grafiikalla varustettu tietokone 
tekee. 

Fi ole kuitenkaan syytä viedä asioita liian pitkälle. Kuvien, ää- 
nen ja tietojen taltiointi numeerisessa muodossa helpottaa niiden 
varastointia ja käsittelyä ja usein toistoakin, mutta aina ei asia 
ole näin. Useimmat televisiot ja hifi-laitteet toimivat edelleen- 
kin analogisesti, ja televisiosignaalien lähttäminen on näin jopa 
tehokkaampaakin kuin numeerisesti, koska yhden kuvan talti- 
ointiin tarvitaan suunnaton määrä ”bittejä”. 

Digitointialan yritykset 


Numeerisen tekniikan sivutuotteena eri alojen tekniikat pyrkivät 
yhdentymään, niin että monet yritykset havaitsevat nykyisin 
entistä helpommaksi siirtyä aloille, joiden kanssa niillä ei ollut 
ennen paljoakaan tekemistä. Muutamia vuosia sitten pidettiin 
täysin toisistaan eroavina sellaisia aloja kuin tietokoneiden, 
kirjoituskoneiden, valokopiointikoneiden, telekopiolaitteiden, va- 
lolatomakoneiden tai televiestintälaitteiden suunnittelu ja val- 
mistus. Harvoin mikään yritys toimi useammalla kuin yhdellä 
näistä aloista, tuskin koskaan kahta useammalla. Nykyään 
eri tekniikkojen lähestyessä toisiaan valmistajat toteavat helpoksi 
levittäytyä entistä läheisemmiksi käynneille sukulaisalueille. Tässä 
ovat japanilaiset näyttäneet tietä, ja niinpä alun perin kameroita 
valmistanut Canon levittäytyi alueelle, joka ei ole kovin läheistä 
sukua edelliselle, nimittäin laskimiin ja kopiokoneisiin, ja val- 
mistaa nyt mikrotietokoneita, telekopiolaitteita ja kirjoitusko- 
neita. Sharp aloitti, uskomatonta kyllä, ”aina terävistä” (sharp= 
terävä) lyijykynistä, siirtyi myöhemmin elektroniikkaan hifi- 
laitteiden avulla ja valmistaa nykyään myös kopiokoneita, 
kirjoituskoneita, telekopiolaitteita ja mikrotietokoneita. ”Vain 
kopiokoneita?” tekevänä alun perin tunnettu Xerox valmistaa 
nykyään tekstinkäsittelylaitteita, kirjoituskoneita, tietokoneiden 
kirjoittimia, telekopiolaitteita ja mikrotietokoneita. Englannin 
Plessey, joka puuhaili aikaisemmin pääasiassa televiesitinnän 
parissa, on nyt keskittynyt vahvasti tietokoneisiin, kuten myös 
Philips ja monet muut. 


Yhteenveto 


Elektroniikkaa ja numeerista tekniikkaa, jotka saivat alkunsa 
kirjainten ja numerojen koodaamisesta ja käsittelystä, voidaan 
siis käyttää korvaamaan monien koneiden mekaanisia hallinta- 
laitteita, automatisoimaan niiden toimintaa asettamalla mikro- 
tietokone ohjaamaan näitä hallintalaitteita sekä helpottamaan 
erilaisten koneiden välistä viestintää. Nyt ei pitäisi olla vaikeaa 
nähdä, että mitä enemmän eri koneisiin sovelletaan numeerista 
tekniikkaa analogisten tai mekaanisten menetelmien sijasta, sitä 
enemmän nykyisin toimistossa käytetyt laitteet pyrkivät liitty- 

mään toisiinsa lähivuosina. Kuten edellä on annettu ymmärtää, 
monistaminen, tekstin ja tietojen käsittely sekä televiestintä ovat 
olleet perinteisesti täysin eri aloja, mutta nykyisin ne yhä ovat 
lisääntyvässä määrin saman tekniikan eri puolia. Tämän kehityk- 
sen voimanlähteenä on ollut digitointi, numerollistaminen. Tässä 
osassa kirjaa on haluttu antaa valaistusta tuohon kehitys- 
tapahtumaan. Sen olennaisimpia piirteitä eri laitteiden kohdalla 
selvennetään edelleen osassa 3, jossa syvennytään eri järjes- 
telmiin yksityiskohtaisesti ja kuhunkin erikseen. Osassa 4 sen 
sijaan jatketaan digitoinnin kuvausta, osoittaen miten käytän- 
nössä eri laitteet sulautuvat toisiinsa luoden niin sanotun 
”yhdennetyn?” järjestelmän, joka puolestaan tarjoaa parempia 
viestinnän mahdollisuuksia — mistä yleisesti on ruvettu käyttä- 
mään nimitystä ”tietotekniikan vallankumous”. 

OSA 3: TOIMISTOKONEIDEN HANKINTA 


5 


Kirjoituskoneet 


Kaksi tai kolme vuotta sitten ei useimpien toimistojen koh- 
dalla ollut juuri valinnan varaa kirjoituskonetta ostettaessa. 
IBM:n pallokoneet maksoivat noin 10 prosenttia muita enemmän, 
mutta niitä pidettiin yleisesti kaikkia muita parempina niin 
laatuun ja näppäiltävyyteen kuin myös luotettavuuteenkin nähden. 
Mutta sitten kaikki muuttui. Ensimmäiset elektroniset koneet, 
jotka tulivat markkinoille vuonna 1979, maksoivat kaksi ker- 
taa niin paljon kuin pallokoneet eivätkä olleet aina kovin 
luotettavia. Mutta sen jälkeen ovat kaikki suuret kirjoitus- 
koneiden valmistajat tuoneet markkinoille entistä parempia ko- 
neita ja uusia piirteitä, hinnat ovat pudonneet, ja useim- 
mat valmistajat ovat lopettamassa kokonaan mekaanisten ja säh- 
kömekaanisten koneiden valmistuksen. 

Elektroniset kirjoituskoneet kykenevät nykyään tarjoamaan 
monia näytöttömän tekstinkäsittelylaitteen ominaisuuksista, mutta 
samalla niitä voidaan käyttää tietokoneiden kirjoittimina ja syöt- 
tölaitteina ja jopa laajentaa täydellisiksi näyttöruudulla varus- 
tetuiksi tekstinkäsittelylaitteiksi. Pallomalli on silti edelleenkin 
tarjolla, ja vanhoja varsi- ja vasarakoneitakin saa vielä ja 
joskus jopa hyvinkin edullisesti. Tarkastelemme kutakin kone- 
tyyppiä erikseen, alkaen varsikoneista. 


Varsikoneet 


Varsikirjoituskoneita alettiin tehdä vuonna 1879, ja toimistoissa 
niitä alkoi näkyä suuressa määrin vuosisadan vaihteessa, jolloin 
ne aiheuttivat toimistotyössä vallankumouksen korvatessaan suu- 
ret joukot käsin kirjoittavia virkalijoita. Amerikkalainen Under- 
wood oli markkinajohtaja, mutta 1930-luvun alussa IBM pani 
pystyyn pienen yhtiön nimeltä Electromatic, joka teki pioneeri- 

työn sähkökäyttöisten varsikoneiden myynnissä. Nämä 250 
dollarin hintaiset koneet olivat kaksi kertaa niin kalliita kuin 
kalleimmat Underwoodin koneet ja valtasivat vain 5 prosenttia 
markkinoista. Mutta sodan jälkeen sähkökoneet alkoivat mennä 
hyvin kaupaksi, ja 1950-luvun lopulla pidettiin tyhmänä esi- 
miestä, joka ei ollut hankkinut parhaalle sihteerilleen sähkö- 
konetta. 

Varsikoneissa on kussakin vasarassa kahdessa tasossa kirjasi- 

met sekä varsi, jonka avulla vasara lyö kirjasimen nauhan läpi 
paperiin. Vuoden 1960 vaiheilla esiteltiin kuitenkin pallomal- 
lit, ja varsimallit alkoivat väistyä syrjään, mutta koska aina 
1970-luvun puoliväliin saakka vain IBM valmisti pallomalle- 
ja, monet muut valmistajat työnsivät varsimalleja markkinoille 
hyvin voimaperäisesti. Kun sitten IBM:n pallomallien patentit 
raukesivat, vastaavia malleja alkoi tulla markkinoille useimpien 
valmistajien toimesta, jolloin varsimallisten toimistokoneiden 
markkinat putosivat puoleen kokonaismarkkinoista. 
Parin viime vuoden aikana ovat kaikki valmistajat tietenkin 
tuoneet markkinoille myös elektronisia malleja, ja johtava 
varsimallien valmistaja Adler (jonka laitteita myytiin myös 
nimellä Imperial ja Triumph) on lopettanut varsimallisten 
toimistokoneiden valmistuksen. Suurista tuottajista vain Olympia 
tekee varsikoneita, joskin vanhaa varastoa on vielä melkoi- 
sesti jäljellä. Tämän lisäksi, kun varsikoneilla oli ennen pieni 
hintaetu puolellaan pallokoneisiin verrattuna, elektroniset koneet 
ovat painaneet pallokoneiden hinnat siinä määrin alas, että 
varsikoneet ovat jopa hiukan kalliimpiakin kuin pallokoneet. 

Varsikoneita on vanhastaan pidetty jonkin verran luotetta- 
vampia kuin pallokoneita, mutta ne ovat usein heikompia 
kosketukseen, nopeuteen ja työn laatuun nähden. Jopa keski- 
tason koneiden sarjassa, jossa varsikoneet ovat edelleen yleisiä, 
ne alkavat syrjäytyä elektronisten koneiden tieltä, jotka ovat 
halvempia valmistaa ja tarjoavat enemmän erikoispiirteitä kuin 
sähkömekaaniset koneet. Pallokoneiden ja elektronisten konei- 
den — hintojen vähänkin vielä laskiessa ei ole mitään aihetta 
ostaa enää varsikonetta, ja otaksumme niiden häviävän kokonaan 
toimistoista parin lähemmän vuoden kuluessa, jopa keskityypin 
koneenkin. 

Pallokoneet 


Samoihin aikoihin kuin sähkö tuli kuvaan kirjoituskoneissa, 
keksittiin myös yhden liikkuvan osan eli golfpallon ajatus. 
Pallomalleissa on yksi ainoa pallon muotoinen kirjoitinpää, 
joka muistutta golfpalloa. Se pyörii ja liikkuu ylös- ja alas- 
päin mahdollistaen oikean kirjasimen asettumisen lyöntikohdalle. 
Etuja ovat parempi sormikosketus kuin varsikoneissa sekä ta- 
vallisesti myös parempi jälki. Lisäksi kaikissa malleissa Olivettia 
lukuunottamatta (nyttemmin poissa markkinoilta) pallo liikkuu 
paperinpitimen sijasta, joten koneet ovat hiljaisempia ja helpom- 
pia käsitellä. 

IBM toi pallomallit markkinoille 1960-luvun alussa korvaten 
niillä vähitellen varsimallinsa. IBM piti hintaa hiukan varsimal- 
lien hintaa korkeammalla, ja niitä pidettiin arvokkaina koneina, 
jotka olivat välttämättömiä yritysten vastaanottotiloissa jne. 
Kuitenkin 1970-luvun puolivälissä, juuri ennen patentin raukea- 
mista, IBM teki sopimuksen tietokonekilpailijansa Sperryn kanssa 
(joka oli hankkinut omistukseensa Univacin tietokoneyhtiön, 
joka puolestaan oli sulautunut Remington Randiin), antaakseen 
tälle pallokoneen lisenssioikeudet. Tuloksena oli Sperry Reming- 
ton -malli, joka muistuttaa paljon IBM:n koneita kosketusherk- 
kyyden ja kirjoituksen laadun puolesta, mutta on jonkin 
verran linjakkaamman näköinen. 

Pian sen jälkeen, kun patentit lopulta raukesivat, useimmat 
suuret valmistajat ryntäsivät markkinoille tarjoten pallokoneita 
kalliimman tason vaihtoehtoina varsikoneilleen. Nämä olivat 
yleensä tuhatkunta markkaa halvempia kuin IBM:n koneet ja 
saman verran varsikoneita kalliimpia. Menestyksekkään pallo- 
koneiden valmistajista oli Adler, joka myy koneitaan myös 
nimellä Imperial ja Triumph. Menestyvä on ollut myös japa- 
nilainen valmistaja Silver Reed, mutta useimmat muut — Her- 
mes (jonka koneita myy myös Olympia), Olivetti ja Facit (jota 
myydään myös nimellä Addo) — eivät menestyneet hyvin. 

Kun elektroniset kirjoituskoneet tulivat markkinoille vuonna 
1979, ne hinnoiteltiin selvästi yli pallokoneiden, ja ensim- 
mäisillä malleilla oli luotettavuusongelmia ja tuloksen laatu 
oli tuskin keskitasoa. Mutta vuoden 1981 lopulla hinnat oli- 
vat pudonneet perusmallien osalta jo 5 000 markan tasolle, ja 

arvioiden mukaan elektronisten koneiden myynti oli kiivennyt 
puoleen koko markkinoista, mikä voittokulku on jatkunut. 
Vaikka useimmat valmistajat vielä tekevät pallokoneita, niiden 
odotetaan siirtyvän niistä pois lähivuosina. 

Vuoden 1981, jolloin elektronisia malleja oli vielä suhteelli- 
sen vähän markkinoilla ja pallokoneet olivat vähän halvempia, 
pallokoneista haluttiin pitää kiinni. Erityisesti IBM tarjosi 
kokeiltua luotettavuutta ja hyvää kirjoituksen laatua. Jo vuoden 
1982 aikana kuitenkin elektronisten koneiden hinnat alkoivat 
alittaa pallokoneiden hintoja. Markkinat ovat näin ollen tul- 
leet vaiheeseen, jossa on vaikea suositella pallokoneen hankintaa. 
Tosin IBM tarjosi Selectric III-sarjallaan erinomaista laatua, 
mutta samaan hintaan oli saatavissa monta elektronista konetta 
hyvin laatuominaisuuksin sekä monin lisäpiirtein. 

Tämän vuoksi suosittelemme todella tiukan budjetin halti- 
jalle jotakin edullista pallokonetarjousta kenties 3 500 markan 
tasolla, ja jos joku haluaa todella luotettavaa konetta, hän voisi 
pitäytyä IBM:n pallokoneessa. Muutoin on vaikea välttyä 
siltä ajatukselta, että useimpiin tarkoituksiin elektroniset koneet 
antavat parhaan vastauksen. Pallomalleja tarjoavat edelleen IBM, 
Adler, Silver Reed ja Hermes. Sperry möi Remingtonin kirjoi- 
tuskoneosaston vuonna 1980. Se palasi takaisin vanhaan ni- 
meensä Remington Rand ja oli mennä vararikkoon Yhdys- 
valloissa ja joutui myymään Hollannissa sijaitsevan kirjoitus- 
konetehtaansa rahoitusyhtymälle, joka antoi koneille uuden ni- 
men ”Remstar”. Näitä myydään paitsi tällä nimellä myös jon- 
kin verran Xeroxin kautta sen nimellä. 

Pallomalleista suosittelemme voimakkaasti ns. korjausauto- 
matiikalla varustettuja malleja. Niissä on korjausnauha, jossa 
oleva aine kohottaa väärän kirjaimen lyönnin jälkeen pois 
paperista, joskin eräissä koneissa käytetään päällelyötävää 
valkoista ainetta. Edellisissä poistokorjaus- eli ”lift-off” -mene- 
telmissä käytetään hiilinauhaa, joka on hivenen kalliimpaa kuin 
tavalliset kangasnauhat. Tällaiset koneet ovat myös muutaman 
sata markkaa kalliimpia kuin perusmallit, joskin niistä on jo 
tullut useissa tapauksissa vakiomalleja. Useat valmistajat tarjoa- 
vat erilaisia telan leveyksiä sekä äänen vaimentimia kaikkiin 
malleihin. 

Elektroniset kirjoituskoneet 


Vuonna 1979 toi Olivetti markkinoille elektroniset mallinsa. 
Niissä käytettiin pallon asemesta kirjasinkehää eli -kiekkoa, 
”daisywheel” (tuhatkaunon mukaan), ja ne sisälsivät sähköme- 
kaanisten osien sijasta pääasiassa puolijohteita. 

Kirjasinkehä ei ollut suinkaan Olivetin keksimä, vaan sitä 
oli jo jonkin aikaa käytetty tietokoneiden kirjoittimissa. Se 
muistuttaa tuhatkaunoa kirjasinten ollessa pallon sijasta kiekon 
ulkokehällä. Kiekko kääntyy keskipisteensä ympäri, niin että 
sopiva kirjasin sattuu kirjoitettavalle kohdalle. Useimmat kiekot 
on tehty muovista, ja ne ovat sekä hiljaisempia että nope- 
ampia kuin varsi- tai pallomallit, ja lisäksi elektronisten osien 
käyttö vähentää liikkuvien osien määrää ja alentaa suuresti 
koneiden valmistuskustannuksia. 

Pian Olivetin jälkeen IBM myös toi esiin omat elektroniset 
mallinsa, jotka olivat itse asiassa jonkinlaisia risteytyksiä, sillä 
niissä säilytettiin kirjasinpallo, mutta käytettiin enemmän elekt- 
ronisia osia kuin aikaisemmissa pallokoneissa. Olympia ja 
Facit seurasivat tätä suuntausta. Pian myös Adler (Imperial, 
Triumph jne.), Hermes (joka eräässä vaiheessa myi myös Olym- 
pian elektronisia malleja omalla nimellään) sekä Silver Reed 
toivat esiin omat mallinsa. Vuonna 1981 vaihtoi Facit (myös 
Addo) pallomallinsa kirjasinkehämalliin. Joukko muita valmis- 
tajia, jotka olivat jo saaneet kokemusta elektroniikasta tai 
matkakoneista, vaikka eivät välttämättä toimistokoneista, toi 
markkinoille elektronisia kirjoituskoneita, näiden joukossa Canon, 
Xerox ja Brother. 

Samalla kun elektroniset mallit ovat ääneltään hiljaisempia 
kuin sähkömekaaniset mallit, ne tarjoavat monia hyödyllisiä 
piirteitä. Ensimmäisenä mainittakoon muistit, joiden erilaiset 
laajuudet ja joustavuudet jakavat elektroniset koneet kolmeen 
tasoryhmään. Ensimmäiseen ryhmään kuuluvilla perusmalleilla 
on vain muutaman kirjaimen taikka rivin ”korjausmuisti”, 
jonka verran muistissa voidaan säilyttää korjausten varalta. 
Toisella tasolla ”lausemuistit”, joiden avulla voidaan automaat- 
tisesti kirjoittaa lauseita taikka jopa sivu tai kaksi tekstiä. 
Tällainen muisti on hyödyllinen jouduttaessa jatkuvasti toista- 
maan samoja lauseita päivän mittaan, kuten kirjeiden alussa 

ja lopussa olevia kohteliaisuuksia. Kolmas taso on ”työmuisti” 
jo kirjoitetun tekstin muokkaamista varten. Siten jo valmiiksi 
laadittuja kirjeitä tai raportteja voidaan tuottaa uudestaan 
korjattuina ja muotoiltuina ilman että niitä tarvitsisi kirjoittaa 
kokonaan uudestaan. Korjausmallien hinnat alennuksineen alka- 
vat noin 5 000 markan seutuvilta, lausemuististen 7 000 markan 
ja työmuististen 9 000 markan seutuvilta. 

Flektroniset kirjoituskoneet eivät kuitenkaan tarjoa vakiopiir- 
teenä kertomuisteja taikka ulkoisia muistiyksiköitä, minkä perus- 
teella ne eroavat näyttöruuduttomista tekstinkäsittelylaitteista 
(luku 6) Kun viimemainituilla ns. muistikoneilla on yleensä 
jonkin tyyppinen levymuisti joko magneettikorttien (noin 5 000 
merkkiä) tai levykasetin (aina 500 000 merkkiin saakka) muodos- 
sa, elektronisilla koneilla ei tällaista ole, ja virran katkettua 
kaikki tieto yleensä katoaa. 

Mutta ei sääntöä ilman poikkeusta, sillä tällä alueella esiintyy 
viljalti eroja. Hermes toi vuoden 1981 lopulla markkinoille 
koneen, jota voidaan laajentaa levymuistilla, ja samoin Silver 
Reed, kun taas Olympian huippumalleissa on mahdollisuus talti- 
oida tietoja tavalliselle kasetille, vaikka tämä ei olekaan kovin 
nopea tapa. Lisäksi monissa malleissa on nykyään tietojen 
taltioinnin mahdollisuus paristovirran avulla päivästä tai paris- 
ta aina muutamaan kuukauteen saakka. Useimmat valmistajat 
ovat myös lähteneet tarjoamaan laajennettavilla levyasemilla 
varustettuja — kirjoituskoneita osana näyttöruuduttomien teks- 
tinkäsittelyjärjestelmiensä asteikkoa. Tästä seuraa, että niiden 
on helpompi tarjota muistin kasvatusta kirjoituskoneiden lisä- 
varusteeksi, joten niistä tulee vähitellen näyttöruuduttomia teks- 
tinkäsittelykoneita. 


Elektronisten kirjoituskoneiden piirteet ja laajennettavuus 


Paitsi erilaisia muisteja elektroniset kirjoituskoneet tarjoavat 
monia piirteitä, joita voidaan pitää hyödyllisinä taikka käyt- 
täjän kannalta kenties täysin tarpeettomina lisukkeina. Kaikissa 
malleissa on mahdollisuus 10 tai 12 merkkiin tuumaa kohti 
vakiovarusteena, mutta monissa lisäksi 15 merkkiin taikka 
suhteutettuun askellukseen (kirjaimerkin tila on sen leveydestä 
riippuva, mikä antaa kauniin jäljen, mutta vaikeuttaa korjaa- 

mista). Eräässä Olympian mallissa on myös mahdollisuus erit- 
täin pieneen kirjaimeen. Vakiovarusteisiin kuuluu myös korjaus- 
mahdollisuus, ja eräät tarjoavat yhden rivin näytön, jolloin 
rivi kirjoittuu vasta näytön tultua täyteen. Tällainen ”rivi- 
näyttö” on hiukkasen turhanaikainen lausemuistin tasolla, mutta 
hyödyllinen editointikoneessa, koska tällöin on mahdollista siir- 
tää muistista tekstiä näytöön ja korjata siinä esiintyvät virheet, 
kun muuten muistiaineiston korjaaminen ilman näyttöruutua 
on vaikeaa. 

Tekstin ulkomuotoa koskevia piirteitä on myös hyvin eri vivah- 
tein saatavilla, kuten kirjainten lihavointi, automaattinen keski- 
tys sekä oikean laidan tasaus. Tekstiä voidaan lihavoida kaksois- 
lyönnillä, jolloin joissakin tapauksissa syntyy hivenen epä- 
tarkka tulos. Tällainen kirjasin voi suhteutetun askelluksen kera 
kuitenkin korkean luokan koneessa antaa miltei yhtä hyvän 
laadun kuin IBM Composer latomakone (luku 16). Eräissä 
Olivetin malleissa tarjoutuu myös mahdollisuus kirjoittaa valkoi- 
sella mustalle alustalle. 

Käsittelyn helppoutta lisäävä, hyvin hyödyllinen piirre on 
automaattinen palautus rivin päätyttyä, desimaalisarkaimisto (sa- 
rakkeiden asettaminen desimaalipilkun mukaan) sekä kaikkien 
näppäinten kestotoiminta. Lisäksi useimmilla elektronisilla ko- 
neilla on enemmän sellaisia näppäimiä kuin puoliaskeleen tekoa 
varten tai muuta vastaavaa. 

Elektroniset koneet on myös helpompi liittää muihin laittei- 
siin. Eräs esimerkki on kirjoituskoneen käyttö mikrosuoritti- 
men syöttö- tai tulostuslaitteena. Tietokoneiden kirjoitinten 
valmistajat ovat jo jonkin aikaa tarjonneet sekä syöttöön että 
tulostukseen käyviä kirjoittimia, joten loogisesti voisi kirjoitus- 
koneilta odottaa vastaavia kykyjä. Useisiin koneisiin onkin 
tarjolla tietokoneliitäntä. 

Eräs viimeaikaisista kehitysvaiheista on elektronisen kirjoitus- 
koneen laajentaminen ei vain näyttöruuduttomaksi vaan jopa 
täydelliseksi näyttöruudulla varustetuksi tekstinkäsittelylaitteeksi. 
Olivetti osti vuonna 1981 enemmistöosakkuuden amerikkalai- 
seen yritykseen nimeltä Syntrex, joka sovitti useimmat sen elek- 
tronisista malleista tekstinkäsittelylaitteiksi käyttämällä kirjoitus- 
konetta tulostimena ja syöttölaitteena. Lisäksi kaksi yritystä 

tarjoaa näyttöruudun asentamista useimpiin malleihin. Toinen 
näistä on sveitsiläinen yritys nimieltä Twix, joka on anta- 
nut Olymipialle etuoikeudet tarjota sen näyttölaitteita, tosin 
ilman levymuistia, kalleimman hintaluokan koneisiin. Toinen 
yritys on amerikkalainen Systel, joka myös on myöntänyt Olym- 
pialle yksinoikeudet tuotteeseensa, mutta siinä on myös levymuis- 
ti. 

Tämän kaltaiseen laajennukseen liittyy kuitenkin väistämättä 
eräitä haittoja. Kirjoituskoneen käyttö tietokoneen tulostimena 
voi aiheuttaa ”käyttäjien välisen ristiriidan” — so. konetta 
tarvittaisiin kirjoittamiseen ja tulostamiseen samaan aikaan. 
Tällaisten sovellutusten nopeus ei myöskään yllä enempään kuin 
20 merkkiin sekunnissa, kun taas paljoakaan kalliimmat asian- 
mukaiset kirjoittimet kykenevät saavuttamaan nopeuden 40 
merkkiä sekunnissa tai enemmän. Tällaisen sovittamisen tulok- 
sena syntyvä kokonaisuus ei kenties ole yhtä tyydyttävä kuin 
varsinainen näytöllinen tekstinkäsittelylaite (luku 6), vaikka 
se onkin hivenen halvempi. Kirjoituskoneen näppäimet eivät 
myöskään ole yhtä miellyttävät käsitellä kuin tietokoneen. 
Mainittakoon kuitenkin ohimennen, että Adler toi kesällä 1982 
markkinoille uuden kirjoituskoneen, joka on tietokoneen kirjoi- 
tinosan ja tulostimen yhdistelmä, jolloin tarjoutuu mahdolli- 
suus käyttää samaa tulostinta sekä mikrotietokoneessa että 
kirjoituskoneessa. 

Viestintätekniikan eturintamassa olevat valmistajat ja eräät 
muut toimittajat tarjoavat kirjoituskoneisiin yhdistettäviä telek- 
sinauhan kirjoittajia. Teleksi ei ole siis sidottu nauhan kirjoit- 
tamiseen, ja lisäksi tekstin muokkaukseen sopivaa kirjoitusko- 
netta käytettäessä saadaan lisäjoustavuutta teleksisanoman val- 
misteluun. Tällainen lisälaite maksaa 8000 markasta ylöspäin. 
Tämän uskoisi tulevan uuden teleksistandardin myötä normaaliksi 
lisälaitteeksi niin uusiin kuin jo markkinoilla oleviinkin lait- 
teisiin. Ja lopuksi, Xerox on liittänyt kirjoituskoneensa nimellä 
Ethernet (eetteriverkko) kutsuttuun lähiverkkoonsa (luku 20), 
joten niitä voidan käyttää verkossa tiedonsyöttöasemina ja 
tulostimina. 

Kuten edellä on korostettu, elektronisten kirjoituskoneiden 
hinnat ovat pudonneet jopa varsi- ja pallokoneita halvemmal- 

le tasolle, ja ne tarjoavat monia etuja sähkömekaanisiin koneisiin 
verraten. Ne ovat myös hiljaisempia ja miellyttävämpiä näppäillä. 
Tämän kaiken jälkeen myyjät helposti tyrkyttävät elektronisia 
kirjoituskoneita kehuen niitä luotettavimmaksi liikkuvien osien 
pienemmän määrän takia. On kuitenkin näyttöä siitä, että alku- 
vaiheen elektroniset kirjoituskoneet ovat olleet hyvin epäluo- 
tettavia, ja eräillä koneilla on vieläkin ongelmansa. Lisäksi 
monet aloittelevat kirjoituskoneiden valmistajat ovat tuoneet 
markkinoille sinänsä hyvillä ominaisuuksilla varustettuja koneita, 
jotka eivät kuitenkaan ole vielä saaneet tulikastettaan mark- 
kinoilla. Ostoa suunnittelevan on aina hyvä pitää mielessä 
tällaisiin koneisiin liittyvä riski ja vaatia ainakin vuoden täysi 
takuu oikeuksineen varakoneen saantiin, milloin seisonta-aika 
venyy muutamaa päivää pitemmäksi. Mutta lopultakin nämä 
toisen sukupolven koneet yleensä antavat paremman kirjoitusjäljen 
ja enemmän etuja kuin Olivetin ja Olympian ensimmäisen polven 
koneet. 


Elektronisia kirjoituskoneita hankittaessa muistettavaa 


Elektroniset peruskoneet antavat nykyhinnoin kyllä rahalle hyvän 
katteen, mutta silti ostajan tulisi olla tarkkana moniin kohtiin 
nähden. Ensimmäinen näistä on virheiden korjausmahdollisuus. 
Eräissä voi korjata vain muutaman kirjaimen, toisissa taas useita 
rivejä, mutta ovat kenties hankalia korjattaessa vähänkin kauem- 
pana olevaa virhettä. On sen vuoksi tärkeätä tehdä kokeiluja 
oman makunsa mukaisen korjauskyvyn löytämiseksi. Keski- 
tason ”lausemuisteilla” varustetut koneet ovat tavallaan väliin- 
putoajia, koska ne ovat kalliimpia kuin perusmallit, mutta 
tarjoavat vain rajalliset korjausmahdollisuudet. Ehdotamme os- 
tajalle, että hän tarkistaisi huolellisesti, tarvitseeko hän todella 
lausemuistia ja rivinäyttöä, muussa tapauksessa pysyttäytyköön 
perusmalleissa. Tekstinmuokkauskoneet ovat varteenotettava 
vaihtoehto näytöttömien tekstinkäsittelijäin alimmalle tasolle, 
joskin levymuistin puute saattaa olla merkittävä haitta korjailta- 
essa ja muokattaessa jatkuvasti asiakirjoja tai pidettäessä posti- 
tuslueteloita yllä. Tällöin on parempi siirtyä parinkymmenen 
tuhannen markan kuvaruuduttomaan tekstinkäsittelijään. Edel- 
linen on hyvä kuitenkin kirjoitettaessa välittömiä kirjeitä tai ra- 

portteja, jolloin pienet virheet eivät pakota kirjoittamaan koko 
tekstiä uudelleen. Muokkausmallissa tulisi olla välttämättä 
rivinäyttö. 


Kevyet toimistokoneet 


Kevyet toimistokoneet ovat välimuoto kannettavien matkakir- 
joituskoneiden ja tavallisten toimistokoneiden välillä. Niitä voi- 
daan käyttää täydennyskoneina toimistossa taikka halpoina vaih- 
toehtoina käytön ollessa vähäistä (satunnaista laskutusta jne.) 
ja otettaviksi mukaan kotiin. Vuoteen 1981 saakka oli valitta- 
vina vain muutamia pallokoneita, mutta myöhemmin Olivetti, 
Smith Corona, Silver Reed, Adler, Olympia ja Brother ovat 
kehittäneet elektronisia välimalleja. 


Kirjoituskoneen osto 


Varomaton kirjoituskoneen ostaja saattaa havaita joutuneensa 
kovapintaisen myynnin vuoksiaaltoon. Pari viatonta puhelin- 
soittoa koneiden myyjille saattaa johtaa viikon tai parin jat- 
kuvaan puhelimen kilinään ja liituraitapukuisten myyjien käyn- 
teihin, joiden kaikkien tarkoituksena on saada aikaan kauppoja. 
Ensimmäinen sääntö on unohtaa luettelohinnat. Kaikki valmista- 
jat paitsi IBM myyvät jälleenmyyjien välityksellä, jotka anta- 
vat reippaita alennuksia, joskus jopa puolet luettelohinnasta. 
IBM myy suoraan ja pitää lujasti kiinni luettelohinnoista, 
joskin sekin myy omien vähittäismyyntipisteittensä kautta 
tarjoten pieniä alennuksia, ja myös osa sen koneista kulkeutuu 
jälleenmyyjienkin näyttelyhuoneisiin, jossa ne joutuvat alennus- 
käsittelyyn. 

Paras tapa on valita pari tarkoitukseen sopivaa mallia ja 
soittaa muutamalle välittäjälle, joista jollakin saattaa olla kolme 
tai neljä tyyppiä. Koekäytön avulla ratkaistaan sopiva malli, 
ja sitten tingitään raskaasti tavoitellen 60 prosentin tasoa luettelo- 
hinnasta. Älä turhaan etsi liian monia hienouksia, vaadi vuo- 
den täysi takuu ja neuvottele huoltosopimus valmiiksi (ohje- 
arvona noin 10 % arvosta vuodessa). Yritä saada kirjallinen 
sitoumus korkeintaan vuorokauden viiveajasta huoltoavun saa- 
miseen sekä oikeus varakoneen saantiin korjauksen ruvetessa 
kestämään. On hämmästyttävää, miten koneittensa luotettavuutta 

ylistävät myyjät taistelevat viimeiseen asti halpaa huoltosopi- 
musta vastaan. Eräs syy on, että he usein saavat palkkion 
myös huoltosopimuksesta, joten he yrittävät vimmalla saada 
sopimuksen takuuajan jälkeiselle ajalle saman tien. Moni on niin 
innoissaan konetta ostaessaan, että unohtaa neuvotella huollosta 
ja tarvikkeista, joilla myyjät saavat parhaat voittonsa. Mainittakoon 
kuitenkin, että on myös olemassa monia päteviä ja riippumattomia 
huoltoliikkeitä — joista tosin monet ovat erikoistuneet IBM:n 
koneisiin. 

Ja lopuksi, jos ostat liisausehdoin, varmistaudu siitä, että 
niiden pohjana oleva hinta on sovittu hinta eikä luettelohinta. 
Moni myyjä käyttää luettelohintaa, mutta onhan aina mahdollista 
tehdä liisaussopimus kolmannen osapuolen kanssa, joskaan 
näitä ei yleensä kovin pienille summille tehdä. 


Tarvikkeet 


Kirjoituskoneiden tärkeimmät tarvikkeet ovat kirjoitus- ja kor- 
jausnauhat. Kirjoitusnauhoja on kahta päätyyppiä, tekstiili- ja 
hiilinauhoja, joista jälkimmäiset ovat kalliimpia, mutta antavat 
paremman laadun ja korjausmahdollisuuden. Eräät elektroniset 
koneet eivät iske yhtä voimakkaasti nauhaan kuin pallo- tai 
varsikoneet, mikä voi aiheuttaa kirjainten irtoamista paperista. 
Virallisia asiakirjoja tai muuta vastaavaa kirjoittavien on parasta 
varmistaa ennakkoon koneen kyky asianomaisilla papereilla 
ennen kaupan vahvistamista. 

Useimpiin pallokoneisiin sopii sama nauha kuin IBM:n Select- 
ric -malleihin, mutta kaikki valmistajat tarjoavat omia merkke- 
jään, vaikka kovinkaan moni ei itse niitä valmista. Monet 
”jälkimarkkinain” hoitoon keskittyneet yritykset voivat tarjota 
huomattavia alennuksia koneiden alkuperäisvalmistajiin verraten. 
Paljon rahaa voi säästää etsimällä sopivia ostopaikkoja, kunhan 
pitää mielessä nauhojen pituuksien erot. 

Elektronisten kirjoituskoneiden nauhat pyrkivät olemaan mel- 
koisesti kalliimpia kuin vanhempien koneiden. Hinnat alkavat 
30 markan nurkilta 7000 merkin nauhalta vaihdellen kuitenkin 
laajasti. 

Miltei kaikki elektronisten koneiden valmistajat ovat kulkeneet 
omia teitään, joten mitään yleistä ”standardinauhaa” ei ole 

olemassa, joskin Brother käyttää IBM Selectricin kanssa yhteen- 
sopivaa nauhaa, samoin Olivetti ja Silver Reed keskenään. 
Tämä merkitsee, että ennen kuin ”jälkimarkkinat” kehittyvät, 
on luotettava valmistajan nauhoihin, joten on parasta neu- 
votella lujasti niiden hinnoista ostaa ne massaostoina ja 
vaatia ennen koneen ostoa hinta- ja pituusvertailuihin pohjautuva 
sopimus nauhojen hinnoista. 

Lopuksi, eräiden elektronisten koneiden kirjasinmallien vali- 
koima on varsin suppea ja ylimääräiset kirjasinkehät voivat 
olla kalliita, joskin yleensä tuskin paljon yli sadan markan, mutta 
tämäkin seikka kannattaa tarkistaa. 


Yhteenveto 


Oletamme sähkömekaanisten kirjoituskoneiden häipyvän näyt- 
telyhuoneista täydellisesti lähivuosina. Tässä vaiheessa painopiste 
on vasta siirtynyt elektronisten koneiden suuntaan monien 
ostajien vielä halutessa perusmalleja, ja pallokone voi ollakin 
vielä varsin hyvä ostos monissa tapauksissa. Erityisesti, koska 
eräät elektroniset mallit saavat aikaan varsin keskinkertaista 
jälkeä ja jotkut taas ovat turhan mutkikkaita ja ärsyttäviä 
normaalikäytössä, esimerkiksi yritettäessä tehdä korjauksia muis- 
tirajan ulkopuolelle. Lisäksi ei monellakaan valmistajalla ole 
ylipitkiä teloja erityistarpeita varten, ja edelleen eräitä vähän 
puutteellisia pallokoneita saa varsin halvalla. 

Toisaalta elektroniset koneet tarjoavat hiljaisemman äänen 
lisäksi monia hyödyllisiä piirteitä olematta silti mitenkään vai- 
keita käyttää, vaikka alkuun vaaditaankin hiukka kärsivällisyyttä. 
Lähivuosina on kuitenkin odotettavissa konekirjoittajan tehtä- 
vän erillisluonteen murentuminen useimpien toimistojen pyr- 
kiessä käyttämään mikrotietokoneisiin pohjautuvia järjestelmiä 
monine uusine toimintoineen kuten tekstinkäsittely. Tällöin kir- 
joituskonetta voidaan pitää yksinkertaisena tulostimena erillisin 
näppäimistöin, mutta aivan tähän pisteeseen ei ole vielä päästy. 

G 
Tekstinkäsittelylaitteet 


Vuoden 1964 seutuvilla alkoi IBM puhua ”sanojenkäsittelystä” 
tuoden samalla toimistoihin tätä vastaavia tuotteita. Automaat- 
tista konekirjoitusta oli esiintynyt jo 1930-luvulla reikänauhojen 
taltioidessa tekstiä samaan tapaan kuin siihen aikaan suosiossa 
olleet ”peilipianot” toistivat varastoitua musiikkia. Vaikka sodan 
jälkeen tapahtuikin valtava kehitys monilla aloilla, vasta mag- 
neettinauhan tulo yleiseksi taltiointivälineeksi 1960-luvun puoli- 
välissä johti tekstinkäsittelyn aikaan, koska vasta tämä mahdol- 
listi paitsi tekstin taltioinnin automaattista kirjoitusta varten 
myös sen muokkaamisen. 


Peruskäsitteitä 


Tekstinkäsittelyn perussanat ovat ”tallentaminen” ja ”muokkaami- 
nen”. Ajatuksena on kirjoittaa teksti tavanomaiseen tapaan näp- 
päimistön avulla, mutta paperille kirjoittamisen sijasta teksti 
tallennetaan levyille (alemman hintaluokan malleissa myös nau- 
hakaseteille, magneettikorteille taikka sisäiseen muistiin). Teksti 
on näin varastoituna myöhempää käyttöä varten. Alkuperäiseen 
tekstiin voidaan nyt ilman uudelleen kirjoittamista tehdä muu- 
toksia ja saada se napin painalluksella tulostumaan niin monta 
kertaa kuin halutaan, paljon normaalia suuremmilla nopeuk- 
silla ja siistimpänäkin kuin mitä yleensä kirjoitettaessa saadaan 
aikaan. 

Tekstin muokkaaminen on olennainen osa tekstinkäsittelyä, ja 
sovellutusmahdollisuuksien lisääntyessä monet tekstinkäsittelylait- 
teita ostavat yritykset pitävät tätä tarvetta ensisijaisena. Tekstin- 
käsittelylaitteet tekevät yhä lisääntyvässä määrin mahdolliseksi 
tekstin muokkaamisen ohella myös eri tekstien yhdistämisen 
toisiinsa. Kenties suurin varsinaisesta tekstinkäsittelystä poikkea- 

va tarve, jonka nykyaikaiset tekstinkäsittelylaitteet kykenevät 
tyydyttämään ”valitse/yhdistä” (select/merge) -käskyllä, mutta 
joka parhaiten havaitaan lopputuloksen perusteella, on ns. 
”henkilökohtaisen kirjeen” synnyttäminen. Tämä on kaunisteleva 
nimitys varsin epäpersoonalliselle viestinnän muodolle, nimittäin 
vakiokirjeen lähettämiselle kohdehenkilölle luettelon mukaan 
taikka siitä tietyn valintaperusteen mukaisesti valitulle joukolle 
henkilöitä, jolloin kirje syntyy täysin automaattisesti vaikuttaen 
kuitenkin yksilöllisesti kirjoitetulta vastaanottajan nimineen ja 
osoitteineen sekä henkilökohtaisine tervehdyksineen ja jopa 
keskellä tekstiä esiintyvine puhutteluineen. 

Kehittyneet järjestelmät pystyvät nykyään paljon enem- 
päänkin kuin vain postitusluetteloiden hallintaan, sillä niitä 
voidaan käyttää hyvin pitkälle vietyihin tietojen käsittelyteh- 
täviin hyvin erilaisia tarkoituksia silmälläpitäen. Kokonaisval- 
tainen ”tiedonhallinta” taikka ”tietokannan hallinta” on yksi 
tärkeä syy siihen, että tekstinkäsittely ja tietojenkäsittely lä- 
hestyvät jatkuvasti toisiaan, kuten tulemme havaitsemaan. 


Kiiruhda hitaasti 


Emme halua asennoitua kielteisesti, mutta tuskin on lainakaan 
hullumpi ajatus esittää alkuun muutamia varoituksen sanoja. 
Mainosten kirkuessa kaikissa lehdissä, erikoisnäyttelyjen ja 
ammattilehtien keskittyessä aiheeseen yksinomaisesti ja myyjien 
ahdistellessa tekemään kauppoja on anteeksiannettavaa kuvitella 
tekstinkäsittelyn muodostuneen joksikin sellaiseksi, jota ilman ei 
tehokas toimisto pärjää. Ja kuitenkaan ei ole mitään järkeä 
tuhlata kymmeniä tuhansia markkoja laitteistoon, jota ei todella 
tarvita. Tosiasia on, että useimmat ihmiset eivät niitä todella- 
kaan tarvitse, ja monet niitä tarvitsevatkin selviävät suurelta osin 
entisillä laitteillaan. 

Tekstinkäsittelyn on sanottu tehneen sanoille saman kuin 
mitä laskimet tekivät luvuille, ja tutkimuksia riittää siitä, miten 
todellisen tarpeen ollessa kysymyksessä sen kustannukset saadaan 
tehokkaasti hyödynnettyä. Kuitenkin alentuneista hinnoista riip- 
pumatta useimmat toimistot selviävät hyvin ilmankin riitä, 
ja varsinaisten tekstinkäsittelylaitteiden asennusten määrä on 
vielä varsin vaatimaton kuvitelmiin verraten. Siten myös vain 

aivan parhaiten menestyneet valmistajat ovat onnistuneet pää- 
semään todella vaikuttaviin myyntilukuihin. Ei pidä uskoa myy- 
jän innokasta vakuuttelua, että kaikki kirjoituskoneella tehtävät 
työt voidaan suorittaa tehokkaammin hänen edustamallaan lait- 
teella — se ei yksinkertaisesti pidä paikkaansa, erityisesti 
ottaen huomioon uuden polven elektroniset kirjoituskoneet, joista 
monilla on rajoitettuja tekstinkäsittelykykyjä. 

Ellei kysymyksessä ole tosi tarve pitkälle vietyyn tilastojen 
käsittelyyn taikka tietopalveluun, tekstinkäsittelyn todellinen tarve 
riippuu pitkälti siitä, minkä laatuista konekirjoitustyö on. Sum- 
mittaiseksi säännöksi voidaan ottaa, että mitä enemmän yhtei- 
sön piirissä tehdään toistuvia töitä, sitä suurempi todennäköinen 
hyöty seuraa tekstinkäsittelystä. Toistuvaan konekirjoitukseen on 
kolme perussyytä. Ensimmäinen on tarve tehdä useita luonnoksia 
tai hiukan toisistaan poikkeavia muotoja jostakin asiakirjasta, 
jolloin kysymyksessä on juuri klassinen tekstin muokkaaminen. 
Toinen on tarve kirjoittaa suuria määriä miltei samansisäl- 
töisiä kirjeitä, joita jostakin syystä ei haluta tehdä kopioi- 
malla taikka painamalla. Tässä tapauksessa tekstinkäsittely voi 
sopia erittäin hyvin ja olla hyvin kannattavaa. Ja lopulta voi olla 
niinkin, että konekirjoittaja tekee runsaasti virheitä taikka 
sanelija muuttelee jatkuvasti mieltään nähtyään kirjeensä kirjalli- 
sessa asussa. Tässä viimeisessä tapauksessa tekstinkäsittely on 
perin kallis keino tuottavuuden kohottamisessa. Pyöreästi 
sanottuna tekstinkäsittelijät eivät ole yleensä kustannussuhteel- 
taan kovin edullisia käytettäessä niitä pelkästään tavanomaiseen 
toistumattomaan kirjeenvaihtoon, ja on vaikea perustella teks- 
tinkäsittelylaitteitä vältettävissä olevien virheiden korjaamisen 
helpottumisen taikka vähemmän olennaisten toistuvien kirjoitusten 
avulla. 

Vaikka sanommekin näin, todellisen tarpeen esiintyessä tekstin- 
käsittelylaitteet voivat luonnollisestikin olla valtava edistys- 
askel ja lyhentää monen puolen päivän työn puoleen tuntiin. 
Kuluttajatutkimustemme antamien todisteiden mukaan näitä lait- 
teita hankkineista yrityksistä vain harvat katsovat tuottavuuden 
kasvun jääneen toteutumatta, joskin neljännes pitää sitä vähäi- 
senä. Tulos ei ole suinkaan huono, mutta silti melko suuri 
vähemmistö hyötyy tekstinkäsittelystä vain vähän. Syy voi olla 

siinä, että ne eivät todella tarvinneetkaan järjestelmää — mutta 
kenties myös väärän järjestelmän valinnassa. 

Näin pääsemmekin seuraavaan ongelmaamme. Vaikka tekstin- 
käsittelijälaitteet olisivatkin tarpeen, niiden valinta on tuskallinen 
tehtävä. Varsinaisia tekstinkäsittelylaitteita on markkinoilla kolmi- 
senkymmentä merkkiä (”varsinaisella” laitteella tarkoitetaan pel- 
kästään tätä tarkoitusta varten rakennettua laitetta). Kukin 
merkki käsittää useita malleja, ja edelleen on lukematon joukko 
mini- ja mikrotietokoneita, jotka pystyvät tekstinkäsittelyyn. 
Ja vaikka tekstinkäsittelylaitteita onkin suppeampi valikoima kuin 
esimerkiksi kopiokoneita, valinta on silti paljon vaikeampi. Os- 
tajan on vaikea tehdä ratkaisua laitteiston maksaessa yli 70 000 
markkaa, milloin se ei silmin nähtävästi ole parempi kuin toinen 
kymmeniä tuhansia markkoja halvempi. Vai onko järjestelmä 
yksinkertaisesti ylihinnoiteltu? Viimeksimainittu pitää hyvin usein 
paikkansa, mutta miten tästä voisi olla varma? Toivomme 
tämän luvun tuovan esiin sellaisia tietoja, joiden avulla tämä 
kysymys on helpompi ratkaista. 


Tekstinkäsittely ja elektroniset kirjoituskoneet 


Lausuttuamme nämä varoituksen sanat palaamme takaisin pe- 
ruskäsitteiden määritelmiin. Eräs ensimmäistä kertaa elektronisia 
toimistolaitteita tarkastelevan maallikon tekemä tyypillinen ky- 
symys koskee tekstinkäsittelylaitteen ja elektronisen kirjoitus- 
koneen välistä eroa. Nykyisin on mahdollista saada elektronisia 
kirjoituskoneita, jotka sisäisten muistiensa avulla voivat taltioida 
muutaman sivun verran tekstiä automaattista toistoa varten ja 
eräissä tapauksissa jopa muokkailuakin varten, ilman että tekstiä 
tarvitsee kirjoittaa välillä näkyviin. Näillä kirjoituskoneilla on 
muitakin tekstinkäsittelylaitteiden ominaisuuksia, kuten esimer- 
kiksi otsikoiden keskittäminen automaattisesti sekä oikean laidan 
tasaus. 

Rajaviiva näiden kahden laitetyypin välillä on siinä, että 
edellisissä muistitieto katoaa koneen virran katkettua, kun taas 
tekstinkäsittelylaitteilla on mahdollista = taltioida tieto pysy- 
västi ulkoisen muistilaitteen kuten levykasetin avulla. Kuten 
monien muidenkin rajaviivojen niin tämänkin suhteen on epä- 
selviä alueita. Esimerkiksi muutamat elektroniset kirjoituskoneet 

antavat paristojen avulla niin paljon muistisuojaa, että virran 
katkettua tieto voi säilyä minuuteista aina kuukausiin asti. Ra- 
jallisia mahdollisuuksia on myös siirtää tietoa magneettinauhalle 
pysyvää säilytystä varten. 

Useimpien tekstinkäsittelylaitteiden kohdalla ei ole mitään 
rajaa tallennettavan tekstin määrään nähden, koska kysymys on 
vain levyjen lukumäärästä. Eräillä juuri rajaviivalla olevilla mal- 
leilla on kuitenkin vain sisäinen muisti, joten sen suuruus määrit- 
tää taltioitavan tiedon määrän, mutta näiden ero elektronisiin 
kirjoituskoneisiin on juuri siinä, että virran voi milloin tahan- 
sa katkaista ja palata taas takaisin ilman että muistitieto 
katoaa. 

Eroa näiden laitteiden välillä ei ole, niin kuin muutamat 
otaksuvat, näyttöruudun mukana olossa tai sen puuttumisessa. Ei 
kaikilla tekstinkäsittelylaitteillakaan ole näyttöruutua, ja esi- 
merkiksi Olympia on antanut ruudun valinnanvaraiseksi vaihto- 
ehdoksi. Tämä ei tee elektronisesta kirjoituskoneesta välittömästi 
tekstinkäsittelylaitetta, ellei sillä ole levymuistia (jotta raja hä- 
märtyisi lisää, näitäkin on jo käytössä). Monilla elektronisilla 
kirjoituskoneilla on ohimennen mainiten yhden rivin näyttöjä, 
joita myös on muutamilla kuvaruudutomilla tekstinkäsittelylait- 
teilla. 


Tekstinkäsittelylaitteet ja tietokoneet 


Aloittelijalle aiheuttaa kuitenkin vielä enemmän sekaannusta 
tietokoneen ja tekstinkäsittelylaitteen välinen ero. Sekaannus 
syntyy ennen kaikkea sen vuoksi, että tekstinkäsittelylaitteet 
ovat itse asiassa tietokoneita, ja toisaalta miltei kaikkia tie- 
tokoneita voidaan käyttää tekstinkäsittelyyn. Jos tämä on maalli- 
koille kaikkea muuta kuin selventävää, annettakoon pieni lisä- 
tarkennus. Monet tekstinkäsittelylaitteet muistuttavat tietokonet- 
ta, ja sisäisesti ne ovat periaatteeltaan samoja. Kun näppäillään 
kirjaimia, ne näkyvät näyttöruudussa (jos sellainen on) ja voidaan 
taltioida levylle taikka kirjoittaa johdon avulla yhteydessä ole- 
valla kirjoittimella paperille. Mikä tahansa tietokone voidaan 
ohjelmoida eri tavoin, ja eräs käyttöalue on tekstinkäsittely. 
Tällä tarkoitetaan sitä, että tietokone voi olla kiinni minuutin 

varastonvalvonnassa, seuraavan palkanlaskennassa, ja sitten sitä 
voidaan ryhtyä käyttämään tekstinkäsittelyyn. 

Eräät laitteet on kuitenkin suunniteltu pelkästään tekstin- 
käsittelyä varten, ja juuri näitä kutsutaan ”varsinaisiksi” jär- 
jestelmiksi. Tämä luku on kirjoitettu erityisesti varsinaisten teks- 
tinkäsittelylaitteiden ostajia silmällä pitäen, mutta suurelta osin se 
sopii myös tietokonepohjaisten järjestelmienkin ostajille. Tämä 
pitää sitä enemmän paikkansa, mitä epäselvemmäksi näiden 
välinen raja käy. Aivan viime aikoihin saakka varsinaisilla 
tekstinkäsittelyjärjestelmillä ei voinut muuta tehdäkään, minkä 
johdosta raja oli kuta kuinkin selvä. Nyt sen sijaan useimmat 
varsinaiset tekstinkäsittelyjärjestelmät voivat ottaa muitakin sovel- 
lutuksia käsiteltäväkseen, kuten kirjanpitoa, rahoitussuunnittelua 
ja monia muita asioita, joten raja käy entistä hämärämmäksi. 
Voimme silti edelleenkin kutsua varsinaiseksi sellaista tekstin- 
käsittelyjärjestelmää, jonka näppäimistö on erityisesti suunni- 
teltu tätä tarkoitusta varten — vaikka sanan merkitys muuttunee- 
kin — ja yleistä tietojenkäsittelyä varten suunniteltua järjestelmää 
tietokonepohjaiseksi. 

Palaamme tähän aiheeseen lähempänä luvun loppua, jolloin sel- 
vitämme, miksi varsinaisia tekstinkäsittelylaitteita voidaan käyttää 
muihinkin tarkoituksiin, tutkimme tietokoneen ja tekstinkäsittely- 
laitteen keskinäisiä suhteita sekä arvioimme mahdollisuuksia käyt- 
tää tietokonetta tekstinkäsittelyn tarpeisiin. Ja jos tämä ei 
näytä tarpeeksi sekavalta, esittelemme aivan uuden ristisiitoksen 
”tietokonepohjainen varsinainen tekstinkäsittelylaite”. Jos kaiken 
tämän jälkeen katsot viisaammaksi yrittää pärjätä vielä jonkin 
aikaa varsikäyttöisellä Underwood-koneellasi, älä menetä toivo- 
asi! Ei se ole aivan niin mutkikasta kuin miltä näyttää. 


Varsinaiset tekstinkäsittelylaitteet 


Jos toistaiseksi jätämme tietokonepohjaiset laitteet syrjään, 
saamme kolme eri lajia varsinaisia tekstinkäsittelylaitteita (dedi- 
cated word processors): 

Näyttöruuduttomat tekstinkäsittelylaitteet 


Markkina-alueen alimmalla tasolla ovat näyttöruuduttomat lait- 

teet. Eräillä näistä on kuitenkin yhden rivin näyttö, johon mahtuu 
yhtä täyttä riviä vähemmän tekstiä samaan aikaan. 


Erilliset näyttöruudulla varustetut tekstinkäsittelylaitteet 


Nykyään useimmilla tekstinkäsittelylaitteilla on näyttöruutu. Näyt- 
töruudullisen ja -ruuduttoman koneen välinen ero on kuitenkin 
tavallisesti paljon ratkaisevampi kuin itse ruudun mukanaolo 
—- ruutumalleilla on tavallisesti useita erikoispiirteitä, joiden 
ansiosta ne ovat tehokkaampia. 


Yhteiseen keskusyksikköön liitetyt tekstinkäsittelylaitteet 


Tämä järjestelmä on laajennettavissa lisäämällä uusia päätteitä 
yhteisen keskusyksikön ja ohjelman sekä levymuistiyksikön 
yhteyteen. Ei kuitenkaan pidä kuvitella, etteikö erillinen kuva- 
ruudulla varustettu tekstinkäsittelylaitekin olisi laajennettavissa 
— ainakin siinä voidaan normaalisti liittää kaksi tai useampiakin 
näyttöruutuja yhden kirjoittimen yhteyteen, ja joskus voidaan 
muodostaa työasemien ”ryväs” eli ”rypäle” saman laajan 
keskusmuistin ympärille. Ero tämän ja yhteisen keskusyksikön 
välillä on kuitenkin siinä, että kullakin näyttöruudulla näppäimis- 
töineen voi olla oma levymuistiyksikkönsä, ja ne ohjelmoi- 
daan aina erikseen. Yhteiseen keskusyksikköön liitetyt laitteet 
toimivat taloudellisemmin suurissa laitoksissa, joissa on monia 
päätteitä, mutta sen sijaan vain muutaman käyttäjän tapauksessa 
ne pyrkivät tulemaan epätaloudellisiksi. 

Edellä on pyritty antamaan periaatteelliset määritelmät kulle- 
kin kolmelle tekstinkäsittelyyn erikoistuneelle laitteelle. Tarkas- 
telemme nyt niitä kutakin erikseen. 


Näyttöruuduttomat tekstinkäsittelylaitteet 


Näyttöruuduton tietojenkäsittelylaite näyttää normaalisti melko- 
lailla samalta kuin kirjoituskone, koska siinä tulostin on tavalli- 
sesti samaa kokonaisuutta näppäimistön kanssa (näyttöruudulli- 
silla laitteilla on tavallisesti erillinen kaapelilla ruutuun yhdistetty 
näppäimistö). Näyttöruuduttoman laitteen pahin haitta on, että 
työskentely sillä tapahtuu tavallisesti paljon hitaammin ja vä- 
hemmän tehokkaasti kuin näyttöruudullisella. 

On esimerkiksi erittäin epätavallista, että tällaisella laitteella 
voitaisiin syöttää tekstiä sisään samaan aikaan kun laite kirjoittaa 
jotakin muuta tekstiä. Sitä vastoin tällainen ”samanaikaisen tu- 
lostuksen” kyky liittyy miltei aina vakiona näyttöruudullisiin 
laitteisiin. Ilman samanaikaista tulostusta koneen käyttäjä joutuu 
odottelemaan useasti tulostuksen = päättymistä, varsinkin jos 
tulostimen nopeus ei ole kovin suuri. Itse asiassa monet näyt- 
töruuduttomien laitteiden kirjoittimet ovat hitaammasta päästä 
— eräät jopa alle 15 merkkiä/s, mikä voi tuntua nopealta, 
mutta joka on hidas tekstinkäsittelyn standardien valossa, 
joiden mukaan alle 40 merkkiä/s katsotaan melko hitaaksi 
ja yli 60 merkkiä/s on hyvin mahdollinen. Tekstin muokkaa- 
minen on myös hitaampaa ilman ruutua, eivätkä myöskään sel- 
laiset erikoistoiminnot kuin postitusluetteloiden ylläpito tai 
kehittyneiden tietokantojen hallinta ole näillä laitteilla yleensä 
mahdollista. 

Toisaalta näyttöruuduttomat laitteet kilpailevat hinnoista. Niitä 
on saatavilla 10000 markan tienoilta lähtien, joskin eräät 
näyttöruuduttomat mallit ovat kalliimpia kuin ruudulliset, ja 
tällaisten hankinta on yleensä heikko kauppa. Jos ruudullisten 
järjestelmien hintakynnys on jossakin 25000 markan tienoilla, 
ostajan tulisi olla hyvin tarkoin selvillä tarpeistaan maksa- 
essaan tätä enemmän ruuduttomasta järjestelmästä. Aikaisemmin 
tosin halvimmilla ruudullisilla laitteilla ei ollut kaikkia näiden 
kehittyneimpien ruuduttomien ominaisuuksia, mutta nykyisin 
ne tuskin jäävät paljon missään jälkeen. Kun elektroniset kir- 
joituskoneet tarjoavat laajenevia tekstin muokkauksen mah- 
dollisuuksia ruudullisten tekstinkäsittelijäin toisaalta pusertaessa 
rakoa ahtaammaksi, ruuduton tekstinkäsittelylaite jää käsitteenä 
kovin kapeaksi. 

Kuvattakoon kuitenkin näyttöruuduttoman tekstinkäsittelylait- 
teen pääominaisuuksia, joiden perusteella se erottuu muista 
malleista. 


Muisti 


Vain harvoilla halvimman hintaluokan tekstinkäsittelylaitteilla on 
sisäänrakennettu muisti. Tämän tultua täyteen on jotakin uh- 
rattava uuden tiedon saamiseksi talteen. Useimmilla näyttö- 

ruuduttomilla tekstinkäsittelylaitteilla on kuitenkin jonkin tyyppi- 
nen ulkoinen muisti, kuten tietolevy, magneettikortti tai magneet- 
tinauha. Tällaisen koneen avulla on mahdollista taltioida ra- 
jattomasti tietoa, kunhan tietolevyjä, kortteja tai nauhoja vain 
on riittävästi käytettävissä (lyhyyden vuoksi kutsutaan kaikkia 
näitä levyiksi). Eri levytyypeillä on kuitenkin vaihtelevia tie- 
don varastointimahdollisuuksia, joten yleensä on edullista pyrkiä 
suuriin levyihin vaihtotyön vähentämiseksi (joskin joidenkin 
mielestä on edullisinta varata levy kutakin sivua varten). 


Näyttö 


Vaikka puhummekin ruuduttomista laitteista, useilla niistä on 
”yhden rivin näyttö”, joka näyttää tavallisesti 20—40 merkkiä 
samaan aikaan. Rivinäyttö on suuri etu tekstin muokkauksessa, 
jossa se jouduttaa työtä valtavasti. Vaikka tällaista näyttöä 
ei olisikaan, ei silti tarvitse kirjoittaa niin kuin veteen, sillä 
silloin tietenkin teksti kirjoittautuu paperille tavallisten kirjoitus- 
koneiden tapaan (ja rivinäyttökoneet tarjoavat myös mahdolli- 
suuden kirjoittaa paperille muistiin kirjoittamisen ohella tai 
sijasta). 


Kirjoitinpäät ja nopeudet 


Ruuduttomat mallit käyttävät joko pallopäitä taikka kirjasin- 
kehiä, ja tulostin on tavallisesti rakennettu kiinteäksi kokonai- 
suudeksi näppäimistön kanssa tavallisen kirjoituskoneen tapaan. 
Pallopäät antavat yleensä tasaisimman laadun, joskin kirjasin- 
kehät ovat nopeampia ja hiljaisempia. Kirjasinkehät tarjoavat 
myös enemmän joustavuutta kirjoitusasuun nähden (esimerkiksi 
lihavointi, suhteutettu askellus jne.). Joissakin malleissa on 
metalliset kirjasinkehät, jotka antavat etuina sekä nopeuden että 
kirjoituksen laadun, mutta ovat meluisia. 


Tekstin muotoilu 


Vakiotoimintoihin kuuluu otsikoiden ja muun tekstin keskitys, 
mutta kaikki koneet eivät pysty tasaamaan oikeaa reunaa, 
kirjoittamaan otsikoita lihavalla taikka tarjoamaan suhteutettua 
askellusta jne. 

Joukkokirjeet 


Vaikka kaikkien tekstinkäsittelylaitteiden luonteeseen kuuluukin 
automaattinen kirjoitus, joten mikä tahansa niistä pystyy mel- 
koisesti vauhdittamaan saman tyyppisten kirjeiden laadintaa, 
eräissä koneissa on erikoistoimintoja, joita tarvitaan pääasial- 
lisen toiminnan ollessa suuren henkilökohtaisten kirjeiden mää- 
rän lähettäminen mahdollisimman automaattisesti. Tähän tarkoi- 
tukseen sopivat näyttöruuduttomat koneet eivät kuitenkaan 
ole kaikkein soveliaimpia tavanomaiseen tekstin muokkaukseen, 
joten molempia ominaisuuksia kaipaava katselkoon ruudullisiin 
laitteisiin päin. 


Viestintä 


Monilla näyttöruuduttomilla laitteilla ei ole kykyä viestiä eli 
”kommunikoida” (lähettää ja vastaanottaa tekstiä toisista teks- 
tinkäsittelylaitteista, tietokoneista jne. kaapelijohtoa tai puhelin- 
linjaa pitkin), mutta useimmilla laitteilla on tämäkin kyky. 
On erityisen tärkeää tarkistaa laitteen käyttömahdollisuus tele- 
teksin kanssa, joka on tulossa korvaamaan teleksiä (luvut 11 
ja 21). 

Tässä oli joukko tyypillisiä näyttöruuduttomien tekstinkä- 
sittelylaitteiden ominaisuuksia. Uusien laitteiden ryntäys markki- 
noille on jättänyt tämän sektorin melko vähälle, ja kuten edellä 
vihjaistiin, näyttöruudullisten laitteiden hintojen lasku elektronis- 
ten kirjoituskoneiden — piirteiden — lisääntymisen kera jättää 
monen miettimään, tarvitaanko käsitettä näyttöruuduton tekstin- 
käsittelylaite lainkaan. 

Mielenkiintoisena kehitysvaiheena todettakoon, että Olivetti, 
Olympia ja Hermes ensimmäisinä ja monet muut myöhemmin 
ovat sijoittaneet elektronisiin kirjoituskoneisiin levymuistiyksikön 
korvaten niillä näyttöruuduttomia tekstinkäsittelylaitteitaan. Tä- 
mä tulee olemaan kehityksen suunta, koska kahden eri mal- 
liston ylläpito tulee kalliimaksi. Elektronisten kirjoituskonei- 
den kehitys saattaa siis tuoda eloa tähän näyttöruuduttomien 
laitteiden väliinputoajajoukkoon. 

Varsinaiset näyttöruudulliset tekstinkäsittelylaitteet 


Luonnollisestikin näkyvin ero ruudullisen ja ruuduttoman lait- 
teen välillä on itse näyttöruutu, tavallisesti 12 tuuman kokoi- 
nen. Näyttöruutu nopeuttaa suuresti monia töitä, varsinkin tekstin 
muokkausta lisäten siten tuottavuutta. Tuottavuuden kasvu ulot- 
tuu kuitenkin paljon tätä pitemmälle vähemmän ilmeisiin asi- 
oihin. Miltei kaikki näyttöruudulliset järjestelmät sallivat ”sa- 
manaikaisen tulostuksen” konekirjoittajan kirjoittaessa toista 
tekstiä näppäimistöä käyttäen. Tämä ominaisuus on epäta- 
vallinen näyttöruuduttomille koneille. Erilliset kirjoittimet ovat 
myös yleensä nopeampia kuin näyttöruuduttomien kiinteät kir- 
joittimet. 

Toinen ruudullisten järjestelmien etu on, että ne ovat miltei 
aina ”pehmolla ohjattuja”, millä tarkoitetaan sitä, että laitteen 
toimintaa ohjaava ohjelma on kasettilevyllä ja siten vaihdetta- 
vissa, laajennettavissa, parannettavissa jne. Sen sijaan suuri 
osa näyttöruuduttomista järjestelmistä on kiinteäohjelmaisia, 
joten niitä ei voida myöhemmin muuttaa. Koska ruudulliset 
laitteet ovat paljon tehokkaampia ja joustavampia, niillä voi- 
daan tehdä kehittyneempiä tehtäviä kuin ruuduttomilla, kuten 
tiedostojen käsittelyä (esimerkiksi postitusluetteloita, henkilö- 
tiedostoja jne.), matemaattisten laskelmien tekoa (mikä auttaa 
tilastotietoja sisältävien asiakirjojen nopeaa valmistusta), auto- 
maattista kirjoitusvirheiden tarkistusta jne. Eri laitteilla on eri- 
lainen määrä näitä kykyjä, ja hinta pyrkii nousemaan vähin- 
täänkin näiden etujen suhteessa, joten kovin hyvää hyötysuh- 
detta ei lisäsijoitukselle saa. 

Varsinaisten näyttöruudullisten järjestelmien hinnat asettuvat 
lähinnä 40000-90000 markan välille tätä kalliimpien järjestel- 
mien sisältäessä jo erityispiirteitä kuten ”kovat levyt” (joista 
lisää myöhemmin). Alimpien hintaluokkien järjestelmillä on 
yleensä rajoituksia, mitkä selittävät hintaerot (hitaat kirjoitti- 
met, vaatimattomat ohjelmat, pienet levykemuistit jne.), mutta 
halvoissakin on täysin varustettuja uutuuksia, joista puhumme 
myöhemmin. Mutta vaikka kalliimpien laitteiden hinnoilla on 
syynsä, ei hyödyn silti tarvitse seurata suoraan hintaa. Tekstin- 
käsittelylaitteiden hinnat ovat pudonneet voimakkaasti viime 
vuosina, mutta kaikki valmistajat eivät ole pudottaneet hinto- 


T2 


jaan samassa tahdissa, joten ostaja voi helposti joutua maksa- 
maan enemmän kuin todella olisi tarpeen. 


Varsinaisen näyttöruudullisen laitteen valinta 


Tietokonejärjestelmän tapaan tekstinkäsittelylaitteillakin on kaksi 
puolta. Toinen niistä on ”kovo” eli laitteisto sellaisenaan, jär- 
jestelmän näkyvä osa, toinen taas ”pehmo”, laitteiston toimin- 
taa ohjaava ohjelmisto. Tietokonejärjestelmän laitteisto ja oh- 
jelmat voidaan normaalisti valita erikseen, mutta tekstinkäsit- 
telyjärjestelmän valmistaja sen sijaan aina tarjoaa omaa ohjel- 
mistoaan laitteen yhteydessä. Keskustelemme ensin laitteiston 
piirteistä ja sen jälkeen luomme katsauksen ohjelmapuoleen. 

Näyttöruudullisessa tekstinkäsittelylaitteessa on neljä olen- 
naista osaa: näyttöruutu ja näppäimistö, muistiyksikkö, kir- 
joitin sekä silmiltä salassa järjestelmän sisäinen toimintayksikkö 
— sisäinen muisti ja keskusyksikkö. 


RAM ja suorittimet 


RAM on yleisesti käytetty lyhenne sanoista random access 
memory, suorasaanti-, hajasaanti- eli poimintamuisti. Se on 
koneen toimintaa ohjaavien ohjelmien ja käsiteltävien tietojen 
säilytyspaikka. Tätä käsitellään yksityiskohtaisemmin myöhem- 
min luvussa 8 tietokoneiden yhteydessä, koska ostajalle sen mer- 
kitys on suurempi tietokoneen oston yhteydessä. Syy tähän on 
siinä, että RAM määrittää niiden ohjelmien suuruuden, joita 
laitteella voidaan käsitellä, joten tietokoneen kohdalla monien 
ohjelmien ollessa valittavissa on tärkeää valita riittävän suuri 
muistikapasiteetti mahdollisesti käytettäviä ohjelmia varten. 
Sen sijaan tekstinkäsittelylaitteen ohjelmat seuraavat laitetta, 
joten niitä ei käydä ostelemassa muualta. Näin ollen tällaisen 
koneen RAM on riittävän suuri tarjotuille ohjelmille, joten sitä 
ei tarvitse murehtia sen enempää. 

Vaikka sanoimmekin näin, ei silti ole järkevää unohtaa tätä 
asiaa aivan kokonaan, sillä RAM tulee olemaan se tekijä, joka 
määrittää järjestelmän tekstin ja tietojen käsittelyn nopeuden. 
Siten 256 kilon muistilla varustettu kone pystyy käsittelemään 
nopeammin aineistoa kuin 64 kilon muistilla varustettu laite 
(muistin suuruus mitataan tavallisesti kilotavuissa, jolloin kilo 

eli lyhyemmin K tarkoittaa tuhatta tavua, tarkemmin 1024 tavua). 

Tässä suhteessa on myös suorittimen tyypillä merkitystä, ja 
erityisesti, onko kysymyksessä 8 vai 16 bitin suoritin. Näiden 
erosta puhutaan enemmän luvussa 8, mutta lyhyesti sanoen 16 
bitin suoritin pystyy käsittelemään enemmän tietoa kerrallaan 
kuin 8 bitin suoritin. 

Jos halutaan tutkia koko järjestelmän nopeutta ja tehokkuut- 
ta, kuvassa on kuitenkin suuri joukko tekijöitä, joista ohjelman 
laatu ei suinkaan ole vähiten tärkeä. Itse asiassa muistin koolla 
ja suorittimen tyypillä ei ole kovinkaan suurta merkitystä, jos 
tehtävät ovat pääasiassa tavanomaisia tekstin muokkauksia — 
ne tulevat merkittäviksi pitemmälle viedyissä sovellutuksissa, 
erityisesti kysymyksen ollessa tiedostojen käsittelystä ja tieto- 
palvelusta, jolloin järjestelmän täytyy kyetä seulomaan suuria 
aineistomääriä lyhyessä ajassa annetun toimeksiannon suorit- 
tamiseksi (tästä lisää ohjelmien yhteydessä). 


Näyttöruudut ja näppäimistöt 


Näyttöruutu ja näppäimistö eivät suurestikaan vaikuta siihen, 
mitä laitteella todella voidaan tehdä, mutta sen sijaan näillä 
kahdella kovon osalla on huomattava merkitys sille, miten 
miellyttävältä työskentely tuntuu, millä puolestaan saattaa olla 
merkitystä työn tuottavuudelle. Useimmissa näyttöruuduissa 
saadaan näkyviin 24 riviä, kussakin 80 merkkiä. Koko A4-sivun 
saaminen ruutuun on vain kustannuskysymys. Vajaa sivu ei 
kyllä maailmoja kaada, sillä käytettävissä on mahdollisuus 
”vyöryttää” (scroll) tekstiä edes ja takaisin, niin pysty- kuin 
vaakasuunnassakin. Näyttöruudun koko ja kapasiteetti on tär- 
keä tarkistaa. Useimmat ruudut ovat kooltaan 12 tuumaa (30 
cm, lävistäjän pituus), jolloin selvyys on kohtalaisen hyvä, jos- 
kin moni voi pitää suuremmasta ruudusta, jolloin myös kirjai- 
met ovat suurempia. 

Seuraava tärkeä seikka on ruudun väri. Nykyään useimmat 
tekstinkäsittelylaitteissa käytetyt ruudut ovat pohjasävyltään 
tummahkoja tekstin ollessa kirkkaan vihreä. Jotkin koneet 
kuitenkin käyttävät valkoisia merkkejä mustalla pohjalla, mutta 
myös jotkut tarjoavat mahdollisuuden käyttää mustia merkkejä 
valkoisella pohjalla. Pronssin väriset merkit tummalla taustalla 

ovat myöskin saaneet osakseen suosiota. Kysymys värien koh- 
dalla on tietenkin yksilön mausta, mutta useimmat pitävät vih- 
reää väriä parempana kuin valkoista tummalla taustalla. Mus- 
taa tekstiä valkoisella pohjalla voidaan puolustaa sillä, että se 
muistuttaa eniten tavallista paperilla olevaa tekstiä, joskaan 
emme voi pitää tätä kovin väkevänä perusteluna. Jos laite muu- 
ten on tyydyttävä, mutta ruudun väri ei täytä toivomuksia, 
sitä voi jonkin verran muuttaa ruudun päälle pantavalla väri- 
kalvolla. Kalvoja onkin eräillä toimittajilla runsas valikoima, 
mutta joskus on vaikeaa löytää juuri sopivaa kokoa. Eräs näkö- 
kohta ruudun arvostelussa on, voiko sitä kallistaa pystysuun- 
nassa ergonomisista syistä, jotta sitä olisi helpompi katsoa 
taikka se häikäisisi vähemmän. 

Nykyisin näppäimistö ei tavallisesti ole ruudun yhteydessä, 
vaan on yhdistetty siihen kaapelin välityksellä, joten se voidaan 
asettaa helposti käyttäjälle sopivaan paikkaan. Tämä yhdessä 
kallistettavan näyttöruudun kera tekee koneen miellyttäväksi 
käsitellä, mutta tämä ei ilmeisestikään ole ehdoton vaatimus. 
Kenties sitä tärkeämpi on tuntuma näppäimistöön. Juuri tässä 
henkilökohtaiset mieltymykset eroavat, samoin kuin ihmisten 
mieliin iskostuneet käsitykset näppäimistön tyypistä, sen mukaan 
mihin ovat tottuneet — uusi voi tuntua omituiselta vain ou- 
toutensa vuoksi. 

Eräissä näppäimistöissä on huomattavasti muita enemmän 
varsinaisia toiminnenäppäimiä. Varsinaisella toiminnenäppäi- 
mellä tarkoitetaan sellaista, joka aiheuttaa tietyn muokkaus- 
toiminteen kuten ”poista” (delete), ”lisää” (insert) tai muuta 
mitä tahansa. Näiden puuttuessa joudutaan käyttämään kir- 
jainnäppäimiä. Eri näppäimistöissä on tässä suhteessa eroja, 
niin myös käyttäjien mieltymyksissä, mutta suunta näyttää ole- 
van toiminnenäppäimiin päin. Jos niitä on paljon, erilaisten 
käskyjen anto nopeutuu. Näiden erikoisnäppäinten merkityk- 
sen oppiminen ja muistaminen on myös helpompaa. On myös 
runsaasti perusteluja vastakkaisen näkökannan puolesta, pää- 
asiassa sen tapaisia kuin että käyttäjän sormilla on lyhyemmät 
siirtomatkat, kun toiminnenäppäimiä ei ole kovin runsaasti. 

Tässä olivat ruudun ja näppäimistön pääpiirteet. Monet niistä 
ovat tekemisissä ”ergonomian” kanssa, jolla tarkoitetaan inhi- 

millisten terveys- ja mukavuusnäkökohtien huomioon ottamista 
toimistotyössä. Tämä onkin tärkeää, sillä moni joutuu työs- 
kentelemään ruudun ja näppäimistön kanssa kaiken päivää. 
Eräs varsinaisen tekstinkäsittelylaitteiston etu tietokonepohjai- 
siin järjestelmiin verrattuna onkin juuri siinä, että siinä voi- 
daan ergonomiset näkökohdat ottaa paremmin huomioon. 


Levymuisti 


Nykyisin varsinaiset tekstinkäsittelylaitteet käyttävät tietolevy- 
yksikköjä tiedon tallentamiseen, kun taas ruuduttomien laittei- 
den yhteydessä tavallisesti käytetään magneettikortteja tai -nau- 
hoja. Kasvavassa määrin on tulossa käyttöön myös ”kovia 
levyjä” vaihtoehtoina, jotka tarjoavat suurempien tietomäärien 
tallennusmahdollisuudet ja ovat myös helposti laajennettavissa. 
”Pehmeää” levyä kutsutaan myös levykkeeksi. Tarkastelemme 
ensin näitä levykemuisteja. 

Tavallisesti ”levyasemia” on yksi tai kaksi, mutta joskus niitä 
voi olla tarjolla jopa neljään saakka. Levyasemassa on aukko, 
johon levyke työnnetään vähän samaan tapaan kuin äänilevy 
sijoitetaan levysoittimeen. Kaksilevyaseman käyttöön on usei- 
takin hyviä syitä. Ensinnäkin on usein havaittu juuri levyase- 
man aiheuttavan eniten ongelmia, mutta yhden aseman men- 
nessä epäkuntoon toinen on varalla vähentäen tarpeettomia 
seisauksia. Toiseksi kahdella levyasemalla päästään kaksinker- 
taiseen tiedon tallennusmäärään. Kolmanneksi on vielä toimin- 
nallisia syitä järjestelmästä riippuen, sillä käyttäjä voi säästää 
aikaa kahden aseman avulla, varsinkin erilaisten tilanteiden 
yhteydessä (esim. levykkeen täyttyessä). 

Lopuksi kenties kaikkein tärkein etu on se, että kaksilevy- 
järjestelmä mahdollistaa levykkeen kopioinnin eli ”varmistuk- 
sen”, mikä on välttämätöntä haluttaessa tiedon säilyvän ehdot- 
tomasti (levyke voi hyvin helposti turmeltua). Kopiointi on mah- 
dollista yksilevyjärjestelmässäkin, mutta menetelmä on niin 
hidas ja vaivalloinen, että sitä ei kannata mainita muutoin 
kuin jos kopioitavaa esiintyy vain aivan satunnaisesti. Yksi- 
levyaseman hinta tosin on paljon halvempi, joten aina on mah- 
dollista aloittaa yhdellä asemalla ja lisätä sitä myöhemmin. 

Seuraava seikka on levykkeen kapasiteetti. Tätä mitataan 

sen sisältämien merkkien luvun avulla, joskin mainonnassa 
käytetään myös Ad4-sivujen lukumäärää, mikä ilmeisestikin on 
huomattavasti epätarkempi mitta. On tärkeää muistaa, että 
muistin suuruus ei riipu levykkeiden tyypistä, vaan koneen 
levyasemien lukumäärästä. Tämän on siis oltava riittävän suuri, 
koska sen kanssa tulee myöhemmin helposti vaikeuksia, ellei 
sitten laajenneta sitä tai korvata toisella — monet järjestelmät 
tekevät mahdolliseksi myöhemmän laajennuksen, joskin hinta 
voi tätä tietä tulla suuremmaksi kuin riittävän kapasiteetin 
hankkiminen heti alkuun. 

Tietokonepohjaisiin järjestelmiin verrattuna varsinaisen teks- 
tinkäsittelylaitteen levykapasiteetti on usein melko vaatimaton. 
Tavallinen kapasiteetti on 250000 merkin tienoilla, mutta usein 
se on huomattavastikin pienempi, vaikka hinta ei olisikaan kaik- 
kein halvimpia. Korkeimmillaan se on miljoonan merkin eli 
megatavun (Mb) tienoilla, mutta useimmat järjestelmät eivät 
yllä läheskään tähän. Suosittelemme mieluimmin liian suuren 
kuin liian pienen levykapasiteetin hankkimista. Käytännössä 
on suuri merkitys sillä, kuinka paljon tietolevylle saa mahtu- 
maan, ja myös mitä harvemmin levyä tarvitsee vaihtaa, sitä 
vähemmän se kuluu ja sitä pienemmällä todennäköisyydellä 
se turmeltuu. 

Myös kaksinkertaisella tiheydellä varustettuja tai kaksipuo- 
lisia levyjä saatetaan mainostaa suurempikapasiteettisina, mutta 
tähän seikkaan ei kannata kiinnittää liikaa huomiota, koska 
kapasiteetti ei välttämättä riipu kovin paljon tästä. Vielä on 
syytä muistaa, että joidenkin levyjen kapasiteetti on suuri merk- 
kien luvun avulla ilmaistuna, mutta niillä on kentien rajoituk- 
sena suurin mahdollinen asiakirjojen lukumäärä, joten elleivät 
asiakirjat ole erittäin pitkiä, kapasiteetti voi osoittautua kuvi- 
teltua paljon pienemmäksi. Levyä ei myöskään itse asiassa voi 
rakenteellisista syistä täyttää aivan teoreettisen rajaan saakka. 
Kasettilevyjen valmistajilla on usein myös paha tapa mainostaa 
kahden levyn yhteistä kapasiteettia kertomatta asiaa tarkem- 
min, joten ei pidä erehtyä kuvittelemaan sitä yhden levyn kapa- 
siteetiksi. 

Toinen levyjen laji on ”kasettilevy”, jonka taltiointikyky on 
paljon suurempi, tavallisesti vähintään 5 Mb, usein paljon tätä 

suurempi. Aivan näihin asti on ollut harvinaista tavata näitä 
varsinaisissa tekstinkäsittelylaitteissa, eikä se vieläkään ole lä- 
heskään normaalia, vaikka vaihtoehtona niitä jo tarjotaan 
lisääntyvässä määrin. Kovaa levyä puolustaa pari seikkaa. En- 
sinnäkin luonnollisesti välitön pääsy suurempaan tietomäärään 
kuin levyasemalla. Toiseksi voidaan haluta käyttää samaa levyä 
useamman työaseman tarpeisiin — jolloin ne muodostavat 
levyaseman ympärille ryhmittyvän ”ryväksen”, josta puhum- 
me enemmän laajentumismahdollisuuksien yhteydessä. 


Kirjoitin 

Viimeinen olennainen osa tekstinkäsittely laitteistoa on kirjoi- 
tin eli tulostin. Kuten edellä on mainittu, tämä on miltei aina 
erillinen yksikkö näyttöruudullisten laitteiden ollessa kysymyk- 
sessä, joskin eräissä malleissa kirjoitin saattaa olla kiinteässä 
yhteydessä näytöruutuun ja näppäimistöön. Harvat tekstin- 
käsittelylaitteiden valmistajista tekevät itse kirjoittimensa, ja 
suurin osa kirjoittimista on kahden amerikkalaisen yhtiön, 
Oumen (ITT:n tytäryhtiö) ja Diablon (Xeroxin tytäryhtiö) val- 
mistamia, joskin merkkien luku kasvaa kovaa vauhtia ja vali- 
koimat lisääntyvät. Muita merkkejä ovat Olympia, TAV (Ad- 
ler), Tokio Electric (TEC), Olivetti ja Ricoh. Wangin ja IBM:n 
kirjoittimia käytetään vain niiden omien laitteiden kanssa. 
Useimmilla tekstinkäsittelylaitteiden valmistajilla on tarjolla 
valikoima kirjoittimia. Varsinaisiin tekstinkäsittelylaitteisiin ei 
juuri tarjota tietokonepohjaisissa järjestelmissä tavallista NEC:in 
kirjoitinta. 

Kaikki tekstinkäsittelyn kirjoittimet ovat kirjasinkehätyyppiä 
lukuunottamatta erästä IBM:n tarjoamaa pallovaihtoehtoa. 
Näitä kutsutaan joskus ”laatukirjoittimiksi” niiden erottami- 
seksi matriisikirjoittimista tai muista tietokoneiden kirjoitinten 
malleista, jotka ovat paljon nopeampia ja/tai halvempia, mutta 
joiden jälki muistuttaa enemmän tietokoneen kirjoittimen jälkeä 
kuin kunnon kirjoituskoneella tehtyä tulosta. 

Kirjoitusnopeudet vaihtelevat välillä 20-65 merkkiä/s, jolloin 
alle 40 merkin sekuntinopeutta pidetään hitaana. On kuitenkin 
otettava huomioon, että kirjoittimen nopeudella on suuri mer- 
kitys järjestelmän kokonaiskustannuksiin. Kun hitaan ja nopean 

kirjoittimen välinen hintaero on luokkaa 10000 mk, ei ole mi- 
tään syytä ostaa nopeampaa kirjoitinta kuin mikä todella on 
tarpeen. Nopea kirjoitin voi olla tarpeen useamman työaseman 
käyttäessä samaa kirjoitinta (tästä lisää myöhemmin) taikka 
jos sovellutuksiin kuuluu suuria määriä henkilökohtaisten kir- 
jeiden kirjoittamista, mutta normaaleihin tekstin muokkauksen 
tarpeisiin riittää hidas kirjoitin tavallisesti hyvin. 

Itse asiassa on syytä suhtautua ilmoitettuihin kirjoittimien 
nopeuksiin varauksella. Ne ovat miltei aina teoreettisia huippu- 
nopeuksia todellisen nopeuden riippuessa suuresti tekstin laa- 
dusta. Tosin miltei kaikki kirjoittimet kykenevät kirjoittamaan 
molempiin suuntiin, joten ne kirjoittavat joka toisen rivin eri 
suuntaan, jolloin telan siirto tyhjänä jää pois. Tämän vuoksi 
ne voivat kirjoittaa miltei maksimaalisella nopeudellaan, koska 
rivin pituudella eli palautusliikkeellä ei ole suurta vaikutusta. 
Mutta lisäksi muutkin seikat vaikuttavat kirjoittimen nopeu- 
teen, kuten ”puskurimuistin” suuruus, jonka avulla pidetään 
pieni määrä kirjoitusta odottelemassa kirjoittamista. 

Moniin järjestelmiin tarjotaan kahta erikoiskirjoitinta vaihto- 
ehtoina. Toisessa on leveä 26 tuuman (66 cm) tela, toisessa 
kaksoiskirjoitinkehä paljon matemaattisia tai tieteellisiä sym- 
boleja sisältävää kirjoitusta varten. Kumpikin näistä lisää kir- 
joittimen hintaa melkoisesti, mutta myös tällaisen lisäedun 
tarjoamisesta eri toimittajat laskuttavat hyvin erilaisia hintoja. 

Lopulta herää vielä kysymys, olisiko edullista ostaa kirjoi- 
tin erillään muusta laitteistosta ja sovittaa se kokonaisuuteen. 
Vastaus on, että se on teknisesti mahdollista, mutta käytän- 
nöllisistä syistä se ei ole suositeltavaa, ellei siihen todella ole 
jotakin erikoista aihetta. Emme paneudu tähän syvemmälle, 
mutta etujen tulisi olla melko ilmeiset erilliseen ostoon menemi- 
seksi. 


Lisälaitteet 


Kovin monia lisälaitteita ei tavallinen tekstinkäsittelijä kaipaa, 
mutta eräs yleinen lisälaite on automaattinen arkinsyöttölaite. 
Tämä siirtää uuden arkin edellisen tultua käsitellyksi, joten 
esimerkiksi henkilökohtaisia kirjeitä laadittaessa koneen käyt- 
täjä voi puuhailla jonkin muun asian parissa koneen hakiessa 

automaattisesti nimet ja osoitteet ja sovittaessa ne vakiotekstin 
yhteyteen. Arkinsyöttölaite on moniin tarkoituksiin hyvin hyö- 
dyllinen laite, joskaan sitä ei pidetä yleensä luotettavana. Taval- 
lisesti sitä myydään muun laitteiston yhteydessä, mutta ei ole 
pahitteeksi katsella markkinoita sillä silmällä ja ostaa erikseen. 
Myös kirjekuorien syöttölaitteita on olemassa, mutta sellaisen 
puuttuessa voi osoitteet kirjoittaa lipukkeita sisältävälle pape- 
rille. 

Laajennattavuus (myös yhteisen logiikan osalta). Erillisiinkin 
tekstinkäsittelyjärjestelmiin voidaan liittää muita näyttöruutuja 
näppäimistöineen, esimerkiksi käyttämään yhteistä kirjoitinta, 
jolloin säästetään kustannuksia yhtä kirjoittajaa kohti. Samaan 
kirjoittimeen on tuskin kuitenkaan käytännöllistä, jos mah- 
dollistakaan, liittää kahta näyttöruutua enempää. Milloin käy- 
tettävissä on kanttilevyasema, se pyritään aina asettamaan 
osituskäyttöön, jolloin useampi kirjoittaja voi käyttää samaa 
tietokantaa ja elektronisia arkistoja. Kanttilevyaseman ympä- 
rille muodostuu silloin useamman kirjoittajan ”ryväs”. 

Useasti kuulee ryväkseen kuuluvia työasemia kutsuttavan 
”päätteiksi”, mutta tämä ei ole tarkkaan ottaen oikea nimitys, 
sillä ”päätteellä” tarkoitetaan yleensä samaan logiikkayksik- 
köön liitettyjä laitteita, jolloin kirjoittimen ja levyaseman lisäksi 
myös keskusyksikkö on yhteinen. Erillisen tekstinkäsittelyjär- 
jestelmän yhteydessä kullakin työasemalla on oma suoritti- 
mensa, joten ne ovat siis ”älykkäitä” erikseen ohjelmoitavia 
yksiköitä, jotka jakavat vain muistin ja/tai kirjoittimen. Siten 
ryväksen ”osituskäyttö” kohdistuu vain oheislaitteisiin eikä 
keskusyksikköön. Osituskäytön etuna on yleensä kustannusten 
säästö, joskaan kovin näkyvistä eduista ei voi olla kysymys 
käyttäjien luvun ollessa vähemmän kuin neljä tai viisi. Eräs suu- 
rimmista haittapuolista taas on se, että keskusyksikön mentyä 
epäkuntoon koko järjestelmä seisahtuu. Näin ei käy, kun vain 
oheislaitteet ovat osituskäytössä, joskin myös jaetun muisti- 
yksikön vika voi haitata koko järjestelmää. 

Edelleen on aihetta tarkastella lähiverkon (LAN, local area 
network) käyttöä, joka toimii ryväksen tapaan, mutta jonka 
avulla on mahdollista lähettää ja vastaanottaa viestejä paitsi 
ryväksen sisällä myös muiden ryvästen ja laitteiden kuten kir- 

joittimen kesken erityisen tiedonsiirtoverkon avulla. Lähiver- 
kot voivat siirtää tietoa paljon nopeammin kuin mitä voitai- 
siin (tai haluttaisiin) tehdä pelkästään laitteiden osituskäytön 
avulla. Vaikka tällaiseen verkkoon voitaisiin liittää joukko var- 
sinaisia tekstinkäsittelylaitteita, se ei ole nykyisin vielä tavallista, 
joskin suuntausta tähän on odotettavissa. Lähiverkko on kui- 
tenkin taloudellinen ratkaisu vain keskisuuren tai suuren jär- 
jestelmän ollessa kysymyksessä, kun taas vain muutaman työ- 
aseman tapauksessa se ei ole tarkoituksenmukainen. Verkoista 
puhutaan lähemmin luvussa 20. 

Lopuksi muutama sana viestinnästä. Useimmilla tekstin- 
käsittelylaitteilla on mahdollisuus lähettää viestejä puhelinlin- 
joja pitkin toisiin vastaaviin järjestelmiin tai tietokoneisiin. 
Tämä vaatii kuitenkin tavallisesti laitteiston laajennuksen sekä 
lisäohjelman ja edelleen liitäntää varten muuntimen eli modee- 
min tiedon muuntamiseksi linjan vaatimaan muotoon. Eri tar- 
koituksiin ja tietomäärien siirtoihin on erilaisia vaihtoehtoja. 
Ansaitakseen ”suolansa” tulisi viestivän tekstinkäsittelyjärjes- 
telmän kyetä toimimaan uuden nopean teleteksijärjestelmän 
lähetys- ja vastaanottoasemana, joka tulee vähitellen korvaa- 
maan teleksin (luvut 11 ja 21). Jotkin valmistajat saattavat 
olla kuitenkin hitaita tai täysin haluttomia tuomaan markki- 
noille teleteksiä. Teleteksi on tulevaisuuden väline, joten on 
syytä varautua vaatimaan toimittajalta tällaista vaihtoehtoa, 
jos sillä vain suinkin on toiminnan kannalta merkitystä. 


Näyttöruudullisen tekstinkäsittelylaitteen ohjelmiston valinta 


Otsikkoa ei tulisi ottaa aivan kirjaimellisesti — itse asiassa täl- 
laiseen laitteistoon ei valita ohjelmistoa laitteistosta erillisenä 
(muulta osin kuin että joitakin vaihtoehtoja voidaan valita tai 
jättää ottamatta mukaan). Ohjelmisto on silti vähintään yhtä 
tärkeä kokonaisuuden valinnan kannalta kuin itse laitteetkin, 
jopa eräissä suhteissa tärkeämpikin, sillä se juuri määrää, mitä 
laitteistolla lopulta voidaan tehdä. Seuraavassa on eräitä oh- 
jelman valinnan yhteydessä huomioon otettavia piirteitä. 


Tekstin muokkaus 


Kaikki tekstinkäsittelyohjelmat mahdollistavat tekstin kirjoitta- 

misen ja korjaamisen, lisäämisen ja poistamisen. Sen lisäksi 
on tavallisesti mahdollista keskittää otsikot, tasata oikea reuna, 
siirtää tekstiä paikasta toiseen jne. Vähintään tämän verran 
voidaan tekstinkäsittelyltä odottaa. Muokkauksen tekotapa vaih- 
telee kuitenkin suuresti eri koneilla joidenkin ollessa toisia 
”käyttäjäystävällisempiä”, joskin usein on kysymys käyttäjän 
mielipiteistä. Esimerkiksi tekstin lisäämisen ollessa kysymyk- 
sessä järjestelmä ruudulle kirjoitettaessa hävittää siinä paikassa 
olevan aikaisemman tekstin, ellei paineta ”lisää” (insert) -näp- 
päintä, minkä ansiosta aikaisempi teksti antaa tilaa uudelle. 
Jossakin toisessa järjestelmässä aikaisempi teksti häviää näky- 
vistä, mitä jotkut pitävät etuna siksi, että uudelle tekstille syn- 
tyy selvä tila. Toiset taas pitävät tätä sekoittavana, koska ei 
ole mahdollista nähdä yhdellä silmäyksellä, missä aikaisempi 
teksti taas tulee mukaan. Joissakin tapauksissa päällekirjoit- 
taminen aiheuttaa automaattisesti aikaisemman tekstin siirty- 
misen eteenpäin. Tämä on erittäin mukavaa, milloin täyden- 
nyksiä on enemmän kuin korjauksia. 

On vielä useita muitakin mahdollisuuksia, joten käyttäjän 
tulisi tunnistaa selvästi omat toiveensa. Mainittakoon ohimen- 
nen eräs hyödyllinen vakiopiirre, ruudun yläosassa oleva ”muo- 
toiluviiva” tai ”ohjausviiva” tabulaattorien ja reunojen mää- 
rittäjien ilmaisemista varten. Eräissä järjestelmissä on enem- 
mänkin yksityiskohtaista tietoa (kuten montako riviä on käy- 
tettävissä vakiosivun ollessa kysymyksessä). 

Eräs kehittyneimmissä järjestelmissä nykyisin melko tavan- 
omainen piirre on mahdollisuus tietyn pituisten tekstinosien 
tai sanojen etsintään koko tekstistä ja haluttaessa korvaami- 
seen jollakin muulla. Tämä tapahtuu hyvin nopeasti, vaikka 
nopeudessa onkin eroja. Tämän piirteen käyttömahdollisuuk- 
sia ovat esimerkiksi nimen muuttaminen muuten vakiomalli- 
seen asiakirjaan tai muut vastaavat. Etsittävissä olevan tekstin 
pituus vaihtelee järjestelmästä toiseen, ja eräissä tapauksissa 
on mahdollista vain etsiä automaattisesti, mutta korjaus on 
tehtävä tavanomaiseen tapaan. Jotkin järjestelmät omaavat 
tässä etsinnässään hieman ”älykkyyttä”, esimerkiksi pieniä 
muotoeroja sanoissa. 

Useimmissa järjestelmissä on poistaminen helppoa, joskin 

sen ollessa kovin helppoa se tapahtuu myös joskus vahin- 
gossa. Poistaminen voi kohdistua yhteen kirjaimeen, sanaan, 
lauseeseen taikka kappaleeseen. Sitä voidaan soveltaa heti 
poistotarpeen ilmennyttyä painamalla asianmukaista näppäintä 
kohdistimen eli kursorin ollessa poistettavassa kohdassa. Vaih- 
toehtona voi olla poistettavan tekstin osoittaminen jollakin 
poikkeavalla tavalla, esimerkiksi kirkkaampana taikka vilku- 
tuksella ennen poistokäskyn antamista. Poiston tapahduttua 
jäljelle jäänyt teksti siirtyy täyttämään tilan. 

Jo valmista tekstiä muokattaessa jotkin järjestelmät toimivat 
”tuhoavasti”, jolloin uusi teksti korvaa vanhan, kun taas eräissä 
vanhakin teksti säilyy muistissa uuden kera loppuun saakka 
(eräissä järjestelmissä on mahdollisuus valita näistä kahdesta, 
mikä etu tuhoavassa järjestelmässä on korvattava vanhan tekstin 
kopioinnilla ennen käsittelyä). Lopuksi, kun korjataan vain 
ruudussa olevaa tekstiä (juuri näppäiltyä ja vielä muistiin si- 
joittamatonta), se häviää korjauksen yhteydessä ilman muuta. 
Näin yleensä käy myös poistettaessa levyllä olevaa muistiai- 
neistoa, mutta eräissä järjestelmissä on mahdollisuus ”muistin 
palautukseen” eli kerran levyllä olleen tekstin saamiseen uu- 
delleen esiin. Tällä keinolla voidaan mahdollisesti saada palau- 
tettua myös levyllä ollut tieto levyn tuhouduttua, joten tämä 
piirre on onnettomuuksien varalta hyvä olemassa. 


Asiakirjojen ja sivujen käsittely 
Eri ohjelmat toimivat hyvin eri tavoin sellaisten käyttäjien 
kannalta, joiden työ on pääasiassa asiakirjojen ja erillisten sivu- 
jen kirjoittamista. Järjestelmän ottaessa sivut huomioon kir- 
joitetaan ensin puskurivarasto täyteen (noin 30 % suurempi 
kuin täysi A4-sivu) ja sijoitetaan se muistilevylle, sitten aletaan 
uusi sivu eri viitenumerolla, joten jokainen sivu saa oman työ- 
numeronsa tietolevyllä olevaan työtiedostoon, jota pidetään 
yllä automaattisesti. Tämän avulla voidaan haluttu sivu kutsua 
näyttöruudulle korjausta varten pelkästään sivunumeroa käyt- 
täen. 

Tämän järjestelmän haittapuoli on kuitenkin se, että jonkin 
lisäyksen tapahduttua tietylle sivulle se saattaa pakottaa muut- 
tamaan kaikki sitä seuraavat sivut, mikä vie aikaa. Pahimmassa 

tapauksessa lisäys ei mahdukaan puskurimuistiin, mikä aiheut- 
taa melkoisen pulman ja sekasotkun. Sivuperiaatteella toimi- 
vat järjestelmät voivat aiheuttaa hankaluuksia eräissä muissa- 
kin suhteissa, ja vaikka niihin ei ole syytä mennä tässä yksityis- 
kohdittain, nyrkkisääntönä voidaan pitää, että työn käsittäessä 
asiakirjojen laadintaa, jossa on paljon lisäyksiä ja kappaleiden 
siirtoja sivulta toiselle, sivuperiaate ei kenties olekaan sopiva. 

Asiakirjaperiaatteinen järjestelmä toimii yhtäjaksoisesti siten, 
että aina puskurin täytyttyä sen sisältö sijoitetaan tietolevylle 
ja jatketaan kirjoittamista asiakirjan loppuun saakka. Yksittäi- 
nen työ voi siten täyttää koko tietolevyn. Tämä mahdollistaa 
lisäysten ja poistojen teon pitkin kirjoittamista useamman sivun 
mittaisen tekstin ollessa kyseessä, mutta toisaalta jonkin koh- 
dan etsintä muistista on vaikeampaa. Ehdotonta sääntöä valin- 
nan tekemiseksi näiden kahden vaihtoehdon välillä ei ole helppo 
asettaa, mutta tämä valinta on kuitenkin tärkeä, joten sitä 
tulisi harkita työn pääasiallisen sisällön valossa. 

Mainittakoon ohimennen, että useamman sivun asiakirjoja 
kirjoitettaessa voidaan käyttää hyväksi erilaisia sivuttamis- 
tapoja. Yksinkertaisin sivuttaminen merkitsee sitä, että teksti 
muotoutuu automaattisesti numeroiduiksi sivuiksi, mitä menet- 
telyä voidaan hyödyntää tehokkaasti tekstin tullessa painet- 
tavaksi. Jotkin järjestelmät antavat kuitenkin mahdollisuuden 
sellaisiin lisäpiirteisiin kuin automaattiseen otsikointiin taikka 
alaviittausten tekoon, jolloin joka sivulle voidaan sijoittaa 
vakiotietoina olevat otsakkeet tai alaviittauksen ja usein samalla 
myös sivunumeroinnit. Samoin on eräissä järjestelmissä lisäpiir- 
teenä parillisten ja parittomien sivujen tekstin sijoitus sillä 
tavalla, että reunan leveys tulee sidonnan kannalta sopivaksi 
(kirjan malliin sidottaessa). 


Tiedostojen käsittely 


Tekstinkäsittelijöiden tavalliseen käyttäalueeseen kuuluu ”hen- 
kilökohtaisten” kirjeiden laadinta ”sulauttamalla” nimien ja 
osoitteiden tiedosto vakiokirjeeseen, joka on tarkoitus lähettää 
joko kaikille taikka jollakin periaatteella valituille tiedoston 
sisältämille henkilöille. Olet varmaan saanut kynnysmatollesi 
tukuttain tällaisia kirjeitä — ”Hyvä Maija Möhliäinen, arpa 

on suosinut sinua erikoistarjouksemme...” 

Osoiteluetteloiden tai muiden vastaavien luetteloiden ylläpito 
on tavanomainen ”tiedoston käsittelyn” muoto, josta myös 
saatetaan käyttää nimitystä ”tietokannan hallinta”, joskin tämä 
tarkoittaa yleensä paljon mutkikkampaa kokonaisuutta. Joskus 
tämä ominaisuus puuttuu tai sitä tarjotaan vain vaihtoehtona. 
Tässä suhteessa eri järjestelmät eroavat toisistaan niin paljon, 
että on hyvä tietää omat toivomuksensa tarkkaan ennen kau- 
pan tekoa. Vaikka kaikki järjestelmät täyttävätkin laajasti 
ottaen saman tarpeen, joskin eri tavoin, näiden tarpeiden pai- 
notus on eri paketeissa erilainen. 

Heikoimmissa järjestelmissä voidaan kyllä laatia henkilö- 
kohtainen kirje tiedostossa olevien nimien mukaan, mutta nimiä 
ei kyetä valikoimaan eri perusteilla, esimerkiksi maantieteel- 
lisen jaottelun mukaan. Emme oikeastaan pidäkään tällaista 
suoraa sulauttamista tiedoston käsittelynä. Eräissä toisissa jär- 
jestelmissä tiedosto voi sisältää nimen ohella paljon muutakin 
tietoa. Henkilöstöosasto esimerkiksi voi haluta pitää tallella 
kaikkien työntekijäin nimiä ja osoitteita, sosiaaliturvatunnuk- 
sia, palkkatietoja ja työsuhteen aloittamisaikoja. Kone voidaan 
tällöin panna valikoimaan kaikki tietyn ehdon täyttävät työn- 
tekijät, esimerkiksi kaikki yli kaksi vuotta toimessa olleet, sa- 
massa kaupungissa syntyneet ja yli 60000 mk vuodessa ansait- 
sevat. Tällainen ”valitsemisen ja yhdistämisen” kyky on paljon 
arvokkaampi kuin edellä mainittu pelkkä ”yhdistämisen” kyky. 
Kehittyneimmissä järjestelmissä voidaan vielä käsitellä tietoja 
matemaattisesti esimerkiksi laskemalla koko joukon palkkojen 
keskiarvo ja valita sen jälkeen kaikki sen ylittävät tai alittavat. 

Kun tiedostossa olevia tietoja sulautetaan vakiokirjeeseen, 
siihen on merkittävä erikoismerkein kunkin tiedon paikka. 
Joissakin järjestelmissä kukin nimi ja osoite otetaan järjestyk- 
sessä tiedostosta ja sijoitetaan kirjeessä esiintyvään tyhjään 
kohtaan. Toisissa tiedot varustetaan ”tunnistimilla” (kuten 
”nimi”, ”kaupunki” tai ”palkkataso”), ja sen jälkeen niitä 
voidaan käyttää useaan kertaan kirjeessä, vaikka ne esiinty- 
vätkin vain kerran tiedostossa. Ja vielä pitemmälle viedyissä 
järjestelmissä voidaan kirje muuttaa tiedostossa olevien ohjei- 
den mukaan, joten edellisen esimerkin yli 60000 markkaa vuo- 

dessa ansaitsevat henkilöt voisivat saada eri sisältöisen kirjeen 
kuin muut. 

Vielä eräs piirre erottaa heikommat ja pitemmälle kehitetyt 
järjestelmät toisistaan, nimittäin mahdollisuus muotoilla tie- 
doston rakenne käyttäjän toivomusten mukaan. Alemman tason 
järjestelmässä saattaa olla esimerkiksi ennalta määrätty sijainti- 
paikka nimeä, asemaa, yritystä, osoitetta jne. varten ja lisäksi 
joitakin vapaavalintaisia paikkoja numeroitaviksi tiedoston nä- 
kyessä näyttöruudussa. Toisissa järjestelmissä on mahdollista 
nimetä joukko ruudussa näkyviä alueita omavalintaisesti, kun 
taas kaikkein kehittyneimmissä järjestelmissä tarjotaan täydel- 
listä valinnan mahdollisuutta niin muotoon kuin asetteluunkin 
nähden. 


Laskutoimitukset 


Kehittyneiden tekstinkäsittelyjärjestelmien ominaisuuksiin kuu- 
luu myös laskutaito. Neljä yksinkertaista laskutapaa kuuluu 
useimpien järjestelmien vakio-ohjelmistoon taikka valinnaiseen 
ohjelmaan. Kun on esimerkiksi tehtävä muutos johonkin 
muokattavan taulukon lukuarvoon, jolloin se vaikuttaa muihin, 
järjestelmä laskee automaattisesti uudet arvot sijoittaen ne oi- 
keille paikoilleen. Tämä on luonnollisestikin erittäin arvokas 
ominaisuus, jos on käsiteltävä paljon lukuja, esimerkiksi laa- 
dittava laskuja tai tehtävä kustannusarvioita. Kuten tiedos- 
tojen käsittelyssä niin myös matemaattisten laskutoimistusten 
teossa eri järjestelmät eroavat suuresti toisistaan. 


Oikeinkirjoituksen tarkistus 

Eräät järjestelmät mahdollistavat kirjoitusvirheiden automaatti- 
sen tarkistuksen. Tämä edellyttää tiedostossa olevaa laajan 
sanavaraston sisältävää sanakirjaa”, jolloin kone tuo välittö- 
mästi ruutuun sanakirjasta puuttuvan sanan. Tietenkään kaikki 
ruudulle tulevat sanat eivät voi olla kirjoitusvirheitä, mutta 
silti tämä on helppo tapa metsästää virheitä ja sinänsä hyvä 
lisäpiirre. Lisäsanastoa on luonnollisestikin mahdollista raken- 
nella kattamaan tyypillistä oman yrityksen sanastoa. 

Käyttäjän ohjelmointimahdollisuus 


Monet tekstinkäsittelyjärjestelmät mahdollistavat ohjelman rää- 
tälöinnin erikoistarpeiden mukaan. Onko ohjelma uudelleen 
muokattavissa vai ei, voi olla hivenen vaikea ratkaista, mutta 
tässä kirjassa käyttämämme määritelmän mukaan ohjelmoita- 
vuus ei edellytä käyttäjältä varsinaisen tietokoneen ohjelmointi- 
kielen osaamista taikka mitään muutakaan keskitason käyttä- 
jän tietomäärän ylittävää kykyä. Eräällä tasolla ohjelmoitavuus 
merkitsee jonkin usein toistuvan käskysarjan sitomista koko- 
naisuudeksi, niin että tietty rutiini voidaan saada aikaan yh- 
dellä näppäimen painalluksella. Jos esimerkiksi on laskettava 
säännöllisin välein lainan kuukausittaisia hoitomaksuja ja ko- 
neessa on laskentaohjelma, voidaan laatia laskusarja, jossa 
kone laskee kuukauden koron lainasummalle ja lisää tähän 
kahdennentoistaosan alkusummasta sekä vähentää viimemaini- 
tun edellisestä lainasummasta uuden jäännöksen saamiseksi. 
Käyttäjän laatiman lisäohjelman avulla tämä toimitus voidaan 
tehdä muutamassa sekunnissa yhdellä käskyllä. Tämä on hyvin 
yksinkertainen esimerkki, ja monet järjestelmät mahdollistavat 
paljon mutkikkaampiakin laskutoimituksia. Kaikkein kehitty- 
neimmissä on mahdollista käyttää laskutoimitusten yhteydessä 
ehtolauseita ”if the else” (jos, niin, muussa tapauksessa). 

Tässä olivat tekstinkäsittelyn ohjelmiston pääalueet. Tuskin 
koskaan on kahta täysin yhteneväistä ohjelmaa, ja monet piir- 
teet ovat hyödyllisiä toiselle, mutta vähemmän käyttökelpoisia 
toiselle. Tässä taas korostamme tarkkuutta ennen lopullista 
kaupan tekoa. 


Tekstinkäsittelylaitteet ja tietokoneet 


Tässä luvussa on tähän saakka käsitelty pääasiassa varsinaisia 
tekstinkäsittelylaitteita. Näiden vaihtoehto on, kuten aikaisem- 
min on tuotu esiin, tekstinkäsittelyohjelmalla varustettu tieto- 
kone, jota samalla voidaan käyttää muihinkin tarkoituksiin. 
Tämän luvun loppuosassa vertailemme kummankin järjestel- 
män puolesta esitettyjä väittämiä — jotka ovat muuttuneet 
muutamassa vuodessa huomattavasti CP/M-käyttöjärjestelmän 
ja tietokoneiden ohjaamien varsinaisten tekstinkäsittelyjärjes- 
telmien uuden sukupolven mukana. 


87 


CP/M-käyttöjärjestelmän luonne 


Aikaisemmin — varsinaiset tekstinkäsittelyjärjestelmät keräsivät 
miltei kaikki pisteet, sillä ne olivat paljon miellyttävämpiä 
käsitellä kuin tekstinkäsittelyohjelmalla varustetut tietokoneet, 
mutta tietokoneet taas keräsivät pisteitä siitä syystä, että niitä 
voitiin käyttää muihinkin sovellutuksiin tekstinkäsittelyn ohel- 
la, olivatpa ne usein halvempiakin. Väittämät ovat nyttemmin 
muuttuneet. Toisaalta useimmat varsinaiset tekstinkäsittelyjär- 
jestelmät mahdollistavat muidenkin sovellutusten käsittelyn ja 
toisaalta monet tietokoneiden valmistajat muuntavat laitteensa 
täyttämään kaikki varsinaisen tekstinkäsittelyjärjestelmän vaati- 
mukset. 

Varsinaisten —tekstinkäsittelyjärjestelmien kehitykseen kohti 
muitakin sovellutuksia on vaikuttanut CP/M-käyttöjärjestelmän 
laaja hyväksyntä. Emme syvenny tämän käsitteen määritelmään 
tässä yhteydessä laajemmin (enemmän luvussa 8) kuin totea- 
malla, että CP/M-käyttöjärjestelmän kuuluessa kokonaisuuteen 
siihen voidaan tekstinkäsittelyohjelmien lisäksi sijoittaa mikä 
tahansa tälle järjestelmälle kirjoitettu ohjelma. Muutaman vuo- 
den aikana ovat useimmat varsinaiset tekstinkäsittelyjärjestel- 
mät tuoneet mahdollisuuden CP/M-käyttöjärjestelmän valintaan. 

Koska CP/M-käyttöjärjestelmää käyttävät hyvin monet tieto- 
koneet ja nyt myös varsinaiset tekstinkäsittelyjärjestelmät, käy- 
tettävissä on laaja valikoima sille kirjoitettuja erilaisia ohjelmia, 
jotka kattavat kirjanpidon, rahoitussuunnittelun, palkanlasken- 
nan, varastokirjanpidon ja monia muita tavallisia sovellutuksia. 
Luonnollisesti on myös olemassa joukko vakiintuneita CP/M- 
tekstinkäsittelyohjelmia. 


Tietokonepohjaiset varsinaiset tekstinkäsittelyjärjestelmät 


Kuten aikaisemmin mainittiin, toinen varsinaisten tekstinkäsit- 
telyjärjestelmien ja tietokonejärjestelmien välistä rajaa hämmen- 
tänyt kehityssuunta on ollut tietokoneiden valmistajien ryh- 
tyminen muuttamaan tietokonejärjestelmiään varsinaisiksi teks- 
tinkäsittelyjärjestelmiksi. Tämä tapahtuu yksinkertaisesti näp- 
päimistöä muuttamalla. Koska nyt varsinainen tekstinkäsittely- 
järjestelmä pystyy tekemään muutakin, sen käyttö pyrkii laa- 

jenemaan tekstinkäsittelyn ulkopuolelle. Jotta tällainen määri- 
telmä voitaisiin säilyttää, tulisi laitteiston olla varsinaista teks- 
tinkäsittelyä varten suunniteltu, ja tämä toteutuu näppäimistön 
avulla. Yleisesti ottaen erityisesti tekstinkäsittelyä varten suun- 
niteltu näppäimistö on miellyttävämpi kuin tietokoneen näp- 
päimistö, jota käytetään niin kirjeiden kirjoittamiseen kuin 
kirjanpitoonkin. Siten on syntynyt jalostuksen tuloksena uusi 
varsinainen =tekstinkäsittelyjärjestelmä: tietokoneiden =järjes- 

telmä yhdistettynä varsinaiseen tekstinkäsittelylaitteistoon. Ihan- 
teellista olisi, että tällä järjestelmällä olisi kaikki varsinaisen 
tekstinkäsittelyjärjestelmän edut, kuten sitä varten erityisesti 
kirjoitetut ohjelmat, mutta tietokonejärjestelmä tuo mukanaan 
haitan, että sen ohjelmat eivät ole aivan yhtä käyttäjäystävällisiä. 


Tämän kehityssuunnan tarjoama etu on hinta, sillä tietokone- 
pohjainen järjestelmä hyötyy mikrotietokoneiden edullisesta 
hintakehityksestä menettämättä sanottavammin varsinaisten teks- 
tinkäsittelyjärjestelmien käyttäjäystävällisyydestä. Täydellisen var- 
sinaisen tekstinkäsittelyjärjestelmän hinta nousee yli 40000 mar- 
kan ja tätä huomattavasti korkeammallekin. Sen johdosta 
herää kysymys, säilyttääkö varsinainen tekstinkäsittelyjärjestel- 
mä asemansa pitkään tietokonepohjaisten tultua kuvaan. Var- 
maan niiden kohdalla tuleekin tapahtumaan melkoinen lasku 
kenties vain hinnalla tai erikoisominaisuuksilla kilpailevien 
onnistuessa pysymään pinnalla. Hinta tulee olemaan joka tapa- 
uksessa merkitsevä tekijä. Halvimman luokan varsinaisilla 
tekstinkäsittelyjärjestelmillä on monia heikkouksia kuten hitaat 
kirjoittimet, pienet muistitilat, pieni näyttöruutu ja rajoitettu 
ohjelmisto. Sitä vastoin täysin varustettuja tietokonepohjaisia 
järjestelmiä saa jo noin 30 000 markasta alkaen. 

Miksi sitten varsinaiset tekstinkäsittelyjärjestelmät ovat kal- 
liimpia? Eräissä tapauksissa kysymyksessä on todella joitakin 
sellaisia piirteitä, joita ei halvemmissa järjestelmissä ole saata- 
villa. Tällaisia voivat olla erikoissuuret näyttöruudut taikka 
jotkin pitkälle viedyt erikoisohjelmat. Mutta tärkein syy niiden 
hintaeroon tietokoneisiin verraten on niiden paljon pienemmissä 
markkinoissa ja sen ohella paljon kalliimmassa markkinointi- 
tavassa, sillä johtavia malleja myydään edelleen perinteiseen 
tapaan suoria yhteyksiä käyttäen. Mikrotietokoneiden myynti 

on kiipeämässä monikymmenkertaiseksi varsinaisiin tekstin- 
käsittelyjärjestelmiin verraten. 

Tästä kaikesta päädytään johtopäätökseen, että varsinaisia 
tekstinkäsittelyjärjestelmiä tullaan edelleen myymään, mutta ne 
rakennetaan tietokonepohjaisina hyödyntäen siten tietokone- 
markkinoiden suurtuotannon edut. Niitä tullaan myös myy- 
mään halvemmin menetelmin, jälleenmyyjiä käyttäen, mikä 
suuntaus onkin jo alkanut. Eräät varsinaiset tekstinkäsittely- 
järjestelmät pitänevät pintansa kilpailussa tietokonepohjaisia 
vastaan erikoisominaisuuksiensa ansiosta huolimatta korkeam- 
masta hinnastaan, sillä riittävän suuri asiakaskunta tulee ole- 
maan valmis maksamaan näistä eduista. 

Joka tapauksessa siirtyminen tietokonepohjaisiin järjestelmiin 
on jo alkanut. Koska tasapainotilannetta ei ole vielä saavu- 
tettu, on syytä katsella tarkkaan, tarjoaako tietokonepohjai- 
nen järjestelmä vaatimukset tyydyttävän ja halvemman vaihto- 
ehdon varsinaiselle tekstinkäsittelyjärjestelmälle. 


Onko tuki vain mainosharhaa? 


Edellä vihjaistiin erikoisominaisuuksilla varustettujen varsinais- 
ten tekstinkäsittelyjärjestelmien ilmeisestikin kykenevän kilpaile- 
maan markkinoista tietokonepohjaisia vastaan. Mutta sen sijaan 
pelkkää huoltoa ja tukea tarjoavat eivät pysty perustelemaan 
korkeaa hintaansa, vaan joutuvat tiukoille lähivuosina. Toi- 
mistolaitteiden huolto ja tuki on paljolti mainosharhaa. Tärkeitä 
asioita ne selvästikin ovat, mutta ajatuskin niiden puuttumisesta 
halvempien laitteiden kohdalla tekee naurettavaksi korkeam- 
man hinnan vaatimisen niiden perusteella. 

Ensinnäkin koulutusta (jota muutamat valmistajat pitävät 
kaiken alkuna ja loppuna) tarjotaan jokaisen laitetyypin koh- 
dalla. Mikään ei viittaa siihen, että laitteiston hinta määrittäisi 
koulutuksen laadun. Sitä paitsi tekstinkäsittelylaitteet eivät ole 
erityisen vaikeita oppia käyttämään, ja koulutus on tarpeen 
vain sisäänajovaiheessa. 

Mitä huoltoon tulee, siitä ei yleensä makseta hinnan yhtey- 
dessä, vaan huoltosopimuksen taikka tuntiveloituksen perus- 
teella ajan mittaan, eikä ole mitään syytä maksaa enempää 
laitteistosta vain saadakseen kunnon huollon. Emme halua 

väheksyä huollon merkitystä — sen sijaan haluamme asettaa 
siitä käytävän keskustelun oikeisiin puitteisiinsa. 


Vaihtoehtona tietokone 


lietokonepohjaisten = tekstinkäsittelylaitteiden tullessa kuvaan 
herää kysymys, mihin joutuvat tietokoneet erillisine tekstin- 
käsittelypaketteineen, jollaisia ovat Wordstar, Magic Wand, 
Spellbinder ja monet muut. Tällaiset järjestelmät ovat vieläkin 
kaikkein halvimpia, joskaan enää ei ole kysymys monesta tu- 
hannesta markasta, ja useassa tapauksessa näilläkin ylitetään 
uusien varsinaisten laitteiden hintakynnys. Vielä jonkin aikaa 
sitten olisimme lisänneet, että vaikka tietokonejärjestelmästä 
olisi pitänyt maksaakin vähän enemmän, se olisi ollut edulli- 
nen tarjotessaan laajemmat mahdollisuudet rahan vastineeksi. 
Kun nyt kuitenkin täysin varustettujen varsinaisten tekstin- 
käsittelylaitteiden hintakynnys on alentunut melkoisesti tieto- 
koneohjelmien tultua mukaan, väittämä on muuttunut. 

Ohjeemme on lyhyesti sanottuna se, että tekstinkäsittelyn 
tullessa olemaan laitteiston varsinainen käyttöalue ei ole syytä 
hankkia tietokonetta tekstinkäsittelypaketteineen, ellei hintaetu 
ole huomattava, ja silloinkin olisi syytä harkita lisähintaa käyt- 
täjäystävällisyydestä niin laitteiston kuin ohjelmistonkin koh- 
dalla. Ja vaikka käyttö kohdistuisi muihinkin sovellutuksiin, 
kuten kirjanpitoon, on syytä muistaa varsinaisten laitteidenkin 
CP/M-käyttöjärjestelmän ollessa vaihtoehtona kykenevän käyt- 
tämään tällaisia ohjelmia. Mutta jos tietojenkäsittely on laitteis- 
ton pääkäyttöalue tekstinkäsittelyn ollessa vain vähäisenä sivu- 
tarpeena, silloin on syytä valita parhaiten tietojenkäsittelyyn 
sopiva laitteisto. Sillä vaikka CP/M-käyttöjärjestelmällä va- 
rustettu varsinainen tekstinkäsittelyjärjestelmä suoriutuisikin hy- 
vin näistä tarpeista, tietokone saattaa silti tarjota paremmat 
ohjelmistovalikoimat ja enemmän vastinetta rahalle. Näin on 
varsinkin, kun varsinaisten järjestelmien toimittajat eivät tarjoa 
yleensä vaihtoehtoina matriisikirjoittimia (jotka ovat halvem- 
pia ja/tai nopeampia kuin kirjasinkehäkirjoittimet sopien hyvin 
tarkoituksiin, joissa korkealle laadulle ei aseteta suuria vaati- 
muksia) — emmekä yleisesti suosittele kirjoitinten ostoa muista 
lähteistä, ellei ostaja ole täysin selvillä asiastaan. 

Tietokoneen monikäyttö 


Jos tietokone kuitenkin on jo olemassa tai se tulee hankitta- 
vaksi joka tapauksessa, avautuu uusi mahdollisuus. Jos tieto- 
koneeseen voidaan liittää ylimääräinen pääte siten, että se voi 
toimia eri ohjelmalla, tämä tarjoaa taloudellisen ratkaisun. 

Ylimääräinen pääte monikäyttökoneeseen maksaa alle 20 000 
mk, minkä lisäksi tulee kirjasinkehällä varustettu kirjoitin sekä 
tekstinkäsittelyohjelma. Tällaisen järjestelmän kokonaiskustan- 
nus on siten 30000 markan luokkaa. Tämän tason hinta ei 
ole sellaisenaan riittävä kiihoke järjestelmän valintaan, koska 
käytettävissä ei ole varsinaisen tekstinkäsittelyjärjestelmän käyt- 
täjäystävällistä ohjelmaa vaan vakiopaketti. Mutta toisaalta 
tätä korvaa jossakin määrin tekstinkäsittelynäppäimistöllä va- 
rustetun päätteen saanti. 

Päätteen lisäämisen hinta voi kuitenkin pysytellä jopa alle 
10000 markan, jos päätteen ohella ei tarvita mitään laitteiston 
kasvatusta, kun järjestelmässä on tähän varauduttu. Kokonais- 
kustannus on siten tuskin yli 20000 markkaa kirjoittimineen 
ja ohjelmineen. Seuraavan päätteen lisääminen voi tässä tapauk- 
sessa tulla maksamaan vain 10000—20 000 markkaa, mikä on 
melkoisesti vähemmän kuin lisääseman saaminen varsinaiseen 
tekstinkäsittelyn ryväkseen. Tällä linjalla on lisäksi mahdollista 
saada aikaan täysin yhdennetyn toimistojärjestelmän edut, 
jolloin samaa keskusmuistia käyttäen voidaan eri päätteillä 
käsitellä kaikkea tietoaineistoa. 


Tekstinkäsittelyn tulevaisuudennäkymiä 


Tietokoneohjelmistolla — varustettujen — tekstinkäsittelylaitteiden 
ohella uskomme kehityksen suuntautuvan suurempiin levyke- 
muisteihin sekä yhäti kasvavaan kasettilevyasemien käyttöön 
päin. Näissä suhteissa varsinaiset tekstinkäsittelyjärjestelmät 
ovat kehittyneet hiukan hitaammin kuin mikrotietokoneet, 
joissa levykkeet ovat suurempia ja kasettilevyt tavallisempia. 
Otaksumme myös suuritiheyksisten grafiikkapiirturien tulon 
tekstinkäsittelylaitteisiin nopeiden laserkirjoittimien eri mahdol- 
lisuuksien hyödyntämiseksi. Laserkirjoittimet ovat olleet näihin 
saakka tarjolla vain suurten tietokoneiden yhteydessä ja ovat 
olleet vähintään 250000 markan hintaisia. Uuden polven laser- 

kirjoittimet maksavat vain 40000 markan luokkaa, joten niiden 
tulo kuvaan lisää uusia mahdollisuuksia tekstinkäsittelyyn. 

Yksinkertaisesti kuvattuna laserit siirtävät joko tekstin tai 
piirrokset valokopiokoneen rummulle muodostaen siihen pal- 
jaille silmille näkymättömän pieniä pisteitä, jonka jälkeen kuva 
painetaan tavallisen kopiokoneen tapaan paperille. Paitsi että 
laserit ovat erittäin nopeita, ne voidaan myös ohjelmoida saa- 
maan aikaan erilaisilla kirjasintyypeillä varustettua tekstiä sekä 
tekemään monenlaisia temppuja kuten tekstin venytystä taikka 
logojen tai muiden symbolien painatusta. Kun laserkirjoittimet 
alkavat yleistyä varsinaisissa tekstinkäsittelylaitteissa, voidaan 
harkita laitteiston käyttämistä ladontatarkoituksiin, joskaan 
useimmat ensimmäisen polven halvoista laserkirjoittimista eivät 
pystyne tarjoamaan riittävän suurta pistetiheyttä kilpaillakseen 
kalliimpien varsinaisten laserlatojien kanssa. 


Yhteenveto 


Tämä on ollut pitkä luku ja sisältänyt paljon asiaa, joten ei ole 
syytä pitkittää sitä kovin yksityiskohtaisella yhteenvedolla, 
jotta se ei venyisi vielä pitemmäksi. Kovien monien tekijäin 
vaikuttaessa tekstinkäsittelylaitteen valintaan on vaikea löytää 
tarkkaa ohjetta valinnan helpottamiseksi, mutta siihen kannat- 
taa uhrata aikaa. Varsinaisesta tekstinkäsittelylaitteesta voi- 
daan sanoa, että se on tietyssä mielessä tietokone eikä se pysty 
tekemään yhtään enempää kuin tietokonekaan. Usein se kui- 
tenkin tekee joitakin asioita paremmin kuin tietokone ja on 
yleensä miellyttävämpi käsitellä — ja juuri näitä seikkoja on 
vertailtava tietokoneen ja tekstinkäsittelypaketin mahdollisesti 
edullisemman hinnan kanssa. 


93 


T 


Sanelulaitteet ja -järjestelmät 


Sanelulaitteita tuskin yleisesti pidetään kaikkein kiinnostavim- 
pina toimistovälineinä teknisen edistyksen kannalta tarkastel- 
len, mutta tämäkään ala ei ole välttynyt mikrosirun valloitus- 
retkeltä. Kaiken kattava elektroninen taskumuistio ei ole mikään 
mahdoton ajatus, ja Japanissa suunnitellaan kiihkeästi sane- 
linta, joka automaattisesti muuntaisi puheen kirjalliseen asuun 
ilman sihteerin tekemää purkutyötä. Tämä on kuitenkin vielä 
matkan päässä tulevaisuudessa. Vaikka sellaisten laitteiden mal- 
likappaleita on jo olemassa, jotka pystyvät automaattisesti 
tunnistamaan helppoja lauseita kuten ”the cat likes the rat” 
(tuskin silti sellaista kuin ”kissa pitää rotasta”), ottaa varmaan 
aikansa ennen kuin tällaisia laitteita saadaan kaupalliseen 
käyttöön, ainakaan jokaiselle sopivaan hintaan. Niinpä tässä 
luvussa keskitymmekin lähinnä jo käytössä oleviin laitteisiin. 
Näitä ovat kannettavat ja pöytämallit yhtenä ryhmänä, toisena 
”keskitetyt järjestelmät”, jolloin viimemainitulla tarkoitetaan 
vanhan konekirjoituskeskuksen eli ”poolin” nykyaikaistettua 
versiota. Mutta samalla kun tarkastelemme käytettävissä olevia 
laitteita ja järjestelmiä, luomme myös katsauksen sanelimen 
käytön etuihin tavalliseen sihteerille saneluun verrattuna. 


Peruskäsitteitä 


Sanelinta käytettäessä ei sihteeri ole paikalla tekemässä muis- 

tiinpanoja kirjoittaakseen ne sitten koneella, vaan sanelu tapah- 

tuu tarkoitusta varten suunniteltuun nauhuriin, josta konekir- 

joittaja sitten kuulokkeita käyttäen purkaa tekstin koneella 

paperille. Sanelimen käytön etuja ovat: 

e Sanelinta käytettäessä sihteerin aikaa ei kulu sanelun aikana 
niin kuin pikakirjoitusta käytettäessä, vaan hän voi suorit- 

taa muita toimia. 

e Edellisen seikan merkitystä korostavat sanelun aikana tapah- 
tuvat keskeytykset, esimerkiksi puhelinsoitot. Pikakirjoittaja 
joutuu odottelemaan niiden ajan, kun taas sanelimen käyttäjä 
pysäyttää siksi aikaa sanelimen ja jatkaa taas vapauduttuaan 
saneluaan. 

e Pikakirjoitus edellyttää sihteerin olevan sanelijan kanssa sa- 
maan aikaan paikalla ja käytettävissä. Sanelinta käytettäessä, 
varsinkin sen ollessa helposti kuljetettavaa taskumallia, sanelu 
voi tapahtua miltei missä tahansa ja milloin vain. Kiireiset 
sanomat voidaan tällöinkin kirjoittaa ensi sijassa, mutta 
sihteeri voi sovittaa vähemmän kiireisten kirjoittamisen sopi- 
vimpaan aikaan. 

e Jos kaksi tai useampi henkilö käyttää samaa pikakirjoittajaa, 
tämä ei voi tapahtua samanaikaisesti, kun taas sanelimilla 
tätä ongelmaa ei yleensä synny. 

e Puhtaaksi kirjoitettaessa nopeus kasvaa yleensä suuremmaksi 
sanelua purettaessa kuin jos sihteeri joutuisi vähän väliä 
lukemaan muistiinpanojaan ja selvittelemään vaikeita kohtia. 
Varmaan tätä seikkaa liioitellaan mainonnassa, mutta 10-15 
prosentin työtehon kasvua voitaneen odottaa. 

o Edelleen voidaan havaita sanelun purkamisen olevan tar- 
kempaa kuin pikakirjoituksen kirjoittaminen puhtaaksi. Sih- 
teerin kuunnellessa kirjoittaessaan sanelijan ääntä hän tuskin 
kirjoittaa sanelusta poikkeavasti, kun taas monen sihteerin 
on vaikea saada selvää omasta pikakirjoituksestaan taikka 
kirjoittaa alun perin oikein sanelun ollessa nopeaa. 

e Lopuksi, sanelimen purku onnistuu yhtä hyvin keneltä sih- 
teeriltä tahansa, mikä on etu loma- ja sairaustapauksissa, 
kun taas toisen pikakirjoituksesta ei yleensä kukaan saa 
kunnolla selvää. 

Sanelinten haittana pidetään sitä, että monet ihmiset yksin- 
kertaisesti kammoksuvat koneeseen puhumista. Monet koke- 
mukset osoittavat käyttäjien jättäneen vähitellen sanelimet muu- 
taman kuukauden kokeilun jälkeen ja palanneen takaisin pika- 
kirjoittajan käyttöön uutuuden viehätyksen mentyä ohi. Päin- 
vastaisestakin on todisteita — sanelijat ovat rakastuneet omaan 
ääneensä siinä määrin, että sanelevat tarpeettoman paljon. On 

myös harkittava mahdollisuutta saada aikasäästöä käyttämällä 
käsinkirjoitusta koneella kirjoittamisen sijasta. Varmasti pitää 
paikkansa, että suuri osa nykyisin koneella kirjoitetusta aineis- 
tosta voitaisiin aivan hyvin tehdä käsin muistion lehdille taikka 
tiedotuslippusille aiheuttamatta vähäistäkään arvon menetystä 
yrityksen kuvalle. Erityisesti tämä pitää paikkansa sisäisiin 
tiedotuksiin, mutta myös ulkoiseen kirjeenvaihtoon nähden. 

Kaiken lisäksi, vaikka tämä ajatus ei saanekaan kovin suo- 
tuisaa vastaanottoa useimmissa toimistoissa, ei ole mitään syytä, 
miksi johtajat eivät kirjoittaisi koneella omia kirjeitään. Näin 
tulisi erityisesti tapahtua tulevaisuuden toimistossa, jonka eräs 
kiinnostava piirre on pääte johtajan pöydällä. Tätä voidaan 
käyttää kenties vain tiedon saantiin tiedostoista, mutta yhtä 
hyvin sitä voidaan käyttää kirjoittamiseen ja valmiin kirjeen 
synnyttämiseen napin painalluksella. Jotta toimiston yhdenty- 
misestä saataisiin mahdollisimman suuri hyöty, johtajien tulisi 
voittaa ennakkoluulonsa näppäinpöydän käytön suhteen, ja sano- 
aksemme asian kylmästi, oppia kirjoittamaan koneella. 

Jos toimisto ei ole vielä täysin yhdennetty, ei olisi pahitteeksi 
johtajien alkaa totutella omien kirjeittensä kirjoittamiseen tänä 
odotusaikana. Opittuaan kerran kirjoittamaan koneella he kir- 
joittavat monta asiaa paljon joutuisammin kuin sanelemalla. 
Itse asiassa lopputulos on valmiina paljon pikemmin tarvitse- 
matta odotella puhtaaksikirjoitusta, puhumattakaan sihteerin 
työn säästöstä. Jos lisäksi on käytettävissä näyttöruudullinen 
tekstinkäsittelylaite, joka mahdollistaa korjausten teon välittö- 
mästi, työ muuttuu hyvin hallituksi. Eräs kaikkeen saneluun 
mutta erityisesti sanelimien käyttöön liittyvä haitta on lisäysten 
tai korjausten teon vaikeus aikaisemmin saneltuun tekstiin, 
mitä ei voida auttaa hienoimmillakaan laitteilla. 

Kun moni vielä edellä sanotun jälkeenkin tulee pitämään 
sanelua parempana kuin kirjoituskoneen hankkimista työpöy- 
dälleen, todettakoon koneen voittavan pikakirjoituksen tehok- 
kuudessa. Mitä kustannuksiin tulee, laitteet eivät ole erityisen 
kalliita. Kasettinauhurien hinnat alkavat muutaman sadan mar- 
kan tienoilta, mutta jatkuvaan käyttöön tarkoitetut ja kaikilla 
lisälaitteilla varustetut taskusanelimet maksavat yli 1000 mk 
minikasettien purkulaitteen maksaessa saman verran. Kovaan 

käyttöön tarkoitetut pöytämalliset sanelimet maksavat 2500 
markasta ylöspäin. Ellei sanelun määrä ole aivan vähäinen, 
pääomakustannukset tulevat näillä välineillä hyvin lyhyessä 
ajassa maksetuiksi tehokkuuden lisääntymisen avulla. 


Mini- ja mikrokasetit 


Valittavana on monen moista tyyppiä ja mallia. Tyypillisin 
ero eri laitteiden välillä on käytettävän kasetin malli. Monissa 
myytävissä laitteissa oli vuosikausia ”minikasetti”, jonka koh- 
dalla teki pioneerityön Philips. Se antaa kummallekin puolelle 
15 minuutin sanelumahdollisuuden. Tämän kasetin markki- 
noita murentaa kuitenkin japanilainen ”mikrokasetti”, jonka 
alun perin on kehittänyt Olympus. Todettakoon heti, että termi 
”mikro” ei viittaa millään tavalla piisiruihin taikka puolijohde- 
tekniikkaan, vaan ainoastaan siihen, että kasetti on tavallisen 
C-kasetin pienoismalli. 

Menemättä liian pitkälle teknisiin yksityiskohtiin, varsinainen 
ero kasettien välillä on, että mikrokasetissa nauhaa vetää eril- 
linen tasaisesti pyörivä vetoakseli samaan tapaan kuin C-kase- 
tissa, kun sen sijaan minikasetissa toinen kela vetää nauhaa 
suoraan toiselta, jolloin nauha kulkee siis lisääntyvällä nopeu- 
della varsinkin nauhan ollessa miltei kokonaan vastaanotta- 
valla kelalla. Koska vastaanotto ja toisto tapahtuvat samaan 
tapaan, ei tästä aiheudu tavalliselle korvalle juuri kuultavaa 
haittaa, varsinkaan parhaissa kaseteissa, mutta varsinkin paris- 
ton ollessa lopuillaan äänen laatu kyllä kärsii jonkin verran. 

Joka tapauksessa mikrokasetti vetää pitemmän korren erääs- 
sä suhteessa, sillä se mahdollistaa tunnin nauhoituksen kum- 
mallekin puolelle. Myönnettäköön kuitenkin kernaasti, että 
harvemmin sanelussa on tarpeen puhua kahta tuntia yhteen 
menoon voimatta antaa kasettia sihteerille purettavaksi, mutta 
se on hyödyllinen etu tarpeen varalta. Tällainen tarve voi tulla 
erityisesti matkoilla taikka haluttaessa käyttää sanelinta muu- 
hun tarkoitukseen, kuten esimerkiksi kokouksen puheenvuoro- 
jen taltiointiin. 

Miksi siis enää puhua minikaseteista? Miksi todellakin. Sen 
puolesta puhujat (niitä käyttävien laitteiden myyjät) keksivät 
kaikki mahdolliset keinot sen puolustamiseksi. Vahvimpana 

pidetään näkemystä, että mikrokasettia käytetään lisääntyvässä 
määrin kotien ja autojen hifi-laitteissa, joten syntyy ”turvalli- 
suusriski” (lähinnä kai tarkoitetaan, että niistä tulee käypää 
tavaraa ja niiden hävikki lisääntyy). Todellisuudessa suurin 
syy minikasetteja käyttävien laitteiden jatkuvaan myyntiin lie- 
nee siinä, että jo hankittuja minikasettilaitteita ja purkulait- 
teita ei haluta vaihtaa kerralla uusiin, vaan täydennetään mie- 
luummin laitteistoa samalla mallilla. Koska minikasetteja on 
käytetty jo kauan ja moni haluaa saada entisiin sopivia lisä- 
laitteita, markkinoilla on minikasettien hyväksi huomattava 
ennakkoasenne. Tästä johtuen monet mikrokasetteihin siirty- 
neet valmistajat tekevät edelleen laitteitaan minikaseteille sopi- 
viksi saadakseen hyödykseen Philipsin valtavat markkinat. 


Muita nauhatyyppejä 


Sanelinten ostajille annamme neuvon, että ellei mitään tarvetta 
ole entisten laitteiden takia pysytellä samassa nauhatyypissä, 
on mielekästä valita mikrokasetti. Eräitä muitakin vaihtoeh- 
toja on kuitenkin tarjolla. Eräs on tavallisissa kotinauhureissa 
käytetty C-kasetti. Tämän etuna on pitkä toistoaika, joskaan 
ei mikrokasetin tasoa. Mikrokasetti sallii tunnin nauhoituksen 
kummallekin sivulle hitaalla nopeudella. Tavallinen kasetti 
C-120 sallii myös tunnin nauhoituksen kummallekin sivulle, 
mutta se on liian ohut kestääkseen jatkuvaa pysäyttelyä ja 
takaisinkelausta, mikä sanelussa on tarpeen. Käytännössä ohu- 
empaa nauhaa kuin C-60 ei sanelussa voida käyttää. Lisäksi 
tavallinen kädessä pidettävä kasettinauhuri on liian kömpelö 
ja painava varsinaiseksi kannettavaksi laitteeksi eikä vastaa 
käsitettä ”taskumuistio” normaalin taskun mitoin. Myös riski 
kasettien hävikin lisääntymisestä on suurempi tällaisella kuin 
muilla välineillä. Jos kuitenkin on syytä pyrkiä vaihtokelpoi- 
suuteen tavallisten kasettinauhureiden kanssa, tämä valinta 
on järkevä ja sallii monia vaihtoehtoisia ratkaisuja. 

Vielä on markkinoilla kaksi sellaista merkkiä, joissa käyte- 
tään muihin sopimatonta kasettityyppiä, mutta joiden kum- 
mankin etuina ovat näkyvät ilmaisimet ja laskulaitteet nauhan 
etenemisen näkemiseksi yhdellä silmäyksellä. Toinen näistä 
on Grundig, joka on heti Philipsin perässä markkinaosuuk- 

sissa. Sen kasetit sallivat puolen tunnin nauhoituksen vain yh- 
delle sivulle, mikä asettaa ne minin ja mikron välille. Sen sijaan 
eräissä Assmannin nauhureissa käytetyt kasetit sallivat 45 mi- 
nuutin = nauhoituksen kummallekin sivulle. Erikoistyyppisen 
kasetin mahdollinen haitta on, että se ei tarjoa joustavaa siir- 
tymistä toisiin kasettimalleihin. Tosin Grundigin sanelunpur- 
kajia voidaan käyttää muidenkin koneiden yhteydessä, ja eräät 
Assmannin erikoislaitteet voivat käyttää myös minikasetteja 
(jotka ovat vakiovälineitä muissa malleissa). 


Tasku- vai pöytämalli? 


On vielä ratkaistava, annetaanko sanelijoiden käyttöön tasku- 
malli (kannettava, kädessä pidettävä) vaiko pöytämalli. Tasku- 
mallit ovat halvempia ja helpommin käytettävissä missä ja mil- 
loin tahansa. Pöytämallit ovat yleensä luotettavampia ja kestä- 
vämpiä, mutta myös kalliimpia. Vaikka ne kestävät kenties 
kaksinkertaisen ajan, ne myös maksavat kaksi kertaa niin pal- 
jon. Niissä on kuitenkin lisäpiirteitä, ja moni sanelija puhuu 
mieluummin mikrofoniin kuin taskusanelimeen. On kyllä myös 
olemassa ”kannettavia pöytämalleja”, joita voidaan paristojen 
avulla käyttää kannettavina koneina taikka pöytäkoneina kä- 
dessäpidettävine mikrofoneineen ja joita lisäksi voidaan käyttää 
sanelun purkuun jalkakatkaisimien ja kuuntelulaitteiden avul- 
la. Eräät yritykset ostavat sanelijoilleen sekä tasku- että pöytä- 
malleja, mutta se on jo tuhlausta ja johtunee vain myyntipalk- 
kioiden kannustamien myyjien toimeliaisuudesta. 


Käytön helppous 


Epäilemättä laitteissa on eroja niiden käytön mukavuuteen 
nähden. Kaksi eurooppalaista valmistajaa Philips ja Grundig 
jakavat keskenään miltei puolet markkinoista. Miltei kaikki 
loput valmistetaan Japanissa, joskin jotkin mallit tehdään siellä 
amerikkalaisia yrityksiä varten, jotka ovat suunnitelleet (suuret 
amerikkalaiset nimet kuten Dictaphone ja Lanier eivät itse 
asiassa valmista lainkaan koneita — ne teettävät ne japanilai- 
silla alihankkijoilla kuten Pioneet ja Olympus). 

Pyöreästi ottaen eurooppalaiset valmisteet ja amerikkalaisten 
suunnittelemat laitteet ovat käytön helppouden kannalta par- 

haita, millä tarkoitetaan lähinnä päätoimintojen helppoa hallin- 
taa yhden kytkimen avulla, kun taas japanilaiset laitteet ovat 
jonkin verran vaativampia. Yksi selitys on, että japanilaisilla 
ei ole lainkaan kotimaan markkinoita sanelimia varten (ymmär- 
tääksesi tämän katso japanilaista kirjoituskonetta). Ilmeisesti 
on tapahtunut niin, että sanelimet on suunnitellut sama hen- 
kilöstö kuin musiikin tallentamiseen tarkoitetut mikrokasetti- 
nauhurit, joiden suhteen niillä ei olekaan suurta eroa. Japanilaiset 
koneet tarjoavat kuitenkin eräitä lisäpiirteitä ja ovat halvempia. 


Sanelulaitteiston hankinta 


Sanelulaitteiston hankintaan nähden pätee kaksi kultaista sään- 
töä. Ensimmäinen on, että sitä ei pidä ostaa tavalliselta hifi- 
kauppiaalta, ellei ole tarkoin selvillä kenen kanssa on tekemi- 
sissä. Moni tällainen jälleenmyyjä varastoi sanelukoneet video- 
laitteiden ja Polaroid-kameroiden sekaan, ja kun laite tarvit- 
see huoltoa, se joutuu kuukausien mittaiseen jonoon transis- 
toriradioiden, matkatelevisioiden ja kaikenlaisten muiden koti- 
talouskoneiden jälkeen. Joskus niitä ei yksinkertaisesti saa mil- 
lään korjautettua, ja vaikka onkin jo totuttu heittämään halvat 
laskimet menemään viemättä niitä korjattaviksi, sanelukoneet 
eivät ole vielä aivan ”kertakäyttötavaraa”. 

Suosittelemme sen sijaan varsinaisen toimistolaitteiden myy- 
jän puoleen kääntymistä (taikka merkkiliikkeen, jos mahdol- 
lista), ja silloinkin varmistautumaan tyydyttävistä takeista huol- 
lon laatuun ja nopeuteen nähden. Parhainta olisi, jos jälleen- 
myyjä itse voisi huolehtia siitä, mutta milloin tämä ei ole mah- 
dollista, olisi saatava varmuus lyhyestä toimitusajasta. Mainit- 
takoon myös eräästä havainnosta, että vaikka useimpien merk- 
kien edustajat väittävät sanelukoneitaan myytävän vain toi- 
mistolaitteisiin erikoistuneiden liikkeiden kautta, tämä on silk- 
kaa hölynpölyä, sillä tunnetuimpia merkkejä lojuu kauppojen 
hyllyillä saman valmistajan halvimpien merkkien seassa. 

Hyvän toimittajan valinnan jälkeen on vuorossa toinen sään- 
tö, hyvän alennuksen varmistaminen. Miltei poikkeuksetta voi- 
daan joka merkkiä ostaa luettelohintaa halvemmalla. Alen- 
nuksen suuruus riippuu luonnollisesti merkittävässä määrin 
ostettavien laitteiden lukumäärästä (sanelukoneita ostetaan har- 


100 


voin yksin kappalein), joskaan sitä ei tarjota hopealautasella, 
vaan se vaatii ankaran neuvottelun. Joissain tapauksissa alen- 
nus voi olla jopa 40 % keskikokoisesta ostoksesta, mutta normaa- 
listi 15-30 % on odotettavissa olosuhteista riippuen. 

Seuraavaksi siirrymme tarkastelemaan keskitettyä järjestel- 
mää, joka yleensä edellyttää suurehkoa yhteisöä (ei toki välttä- 
mättä). Ensin kuitenkin muutama yhteenveto aikaisemmasta. 
Malleista olemme suositelleet valitsemaan mikrokaseteilla toimi- 
vat minikasettisten sijasta, ellei viimemainittuja ole niin pal- 
jon jo käytössä, että on syytä pysyä samassa lajissa. Edelleen 
suosittelemme sanelijoiden käyttöön taskumalleja pöytämallien 
sijasta joustavuuden ja suhteellisesti paremman rahan vastineen 
takia, vaikka otetaan huomioon niiden lyhyempi kestoikäkin. 
Ehdotamme käyttämään kunnon toimistolaiteliikettä yleisten 
viihdelaitteiden kauppiaiden sijasta ja vaatimaan ennakolta 
takeita huollon toimimisesta. Ja edelleen on syytä varmistaa 
riittävä alennus, koska vain tyhmyri maksaa luettelohinnan. 

Kaikki tämä edellyttää tietenkin, että todella halutaan hank- 
kia sanelukoneita. Ne eivät ole kaikkien makuun, ja monet 
pitävät vanhaa pikakirjoitusta parempana. Mutta koneiden 
kanssa seurusteluun tottuneille ja niitä tehokkaasti käyttäville 
tällaiset laitteet ovat todella hintansa arvoisia. 


Keskitetyt sanelujärjestelmät 


Kun edellä kuvattiin sanelua erilliseen laitteeseen, jolta nauha 
sitten siirretään toiseen laitteeseen sanelun purkamista varten, 
keskitetyssä sanelussa käytetään puhelinta siirtovälineenä. Vaik- 
ka toimittajat eivät pidäkään tällaisesta termistä, se on itse 
asiassa vanhan konekirjoituskeskuksen modernisoitu muoto, 
joskin eräissä keskitetyissä järjestelmissä yksi ainoa konekir- 
joittaja hoitaa pienehkön yhteistön koko kirjoitustarpeen. 

Jos yrityksessä on edelleen käytössä tavanomainen keskus- 
kirjoittamo, se epäilemättä havaitsee keskitetyn sanelujärjestel- 
män merkitsevän valtavaa parannusta. Sen sijaan että kone- 
kirjoittaja lähtisi kirjoittamosta ottamaan vastaan sanelua taik- 
ka että käsin kirjoitettuja luonnoksia lähetettäisiin kirjoitta- 
moon, sanelijat voivat ottaa puhelimella yhteyden vaikkapa 
rakennuksen toisessa päässä olevaan sanelukeskukseen. Pää- 

kysymys onkin, miksi sellainen vanhanaikainen järjestelmä 
kuin keskuskirjoittamo on voinut yleensä pysyä hengissä näin- 
kin kauan. Vanhanaikaiset keskusjärjestelmät ovatkin varsin 
harvinaisia. Useimmat keskitetyt järjestelmät on kehitetty kor- 
vaamaan henkilökohtaisten sihteerien tarvetta, jolloin kustan- 
nussäästöjä on tarkasteltava vähemmän näkyviä etuja vastaan. 
Totuus lienee, että keskitetty sanelu ei ole saavuttanut yleis- 
maailmallista hyväksyntää eikä sillä itse asiassa ole juuri mark- 
kinoita Iso-Britannian ja Yhdysvaltojen ulkopuolella. 


Kustannussäästöt 


Ensin kustannussäästöt. Henkilökohtaiset sihteerit käyttävät 
harvoin kaiken aikansa tehokkaasti. Kokemukset osoittavat, 
että keskitettyyn järjestelmään siirtyminen vähentää sihteerien 
tarvetta aina 30 prosenttiin saakka. Säästöt voivat olla suu- 
remmatkin, joskin tietenkin säästöt ovat suurimmat sellaisissa 
yhteisöissä, jotka eivät ole aikaisemmin olleet erityisen tehok- 
kaita. Epäilemättä voidaan keskityksen avulla säästää henki- 
löstöä miltei jokaisessa tapauksessa (paitsi yhden tai kahden 
konekirjoittajan hoitaessa koko yhteisön kirjoitustarpeet). Tässä 
ei ole mitään ihmeellistä. Hajautetussa järjestelmässä voi esi- 
merkiksi joku sihteeri olla ylikuormitettu ja hänelle maksetaan yli- 
työkorvauksia, kun taas kerrosta ylempänä sihteeri odottelee seu- 
raavaa toimeksiantoa. Keskitetyssä järjestelmässä kaikki työt 
saapuvat samaan keskukseen, jossa ne jaetaan tasaisesti kai- 
kille. Sen seurauksena kiireelliset työt saadaan ajallaan, ja jos 
sihteerien lukumäärä on likipitäen oikea, kukaan heistä ei ole 
paljoakaan jouten. Lisäksi keskuskirjoittamon toimintaa val- 
voo joku esimies pitäen huolta kaikkien kirjoittajien tehok- 
kuudesta sen sijaan, että jokainen johtaja murehtisi sihteerinsä 
työllistämisestä. 

Palkkakustannusten säästöt yhdessä sanelun etujen kanssa 
pikakirjoitukseen nähden merkitsevät melkoista puoltolausetta 
keskittämiselle yhteisön ollessa tähän riittävän suuri (ja kuten 
kohta havaitsemme, pienikin yhteistö voi hyötyä tietyn tyyppi- 
sistä järjestelmistä, joskaan ei kenties palkkakustannusten sääs- 
töinä, joten kannattaa jatkaa lukemista, vaikka kysymyksessä 
olisi vain yksi tai kaksi konekirjoittajaa). Lisäksi konekirjoit- 

tajien määrän vähentäminen merkitsee säästöä seuraavan kir- 
joituskoneiden tai tekstinkäsittelylaitteiden hankinnan yhtey- 
dessä ja mahdollistaa kenties siirryttäessä keskitettyyn järjes- 
telmään jonkin laitteen myynnin ja sen avulla muutoskustan- 
nusten saamisen takaisin. 


Taloudellista mutta epäsuosittua 


Haittapuoli on, että sanokoot tällaisten laitteiden myyjät mitä 
tahansa, keskitykseen siirtyminen ei tule herättämään ihastusta 
yhteisön piirissä. Sihteerit eivät pidä siitä, koska he todennäköi- 
sesti joutuvat työskentelemään kovemmin, heidän työnsä tulee 
olemaan vähemmän vaihtelevaa eivätkä he saa tyydytystä ”mu- 
kana olosta” pienen ryhmän tai esimiehen työssä. Aikaisem- 
mista vastuullisista sihteereistä tulee lähinnä pelkkiä koneen- 
käyttäjiä. Jotkut heistä jättävät paikkansa, joskin toisaalta 
juuri halutaankin vähentää henkilömäärää uuteen järjestelmään 
siirryttäessä. Paljon merkittävämpää on kuitenkin, että monet 
johtajat pitävät henkilökohtaista tai pienen piirin yhteistä sih- 
teeriä merkkinä saavutetusta asemasta. He tulevat vastusta- 
maan tämän statussymbolin poistumista, puhumattakaan siitä 
epämukavuudesta, että he joutuvat itse tekemään monet sih- 
teerin aikaisemmin suorittamat toimet henkilökohtaisissa asi- 
oissa ja puhelimen käytössä. 

Lisäksi tulee eteen kysymys, kuka tekee muut kuin kone- 
kirjoitukseen liittyvät sihteerin tehtävät. Itse esimieskö? Eräs 
ratkaisu on antaa ylempien johtajien pitää henkilökohtaiset 
sihteerinsä, mutta järjestää muille joitakin strategisesti sijoi- 
tettuja yhteisiä sihteerejä täydentämään keskuskirjoittamon 
työtä. Jos tähän mennään, silloin kuitenkin kutistetaan keski- 
tyksen tuomia säästöjä ja saatetaan jäädä ilman kummankaan 
järjestelmän varsinaisia etuja. 


Puhelinjärjestelmä 


Useimmissa —keskitetyissä järjestelmissä sanelijat yhdistetään 
nauhureihin tavallisen sisäisen puhelinjärjestelmän avulla vaih- 
teen ollessa kirjoittamon yhteydessä. Pahin haitta on, että pit- 
kän sanelun kestäessä puhelinyhteys ulkopuolelle on poikki. 

Myönnettäköön kuitenkin, että nykyaikaisissa puhelinvaihteissa 
on mahdollisuus ohjata tulevat puhelut johonkin läheiseen pu- 
helimeen, ja eräät taas antavat merkin tulevista puheluista. 
Jos kuitenkin sanelija hyväksyy puhelun kesken sanelunsa, hän 
menettää sanelunsa hallinnan, ja järjestelmästä riippuen voi olla 
vaikeaa palata takaisin sanelun katkokohtaan nauhalla. Lisä- 
haitta käytettäessä normaalia puhelinta näppäinpuhelimen si- 
jasta on, että keskusnauhurin hallinta (pysäytys, palautus jne.) 
eri numeroita käyttäen on hidasta ja epätarkkaa, kun kysy- 
myksessä on jonkin nimenomaisen paikan etsintä nauhoituk- 
sesta. 

Nauhoituksen yhdistäminen tavalliseen puhelinjärjestelmään 
tuo kuitenkin sen edun, että sanelija voi soittaa sanelunsa myös 
toimiston ulkopuolelta puhelinlinjaa käyttäen. Tämä ei kuiten- 
kaan ole mahdollista kaikilla järjestelmillä. Järjestelmää valit- 
taessa on otettava huomioon puhelinlaitosten määräykset. Vaih- 
teistoihin ei voida kytkeä mitä tahansa järjestelmää, ja myös 
kustannukset voivat riippua vaadittujen liitäntälaitteiden hin- 
noista. 

Vaihtoehto normaalille puhelinjärjestelmälle on erillinen joh- 
tojärjestelmä sanelijan ja nauhureiden välillä. Tätä pidetään 
usein ihanteellisena järjestelmänä monistakin syistä. Ensinnä- 
kin sanelijalla on nauhurin hallintanäppäimistö välittömässä 
käytössään (erillinen ohjaus pöytänauhureiden mikrofonien ta- 
valliseen tapaan). Toiseksi sanelu ei estä puheluyhteyden saa- 
mista, eikä puhelu merkitse yhteyden katkeamista nauhuriin. 
Kolmanneksi ei ole pelkoa puhelinverkoston ylikuormittumi- 
sesta sanelujen takia, kuten on mahdollista tavallisia linjoja 
käytettäessä. Neljänneksi myös äänen laadun paremmuus tuo 
omat etunsa. Yksi ainoa haitta, joka saattaa voittaa kaikki 
edellä kuvatut edut, on järjestelmän korkeampi hinta (paitsi 
aivan pienissä puitteissa toimittaessa). 


Keskitetty sanelujärjestelmä 


Puhelintyypin tai erillisen johdotuksen valinta on kyllä vaikea 
pulma, mutta vielä vaikeampi ja periaatteellisesti tärkeämpi 
on keskitetyn järjestelmän tyypin valinta. Valittavissa on kolme 
järjestelmää -”pankki”, ”tandem” ja ”silmukka”. Jos vielä 

pidämme yhden tai kahden konekirjoittajan yhteisön pientä 
pankkijärjestelmää erillisenä, saamme yhteensä neljä järjestel- 
mää. Kullakin niistä on omat etunsa ja haittansa, ja tarkaste- 
lemme kutakin erikseen. 


Pankki 


Yleisin keskitetyn järjestelmän muoto on ”pankki”. Siinä on 
joukko nauhureita sijoitettuina samaan keskuskirjoittamoon. 
Sanelijan otettua puhelun kirjoittamoon se siirtyy automaatti- 
sesti jollekin vapaalle nauhurille. Ennen sanelun alkamista hän 
antaa tunnuksensa ja kaikki mahdolliset ohjeet (kiireellisyy- 
destä jne.). Töiden valvoja ottaa säännöllisin välein kasetit nau- 
hureista ja sijoittaa uudet tilalle sekä käy läpi ohjeet ennen 
kasettien jakamista konekirjoittajille. Tästä syystä järjestelmän 
tulisi sisältää mahdollisuus ”pikakuunteluun” — mikä piirre 
on suhteellisen halvoissakin taskunauhureissa. Tämä merkitsee 
sitä, että sanelija painaa erityistä nappia aina alkaessaan sane- 
lun tai halutessaan antaa ohjeita, jolloin nauhaan syntyy ”elekt- 
roninen merkki”, joka voidaan etsiä nauhalta nopeassa kelauk- 
sessa. Ilman tätä ominaisuutta eri tehtävien etsintä nauhalta 
olisi hidasta. Merkittyään muistiin sanelijaa ja kirjoittajaa kos- 
kevat tiedot ”lokikirjaan” valvoja antaa kasetin vapaana ole- 
valle konekirjoittajalle. 

Konekirjoittaja käyttää samanlaista normaalia sanelun pur- 
kajaa kuin mitä henkilökohtaiset sihteerit käyttävät sanelujen 
purkamiseen. Jos sanelija haluaa tehdä muutoksia tai antaa 
lisäohjeita puhelimen sulkemisen jälkeen, hän ei voi lähestyä 
suoraan konekirjoittajaa, vaan hänen on otettava yhteyttä 
töiden valvojaan. Sama pitää paikkansa konekirjoittajaan hänen 
halutessaan lisätietoja sanelijalta. Pankkijärjestelmän haitta mui- 
hin keskitettyihin järjestelmiin verrattuna on, että se ei salli 
rutinoituja henkilökohtaisia yhteyksiä sanelijain ja kirjoittajien 
välillä. Pankkijärjestelmän puolustajat kuitenkin pitävät tätä 
etuna, koska heidän mukaansa tuhlataan paljon aikaa, jos 
sanelijat ja konekirjoittajat ovat yhtenään tekemisissä toistensa 
kanssa. Pankkia vastaan voidaan vielä sanoa, että järjestelmän 
joustava toiminta ei riipu niinkään laitteiston valinnasta, vaan 
töiden valvojan kyvystä järjestellä tehtäviä. 

Nykyisin monet pankkijärjestelmät ovat paljon automaatti- 
sempia kuin yllä kuvattu yksinkertainen perusmalli. Periaate 
Pysyy samana, mutta näkyvin lisäpiirre on kasetin automaat- 
tinen vaihto. Tämä merkitsee sitä, että kasetin täyttyessä se 
automaattisesti tulee ulos koneesta ja uusi asettuu tilalle. Tämä 
helpottaa lähinnä töiden valvojan ajankäyttöä ja vähentää ko- 
neiden tyhjäkäyntiä. Vielä pitemmälle viety automaattinen kase- 
tinvaihtaja antaa sanelijalle mahdollisuuden haluamansa sane- 
lun ”priorointiin”, jolloin kone työntää automaattisesti kase- 
tin ulos prioroidun kappaleen päätyttyä, vaikka nauha ei oli- 
sikaan lopussa. Tämä ei kyllä kaikkien mielestä ole ollenkaan 
hyvä ajatus. Jos sanelijat saavat tällaisen oikeuden asettaa 
töitään etusijalle, riski järjestelmän tukkeentumisesta kasvaa 
jokaisen prioroidessa vähänkin tärkeitä töitään, joten todella 
tärkeät tehtävät jäävät niiden takia jumiin. Voidaanhan tämä 
priorointimahdollisuus jättää uinumaan, jos niin halutaan, ja 
annetaan sanelijain pitää yhteyttä töiden valvojaan tavanomai- 
seen tapaan. Nykyaikaiseen pankkijärjestelmään liittyy muita- 
kin automaattisia piirteitä, joihin palaamme myöhemmin. 


Minibudjettipankki 


Eräs toinen järjestelmä vaatii oman tarkastelunsa, vaikka se 
onkin teknisesti keskitetty pankkijärjestelmä. Tämä on sellai- 
sia lähinnä pieniä yhteisöjä varten kehitetty halpa järjestelmä, 
jotka eivät ole niinkään kiinnostuneet keskittämisestä sinänsä, 
vaan halvemmasta ratkaisuista kuin nauhureiden hankinnasta 
kullekin sanelijalle. Kutsumme tätä ”minibudjettipankiksi”, ja 
se voi yhdistää yhteen purkulaitteeseen niinkin vähäisen määrän 
sanelijoita kuin kolme tai neljä (joskin useammankin liittämi- 
nen on hyvin mahdollista) ja välttää täten monia normaali- 
kokoisen pankin haittoja. Vakava haitta on kuitenkin, että vain 
yksi henkilö voi sanella kerrallaan nauhuriin, joten tärkeä jous- 
tavuusetu menetetään (tietenkin voidaan lisätä toinen nauhuri, 
mutta tämä on tavallaan ylellisyyttä, jos konekirjoittajia on 
vain yksi). Säästöt tavallisiin tasku- tai pöytänauhureihin ver- 
rattuna jäävät melko mitättömiksi, varsinkin kun otetaan huo- 
mioon johdotustyöt. 

Minibudjettipankista on kuitenkin olemassa myös ”luxus- 

malli”, joka on itse asiassa näppärä yhdysside johtajan ja vie- 
reisessä huoneessa olevan sihteerin välillä. Myös suuressa yh- 
teisössä voidaan soveltaa erästä minipankin ideaa, joka ei ole 
kuitenkaan välttämättä enää mikään halpa ratkaisu, nimittäin 
suoran yhteyden järjestämistä tekstinkäsittelylaitteen tai elekt- 
ronisen kirjoituskoneen käyttäjään, joka on yhteisön puitteissa 
hyvin tärkeä henkilö. 


Tandem 


Toinen järjestelmä on ”tandem” eli kaksoisjärjestelmä. Sen pää- 
etu pankkijärjestelmään verrattuna on se, että siinä luodaan 
välitön yhteys sanelijan ja kirjoittajan välille. Tätä pidetään 
edullisena kahdestakin syystä. Ensinnäkin ohjeet tulevat oikein 
ymmärretyiksi ja tehokkaasti toteutetuiksi. Toiseksi sitä pidetään 
”inhimillisempänä” ja molempia tyydyttävämpänä. Siinä ei 
nauhureita ole ryhmitetty yhteen paikkaan, vaan kukin kone- 
kirjoittaja istuu kahdella nauhalla varustetun nauhurin vie- 
ressä, toisen nauhan ottaessa vastaan sanelua ja toisen ollessa 
purkukäytössä. Kun yhden nauhan kirjoittaminen on päättynyt, 
kirjoittaja vaihtaa kasettien tehtävät keskenään siirtämättä 
kasetteja toistensa paikoille. 

Niin pankilla kuin tandemillakin on omat puolustajansa. 
Joidenkin mielestä tandemilla saadaan enemmän työtä teh- 
dyksi, koska konekirjoittaja istuu jatkuvan työvirran ääressä, 
kun taas pankissa joudutaan odottelemaan joka työn loputtua 
seuraavaa, jolloin helposti lounasaikojen edellä neljännestunti 
lipsahtaa käsistä, ellei heti ole uutta työtä tarjolla. Toiset taas 
pitävät tandemia kalliimpana, koska jokaista konekirjoittajaa 
kohti on oltava täydellinen laitteisto. Eräs valmistaja on kui- 
tenkin tuonut markkinoille laitteen, joka tavallisesta tande- 
mista poiketen mahdollistaa kahden konekirjoittajan työn sa- 
man nauhurin avulla pitäen silti kiinni sanelijan ja kirjoittajan 
välisestä yhteydestä. Tämä perustuu siihen ajatukseen, että 
kolmen minuutin sanelu vaatii kuusi minuuttia konekirjoitusta 
ja että tällainen saman yksikön osituskäyttö johtaa laitteiston 
ja henkilöstön mahdollisimman hyvään kokonaishyötysuhtee- 
seen. 

Tandemin puolustajat pitävät edelleen yhtenä sen suurista 

eduista sitä, että kirjoittajan ollessa epävarma tekstistä osa 
nauhaa voidaan antaa ilman kasetin siirtoa toisen konekirjoit- 
tajan, töiden valvojan tai sanelijan kuultavaksi, mitä etua ei 
ole muilla järjestelmillä. Niin innokkaita tandemin puolustajat 
ovat tämän järjestelmän puolesta taistellessaan, että he väittävät 
sen kilpailevan hyvin paitsi minkä tahansa keskitetyn järjes- 
telmän kanssa myös erillisen pöytämallin avulla sanelun kans- 
sa, koska siinä saadaan paitsi hyvä yhteydenpito sanelijan ja 
kirjoittajan välille lisäksi myös suuri tehokkuus (kun ei oteta 
huomioon keskitetyn järjestelmän muita etuja kuten henkilö- 
säästöjä). Edelleen he väittävät henkilökohtaisen yhteyden ole- 
van erityisen merkittävä tekijä tekstinkäsittelyssä, jossa on 
usein päästävä henkilökohtaiseen keskusteluun varman tulok- 
sen saavuttamiseksi. 

Toisaalta pankin kannattajat vihjailevat, ettei tandem käy- 
tännössä ole aivan niin hyvä kuin miltä se näyttää teoriassa. 
Heidän mielestään syntyy sekaannusta sen vuoksi, että töiden 
valvoja ei useinkaan tiedä, kuka tekee mitäkin ja mitä on tapah- 
tumassa. Myös jonkin koneen mennessä epäkuntoon koneen 
haltija on työttömänä. Myös he väittävät satunnaisen kuormitus- 
huipun aiheuttavan hankaluuksia, koska ei ole helppo saada 
tilapäisapua, ellei ole ylimääräisiä koneita, kun taas pankin 
yhteydessä tarvitaan vain purkulaitteita. Mikään näistä perus- 
teista ei ole kovin vakuuttava. Jos tarkastelemme viimeksi mai- 
nittua, niin mikään ei estä käyttämästä tandemia käsikäyttöi- 
senä pankkina töiden valvojan jaellessa kasetteja, jos satun- 
nainen tilanne niin vaatii. 


Jatkuva silmukka 


Tämä on kolmas menetelmä, jota käytetään yleisesti pienissä 
ja keskisuurissa yrityksissä ja usein juuri yhden konekirjoitta- 
jan tapauksessa. Erillisellä johdotuksella varustetussa järjestel- 
mässä nauhoitusta ei aina viedäkään normaalille kasetille, vaan 
jatkuvalle nauhasilmukalle. Kun sanelija aloittaa työnsä, valo 
ilmaisee konekirjoittajalle, joten hän voi aloittaa nauhan kuun- 
telun muutaman sekunnin kuluttua sanelun aloittamisesta. Etu- 
na on, että sanelija voi saada valmiin tekstin eteensä miltei 
välittömästi puhelimen kuulokkeen laskettuaan. Tämä toimii 

kuitenkin hyvin vain suhteellisen pienissä ympyröissä ja kone- 
kirjoituksen ollessa vajaasti kuormitettu. Suuremmissa ja ras- 
kaammin kuormitetuissa järjestelmissä puolen päivän viive 
purkamisessa mitätöi todennäköisesti silmukan edullisuuden 
nopean palvelun järjestelmänä. Silmukan myönteisenä haittana 
voi pitää sitä, että koska sanelun purku tapahtuu miltei samaan 
aikaan sanelun kanssa, se ei salli hevin palailua takaisin ja sane- 
lun muuttamista. Tandemilla voidaan osin saavuttaa silmukan 
edut, koska siinäkin sanelija voi pyytää kirjoittajaa aloittamaan 
muutaman minuutin kuluttua hänen sanellessaan joutoaikana 
toiselle nauhalle. Pankkikin voi töiden valvojan ollessa hyvin 
Järjestelykykyinen saavuttaa pitemmissä töissä tämän edun, 
mutta vain silmukka on erityisesti suunniteltu tätä varten. 


Keskittäminen ja mikrosiru 


Keskitetty sanelukaan ei ole onnistunut välttämään ”tulevaisuuden 
toimiston vallankumousta”. Siru on tehnyt itsensä tunnetuksi 
kahdellakin tavalla. Eräät valmistajat ovat ryhtyneet nimeämään 
jo käytössä olevia järjestelmiä uudelleen sellaisin mahtavin nimi- 
tyksin kuin ”tekstinkäsittelylaitteiden syöttöjärjestelmät” vain 
hyödyntääkseen tekstinkäsittelyn herättämän yleisen kiinnostuk- 
sen, vaikka kyseiset järjestelmät ovat olleet käytössä jo melkoi- 
sen aikaa eikä niitä ole millään tavalla alun perinkään suunni- 
teltu tekstinkäsittelyn tarpeita varten sen paremmin kuin esi- 
merkiksi varsikirjoituskoneita. Se on miltei samaa kuin jos 
toimistokalusteiden valmistajat päättäisivät yhtäkkiä ryhtyä kut- 
sumaan työpöytiään ”tietojenkäsittelyn tukijärjestelmäksi” vain 
sillä perusteella, että tietokonepäätettä pidetään niiden päällä 
(itse asiassa muutamat kalusteiden valmistajat ovat ryhtyneet 
käyttämään tämän tapaisia keksittyjä nimityksiä!). Vaikka emme 
hetkeäkään epäile, etteikö keskitetty sanelu toimisi hyvin myös 
tekstinkäsittelyssä, on syytä ottaa tarkoin huomioon, että täl- 
laiset mielikuvitukselliset nimitykset ovat saaneet alkunsa mark- 
kinointiosastoilta eikä tutkimus- ja kehitysosastoilta. Lyhyesti sa- 
nottuna eräät järjestelmät — varsinkin tandem — ovat kenties 
muita sopivimpia tekstinkäsittelyyn, mutta ”varsinaista” tekstin- 
käsittelyn syöttöjärjestelmää ei ole olemassakaan. 

Mutta missä mikrosiru astuu kuvaan keskitetysssä sanelussa 
omine ehtoineen, se on ”tietokoneohjattu valvonta”. Tämä voi 
tapahtua usein eri tavoin. Pari automaattista pankkijärjestel- 
mää tuottaa paperiliuskoja, joissa kerrotaan valmistuneen kasetin 
sisältö ja sanelijat. Mikrotietokone voidaan myös sijoittaa useiden 
pankki- tai silmukkajärjestelmien laitteisiin rekisteröimään ja 
ohjaamaan automaattisesti kaikkea kirjoittamon läpi kulkevaa 
tekstiä, jolloin saadaan myös sellaista lisätietoa kuin esi- 
merkiksi kussakin pisteessä olevan odottavan työn määrä, kunkin 
osaston sanelut, konekirjoittajien työn määrä jne. On kuiten- 
kin syytä olla varovainen etsiessään tietokoneohjatusta töiden 
valvonnasta tietoja sisäistä laskentaa varten. Jos kirjoittamossa 
käytetään osittain tai täydellisesti tekstinkäsittelylaitteita, on tur- 
huutta ohjata sanelun tulos ja kirjoitusta samaan tapaän kuin 
tavallisia kirjoituskoneita käytettäessä, tarkoittaen siis saneluun 
käytettyä aikaa, kirjoitusnäppäysten lukua taikka kirjoitukseen 
käytettyjä minuutteja, sillä tekstinkäsittelyn koko hienous on 
juuri muutaman näppäyksen tuottamassa valtavassa saannossa, 
ja sanelijan tulisi pystyä viittaamaan tiettyihin vakioteksteihin 
(esimerkiksi usein käytettyihin kappaleisiin tai kirjeisiin tms. 
viitenumeroa käyttäen) saadakseen ne kirjoitetuksi ilman sanelua. 
Sisäisen laskennan tietojen saaminen tekstinkäsittelyjärjestelmästä 
voi olla varsin epätyydyttävää, ainakin se vaatisi melkoisesti 
henkilökohtaista asioihin puuttumista todellisten syötettyjen ja 
tulostettujen tietomäärien määrittämiseksi sen sijaan, että tieto- 
koneen annettaisiin tuottaa niitä automaattisesti. 


Nopea sanelunsiirto 


Vielä melko hiljattain oli ainoa mahdollisuus soittaa keskitet- 
tyyn kirjoittamoon saneluja sisäisen puhelimen avulla eikä talon 
ulkopuoltelta, ja vieläkin asia on paljolti näin. On kuitenkin 
jo olemassa samantapainen sanelujärjestelmä nimeltä ”nopea 
sanelunsiirto”, joka on erityisesti tarkoitettu käytettäväksi ulkois- 
ten linjojen avulla. Kysymyksessä ovat melko kapeat markkinat, 
ja näihin asti ainoat vakavasti kiinnostuneet asiakkaat ovat olleet 
clearing-pankit. Ajatus on siinä, että laajan kenttäorganisaation 
— josta pankit ovat hyvä esimerkki — ollessa kysymyksessä 
ei ole aina taloudellista pitää kaikissa toimistoissa sihteerejä, 

mutta silti siellä esiintyy konekirjoitustyötä. Nopea sanelun- 
siirto antaa sanelijalle mahdollisuuden käyttää pöytänahuria ja 
lähettää sen jälkeen nauhoitus puhelinlinjaa pitkin, mutta no- 
peutettuna puhelinlaskujen pienentämiseksi. Siirron jälkeen sa- 
noma tulkitaan kirjoittamossa nauhurin avulla ja palautetaan 
sanelijalle allekirjoitettavaksi taikka lähetetään edelleen sanelijan 
näkemättä sitä. Puhelinlinjojen nykyisten aaltoalueiden vuoksi 
nopeus ei kasva juuri suuremmaksi kuin 1,6-kertaiseksi saneluun 
verrattuna. 


Äänensiirron digitointi 


Nopea äänensiirto on vasta tämän vuoksikymmenen aikana 
päässyt vauhtiin teknisten kehitysvaihdeiden jälkeen. On kuiten- 
kin epäilyksenalaista, onko sillä edessään mitään erikoista tule- 
vaisuutta sen nykyisessä muodossa. Nykyaikainen yhdennetty 
toimistotekniikka mahdollistaa jo äänen digitoinnin ja lähet- 
tämisen puhelinlinjoja pitkin paljon nopeammin, aivan samaan 
tapaan kuin tietojakin siirretään. Mainittakoon ohimennen, ettei 
pidä sekoittaa äänensiirtoa toiseen aivan eri luokkaa ja 
kauempana tulevaisuudessa olevaan asiaan, nimittäin tekstin- 
käsittelijöihin, jotka muuntavat digitoidun äänen automaattisesti 
paperilla olevaksi tekstiksi ilman että konekirjoittajan tarvitisi 
sitä kirjoittaa. Japanilaiset ovat saaneet jo aikaan mallikap- 
paleen laitteesta, joka kirjoittaa yksinkertaisia lauseita auto- 
maattisesti sanelun jälkeen, mutta kuten tämän luvun alussa 
vihjaistiin, näiden laitteiden laajan kaupalliseen käyttöön on vie- 
lä pitkä matka. 


Yhteenveto keskitetystä järjestelmistä 


Keskitetyt järjestelmät voivat saada aikaan melkoisia muutoksia 
yhteisöjen toimintatavoissa. Liikkeenjohdon niitä kohtaan tunte- 
man vastahakoisuuden haitallinen vaikutus on asetettava niistä 
saatavia hyötyjä vastaan, joita ovat henkilöstösäästöt ja suu- 
rempi tehokkuus. Osalle lukijoista keskittäminen ei ole mikään 
vakavasti otettava vaihtoehto, koska se on yleisesti ottaen suun- 
niteltu vain melko suuri laitoksia varten. Pienemmätkin yhtei- 
söt voivat kuitenkin siirtyä puolikeskitettyyn järjestelmään, 

jossa sanelija tosin yhdistetään puhelimen välityksellä keskitet- 
tyyn nauhuriin, mutta jonka ei tarvitse välttämättä merkitä 
konekirjoittajien siirtymistä keskuskirjoittamoon. Tämän kaltai- 
nen järjestelmä on vaihtoehto hajautettujen nauhureiden han- 
kinnalle, joskin se tarjoaa normaalisiti vähemmän joustavuutta 
ja kustannussäästöjä. 

Vanhanmallisen keskuskirjoittamon tapaan toimivalle laajalle 
yhteisölle sanelujen keskittäminen tuo epäilemättä valtavan paran- 
nuksen. Henkilökohtaisia sihteereitä käyttäville suurille yhtei- 
söille ratkaisu on kuitenkin paljon vaikeampi. Paljon riippuu 
laitoksen toimintatavoista. Eräissä yrityksissä konekirjoittajat 
eivät tee mitään muuta, toisissa näitä pidetään esimiehiään 
suuresti auttavina sihteereinä. Sihteerin ja konekirjoittajan väli- 
nen rajanveto ei ole aina helppo tehdä, mutta pääasiassa kone- 
kirjoitusta tekevä voi yhtä hyvin sijoittua keskuskirjoittamoon, 
jos täten arvellaan tuloksen paranevan, kun taas monipuolisempia 
tehtäviä omaavat sihteeerit voivat olla omissa toimistoissaan 
sanelulaitteistoilla varustettuina. 

Eräät yhteisöt hyötyvät muita enemmän keskittämisen aiheut- 
tamista henkilöstön vähennyksistä, ja luonnollisestikin nämä 
ovat niitä, jotka ovat aikaisemmin onnistuneet heikommin sih- 
teerien työkuormituksen järjestelyssä. Sen vuoksi on paikallaan 
harkita tarkoin myös mahdollisuuksia rationaalistaa konekirjoi- 
tusta keskittämättä sitä yhteen paikkaan. 

Mitä taas keskittämisen eri menetelmiin tulee, valinta riip- 
puu yhteisön luonteesta. Periaatetasolla katsomme olevan paljon- 
kin sanomista sellaisten järjestelmien puolesta, jotka mah- 
dollistavat yhteydenpidon sanelijan ja konekirjoittajan välillä, 
koska tämä voi nostaa työsaavutuksia ja parantaa henkilösuhteita. 
Tämä johtaa tandemin käyttöä kohti. Toisaalta automaattiset 
pankkijärjestelmät voisivat olla hyvinkin tehokkaita ja tarjota 
enemmän erilaisia mahdollisuuksia aina tietokoneohjattua val- 
vontaa myöten. Viimeksimainittu seikka pätee myös silmukka- 
järjestelmiin, jotka voivat olla hyvä vaihtoehto pienille ja keski- 
suurille yhteisöille. 

Mini- ja mikrotietokoneet 


Kymmenkunta vuotta sitten useimmissa liikeyrityksissä pidet- 
tiin mahdottomana hankkia oma tietokone. Hinnat olivat sa- 
doissa tuhansissa markoissa, ja useimpien ihmisten mielestä 
tietokoneet olivat ”mustia laatikoita”, joiden kyvyistä ei ollut 
tarkkaa tietoa. Nyt tuskin voi avata päivälehteä, ammattileh- 
distä puhumattakaan, etteikö näkisi tietokoneiden mainoksia 
tai niistä kertovia kirjoituksia, erityisesti kaikkialle leviävistä 
mini- ja mikrotietokoneista. Tietokoneiden markkinat kasvavat 
lukumääräisesti sitä enemmän, mitä alemmaksi hinta-asteikolla 
mennään. Tässä luvussa keskitytään tarkastelemaan mini- ja 
mikrotietokoneita, jotka kiinnostanevat lukijoita eniten. Näitä 
koneita ostavat pienet ja keskisuuret yritykset, joista useimmat 
ovat ensikertalaisia tietokoneiden käytössä. Lehden What 10 Buy 
for Business tekemän tutkimuksen mukaan nämä käyttäjät kat- 
soivat tietokoneistumisen lisäävän tuottavuutta ilman mainitta- 
via ongelmia. Myös suurempien tietokoneiden käyttäjät ovat 
havainneet hyödylliseksi ottaa erilaisiin tehtäviin pieniä tieto- 
koneita. 


Sekavuus vallalla 


Vaikka tietokoneita myydäänkin ennätyksellisiä määriä (varsin- 
kin kotimikroja ja myös henkilökohtaisi tietokoneita), silti 
vallitsee vielä sekaannus. Tietokonekirjallisuus on joko teknistä 
taikka alkeellista. Toisalta mikrosirujen rakenne tai logiikka- 
piirit eivät ole liike-elämän käyttäjän kannalta kovinkaan tär- 
keitä, ja toisaalta ei useimmille liikemiehille tarvitse toistella 
kuluneita lauseita ”johdon tehtävistä”, joita tietokonealan kirjalli- 
suus on tulvillaan. Äkisti kukkaan puhjennut tietokoneita 
käsittelevä aikakauslehdistökään ei auta kovin paljon, koska 

useimmat niistä suuntautuvat enemmänkin harrastemarkkinoille 
taikka pohjaavat toimintansa laajan mainonnan ja mainoista- 
jien julkistamisosastojen laatimien artikkelien varaan. Mainokset 
puolestaan tarjoavat viekoittelevia lupauksia kaikkien huolten 
loppumisesta liike-elämästä, vaikka monissa tapauksissa tieto- 
koneen tulo voi merkitä tuohoisan vaiheen alkua. 

Mainokset antavat myös usein täysin väärän kuvan tieto- 
koneiden hinnoista. Kaikki tietävät hintojen olevan epämääräisiä, 
mutta tietokoneiden markkinoijat käyttävät hyödykseen yleistä 
tietämättömyyttä mainostaen järjestelmiä alle 10000 markan hin- 
taisiksi, vaikka tuskin alle 20000 markan saadaan aikaan ml- 
tään kunnon järjestelmää liikeyrityksen käyttöön useimpien joutu- 
essa maksamaan 30 000 markkaa ja paljon enemmänkin, varsinkin 
jos kysymyksessä on myös joltinenkin ohjelmisto ja nopea 
laatukirjoitin. Ei ole siis mitään syytä kuvitella mahdollisek- 
si selviytyä niillä hinnoilla, mitä kotitietokoneiden kohdalla 
mainostetaan. Tällaiset järjestelmät sopivat hyvin oppimistar- 
koituksiin sekä pelivälineeksi, mutta tuskin paljon muuhun. 

Sen vuoksi tämä luku alkaa lyhyellä tietokoneiden kuvauk- 
sella sekä eräiden sellaisten alueiden tarkastelulla kuin tieto- 
konegrafiikka, viestintä, kirjoittimet ja laajennusmahdollisuudet 
viestintäverkkoja käyttäen. Suuri osa tästä on varmaan lukijalle 
tuttua, mutta siinäkin tapauksessa tämä saattaa kirkastaa joitakin 
asioita. Tässä luvussa ei kuitenkaan syvennytä tietokoneen 
alkukehitykseen taikka toimintatapaan. Näitä ja digitoinnin ke- 
hitystä on kuvattu enemmän luvussa 3, joka voi olla kiinnostavaa 
silmäiltävää tässä vaiheessa, jos se aiemmin on jäänyt luke- 
matta. 

Tietokoneisiin perehtynyt voi kuitenkin hyvin hypätä tämän 
luvun yli suoraan lukuun 9, jossa annetaan muutamia tärkeitä 
vihjeitä tietokoneiden ostoon ja valintaperusteihin. Siinä yhtey- 
dessä käsitellään myös tarkemmin tietokonegrafiikkaa sekä laajen- 
nusmahdollisuuksia ja luodaan myös katsaus tietokonemarkki- 
noihin taustatietoineen. 


Tietokone — perusmääritelmä 


Aloittakaamme yksinkertaisilla tietokoneen määritelmillä. Tieto- 
kone ei vastaa aivoja, jotka kykenevät itsenäiseen ajatteluun. 

Yksinkertaisesti sanottuna se on kone, joka pystyy käsittele- 
mään valtavam suuria tietomääriä ja tekemään näistä yhteen- 
vetoja paljon nopeammin kuin ihminen, mutta se tarvitsee 
siihen tarkat ohjeet. Toisin sanoen, vaikka se kykeneekin työs- 
kentelemään paljon nerokkaintakin oppinutta nopeammin, kun 
luovaan ajatteluun pitäisi ryhtyä, se ei pärjäisi henkisissä 
kyvyissä tyhmimmällekään tollolle. 

Tietokoneiden kehitystä on vauhdittanut erilaisten yhteisöjen 
kasvava tarve käsitellä lisääntyvää ja alati vaikeammin hallitta- 
vaksi käyvää tietomäärää. Tietokonejärjestelmä sisältää kaksi 
perusosaa. Ensimmäinen on ”kovo”, näkyvä laitteisto, toinen 
on ”pehmo”, järjestelmän näkymätön ohjelmisto. Tieto syötetään 
laitteisiin, varastoidaan niissä ja otetaan taas sieltä käyt- 
töön, kun taas ohjelmien avulla kone tietää, mitä sen tulee 
sisäänsyötetylle aineistolle tehdä. Laitteisto ja ohjelmisto riippu- 
vat suuresti toisistaan. Hienoinkin laitteisto on turhuutta ilman 
ohjelmaa, samoin paraskin ohjelma on mitätön ilman sopivaa 
laitteistoa. Ohjelmista riippuen samaa laitteistoa voidaan käyttää 
moniin sovellutuksiin, kirjanpidosta tekstinkäsittelyyn taikka pal- 
kanlaskennasta varastonvalvontaan. Tutkimme ensin tietokoneen 
laitteistopuolta. 


Keskusyksikkö 


Tietokonejärjestelmän sydän on keskusyksikkö (CPU, central 
processing unit). Se koostuu mikrosiruista ja se on ohjelmia aja- 
van järjestelmän moottori. Tietokoneiden valmistajat ostavat 
mikrosirunsa miltei aina erikoisvalmistajilta kuten Zilog tai 
Intel ja mainitsevat yleensä kirjallisuudessaan sirun nimen (Intel 
8080, Zilog 80A jne.). Mikrotietokoneisiin käytettyjen sirujen 
luokituksessa on kaksi tapaa. Ensinnäkin puhutaan yhdellä 
”osoitteella” ilmaistavan tiedon määrästä. Nykyisin vielä useim- 
mat mikrot ovat ”8-bittisiä”, mikä merkitsee sitä, että samaan 
aikaan käsitellään kahdeksaa binaarilukua (eli yhtä kahdeksan 
bitin tavua, biteistä ja tavuista lisää myöhemmin). Sen sijaan 
useimmat minitietokoneet eli juuri ne koneet, joiden varaan 
halvempien hintaluokkien monikäyttöjärjestelmät rakentuvat 
(joissa on useita päätteitä samaan keskusyksikköön liitettyinä), 
käyttävät 16 bitin suorittimia. Monet mikrot ovat jo 16-bitti- 

siä mikrokoneiden siirtyessä vähitellen 32-bittisiin. Viimeisimpiä 
16 bitin mikroja kutsutaan myös ”supermikroksi” taikka ”kol- 
mannen sukupolven” mikroiksi, joista lisää myöhemmin, mutta 
tärkein piirre on, että 16 bitin kone on nopeampi tietoai- 
neiston käsittelyssä. 

Toinen mikrosuorittimen arvosteluperuste on käskyn suori- 
tusnopeus eli käskytaajuus, joka on turhan mutkikas tässä 
selvitettäväksi ja vähemmän tärkeää käyttäjän kannalta, mutta 
sen mittayksikkö on MHz (megahertsi, miljoona jaksoa sekun- 
nissa). Useimmat vanhemmista mikroista ovat 1-2 MHz:n ko- 
neita, joskin nopeampiakin on, ja uusimmat yltävät 5 MHz:iin 
saakka, jopa parissa tapauksessa 8 MHziiin. Tavun pituus ja 
käsittelytaajuus ovat tärkeitä koneen potentiaalisen nopeuden 
ja tehokkuuden kuvaajia, joskin muitakin tekijöitä astuu kuvaan, 
esimerkiksi käyttöjärjestelmän tehokkuus, josta enemmän myö- 
hemmin. Tässä vaiheessa riittää todeta 16-bittisen 5 MHz:n 
koneen olevan todennäköisesti nopeampi kuin 8-bittinen | MHz:n 
kone. 


RAM — sisäinen tietomuisti 


Jos suoritin on tietokoneen moottori, sen polttoaineena on ver- 
tailun jatkumiseksi sisäinen muisti, jota myös perinteisistä syistä 
kutsutaan ”ydinmuistiksi”. Tässä osassa konetta säilytetään sekä 
ohjelmia että käsiteltäviä tietoja, jotka ovat valmiina sUori- 
tinta varten. Tätä muistia on kahta lajia, ”tietomuistia”, haku- 
tavan mukaan myös ”hajasaantimuistia” eli ”poimintamuistia” 
(RAZM, random access memory), ja ”ohjelmamuistia” eli ”luku- 
muistia” (ROM, read only memory). Tietomuistiin sijoitettu 
ohjelma tai tietoaineisto ei ole siellä pysyvästi, vaan on siir- 
rettävsissä sieltä pois haluttaessa ja häviää sieltä myös virran 
katketessa laitteesta. ”Ohjelmamuisti” ROM on ”kiinteä”, niin 
että siihen taltioitu ohjelma säilyy muistissa myös virran katket- 
tua. Miltei kaikissa mikrotietokoneissa muisti koostuu näiden 
kahden muistilajin yhdistelmistä siten, että ohjelmamuistia käy- 
tetään pysyviksi haluttujen piirteiden, kuten usein esimerkiksi 
”käyttöjärjestelmän” (jota selvitellään myöhemmin) säilyttämiseen, 
ja tietomuistia taas sovellutusohjelmien säilyttämiseen (joiden avul- 
la kone saadaan tekemään tiettyjä toimintoja kuten ostoreskontran 


116 


päiväystä) sekä käsiteltävien tietojen säilyttämiseen. Tyypillinen 
esimerkki tapauksesta, jossa kuitenkin sovellutusohjelmaa säilyte- 
tään kiinteässä muistissa, on funktiolaskimen tietyn funktion 
suoritusohjelma. Tässä yhteydessä ei ole syytä mennä syvem- 
mälle näiden kahden muistilajin keskinäisiin suhteisiin kaikkine 
muunnoksineen; riittää, että todetaan tietomuistin laajuutta 
mitattavan sen sisältämien merkkien lukumäärän avulla. 

Kuten luvussa 3 on selvitetty, tietokoneet toimivat binaari- 
lukuja käyttäen, jolloin vain luvut 0 ja 1 ovat tarpeen desi- 
maalijärjestelmän 10 luvun asemasta. Sekä desimaalijärjestelmän 
numerot että kirjaimet merkitään näiden kahden luvun avulla, 
tavallisimmin kahdeksan luvun avulla. Yhtä tällaista lukua 
kutsutaan ”bitiksi” (bit), ja kahdeksan muodostama kokonaisuus 
on ”tavu” (byte). Tietomuistin RAM suuruuden mittayksikkö on 
”kb” eli tuhansia tavuja. Muisti kasvaa itse asiassa kahden 
potensseissa, mutta koska sen kymmenes potenssi on 1024, tämä 
pyöristetään tuhanneksi, joten 1024 tavua on Ikb. Muisti kas- 
vaa tyypillisesti geometrisen sarjan 4k, 8k, 16k, 32k, 64k jne. 
mukaan. 


Tietomuisti RAM muodostuu samankaltaisesta piisirusta kuin 
mikrosuoritin, ja sen merkittävin piirre on, että mitä enemmän 
muistikapasiteettia siinä on, sitä laajempia ohjelmia ja sitä 
nopeammin sen avulla voidaan käsitellä. Kaikkein yksinkertai- 
sinta mallia olevaa kotitietokonetta, jollainen on esimerkiksi 
Sinclair ZX 81, jossa on tietomuistia vain 1—4 kb, voidaan hyvin 
käyttää peleihin, kun sen sijaan tekstinkäsittelyn kaltaiset liike- 
elämän ohjelmistot vaativat vähintään 32 kb muistitilaa. Tällä- 
kin tasolla järjestelmässä saatetaan joutua siirtämään osa oh- 
jelmaa tietolevyltä, jossa sitä säilytetään (tästä lisää myö- 
hemmin), mikä hidastaa käsittelyä, joten on aina järkevää 
pyrkiä vähimmäisvaatimukset ylittävään tietomuistiin. Tietomuis- 
tia voidaan pitää ikään kuin polttoainesäiliöinä. Moottori eli 
suoritin kykenee ottamaan vastaan enemmän polttoainetta, kun 
säiliötä ei tarvitse täyttää useasti, ja 16 bitin suoritin kuluttaa 
enemmän samassa ajassa kuin 8 bitin suoritin. 

Jopa niin myöhään kuin vuonna 1981 useimpien liikemaailman 
mikrojen muistikapasiteetti oli vain 32 tai 48 kb, mutta myö- 
hemmin on vakioksi muodostunut 64 kb, ja 128 kb on varsin 

tavanomainen, kun taas minit alkavat samoilta mailta jatkaen 
kuitenkin paljon korkeammalle. Monilla koneilla on tietomuistin 
laajentamismahdollisuus 16 kb:n erissä, mistä voidaan sopia joko 
oston yhteydessä tai myöhemmin. Tietomuistin kasvattaminen 
on yleensä melko halpaa, joskin edullisimmaksi tulee määrittää 
muistin tarve hetki alkuun. Lisää tietomuistia tarvitaan usein 
myös laajennettaessä järjestelmää, sikäli kuin se muuten on mah- 
dollista, useammalle käyttäjälle, mutta tästä myöhemmin. 


Tietolevyt — ulkoinen muisti 


Kun suoritin käsittelee tietomuistissa olevien ohjelmien avulla 
samassa paikassa säilytettyjä tietoja, sinne on jollakin keinolla 
voitava syöttää lisää tietoja, ja samoin on jossakin voitava 
säilyttää näitä ohjelmia pysyvästi. Tämä tapahtuu ulkoisen 
muistin välityksellä, jota aikaisemmin vertauksen mukaisesti 
voitaisiin pitää huoltoaseman polttoainesäiliönä, josta käyttö- 
säiliö täytetään. Nykyisin näitä muistivälineitä kutsutaan yleis- 
nimellä ”levyt”, joita on hyvin monia lajeja ja kokoja. 

Kahta levyjen päätyyppiä kutsutaan nimillä ”Jevykkeet” 
(floppy disk) ja kovalevyt” (hard disk). Nämä ovat seu- 
ranneet reikäkortteja, magneettikortteja, reikänauhoja ja magneet- 
tinauhoja, joita oli käytössä edellisen sukupolven tietokoneissa, 
joskin eräät alempien hintaluokkien mikrot vieläkin käyttävät 
kasettinauhuria ulkoisena muistilaitteena. Useimmat pienet tieto- 
koneet käyttävät levykkeitä, jotka ovat pienten äänilevyjen 
(45 kierr./min) kokoisia joustavia muovilevyjä (tosin sijoitettuina 
nelikulmaisiin suojakoteloihin) ja jotka pystyvät taltioimaan tie- 
toa 60 kb:stä aina 1 Mbiiin eli miljoonaan tavuun saakka. 
Levykkeiden muistikapasiteetti kasvaa ilman erityistä porrastusta, 
mutta niiden koko on tavallisesti joko 5,257 ja 8”, ja ne 
voivat olla kaksipuolisia ja lisäksi kaksinkertaisella tiheydellä 
varustettuja. Nimitys ”levyke” tuli ensin käyttöön 5,25”:n levyjen 
englanninkielisestä sanasta ”diskette”, mutta on sittemmin 
yleistynyt koskemaan kaikkia pehmeitä levyjä. Näihin ei 
tule sekoittaa vanhemman tyyppisissä näyttöruuduttomissa teks- 
tinkäsittelylaitteissa käytettyjä pieniä magneettikortteja. 

Kovalevyt ovat yleensä tavallisten suurten äänilevyjen (33 
kierr/min.) kokoisia tai suurempia, ja ne kykenevät N 

tietoa o,5 Mb:stä aina useihin satoihin megatavuihin = saakka, 
joskin tavallinen porrastus mikrojen ja alimman luokan pien- 
tietokoneilla on 5, 10 tai 20 Mb. 

Useimmilla pientietokoneilla on vakiovarusteena ”kaksilevy- 
asema”, joka voidaan laajentaa neljän levyn asemaksi, joskin 
lisämuistia tarvittaessa voidaan yhdistellä pehmeitä ja kovia 
levyjä keskenään tai ottaa käyttöön useampia kovalevy-yksikköjä. 
Kaikilla koneilla ei kuitenkaan ole mahdollisuutta valita kovia 
levyjä, eräillä on vakiovarusteena vain yksi levykeasema, joskus 
ensimmäinenkin levy on vaihtoehtoinen. Kovalevyaseman puuttu- 
essa emme suosittele jättäytymään yhden levyn varaan kohta 
esiteltävistä syistä. 

”Levyasema” eli ”levykkö” on levysoittimen tapainen laite. 
Levy sijoitetaan sitä varten tehtyyn rakoon, jolloin erityinen 
tunnistin lukee levyn koskettamatta sen pintaa. Teknisesti 
olisi mahdollista varastoida runsaasti tietoa levyille itse tieto- 
koneen levyaseman ollessa hyvin pieni. Tämä ei todellisuudessa 
ole useinkaan käytännöllistä, ja on edullista pitää mahdollisim- 
man paljon tietoa samaan aikaan saatavilla, ”suorasaannissa” 
(on-line). Jos on esimerkiksi lähetettävä suuri määrä postia 
samaan aikaan ja halutaan lajitella ne nimien mukaan aakkos- 
järjestykseen, se kävisi hyvin kunkin kirjaimen ollessa eri 
levyillä, mutta jos lajittelu haluttaisiin tehdä jollakin toisella 
perusteella, kukin levy olisi otettava esiin vuoron jälkeen — 
mikä olisi valtava työ. 

Suuret levyt tai useamman levyn asemat tarjoavat muitakin 
etuja. Ennen muuta kaksilevyasema tarjoaa käyttäjälle jousta- 
vuutta tietojen lajittelussa ja yhdistelyssä, kuten esimerkiksi 
kirjeen lähettämisessä useilla osoitteilla. Toiseksi levyasemat 
ovat erittäin vikaherkkiä laitteita, joten useampi asema tarjoaa 
hyödyllisen varmistuksen. Kolmanneksi moniasema tarjoaa joitain 
muita käyttöön liittyviä etuja — eri laitteilla vähän eri tapaan. Ja 
lopulta yksi tärkeä seikka on, että kaksilevyasemalla voidaan 
aina kopioida helposti levyjen tietoja, mikä on erittäin suositel- 
tava turvallisuustoimenpide, koska levyt ovat helposti turmeltu- 
via. Kaiken tiedon ollessa rikkoutuneella levyllä seuraus voi 
olla varsin tuhoisa, aivan kuin jos tärkeiden papereiden varas- 
to palaisi savuna ilmaan. On tosin mahdollista saada aikaan 

kopioita yhden levyn asemallakin, mutta se on hidasta ja 
hankalaa. 

Yleisenä ohjeena voidaan odottaa useimpien koneiden olevan 
varustettu yhdellä tai kahdella levyllä ja lisäasemia saatavan 
muutaman tuhannen markan hintaan. Kovalevyasemien hinnat 
nousevat useihin kymmeniin tuhansiin markkoihin keskusyksikön, 
näyttöruudun ja näppäimistön lisäksi, mutta välimuotokin on 
käytettävissä. Tätä kutsutaan nimellä ”Winchester-levyasema”, 
koska se kehitettiin IBM:n Winchesterin laboratoriossa. Se 
on kovalevyasema, jonka levyjä ei voida poistaa, vaan ne ovat 
kiinteästi levyasemassa. Winchesterit asettuvat hinnoissa pehmei- 
den levyjen ja kovien levyjen välimaastoon, mutta haittana 
on kopioiden teon vaikeus. Niinpä kopiot otetaan tavallisesti 
Winchester-levyltä pehmeällelevylle, mutta pienemmälle levylle 
kopiointi vie paljon aikaa, ja oli järjestelmä mikä tahansa, 
samankokoiset levyt ovat paras ratkaisu, joskin kysymys on 
ennen kaikkea kustannuksista ja hyödyistä. Myös suhteellisen 
nopeita mahdollisuuksia kopioida nauhalle on tarjolla. Jos 
kuitenkin käytettävissä on Winchester, on parasta hankkia li- 
säksi saman kapasiteetin omaava vaihdettava kovalevy, jos suin- 
kin mahdollista. 

Wincesterit ovat itse asiassa tulossa hyvin suosituiksi halpoina 
vaihtoehtoina useiden kasettilevyasemien yhdistelmälle, varsinkin 
uusi 1—2 Mb:n ”Mini-Winni”. Käyttöön on myös tullut 3 
tuuman pikkulevykkeitä 1 Mb:n kapasiteetilla, joten lähivuosina 
nämä korvannevat useimmat aikaisemmat levykkeet, samoin kuin 
pienet Winchesterit tarjoavat halvan vaihtoehdon suurempia talti- 
ointitarpeita varten. Myös laservideolevyn odotetaan tulevan 
käyttöön suuriin muistitarpeisiin. Nämä ovat samankaltaisia 
kuin uuden polven videonauhoittimissa käytetyt levyt, ja niiden 
tekniikka perustuu ”numeeriseen optiseen lukuun”. Philipsin 
kehittämä kaikkein kehittynein järjestelmä käyttää laseria pie- 
nen pienten syvennysten tekoon muovilevyyn, joista kukin 
edustaa yhtä bittiä. Nämä bitit luetaan laserin avulla, ja tallen- 
nuskyky kasvaa niinkin suureksi kuin 100 Mb:ksi 12 tuuman le- 
vyllä, ja voidaan taltioida sekä kuvia että tietoja. Eräissä 
muissa järjestelmissä käytetään lukupäätä syvennysten tulkitse- 
miseen. Näiden alueiden tutkimusta johtaa Sony. Tosin nämä 

levyt sopivat vain tiedon lukemiseen, eli tieto on siis kerran talti- 
oituna pysyvästi levyssä. Ne kenties tulevat käyttöön pääasiassa 
suurten yhteisöjen arkistoinnissa. Ja lopulta, kuten mainittu, 
hintatason alapäässä käytetään edelleenkin magneettinauhaa. 
Todella ahtaalla budjetilla toimiva voi käyttää myös tavallista 
kasettinauhuria, mutta sen haittana on hitaus. Silti suuretkin 
järjestelmät hyödyntävät nopeita nauha-asemia ainakin kovalevy- 
jen tietojen varmistukseen. 


Näyttöruudut 


Tietokoneet voisivat hyvinkin toimia ilman näyttöruutua, ja 
monet perustason tekstinkäsittelylaitteet, jotka itse asiassa ovat 
tietokoneita, ovatkin ruuduttomia. Halvimmissa kotitietokoneissa 
ei myöskään ole omia näyttöruutuja, joskin ne voidaan yhdistää 
tavalliseen kotitelevisioon. Pienissä yritysjärjestelmissä näyttö- 
ruutu auttaa kuitenkin tavattomasti, koska sen avulla voidaan 
nähdä paitsi mitä laitteeseen syötetään myös mitä koneen sisäi- 
sessä muistissa tai levyillä on taltioituna. Miltei kaikki yri- 
tyskäyttäjät haluavat saada näyttöruudun, mutta silti monet 
näitä varten tehdyt mikrot tulevat ilman ruutua. Ne tosin 
yleensä sallivat hyvin monien suoraan hyllyiltä otettavien näyttö- 
ruutujen ja myös näppäimistöjen yhdistämisen. 

Tyypillinen esimerkki näyttöruudun käytöstä on tekstinkäsit- 
tely, jonka yhteydessä konekirjoittaja kirjoittaa muuten tavalli- 
seen tapaan näppäimistöä käyttäen, mutta teksti ilmestyy näyt- 
töruutuun. Sen jälkeen hän saattaa haluta keskittää tekstin, 
minkä hän saa aikaan näppäimen avulla. Sitten hän voi siirtää 
tekstin ”arkistoon” tietolevylle. Myöhemmin hän voi kutsua 
tekstin takaisin näyttöruudulle työstääkseen sitä jälleen. Vaikka 
ruutu ei ole itse tietokoneelle mitenkään elintärkeä tekijä, se 
on käyttäjälle hyvin hyödyllinen. Esimerkiksi kirjanpidossa voi- 
daan kutsua levyltä esiin haluttu tili, tehdä siihen siirto ja 
panna se takaisin levylle. Ilman ruutua käyttäjä joutuisi jat- 
kuvasti tulostamaan tilit paperille tehdessään niihin korjauksia, 
mikä ei ole suinkaan helppo juttu. 

Ruutujen koot vaihtelevat, mutta yleisimmin ne ovat 12- 
tuumaisia näyttäen 24 rivillä 80 merkkiä kullakin, joskin 40, 


121 


64 ja 132 merkkiä ovat myös käytössä. Suosittelemme vähintään 
näyttöä 24 x 80, varsinkin tekstinkäsittelyyn. Useimmiten on 
käytössä tumma tausta vihrein tai valkoisin merkein, mutta 
myös pronssinvärisiä tai kullankeltaisia merkkejä käytetään. 
Parhaina silmälle pidetään vihreitä ja pronssinvärisiä, joskin 
maku vaihtelee. Merkkien väriä voidaan myös muuntaa jossakin 
määrin ruudun päälle asetettavalla kalvolla. 

Eräät tietokoneet tarjoavat lisäksi mahdollisuuden värigrafiik- 
kaan (tästä enemmän luvussa 9), jolloin on mahdollista saada 
ruudulle hyvinkin mutkikkaita käyrästöjä ja kaavioita, mikä tosin 
edellyttää paitsi sopivaa väriruutua myös tähän sopivaa ohjel- 
maa ja käyttöjärjestelmää. Grafiikkaruudut esittävät kuvia hyvin 
pienten ”kuva-alkioiden” (pixel, picture element) avulla eikä ta- 
vanomaisten televisiokuvien juovien avulla, joskin myös sekä 
juovia että pienitiheyksisiä pisteverkkoja käytetään vähemmän 
vaativiin graafisiin esityksiin kuten pylväsdiagrammien tekoon. 
Kuva-alkioiden muodostamat kuvat voidaan tulostaa matriisi- 
kirjoittimilla tai grafiikkapiirtureilla (enemmän kirjoittimen yh- 
teydessä). Korkeimmalla vaatimustasolla on käytettävissä pitkälle 
kehitettyjä laserilla tai sähköstaattisesti toimivia satojen tuhan- 
sien markkojen hintaisia kirjoittimia, jotka yhdessä grafiikka- 
ruudun kanssa tuottavat korkealaatuisia ja vaativia grafiikkatuot- 
teita kuten laatukirjaimia painotöitä varten. 

Usein näyttöruudut kuuluvat yhteen näppäimistön ja keskus- 
yksikön kanssa, mutta ovat joskus myös irrallaan ja kenties 
käyttäjän tarpeiden mukaan kallistettavina, mikä onkin huomat- 
tava etu. Joskus myös näyttöruudun ja näppäimistön yhdistel- 
mistä käytetään nimitystä ”näyttöyksikkö” (VDU, visual display 
unit). 


Näppäimistöt ja syöttölaitteet 


Jos näyttölaitetta pidetään vain ”inhimmillisenä yhdyssiteenä” 
tietokoneen ja käyttäjän välillä, joka tekee mahdolliseksi nähdä 
tietokoneen sisäisen tai ulkoisen muistin sisällön näkemisen, 
niin näppäimistöllä on tärkeämpi tehtävä. Se on tärkein tietojen 
syöttöväline, joka muistuttaa suuresti tavallista kirjoituskoneen 
näppäimistöä kahta tärkeää eroa lukuunottamatta. Ensinnäkään 
kosketusherkkyys ei ole sama kuin tavanomaisessa kirjoitus- 

koneessa, ja toiseksi siinä on eräitä lisänäppäimiä tiettyjen 
toimintojen aikaansaamiseksi ohjelmista riippuen. Siten esimer- 
kiksi jos tekstinkäsittelyssä halutaan lisätä tekstiin uusi kappale, 
on siirrettävä kohdistin eli kursori (pieni vilkkuva ilmaisin 
kirjoituskohdan paikantamiseksi, jota voidaan siirtää näppäin- 
ten avulla) lisäyskohtaan. Sen jälkeen painetaan yhtä tai 
kahta asiaan kuuluvaa näppäintä muutoksen aikaansaamiseksi. 
Varsin usein tämä vaatii yleisen käskynäppäimen ja jonkin 
kirjainnäppäimen peräkkäistä painamista. Siten tekstinkäsittelys- 
sä käskynäppäin ”command” kirjaimen ”I” kera merkitsee 
lisäystä (insert) tai kirjaimen ”D” kanssa poistoa (delete) jne. 

Monissa näppäimistöissä on kuitenkin enemmän erikoistoi- 
minnenäppäimiä kuin edellä, ja nämä saavat aikaan ohjelmasta 
riippuen erilaisia tapahtumia, joskin muutamat niistä voivat 
olla aina samoina pysyviä. Esimerkkinä huonosta näppäimistön 
suunnittelusta mainittakoon sellainen, jossa kohdistinta ei voi 
siirtää ylös- tai alaspäin yhdellä näppäimellä, vaan tarvitaan 
yleinen käskynäppäin yhdessä jonkin kirjainnäppäimen kanssa, 
mikä tekee toimituksen kömpelöksi. Näppäimistön rakenne on 
siis tärkeä, ja vaikka eri ihmisillä onkin eriäviä mielipiteitä 
näppäimistön sopivuudesta, niissä on suuria eroja sekä herkkyy- 
teen että hallinnan tehokkuuteen nähden. 

Joskus näppäimistöt ovat ruudun yhteydessä, mutta nykyisin 
lisääntyvässä määrin erillään ja vain johdon avulla ruutuun 
yhdistettyinä. Tämä on suositeltavaa, koska se antaa käyttäjälle 
mahdollisuuden sijoittaa näppäimistö sopivaan paikkaan. Myös 
eräät ilman vakioruutua toimitettavat tietokoneet sisältävät 
kotitietokoneiden tapaan keskusyksikön näppäimistöön yhdistet- 
tynä, jolloin näyttöruutu yhdistetään tähän yksikköön. Näp- 
päimistön viimeinen kehitysvaihe on käyttää elektronista kirjoi- 
tuskonetta sekä syöttö- että tulostuslaitteena. Tähän tarkoituk- 
seen on myös tehty erityisiä tietokonekirjoittimia näppäimistöi- 
neen, mutta tästä lisää kirjoitinten yhteydessä. 

Mainittakoon lisäksi, että näppäimistöjen ohella on muitakin 
syöttövälineitä. Eräät järjestelmät tarjoavat grafiikkaa varten 
kirjoitusalustoja, joihin erikoiskynällä piirretyt viivat tulevat 
näkyviin näyttöpäätteelle, usein tietokoneen automaattisesti suo- 
ristamina. Joissakin toisissa ei tarvita alustaa, vaan ainoastaan 

liikuttelemalla erikoisvälinettä saadaan vastaavia viivoja näyttö- 
ruudulle, ja eräät käyttävät elektroniikkapeleissä tavanomaisia 
ohjaussauvoja. On myös ”suttupapereita” sanomien jättämiseksi 
tietokoneelle, ja eräissä laitteissa voidaan panna tietokone tun- 
nistamaan nimikirjoituksia jne. Optista tekstin tunnistamista 
varten on myös laitteita (OCR, optical character reader), jotka 
lukevat koneella kirjoitettua tekstiä ja muuntavat sen nu- 
meeriseen muotoon tietojenkäsittelyä varten, mutta nämä ovat 
melko kalliita hintoja alkaen 40000 markan tienoilta. Lopuksi 
on mainittava monien yhtiöiden kuumeisesti tavoittelema puheen 
käyttö tietojen syötössä. Siinä ääni muutetaan numeeriseksi, 
joten johtajat voivat puhua sanomansa mikrofoniin näppäilyn 
sijasta. Järjestelmiä on jo kokeilun alaisina, ja Japanissa 4 000 kir- 
jaimen aakkosten tehdessä kirjoittimien näppäilyn erityisen vaati- 
vaksi on Toshiba kehittänyt toimivan järjestelmän. Yleistä kau- 
pallista käyttöä saataneen vielä odotella. 


Kirjoittimet 

Johonkin rajaan asti voidaan näyttöruutua pitää tulostimena 
siinä mielessä, että paitsi kirjoitetun tekstin näkymistä siinä 
voidaan nähdä myös muistien sisältämiä tietoja. Useimmat 
ihmiset haluavat kuitenkin tulostuksen paperille, ja juuri tähän 
tarvitaan kirjoitinta. Ihmisillä on tapana myös unohtaa kirjoitti- 
men maksavan helposti yhtä paljon kuin tietokone itse, ja se 
on järjestelmän hitain osa mekaanisten osiensa takia. 

Useimmissa tietokoneissa käytetään niihin välittömästi lii- 
tettäviä kirjoittimia, jotka ovat joko kehäkirjoittimia tai piste- 
matriisikirjoittimia. Edelliset ovat ulkonäöltään ja toiminnaltaan 
kirjasinkehiä käyttävien kirjoituskoneiden kaltaisia (joskin myös 
pallopäillä varustettuja voi sattumalta tavata), jälkimmäisissä 
taas kirjaimet muodostuvat pienistä pisteistä. Kehäkirjoittimia 
kutsutaan myös joskus ”laatukirjoittimiksi”, ja niitä käytetään 
tekstinkäsittelyyn ja muihin vaativiin tarkoituksiin. Kirjasin- 
kehä on samanlainen kuin useimmissa elektronisissa kirjoitus- 
koneissa käytetty, ja se on valmistettu joko muovista tai 
metallista. Edellinen on herkempi rikkoutumaan, mutta ääneltään 
hiljaisempi kuin jälkimmäinen. Kehät voidaan vaihtaa helposti 

ja niitä on saatavina erilaisin kirjasinvalikoimin useilta valmista- 
jilta. 

Laatukirjoittimet toimivat yleensä nopeusalueella 15—80 
merkkiä/s joidenkin ollessa nopeampiakin, ja hinnat alkavat 
4000 markan seutuvilta, joskin useimmiten hintaa kertyy toi- 
nen mokoma. Alimmissa hintaluokissa ovat useat elektronisista 
kirjoituskoneista muunnetut mallit, joita voidaan, kuten aikai- 
semmin mainittiin, käyttää myös erilaisina kirjoituskoneina eikä 
vain sisäänsyöttölaitteina. 

Pistematriisikirjoittimet ovat edellisiä nopeampia ja taval- 
lisesti myös halvempia, mutta laatu ei ole aivan yhtä hyvä. 
Niitä käytetään erityisesti kirjanpitoon, sisäiseen kirjeenvaihtoon 
jne. Nopeudet ovat välillä 80—800 merkkiä/s hintojen liikkuessa 
välillä 2000—20 000 markkaa. Matriisikirjoittimet muodostavat 
merkkejä neulojen avulla, jotka saavat aikaan pieniä pisteitä 
lyödessään nauhaa paperia vasten. Eri malleissa on neuloja ta- 
vallisesti 7x5, 7x7 tai 7x9 kappaletta, joskin myös aina 9x24- 
malliin saakka on vaihtoehtoja tarjolla. Mitä enemmän neuloja 
kirjoitinpäässä on, sitä paremman laadun se antaa merkille, 
ja eräissä malleissa on mahdollisuus kirjoittaa sama rivi use- 
ampaan kertaan laadun parantamiseki, joskin nopeus silloin 
alenee. Eräiden matriisikirjoitinten antama laatu lähestyy kehä- 
kirjoitinten tulosta, joskaan aivan samaan ne eivät pääse. 

Muitakin tietokoneiden kirjoittimia on valittavana varsinkin 
massakäyttöön. Alimmalla hintatasolla ovat lämpökirjoittimet, 
jotka ”ampuvat” kuumia pisteitä lämpöherkkään paperiin syn- 
nyttäen siten kirjaimia. Nämä ovat nopeita ja luotettavia, 
mutta paperi voi tulla melko kalliiksi. Hinnat alkavat 500 
markan nurkilta esimerkiksi kotitietokoneen kanssa käytettä- 
väksi tarkoitetun mallin osalta nousten aina 10000 markkaan. 
Samantapainen =kirjoitin on sähköstaattinen kirjoitin, joka 
toimii kuten esikäsittellyn paperin kopiokone, jossa valosuihkuja 
ammutaan paperiin. Nykyisin näitä käytetään lähinnä korkea- 
laatuisiin töihin kuten suunnittelupiirustusten piirtämiseen. 

Ylimmällä hintatasolla on useita ensisijaisesti mekaanisia lait- 
teita, joissa käytetään rumpuja, hihnoja, ketjuja ja nauhoja, 
mutta jotka silti ovat hyvin nopeita. Suurkäyttäjiä varten on 
myös kampakirjoittimia, jotka toimivat matriisikirjoittimien ta- 

paan, mutta kirjoittavat rivin kerrallaan. 

Suurtuotannon tarpeisiin käytetään yleisimmin mustesuihku- 
kirjoittimia. Näissä kirjoitus muodostuu ohuiden mustesuihkujen 
avulla. Hinnat ovat tavallisimpien mallien kohdalla 10000 mar- 
kan seutuvilla. Japanilainen yhtiö Canon on kehittänyt uuden 
mallin ”kuplasuihku” mustesuihkutekniikan soveltamiseksi. 

Tällä hetkellä on varsinkin suurkäyttäjien kiinnostuksen koh- 
teena ”elektroninen” eli laserkirjoitin. Se on tavallisen paperin 
kopiokoneen kaltainen, mutta kuvan heijastamisen sijasta lins- 
sin läpi paperille siinä laser muodostaa siihen kuvan paljaille 
silmille näkymättömän pienten pisteiden avulla. Sen jälkeen kir- 
joitin tulostaa kokonaisen sivun kerrallaan. Pisteet ovat tavalli- 
sesti hyvin tiheässä, noin 100000 pistettä neliötuumaa eli 15000 
pistettä neliösenttiä kohti, joten kirjoituksen laatu on hyvä. 
Tietokoneelta saamiensa ohjeiden mukaan kone voi kirjoittaa 
mitä tahansa kirjasimia tai graafisia kuvia. Laserkirjoittimet 
maksavat noin 150000 markasta ylöspäin, joskin halvempiakin 
malleja on kehitteillä. Useimmilla kopiokoneyrityksillä on halpoja 
laserkirjoittimia tähtäimessään, joten muutaman vuoden kulu- 
essa näistä voi muodostua varsinaisia toimistotietokoneiden 
kirjoittimia niiden joustavuuden ja nopeuden takia. Laserkir- 
joittimien osuudesta ”yhdennetyssä” toimistossa puhutaan yksi- 
tyiskohtaisesti luvussa 19. 

Lopulta on vielä varsinkin suunnittelupiirustusten = piirtämistä 
varten olemassa sähköstaattisia piirtureita, joissa käytetään 
esikäsittellylle paperille kopioinnin tekniikkaa ja muodostetaan 
kuvia tiheän pisteverkon avulla suurille paperille. Nämä ovat 
yleensä hintaluokkaan 50000 mk, joskin eräät sulkakynien malli- 
sia piirtimiä käyttävät laitteet ovat halvempia. Näissä viime- 
mainituissa voidaan käyttää useita erivärisiä kyniä samaan aikaan 
eriväristen kuvien aikaansaamiseksi. 

Useimpien pientietokonejärjestelmien käyttäjien kannalta ovat 
kuitenkin pistematriisi- tai kehäkirjoittimet parhaita. Nämä kir- 
joittavat merkin kerrallaan, ja vaikka jotkut myyjät kutsuvat 
näitä —”rivikirjoittimiksi”, tämä nimitys kuuluu todella rivin 
kerrallaan kirjoittaville laitteille. Kunkin yrityksen tulee har- 
kita, minkä tyyppinen kirjoitin on sopivin, tai kenties joissakin 
tapauksissa kaksikin. On kuitenkin muistettava, että eräät mat- 


126 


riisikirjoittimet antavat melko heikon tuloksen varsinkin sellaisten 
pienten kirjainten ollessa kysymyksessä, joissa on alaspäin 
suuntautuvia osia kuten kirjaimissa p tai j. Jos sen sijaan 
tarvitaan perusgrafiikkaa, matriisikirjoitin on tavallisesti parempi. 
Näistä asioista on lisää luvussa 9. 

Kirjoitin onkin viimeinen tietokonejärjestelmän laitteista. Pyö- 
reästi kuvaten muu laitteisto koostuu keskusyksiköstä (CPU, 
central prosessing unit), sisäisestä tietomuistista eli työmuis- 
tista (RAM, random access memory), muistitietoja ja ohjelmia 
säilyttävästä ulkoisesta muistista, kirjoitettujen ja muistissa ole- 
vien tietojen tarkasteluun käytettävästä näyttöruudusta sekä tie- 
tojen syöttöön ja käskyjen antoon tarkoitetusta näppäimistöstä. 
Mutta entä näkymätön osa, järjestelmää ohjaava ohjelmisto? 


Varusohjelmisto 


Ohjelmistoa on kahta perustyyppiä. Ensinnäkin ”käyttöjärjestel- 
män” vaatima ”varusohjelmisto” ja toiseksi ”sovellutusohjel- 
misto”. Varusohjelmiston kanssa ei käyttäjä joudu paljonkaan 
tekemisiin, paitsi siltä osin kuin se määrittää käytettävien so- 
vellutusohjelmien lajit, mutta silti voi olla eduksi luoda pieni 
katsaus siihenkin. Varusohjelmisto sijoitetaan tavallisesti konee- 
seen ennen sovellutusohjelmistoa, ja sitä säilytetään samaan 
tapaan tietolevyillä ja ladataan koneeseen levyaseman avulla. 
Joissakin tapauksissa varusohjelmisto on kuitenkin ”sisään- 
rakennettu” ohjelmamuistin ROM-sirulle. Sen pääasiallinen 
tehtävä on kertoa koneelle, miten toimia eri tilanteissa — miten 
esimerkiksi jakaa käsittelyaika kirjoittimen, näppäimistön ja 
näyttöruudun kesken jne. Se ohjaa eräissä järjestelmissä myös 
moniajoa niin, etteivät useamman käyttäjän ajot sekaannu toi- 
siinsa. Sillä on myös tekemistä ohjelmoinnin kanssa, sillä se on 
tarpeen sellaisten erikoisohjelmien kuin lausekielten tai sym- 
bolisen konekielen kääntäjien tai tulkintaohjelmien avulla kään- 
nettäessä puoliksi englannin kielellä kirjoitettuja ohjelmia ko- 
neen ymmärtämään muotoon (binaarimuotoon eli biteiksi). 

Ellei varusohjelmisto ole ROM-sirulla, se vaatii osansa koneen 
sisäisestä muistista, usein hyvinkin suuren osan, joten on tär- 
keää tietää, miten suuren osan. Esimerkiksi eräässä tapauk- 
sessa ostaja halusi laajentaa koneensa muistin 64 kilosta 92 


127 


kiloon, mutta havaitsi tämän laajennuksen vaativan enemmän 
varusohjelmaa kuin mitä muistia lisättiin, joten todellisuudessa 
työmuisti väheni. Saadakseen sitä lisää hänen tuli kasvattaa 
koko muisti 128 kiloon, mikä lisäys koneen rakenteen vuoksi 
ei enää vaatinut paljon varusohjelman lisäystä. 

Kuten edellä mainittiin, varusohjelmisto määrittää myös, 
mitä sovellutuksia koneella voidaan ajaa. Yleisin mikro- ja 
pientietokoneille tehty käyttöjärjestelmä on Digital Researchin 
kehittämä CP/M. Tätä ohjelmaa käyttävät tietokoneet voivat 
hyödyntää suurimman osan tälle järjestelmälle kirjoitetuista 
sovellutusohjelmista, vaikka asia ei olekaan aivan näin yksin- 
kertainen, sillä joka koneella on omia kujeitaan, joten sovellu- 
tusohjelman myyjä joutuu joskus muokkaamaan ohjelmaa sen 
sovittamiseksi mallille. Usein esimerkiksi ohjausnäppäimet ovat 
eri malleissa hieman eri kohdissa, joten ohjelma on muokattava 
ottamaan tämä huomioon. Konekauppiaat myyvät usein jon- 
kin ohjelmistotalon useita toimittajia varten kirjoittamia oh- 
jelmia oman koneensa yhteydessä. Siten esimerkiksi tunnettua 
Wordstar-tekstinkäsittelyohjelmaa myydään paitsi sen suunnit- 
telijain toimesta myös useimpien tietokoneiden valmistajien 
toimesta niiden järjestelmiin sovitettuna. 

Aivan kaikki mikrot eivät suinkaan käytä CP/M-käyttö- 
järjestelmää. Esimerkiksi Apple ja Commodore käyttävät omia 
järjestelmiään, vaikka niiden koneet ovatkin niin suosittuja, 
että niitä varten on runsaasti ohjelmia saatavilla, minkä lisäksi 
niihin on mahdollista asentaa piirilevy, joka muuttaa niiden 
käyttöjärjestelmät vastaamaan CP/M:ää. IBM:n henkilökoh- 
tainen tietokone (PC, personal computer) käyttää kuitenkin 
DOS-järjestelmää, josta hyvällä syyllä voi tulla mikrotieto- 
koneiden vakiojärjestelmä (joskin IBM käyttää myös CP/M:n 
uutta versiota). Jotkin mallit sallivat käyttöjärjestelmän valin- 
nan, varsinkin kun laite on kasvatettavissa, sillä CP/M ei sovi 
monikäyttäjäjärjestelmiin (vaikka siitä on olemassa monikäyt- 
täjämuoto MP/M, ja vaikka CP/M ja MP/M toimivatkin täy- 
sin samalla tavalla tietyissä sovellutusohjelmissa). Jos kuitenkin 
jokin suhteellisen tuntematon mikro ei käytä CP/M:ää, sille 
ei kenties ole kovinkaan paljon ohjelmia olemassa, joten sitä 
on syytä varoa, koska se voi tulla kalliiksikin! 

Sovellutusohjelmisto 

Paljon varusohjelmistoa olennaisempi tekijä käyttäjälle on so- 
vellutusohjelmisto. Tällä nimityksellä tarkoitetaan tiettyjen teh- 
tävien suoritusta ohjaavia ohjelmia. Sovellutusohjelma on ole- 
mukseltaan joukko käskyjä, jotka kehottavat konetta tekemään 
niitä vastaavat toimet. 

Ohjelmat kirjoitetaan ns. ”ohjelmakielillä”, joita on valtaisa 
joukko. Ohjelmoijat käyttävät tavallisesti ”korkean tason” 
kieliä, joissa olevat käskyt ovat paljolti yksinkertaisia englannin 
kielen sanoja, ja samalla he näppäilevät sen koneen työmuis- 
tiin. Ohjelmat kirjoitetaan itse asiassa tietokoneille, joiden 
muistista ne sitten monistetaan käsikirjojen kera myytäviksi. 
Ohjelmapakettia käytettäessä koneen ”tulkki” kääntää paketin 
ohjelman koneen ymmärtämään konekieliseen (binaariseen) 
muotoon. Eräs hyvin yleinen kieli on BASIC. Ja vaikka kor- 
kean tason kielet ovatkin suhteellisen helppoja kirjoittaa, nii- 
den haitta on suuri tilantarve sisäisessä muistissa. Se oli ennen 
vakava pulma, mutta nykyisin tietomuisti on niin halpaa ja 
koneilla on sitä niin runsaasti, että BASIC on tullut yleiseen 
käyttöön. Alemman tason kielet, joita usein kutsutaan ”sym- 
bolisiksi konekieliksi (assembler language), vaativat kirjoitta- 
jalta enemmän taitoa, joskin ne käyttävät työmuistin tarkem- 
min. Mikrotason ohjelmien kirjoittamista eivät yritykset yleensä 
tee itse, emmekä me sitä suosittele, ellei asiaan ole aivan eri- 
tyistä kiinnostusta, jolloin kyllä on mahdollista räätälöidä val- 
misohjelmia omaan käyttöön suhteellisen halvalla. Suurten tie- 
tokoneiden käyttäjillä sen sijaan on yleensä omat ohjelmoijansa. 

Tyypilliset ohjelmat kattavat sellaisia alueita kuin tekstin- 
käsittely, kirjanpito, varastonvalvonta, palkanlaskenta jne. Ko- 
neen oston yhteydessä on mahdollista saada myös sovellutus- 
paketteja, sillä koneen myyjä yleensä toimii myös ohjelmien 
välittäjänä taikka laatii niitä itse. Ohjelmapaketteja voidaan 
myös tilata suoraan niiden myyjiltä. Tavalliset valmispaketit 
täyttävät kenties 95 % yleisimmistä tarpeista, mutta liiketoi- 
minnan erikoistarpeet saattavat merkitä sitä, että mikään paketti 
ei ole riittävä. Tällöin avautuu kaksi mahdollisuutta. Toimit- 
tajat taikka itsenäiset ohjelmoijat voivat räätälöidä jo olevat 
paketit täyttämään vaatimukset, taikka ohjelma voidaan ra- 

kentaa alun pitäen sopivaksi tyhjästä alkaen. Viimemainittu 
ratkaisu on tosin hyvin kallis. Kun vakiopaketit maksavat 
muutamasta sadasta markasta alkaen riippuen paketista ja so- 
vellutusalueesta, erityisesti omaan tarkoitukseen sovitettu oh- 
jelma voi hyvinkin maksaa kymmeniä tuhansia markkoja, 
laajat jopa satojatuhansiakin, mitä ei mikrotietokoneen käyttö- 
alueella ja pienen yrityksen ollessa kysymyksessä voida pitää 
kovin käytännöllisenä ratkaisuna. 

Ohjelmaa säilytetään miltei aina tietolevyllä, josta se varus- 
ohjelmiston jälkeen sijoitetaan tietokoneeseen. Joskus ohjelma- 
levyä pidetään levykössä ohjelman ajon aikana. Osa levykköä 
voi olla vielä vapaana tietoja varten, mutta joskus tiedot on 
sijoitettava toiseen levykköön. 

Ohjelmat ovat kiistämättä järjestelmän tärkein osa, joten 
niitä on hoidettava huolella. Ohjelmien ostamisesta puhutaan 
yksityiskohtaisesti luvussa 9. 


Mikrot ja henkilökohtaiset tietokoneet 


Alimman tason tietokoneiden erottaminen toisistaan käy alati 
vaikeammaksi, ja vain harva asiantuntijakaan pystyy määrit- 
telemään tarkoin ”mikrotietokoneen” ja ”pientietokoneen” 
(minitietokoneen) sekä miten nämä eroavat ”henkilökohtaisesta 
tietokoneesta” (PC, personal computer). Karkeasti voidaan toki 
sanoa mikrotietokoneen olevan koti- ja henkilökohtaiseen käyt- 
töön tarkoitettu tietojenkäsittelylaite. Kymmenisen vuotta sit- 
ten useat amerikkalaiset yhtiöt alkoivat markkinoida tieto- 
koneiden rakennussarjoja muutamalla sadalla dollarilla hyö- 
dyntäen täten mikrosirujen massatuotannon aiheuttamat hinta- 
edut. Pieniä tietokoneyksikköjä alettiin myydä 1970-luvun puo- 
livälissä. Nämä oli tarkoitettu pääasiassa kotien ja askarteli- 
jain käyttöön, ja niissä oli vain yksinkertainen näppäimistö 
ja nelisen kiloa muistia ja mahdollisuus liittää tavalliseen tele- 
visioon taikka erilliseen näyttöpäätteeseen. 

Viime vuosina mikrotietokoneiden valmistajat ovat kuitenkin 
havainneet kysymyksessä olevan houkuttelevat markkinat, joten 
ne ovat ryhtyneet laajentamaan mallejaan tarjoten suurempia 
keskusyksikköjä, täydellisempiä näppäimistöjä, levykköjä ka- 
settinauhureiden sijasta ja lisäksi liiketoimintaa palvelevia oh- 

jelmistoja. Kaiken tämän seurauksena on tapahtunut siirtymi- 
nen harrastelutasolta ja kotitietokoneista ”henkilökohtaisiin” 
tietokoneisiin. Henkilökohtainen tietokone voi olla hyvinkin 
suurella tietovoimalla varustettu laite, joka on kuitenkin tar- 
koitettu yksittäisen henkilön tai pienen osaston käyttöön laajan 
yhteisön tarpeiden tyydyttämisen sijasta, mutta joka ei kuiten- 
kaan ole aikaisemman näkemyksen mukainen kotitietokone. 
Esimerkiksi sellaisten yritysten kuin ICL ja IBM markkinoimat 
uudet mallit on suunnattu selvästi liiketoiminnan palvelukseen 
”henkilökohtaisina” välineinä. 

Kaikki henkilökohtaiset koneet ovat ”mikrotietokoneita”, 
ja vaikka monet tietosanakirjat määrittelevätkin mikrotieto- 
koneen sellaiseksi yksiköksi, jossa suoritinosa on yhdellä pii- 
sirulla (vaikka laite kokonaisuudessaan sisältäisikin useita si- 
ruja eri ohjaustarkoituksiin), nykyisin yleisemmän ajattelu- 
tavan mukaan mikrotietokoneet ovat laitteita, jotka ovat ke- 
hittyneet vanhantyyppisistä henkilökohtaisista koneista. Tär- 
keimpiä toimittajia ovat Commodore, joka kasvoi kirjoitus- 
koneita korjaavasta ja toimistokalusteita välittävästä yrityk- 
sestä laskimien ja digitaalikellojen valmistajaksi sekä myöhem- 
min henkilökohtaisten tietokoneiden PET (personal electronic 
transactor) valmistajaksi; Tandy, joka aloitti Texasin tuottei- 
den jälleenmyyjänä, mutta siirtyi Radio Shackin hankittuaan 
1970-luvun puolivälissä henkilökohtaisiin tietokoneisiin ja App- 
le, jonka pari opiskelijaa pani matkaan autotallissaan. Alku 
ei kenties ollut kovin mahtava, mutta kun suuret valmistajat 
olisivat joka tapauksessa siirtyneet tälle alueelle, nämä yrityk- 
set todellä sähköistivät alemman hintaluokan tietokoneiden 
valmistusprosessin. Niiden kasvu ei vain innostanut monia 
muitakin yrittämään, vaan pian suuretkin toimittajat havaitsi- 
vat markkinaraon. 

Commodore ja Apple toivat vuonna 1979 markkinoille yri- 
tysjärjestelmänsä, jolloin myös monet muut tietokoneita pieniin 
yrityksiin ja koteihin valmistavat toimittajat lähtivät mukaan 
erillisillä yhden päätteen koneilla. Esimerkkejä näistä ovat 
Intertec (superaivomalli), Vector Graphics ja Ohio Scientific 
Yhdysvalloissa sekä RAIR ja Nascom Iso-Britanniassa. Tieto- 
koneista aikaisemmin erossa pysyneet toimistolaitteiden valmis- 

tajat kuten Olympia, Facit ja Adler ovat myös havainneet 
tämän markkina-alueen kiinnostavaksi ja nyt ovatkin isot pojat 
kuvassa mukana. Xerox julkisti vuonna 1981 oman yhden työ- 
pisteen järjestelmänsä, ja IBM:n 16 bitin henkilökohtainen on 
aloittanut voittokulkunsa kaikkialla. Digital ja Wang toivat 
myös 16 bitin mikrot markkinoille vuonna 1982, samoin ICL. 


Pientietokoneet 


Pientietokoneet, ”minikoneet”, ”pienten yritysten järjestelmät”, 
alkoivat todella levitä markkinoille kuusikymmentäluvulla Digi- 
talin kaltaisten yritysten ryhtyessä valtaamaan markkinoita 
sellaisten yritysten ja laboratorioiden kohdalla, jotka eivät 
kyenneet kustantamaan itselleen laajoja tietokonejärjestelmiä. 
Pientietokoneiden kapasiteetti yltää tavallisesti useampaan kuin 
yhteen työasemaan samanaikaisesti, joskus vain yhdellä sovel- 
lutusalueella, mutta kyeten usein käyttämään monta ohjelmaa 
samaan aikaan. Eräs syy tähän kykyyn on siinä, että ne käyt- 
tävät 16 bitin suorittimia. Tämä merkitsee yksinkertaisimmin 
sanottuna sitä, että järjestelmän läpi menee 16 bittiä tietoa sa- 
manaikaisesti tehden sen joustavammaksi ja nopeammaksi. Mik- 
rojen enemmistö nojautuu kahdeksan bitin suorittimiin (joskin 
”kolmannen polven” malleilla yleensä alkaa olla 16 bitin suo- 
rittimet), ja yksinkertainen vertaus voisi olla, että jos pullon 
kaulaa laajennetaan, se tyhjenee nopeammin. 

Tyypillinen yritysjärjestelmä voi olla osituskäytössä neljän 
käyttäjän kesken, jolloin siinä on suuri kovalevyasema sekä 
noin 200 kilon tietomuisti. Useimpiin pientietokoneisiin kuuluu 
vain yksi keskusyksikkö siihen liitettyvine päätteineen, mutta 
joissain on keskusyksikön ohella myös erillisiä yksikköjä. Tämän 
ajatuksena on tarjota käyttäjälle joustava vaihtoehto päätteen 
käyttöön erillisenä yksikkönä, vaikka samalla on käytettävissä 
keskusyksikkö laajoine muisteineen ja tietovoimineen. Tällöin 
puhutaan ”hajautetusta tietojenkäsittelystä” tai ”hajautetusta 
tietovoimasta”, ja kun järjestelmä pystyy käsittelemään kol- 
misenkymmentä päätettä samaan aikaan, sen ja pienehkön 
”ison” tietokoneen välinen rajaviiva hämärtyy. 

Samaan aikaan uuden polven ”superminit” ovat ottaneet 
käyttöön 32 bitin suorittimet, joiden ansiosta ne ovat suoritus- 

kyvyltään lähellä isoja tietokoneita. Tarkastelkaamme sen 
vuoksi ennen tämän luvun päättämistä kokonaiskuvan täyden- 
tämiseksi lyhyesti myös isoja keskusyksiköitä. 


Isot tietokoneet 


Yhden päätteen mikron sekoittamisesta isoon keskusyksikköön 
ei ole vaaraa, mutta käyttämällä superminien ja hajautettujen 
järjestelmien verkostoja voidaan monet isojen tietokoneiden 
toiminnot saada aikaan käyttämällä pienempiä järjestelmiä 
rakenneosina. Isoilla tietokoneilla on kuitenkin tavallisesti 32 
tai 64 bitin keskusyksiköt ja runsaasti tietomuistia. Aina 60- 
luvun alkuun saakka nämä olivat ainoat tietokoneet, mutta 
toisaalta tämän päivän mikrot päihittävät tuon ajan tietokoneet 
reippaasti. 

Tavallisesti isojen tietokoneiden ympärillä hääri joukko val- 
kotakkisia teknikkoja oman atk-osastonsa puitteissa. Käsitel- 
tävä tietoaines lähetettiin tavallisesti atk:n käyttöosastolle erinä 
ja palautettiin aikanaan käsiteltynä. Vain vähän keskustelua 
kaivattiin käyttäjä- ja atk-osaston välillä. Nykyisin myös iso- 
jen tietokoneiden yhteydessä on pääpaino hajautetussa tieto- 
jenkäsittelyssä. Enää ei useinkaan lähetetä tietoa käsiteltäväksi 
eräajoina atk-osastolle, vaan tämä välivaihe on poistettu asen- 
tamalla kaikkialle päätteitä. Näistä eräät voivat olla ”älyk- 
käitä” — niillä on omat pienet suorittimensa — jolloin pää- 
konetta käytetään taustavarmistuksena ja varsinaisen raskaan 
työn tekijänä. 

Eipä silti, kyllä hajautetussakin tietojenkäsittelyssä kaivataan 
melkoisella varmuudella erikoisosasto huolehtimaan järjestel- 
män toiminnasta sekä pitämään ohjelmia kunnossa, ja koko- 
naiskustannukset ovat helposti vuosittain miljoonaluokkaa. 


Yhteenveto 


Tämän luvun tarkoituksena on ollut antaa lyhyt kansanomai- 
nen kuvaus tietokoneista ja niiden eri lajeista. Tietokoneet eivät 
ole aivan niin helppoja taikka toisaalta myöskään niin vaikeasti 
hallittavia kuin mitä usein annetaan ymmärtää. Suuria tieto- 
määriä manuaalisin ja mekaanisin menetelmin käsitteleville 

yhteisöille tietokone on nykyisin välttämättömyys. Luvussa 
9 tarkastellaan yksityiskohtaisesti tietokonemarkkinoita, niiden 
myyntitapoja ja niistä etsittäviä ominaisuuksia sekä eräitä 
erikoisalueita kuten tietokonegrafiikkaa ja -viestintää. 

Tietokoneen hankinta 


Edellisessä luvussa selviteltiin tietokoneiden perusolemusta ja 
eri tyyppien välisiä eroja. Tässä luvussa pyritään antamaan 
käytännön neuvoja tietokonejärjestelmän hankintaa varten, 
samalla kun luodaan yksityiskohtaisempi katsaus eräisiin tieto- 
koneen ominaisuuksiin kuten grafiikkaan, viestintään ja verkos- 
tojen käyttöön. Tarkastelemme kuitenkin ensiksi eräitä tieto- 
koneisiin liittyviä harhakäsityksiä ja asettakaamme itsellemme 
kysymys, tarvitsemmeko todella tietokoneen. 


Harhakäsityksiä 


Tietokoneita on perinteisesti pidetty keinoaivoina. Itse asiassa 
ne eivät muistuta aivoja juuri lainkaan. Niissä on vain suuri 
joukko rekistereitä, jotka voidaan ohjelmoida toimimaan yk- 
sinkertaisten käskyjen mukaisesti. Ne eivät voi, huolimatta 
eräistä naurettavista mainoslauseista, huolehtia yrityksestä tai 
sen kirjeenvaihdosta taikka parantaa avioliiton laatua. Mutta 
kun tulee kyse suurten tietomäärien käsittelystä, tietokoneesta 
saattaa olla suurta hyötyä, ja niinpä onkin parasta ajatella 
tietokonetta lähinnä tietomassojen käsittelyn välineenä aivojen 
sijasta. Jos on esimerkiksi tehtävä kuukausittain satäkunta 
kirjausta kirjanpitoon, tuskin tietokoneesta on juuri hyötyä. 
Käsimenetelmä laskimen kera on kenties hivenen hitaampi, 
mutta paljon halvempi. Jos on kirjoitettava muutama kirje päi- 
vässä, tekstinkäsittelyläite ei ole tarpeen. Jos palkkalistoilla 
on vain kymmenkunta henkeä, palkanlaskentaohjelma ei ole 
tarpeen. Mutta jos käsiteltäviä tietoja on paljon — satoja tile- 
jä, kymmeniä työntekijöitä ja monia raportteja päivittäin — 
silloin ollaan pisteessä, jossa tietokone alkaa olla tarpeen. 

Ei tietokonetta tarvita myöskään kertomaan sovituista ta- 
paamisista taikka auton huoltoajoista. Tällaiset usein ehdote- 
tut sovellutukset ovat täysin aiheettomia, ja moiset tehtävät 
voidaan aivan hyvin hoitaa almanakkaa käyttäen. Tässä on 
harhakäsitys numero yksi — että tietokoneet olisivat sellaisia 
ihmeaivoja, jotka tuottavat hyötyä yritykselle kuin yritykselle 
ja pitävät huolta asioistamme. 

Harhakäsitys numero kaksi on, että ne ovat halpoja. Sitä 
ne eivät ole. Tietenkin hinnat ovat pudonneet muutaman vuo- 
den takaisiin verraten roimasti, ja tietokoneita tarjotaan nyt 
muutamalla tuhannella markalla, tarjotaanpa tuhannen mar- 
kan hintaluokassa oleviin kotikoneisiinkin liikesovellutuksia. 
Vaikka tällaiset koneet kuten Sinclair ZX Spectrum ovatkin 
erinomaisia, suurten tietomäärien käsittelyyn niistä ei ole. In- 
nostavista mainoksista huolimatta näissä laitteissa ei todelli- 
suudessa ole muuta kuin mikrosuoritin, muutama kilo muis- 
tia ja näppäimistö. Yleisimmät liikesovellutukset vaativat vä- 
hintään 64 kilon tietomuistin sekä näyttöruudun ja hyvän 
näppäimistön, jolloin ollaan ainakin 8 000 markan tasolla, kak- 
soislevykön ja kirjoittimen — toinen mokoma lisää hintaa. 
Näin käyttökelpoinen mikrojärjestelmä maksaa ohjelmineen 
ja kaikkine lisukkeineen hyvinkin 25000 markkaa. Jos yrittää 
selvitä vähemmällä, esimerkiksi käyttämällä kasettinauhuria 
ja omaa televisiovastaanotinta, voi helposti joutua toteamaan 
menetelmän niin aikaavieväksi, että hinnasta tinkiminen ei 
maksa vaivaa, ja että on syytä kysyä, oliko tietokone todella 
tarpeen, paitsi jos kysymyksessä onkin vain harrastus tai vä- 
häinen tekstinkäsittelytarve. Tässä tapauksessa pienehkö muisti, 
halpa kasettinauhuri ja yksinkertainen kirjoitin sekä oma tele- 
visio voivat tehdäkin tehtävänsä tyydyttävästi. 

Kolmas harhakäsitys on, murheellista kyllä, että tietokone 
on jonkin tyyppinen vihollinen. Mikrojen uhatessa monia tuot- 
teita niiden valmistajat saattavat sanoa näin, samoin monet 
sellaiset ihmiset, jotka ovat liian laiskoja paneutuakseen asi- 
aan. He pitävät tietokoneita mutkikkaina ja vaikeina käsitellä. 
Sitä ne eivät ole, ja 99 prosentille tavallisista älykkäistä ihmi- 
sistä niiden tulisi koitua siunaukseksi. Jatkuvasti toistuvia kir- 
jeitä tai asiakirjoja kirjoittavalle sihteerille taikka tileihin kyl- 

lästyneelle kirjanpitäjälle ne tarjoavat nopeita ja halpoja vaih- 
toehtoja. Tuskin mikään mikron ohjelma vie päivää enempää 
oppia käyttämään ja paria viikkoa oppia hallitsemaan täydel- 
lisesti. 


Kenelle tietokone? 


Kun nyt olemme todenneet tietokoneiden olevan vain tietojen 
käsittelyyn tarkoitettuja laitteita, jotka toimivat käskyn mukaan 
ja jotka eivät ole halpoja ja joita oppii helposti käyttelemään, 
niin kuka sitten tarvitsee sellaisen? Kuten on annettu ymmärtää, 
jokainen suurehkoja tietomääriä käsittelevä henkilö voi hyötyä 
tietokoneesta. Myöskin pienyritys, jolla on silloin tällöin kir- 
joitettavana pitkähkö raportti, muutamia satoja asiakkaita ja 
pienehkö joukko työntekijöitä, saattaa hyötyä mikrosta. Vaikka 
yksittäiset sovellutukset eivät perustelekaan oman mikron han- 
kintaa, yhdessä ne saattavat tulla kannattaviksi, joskin on aina 
otettava huomioon käyttäjien välisen ristiriidan vaara — use- 
amman henkilön kinastelu koneen käyttöajoista. Jos toisaalta 
tietojen käsittelyä on todella paljon, yhden käyttäjän kone ei 
kenties olekaan oikea ratkaisu. Jos toimistossa on parikym- 
mentä henkilöä, joista yksi käsittelee tilejä, toinen hoitaa kir- 
jeenvaihtoa ja kolmas varastonvalvontaa, parempi ratkaisu 
onkin ehkä kolmen tai neljän päätteen pientietokone, joka 
kykenee käsittelemään melkoisen määrän tietoja. Eipä silti, 
tällaiselle yhteisöille saattaa olla hyvä keino aloittaa yhden 
toiminnan kohdalla mikrolla ja käyttää tästä saatua kokemus- 
ta hyväksi järjestelmän laajentamiseksi ryväsjärjestelmäksi (tästä 
lisää myöhemmin) taikka ostaa siinä vaiheessa pientietokone 
ja jättää mikro satunnaisiin tarpeisiin. 

Yhdestä mikrosta hyötyvä toimisto on siten tuskin suurempi 
kuin kymmenen henkeä käsittävä, joskin suurikin yhteisö voi 
käyttää mikroa tehokkaasti täydentäviin töihin pääjärjestelmän 
rinnalla. Tähän tarjoutuu moninaisia sovellutuksia käsittäen 
tekstinkäsittelyä, tilien hoitoa, varastonvalvontaa, palkanlas- 
kentaa, myyntiarvioiden laadintaa, arkistojen ylläpitoa, suun- 
nittelun avustamista jne. Yritystoiminnan ohjelmisto on lisään- 
tymässä kiivasta vauhtia käsittäen jo erikoisohjelmia miltei 
kaikille, jopa maanviljelijöille ja hammaslääkäreille. 

Mikrojen hankinnassa huomattavaa 


Kun nyt on luotu kuva tietokoneesta ja sen käyttöalueista, 
tarkastelkaamme valintaan liittyviä näkökohtia. Ennen kaik- 
kea tärkeä on koneen hinta. Kuten on vihjaistu, pöytämalli- 
set tietokoneet eivät ole halpoja. Onhan nyt tietenkin mahdol- 
lista ostaa muutamalla kymmenellä tuhannella markalla yhtä 
tietovoimainen kone kuin ensimmäinen miljoonan dollarin 
ENIAC, mutta yhden henkilön mikro kirjoittimineen maksaa 
lähes 20000 markkaa, ja hinta nopean kirjoittimen, suurikapa- 
siteettisen muistiaseman ja laajan ohjelmiston kera nousee 
ainakin 40000 markkaan. Laitteen tarve on siis syytä varmis- 
taa tarkistamalla sen aiheuttamat säästöt ja ottamalla tarkoin 
huomioon kaikki piilevät kustannukset — huolto ja tarvik- 
keet, muutoksen aiheuttamat häiriöt, tietojen siirto koneen 
tiedostoihin, koulutus jne. 

Pöytätietokoneen osto tapahtuu tavallisimmin välittäjän kaut- 
ta. Tämä on joko yhteen merkkiin sitoutunut taikka sitten 
useampia merkkejä myyvä yleinen välittäjä, mutta myös val- 
mistajilla on omat välityskanavansa. Välittäjä voi olla erikois- 
tunut tietokoneisiin, mutta yhtä hyvin yleinen toimistolaittei- 
den myyjä, joskus taas radio- tai sähköalan liike. Eräitä mik- 
roja, mutta varsinkin pientietokoneita myyvät vain niiden val- 
mistajat tai maahantuojat (OEM, original eguipment manu- 
factures — josta käsitteestä lisää myöhemmin). 

Yleensä hankinnan menettelytavat eroavat kuitenkin suuresti 
esimerkiksi kopiokoneen tai kirjoituskoneen hankinnasta. Kes- 
kitason pöytätietokoneen ostoa suunnitteleva ei joudu aivan 
yhtä helposti kovapintaisten myyjien ahdistamaksi. Tosin mo- 
nien ”vähittäismyyjiksi” itseään kutsuvien myyntikanavien ol- 
lessa kysymyksessä on sovittava käynnistä ennakkoon, koska 
muutoin ei kone kenties ole esittelyvalmiina tai kukaan ei ole 
paikalla valmiina sitä esittelemään. Näissä myyntipisteissä ei 
ole useinkaan samanlaisia nokkelia ja suulaita esittelijöitä kuin 
kopiokonemyymälässä. Tämän voi laskea eduksi, mutta toi- 
saalta esiintyy muita ongelmia. Joskus on mahdollista saada 
myyjältä ystävällistä ja asiantuntevaa apua, mutta varsinkin 
sähkötarvike- ja hifi-liikkeissä saattaa joutua taistelemaan har- 
rastelijain ja koululaisten kanssa päästäkseen edes näkemään 

näitä koneita, ja kauppaa tulee lopulta tekemään harrasteli- 
joihin suuntautunut myyjä parit pihdit rintataskussaan. Yhtä 
mahdollista on, että myyjä ei tunne lainkaan myytäviä tava- 
roita, varsinkin jos hän juuri siirtynyt tarvikepuolelta mikroja 
myymään. 

Kovapintaista myyntiä tapaa todennäköisimmin minitieto- 
koneiden kohdalla, osittain kalliimman hinnan luodessa pe- 
rusteen pitää palkattua myyntimiestä jahtaamassa asiakasta, 
ja osittain koska tällä alueella on suuria määriä hyvin motivoi- 
tuneita ja koulutettuja myyjiä, joiden jälkikasvusta ja taidosta 
saada asiakkaan puumerkki paperiin pitävät huolta suuret 
kansalliset yhtiöt. Kuitenkin monet järjestelmätalot ja OEM:t 
harjoittavat vain melko kohtuullista asiakkaan painostusta. 

Taaskin on syytä korostaa kaikkien hintojen olevan neuvo- 
teltavissa, ja useimmat myyjät ovat valmiit pudottamaan hin- 
nastaan 10 % (ja enemmänkin eräiden ylihinnoiteltujen mik- 
rojen ollessa kysymyksessä). Kova painostus hinnan kohdalla 
saattaa tosin tehdä myyjän vähemmän innostuneeksi tarjoa- 
maan tukea asennusvaiheessa ja koulutuksessa. On erittäin 
tärkeää, että myyjä tuntee asiansa ja sekä osaa että haluaa 
tarjota apua laitteen sisäänajon varmistamisessa. Jos on epäil- 
tävissä, että myyjää kiinnostaa vain saada asiakas lähtemään 
liikkeestä laatikko kainalossa välittämättä olla sen koommin 
tekemisissä hänen kanssaan, on syytä etsiä toista kauppiasta. 


Minitietokoneen osto ja myynti 


Jos mikrotietokone ostetaan kenties yleisimmin vähittäisliik- 
keestä, mistä tulisi etsiä minitietojärjestelmää? Minitietokoneita 
myydään perinteisesti kahdella tavalla. Joko valmistaja myy 
niitä suoraan, kuten useimmiten tapahtuu laajan laitoksen ja 
parinkymmenen pääteaseman ollessa kysymyksessä, taikka sitten 
niitä myyvät erilaiset edustajat ”alkuperäisvalmistajat” (OEM, 
original eguipment manufacturers) tai järjestelmätalot. Näiden 
kahden toiminnan välillä ei ole suurtakaan eroa. Molemmat 
ostavat laitteita niiden valmistajilta pyrkien erikoistumaan 
tietyille alueille kuten tekstinkäsittelyyn taikka kirjanpitoon. 
Usein tällainen liike on syntynyt suuren laskentatoimiston ai- 
kaansaamana, ja samoin postitusalan liikkeet usein ryhtyvät 

myymään minitietokoneita postitusalan ohjelmistoilla varus- 
tettuina. Järjestelmätalot saattavat useinkin ilmoittaa perus- 
järjestelmiensä hinnat, mutta paljon useammin asiakas tuo 
esiin ongelmansa, jonka perusteella järjestelmätalo tarjoaa lait- 
teet ja oman vakio-ohjelmansa tai siitä räätälöidyn sovellu- 
tuksen. Tällaista tulosta kutsutaan usein nimellä ”pieni kau- 
pallinen järjestelmä”. 

Nimitys ”alkuperäinen laitteen valmistaja? (OEM, original 
eguipment manufacturer) on toimistomaailman tyypillinen har- 
hautusnimi. Toimistolaitteiden kohdalla sillä tarkoitetaan ylei- 
sesti yritystä, joka ostaa laitteita (ei välttämättä tietokoneita) 
ja asettaa sitten oman merkkinsä niihin. Vaikka useimmat 
OEM:t panevatkin oman merkkinsä laitteen kylkeen tai ainakin 
kutsuvat siitä muodostettua pakettia omalla nimellään, mitään 
olennaista eroa niissä ei ole. Itse asiassa monet ohjelmatalot 
täyttävät saman tarkoituksen kuin OEM:t ja järjestelmätalot. 
Vaikka ohjelmatalojen tarkoituksena alun perin on laatia eri- 
koisohjelmia asiakkaan tarpeisiin (kuin myös omia vakiopaket- 
tejaan yleisesti myytäviksi), monet niistä myyvät myös lait- 
teita, joten ne täyttävät OEM:ien ja järjestelmätalojen kanssa 
saman tehtävän useimmiten täysin yhtäpitävin ehdoin. 

Sekä OEM:t että järjestelmätalot varustavat yleensä pienet 
ja keskisuuret yritykset pienehköillä monen työaseman tieto- 
konejärjestelmillä ohjelmistoineen ja jatkuvine tukitoimineen. 
Mutta kun joskus sattuu, että asiakas ei huomaakaan pyytää 
kahta tarjousta, nämä toimittajat onnistuvat tekevät oikein 
elämänsä kaupan laitteiston osalta. Eräs muutamille näistä 
välimiehistä tyypillinen piirre on uskomaton kierous, sillä ne 
saattavat väittää valmistavansa itse näitä laitteita taikka omis- 
tavansa niitä valmistavan tehtaan. Niiden laitteista saama 
välityspalkkio on usein mahtava, mutta eräissä tapauksissa 
ne pystyvät myös tarjoamaan parhaan mahdollisen ohjelma- 
paketin tai räätälöinnin. 

Myös minitietokoneiden valmistajat myyvät suoraan asiak- 
kailleen, mutta ne voivat myös ohjata asiakkaansa järjestelmä- 
taloon taikka ohjelma-asiantuntijalle, milloin niiden omat pa- 
kettiratkaisut eivät sovi asiakkaalle. Yleensä tällöin on kysy- 
mys noin 50000 markkaa maksavista yhden käyttäjän pöytä- 

mallin järjestelmistä, jotka ovat kasvatettavissa hyvinkin yli 
miljoonan markan hajautetuiksi kokonaisuuksiksi. Tunnetuim- 
pia tällaisten järjestelmien toimittajia ovat DEC, Data General, 
NCR, Hewlett Packard, Wang ja Datapoint, kun taas monet 
pienemmät toimittajat kokoavat laitteistonsa pääasiassa suu- 
rilta valmistajilta (kuten Digital) ostetuista keskusyksiköistä 
ja muista osista. Tunnetuin brittiläinen esimerkki tästä on 
Systime, jonka järjestelmät pohjautuvat pääasiassa Digitalin 
keskusyksiköihin, joskin se myös kehittää jatkuvasti omiakin 
laitteitaan. 


Atk-konsultit 


Eräs tälle markkina-alueelle tyypillinen piirre on atk-konsult- 
tien esiinmarssi. Nämä toimivat yleensä yksin tai pienissä puit- 
teissa. Monet heistä ovat ahkeria ja hyvää työtä tekeviä neu- 
voessaan yrityksiä valitsemaan sopivia laitteita ja auttaessaan 
niiden hankinnassa. Yleensä he toimivat aikaveloituksella, mutta 
joskus myös prosenttipohjalla — mikä johtaa selvään etujen 
ristiriitaan. Suuri osa näistä on kuitenkin ”yleisjannuja”, jotka 
eivät tiedä paljonkaan enempää tietokoneista kuin heidän 
asiakkaansakaan, mutta käyttävät kuitenkin hyödykseen tämän 
alan yleistä asioiden tuntemattomuutta. Erityisesti saattaa ta- 
pahtua, etteivät he suinkaan kerro asiakkaalleen veloittavansa 
prosentteja myös toimittajalta. Eräässä tapauksessa riippu- 
mattomana pidetty ”konsultti” mainosti esitteessään useita 
suuria toimittajia, niiden joukossa DEC ja IBM, omiksi ”asiak- 
kaikseen”. Todellisuudessa hän laskutti konsulttityönsä ohella 
myös näiltä laitetoimittajilta, joita hän tästä syystä kutsui ”asiak- 
kaikseen”, 10 % järjestelmän hinnasta. Vasta kun eräs toimit- 
taja ei hänen ottaessaan yhteyttä suostunutkaan juoneen, asia 
tuli ilmi. Tällaisia voi olla muitakin, joten parasta olla varuil- 
laan, ja konsultista on aina syytä hankkia tietoja ennen valin- 
taa. 


Erot pienenevät 


Fi oie pitkää aikaa siitä, kun minitietokone- ja mikrotieto- 
konejärjestelmien väliset erot olivat hyvin selvät. Vuodesta 

1980 alkaen ovat erot kuitenkin käyneet yhä vain pienemmiksi 
kolmesta eri syystä. Ensinnäkin henkilökohtaisten tietokonei- 
den ja kotitietokoneiden valmistajat ovat pitäneet epätyydyttä- 
vänä ratkaisuna pelkästään kasvattaa järjestelmiään liike-elä- 
män tarpeisiin sopivammiksi ja ryhtyneet kehittämään näitä 
”toisen sukupolven” mikroja nimenomaan yritysten tarpeisiin 
suunnitelluiksi tehokkaiksi järjestelmiksi, joihin kyetään jopa 
yhdistämään useita käyttäjiä ja joita on ryhdytty kutsumaan 
”kolmannen sukupolven” mikroiksi. Toiseksi perinnäiset val- 
mistajat ovat rakentaneet nämä pienet mikrokoneensa usein 
yhteensopiviksi suurten järjestelmien kanssa, niin että niitä 
voidaan käyttää paitsi itsenäisinä laitteina myös näiden päät- 
teinä. Kolmanneksi ”tietoverkkojen” (joista lisää myöhemmin) 
tulon odotus on johtanut suunnittelemaan erilaisia yksinker- 
taisia keinoja peruslaitteiden liittämiseksi toisiinsa laajemmiksi 
kokonaisjärjestelmiksi, jotka sopivat yhtä hyvin mikroille kuin 
laajemmillekin tietokoneille. 

Tämä itse tietokoneisiin liittyvä erojen hämärtyminen on joh- 
tanut myös niiden myyntitapojen keskinäiseen sekoittumiseen. 
Jos vielä jokin aika sitten saattoi mikron löytää varmasti vä- 
littäjän hyllyltä, kun taas minitietokone ja pienet kaupalliset 
järjestelmät tyrkytettiin valmistajien tai maahantuojien suora- 
myynnin kautta tarkemmin kohdistettuine ohjelmistoineen, näin 
ei aina enää ole asian laita. 

Vaikka mikrokoneita myydäänkin paljon myymälöissä ja 
välittäjien toimesta, samat kauppiaat ovat ottaneet ohjelmis- 
toonsa myös uusia, tehokkaita minitietokoneiden kanssa kil- 
pailevia mikrotietokoneita kuten IBM:n (jonka ”henkilökoh- 
tainen” on saatavilla Searsin tavarataloissa tai yleisissä tieto- 
konemyymälöissä), HP:n ja ICL:n laitteet. Nämä koneet pysty- 
vät todellakin kilpailemaan kyvyillään alimman tason mini- 
tietokoneiden kanssa puoleen hintaan. Samaan aikaan myös 
järjestelmätalot alkavat tarjota kehittyneempiä ja erikoistu- 
neempia ohjelmia henkilökohtaisille mikrokoneille. Tyypillinen 
esimerkki tästä on Digital, minitietokoneen ”keksijä” ja joh- 
tava valmistaja. Aina vuoteen 1982 saakka se pysytteli erossa 
varsinaisista mikroista, mutta nyt sillä on jo omat mallinsa 
niin 8 kuin 16 bitinkin sarjoissa. Se myy nyt kolmea ”täysi- 

veristä” tietokonetta johtajan työpöydälle kunkin näistä edus- 
taessa kolmannen polven mikroja mutta varsinaisten ”ammatti- 
mallien? rakentuessa vanhaan PDP-11 -keskusyksikköön, joten 
kaikkia aikaisempia minitietokoneille laadittuja ohjelmia voi- 
daan käyttää myös näiden laitteiden yhteydessä. Hinnat ovat 
tuskin puolta aikaisempien minitietokoneiden hinnoista suo- 
rituskyvyn ollessa kuitenkin vähintään samaa luokkaa. 

Pääasiallisiin syy tähän on kehittynyt tekniikka. Kuten mai- 
nittu, alkujaan mikroilla on ollut yleensä 8 ja mineillä 16 bitin 
keskusyksiköt (vaikka ei 4 bitin ajoistakaan pitkä ole). Nykyi- 
sin ovat kuitenkin uuden sukupolven ”supermikrot” tulossa 
yleisesti markkinoille 16 bitin suorittimineen. Tällaisia ovat 
IBM:n henkilökohtainen, Sirius, Olivetti, Tandy, Wang ja Digi- 
tal. Näillä kolmannen polven mikroilla on ainakin teoriassa 
mahdollisuus monikäyttöön ja ne soveltuvat hyvin pienyrityk- 
sille. Samaan aikaan on tulessa uusi ”superminien” sukupolvi 
32 bitin suorittimineen valtaamaan minitietokoneiden alinta 
tasoa. 

Aukko kotitietokoneista kehittyneiden mikrojen ja yritys- 
koneista alkunsa saaneiden minien välillä on siis kuroutunut 
miltei umpeen. Vanhoja tapoja on kuitenkin vaikea muuttaa, 
ja vaikka näiden eri laitteiden myyjien välinen ero käykin vähitel- 
len vähäiseksi, silti suuri osa järjestelmätaloista ja OEM:stä kes- 
kittyy minitietokoneisiin, varsinkin koska niiden ohjelmat on 
laadittu näitä varten. Lyhyesti sanoen myös tietokoneiden 
myyntitavat ovat muuttumassa, joskin laitteiden muutosta hi- 
taammin. 


Markkinayhteenveto 


Markkinoiden alimmissa hintaluokissa pyritään siis lisäänty- 
vässä määrin hyödyntämään pieniä tietokoneita joko erillisinä 
yksikköinä taikka joskus laajempien järjestelmien osina, jolloin 
ne käyttävät yhteistä keskusyksikköä, muistia, kirjoittimia ja 
muita ulkoisia laitteita. Erilaisten perinteisten minikoneiden 
valmistajien ohella on nyt henkilökohtaisten tietokoneiden val- 
mistajia, jotka käyttävät yleensä samantyyppisiä osia ja myy- 
vät tuotteensa monia kanavia pitkin. Tässä luvussa tarkaste- 
lumme kohteina ovat erityisesti pöytätietokoneet, jotka ovat 

kehittyneet vanhemman mallisista henkilökohtaisista mikroista 
ylöspäin taikka mineistä alaspäin. 


Vihjeitä laitteiston ostoon 


Edellisessä luvussa tuotiin jo esiin tietokoneen tärkeimmät 
osat, joten on muodostunut kuva siitä, mitä tulisi etsiä, mutta 
kokonaiskuvan täydentämiseksi tarkasteltakoon vielä tärkeim- 
piä järjestelmän osia. 

Ensiksikin on syytä tarkistaa sisäisen muistin RAM riittä- 
vyys. Monet tietokoneet voidaan kasvattaa tältä osin myöhem- 
min, mutta se voi tulla kalliiksi. Yritystoimintaa varten tarvi- 
taan tavallisesti vähintään 48 kiloa, mutta 64 kiloa antaa lisä- 
turvallisuutta ja mahdollistaa laajemman ohjelmavalikoiman. 
Toimittaja voi auttaa tämän asian arvostelussa, sillä monet 
ohjelmat voivat vaatia tätäkin enemmän. Toinen tärkeä alue 
on ulkoinen muisti. Useimpiin järjestelmiin on kaksoislevykkö 
välttämättömyys. Jotkin ohjelmat suorastaan vaativat kahden 
levyn käyttömahdollisuutta, ja joka tapauksessa kaksoisle- 
vykkö tarjoaa huomattavia etuja käytännön toiminnassa, var- 
sinkin kun kopiointi erilliselle levylle on vaikeaa (ja kuitenkin 
turvallisuussyistä välttämätöntä), ja kaksoislevykkö vähentää 
myös vaaraa seisokin syntymiseen. Tavallisesti on mahdollista 
käyttää neljääkin levykköä, jopa enemmänkin, mutta vähin- 
tään yhtä tärkeää on kokonaiskapasiteetti kullakin levyllä. 
Suurten tietomäärien käsittelylle on suureksi eduksi, jos ne 
voidaan pitää jatkuvassa suorasaannissa. Muistikapasiteettia 
on myös oltava riittävästi ohjelmia varten. Monet yritysohjel- 
mat vaativat paljon muistitilaa, ja myöhempi muistin kasvat- 
taminen voi tulla kalliimmaksi kuin sen ostaminen heti alkuun. 
Toisaalta voi olla alkuvaiheessa vaikea arvioida lopullista tar- 
vetta, joten on syytä tarkistaa myöhemmän laajennuksen mah- 
dollisuus. 

Näppäimistöt vaihtelevat melkoisesti, joskin käsitykset ”hy- 
västä kosketuksesta” vaihtelevat. Koska näppäimistö kuiten- 
kin on ahkerassa käytössä, sen valintaan kannattaa kiinnittää 
huomiota. Jos konetta tullaan käyttämään tekstinkäsittelyyn, 
on paikallaan antaa varsinaisen käyttäjän kokeilla laitetta ennen 
valintaa. Tämä edistää myös koneen hyväksyntää, koska ilman 

tällaista mahdollisuutta kone saattaa herättää vastustusta. Jos 
laitteistoa käytetään kirjanpitoon, numeronäppäimet ovat tar- 
peen, joskin ne nykyään ovatkin miltei vakiovaruste. Myös 
näyttöruudun laatuun on syytä kiinnittää huomiota, joskin 
nykyisin useimmissa yrityskoneissa on 24 rivin ja 80 merkin 
näyttö — mutta vaatimattomampiakin on, ja kehotamme vält- 
tämään niitä, varsinkin jos kysymykseen tulee tekstinkäsittely. 
Jos aivan perusjärjestelmään halutaan mennä, pelkät suur- 
aakkoset riittävät, mutta yleensä myös pienaakkoset voidaan 
lisätä jälkeenpäin. Näyttöpäätteillä voidaan esittää vaihtele- 
van laatuisia graafisia piirroksia, kaavioita ja värejä. Jos lisäksi 
halutaan piirtää graafiset esitykset paperille, tarvitaan tähän 
sopiva piirturi. Kohdistin eli kursori on myös tärkeä tekijä 
näyttöpäätteen käytössä. Kohdistustekniikka on kehittynyt ai- 
van vaatimattomasta kahden näppäimen käytöstä tapahtuman 
paikantamiseen ruudulla ”kosketuksen” tai ”hiiren” avulla. 
Moniin järjestelmiin kuuluu mahdollisuus käyttää erillisiä toi- 
minnenäppäimiä ohjelman aikana, mutta jokaiseen näppäimis- 
töön kuuluu ainakin joitakin toiminnenäppäimiä, joiden mer- 
kitys saattaa vaihdella, mutta jotka ovat kuitenkin ennalta 
määrättyjä. 

Eräs hyödyllinen piirre on ”samanaikainen tulostus”, millä 
tarkoitetaan mahdollisuutta kirjoittaa toista tekstiä kirjoittimen 
tulostaessa toista. On yhden käyttäjän pöytäkoneita, jotka 
voivat tulostaa toista ohjelmaa toisen ollessa näppäiltävänä. 
Tällainen ominaisuus on melkoinen ajansäästäjä, sillä muuten 
koko laitteisto on kiinni yhden ohjelman käsittelyssä pitkiäkin 
aikoja. Tietenkin tällainen samanaikainen kirjoittaminen vaa- 
tii ohjelmansa, joten tämäkin puoli asiassa on varmistettava 
ennen kaupan tekoa. 


Laajennettavuus — monikäyttö ja verkkotoiminta 


Vielä muutama sana valinnan mahdollisuuksista haluttaessa 
laajentaa järjestelmää. Useimmat mikrot eivät sovi monikäyt- 
töön — niihin ei siis voida liittää enempää kuin yksi näyttö- 
ruutu. Useamman liittäminen edellyttää 16 bitin suoritinta, 
joskin tässäkin suhteessa on poikkeuksia, sillä myös joitakin 
8 bitin tietokoneita voidaan yhdistää ”ryväksiksi” tai käyttää 

verkkoja (joista kohta lisää). Jos tarkoituksena on myöhem- 
min siirtyä monikäyttäjäjärjestelmään tai moniajoon (jälkim- 
mäisen tarkoittaessa eri ohjelmien ajoa eri päätteissä), laitteen 
laajennettavuus on tarkistettava ja sen aiheuttamat lisäkustan- 
nukset selvitettävä kirjallisesti. Tavallisesti laajennus ei onnistu 
pelkästään lisänäppäimistön ja -ruudun yhdistämisellä järjes- 
telmään. Usein on ostettava lisää tietomuistia, kenties uusi 
käyttöjärjestelmä ja yhtä ja toista muuta. Lisäkustannus voi 
hyvinkin olla 5000-20 000 markan luokkaa. Eräät järjestelmät 
vaativat myös lisää ulkoista muistia monikäyttöön siirryttä- 
essä, ja eräillä taas, vaikka ne sopivatkin monikäyttöön, vaste- 
aika kasvaa voimakkaasti jo toisen päätteen tultua mukaan 
tai ohjelman ollessa kovin mutkikas. Tässä voi tosin auttaa 
verkkotyöskentely. Mikroille on tyypillistä nykyään lisääntyvä 
mahdollisuus keskinäiseen viestintään ja yhteisten kasettilevy- 
tiedostojen käyttöön. 

Tietokoneverkostoja sanotaan = tavallisesti ”lähiverkoiksi” 
(LAN, local area network). Näistä puhutaan yksityiskohtaisesti 
luvussa 20, mutta tässä vaiheessa voi olla eduksi luoda lyhyt 
yleiskatsaus asiaan. Ensinnäkin on väärä käsitys, että lähiverk- 
ko sopisi vain suurille käyttäjille. Se voi olla taloudellinen 
ratkaisu jo kahden päätteen järjestelmässä. Verkkoja on kahta 
perustasoa — ryväksiä ja lähiverkkoja. 

Ryväksellä ei tarkoiteta samaa kuin ”jaetulla logiikalla” 
tai ”yhteiskäytöllä”, joissa on kysymys saman keskusyksikön 
käytöstä, vaan jonkin oheislaitteen yhteistä käyttöä, kuten esi- 
merkiksi tekstinkäsittelyssä kunkin käyttäjän laitteen ollessa 
varustettu omalla keskusyksiköllä mutta jakaessa saman levy- 
muistin ja kirjoittimen. Etu omasta keskusyksiköstä jaettuun 
logiikkaan verrattuna on, että ylikuormituksen vaara on pal- 
jon vähäisempi ja että laajentamiseen on enemmän mahdolli- 
suuksia. Pioneerityön ryvästen kehittämisessä on tehnyt yhtiö 
nimeltä Zynar, joka alkoi vuonna 1980 yhdistellä Applen mik- 
roja ryväksiksi. Nykyisin monet valmistajat tarjoavat mah- 
dollisuuksia muodostaa ryväksiä omille laitteilleen, mutta myös 
eri valmistajien laitteita voidaan yhdistellä. Ryväkset voivat 
kasvaa aina 64 työasemaan saakka, joskin tavallisin yläraja 
on kahdeksan asemaa keskusmuistia kohti. Myös elektroninen 

posti on tullut kuvaan, jolloin jokainen käyttäjä voi viestiä 
sekä toistensa että keskusmuistin ja kirjoittimen kanssa. 

Lähiverkko toimii samaan tapaan, mutta on mutkikkaampi. 
Välitysnopeudet työasemien, kirjoitinten ja tietolevyjen välillä 
ovat tavallisesti vähintään miljoona bittiä sekunnissa sallien 
useimmiten yli sadan työaseman liittämisen samaan järjestel- 
mään. Kun lisäksi ryväksessä kaikki työasemat liitetään tieto- 
levyihin säteettäisesti, lähiverkko sallii kaiken muotoisia ase- 
telmia kuten esimerkiksi silmukoita. Ne voivat myös käyttää 
kehittyneempiä oheislaitteita kuten laserkirjoittimia, ja niitä 
voidaan myös miltei aina käyttää työasemien väliseen viestin- 
tään (so. elektroniseen postitukseen työasemien välillä). Vaikka 
näin on, ryväksen ja lähiverkon erottaminen toisistaan ei ole 
aina helppoa, varsinkin kun lähiverkon ajatus on vielä melko 
uusi ja kehittymätön. Yleisesti ottaen liittymä lähiverkkoon 
maksaa luokkaa 10000 markkaa, joten tämä jo vähentää pien- 
yrityksen kiinnostusta asiaan. Luvussa 20 käsitellään asiaa 
täydellisemmin. 


Viestintä 


Myös viestintää käsitellään laajemmin myöhemmin, luvussa 21. 
Tässä vaiheessa kuitenkin taas lyhyt katsaus. Useimmat mikrot 
voivat olla yhteydessä toistensa kanssa puhelinlinjojen välityk- 
sellä, kun käytettävissä on ”muunnin” eli ”modeemi” sekä 
viestinnän edellyttämä ohjelmisto. Tämän ei tulisi maksaa 
10000 markkaa enempää kaiken kaikkiaan, ja nopeudet aina 
9 600 bittiin sekunnissa ovat mahdollisia — siis aivan toista 
luokkaa kuin teleksin 50 bit/s. Täten Ad4-sivu tekstiä voidaan 
lähettää vajaassa puolessa minuutissa, joten toimistoissa usein 
keskenään viestivät ihmiset saattavat pitää tietokoneviestintää 
parempana vaihtoehtona kuin teleksiä tai telekopiointia (joista 
enemmän luvussa 11). 

Useimmiten viestintä edellyttää vielä samanlaisia mikroja 
ja yhteistä ohjelmistoa, mikä poistaa mahdollisuuden eri Yri- 
tysten väliseen yleiseen viestintään. Mikrojen, tekstinkäsitteli- 
Jäin ja muiden vastaavien laitteiden yhteinen viestintästandardi 
on kuitenkin saatu aikaan. Se on teleteksi — paljon teleksiä 
nopeampi viestintämuoto, jonka nopeus on 1200 bit/s. Tele- 


147 


teksiä ei pidä sekoittaa teletekstiin, jota myös käsitellään lu- 
vussa 21. Jos teleteksille on käyttöä, on syytä varmistaa lait- 
teen liitäntämahdollisuus. Torch Computers tarjoaa vakiona 
teleksin liitäntää mikroihinsa, ja monet muut ovat seuraamassa 
perässä. Tämän avulla voidaan käyttää mikroa teleksin asemana. 

Mikrojen yhteydessä usein tarjolla oleva mahdollisuus on 
liitäntä teletietopalveluun, jota käsitellään laajemmin luvussa 
22. Tässä on kysymys yhteydestä eri tietokantoihin. Eräs tun- 
netuimpia teletietopalvelun tarjoajia on British Telecom jär- 
jestelmällään nimeltä Prestel. Ellei laitteen toimittaja pysty 
avustamaan tällaisen liitännän aikaansaamisessa, on kenties 
viisaampaa vaihtaa toimittajaa, koska ilmeisesti on kysymyk- 
sessä vakava puute tietojenkäsittelyn taidoissa. 


Automaattinen kuvankäsittely 


Tietokoneet pystyvät tekstin ja lukujen käsittelyn ohella myös 
piirtämään. Automaattista kuvankäsittelyä eli tietokonegrafiik- 
kaa on oikeastaan neljää eri tasoa. Perustasoa edustaa ”lohko- 
kaavioiden” laadinta. Näitä synnytetään näyttöruudulle melko 
suurten merkkien avulla, joiden kokonaislukumäärä on liki- 
pitäen sama kuin mitä ruudulle voidaan saada aikaan. Tämä 
voi olla hyödyllinen esimerkiksi sellaisissa graafisissa esityk- 
sissä kuin pylväsdiagrammeissa. Seuraavalla tasolla on suur- 
tiheysgrafiikka. Kuva saadaan syntymään näyttöruudulle pie- 
nistä pisteistä, kuva-alkioista (pixel, picture element). Näitä 
on tavallisesti näyttöruudussa noin 100000 ja ne ovat paljaalle 
silmälle näkymättömiä. Kolmanneksi tulee värigrafiikka, joka 
on muuten sama paitsi että värit tulevat mukaan edellyttäen 
myös värien toistoon sopivan näyttöruudun. Neljäntenä on 
erittäin suuritiheyksinen grafiikka aina miljoonaan kuva-alki- 
oon saakka näyttöruudulla. Tätä käytetään erikoistarkoituksiin. 
Kaikki automaattiseen kuvankäsittelyyn sopivat tietokoneet 
tarvitsevat sitä varten sopivan ohjelmiston sekä käyttöjärjes- 
telmän. Ohjelma ohjaa konetta sijoittamaan kuva-alkiot asian- 
mukaisiin paikkoihin näyttöruudulla kuvan muodostamiseksi. 
Kuvankäsittelyn käyttöjärjestelmät ja näyttöruudut ovat useim- 
missa mikroissa ja mineissä vakiotavaraa taikka ainakin vaih- 
toehtoina saatavissa. Ne voivat olla varsin hyödyllisiä, joskaan 

niitä ei tulisi yliarvioida. On esimerkiksi mahdollista näyttää 
erilaisia kaaviokuvia jonkin ohjelman yhteydessä, esimerkiksi 
taloussuunnitelmien laadinnassa, ja myös on käytettävissä apu- 
välineitä kuten ohjaussauvoja, joita voidaan käyttää viivojen 
vetoon näyttöruudulle kaavioiden laatimiseksi. 

Xerox on kehittänyt suurtiheysgrafiikkaa erittäin joustavalla 
tavalla hyödyntävän järjestelmän, joka on tarkoitettu liikkeen- 
johdon käyttöön. Siinä esiintyy näyttöruudussa joukko sym- 
boleja, joita tavallisen kohdistimen sijasta osoitetaan välineel- 
lä, jota kutsutaan ”hiireksi”. Tämä on itse asiassa vain pieni 
laatikko, joka on yhdistetty johdon välityksellä tietokoneeseen. 
Kun hiirtä siirretään tasaisella pinnalla, kohdistin liikkuu vas- 
taavalla tavalla näyttöruudulla merkin päälle, jonka edustama 
käsky menee tietokoneelle. Pääte voidaan ohjelmoida tuotta- 
maan myös erilaisia kirjasimia muodostamalla ne kuva-alki- 
oista, ja lisäksi laitteen käyttäjä voi vetää hiiren avulla viivoja 
päätteen ruudulle, jolloin ne oikenevat automaattisesti. Tämä 
tekniikka on tullut käyttöön periaatteessa samanlaisena esi- 
merkiksi Applen ja HP:n laitteissa. 

Neljännen tason erikoisgrafiikkaa käytetään tieteellisiin tarkoi- 
tuksiin. Esimerkki tällaisesta tietokoneesta on ICL Perg (jota 
valmistetaan lisenssillä Yhdysvalloissa Pergin käyttöön). Tämän 
pisteherkkyys on jopa miljoona kuva-alkiota A4-kokoisella 
näyttöruudulla. Näin päästään saman tason pisteherkkyyteen 
kuin numeerisen ladonnan (luku 16) avulla ja saadaan aikaan 
erittäin hyvälaatuisia kirjaimia. Perg on kuitenkin tarkoitettu 
piirustusten ja vastaavien laadintaan. Esimerkiksi, kun sille 
annetaan mittatiedot, se automaattisesti laatii piirustuksen ja 
esittää sen kolmiulotteisena. Pergin temppujen alue on itse 
asiassa suunnaton, viivat oikenevat automaattisesti, ympyrät 
tulevat täysin pyöreiksi, lohkokuviot täyttyvät, ja siinä on myös 
”kyniä” ja ”pensseleitä” kuvioiden korjaamista varten. Syöttö 
tapahtuu erillisen piirtopöydän avulla, johon piirretään” kuvia 
kynän kaltaisella välineellä. Pergin järjestelmä maksaa 24 Mb:n 
kovalevyasemineen yli 100000 markkaa, mutta eri tekniikko- 
jen sulautuessa toisiinsa voidaan ajan mittaan odottaa näiden 
järjestelmien tulevan yleiseen käyttöön ja kenties korvaavan 
kirjasinten muodostamiskykynsä ansiosta tekstinkäsittelyn ja 

jopa latomakoneetkin. 

Käytettävissä on myös jo järjestelmiä värisarjafilmien piirtä- 
miseen. Peruspiirros tehdään piirtopöydälle, jonka jälkeen piir- 
täjä täydentää siihen värit eri vivahteineen. Ohjelma pystyy 
myös täydentämään kahden tilanteen väliset liikkeet, niin että 
Tom ja Jerry voidaan esittää alku- ja loppuasemissaan koneen 
huolehtiessa välillä olevista kuvista. Tämä vähentää valtavasti 
piirtämistyötä. Lyhytfilmit tehdäänkin itse asiassa jo näin. Muita 
tämän tapaisia automaattisen erikoisgrafiikan käyttöalueita 
ovat Rediffusionin lentosimulaattorit sekä Chicagossa toimivan 
arkkitehtitoimiston työ koko kaupungin keskustan taltioimi- 
seksi kolmiulotteisena tietokoneeseen. Tämän järjestelmän avul- 
la arkkitehdit voivat tuottaa kuvia mistä tahansa kaupungin- 
osasta eri kuvakulmissa, simuloida kulkua helikopterilla kau- 
pungin yli taikka ajoa katuja pitkin, ja edelleen he voivat tut- 
kia joidenkin lisärakennusten vaikutuksia lisäämällä ne kuvaan. 

Kuvat voidaan tulostaa eri tavoin. Edellisessä luvussa mainit- 
tuun tapaan voidaan pistematriisikirjoittimella tuottaa perus- 
kuvia pienitiheyksisellä pisteverkolla, ja edelleen on käytettä- 
vissä väripiirtureita, jotka toistavat kaksi tai useampia värejä. 
Suurempaa pisteherkkyyttä haluttaessa otetaan käyttöön useita 
värikyniä käyttävät piirturit, mutta kaikkein tarkimmat kuvat 
ja suurin joustavuus saadaan aikaan sähköstaattisilla kirjoitti- 
milla taikka piirtureilla tai laserkirjoittimilla, joiden hinnat 
alkavat sadan tuhannen seutuvilta. Näitä kuvataan luvussa 8, 
ja laserkirjoittimien merkityksestä puhutaan myös luvussa 19. 
Samaa hintaluokkaa on Datapointin pientietokoneensa kera 
tarjoama järjestelmä värillisten kalvojen piirtämistä varten 
näyttöruudulla olevan kuvan perusteella. 

Kuvia voidaan teknisesti myös siirtää puhelinlinjoja pitkin. 
Analogiasiirto on kuitenkin kovin hidas vaatiessaan suuren 
määrän bittejä suurtiheysgrafiikan aikaansaamiseksi — tavalli- 
sesti luokkaa 400 000 bittiä yhtä näyttöruudullista kohti, joskin 
lohkografiikka on teleteksissä mahdollinen. Digitoinnin tultua 
kuvaan (luvuissa 4 ja 10 puhutaan analogian ja digitaalitek- 
niikan eroista) tietokonegrafiikan siirto tulee käytännölliseksi 
(yritykset voivat vuokrata yksityisiä linjoja omia tarpeitaan 
varten), jolloin vanhat kuvansiirtomenetelmät menettävät kil- 

pailukykynsä. Kysymyksessä on kuitenkin jo eri asia, laitteiden 
yhdentyminen, josta puhutaan enemmän luvussa 19. 

Vaikka tietokonegrafiikalla onkin valtavat näkymät edes- 
sään, on muistettava, että useimmat käyttäjät eivät sitä tar- 
vitse. Vasta aivan viime aikoina on itse asiassa värigrafiikka- 
kin tullut esiin yritysmikrojen tarjonnassa, kun sitä alun perin 
pidettiin tietokonepeleihin kuuluvana erikoisuutena, ja onhan 
se hyödyllinen graafisia esityksiä tuotettaessa. Mutta toisaalta, 
jos sillä ei ole mitään käyttöä, ei ole mitään syytä hankkia täl- 
laisia lisähienouksia turhan päiten. 


Vihjeitä ohjelmien hankintaan 


Oikean tietokonelaitteiston hankinta on jo kyllin hämmentävä 
tehtävä, mutta kone on kuitenkin monessa suhteessa vain yhtä 
hyvä kuin sitä ohjaava ohjelma. Yleinen ohjelmien tarkastelu 
oli luvussa 8, mutta nyt tutkimme yksityiskohtaisesti ohjel- 
mien hankintaa. Ensin kuitenkin vastaus monia maallikkoja 
hämmentävään kysymykseen. Ovatko määrätyt ohjelmat sidot- 
tuja joihinkin laitteisiin vai voidaanko niitä käyttää monilla 
tietokoneilla? Jos voidaan, miten päästään selville eri laittei- 
den ja pakettien käyttömahdollisuuksista? Kerrataksemme lyhy- 
esti luvun 8 ajatuksia, kysymyksessä on periaatteessa kaksi tär- 
keää tekijää: eri tietokoneet käyttävät eri käyttöjärjestelmiä 
ja eri kieliä. Yleisesti ottaen voidaan tietokoneessa käyttää oh- 
jelmaa, jos se on kirjoitettu sen käyttämälle kielelle ja käyttö- 
järjestelmälle. Pieniä vivahde-eroja ja poikkeuksia tästä sään- 
nöstä on, ja joskus on tehtävä joitakin muutoksia ohjelmaan 
sen sovittamiseksi tietokoneelle, ja lisäksi ohjelmien ollessa 
taltioituina tietolevyille standardisoinnin puutteet saattavat ai- 
heuttaa hankaluuksia. 

Mikrokoneet ovat alkaneet yhä lisääntyvässä määrin käyttää 
yhtä ainoata käyttöjärjestelmää nimeltä CP/M, jota käyttäville 
koneille on huomattavan suuri määrä valmiita ohjelmia kauppa- 
tavarana saatavilla. Muutamat hyvin tunnetutkin yritykset ku- 
ten Apple ja Commodore käyttävät omia käyttöjärjestelmiään, 
mutta niillä on paljon ohjelmia suurten käyttäjämäärien takia, 
ja lisäksi ne voidaan saada muutettua käyttämään CP/M:ää. 
Myös eräät, kuten Tandy, ovat alun perin varustetut käyttämään 

useampaa järjestelmää. Todettakoon tämän jälkeen, että eräät 
”kolmannen sukupolven” 16 bitin mikrokoneet, jotka käyttä- 
vät yleensä mainitun käyttöjärjestelmän muunnosta CP/M 86 
taikka järjestelmää MS DOS, eivät uutuutensa takia ole vielä 
keränneet laajoja ohjelmavalikoimia. Tämä on johtanut muu- 
tamat valmistajat tarjoamaan 16 bitin koneisiinsa ”kaksois- 
suorittimia”. Tämä merkitsee yksinkertaisesti sekä 8 että 16 
bitin suorittimien mukana oloa, joiden välillä voidaan tehdä 
siirto mukavasti haluttaessa. 

Sen sijaan käytetyt kielet ovat ostajan kannalta vähemmän 
kiinnostavia, sillä jos sopiva ohjelmapaketti on kirjoitettu ko- 
neen käyttöjärjestelmälle, se melkoisella varmuudella käy sii- 
hen myös kielensä puolesta. Pari muuta käyttöjärjestelmää 
erityisesti monikäyttöä varten ovat MP/M, joka on CP/M:n 
monikäyttöversio 8 bitin järjestelmille, ja UNIX, pitkälle kehi- 
tetty 16 bitin koneiden monikäyttöjärjestelmä. Suuri pientieto- 
koneiden enemmistö ja etenkin tunnetuimmat merkit käyttä- 
vät kuitenkin omia käyttöjärjestelmiään, joten ostaja on sovel- 
lutuksia — etsiessään jossakin määrin sidottu valmistajaan, 
OEM:ään tai järjestelmätaloon. Tämän lisäksi eräillä mikroilla 
on hyvin poikkeavia käyttöjärjestelmiä, ja elleivät ne ole ylei- 
sesti tunnettuja kuten Apple tai Tandy, ei ole helppo löytää 
valmiita ohjelmia, joten ostaja kavahtakoon tällaisia. 

Entä sitten tietokoneen ohjelmointi omin päin tai käyttäen 
ohjelmoijia apuna? Emme suosittele ohjelmien laadintaan ryh- 
tymistä, ellei tarkoituksena ole nimenomaan perehtyä ohjel- 
mointiin eikä vain saada aikaan parhaita mahdollisia ohjei- 
mia, ja silloinkin on tiedettävä, mihin ryhtyy. Lisäksi ohjel- 
moinnin kannalta helpoimmat kielet ovat ajossa hitaimpia. 
Myös kaikenlaisia poppakonsteja kaupataan ohjelmoinnin hel- 
pottamiseen, mutta mutkikkaan asian saamiseen yksinkertai- 
seksi ohjelmaksi ei voi olla mitään oikotietä. 

Sanottuamme tämän toteamme kuitenkin, että eräisiin ohjel- 
miin liittyy varsin helppo mahdollisuus laatia tavallisten ”ali- 
ohjelmien” tapaisia lisiä. Tällainen ”aliohjelma” voi esimer- 
kiksi tekstinkäsittelyn yhteydessä varmistaa, että sanoilla ”hyvä 
veli” alkava kirje päättyy sanaan ”terveisin”, muuten sanaan 
”kunnioittaen”, joskin tällaiset aliohjelmat voivat tietenkin olla 

paljon mutkikaampiakin. Tällaisten ohjelmien laadinta vaatii 
tietenkin taitoa, mutta ei mitenkään liikaa tavallisen älyk- 
kään ja kokeneen käyttäjän kannalta. Emme kuitenkaan halua 
täysin tyrmätä ajatusta omien ohjelmien laatimisesta. Monet 
tekevät tätä hyvällä menestyksellä, joskaan ei ole helppo kuvi- 
tella olevan mielekästä käyttää vähintään samaa aikaa tavan- 
omaisten pakettien kuten kirjanpidon tai tekstinkäsittelyn oh- 
jelmien laadintaan, kuin mitä taitavilta ammattilaisilta on nii- 
hin kulunut. 

Jos kuitenkin tarvitaan erikoisohjelma, jota ei voida ostaa 
valmiina pakettina, voi olla järkevää palkata joku laatimaan 
sitä, joskin ennen tähän kalliiseen ja todennäköisesti melko 
hankalaan tehtävään ryhtymistä on syytä varmistaa, ettei to- 
dellakaan ole olemassa sopivaa ohjelmaa taikka halvempaa 
tapaa asian hoitamiseen. Ohjelma- ja järjestelmätalot voivat 
myös olla hitaita, joten on syytä kirjoittaa sopimukseen ehdot- 
toman tarkka toimitusaika, sillä muuten voi odottavan aika 
tulla pitkäksi. 

Lopuksi vielä yleinen vihje ohjelmiston ostoon. Eräät todis- 
teet viittaavat siihen suuntaan, että erilliseltä toimittajalta oh- 
jelmansa ja laitteensa ostanut käyttäjä on tyytyväisempi kuin 
kokonaispaketin ostaja, joten mahdollisuuksien salliessa on 
tämä seikka syytä ottaa huomioon. Emme kuitenkaan katso 
korostavamme liikaa ohjelmiston ja laitteiston yhteensopivuut- 
ta, jos vaadimme valittavan ohjelman koeajoa laitteistolla, sillä 
useimmat ohjelmat edellyttävät onnistunutta vuorovaikutusta 
laitteiston kanssa toimiakseen kunnolla. Jos siis ohjelma ei 
kuulu laitteen toimittajan normaalivalikoimaan, se on parasta 
pyytää koekäyttöön ennen kauppaa taikka sitten pyytää lait- 
teen toimittajaa tilaamaan ohjelma erityisesti sovellettuna lai- 
tetta varten. Viimeksi mainittu menettely pienentää riskiä, sillä 
erikseen tilattujen järjestelmien osien toimittajat pyrkivät työn- 
tämään syyn epäonnistumisista toistensa niskoille. Koska oh- 
jelmia voi lisääntyvässä määrin tilata myös postitse ja suoraan 
ohjelmien laatijoilta, valinnan mahdollisuudet kasvavat tätä 
myöten laitteiston toimittajan ulkopuolelle. 

Tavallisimpia sovellutuksia ovat kirjanpito, tekstinkäsittely 
(mikron ja ”varsinaisen” tekstinkäsittelylaitteen eroista luvussa 

6), tilaustenkäsittely, ennusteiden laadinta, tietokannan kuten 
postitusluetteloiden hallinta, palkanlaskenta ja varastonvalvon- 
ta. Taaskin on syytä korostaa, että laitteen toimiessa poikkea- 
valla käyttöjärjestelmällä on syytä tarkistaa ennakkoon sovel- 
lutusohjelmien hinnat, koska niissä on suuria hintaeroja ilman 
nähtävää eroa laadussa. 


Kirjoittimien hankinta 


Kirjoitin on laitteistopuolen viimeinen osa, mutta se voi tulla 
kalliimmaksi kuin muut järjestelmään kuuluvat laitteet yhteensä. 
Kirjoittimen hankinta tietokoneen toimittajalta on perusteltua 
ainakin siitä syystä, että jonkin mennessä vikaan ei tarvitse kovin 
kauan riidellä syyllisestä. Koska eri laitteiden toimittajilla on 
taipumus siirtää syy toistensa niskoille, on punnittava erillisen 
oston etuja tätä riskiä vastaan. 

Yksi syy erilliseen ostoon voi olla parempi alennus, joskaan 
yleisesti ottaen ei voi olla mahdollista saada paljon suurempia 
etuja erillisistä pienistä ostoista kuin yhdestä suuresta. Sen 
sijaan on oltava tarkkana sellaiseen toimittajaan nähden, joka 
antaa edullisen tarjouksen esimerkiksi keskusyksiköstä, mutta 
ottaa tappionsa takaisin kirjoittimen korkeampana hintana. 
Paras keino tätä vastaan on pyytää useammalta toimittajalta 
eritellyt tarjoukset kunkin laitteen osalta erikseen, jolloin niitä 
voi vertailla toisiinsa. Usein kokonaissumma on samaa luok- 
kaa, vaikka eri laitteiden hinnat vaihtelevat. Niinpä voi hyvin- 
kin päästä edulliseen kokonaishintaan valitsemalla kirjoittimen 
erillään muusta paketista. 

Ohimennen mainittuna, varsinkin Amerikassa mutta myös 
Euroopassa ovat monet lakimiehet saaneet leipänsä sen risti- 
riitatilanteen ansiosta, että muutamat valmistajat ovat pyrki- 
neet estämään käyttäjiä hankkimasta kirjoittimiaan muualta 
joko kieltäytymällä vastuusta taikka tekemällä ne konekoko- 
naisuuteen sopimattomiksi. Oheislaitteiden sopivuus on ollut 
aina melkoista kiistaa aiheuttava kysymys nimenomaan kal- 
leimmissa hintaluokissa. IBM on suurena toimittajana paljolti 
kulkenut omia teitään ja saanut syytteitä valinnan vapautta 
rajoittavasta toiminnasta. Niinpä Järjestelmän 23 yhteyteen 
ei ole ollut muita sopivia kirjoittimia kuin kaksi kallista omaa 

kirjoitinta, samoin Wangin laitteisiin on ollut vaikeaa löytää 
muita kuin sen omia kirjoittimia. Usein toimittajat lisäksi teke- 
vät tarjouksensa koko pakettia koskevana taikka katsovat kir- 
joittimen kuuluvan ”vakiona” kokonaisuuteen, jolloin kirjoitti- 
men osto erillisenä on vaikeaa. 

Epätavallista ei ole myöskään, että samoja kirjoittimia myy- 
dään eri merkeillä. Monet OEM:t myyvät eri laitteita omilla 
merkeillään niiden ollessa myytävinä myös alkuperäisillä nimil- 
lään, ja usein myös itse tietokoneen valmistajat yhdistävät jon- 
kin verran kirjoittimen omaan kokonaisuuteensa voidakseen 
myydä kaikki saman nimen alla. Tällöin esiintyy suuria hinta- 
eroja, vaikka tällainen yhdistely ei välttämättä aiheuta korkeam- 
pia hintoja. 

Kirjoittimien päävalmistajat ovat Oume (ITT:n omistama) 
ja Diablo (Xeroxin omistama). Kummankin valmistajan mal- 
leja esiintyy monien OEM:ien tarjouksissa muilla nimillä, mutta 
aina niitä kaupataan hienokseltaan korkeampaan hintaan kuin 
muita merkkejä. Muita valmistajia ovat brittiläinen Dolphin, 
Brother, Centronics, Data Products, DRE, Facit, Olympia, 
Olivetti, Fungus (Systimen tuotteita), Fujitsu, General Eletric, 
C Itoh, Malibu, Mannesmann Tally, Tokyo Electric, Ricoh, 
NEC ja Lear Siegler. 


Kirjoittimista etsittävät pääpiirteet ovat seuraavat: 

Kaksoislyönti, mikä matriisikirjoittimella merkitsee kirjoitin- 
pään liikettä kahteen tai useampaan kertaan samaa riviä pitkin, 
jolloin kirjoituksen laatu paranee miltei kirjasinkehän antamaa 
tulosta vastaavaksi. 

Hieno grafiikka, mikä mahdollistaa graafisten esitysten tulos- 
tamisen matriisikirjoittimella. 

Palautuksen nopeutus siten, että rivin loppuessa kirjoitinpää 
ei kulje turhaan rivin loppuun ja säästää siten aikaa. 

Kirjoitus molempiin suuntiin, jolloin kirjoitinpää kulkee vuo- 
rottaiset rivit eri suuntiin säästäen siten palautusliikkeet. 

Puskurimuisti kirjoituksen säilyttämiseksi ennen sen kirjoitta- 
mista. Tämä ottaa vastaan tietoa tietokoneesta ja säilyttää sitä 
kirjoittamista varten. Suuri puskurimuisti (asteikko ulottuu 
muutamasta merkistä tuhansiin saakka) lisää kokonaisnopeutta 

ja vähentää tarvetta taltioida tietokoneen sisäisessä muistissa 
tietoja. 

Säädettävä piikkisyöttö pitää jatkuvan lomakkeen paikoil- 
laan kirjoituksen aikana. Tämä on tarpeen käytettäessä esipai- 
nettuja lomakkeita. 

Keulasyöttö on edellisen kaltainen, mutta yksinkertaisempi 
sopien vähäisempää tarkkuutta vaativiin tehtäviin — eli milloin 
kirjoituksen sallitaan hieman poikkeavan oikealta paikaltaan. 

Kitkasyöttö on tavallisissa kirjoituskoneissa käytetty paperin 
siirtomenetelmä, joka sopii irrallisille lomakkeille. 

Sopivuus kirjoittamiseen ja tulostukseen merkitsee sitä, että 
kirjoittimella on näppäimistö, joten sitä voidaan käyttää tieto- 
koneen syöttö- ja tulostuslaitteena sekä tarpeen vaatiessa Kir- 
joituskoneena. 

Muita tyypillisiä piirteitä ovat automaattinen alleviivaus, 
lihavointi, suhteutettu askellus sekä oikean reunan automaatti- 
nen tasaus. 

Viimeinen tietokoneen kirjoittimen ominaisuus liittyy sen lii- 
täntään. Liitännän avulla saadaan elektroniset laitteet kuten 
keskusyksiköt ja kirjoittimet liitettyä toisiinsa. Näitä on kir- 
joittimien kohdalla neljää lajia, joten kirjoitinta erikseen ostet- 
taessa on tarkistettava sen sopivuus liitäntään. Nämä neljä ovat: 
RS 232 C (sarjaliitäntä, myös V-24); IEEE; 20 mA; sekä Centro- 
nics (rinnakkaisliitäntä). 

Lopullinen valinta riippuu luonnollisesti käyttötarpeista. Jos 
halutaan hyvää laatua ja suurehkoja nopeuksia, on varaudut- 
tava maksamaan enemmän. Nopea laatukirjoitin maksaa yli 
15000 markkaa. Jos kirjoituksen laatu ei kuitenkaan ole ehdot- 
toman tärkeä, kannattaa harkita pistematriisikirjoitinta, ja jot- 
kin näistä mahdollistavat jopa niin hyvän laadun, että sitä voi- 
daan pitää kirjeenvaihtoon kelvollisena, vaikka kirjasinkehän 
tasolle se ei riitäkään. Kirjoitettaessa esipainetuille lomakkeille, 
kuten esimerkiksi tehtäessä palkkaluetteloita tai laskuja, nopeus 
ja tarkka piikkisyöttö ovat korkeaa laatua tärkeämpiä, ja nopea 
matriisikirjoitin kykenee silloin kilpailemaan kustannuksissa. 
Jos taas tavoitteena on hyvä laatu halpaan hintaan, vastaus 
on hidas kehäkirjoitin, joka kenties kuluttaa yli kolme minuut- 
tia sivua kohti, tai sitten valinta voi kohdistua tulostimeksi 

sopivaan elektroniseen kirjoituskoneeseen. 

Yhteenvetona todettakoon siis, että haluttaessa kirjeenvaihto- 
tasoista laatua valinta kohdistuu kirjasinkehällä varustettuun 
kirjoittimeen, nopeutta haluttaessa taas pistematriisikirjoitti- 
meen, jossa on mieluiten vähintään 9x7 tai 9x9 pisteen matriisi. 
Jos halutaan sekä nopeutta että laatua, silloin kompromissi 
voi olla kaksoislyöntiin pystyvä pistematriisikirjoitin, joskin 
kahden eri koneen valintakaan ei ole kenties huono ratkaisu, 
sillä tähän hyvin monet päätyvät. 


Kirjoitintarvikkeet 


Tietokoneen kirjoittimissa tarvittavaa paperia on yleensä kol- 
mea lajia, taivutetut jatkuvat lomakkeet, eli ketjulomakkeet, 
rullatavara ja irralliset sivut. Ensinnä mainittu on tavallisin 
tietokoneiden kirjoittimissa. Rullapaperi on yleensä halvempaa 
ja sopii hyvin käytettäväksi silloin, kun ei ole tarpeen käyttää 
esipainatuksia. Irtosivuja taas käytetään tavallisesti tekstin- 
käsittelyn tarpeisiin (esimerkiksi kirjelomakkeet). Irtosivut vaih- 
detaan joko käsin yksi kerrallaan tavallisen kirjoituskoneen 
tapaan taikka käyttämällä automaattista syöttölaitetta (hinnat 
vaihtelevat vakiovarusteesta useihin tuhansiin markkoihin). Täl- 
lainen syöttölaite on erittäin hyödyllinen kirjoitettaessa joukko- 
kirjeitä yrityksen esipainetulle kirjelomakkeelle, joskin syöttö- 
laitteiden laadussa on suuria eroja, joten valinta on tehtävä 
hyvin huolellisesti (ne eivät ole suinkaan ehdottoman toiminta- 
varmoja). Vaihtoehtona automaattiselle syötölle voidaan har- 
kita lomakkeiden tilaamista painosta jatkuvalle paperille rul- 
lattuina, mikä kuitenkin lisää paperikustannuksia (miltei kak- 
sinkertaisiksi), joten tämä kustannus on asetettava laitesäästöjä 
vastaan. 

Kirjoitinpaperien painatus tapahtuu yleensä erikoisliikkeissä, 
ja hyvin monia vaihtoehtoja on tarjolla. Tavallisinta on lasku- 
lomakkeiden painattaminen ketjulomakkeiksi, mutta tätä voi- 
daan soveltaa myös kirjelomakkeisiin. Viimemainittujen vaikeu- 
tena on lomakkeeseen syntyvä epätasainen revintäreuna (piikki- 
tai neulasyötön vaatiman reunan poiston jälkeen), joskin se 
voidaan tasoittaa. Suurten määrien ollessa kysymyksessä voi- 
daan hankkia automaattinen leikkuri lomakkeiden erottami- 

seen. Postitushuone voidaan järjestää jatkuvaa toimintaa sil- 
mälläpitäen niin, että työlinja mekanisoituu kirjoittimesta val- 
miisiin kirjeisiin saakka. Lomakkeiden painatus on yleensä 
aikaavievää, joten on syytä hankkia riittävä määrä tarjouk- 
sia ajoissa, jotta kallis järjestelmä ei joutuisi odottamaan pape- 
ria. 

Kirjekuorien syöttö kirjoittimiin on aina ollut hankala on- 
gelma, joka on usein ratkaisu kirjoittamalla osoitteet tarra- 
lapuille ja kiinnitetty nämä kuoriin käsin tai mekaanisin keinoin. 
Eräs kalliinpuoleinen ratkaisu on sijoittaa kuoret jatkuvalle 
nauhalle. Pari ratkaisua on kuitenkin käytettävissä ongelman 
ratkaisemiseen — joskaan ei halvalla. Ensimmäinen on erityi- 
sesti kuorien painatukseen suunniteltu laite, joka syöttää ne 
automaattisesti. Lukuunottamatta matriisikirjoittimiin tehtyjä 
ratkaisuja tällainen erikoiskone maksaa 40000 markan luok- 
kaa. Toinen mahdollisuus on erillinen kuorien syöttölaite ta- 
valliseen kirjoituskoneeseen asennettavaksi. Näitä on Ame- 
rikassa ollut käytössä vuodesta 1982 alkaen. Kumpikin rat- 
kaisu voi olla hyvin edullinen paljon kirjeitä lähettävälle yri- 
tykselle. Postituslaitteita käsitellään yksityiskohtaisemmin luvussa 
17. 

Kirjoitinta ostettaessa on otettava huomioon eräs päivän- 
selvä, mutta usein unohdettu asia, nimittäin, että kykeneekö 
se käsittelemään kaikkia tarvittavia paperikokoja, vaadittuja 
kirjoitusleveyksiä ja riittäviä määriä. Kitkasyöttö on tarpeen 
irtosivuja käytettäessä. Neulasyöttöä käytetään jatkuvalla pape- 
rilla, kun taas säädeltävä piikkisyöttö tarjoaa enemmän jousta- 
vuutta ja tarkkuutta erikokoisten lomakkeiden käytössä. 


Huolto 


Hankintapäätöksen kypsyessä tähän saakka on harkittava huol- 
toa. Tavallisimmin tulee tällöin kysymykseen laitteen toimit- 
taja varsinkin tämän ollessa suuri suoramyyntiliike, mutta kol- 
mas osapuoli on myös mahdollinen. Sopimukset vaihtelevat 
yksinkertaisesta peruskorjauksesta aina varakoneen lainaami- 
seen saakka. Kustannukset ovat tavallisesti 10-17,5 % järjes- 
telmän hinnasta sopimuksen lajista riippuen. On huomattava, 
että vaikka laitteiden hinnat ovat pudonneet, huollon kustan- 

nukset eivät ole, joten prosenttiosuus pyrkii kasvamaan. Ennen 
laitteen hankintaa on aina varmistettava huoltosopimus sekä 
kolmannen osapuolen ollessa kysymyksessä myös takuuajan 
pituus ja vastuu sinä aikana. Toimittajalta voi myös pyytää 
tietoja aikaisemmista asiakkaista ja näiden mielipiteistä. Myös 
jos laitteiston toiminta on elintärkeä, on syytä varmistaa huol- 
lon saannin viiveaika. Tästä ei aina ole mahdollista saada 
takuuta, mutta myöskään ei ole välttämätöntä suostua toimitta- 
jan suosittelemaan huoltoliikkeeseen, sillä vaihtoehtoja on tar- 
jolla, jos vain aikaa etsimiseen riittää. Mutta jos toimittaja on 
valmis huolehtimaan huollosta, on eduksi pitäytyä tässä ainakin 
siitä syystä, että siten syntyy jatkuva yhteys. 

Myös ohjelmistoon tarjotaan tavallisesti huoltopalvelua, ja 
se voikin olla hyvin hyödyllinen. Sopimus kattaa tavallisesti 
tietolevyn satunnaisen turmeltumisen sekä ohjelmassa esiinty- 
vät virheet ja mahdollisesti myös myöhemmät parannukset. 


Opastus 


Seuraava kysymys koskee opastusta laitteiden käyttöön — taikka 
pikemminkin sen puutetta. Mikron hinta sisältää vain harvoin 
opastuksen, joskin koneen ja ohjelman ohella seuraa käsikirja. 
Vastoin yleistä luuloa mikron käytön oppiminen on helppoa, 
mutta ennen kauppaa on syytä perehtyä käsikirjaan huolella. 
Jotkin niistä on kirjoitettu huolellisesti, mutta surkeitakin on. 
Myyjät eivät aina suinkaan ole yhtä hyviä laitteiden asenta- 
jia ja tukitoimista huolehtijoita kuin myyjiä, joten on aihetta 
varmistautua myyjän kyvyistä tässä suhteessa. Kohtuudella 
on todettava, että tunnetut merkit kattavat muuten samoilla 
ominaisuuksilla varustettuihin kilpailijoihinsa nähden parem- 
min takuun ja opastuksen. Ei tämäkään opastus silti kovin 
korkeatasoista ole, ja monet parhaista mikrokauppiaista anta- 
vat hyvää opastusta maksua vastaan. 

Onhan nykyään myös monenlaista atk-koulutusta saatavana. 
On kenties kuitenkin vaikea saada juuri suunnitellun merkin 
käytön kannalta sopivaa opastusta, ja lisäksi kursseilla pyrkii 
olemaan korkeahko hinta. Pelkästään johonkin yleiseen liik- 
keenjohdolle tarkoitettuun korpihotelliseminaariin osallistumi- 
nen e1 tuo kustannuksiaan takaisin, vaikka ne sinänsä voivat 

olla erinomaisia ohjelmiltaan. Kenties tämän kirjan lukujen 
8 ja 9 lukeminen antaa paljon enemmän kuin tällainen semi- 
naari, joskaan kirjan mukana ei seuraa seminaarin lounaita! 


Tietokoneen tarvikkeet 


Yleensä tietokoneen myyjä tyrkyttää samalla kaikkia mahdollisia 
tarvikkeita. Näiden hankinnasta on jo puhuttu, ja ympärilleen 
katselemista on syytä edelleenkin korostaa. Tämä koskee esi- 
merkiksi tietolevyjä, kirjoittimen nauhoja jne. Levyjen hankin- 
noissa on mahdollista päästä huomattaviinkin säästöihin. Useim- 
mat laitteiden myyjät kaupittelevat ”omia” levyjään, vaikka 
nämä on miltei aina ostettu joltakin kolmannelta osapuolelta. 
Useimmat tietokoneet käyttävät kuitenkin ”IBM-spivia” levyjär- 
jestelmiä ja levyjä, ja muutkin järjestelmät ovat yleensä hel- 
posti monilta toimittajilta saatavissa. Levyjen etsinnässä ei ole 
tarpeen muuta kuin tietää käytettävien levyjen tyyppi ja tiheys 
(esim. kaksipuolinen, kaksinkertainen tiheys). 

Levyjen hinnoissa voi olla suuria eroja, ja varsinkin tieto- 
koneiden toimittajien ”omat merkit” pyrkivät olemaan kaikkein 
kalleimpia ilman todellista laatueroa. Vaikka nämä hintaerot 
eivät suuria merkitse yhden levyn hinnassa, niistä kertyy näkyvä 
summa jo kohtuullisellekin käyttäjälle. Eräiden levyjen kanssa on 
kuitenkin ollut hiukan vaikeuksia, joten on syytä kokeilla 
levyjä jollakin vähemmän tärkeällä aineistolla ennen merkin 
valintaa. Lisäksi eräät valmistajat pyrkivät teknisin keinoin ra- 
joittamaan mahdollisuuksia hankkia levyjä vapaasti omien levy- 
jensä eduksi, joten on syytä ottaa tämä huomioon jo ennen 
kaupan tekoa. Laitteiston valinnassa on myös hyvä tarkistaa, 
ovatko tähän sidotut levyt mahdollisesti muita kalliimpia. 


Mikrojen ja minien toimittajat 

Muutama sana mikro- ja minimarkkinoiden johtotähdistä voi 
tässä vaiheessa olla paikallaan. Markkinoilla on oikeastaan 
viisi toimittajatasoa. Esinnäkin perinteiset tietokoneiden valmis- 
tajat, suuret ja pienet, jotka ovat kiirehtineet mukaan ottamaan 
osuutensa alapään hintaluokista. Toiseksi tavalliset toimistovä- 
lineiden toimittajat, joista jotkut ovat olleet tietokoneiden 
myyjiä jo jonkin aikaa, mutta joista useimmat ovat vasta 

1980-luvun kiivaan kehityksen melskeissä havainneet tarpeelli- 
seksi kehittää tuotteita, joita toimistoautomaation kehitys heidän 
mielestään edellyttää. Kolmanneksi uusi mikrojen toimittajakunta, 
joka alkoi toimintansa harrastelu- ja kotimikrojen valmistajina 
ja jotka itse asiassa panivat koko pelin matkaan. Neljänneksi 
alan ”uudet pojat”, joihin lukeutuvat myös monet vähemmän 
tunnetut markkinoiden siivellä kiivenneet harrastelijat sekä eri- 
tyisesti mikroinnostuksen hyödyntämiseksi perustetut pienyrityk- 
set. Lopuksi Kauko-Idän maiden uhka. Japanilaiset eivät ole 
tyytyneet täyttämään lännen markkinoita pelkästään hifi-laitteil- 
la, autoilla, televisioilla ja kopiokoneilla, vaan haluavat saada 
osuutensa myös mikrotietokoneiden markkinoista. Muutama 
sana kustakin luokasta antaa mielikuvan markkinoista. 

Suuret tietokoneiden valmistajat, niin suurkoneiden kuin mini- 
koneidenkin valmistajat, ovat viime vuosina alkaneet työntyä 
mikrokoneiden ja pientietokoneiden alimpien hintaluokkien mark- 
kinoille. Vaikka ne myyvät edelleenkin entisiä koneitaan suo- 
raan taikka järjestelmätalojen kautta, mikroja ne myyvät välit- 
täjien avulla. IBM on jo onnistunut valtaamaan Amerikan 
markkinajohdon henkilökohtaisellaan, jota myydään ainakin 
Searsin ja Computerlandin kautta. ICL alkoi vuonna 1982 
valmistaa lisenssillä omaa malliaan RAIR-mikrosta myyden sitä 
myös välittäjien kautta. Pienehkö brittiläinen valmistaja Systime 
kehitti vuonna 1981 halvan mallin neljän päätteen järjestel- 
mästään, ja Digital, Wang ja Burrouhgs ovat lähteneet mukaan 
mikrokilpaan. 

Useimmat suurista nimistä myyvät myös mikrojen ohella hal- 
poja minikoneita, jotka eivät pysty paljon kummempaan kuin 
mikrotkaan, paitsi että ne eräissä tapauksissa ovat helpommin 
laajennettavissa. Muutamilla mineillä on kuitenkin sellaisia oh- 
jelmia, jotka eivät sovi muille laitteille. Tämä pitää erityisesti 
paikkansa Digitalin ja sen laitteista koottujen järjestelmien 
kohdalla, joita varten on olemassa suuret määrät erikois- 
ohjelmia. Muulta osin yhden käyttäjän mikrojen omistajat ovat 
kuitenkin tehneet paremman kaupan. 

Muutamat perinteisistä toimistolaitteiden valmistajista ovat 
tehneet tietokoneita jo jonkin aikaa. Xerox on tehnyt tekstin- 
käsittelylaitteita jo vuosia, ja Adler ja Olivetti ovat valmista- 

neet pöytätietokoneita jonkin aikaa. Niiden uudet tarjoukset 
ovat sovittautuneet halvempaan hintatasoon, ja niitä myydään 
välittäjien ja käytännöllisesti kaikkien mahdollisten toimisto- 
laitteiden myyjien kautta. Xerox toi mikronsa 820 markkinoil- 
le vuonna 1981 ja Olivetti 16 bitin henkilökohtaisen tietoko- 
neensa M 20 vuonna 1982. Ilmauksena markkinoiden uudesta 
suuntauksesta M 20 omaa paremmat ominaisuudet kuin Olivetin 
yhden käyttäjän tietokone, joka kuitenkin on kolme kertaa 
niin kallis. Adler, Facit, Olympia, Philips, Kienzle ja Kalamazoo, 
jotka kaikki ovat alkaneet uransa käsikäyttöisten taikka sähkö- 
mekaanisten toimistolaitteiden valmistajina, tarjoavat nyt aina- 
kin yhden käyttäjän mikroja, jopa eräissä tapauksissa monipuoli- 
sempiakin laitteita. Mutta niin kuin usein on suurten nimien 
kohdalla, jotka myyvät mikrojaan suoraan (mikä pyrkii lisää- 
mään kustannuksia myyntipalkkioiden takia), niiden hinnat ovat 
yleensä vähemmän tunnettujen samantasoisten koneiden valmista- 
jien hintoja kalliimpia. 

Parhaiten tunnettuja mikromaailman nimiä ovat kuitenkin 
alkuperäiset valmistajat — Apple, Commodore ja Tandy (Radio 
Shack). Kaikki nämä toimittajat työnsivät markkinoille vielä 
vuonna 1982 ”toisen sukupolven” koneita — pikemminkin koti- 
tietokoneittensa laajennuksia kuin tarkoituksellisesti liike-elämän 
tarpeisiin rakennettuja koneita — ja uudet kilpailijat ovat hypän- 
neet pukkihyppyä niiden yli niin ylä- kuin alapuoleltakin. Commo- 
dore on tosin vuonna 1983 myynyt erittäin hyvin uutta 64 
kilon malliaan, mutta Applen Lisa ei ole täyttänyt odotuksia. 
Niinpä IBM on lisännyt markkinaosuuksiaan Yhdysvalloissa 
henkilökohtaisellaan 8 %:sta vuonna 1981 ensin 26 %:iin vuonna 
1982 ja jopa 35 %:iin vuonna 1983, kun Apple on samaan 
aikaan pudonnut vauhdilla 41 %, 27 % ja 24 % vuoteen 
1983. Apple on kuitenkin yrittämässä uudella Macintosh- 
mallillaan, jonka hinta Yhdysvalloissa on 1995 dollaria eli 
noin 12 000 markkaa, ja sen kanssa samoja ohjelmistoja käyt- 
tävällä Lisa II:lla, joka on halvempi kuin Lisa I. 

Kilpailukykyisimpiä tarjouksia tulee kuitenkin uusilta, pieniltä 
valmistajilta, jotka pystyvät joustavammin mukautumaan mark- 
kinoihin kuin suuret yhtiöt. Tunnetuimpia näistä ovat amerik- 
kalainen Osborne, joka tuotti suuret määrät halpaa kannet- 

tavaa mikroa, mutta joutui lopulta vuonna 1983 vararikkoon, 
sekä toinen amerikkalainen Sirius, jonka perusti vanha Commo- 
doren suunnittelija Chuck Peddle, brittiläinen Torch, Lucasin 
omistama Nascom, RAIR, jonka ”musta laatikko” sisältää 
kovalevyaseman ja jota myös ICL valmistaa lisenssillä, Digico ja 
Comart. 

Lopuksi tulevat japanilaiset, jotka kärkkyvät innokkaina tilai- 
suutta käyttää hyväkseen valtavia tuotanto- ja markkinointi- 
kykyjään. Japanilaiset tarjoukset tulevat lähinnä vanhoilta tunne- 
tuilta tietokoneiden valmistajilta kuten NEC, Hitachi, Toshiba ja 
Fujitsu sekä yleisiltä elektroniikka-alan valmistajilta kuten Sharp, 
Panasonic ja Canon. Lisäksi on muutama pieni mikrospesialisti 
kuten Sord. Monien japanilaisten yhtiöiden jälleenmyyjät taikka 
niiden omat jakelukanavat ovat ylihinnoitelleet nämä tuotteet 
siinä määrin, että alku ei ole ollut markkinoiden valtaamisen 
kannalta kovin lupaava. 

Vuosi 1983 toi kuitenkin suunnattoman ryntäyksen mikro- 
markkinoille, joten edellä annetut viitteet eivät kykene mitenkään 
kartoittamaan todellista tilannetta, joten ostaja älköön rajoittako 
valintaansa näihin malleihin. 


Tietokonemaailma 


Ennen kuin lopetamme katsauksemme mikro- ja minitietokonei- 
siin, on kenties mielenkiintoista tarkastella lyhyesti tietokone- 
maailmaa kokonaisuudessaan. Tunnettu asiahan on, että IBM on 
maailman suurin tietokoneiden valmistaja, jonka myynti on 
samaa luokkaa kuin muiden yhteensä. Se ohitti 1950-luvulla 
Remington Randin, joka sulautui Sperryyn, ja taisteli vimmatusti 
niinkin eri tyyppisten yritysten kanssa kuin Ford Motors (ty- 
täryhtiönsä Philcon kautta), General Electric, Honeywell, Bur- 
roughs ja NCR. Toiset näistä yrityksistä olivat tunnettuja toimis- 
tokoneiden valmistajia, jotka siirtyivät tietokonealalle hankki- 
malla omistukseensa pieniä, vaikeuksissa olevia huipputekniikan 
yrityksiä. Muut olivat yleisiä sähkö- tai elektroniikka-alan 
yrityksiä, joiden mielestä tietokoneala oli lupaava. Kaikki ne 
kärsivät suunnattomia tappioita aina 1970-luvulle saakka, kun 
taas IBM kasvatteli koko ajan voittojaan. Muutamat putosi- 
vat kelkasta — RCA:n tietokoneosasto sulautui Sperry Univaciin 

ja GE:n tietokoneosasto Honeywelliin. Kaikki yrittivät kilpailla 
IBM:n kanssa koko kentän alueella, mutta joutuivat keskit- 
tämään suurimman osan toimintaansa erikoisalueille — Bur- 
roughs pankkitoimeen, NCR vähittäiskauppaan, Sperry lento- 
toimintaan jne. IBM:n ei voida väittää todella koskaan olleen 
teknisesti edellä kilpailijoitaan, mutta se voitti nämä aina erin- 
omaisella myynti- ja palveluorganisaatiollaan. 

Kuusikymmentäluvulla kilpailua alkoi esiintyä aivan uusien 
yritysten taholta, jotka käyttivät hyväkseen IBM:n tuotelinjoissa 
olleita markkinarakoja. Eräiden Sperry Univacin palveluksesta 
eronneiden tiedemiesten viisikymmentäluvun lopulla perustama 
Control Data onnistui kiipeämään aivan huipulle saakka teke- 
mällä Yhdysvaltain hallituksen kanssa suuren kaupan kehitty- 
neistä tietokoneista IBM:n samaan aikaan ajaessa vielä suurten 
koneiden linjaansa. Kuusikymmentäluvun alussa Digital Eguip- 
ment Corporation (tavallisimmin DEC tai Digital) valloitti 
markkinoiden — alapään teknisiin laboratorioihin tarkoitetulla 
pientietokoneellaan — jonka hinta oli vain parinkymmenen 
tuhannen dollarin luokkaa. Muutaman Digitalin entisen johtajan 
perustama Data General tunkeutui myös eräiden muiden yhtiöi- 
den kera minikonemarkkinoille satojen muiden yritysten samaan 
aikaan aloittaessa oheislaitteiden myynnin tai vuokrauksen. 
Mutta tuhannet myös epäonnistuivat, niiden mukana Xerox sen 
yrittäessä porautua suurkonemarkkinoille seitsemänkymmentä- 
luvun alussa. Onnistumisen salaisuus näyttää olleen pysyttäy- 
tyminen erossa kilpailusta IBM:n kanssa koko kentän leveydeltä 
ja keskittyminen johonkin kapeaan erikoisalueeseen. 

Tilanne Yhdysvaltain ulkopuolella ei ollut paljonkaan eroava. 
IBM aloitti valmistuksen Euroopassa kuusikymmentäluvulla ja 
omisti vapaan maailman markkinoista kaikkialla yli 50 %. Sak- 
sassa vain Siemens ja Nixdorf, Ruotsissa vain Data Saab (sit- 
temmin osa Ericssonia) ja Ranskassa Cii Honeywell-Bull (De 
Gaullen henkiinherättämä yritysjätti, johon Honeywell saatiin 
vastuumieheksi) pystyivät tarjoamaan jonkinlaista vastarintaa. 
Kaikkialla oli maisemaa rumentamassa yrityksiä, jotka hallitusten 
avustuksella olivat yrittäneet = voittaa IBM:n ja joko olivat 
epäonnistuneet tai joutuneet isompien huostaan. Cii ja Bull 
Ranskassa sekä Olivetti Italiassa valmistivat onnistuneita suur- 

koneita, mutta epäonnistuivat silti ja joutuivat suurten tappi- 
oiden jälkeen joko siirtymään pois suurkoneista taikka hakeu- 
tumaan toisten yritysten yhteyteen. Vain Englannissa ja Japanissa 
on tilanne toinen. Englannissa muodosti kuusikymmentäluvulla 
joukko tietokoneyrityksiä (mm. English Electric, joka rakensi 
vuonna 1953 maailman ensimmäisen toimistotietokoneen Lyon- 
sille nimeltä ”Lyons Electronic Office — LEO) yrityksen nimeltä 
ICL, joka on onnistunut valtaamaan kotimarkkinoistaan enem- 
män kuin IBM ja vie myös runsaasti tuotteitaan muihin Eu- 
roopan maihin. Huolimatta viimeaikaisista ongelmistaan ICL tun- 
netaan tuotteistaan ja on myös eräillä aloilla tuottanut IBM:lle 
lisenssituotteita. Japanissa on hallitus kannustanut joitain yrityk- 
siä, joista mainittakoon Fujitsu, Toshiba, NEC ja Hitachi, tais- 
telemaan IBM:ää vastaan, joka onkin lopulta menettänyt yksin- 
valtiaan asemansa maassa. 

Seitsemänkymmentäluvun loppupuoli on tarjonnut hyviä Kil- 
pailumahdollisuuksia. Erityisesti Digital, Datapoint ja HP ovat 
vallanneet enemmän minimarkkionoita kuin IBM. Myös oheis- 
laitteiden valmistajat ovat olleet innokkaasti liikkeellä, ja monet 
uudet yritykset ovat päässeet pinnalle toimistokoneiden alapään 
ja kotitietokoneiden markkinain kasvun takia. Hyödyntäen 
mahdollisimman hyvin uutta mikrosirutekniikkaa ovat sellaiset 
yritykset kuin Apple, Commodore ja Tandy avanneet uusia 
alueita, kun samaan aikaan toimistojärjestelmien kehitys on tar- 
jonnut Xeroxille ja Wangille ja monille muille tilaisuuden tuo- 
da markkinoille tekstinkäsittelylaitteita, jopa paremmalla menes- 
tyksellä kuin itse IBM. 

Kilpalijat ovat panneet IBM:n lujille myös suurkoneiden koh- 
dalla tarjoamalla ”suoraankytkettäviä” laitteita, joissa on voitu 
käyttää IBM:n ohjelmistoja sellaisinaan ja jotka on siten voitu 
ottaa käyttöön entiseen IBM-ympäristöön. Ne ovat saaneet 
aikaan tämän käyttämällä viimeisintä tekniikkaa, jota IBM ei val- 
tavista ponnistuksistaan huolimatta ole kyennyt saavuttamaan. 
Honeywell aloitti tämän tarjoamalla kuusikymmentäluvulla lait- 
teilleen mahdollisuuden hyödyntää IBM:n ohjelmia. Vuonna 1976 
Gene Amdahl, joka lähti IBM:ltä monien ajatustensa siellä 
kohdatessa vastustusta, alkoi valmistaa menestyksekästä sarjaa 
IBM:n laitteisiin sopivia koneita, mitä linjaa moni muukin 

valmistaja on sittemmin seurannut. 

Huolimatta kaikesta tästä kilpailusta IBM pyörittelee sadan 
miljardin markan liikevaihtoa muiden kilpailijain — Burroughs, 
Dec, Control Data, NCR, HP, Sperry ja Honeywell — pääs- 
tessä tuskin = kymmenenteen osaan siitä. Samoilla tasoilla 
liikkuvat Amerikan ulkopuoliset yritykset kuten ICL, Cii Honey- 
well-Bull, Hitachi ja Fujitsu. Jopa mikrojen valmistajista kaik- 
kein onnistuneimmat, Apple, Commodore ja Tandy, ovat pääs- 
seet mikrotietokonelinjoillaan hädin tuskin parin miljardin 
markan tasolle. 

Brittiläiset yritykset eivät ole onnistuneet kovinkaan huo- 
nosti alimman tason minikoneilla ja hajautetuilla järjestelmil- 
lä. Esimerkiksi Rediffusion on televiotehtailijan maineestaan huo- 
limatta myös melkoinen minitietokoneiden ja päätteiden tuottaja. 
Sinclairin kotitietokoneet, joita tosin ei voida pitää liike- 
elämään sopivina, ovat onnistuneet alkuvuosinaan 1982 seutuvilla 
saavuttamaan maailman eniten myydyn koneen maineen. Plesseyn 
nimeä ei yleensä yhdistetä tietokoneisiin, mutta televiestintä- 
yhteyksiensä takia se luetaan yleisen ”tietotekniikan” alueella 
15 parhaan joukkoon ja tietokonealallakin kahdenkymmenen 
joukkoon Euroopassa. Se tekee Yhdysvalloissa Digitalin ohjel- 
mistoon sopivia minikoneita (Digitalin johtavasta asemasta mini- 
koneiden alueella johtuen paljon ohjelmia laadittiin sen käyttö- 
järjestelmiä varten, joten myös monet laitteiden valmistajat 
ryhtynyt kehittämään sen keskusyksikköön sopivia järjestelmiä), 
joita myy Plessey Peripheral Systems. Englannissa se myy Plessey 
Microsystemsin kautta laajoja toimistojärjestelmiä, tuotantosuun- 
nittelujärjestelmiä ja mikrotietokoneita. Plesseyn nimellä ei 
myydä pöytätietokoneita, vaan niitä valmistetaan välittäjille ja 
järjestelmätaloille, mutta sen sijaan se kehittelee digitaalivaihtei- 
siinsa ja muihin televiestintälaitteisiinsa sopivia tekstinkäsittelyn 
laitteita sekä mikro- ja minitietokoneita. 

Ferrantia ei myöskään tunneta erityisesti tietokoneyhtiönä, vaikka 
se rakensikin jo viisikymmentäluvulla ensimmäisen Englannissa 
valmistetun toimistotietokoneen, mutta se on kyllä suuri tekijä 
alalla, joskin se on keskittynyt lähinnä sotilaskäyttöön tarkoitet- 
tuihin tietokoneisiin. GE:llä on joukko suurten tietokoneiden 
alapään laitteita, joita käytetään pääasiassa tuotannonsuunnit- 

telun järjestelmiin sekä Prestelin tiedonhallintajärjestelmiin. Sekä 
GE että Ferranti ovat myös maailman johtavia asiakkaita 
räätälöityjen puolijohdesirujen valmistajia, millä tarkoitetaan 
joihinkin erityisiin tarkoituksiin valmistettuja siruja yleiskäyttöis- 
ten sijasta. Sinclair ZX 81 kotitietokone esimerkiksi alkoi 
uransa ZX 80 -mallina yleissirujen varassa, mutta myyntimää- 
rien kasvaessa Ferranti valmisti sille monta yleissirua korvaavan 
erikoissirun. 

Mutta kaiken tämän jälkeen on tärkeää todeta, että yksi 
syy monien valmistajien ilmestymisen tietokonemaailmaan on 
useimpien osien helppo saanti suoraan hyllyiltä. Tuskinpa kukaan 
valmistajista tekee itse kaikkia tarvitsemiaan osia, vaan monet 
ovat pelkkiä kokoonpanijoita. Mikrosuorittimia ja muistisiruja, 
näyttöruutuja, näppäimistöjä, levyjä ja kirjoittimia valmistetaan 
miltei aina sen päätuottajan väreistä huolimatta alun perin 
muualla. Jopa IBM:kin ostaa henkilökohtaisensa suorittimen, 
ja miltei ainoaksi, japanilaisia lukuunottamatta, jotka valmistavat 
Itse suurimman osan järjestelmistään — niin sirut kuin levyt 
ja kirjoittimet — jäävät Digital ja HP. 


Yhteenveto tietokoneista 


Nämä luvut on tarkoitettu yleiseksi johdatukseksi ja oppaaksi 
tietokoneisiin ja erityisesti mikrotietokoneisiin. Markkinoilla on 
suunnaton määrä alimpien hintaluokkien järjestelmiä erilaisine 
vaihtoehtoineen, ja niinpä koko aihe tuntuu käytännön ihmisestä 
pelottavalta ja hämmentävältä. Toisaalta pienet tietokoneet tule- 
vat pian näyttelemään keskeistä osaa toimistoelämässä ja ovat 
monissa tapauksissa jo siihen päässeetkin. Kuten tämän kirjan 
osassa 4 selvitellään, ne tulevat korvaamaan useimmat nykyisin 
tunnetut toimistokoneet 1980-luvun ”yhdentyneessä” toimistossa. 

Tietokonetta hankittaessa on kuitenkin pidettävä mielessä 
muutamia tärkeitä asioita. Lehdessä What to Buy for Business 
esitettyjen tutkimusten mukaan yritykset ostavat nykyisin ennä- 
tysmääriä pieniä tietokoneita — yleensä hyvällä menestyksellä. 
Suuri osa näistä on ensikertalaisia, mutta silti ne ovat havain- 
neet tietokoneiden aiheuttaneen melkoisen tuottavuuden kohoa- 
misen ja vain vähän henkilöstöongelmia. Koneita pidetään luo- 
tettavina, ja tavallisimmin mainittuja ongelmia eivät ole itse ko- 

neiden puuttellisuudet vaan toimittajien useinkin huolimaton suh- 
tautuminen jälkihuoltoon. 

Kaikkein tyytyväisimpiä ostajia olivat kuitenkin ne, jotka 
käyttivät jonkin verran aikaa järjestelmänsä valintaan. Aivan 
pienenkin tietokoneen hankintaan tulisi uhrata kahden tai kol- 
men päivän työ, jolloin on varauduttava menemään johonkin 
katsomaan koneen toimintaa. Neljää tai viittä konetta tutkineet 
käyttäjät olivat miltei aina tyytyväisempiä lopputulokseen kuin 
yhtä tai kahta tutkineet taikka entiseen toimittajaansa tyytyneet. 
Vastaavasti ympärilleen katselleet ostajat onnistuivat varsinkin 
ohjelmien suhteen parhaiten. 

Villakoiran ydin on siinä, että tietokoneen osto ei ole aivan 
samaa kuin kirjoituskoneen tai kopiokoneen hankinta. Se tulee 
todennäköisesti olemaan keskeinen tekijä pienen tai keskisuuren 
yrityksen toimistotyössä, joten sekä sen valintaan että sisään- 
ajoon tulisi kohdistaa huomiota. On myös syytä muistaa, että 
tunnetuimmat merkit eivät välttämättä tarjoa parasta vastinetta 
rahalle taikka myöskään hyvään jälkihuoltoa, vaikka myyjät 
saattavat näin väittää. Vähemmän tunnettujen merkkien käyttä- 
jät olivat yleisesti ottaen tyytyväisempiä kuin tunnettuihin merk- 
keihin päätyneet. 

Lopulta vastaus visaiseen kysymykseen. Kun kehitys on niin 
valtavaa ja muutokset suuria, niin olisiko järkevää odottaa 
mahdollisia voimakkaita muutoksia taikka hintojen putoamisia? 
Todennäköisesti paras vastaus tähän on, että vaikka ei tieto- 
koneen hankinta sen itsensä vuoksi taikka naapurin perässä ole- 
kaan järkevää, siitä pidättäytyminen selvän tarpeen esiintyessä 
ei myöskään ole suositeltavaa. Mikrojen hinnat ovat pudonneet 
valtavasti viime vuosina, ja vaikka parannuksia ja uutta kehitystä 
varmastikin esiintyy, mitään erityisen poikkeuksellista ei ole 
näköpiirissä lähiaikoina. Suurimmat hintojen pudotukset tulevat 
luultavimmin esiintymään oheislaitteiden — kirjoitinten ja kova- 
levyasemien — kohdalla viimemainittujen tullessa kenties useim- 
pien yritysten ulottuville. Myös tehokkaammat 16 bitin mikrot 
tulevat kilpailukykyisiin hintoihin korvaamaan 8 bitin koneita. 

Tällä hetkellä 16 bitin mikrokaan ei kuitenkaan ole enää niin 
kallis, että olisi syytä jäädä odottelemaan. Tärkeimpänä tekijänä 
on edelleenkin pidettävä sitä, tuottaako laite parantuneen tuotta- 

vuuden kautta hintansa takaisin, sillä muussa tapauksessa ei 
laitteistoa kannata alun perinkään hankkia. Sikäli kuin hintojen 
halpenemisen pohjana on massatuotannon aiheuttama taloudel- 
linen etu, on vastineeksi otettava markkinakustannusten jatkuva 
nousu, mikä kyllä estää suuret hintojen putoamiset. Tietokoneet 
voivat olla hämmentäviä, mutta ne ovat tulossa välttämättö- 
miksi, joten toivomme näiden lukujen antaneen hivenen valais- 
tusta tämän hämmennyksen keskellä. 

10 
Puhelinlaitteet ja -palvelut 


Puhelin on kenties kaikkein yleisin ja välttämättömin toimisto- 
väline. Kuitenkaan esimerkiksi Iso-Britanniassa puhelinpalveluun 
ei ole kohdistettu vuosiin sen ansaitsemaa kriitiikkiä, vaan 
yritykset ovat saaneet valtion monopolin vuoksi osakseen korkeat 
maksut, heikon palvelun ja epätyydyttävän teknisen kehityksen. 
Puhelinpalvelun heikkouden koki todeksi eräs henkilö, joka 
tiedusteli jotakin kiirellistä asiaa paikallisesta puhelinlaitoksen 
toimistosta saaden kuulla, ettei siellä kukaan kyennyt häntä 
auttamaan. Tiedustellessaan, milloin joku voisi palata asiaan, hän 
sai vastauksen, että ”joskus ensi kuulla”. 

Viime aikoina ovat puhelinpalvelut tulleet enemmän parras- 
valoihin ja monilta suunnilta kohdistuvan tarkastelun kohteiksi, 
ja monessa suhteessa näyttää parannuksia olevan tulossa. Muutok- 
sia aiheuttaa sekä tekninen kehitys ja siihen liittyvä puhelimen jat- 
kuvasti kasvava merkitys viestinnässä että toisaalta monopolin 
vähittäinen mureneminen. Tässä luvussa tarkastellaan ensin 
lyhyesti brittiläistä telejärjestelmää ja puhelimen muuttumista 
kehityksen seurauksena sekä mitä kaikki tämä vaikuttaa yleensä 
puhelimen käyttöön liikeyritysten viestinnässä. Puhelin tulee 
olemaan vielä kahden seuraavankin luvun aiheena, nimittäin 
kun puhutaan telekopioinnista sekä puhelinvastaajista. 


Historiallinen katsaus 


Iso-Britannia on yksi maailman johtajista televiestinnän alalla 
ja omistaa myös maailman neljänneksi laajimman järjestelmän. 
Maassa on 25 miljoonaa = puhelinta, joiden välillä syntyy 
päivittäin 606 yhteyttä sekuntia kohti, kertoo telelaitos British 
Telecom. Itse asiassa puhelimen keksi britti, joskin Alexander Bell 
muiden pioneerien tapaan muutti Atlantin taakse saadakseen 

ajatuksilleen sopivan maaperän. Britannian ensimmäinen pu- 
helinkeskus avattiin kahdeksan tilaajan varassa vuonna 1879 
(Helsingissä perustettiin puhelinlaitos vuonna 1882). Heti alun 
alkaen ryhdyttiin käymään kiivasta sanasotaa siitä, missä määrin 
julkisen vallan tulisi ottaa puhelinala hallintaansa. Niinpä vuonna 
1879, monta vuotta ennen vuoden 1981 Iiberalisointilain 
arkkitehdin Sir Keith Josephin esiintymistä edes pilkahduksena 
isänsä silmäkulmassa, valtion postilaitos otti pitkällisten ja 
mutkikkaiden toimenpiteiden seurauksena kaukolinjapuhelujen 
hoidon haltuunsa yksityiseltä sektorilta, joskin monet paikallis- 
palvelut jäivät edelleenkin yritysten käsiin. Näistä muodostui 
aikanaan sulautumisen ja yrityskauppojen kautta National 
Telephone Company. 

Kuitenkin vasta vuonna 1912 päättyi ensimmäinen vaihe 
puhelintaistelussa, kun silloinen valtion postitoimisto GPO 
(General Post Office) otti haltuunsa yksityiset linjat aloittaen 
miltei seitsemänkymmentä vuotta kestävän yksinvaltiuden. Ta- 
pahtumasarjan kohokohtia olivat sittemmin aikamerkki vuonna 
1936, kaapeliyhteys Atlantin alitse kaksi vuosikymmentä myö- 
hemmin, suora valinta Ranskaan vuonna 1962 sekä kolme vuotta 
myöhemmin postilaitoksen korkea torni suomaan mahdollisuuk- 
sia suurenmoisiin näköaloihin ja kulukirjattuihin päivällisiin. 

GPO toimi aina vuoteen 1969 saakka suuremmassa tai pienem- 
mässä määrin ministeriön tapaan muutamien sellaisten lahjak- 
kuuksien kuin John Stonehousen tai Anthony Wedgewood 
Bennin hallitessa sitä. Vuonna 1969 siitä kuitenkin muodostettiin 
”julkisyhtiö”, joka nautti samoja johtamiseen liittyviä vapauksia 
kuin muutkin kansallistetut valtion yhtiöt. Tätä kesti aina 
vuoteen 1980 saakka, jolloin postitoimisto pirstottiin kahteen 
erilliseen osastoon kattamaan erikseen posti- ja televiestintä- 
palveluja. Viimemainittu saikin sitten nimen British Telecom 
sekä uuden logon, joka vaikuttaa juopuneen intiaanin piirtämältä. 
Lopulta vuonna 1981 yksinvaltiuden kestettyä 69 vuotta kon- 
servatiivisen hallituksen uusi televiestintälaki ei pelkästään erot- 
tanut lopullisesti British Telecomia postilaitoksesta, vaan lopetti 
myös sen moniin laitteisiin sekä loppujenkin hyväksyntään 
liittyvän yksinoikeuden ja samalla myös tiettyjen puhelinpal- 
velujen hoidon. 

Strowgerista digitointiin 


Ajatus puhelimen puhelinlinjojen yhdistämisestä toisiinsa auto- 
maattisen keskuksen välityksellä on miltei yhtä vanha kuin 
puhelin itse. Ensimmäinen automaattinen puhelinvaihde kehittyi 
viime vuosisadan lopulla ja sai nimen ”strowger” keksijänsä 
nimen mukaan. Tämän myöhempi kehitysvaihe sai nimen 
”erossbar” (poikkitanko). (Telecom käyttää vielä pääasiassa 
stowgeria.) Näiden kahden vaihteen välinen ero on tekninen eikä 
kiinnosta käyttäjää, mutta kumpaakin on käytetty niin yksityi- 
sessä kuin julkisessakin liikenteessä aina näihin päiviin saakka, 
jolloin vasta on tapahtumassa muutoksia puhelintekniikassa. 
Merkittävimmän muutoksen koko alalla on taaskin aiheut- 
tanut kaiken muuttava mikrosiru. Käyttöön on nyt saatu uusi 
tietokoneohjattu elektroninen vaihde, joka tulee korvaamaan 
kaikki sähkömekaaniset mallit. Tämän ohella tapahtuu koko 
yleisen puhelinverkoston digitoituminen. Mitä kaikkea tämä mer- 
kitsee ja mitä se vaikuttaa liiketoimintaan ja sen hallintoon, siitä 
kohta enemmän, mutta sitä ennen vielä muutama sana nyky- 
tilanteesta. (Koska Suomen telelaki on juuri kehityksen alaisena, 
voi lukijaa kiinnostaa seuraavan kohdan nopea silmäily.) 


Silmäys vuoden 1981 telelakiin 


British Telecomilla oli aina vuoden 1981 telelain voimaan- 
tuloon saakka yksinoikeus ei vain puhelinverkostoon, vaan miltei 
kaikkiin siihen liitettäviin laitetyyppeihin. Vaikka yksityiset yri- 
tykset saattoivatkin tietyin rajoituksin markkinoida suoraan 
joitakin puhelimen käyttöön liittyviä laitteita, kuten telekopiolait- 
teita ja puhelinvastaajia, Telecomilla oli täydellinen yksinoikeus 
avainlaitteisiin kuten puhelinkojeisiin ja pieniin keskuksiin. Tämä 
ei tietenkään merkinnyt sitä, että Telecom olisi koskaan valmis- 
tanut mitään, se vain välitti laitteita alan valmistajilta, joista 
mainittavimmat ovat Plessey, GE, Pye (Philips), STC (ITT) sekä 
viime aikoina myös Mitel. Samaan aikaan eräät muissa maissa 
käytetyt laitteet, kuten langaton puhelin, ovat olleet kiellettyjä, 
eikä Telecom ole myöskään koskaan niitä toimittanut (joskin nii- 
tä voi edelleenkin ostaa joiltakin merirosvoyrityksiltä). Mutta 
yksinoikeudenkin aikaan yksityiset valmistajat toimittivat suuret 

keskukset suoraan edellyttäen niihin kuuluvan vähintään 100 
linjaa ja Telecomin hyväksyvän ne. 

Kaikki on nyt kuitenkin toisin. Telelaki antaa yksityisille 
yrityksille mahdollisuuden kilpailla Telecomin kaikkien lait- 
teiden toimittamisesta aina Mikki hiiri -puhelimista mutkik- 
kaisiin automaattikeskuksiin saakka. Käyttäjät voivat puolestaan 
omistaa laitteensa, kun ne näihin saakka on pitänyt vuokrata. 
Lain kaikki vaikutukset eivät kuitenkaan ilmene välittömästi. 
Ennen kuin yksityiset yritykset pystyvät myymään tuotteitaan 
vapaasti, näille on saatava mallihyväksyntä. Puhelinlaitteiden 
vakiomallien hyväksyntää ei kuitenkaan enää tee Telecom, vaan 
se tapahtuu kauppa- ja teollisuusministeriössä, joskin käytännössä 
hyväksynnän valmistelevat standardointilaitos (British Standards 
Institute) ja sähkötekninen hyväksymislautakunta (British Elec- 
trotechnical Approvals Board), jotka kumpikin osaltaan myös 
vastaavat testausmenetelmistä. 

Lain täydellistä voimaantuloa hidastaa moni tekijä. Paitsi 
alkukitkaa myös tahallista hidastusta esiintyy siitä syystä, että 
koska puhelinlaitteet on valmistettu miltein yksinomaan koti- 
maassa, niiden täydellinen vapauttaminen toisi ulkomaisten lait- 
teiden tulvan Japanista ja Yhdysvalloista, joissa on käytössä 
samanlaiset laitteet. Telecom pyrkii myös pääsemään eroon mai- 
neestaan antiikkisten laitteiden välittäjänä ja edistämään uusinta 
tekniikkaa. Myös teollisuusministeriö harkitsee tarkoin myöntä- 
essään lupia yksityisille yrityksille laitteiden ja palvelujen suoraan 
myymiseen, varsinkin kun kysymyksessä voi olla ”arvoa lisäävä 
palvelu”, jolloin yritys vuokraa Telecomin verkkoa aikaansaa- 
dakseen voittoa tuottavaa palvelua kolmansille osapuolille. 

Kuvaamatta kaikkia mahdollisia seurauksia uudesta telelaista 
se aiheuttaa lyhyesti sanoen ainakin seuraavia asioita. Se on esi- 
merkiksi mahdollistanut valtion omistaman yhtiön Cable & 
Wireless osakkeiden myynnin tämän ollessa itse asiassa yksityisen 
sektorin palveluhankkeen ”Mercuryn” osakas. Lopettamalla posti- 
laitoksen yksinoikeuden se on myös vaihvistanut asiakkaiden 
oikeuksia. British Telecom tulee olemaan vastuussa tilaajilleen 
toimittamistaan laitteista kuin myös puhelinluettelon virheistä 
erikseen maksettujen tekstien osalta. Asiakas voi siis nyt vaatia 
korvausta vahingoista tällaisissa tapauksissa. 

Yleinen havainto laista on, että se muuttaa tilanteen lähem- 
mäksi amerikkalaista käytäntöä ja etäämmäksi eurooppalaisesta. 
Euroopan maat eivät vielä ole selvästi seuranneet mallia, joskin 
Sveitsissä ja Hollannissa on jo saatu järjestelmän murentuminen 
alulle. Tällä saattaa olla merkitystä kansainväliselle puhelin- 
liikenteelle tulevaisuudessa. 


Sähkömekaaniset vaiheet 


Palatkaamme —lakiasioista takaisin tarkastelemaan eri laitteita 
yksityiskohtaisemmin sekä teknisen kehityksen vaikutusta niin 
laitteiden muuttumiseen kuin myös koko puhelinverkoston vies- 
tintämahdollisuuksiin. Kuten aikaisemmin on mainittu, vaihteita 
on kahta lajia, sähkömekaanisia ja elektronisia. Molemmat 
voidaan edelleen jakaa ryhmiin. Elektromekaanisia esimerkiksi 
ovat ”yksityiset automaattivaihtteet” ja ”yksityiset käsivaihteet”. 
Edellisillä päästään yleiseen verkkoon yhdellä numerolla tarvit- 
sematta ottaa yhteyttä vaihteen hoitajaan. Edelleen voidaan 
puhelu siirtää yhdeltä kojeelta toiselle ilman vaihteen hoitajan 
apua. Käsivaihde vaatii näissä tapauksissa sen hoitajan apua 
joko siten, että hän antaa linjan taikka hakee valmiin nu- 
meron. 

Automaattivaihteet ovat kalliimpia laitteiston puolesta, ja 
voipa joku pitää käsivaihteen ”henkilökohtaisuudesta” taikka 
johtamisen tunnusta, kun voi pyytää vaihteen hoitajaa otta- 
maan puheluja tietyille henkilöille tarvitsematta itse pyörittää 
numeroita. Puhelujen valvonta on myös käsivaihteen yhteydessä 
mahdollista, sikäli kuin se on etu. Käsivaihteet ovat kuitenkin 
väistyvä ilmiö jo niiden vaatiman suuremman ihmistyövoiman 
takia, varsinkin kun automaattivaihteetkin korvautuvat = ny- 
kyaikaisemmilla elektronisilla vaihteilla. 


Ohjelmaohjatut vaihteet 

Yritettäessä kuvata elektronisten vaihteiden pääominaisuutta sitä 
on ryhdytty kutsumaan ”ohjelmaohjatuksi” (SPC, stored program 
control) vaihteeksi. Tätä nimitystä käytettäessä halutaan antaa 
ymmärtää, että kysymyksessä ei ole vain elektroniikan tulo 
vaihteeseen sinänsä korvaamaan puolijohteineen mekaanisia osia, 
vaan se on ohjelmoitavissa tyydyttämään erilaisia vaatimuksia. 

Vlektroniset vaihteet tarjoavat luonteenomaisesti paljon laajem- 
man ja joustavamman valikoiman ominaisuuksia käyttäjälleen 
kuin vanhat sähkömekaaniset vaihteet tarviten myös vähemmän 
tilaa. Täyden tehon saamiseksi elektronisesta vaihteesta siinä 
voidaan odottaa olevan monia ominaisuuksia, joista tärkeim- 
mät seuraavassa: 

Lyhytvalinta: Tämän avulla voidaan tallennettuja ulkopuolisia 
numeroita valita 2—4 näppäimen painalluksella. 

Automaattinen soittopyyntö: Elleivät tulevat puhelut määrätyssä 
ajassa saa vastausta, ne ilmoitetaan vastaanottajalle. Ulkoa 
soittava voi myös saada useampia vaihteeseen liitettyjä puhelimia 
peräkkäisjärjestykseen, jolloin vaihde valitsee aina puhelun pää- 
tyttyä seuraavan. 

Automaattinen jonotus: Tämä on hyvin kätevä piirre, sillä vas- 
taanottajan puhelimen ollessa varattu kuuloke voidaan laskea 
paikoilleen, mutta puhelu jää ”jonottamaan”, joten vastaajan va- 
pauduttua puhelin soi ja yhteys saadaan kuulokkeen nostolla. 
Tämä säästää turhiin yrityksiin kuluvaa aikaa. 

Puhelun esto: Tällä voidaan estää tiettyjen puhelulajien aikaan- 
saaminen (esimerkiksi kaukopuhelut tai ulkomaanpuhelut). 
Kutsun siirtyminen: Vaihteeseen tuleva puhelu voidaan ohjata 
automaattisesti = toiseen puhelimeen haluttujen perusteiden 
mukaan (esim. kun ensimmäiseen numeroon on soitettu mää- 
rätyy soittojen luku tai kun se on varattu). 

Puhelujen kirjaus: Vaihteeseen voidaan liittää laitteita puhelin- 
liikenteen ohjaamista ja kirjaamista varten ja laskentatietojen 
saamiseksi tehdyistä puheluista ja niiden kustannuksista. Vaih- 
teiston käyttäjät voivat myös automaattisesti laskuttaa asia- 
kasta hänen puolestaan tekemistään puheluista. (Luvussa 12 
lisää erillisistä puhelujen kirjauslaitteista.) 

Kutsujen jonotus: Tämä tarkoitttaa sitä, että tulevat puhelut 
otetaan vastaan saapumisjärjestyksessä ja että ne voidaan panna 
odottamaan vuoroaan, jolloin niihin syntyy yhteys automaatti- 
sesti edellisen puhelun loputtua. 

Puhelinneuvottelu: Usean henkilön välinen puhelinneuvottelu on 
vakiopiirre, joskin tämä on mahdollista sähkömekaanisten vaih- 
teidenkin avulla. 

Suora yhteys: Tämä on mahdollista tiettyjen puhelinten saadessa 

puheluja joko suoraan tai vaihteen kautta. 

Puhelun valinta ryhmästä: Tämä mahdollistaa puhelinten ryhmit- 
telyn kuten ryhmäksi, jonka puitteissa tuleva kutsu hakee va- 
paata puhelinta. Tämä voidaan järjestää joko satunnaishakui- 
seksi, jolloin vapaata puhelinta etsitään satunnaisjärjestyksessä, 
taikka järjestyshakuiseksi, jolloin kutsu etenee tietyssä järjestyk- 
sessä etsien vapaata puhelinta. Vaihtoehtoryhmän numerosta 
huolimatta kukin puhelin toimii myös yksilöllisenä vastaajan 
niin halutessa. 

Puheluun liittyminen: Joillekin puhelimille voidaan sallia mahdol- 
lisuus tulla mukaan kesken toisten puhelujen. 

Kaikilla ohjelmaohjatuilla vaihteilla ei suinkaan ole kaikkia 
näitä ominaisuuksia, joten edellinen luettelo sopineen tarkistus- 
luetteloksi valintaa varten. Eri piirteet vaikuttavat hintaan, joka 
voi nousta parinsadan tuhannen markan tienoille. 

Ohjelmaohjattujakin = vaihteita on itse asiassa sekä analogia- 
että digitaalimalleja, joskin digitointi on tälläkin alueella voit- 
tamassa alaa. Muutama lisäys aikaisempaan selvitykseen digi- 
toinnista. 

Digitointi 

Digitointi on luonnollisestikin koko toimistointegraation keskei- 
nen käsite. Tarkastelkaamme sitä "vielä uudelleen erityisesti 
televiestinnän sovellutusten kannalta. Aloitamme digitoinnin ylei- 
sellä merkityksellä televiestinnälle siirtyen sitten vertaamaan ana- 
logia- ja digitaalilaitteita toisiinsa. 

Puhelinsanomia on perinteisesti kuljetettu linjoja pitkin sähkö- 
virran vahvuutta vaihdellen. Äänen muuttuessa virran rakenne 
muuttuu, joten tämä rakenne siis vastaa äänen laatua ”analogi- 
sesti”. Digitoinnissa menetellään toisin. Kun analogiamenetel- 
mässä lähetetään jatkuvaa vaikkakin muuttuvaa virtaa, digitaali- 
menetelmässä lähetetään identtisten sykäysten sarjoja binaari- 
koodin muodossa, jolloin kukin sykäys merkitsee lukua ”1” ja 
sen puuttuminen lukua ”0”. Binaariluvut eli bitit edustavat 
tavallisia desimaalijärjestelmän numeroita ja kirjaimia niitä 
tietokoneilla käsiteltäessä — tavallisimmin kahdeksan bittiä 
numeroa tai kirjainta eli ”tavua” kohti. Mutta ei vain tieto- 
aines ole digitoitavissa, vaan myös ääni, jolloin erilaisilla ää- 

nillä on eri koodinsa. 

Tämän merkitys on siinä, että äänen lähettämiseen voidaan 
käyttää pääasiallisesti samaa menetelmää kuin muidenkin tie- 
tojen lähettämiseen — eli siis muuntamalla ne binaarimuotoon 
lähetyksen ajaksi ja ”tulkitsemalla” ne vastaanotossa = alku- 
peräiseen muotoonsa — järjestelmä on siis kummassakin täysin 
sama, joten televiestintä muodostuu tärkeäksi osaksi yhdennet- 
tyä tietotekniikkaa. Tässä on yksi syy puhelinten digitoin- 
tiin. 

Vaikka nykyisinkin on mahdollista lähettää sanomia puhelinlin- 
joja pitkin tietokoneelta tai tekstinkäsittelylaitteelta toiselle, 
apuna tarvitaan muunninta eli modeemia, joka muuntaa digitaali- 
tiedot analogisiksi ja taas takaisin, eikä analogialähetys myöskään 
ole kovin nopea. Analogiajärjestelmä ei myöskään kykene käsit- 
telemään tietokoneen nopeuden edellyttämiä tietomääriä. Tieto- 
koneiden nopeudesta ja välitettävän tiedon runsaudesta ja mut- 
kikkuudesta johtuen puhelinverkosto joutuu ylivoimaisen kuor- 
mituksen alaiseksi analogiajärjestelmää käytettäessä, joka ei 
myöskään ole kyllin joustava uusien haasteiden kohtaamiseen. 

Täydellinen puhelinverkoston digitointi on kuitenkin erittäin 
suuritöinen juttu. Muutos edellyttää kirjaimellisesti kaikkien 
kuparijohtojen korvaamista lasikuitukaapeleilla. Näiden rakenne- 
osina on tuskin hiustapaksumpia, lasikuituja, joita! pitkin tietoa 
lähetetään valon nopeudella pieninä impulsseina. Kahden johto- 
kimpun samanaikaisesti välittämä 2 000 puhelun määrä on aivan 
eri luokkaa kuin kuparikaapeleiden, joten tällä tavalla voidaan 
suuresti auttaa nykyaikaisen televiestinnän perusongelman ratkai- 
semista, nimittäin riittävien yhteyksien saamista vilkkaisiin liike- 
keskuksiin. 

Digitoinnin edut saadaan todella hyödynnettyä vasta sitten, 
kun digitaalivaihteet saadaan yhdistetyiksi digitaalilaitteisiin, mitä 
nykyhetkeen mennessä ei ole voitu vielä tehdä. Puhelimen 
käyttäjän kannalta digitoinnin edut tulevat esiintymään paitsi 
Integroinnin ja nopean tiedonvälityksen muodossa myös nopeam- 
pana puhelujen valintana, parempana äänen laatuna (varsinkin 
kaukopuheluissa, kun digitaaliviestit eivät kärsi välivahvistuksista 
pitkin matkaa) sekä monista eduista kuten mahdollisuudesta tule- 
van puhelun siirtoon puhelimeen vastaanottajan ollessa varattuna 

tai halutessa rauhoittaa aikansa. 

Edellä annettiin siis ymmärtää, että täyden edun saaminen 
vaatii kaiken digitointia. Kahden digitaalivaihteen ollessa yhdis- 
tettyinä analogiajohdolla — välillä tapahtuva hidastus vie tär- 
keimmän hyödyn. Samaan tapaan taas yleisen puhelinverkon digi- 
toituminen vaatii kaikkien yksityisten keskusten digitoitumisen. 

Tähän siis tarvitaan ohjelmaohjattua vaihdetta. Kuten aikai- 
semmin mainittiin, näitä on sekä analogia- että digitaalimal- 
leja. Molemmat ovat elektronisia tarjoten edellä kuvattuja etuja 
ja joustavuutta, mutta useimmat niistä ovat analogialaitteita, 
mikä tietenkin on paikallaan niin kauan kuin puhelinlinjat ovat 
analogisia. Digitaalivaihde on näissä oloissa eduksi vain sisäis- 
ten yhteyksien kannalta, eikä se näin ollen tarjoa vielä varsi- 
naisia etuja analogiavaihteeseen verrattuna ennen kuin se saa- 
daan yhdistettyä digitaaliverkkoon. Sen ei tulisi myöskään olla 
valmistustekniikkansa puolesta kalliimpi, joten se edustaa lähi- 
vuosien kehityksen suuntaa. 

Digitaalivaihde voi kuitenkin jo nyt tuoda käyttäjilleen hyötyä, 
nimittäin sisäiseen tiedonsiirtoon käytettynä, vaikka siitä ei 
olisikaan hyötyä vaihteena äänen siirrossa. Digitaalivaihteen 
avulla voidaan kokonainen tietokoneiden ja tekstinkäsittely- 
laitteiden verkosto muodostaa kokonaisuudeksi yhdistämällä ne toi- 
siinsa ja tietopankkeihin puhelinjohdoilla. Vaikka yhdentämisessä 
on juuri tästä kysymys, on tietenkin myös mahdollista lähestyä 
kysymystä toisella tapaa rakentamalla ”varsinainen” digitaali- 
verkosto tätä tarkoitusta varten käyttämättä tähän lainkaan 
puhelinlinjoja. Tämä järjestelmä on tulossa käyttöön nimellä 
”lähiverkko”(LAN, local area network), ja sen etuja ovat 
suurempi nopeus tietojen käsittelyssä sekä pienempi vaara puheli- 
men ylikuormittumiseen. Lähiverkosta enemmän luvussa 20. 

Hämmennystä lisännee se seikka, että kaikki ohjelmaohjatut 
vaihteet toimivat tietokoneiden tapaan digitaaliperiaatteella, mut- 
ta digitaalivaihteissa myös ääni siirretään digitaalimuodossa 
eteenpäin. 

Teleksi ja telekopiointi 


”Elektroninen posti” on tämän päivän iskusanoja toimistokonei- 
den maailmassa. ja kuitenkin vastaava posti on tietyissä muodois- 
saan ollut käytössämme jo pitkät ajat teleksin ja telekopioinnin 
avulla. Tässä luvussa tarkastelemme näitä tavanomaisia toimisto- 
jen välisen tiedonsiirron laitteita, kun taas luvussa 21 luodaan kat- 
saus kehittyneempiin elektronisiin viestintävälineisiin, joita nyt on 
tulossa, joskin lähinnä suuryrityksiin. 


Teleksi 


Teleksi (telex, telegraph exchange) on yksinkertaisesti kuvattuna 
yleinen teleksikirjoittimien verkosto. Kaukokirjoittimia on käy- 
tetty jo viime vuosisadalta alkaen, erityisesti lähetettäessä uutis- 
tietoja sähkösanomaverkostoa pitkin, jota itse asiassa käytetään 
edelleenkin joissakin yrityksissä ja uutistoimistoissa tekstin väli- 
tykseen. Vuonna 1932 asennettu yleinen verkosto mahdollisti 
kuitenkin — yritysten välisen viestinnän, ja koko maailmassa on 
nykyään noin miljoona teleksin käyttäjää. 

Teleksin yhteydessä käytetään kirjoituskoneen kaltaista laitet- 
ta, jonka avulla tiedot lävistetään. Perinteisessä mallissa syntyy 
reikänauha, joka asetetaan lähettimeen yhteyden synnyttyä 
vastaanottajaan. Tieto siirretään sitten erityisiä linjoja pitkin 
vastaanottajalle. 

Teleksin toimintanopeus on 50 bittiä sekunnissa, mikä on 
huomattavasti hitaampaa kuin useimpiin mikrotietokoneisiin poh- 
jautuvat viestintämuodot (joista luvussa 21) ja sallii siten noin 
60 sanan minuuttinopeuden. Kun teleksi lisäksi käyttää vain 
viiden bitin merkkejä =tietokoneiden tavallisten kahdeksan tai 
kuudentoista bitin merkkien sijasta, se voi välittää vain suur- 
aakkosia numeroiden ohella. 

Teleksiin on tarjolla sen käyttöä helpottavia oheislaitteita 
kuten lävistykseen sopivia kirjoituskoneita. Tämä lisäpiirre on 
tarjolla monissa merkeissä (jopa tekstinkäsittelylaitteissa) noin 
7 000 markan hintaan. Tämä mahdollistaa tekstin muokkaamisen 
teleksiä varten (jos käytössä on tekstinkäsittelylaite tai elektroni- 
nen kirjoituskone) vapauttaen samalla teleksin oman kirjoitti- 
men sanomien vastaanottoon. 

Varsinaisesti teleksiä varten suunniteltujen kaukokirjoittimien 
ohella on nykyään saatavissa myös mikrotietokoneiden valmista- 
jien tarjoamia muuntimia ja liittimiä, joiden avulla niiden 
omat laitteet saadaan toimimaan teleksin asemina. Nämä lait- 
teet eivät ole sen kalliimpia kuin varsinainen tekstinkäsittely- 
laitekaan, mutta tarjoavat monia lisäpiirteitä. Mikron käytöstä 
teleksin yhteydessä koituu se etu, että viestit voidaan ottaa vas- 
taan ”taustatoimintoina” siten, että ne tallennetaan koneen 
muistiin niiden häiritsemättä meneillään olevaa työtä, kuten 
esimerkiksi kirjanpitoa taikka tekstinkäsittelyä. Viesti välähtää 
ruudulle ilmaisten siten itsensä, mutta käyttäjä voi odottaa 
joko sen lukua tai kirjoitusta. Niin mikrojen kuin varsinaisten 
tekstinkäsittelylaitteidenkin etuina on reikänauhasta eroon pää- 
syn lisäksi mahdollisuus tekstin muokkaamiseen ennen sen 
lähettämistä, automaattiseen linjan avaamiseen, sisäisten muistien 
tai levykkeiden käyttöön sekä sanomien lähettämiseen mihin 
vuorokauden aikaan tahansa ilman valvontaa. 

Mikroon tai tekstinkäsittelylaitteeseen pohjautuva teleksiasema 
alkaa olla hinnaltaan edullinen ratkaisu, varsinkin jos yritys 
käyttää teleksiä suhteellisen vähäisessä määrin. Suurehko yritys 
voi hankkia teleksin hallintalaitteen, monikäyttöisen tietokonejär- 
jestelmän teleksiliittymineen, joka käsittää eri puolilla organisaa- 
tiota olevia näyttöpäätteitä. Nämä kaikki ovat yhteydessä kes- 
keiseen teleksilinjaan tai -linjoihin vähentäen monia teleksi- 
toimintoja (joskaan halpoja ne eivät ole, luokkaa 40 000 mark- 
kaa päätettä kohti). Otaksuttavasti kuitenkin tietokoneiden telek- 
siliitännät tulevat ajan mittaan edullisemmiksi ratkaisuiksi kuin 
varsinaiset teleksin hallintalaitteet, käytettiinpä päätteitä pelkäs- 
tään teleksin asemana taikka muihinkin tarkoituksiin. 

Onko teleksi antiikkitavaraa? 


Teleksin haittoja ovat sen hitaus, vain suuraakkosten käyttö- 
mahdollisuus, epävarma yhteydensaanti sekä eräiden laitteiden 
vanhanaikaisuus. Se on toisaalta saanut täyden hyväksynnän 
yritysten väliseen tekstinsiirtoon, sillä on laaja verkosto hake- 
mistoineen, sen sanomat kelpaavat laillisen sopimuksen synnyn 
pohjaksi ja sitä käytetään laajalti kolmannessa maailmassa. Kai- 
ken tämän vuoksi siitä on tullut arvokas väline kansainvä- 
listä kauppaa käyville, vakuutusasiamiehille ja kauppaedusta- 
jille. Luultavaa silti on, että teleksi näivettyy hiljakseen lähi- 
vuosien aikana viestintävälineenä, ja nyt jo varmasti moni 
käyttäjätyyppi olisi tyytyväisempi ilman teleksiä. 

Vaikka teleksi onkin vielä vakioväline yhteisöjen välisessä 
viestinnässä, omien osastojensa väliseen viestintään voisi moni 
yritys käyttää paljon tehokkaammin jotakin viestintään sopivaa 
tietokonetta taikka elektronista postitustoimistoa (luku 21). 
Myöskin toimittajien ja asiakkaiden kanssa jatkuvassa molem- 
minpuolisessa yhteydessä oleva yritys, jolla on jotakin sanomista 
yhteiseen viestintävälineeseen nähden, voi monessa tapauksessa 
selviytyä paremmin ilman teleksiä. 

Paljon merkittävämpi tekijä on kuitenkin teleteksi, (teleposti, 
sanomansiirto) joka on tulossa mikrojen ja tekstinkäsittely- 
laitteiden varsinaiseksi viestintävälineeksi. Se on kolmekymmentä 
kertaa teleksiä nopeampi (1200 tai 2400 bit/s), ja se voi käyttää 
myös pienaakkosia ja monia muita symboleja sekä potentiaali- 
sesti myös perusgrafiikkaa. Se voidaan yhdistää halvan muunti- 
men välityksellä yleiseen puhelinverkostoon. Se on sovitettu ni- 
menomaan toimimaan mikrojen ja tekstinkäsittelylaitteiden 
kanssa. Sen ensimmäiset mallit esiteltiin vasta pari vuotta 
sitten, mutta tarjontaa on jo runsaasti. Vaikuttaa ilmeiseltä, 
että jokainen mikroa ja tekstinkäsittelylaitteita yrityksessään 
tarvitseva harkitsee lähivuosina teletekstiä teleksin asemasta 
tekstitiedon siirtoon, koska tämä on edullinen tapa siirtää tie- 
toa sen häiritsemättä muuta toimintaa. 

Milloin sekä teletekstiä että teleksiä käytetään yhdessä (telek- 
sin nopeudella), tuskin kannattaa hankkia enää lisää teleksin 
laitteistoa, vaan käyttää jo hankittua laitteistoa yhteyden- 

pitoon maiden kanssa, joille ei ole teletekstiä, ja tietenkin 
viimeisten teleksissä pysyttäytyvien yritysten kanssa. 

Teletekstistä ja elektronisesta postista puhutaan enemmän luvus- 
sa 21, mutta tässä vaiheessa on muistamisen arvoista, että vaikka 
teleksi onkin vielä täysin pätevä yritysten välisen viestinnän väli- 
ne, se on ehdottomasti epätaloudellinen väline siellä, missä 
yhteydenpitoon voidaan vaikuttaa — kuten — omien laajoilla 
alueilla sijaitsevien haaraliikkeiden välillä, taikka milloin tarvi- 
taan graafista tiedon siirtoa. Tällöin avautuu toiselle käyttö- 
mahdollisuus perinteiselle viestintämuodolle, nimittäin telekopi- 
oinnille. 


Telekopiointi eli kuvansiirto 


Yli sata vuotta sitten nuori mies nimeltä Alexanter Bayne 
keksijäin maasta Skotlannista kehitti menetelmän kuvien lähettä- 
miseen sähkösanomakaapeleita pitkin. Hän käytti heilurimaista 
välinettä pyyhkimään kuvaa ja välittämään siinä olevia tummia 
alueita impulssien avulla, jotka tulkittiin vastaanotossa tummiksi 
pisteiksi muun osan jäädessä vaaleammaksi. Vuonna 1901 tehtiin 
keksinnön avulla kansainvälinen koe lähettämällä paavin kuva 
Lontoosta Pariisiin, mikä yhdisti liikuttavalla tavalla uuden 
tekniikan ja perinteiset uskomukset, jos niin halutaan sanoa. 
Koneet kehittyivät hyvin hitaasti ja niitä käytettiin toisen maa- 
ilmansodan aikana pääasiassa kuvien lähettämiseen sanomaleh- 
dille puhelinlinoja tai kaapeleita pitkin. Tekniikka kehittyi paljon 
nopeammin Japanissa, jossa kirjaimiston monimutkaisuus johti 
käyttämään kuvansiirtoa, painotekniikkaa ja kopiointia paljon 
tehokkaammin kuin teleksiä, kaukokirjoitinta ja kirjoituskoneita 
viestinnän välineinä. 

Viimeisten kahdenkymmenen vuoden aikana kuvansiirto on 
kuitenkin kehittynyt suuremmassa määrin toimistomenetelmäksi 
ja yleisempäänkin käyttöön kuin vain kirjanpainajien ja -kustan- 
tajien sekä niiden onnettomien tai riittävän arvostelukyvyttömien 
kansojen käyttöön, joilla on aakkostossaan 4 000 merkkiä. Kuvan- 
siirrosta voi hyötyä jokainen, joka haluaa siirtää tekstiä tai 
kuvia kitkattomasti. Monet sellaiset ammattiryhmät kuin kiinteis- 
tönvälittäjät, suunnitteluinsinöörit ja vakuutusyhtiöt voivat 
harkita kuvansiirtoa, oli kysymyksessä kuvien siirto sitten koti- 


182 


maahan tai ulkomaille. Kuvansiirto voi itse asiassa olla paljon 
halvempaa kuin teleksin käyttö. Laitteiden hintataso vaihtelee 
alta kymmenentuhannen aina viiteenkymmeneen tuhanteen mark- 
kaan saakka, ja A4-kokoisen kuvan tai teksin siirto tapahtuu 
tavallisia puhelinlinjoja pitkin ajan vaihdellessa 20 sekunnista 
kuteen minuuttiin. 

Puhelinverkoston käytön lisääntyessä eri tarkoituksiin näyttää 
etuliite ”tele” iskostuneen moniin ”televerkostoa” käyttäviin 
laitteisiin, niin myös telekopiointiin kuvansiirron nimenä. Tele- 
kopioinnin leviäminen on ollut verraten hidasta, sillä vuoden 
1982 lopulla laitteita oli Suomessa vain 2 000, Englannissa 
20 000 ja koko maailmassa yhteensä puolisen miljoonaa. Syinä on 
pidetty mm. kuvitelmaa sen kuulumisesta sotilaskäyttöön taikka 
lehtialaan, sen kalleutta ja yleismaailmallisen osoitteiston puutetta 
(Suomessa on kyllä Puhelinlaitosten Liiton julkaisema täydellinen 
kotimaisten osoitteiden luettelo), edelleen yleisen normiston puu- 
tetta eri mallisten laitteiden yhteensopivuutta ajatellen. Tele- 
kopionumeroa ei ilmaista yleensä teleksin tapaan kirjelomakkeis- 
sa tai käyntikorteissa, mikä on sekä oire että syy —mene- 
telmän pitämiseen pikemmin yritysten sisäisenä kuin niiden 
välisenä viestintävälineenä. Telekopiointi on kuitenkin lisäänty- 
mään päin, ja sen käyttäjät ovat yleensä tyytyväisiä laittei- 
siinsa. 

Tavallinen toimistossa käytettävä kuvansiirtolaitteisto (tele- 
kopio- tai etäiskopiolaitteisto) kytketään puhelimeen yksinkertai- 
sen pistokkeen avulla. Puhelinta voidaan käyttää myös halut- 
taessa erillään irroittamalla se koneesta. Markkinoilla ei ole 
kovin suuria mallivalikoimia esimerkiksi kopiokoneisiin verrat- 
tuna, mitä tosin osittain kompensoi aiheen mutkikkuus, joskin 
pyrimme välttämään teknisiä yksityiskohtia selvitellessämme 
asiaa. 

Kuvansiirrossa tapahtuu edelleenkin Baynen keksimään ta- 
paan kuvan vastineen kulkeutuminen puhelinlinjaa pitkin, jos- 
kaan ei enää onneksi heiluria käyttäen. Useimmat laitteet 
eivät ole juuri kopiokoneita suurempia, joita ne muistutta- 
vat, ja monet ovat jopa pienempiä kuin kirjoituskone. Siirto- 
tapahtumassa valo kulkee kuvan yli heijastaen siitä vaaleampia 
tai tummempia kohtia, joiden antamat impulssit tulkitaan vas- 

taanottimessa lopullisen kuvan muodostaviksi pisteiksi. Laitteet 
toimivat hyvin erilaisilla nopeuksilla ja maksu riippuu lähetysajas- 
ta puhelinmaksujen tapaan. Tästä luonnollisesti seuraa, että 
nopeus on olennaisen tärkeä kustannustekijä. Kun laitteet ai- 
kaisemmin toimivat kukin erilaisilla ja toisiinsa sopimattomilla 
nopeuksilla, nykyisin on käytössä pääasiallisesti vain kolme 
normia, jotka pohjautuvat lähinnä nopeuksiin. Nämä normit aset- 
taa kansallisista telelaitoksista ja valmistajista koottu kansain- 
välinen telealan neuvotteleva komitea (CCITT, Consultative 
Committee for International Telephone and Telegraphy myös 
Consultatie International Telephone et Telephonigue). Tämän 
asettamien normien mukaan CCITT ryhmän 1 nopeus on neljä 
tai kuusi minuuttia (vaihtoehtona kaksi minuuttia) ja ryhmän 3 
lopullisesti vuonna 1980 laaditun normin mukaan noin yksi 
minuutti. 

Vaikka kunkin ryhmän laitteet pystyvätkin nyt viestimään 
keskenään, yksinkertaisuus loppuu tähän. Lähinnä tämä joh- 
tuu siitä, että monia koneita voidaan käyttää niiden erikois- 
nopeuksien takia vain samanmerkkisten koneiden kanssa. Siten 
ryhmään 2 kuuluvilla laitteilla saattaa olla kahden minuutin 
vaihtoehto, ja useimmat ryhmän 3 koneet lähettävät kuvia 
jopa 20:ssä sekunnissa. Nopeammassa kuvansiirrossa itse asias- 
sa annetaan koneen harventaa pistetiheyttä, mikä vaikuttaa 
kuvan laatuun, mutta nopeutta voidaan lisätä myös lisäväli- 
neen avulla, joka jättää valkeat alueet esimerkiksi paperin ylä- 
reunasta kuvaamatta, mutta tämä edellyttää molempien konei- 
den olevan samanlaisia. Myös päinvastoin, on olemassa pien- 
ten merkkien ja tarkkojen graafisten kuvien toistoon tarkoi- 
tettuja hienografiikkalaitteita, joissa on normaalia suurempi pis- 
totiheys. 

Mainittakoon lopuksi, että hyvin monet laitteet kuuluvat 
”takapajuisiin” alimman luokan koneisiin, mistä on oma hyö- 
tynsä yhteispelin kannalta. Monet koneet eivät kuitenkaan lu- 
keudu mihinkään normiryhmään, joskin nämä ovat vähene- 
mässä. Monet valmistajat nimittäin ovat kiirehtineet valmista- 
maan nopeita numeerisesti ohjattuja ”digitaalikoneita” (näistä 
kohta lisää), jotka erosivat jonkin verran norminopeuksista, 
joskin useimmat näistä ovat nyttemmin häviämässä. Tähän 

seikkaan on kuitenkin syytä kiinnittää huomiota, koska yksi 
numeeristen laitteiden päätuottaja, Kalle Infotec, on myynyt 
viime vuosiin saakka kolmannen luokan normeista poikkeavia 
koneita. 


Numeerisesti ohjattu telekopiointi 


Englanninkielisen käytännön mukaan sana ”digitaali” on tu- 
lossa tässäkin ”numeerisen” tilalle. Kaikki kolmannen luokan 
koneet ovat nykyään numeerisesti ohjattuja. Digitaaliteknii- 
kasta puhuttiin osassa 2, mutta kuvansiirron kohdalla on ti- 
lanne likipitäen seuraava. Kun ääni kulkee analogisena taval- 
lista puhelinlinjaa pitkin, sen sävy muuttuu vastaanottimessa 
virran vaihtelujen vaikuttamalla tavalla. Numeerisessa lähetyk- 
sessä sen sijaan ääni muutetaan binaarilukujen 0 ja 1 sarjoiksi 
edellisen tulkitessa virtapulssin puuttumista ja jälkimmäisen 
sen mukanaoloa. Eri lukusarjojen käyttö äänensävyjen ilmai- 
semiseen vähentää suuresti analogiamenetelmän aiheuttamaa 
hajantoa ja tekee lähetyksen nopeammaksi. Ryhmässä 1 ja 2 
siirto tapahtuu analogiamenetelmän mukaisesti siten, että kuvan 
sävyt vaikuttavat aivan äänensävyjen tapaan virran vaihtelui- 
hin vastaanottimen muuntaessa ne kuvapisteiksi äänen sijasta. 
Selvästikin juuri pisteiden käyttö tekee kuvansiirron mitä par- 
haiten numeeriseen siirtoon sopivaksi, mikä onneksi on juuri 
tietokoneiden, tekstinkäsittelylaitteiden ja muiden toimistoko- 
neiden yhä enenevässä määrin käyttämä tiedonsiirtomenetelmä. 
Numeerisesti ohjattu telekopiolaite silmäilee siis kuvan muut- 
taen sen ykkösten ja nollien avulla ilmaistuiksi pisteiksi ja tyh- 
jiksi alueiksi. 

Mutta kun puhelinlinjoja ei ole vielä digitoitu, eli ne voivat 
käsitellä vain analogiavirtoja tiedon siirtoon, lukutapahtuman 
digitoinnista huolimatta kuvan siirron tulee edelleenkin tapah- 
tua analogiamuodossa ja muuntaa takaisin digitaalimuotoon 
tulkinnan tekemiseksi digitaalilaitteella. Tämä tapahtuu muun- 
timen eli modeemin välityksellä. Myös sellaisia nopeita muun- 
timia on tarjolla, jotka tekevät saman merkkisten ja joissakin 
tapauksissa eri merkkistenkin laitteiden välisen siirron nopeaksi. 
Näin voidaan siirtoa nopeuttaa merkittävästi, mutta ei samassa 
määrin kuin linjojen digitoinnin avulla. Kun tämä lähivuosina 

tapahtunee kautta koko kehittyneen maailman, kuvansiirto 
ottaa monien muiden viestinnän keinojen tapaan pitkän aske- 
leen eteenpäin, mutta tästä myöhemmin. 


Telekopioinnin ominaisuuksia 


Nopeuden lisäksi eri laitteet eroavat toisistaan automatisoin- 
nin asteen sekä kuvan jäljentämistavan perusteella. Automati- 
sointia esiintyy kahdessa muodossa. Ensimmäisessä on kysy- 
mys paperin syötöstä lähettimessä ja vastaanottimessa. Useim- 
missa peruskoneissa on sylinteri, jonka ympärille kuva täytyy 
asettaa käsin sekä lähetyksessä että vastaanotossa. Seuraava 
tekninen kehitysvaihe on kotelo, johon paperi asetetaan koneen 
kääriessä sen automaattisesti sylinterin ympärille. Kolmas vaihe 
on pisimmälle automatisoitu siten, että vaikka lähetyksessä 
joudutaankin edelleen käyttämään käsisyöttöä (ryhmien 2 ja 3 
koneilla on jo vakiona tai vaihtoehtona syöttölaite), vastaan- 
otossa käytetään jatkuvaa paperirullaa koneen sisällä, mikä 
sallii satakunta kuvaa ilman välikäsittelyä. Tämä myös mah- 
dollistaa pitkien kuvien kuten tietokonetulostusten ja ladelmien 
lähettämisen, koska nämä eivät kierry rullalle, kun taas muut 
koneet rajoittuvat yhteen A4-sivuun kerrallaan sekä lähetyk- 
sessä että vastaanotossa. Toinen automatisoinnin laji kohdis- 
tuu puhelimeen vastaamiseen siten, että ei tarvitse erikseen 
vastata puhelimeen ja kytkeä laitetta päälle kuvan vastaan- 
ottoa varten. Automaattinen vastauslaite voidaan jättää toi- 
mimaan yksikseen, ja se voi ottaa vastaan suuren määrän ku- 
via ilman hoitoa. Jotkin laitteet ovat lisäksi ”kaksitoimisia” 
siten, että ne voivat ottaa vastaan ja lähettää samaan aikaan. 
Yksinkertaisuuden vuoksi peruskoneita kutsutaan ”käsikäyttöi- 
siksi”, välialueen koneita ”puoliautomaattisiksi” ja paperi- 
rullaa käyttäviä ”automaattisiksi”. Kaikilla täysin automaatti- 
silla koneilla on myös automaattivastaaja, joka tekee ne yksin- 
kertaisemmiksi käyttää kuin käsikäyttöiset ja puoliautomaatti- 
set, joilla tätä piirrettä ei ole. 

Toinen tarkkailtava piirre on jäljentämisen tapa. Perusmene- 
telmässä käytetään neulaa, joka tekee pisteitä savipintaiseen 
paperiin. Menetelmä on äänekäs ja joskus pahanhajuinenkin, 
mutta sitä käyttävät kaikki käsikäyttöiset ja puoliautomaatti- 

set koneet ja eräät automaattisetkin. Useimmat automaattiset 
käyttävät sen sijaan lämpöherkkää paperia, jossa pisteet synty- 
vät lämmön vaikutuksesta, taikka sähköstaattista kopiopape- 
ria, johon kuva syntyy kopiokoneiden käyttämien menetelmien 
tapaan joko kuivan tai märän kehityksen ansiosta. Eräs Sie- 
mensin ryhmän 2 kone käyttää kuitenkin mustesuihkumene- 
telmää, kun taas senkin ryhmän 3 koneet toimivat lämpöpape- 
ria käyttäen (koneet tekee sille Mitsubishi). Mustesuihkutek- 
niikka säästää rahaa käyttäessään tavallista paperia lämpö- 
paperin tai sähköstaattisen paperin sijasta, jotka molemmat 
ovat melko kalliita. Neulakoneet voivat käyttää myös tavallista 
paperia, mutta tällöin se on sijoitettava erikoiskuoreen, joka 
tietenkin lisää hintaa. Paitsi neulan vaihdon silloin tällöin ai- 
heuttamaa epämukavuutta, ne myöskin vaativat kaikkein kal- 
leimman paperin. Sähköstaattisen paperin nesteet on myös 
silloin tällöin vaihdettava, mutta kuvan laatua pidetään yleensä 
parhaana. Katsomme kuitenkin lämpöpaperilla saatavan hyvää 
laatua paperin ollessa ainoa jatkuva kustannustekijä, hinnal- 
taan samaa luokkaa kuin sähköstaattinen paperi, yleensä alle 
30 penniä sivulta. Ilmeisestikin neulatyyppinen jäljentäminen 
on epätyydyttävin kaikista, mutta koska sen laitteet ovat ta- 
vallisesti halvimpia ja laatukin on tyydyttävä, ostaja saa sen 
mitä haluaakin, kuten myyjillä on tapana sanoa. 

Seuraava tärkeä piirre kuvansiirrossa on kopion koko. Käsi- 
käyttöiset ja puoliautomaattiset koneet voivat luonnollisestikin 
jäljentää vain A4-kokoisia kuvia samaan kokoon, mutta ryh- 
missä 2 ja 3 on vuoden 1981 jälkeen alkanut esiintyä myös 
pienentäviä koneita. Kaikilla CCITT:n normien mukaisilla ko- 
neilla tulee lähetettävän kuvan olla A4:n leveyden (210 mm) 
mukaisia, mutta automaattikoneet voivat käsitellä miltei miten 
pitkiä asiakirjoja tahansa. Pienentävät mallit sen sijaan voivat 
muuttaa B4-koon A4-kokoon lähetystä varten. 

Muita tarkkailtavia piirteitä kuvansiirtolaitteissa ovat mah- 
dollisuus tummentaa tai vaalentaa kuvaa taustan poistami- 
seksi, automaattinen puhelun yhdistäminen ja uudelleenkutsu 
linjan ollessa varattu, sisäänjätettyjen kuvien saanti myöhem- 
min esimerkiksi aikaerojen mahdollistamien hintaetujen hyö- 
dyntämiseksi, tiedon salakooditus turvallisuussyistä, jo edellä 

mainitut paperin syöttölaitteet sekä tapahtumaluettelot kellon- 
aikoineen ja kestoineen eri lähettäjistä. 


Telekopioinnin hintataso 


Kuvansiirtolaitteiden, varsinkin numeerisesti ohjattujen, hinta» 
taso on laskenut voimakkaasti viime vuosina. Pääsyitä tähän 
kenties ovat CCITT-normien aikaansaaminen, minkä seurauk- 
sena myös laitteiden rakenneosat ovat standardoituneet, sekä 
lisääntyneen laitteiden myynnin mukanaan tuoma suurten sar- 
jojen etu. Osansa on ollut uudella tekniikalla sekä tietenkin 
myös kilpailulla. Uusille korkeahintaisille taikka paremmin 
sanottuna suuren välityspalkkion alaisille markkinoille tulevat 
valmistajat ovat havainneet hintojen alennuksen oikeaksi kei- 
noksi. Hinnat vaihtelevat laajalla alueella, eikä pohjaa liene 
vielä saavutettu. 

Parhaan kuvan kokonaiskustannuksista saanee seuraavasta 
Helsingin Puhelinyhdistyksen vuodelle 1984 ilmoittamasta mak- 
sustosta. Ryhmän 2 laite Canon FAx 30 maksaa vuokra- ja 
huoltomaksuna 310 mk/kk (144 mk/kk asiakkaan omistaessa 
laitteen) muiden merkkien kuten Nefax 8, Siemens HF 2050 
ja Nefax 3500 maksaessa pääomakustannusten osalta hieman 
enemmän. Ryhmän 3 laitteet Nefax 4500 ja Infotek 6400 mak- 
savat 940 mk/kk (216 mk/kk). 


Laitteen valinta 


Ryhmän 1 laitteita on vaikea suositella eikä niitä juuri ole tar- 
jollakaan, onpa syytä kysyä, tarvitseeko tämän ryhmän laittee- 
seen kallistuva lainkaan koko laitteistoa. Ryhmän 2 puoliauto- 
maattiset ovat päätyneet jo samoille hintatasoille, joten käsi- 
käyttöinen laite tuskin on puolusteltavissa. Epäilemättä ryh- 
män 2 automaattilaite tekee tehtävänsä parhaiten useimpien 
yritysten kohdalla, joskin useita toimistoja käsittävä yritys 
voinee harkita automaattista keskuskonetta puoliautomaatti- 
siin vastaanottimiin jne. Ryhmän 3 laitteiden edullisuuden ar- 
vostelussa on tehtävä tarkat laskelmat puhelumaksujen ja pää- 
omakustannusten vaikuttaessa ratkaisuun. 

Alan suuria valmistajia tai merkkimyyjiä ovat Xerox, 3M 
ja Burroughs Yhdysvalloissa, joista tosin Xerox ja Burroughs 

myyvät Japanissa valmistettuja malleja. Myös Kalle Infotec 
myy japanilaisvalmisteista Ricohin mallia. Suuria japanilaisia 
valmistajia ovat Canon, Fujitsu, Matsushita, NEC, Oki ja Tos- 
hiba. Alassa on vahvasti kiinni myös saksalainen Siemens. 

Edellisten ohella on myös erikoiskäyttöön tarkoitettuja hie- 
nografiikalla varustettuja kuvansiirtolaitteita sanomalehtikuvia, 
sääkarttoja ja sormenjälkien kopiointia varten, ja erityisen 
kalliita malleja löytyy lehtitaloista ulkomailla painettavien leh- 
tien kuvansiirtoa varten. Näitä käyttävät esimerkiksi Financial 
l'imes eurooppalaisiin painoksiinsa ja Herald Tribune Hong- 
kongin painokseensa. 


Telekopiointi vai teleksi 


Teleksin haittoja on jo kuvailtu. Se on hidas ja vähän kömpe- 
lökin, ei pysty jäljentämään kuvia, ja teksti on valmisteltava 
sitä varten erikseen. Telekopiointi voi sen sijaan olla melko 
nopea, se ei vaadi tietojen erillistä syöttöä, toistaa yhtä hyvin 
kuvia kuin tekstiäkin ja on helppo käyttää. Haittapuoliin kuu- 
luu kuvansiirron laitteiston korkeampi hinta, ja kunnon kan- 
sainvälinen käyttäjäluettelo puuttuu. Jopa CCITT:n normis- 
tostakin riippumatta tuskin 40 % maailman laitteista on yh- 
teensopivia, ja nämä ovat ryhmään 2 kuuluvia. Toiseen yri- 
tykseen kuvia lähetettäessä käyttäjän on viisainta soittaa ensin 
tiedustellakseen, onko yrityksellä kuvansiirtolaite ja minkälai- 
nen. (Puhelinlaistosten Liiton luettelossa on suomalaisten käyt- 
täjien laitteiden ryhmä ja sopivuus ilmaistu lyhyellä merkin- 
nällä.) 

Todettakoon tämän jälkeen, että tekekopiointi tulee tavalli- 
sesti edullisemmaksi käyttää kuin teleksi, varsinkin pitkien 
viestin ollessa kysymyksessä. Lähetettäessä kymmenkunta kuvaa 
päivittäin on kokonaiskustannus laitteistokuluineen saman verk- 
koryhmän sisällä noin 4 markkaa kuvaa kohti ryhmän 2 ko- 
neilla ja noin 10 markkaa kuvaa kohti ryhmän 3 laitteilla. Edel- 
linen kasvaa nopeasti kaukoliikenteessä, ja karkesti ottaen tulee 
ryhmän 3 laite edullisemmaksi lähetettäessä läänien välillä noin 
7 kuvaa päivässä. Tosin lyhyillä viesteillä maksu kasvaa hel- 
posti turhaan vajaiden sivujen takia, vaikka uusimmat lait- 
teet eivät kopioikaan tyhjää osaa. 


189 


Telekopiointi voittaa epäilemättä teleksin, kun siirrettävien 
kuvien määrä on riittävän suuri perustellakseen laitteiston käy- 
tön, kun viestintäkohteiden luku on suhteellisen pieni, erityi- 
sesti jos yhteydet tapahtuvat oman yhteisön eri toimistojen 
tai muutaman asiakkaan kanssa, joilla on kuvansiirtolaitteet, 
tai jos on lähetettävä paljon kuvia. Teleteksi saattaa tosin tulla 
taistelemaan paikasta auringossa tekstinsiirron osalta. 


Telekopioinnin ja teleksin tulevaisuus 


Mutta kuvansiirron ja teleksin kohtaloksi ei tule niiden as- 
teittainen korvautuminen teleteksillä. Kummallakin näistä on 
nyt oma määrätty tehtävänsä, mutta ajan mittaan niiden toi- 
minnot sulautuvat toisiinsa. Nyt jo viestintätietokoneet, joista 
eräät voivat lähettää kuvia yhtä hyvin kuin tekstiäkin, voivat 
tehdä parempaa työtä, joskin ne kärsivät normiston puuttu- 
misesta ja käyttäjien määrän vähyydestä. Lähivuosina on toi- 
mistoihin kuitenkin tulossa merkittävä laite. Se on ”laserkir- 
joitin”, jota kuvataan yksityiskohtaisesti luvussa 19, mutta 
joka lyhyesti kertoen on tavallisen paperin kopiokoneen ym- 
pärille rakennettu tietokone. Tietokone ohjaa valonlähdettä, 
joka kykenee ottamaan talteen ei vain tekstiä vaan mitä ta- 
hansa kuvioita kopiokoneen rummulle pienen pienten pistei- 
den avulla (noin 15 000 pistettä neliösenttimetrillä). 

Laserkirjoittimia tullaan käyttämään tulevaisuudessa kasva- 
vassa määrin. Hinnat ovat vielä melko korkeat, sillä esimer- 
kiksi Xeroxin halvin malli 2 700 maksaa noin 150 000 markkaa 
kalliimpien hintojen ollessa kymmenkertaisia. Silti on luulta- 
vaa, että lähivuosina telekopiointi, teleksi ja teleteksi saavat 
täydellisen viestintänormiston, jonka mukaisesti sekä tekstiä 
että kuvia voidaan lähettää paljon suuremmalla pistetarkkuu- 
della kuin mitä nykyisin on mahdollista telekopioinnissa, ja 
paljon nopeammin. Ongelma on vielä toistaiseksi, että laser- 
kirjoittimet ovat numeerisesti ohjattuja puhelinverkoston toi- 
miessa analogiaperiaatteella. Lähimmän kymmenen vuoden 
sisällä tultaneen useimpien Euroopan maiden puhelinverkostot 
digitoimaan (verkoston digitoinnista on puhuttu luvuissa 4 ja 
10). Tällöin laserkirjoittimet tulevat paljon nykyistä soveliaam- 
miksi tekstin ja kuvien siirtovälineeksi. 


190 


Odotusaikana telekopiointi nykyisessä muodossaan säilynee 
parhaana kuvansiirtomenetelmänä, joskin sen käyttöä tekstin- 
siirtoon vähentää teleteksin tulo kuvaan. Teleteksillä voidaan 
jo nyt napin painalluksella muuttaa sanoma teleksitiedotuk- 
seksi, joten sillä saadaan yhteys puoleentoista miljoonaan käyt- 
täjään. Mahdollista on myös, että teleteksi tulee täysin yhteen- 
sopivaksi telekopioinnin kanssa tai että ainakin telekopioinnin 
graafisia kykyjä voidaan käyttää tietokonepiirturien kanssa. 
Odotettavissa on myös CCITT:n normistoon uusi kehittyneem- 
pien laitteiden ryhmä 4. 

Ei siis ole mitenkään vaikea havaita, että lopulta telekopi- 
ointi sulautuu teleksin ja muiden laitteiden kera toimistolait- 
teiden ”yhdentymisen” seurauksena yhdeksi kokonaisuudeksi. 
Tästä puhutaan laajemmin luvussa 19, mutta karkean ennus- 
teen mukaan jo muutaman vuoden kuluttua telekopiointi, te- 
leksi ja teleteksi toimivat saman verkoston välityksellä, kenties 
samoja päätteitäkin käyttäen. Mutta ajan mittaan, ei ehkä 
kuitenkaan kymmeneen vuoteen, päädymme pelkkään tieto- 
koneeseen kirjoittimineen (todennäköisesti laserkirjoittimineen), 
jolloin digitaaliverkostoa pitkin siirretään tarkkuusgrafiikkaa 
käyttäen niin kuvia kuin tekstiäkin monien muiden toiminto- 
jen hoidon ohella. 


Yhteenveto 


Tässä vaiheessa kuitenkin telekopiointi ja teleksi ovat vielä 
tärkeitä. Kummallakin näistä on omia etujaan ja haittojaan, 
ja käyttäjä joutuu valitsemaan näiden kesken ottaen kuitenkin 
huomioon luvussa 21 esitettävät muut viestinnän mahdollisuu- 
det. 

Myös yleiset kuvansiirtopalvelut tulevat kehittymään. British 
Telecomin ”Bureaufax” ja Englannin postilaitoksen ”Intel- 
post” toimivat määrätyillä Iso-Britannian paikkakunnilla hoi- 
taen yhteyksiä keskenään sekä useihin muihin maihin. Maksut 
ovat luokkaa 10-40 mk lähetyskohteesta riippuen. Lähetysten 
keräily- ja jakelupalvelu on myös järjestetty näissä pisteissä, 
joten viesti saadaan menemään perille saakka. Ja tietenkin 
nopeita lähetyksiä saadaan edelleenkin menemään pikapostina, 
mitä ei sovi unohtaa. 

Puhelinvastaajat ja puhelujen kirjauslaitteet 


Kolmas puhelimeen liittyviä laitteita kosketteleva luku siirtää 
katseemme kahteen oheislaitteeseen. Tarkastelemme ensin lä- 
hinnä pienyritysten käyttöön tarkoitettuja puhelinvastaajia sekä 
sen jälkeen tavallisimmin suurehkoissa yrityksissä käytettyjä 
puhelujen valvontaan tarkoitettuja kirjauslaitteita. 


Katsaus puhelinvastaajiin 


Puhelinvastaajien markkinoiden tunnusomainen piirre on hin- 
tojen valtava vaihtelu vähintään sadan eri merkin välillä. Eräi- 
den parhaiden mallien hinta on niin korkea, että yhden vuo- 
den vuokralla voisi hankkia omistukseensa pari muuta täysin 
kilpailukelpoista mallia. Se, miten tähän on jouduttu, käy ilmi 
seuraavasta kuvauksesta, jossa selvitetään viime vuosien voi- 
makasta kehitystä. Se on saattanut sellaiset perinteiset laitteet 
kuin Ansafonen näyttämään niin ylihinnoitelluilta, että on 
vaikeaa uskoa kenenkään ilman erityistä syytä hankkivan sel- 
laista. 

Englannissa kehitystä on hidastanut se, että vasta huhtikuus- 
sa 1980 puhelinvastaajan omistaminen tuli lailliseksi, ja vuo- 
den 1981 televiestintälaki avasi varsinaisesti markkinat. Aikai- 
semmin puhelinvastaajat oli vuokrattava mielettömiä vuokria 
vastaan pieneltä klikiltä, joka sai silloiselta postilaitokselta 
siihen hyväksynnän. Postilaitos vuokrasi myös itse laitteita, 
mutta täydellistä yksinoikeutta sillä ei esimerkiksi puhelinko- 
jeiden tai -vaihteiden tapaan tähän ollut. 

Ennen vuotta 1980 muutamat terävävainuiset liikemiehet 
toivat maahan ulkomaisia laitteita, vaikka niiden käyttö ei 
ollutkaan sallittua. Heidän näkökantansa mukaan myynti ei 
ollut laitonta, kiinnijoutumisen mahdollisuudet olivat vähäi- 

set ja rangaistuksi tulemisen vaara vielä vähäisempi. Ostettu- 
aan useinkin jonkin Amerikan markkinoilla heikosti menesty- 
neen itämaisen mallin kaikki oikeudet nämä ”piraattivälittä- 
jät” saattoivat tarjota koneita suoramyynnissä aitojen laittei- 
den vuoden vuokraa halvemmalla hinnalla. 

”Vanhan kaartin” hyväksytyt toimittajat luonnollisesti piti- 
vät tätä uhkana omalle pienelle ja mukavalle liiketoiminnal- 
leen, mutta paljonkaan ne eivät voineet tehdä asian estämi- 
seksi, joten tämän havaittuaan ne painostivat British Telecomin 
sallimaan laitteiden vapaan myynnin. Tämä antoi vanhalle 
kaartille tilaisuuden kilpailla vapailla myyntimarkkinoilla ja 
poistaa samalla käytöstä monta mieletöntä ja keinotekoista 
perustetta, joita ne olivat vuosia esittäneet väittäessään myyn- 
nin aiheuttavan vuokrausta suuremman uhan yhteiskuntajär- 
jestelmää vastaan jne. 

Mitä tahansa puhelinvastaajaa ei silti ollut sallittua liittää 
verkostoon. Edelleen oli oltava British Telecomin hyväksyntä, 
jonka mukaan laitteen katsottiin olevan maan verkostoon lii- 
tettävissä, ja kaikki ulkoa tuodut merkit jouduttiin muutta- 
maan eri tavoin tämän hyväksynnän saamiseksi. Tämä ei kui- 
tenkaan poistanut laitonta kauppaa, ennen muuta koska Tele- 
comin hyväksynnän saaminen oli pitkäveteistä puuhaa odotus- 
aikojen ollessa Telecomin kaikille toimille luontaiseen tapaan 
huomattavan pitkiä, ja edelleen koska laittomat koneet toimi- 
vat tavallisesti moitteettomasti ilman vaadittuja muutostöitäkin. 

Joka tapauksessa kaiken tämän seurauksena syntyi kolme 
tyypillistä toimittajaryhmää. Ensimmäiseen kuuluvat vanhan 
kaartin toimittajat, jotka ovat liittäneet aikaisemmin omista- 
miinsa vuokramarkkoihin myös myynnin. Näiden hinnat ovat 
yleensä ylettömän kalliita niiden suurten valmistus- ja yleis- 
kustannusten vuoksi, minkä takia ne eivät kykene kilpailuun 
uusien tulokkaiden kanssa, joskin niillä on joissakin tapauk- 
sissa erikoisetuja, joita muilla ei ole. Toiseksi edelleenkin on 
olemassa rosvotoimittajia, jotka jatkavat laittomien koneiden 
tarjontaa edullisiin hintoihin. Kolmannen ryhmän muodosta- 
vat ”käännynnäiset”, asianmukaisen hyväksynnän saaneet en- 
tiset rosvotoimittajat. Nämä pyhiksi muuttuneet syntiset tarjoa- 
vat tavallisesti entisiä rosvolaitteitaan, mutta vanhan kaartin 

toimittajien hintoja edullisemmin, usein miltei aikaisempiin 
rosvohintoihin. 


Puhelinvastaajan valinta 


Tarkastelkaamme tämän jälkeen muutamia tärkeimpiä valinta- 
tekijöitä oikean puhelinvastaajan etsimiseksi. 

Monet pitävät kaikkein tärkeimpänä piirteenä ”kaukopur- 
kua”, joka mahdollistaa puhelinyhteyden ottamisen laittee- 
seen ja jätettyjen sanomien kuunteluun. Yleensä tämä vaatii 
erityisen kaukopurkulaitteen, joka on viritetty vastaanottajan 
taajuudelle. Joissain malleissa on esimerkiksi sellaisia lisähie- 
nouksia kuin viestikasetille aiemmin talletetun sanoman muut- 
tamismahdollisuus purkulaitteen avulla. Tällainen piirre ei olen- 
naisesti lisää laitteen hintaa. 

Useimmissa vastaajissa on kaksi kasettia, toinen soittajille 
tarkoitetun viestin tallentamiseen ja toinen tulevien sanomien 
vastaanottoon. Myös yhden kasetin laitteita on olemassa, mutta 
nämä ovat perin hankalia, koska viesti on sijoitettava nau- 
halle useisiin kohtiin, kun taas kahden kasetin vastaajissa riit- 
tää nauhoittaa viesti soittajalle vain kerran soittojen mennessä 
toiselle nauhalle. Halvemmissa laitteissa puhelun aika on kiin- 
teä, joka myös kuluu puhelun pituudesta riippumatta. Useim- 
mat nykyaikaiset laitteet ovat ”ääniohjattuja”, millä laajalla 
käsitteellä tarkoitetaan tavallisimmin puhelinsanoman nauhoi- 
tusta niin kauan kuin ääntä kuuluu riittävällä voimakkuudella. 
Näissäkin on useimmiten sanoman ääripituus rajoitettavissa. 

Tavallisesti vastaajissa käytetään samankaltaista kasettia 
kuin nauhurissa, joten se voidaan kuunnella myös tavallisella 
kasettisoittimella. On myös mahdollista saada samanlaisella 
kasetilla varustettu vastaaja kuin mitä käytetään sanelimissa, 
ainakin minikasettien osalta. Myös puhelujen nauhoitus on 
yleensä mahdollinen, mikä tarjoaa monistakin syistä erinäisiä 
etuja. On myös pelkkiä vastaajia, jotka antavat soittajalle pel- 
kästään viestin sallimatta jättää sanomaa. Tämä on tavallisesti 
rahan tuhlausta, ellei niiden hinta ole olennaisesti edullisempi, 
sillä monipuolisempiakin laitteita voidaan haluttaessa käyttää 
pelkkinä vastaajina. Jotkin koneet sopivat myös saneluun, 
mutta vain harvat ovat samaa luokkaa kuin varsinaiset pöytä- 

sanelimet kuulokkeineen ja jalkakytkimineen. Yleinen piirre 
on lisäksi ”ohjauslaite”, joka mahdollistaa sanoman kuuntelun 
sen ollessa parhaillaan menossa nauhalle. 


Vastaaja puhelinvaihteen yhteydessä 


Tilanne on ongelmallinen, kun halutaan taltioida useita samaan 
aikaan saapuvia puheluja, mutta käytettävissä on vain yksi 
vastaaja. Ellei mihinkään järjestelyihin ryhdytä vastaajan ol- 
lessa toiminnassa, tuleva puhelu tavallisimmin ei saa varattu- 
merkkiä, vaan jää vastaamatta vastaajan vapauduttuakin soit- 
tajan kuullessa soittoäänen vapaalta linjalta. Soittaja ei siis 
saa vastausta lainkaan. 

Tämä ongelma voidaan ratkaista useammallakin tavalla. 
Voidaan esimerkiksi asentaa kytkin siirtämään tulevia puhe- 
luja vastaajalle sen vapauduttua. Vaikka näin on mahdollista 
saada useampikin puhelu jonottamaan, on kuitenkin otettava 
huomioon, että soittajat eivät jää helposti odottamaan kovin 
pitkäksi aikaa, elleivät he ole selvästi tietoisia tällaisen jonotus- 
järjestelmän olemassaolosta. Toinen ratkaisu on panna kaikki 
yhtä linjaa lukuunottamatta antamaan iltaisin ja viikonloppui- 
sin (tai milloin hyvänsä halutaan käyttää vastaajaa) varattu- 
merkkiä, sikäli kuin tämä on muuten mahdollista. Vielä voi- 
daan ilmoittaa asiakkaille tietty numero, johon vastaaja on kyt- 
ketty virka-ajan ulkopuolella. 

Tähän päättyy puhelinvastaajia koskeva osa tätä lukua. Alue 
ei ole mitenkään vallankumouksellinen, mutta huoleton ostaja 
voi kuitenkin päätyä virheratkaisuihin, joten toivomme viit- 
teittemme johtavan ostajaa oikeaan suuntaan. Ja sitten puhelujen 
rekisteröintiin. 


Puhelujen kirjauslaitteet 


Puhelujen aiheuttamat kustannukset ovat missä tahansa yri- 
tyksessä erityisen vaikeita valvoa. Vaikka tuskin monikaan 
yritys sallii toimihenkilöittensä vapaasti matkustella tai käyt- 
tää rahaa muihin kuluihin, tavallisesti omalla puhelimella va- 
rustettu toimihenkilö saa kuluttaa sen avulla rahaa oman mie- 
lensä mukaan ilman että puhelimen käytön todellisista kus- 
tannuksista on tietoakaan. Paitsi että kalliita kaukopuheluja 

käytetään väärin omiin henkilökohtaisiin asioihin, samalla 
myös opitaan huolettomiksi kustannuksiin nähden. Siten kau- 
kopuhelujen yiiteydessä jäädään odottamaan varatun henkilön 
vapautumista, kun voitaisiin pyytää soittamaan takaisin jne. 

Luvussa 10 esitetty nykyaikainen tietokoneohjattu vaihde 
antaa tosin mahdollisuuksia harjoittaa sen tyyppistä valvon- 
taa kuin esimerkiksi estää ottamasta jostakin kojeesta kauko- 
puheluja tai soittamasta ulkomaille, mutta tämä on vain pieni 
osa ongelmaa. Puhelinkustannusten todellinen valvonta edellyt- 
tää kaikkien puhelujen tarkkaa erittelyä, ja tässä tulevat avuksi 
puhelujen kirjauslaitteet. Kirjauslaitteet mahdollistavat kirjal- 
lisen tietouden puhelinliikenteestä, ja tällä tiedolla varustettuna 
on helpompi suunnitella puhelinlaitteita ja palveluja kustan- 
nustietoisesti. Tällaisella välineellä voidaan myös helposti saada 
sisäisen laskennan kaipaamaa tietoa kulujen jakautumisesta 
sekä myös puhelumaksujen erittelyjä haluttaessa periä mak- 
suja asiakkailta. Vaikka siis jotkut yritykset ottavat näitä lait- 
teita vain tilapäiseen käyttöön tutkiakseen asioita, toiset saat- 
tavat haluta ne pysyvästi. 

Valittavissa on useita laitteita. Jos halutaan vain tietoa 
puhelujen kokonaiskustannuksista, saapuvien puhelujen luvusta 
ei ole silloin väliä. On sen vuoksi syytä välttää tällaisia tarpeet- 
tomia lisukkeita, jotka kuitenkin kuluttavat aikaa olennaista 
etsittäessä. Täydelliseen tietoon pyrkivällä on kuitenkin mah- 
dollisuus saada tietoja tulevien puhelujen luvusta ja kestosta, 
soittajasta, soittoajasta ja vastausnopeudesta vastaavan ulos- 
päin suuntautuvan puhelinliikenteen tietojen ohella. Valinta 
riippuu myös hallittavien koneiden luvusta sekä tietojen erit- 
telytasosta, kuten halutaanko joka kojeesta täydelliset tiedot 
vai tyydytäänkö yhteissummiin. 

Toimiston kopiokoneet 


Toimistokopiokone on useimmissa yrityksissä kallein yksittäi- 
nen laite. Vuoden 1978 jälkeen ovat kopiokoneet monipuolis- 
tuneet hintojen samaan aikaan puoliintuessa, joten useimpien 
yritysten ulottuvilla on nyt tavallisen paperin kopiokone, joka 
useissa tapauksissa myös korvaa hiilipaperin arkistointia var- 
ten tarvittavien kopioiden teossa. Ja silti kopiokoneiden maail- 
ma on täynnä salakareja. Markkinoilla on reippaasti yli sata 
mallia, joista kuitenkin suuri osa on samoja laitteita eri mer- 
keillä varustettuina. Eräät ”tavallisen paperin” koneet tarvit- 
sevat itse asiassa erikoispaperin, ja koneiden myynti on täynnä 
kieroja myyntitekniikkoja. Varmaa myös on, että moni ostaja 
päätyy tarpeettomaan suureen koneeseen. 

Tarkastelemme tässä luvussa tavallisia toimistokopiokoneita, 
joista useimmat ovat pöydälle asetettavia, joskin muutamilla 
on oma jalustansa. Näiden alle 50 000 kopion ottoon kuukau- 
dessa tarkoitettujen laitteiden hinnat juoksevat välillä 4 000- 
60 000 mk. Luvussa 14 jatketaan kopiolaitteiden tarkastelua 
offset-koneiden, vahaskoneiden ja spriimonistuskoneiden osal- 
ta, ja luvussa 15 tarkastellaan suurempia painotarkoituksiin 
käytettäviä kopiokoneita sekä kirjapainon offset-koneita. 


Kopiokoneiden tyypit ja vaihtoehdot 


”Fotostaattisia” toimistokopiokoneita on oikeastaan vain nel- 
jää lajia. Kaikkien niiden toimintaperiaatteena on kuvan hei- 
jastaminen mallikuvasta ”rummulle”, joka säilyttää kuvan 
sähkövarauksen avulla rummun pinnalla. Tämä vetää puo- 
leensa mustetta, joka sitten voidaan siirtää paperille. Mutta 
tähän yhtenäisyydet loppuvatkin, sillä koneet eroavat toisis- 
taan sen mukaan, onko paperi tavallista vai esikäsiteltyä ja 

onko muste kuivaa vai märkää. Alimmissa hintaluokissa on 
näiden lisäksi lämpöön ja valokuvaustekniikkaan perustuvia 
kopiokoneita, joita tuskin enää tapaa markkinoilta. Nämä 
ovat tosin halpoja, mutta kopiot tulevat paljon muita kalliim- 
miksi, ne ovat hitaita ja jättävät kuvan laatuun nähden toivo- 
misen varaa. Mainittakoon lisäksi suurten piirustusten kopi- 
ointiin tarkoitetut laitteet, mutta niitä emme käsittele tässä 
yhteydessä. 

Kuten mainittiin, toimistokopiokoneiden vaihtoehtoja ovat 
offset-koneet, vahaskoneet ja spriimonistuskoneet. Niiden hin- 
taluokasta tässä muutama sana. Halvimpia ovat spriikoneet, 
hinnaltaan 1 000-4 000 mk automaatioasteesta riippuen, mutta 
kopion laatu on heikko, valokuvien kaltaiset välisävyt ovat 
miltei mahdottomia kopioitavia, ja koneet ovat epätaloudelli- 
sia yli 20 kappaleen sarjoja kopioitaessa. Vahaskoneet maksa- 
vat 800-10 000 mk ja ovat epätaloudellisia alle 20 kappaleen 
sarjoilla, kopion laatu on hiukan spriikopiota parempi, joskin 
tarvitaan erikoispaperi; kopion hinta on myös hivenen kal- 
liimpi. Pienet offset-koneet maksavat 10 000-35 000 mk ja ovat 
yleensä automaattisia ja nopeita sekä antavat hyvän laadun, 
mutta ovat taloudellisia vasta 50 kopion sarjoista ylöspäin, 
vaativat lyhyen valmisteluajan, pitävät ääntä ja ovat hiukan 
sotkuisia. Näihin verrattuina toimistokopiokoneet tuottavat 
kopioita nopeasti ja melko äänettömästi sekä ovat taloudelli- 
sia pienilläkin sarjoilla antaen offset-koneen tasoa olevia kopioita. 

Päädymme siis siihen, että haluttaessa välittömästi lyhyitä 
tai lyhyehköjä kopiosarjoja toimistoympäristöön hyvin sopeu- 
tuvalla laitteella tarvitaan toimistokopiokone. Koska kaikki 
muut vaihtoehdot tarvitsevat jonkin kaltaisen masterin tai le- 
vyn kiinteine kustannuksineen, ne eivät ole yhtä edullisia yk- 
sittäisotoksiin tai lyhyisiin sarjoihin. Pitempiä sarjoja kaipaa- 
vat voivat tutkia mainittuja vaihtoehtoja, joskin todella suuria 
määriä kopioiva laitos tarvitsee suurempia kopio- tai offset- 
koneita tai niiden yhdistelmiä. Nyrkkisääntönä voidaan pitää, 
että säännöllisesti yli 50 kappaleen sarjoja ottava ei enää hyödy 
pienestä kopiokoneesta. Syytä on myös laskea, paljonko tulisi 
maksamaan lähistöllä olevan kopiopalvelun kustannus, joskin 
epämukavuudellekin pitäisi antaa hinta. 

Esikäsitellyn paperin kopiokoneet 

Kuten mainittiin, esikäsitellyn paperin kopiokoneet eroavat 
toisistaan pääasiassa sen mukaan, käytetäänkö niissä kuivaa 
vai nestemäistä mustetta. Jos jätämme laskuista halvimmat 
lämpökopiokoneet, esikäsitellyn paperin kopiokoneet maksa- 
vat viisi kopiota minuutissa tekevän 2 000 markasta 20 kopiota 
minuutissa tekevän 8 000 markkaan. Erikoiskoneet maksavat 
paljonkin enemmän ja saattavat kopioida jopa A2-kokoisia 
kuvia. 

Ei ole pitkäkään aika siitä, kun useimpien pienyritysten oli 
tyytyminen esikäsitellyn paperin koneisiin, mutta viime vuo- 
sien rajut hintojen pudotukset ovat tuoneet täyskorjatun taval- 
lisen paperin koneen 3 000 markan tasolle ja hyvätasoisen uu- 
denkin koneen 8 000 markkaan. Tämä merkitsee sitä, että esi- 
käsitellyn paperin koneet ovat suistuneet pois markkinoilta, 
ja niinpä uusia koneita tulee markkinoille kirjaimellisesti vain 
yksi tai kaksi vuodessa tavallisen paperin koneiden useampaa 
kymmentä kohti. 

Kuivalla musteella toimivat esikäsitellyn paperin koneet an- 
tavat epäilemättä paremman laadun kuin edelliset tuottaen 
Itse asiassa varsin korkealaatuisia kopioita ja maksavat 3 000 
markasta ylöspäin. Esikäsitellyn paperin koneet ovat yleensä 
vähemmän konstikkaita kuin tavallisen paperin koneet ja myös 
halvempia huoltaa sekä usein meluttomampiakin. Sitä vastoin 
kopion hinta nousee esikäsittelyn takia korkeammaksi, paperi 
ei tunnu mukavalta käsissä ja tuoksuukin joskus, kopiointi 
ei myöskään ole mahdollista omille lomakkeille jne., ja lisäksi 
koneet sopivat vain pienehköille määrille — alle 2 000 kappa- 
letta kuukaudessa. 

Kaiken tämän jälkeen on kuitenkin todettava, että ahtaalla 
budjetilla toimivalle yritykselle esikäsitellyn paperin kone tar- 
joaa edun pääomakustannuksissa ilman että paperin pieni lisä- 
hinta merkitsisi paljoakaan alle 2 000 kappaleen kuukausivauh- 
dilla kopioitaessa. Valittavissa on sekä rullasyöttöisiä että irto- 
lehtiä käyttäviä malleja edellisten ollessa hiukan luotettavam- 
pia ja tarkempia paperin käyttöön nähden, koska paperi voi- 
daan leikata poikki tarkkaan oikeasta kohdasta. On myös jopa 
A2-kokoon saakka ulottuvia koneita, joskian A4-koneet ovat 

tavallisimpia. Peruskoneissa ei ole kopioiden luvun esivalinta- 
mahdollisuutta, ja jopa parhaimmissakin koneissa valinta ulot- 
tuu vain välille 1-20 tavallisen paperin koneiden yleensä tar- 
jotessa mahdollisuuden valintaan välillä 1-99. Markkinoilla ei 
myöskään ole enää pienentäviä malleja, ei myöskään lajitteli- 
joita ja asiakirjojen syöttölaitteita, joskaan sellaisia ei todella- 
kaan tarvita tällä tasolla. Eräs esikäsitellyn paperin koneen 
etu on, että sen avulla voidaan tehdä offset-levyjä, mihin harva 
tavallisen paperin kone pystyy, ja niinpä eräät offset-valmis- 
tajat myyvätkin hieman muutettuja malleja korotetuin hinnoin 
levyjen valmistukseen. Milloin tätä ominaisuutta kaivataan, 
on parasta tarkistaa valittavan koneen kyvyt tässä suhteessa 
ja kenties sen edullisuus tavalliseen levynvalmistajaan verrat- 
tuna. 


Tavallisen paperin kopiokoneet 


Chester Carlson oli työttömän parturin poika New Yorkista. 
Valmistuttuaan fyysikoksi hän haki työtä 82 yrityksestä saaden 
vastauksen vain kahdelta. Työskenneltyään tovin Bellillä hän 
joutui taas työttömäksi, joten on sitä työttömyyttä ollut en- 
nenkin. Kun Carlson lopulta sai työtä eräässä sähköalan yri- 
tyksessä, hän totesi hiilikopioiden määrän olevan tavallisesti 
liian pieni, ja niinpä hän ryhtyi tutkimaan valosähköistä joh- 
tavuutta. Vuonna 1937 hän haki patentin ”ksenografiseksi 
prosessiksi” kutsumalleen keksinnölle, mutta vuoteen 1944 
mennessä 20 yritystä on hylännyt hänen keksintönsä, nii- 
den joukossa myös IBM. Lopulta kuitenkin eräs voittoa 
tavoitteleva tutkimussäätiö otti hänet hoiviinsa, ja vuonna 1947 
kopiokoneiden valoherkän paperin valmistaja nimeltä Haloid 
liittyi hänen kanssaan yhteistoimintaan. Lopulta vuonna 1956 
yhtiöön liittyi myös British Rankin Joseph Rank, ja vuonna 
1959 syntyi ensimmäinen kaupallinen Xerox-kone. 

Xerox-kone käytti tavallista paperia sekä pulverimaista eli 
”kuivaa” mustetta. Sopimukseen kuului, että Xerox omistaisi 
kaikki oikeudet Amerikassa, mutta miltei kaikkialla muualla 
Rank Xerox, niinkuin sitä kutsuttiin, omistaisi yhtiöstä enem- 
mistön. Sittemmin Xerox on tehnyt sopimuksen japanilaisen 
Fujin kanssa, josta se omistaa melkoisen viipaleen. Rank, joka 

on saanut suurimmat voittonsa Rank Xeroxista, on myynyt 
valtaosan osakkeistaan Xeroxille, mutta omistaa kuitenkin vielä 
lähes puolet pääomasta. 

Xeroxin kuivamustepatentti kesti aina 1970-luvun puoli- 
väliin saakka, mutta silti jo vuonna 1968 kehitettiin kilpaileva 
tavallisen paperin kopiomenetelmä, pääasiassa kahden japani- 
laisen kameroistaan tunnetun yrityksen, Canonin ja Ricohin 
toimesta. Tuloksena oli ”märkää” mustetta käyttävä kopio- 
kone, joka kilpaili Xeroxin kuivamustekoneiden kanssa. 

Vaikka Xerox onkin säilyttänyt valta-asemansa ylimmän 
luokan koneiden kohdalla (joista luvussa 15), se on menettä- 
nyt johtoasemansa Canonille ja Ricohille toimistomarkkinoilla 
ja onkin lisääntyvässä määrin antanut pienten ja keskisuurten 
koneittensa suunnittelun ja valmistuksen Fuji-Xeroxin haltuun 
Japaniin, joskin nämä laitteet kootaan tavallisesti Englannissa 
tai Hollannissa Euroopan markkinoita varten. Xerox on ha- 
jauttanut toimintojansa melkoisesti ja on nykyisin keskittynyt 
vahvasti sellaisiin tuotteisiin kuin mikrotietokoneet, tekstin- 
käsittelylaitteet, kirjoittimet jne. ja toimii toimistojen varusta- 
jana heti IBM:n jälkeen hyvänä kakkosena. 

Xeroxin kuivakopiointimenetelmän patenttien rauettua kil- 
pailu alalla on kuumentunut, koneet ovat parantuneet dra- 
maattisesti ja hinnat ovat viidessä vuodessa pudonneet puo- 
leen. Koneiden näkyvin etu on tavallisen paperin käyttö, mikä 
merkitsee esimerkiksi paperikustannusten säästymistä muuta- 
malla pennillä sivua kohti. Kun lisäksi aikaisemmin tavallisen 
paperin koneet olivat huomattavasti esikäsitellyn paperin ko- 
neita kalliimpia, hintaero on nyt suurelta osin hävinnyt. Yk- 
sinkertaisimpia malleja saa täyskorjattuna jopa 3 000 markalla 
ja uusia alimman hintaluokan perusmalleja noin 8 000 markalla. 

Vaikka esikäsitellyn paperin koneita onkin yleensä pidetty 
luotettavampina, viimeaikainen kehitys on osoittautunut myös 
tavallisen paperin koneet hyvin vahvoiksi, ja niinpä ne ovatkin 
nyt useimmille yrityksille paras vaihtoehto. Suuretkin yhteisöt 
ovat havainneet edulliseksi tällaisten pienten toimistokonei- 
den sirottelun eri puolille vähentämään suuren keskuskopio- 
koneen painetta ja säästämään sen aikaa. Tavallisen paperin 
koneiden markkinoilla on kuitenkin useita salakareja. Eräs 

näistä on ero kuiva- ja märkämusteen välillä, joita käyttäviä 
malleja tarkastelemmekin seuraavaksi. Myös markkinat ovat 
kehittyneet kovakasvoisiksi ja harhauttavaiksi monine eri merk- 
keineen. 


Tavallisen paperin kuiva- ja märkäkopiokoneet 


Huolimatta Xeroxin kuivakopiointipatenttien päättymisestä mo- 
net valmistajat, erityisesti Canon ja Ricoh, jatkoivat itsepintai- 
sesti märkäkopiokoneittensa valmistamista. Märkäkopiokoneen 
etuna on, että siinä ei tarvita lainkaan kuumennustelaa, jota 
kuivakone kaipaa aineen kiinnittämiseksi paperille. Tämä seik- 
ka tekee viimemainitut kalliimmiksi valmistaa, esilämmitys- 
aika on pitempi ja ne ovat hiukan mutkikkaampia ja siten 
myös otaksuttavasti epäluotettavampia. Märkäkoneet toisaalta 
vaativat kiillotetun paperin. Tämän tarkoituksena on estää 
märän musteen siirtyminen paperin läpi. Jos siis halutaan 
monistaa kirjelomakkeille, niiden esipainatus tulee tehdä täl- 
laiselle paperille, mikä sinänsä ei ole kalliimpaa. Lisäksi märkä- 
kopiot pyrkivät tahrautumaan vielä puolisen minuuttia ko- 
neesta oton jälkeen. Lopuksi myös laatu on pikemmin kes- 
kinkertainen ja varsinkin lihavat kirjaimet tulevat tuhruisiksi. 

Ricoh on märkäkopiokoneiden johtava valmistaja, joka myy 
koneensa Euroopassa Nashuan ja Kalle Infotecin kautta, USA:ssa 
Savinin kautta. Nashua on amerikkalainen yritys, joka aloitti 
uransa valmistamalla pelikortteja kultarynnäkön aikaan ja 
kehittyi myöhemmin erikoispapereita ja magneettilevyjä val- 
mistavaksi yritykseksi. Sen eurooppalainen jakeluyhtiö myi 
Ricohin koneita niin tehokkaasti, että Iso-Britanniassa ja muual- 
lakin Nashua tunnettiin huippumyyjänä. Kalle Infotecin pe- 
rusti länsisaksalainen kemian alan yritys Hoechst saadakseen 
jalansijan toimistokonemarkkinoille, ja se myy nyt pääasiassa 
Ricohin kopio- telekopiokoneita. Se markkinoi myös erittäin 
voimaperäisesti täysin samanlaisia Ricohin koneita kuin Nas- 
hua. Tämä yhdistetty myyntiponnistus ja Ricohin märkäko- 
neiden hyvä luotettavuus ovat vieneet ne maailman kärkisi= 
joille. Canon teki myös märkämalleja, mutta siirtyi osittain 
kuivamalleihin, aikaisemmin kuin Ricoh. 

Vielä muutama vuosi sitten väitettiin märkäkopiokoneiden 
etujen voittavan niiden haitat, varsinkin kun otettiin hinta huo- 
mioon. Mutta vuoden 1979 jälkeen kuivatekniikka on kehitty- 
nyt siinä määrin, että koneet ovat yhtä halpoja taikka jopa 
halvempiakin kuin Kallen tai Nashuan mallit, eikä myöskään 
mitään näyttöä niiden epäluotettavuudesta ole. Lisäksi niillä 
saadan parempaa laatua, lämmitysaika on nykyisin mitätön, 
ja ennen kaikkea ne voivat käyttää miltei mitä tahansa paperia. 
Canon valmisti muutaman vuoden molempia malleja, kunnes 
vuonna 1981 se siirtyi kokonaan kuivakoneisiin. Siihen saakka 
sen myyjät poikkesivat melko kauas rehellisyyden linjoilta 
kertoessaan märkäkoneittensa rajoituksista. Samaan tapaan 
Nashuan ja Kallen myyjät (jotka myivät lähinnä suoraan ilman 
välittäjiä) olivat vähemmän avomielisiä koneittensa ominai- 
suuksien suhteen, ja niinpä koneita markkinoitiin ”tavallisen 
paperin” koneina, mikä sai monen ostajan uskomaan niiden 
kopioivan mille paperille tahansa. Kalle ja Nashua esittivät 
mainonnassaan koneet yleensä ominaan käyttäen kopiointi- 
tapahtumasta = sellaisia kaunistelevia nimityksiä kuin ”neste- 
mäinen kuivaprosessi”. 

Canon kuitenkin havaitsi vuoksiaallon kääntyneen ja siirtyi 
pelkästään kuivakoneisiin, kun taas Ricoh oli hitaampi. Se 
yritti tuoda markkinoille omaa kuivakonettaan vuonna 1980, 
mutta myi sitä vain omalla nimellään. Kalle ja Nashua myyvät 
edelleenkin Ricohin märkäkonetta, joskin Nashua on lähtenyt 
vuonna 1983 myymään kuivakonetta myös omalla nimellään 
Kalle Infotecin ryhdyttyä vuonna 1982 myymään eräitä Rico- 
hin kuivamalleja. Nashua on myös tuonut markkinoille märkä- 
koneelle keksimänsä menetelmän kaikille papereille kopiointia 
varten. Tämä tietenkin asettaa outoon valoon aikaisemmat 
väitteet markkinoiden parhaista koneista, joiden piti olla to- 
dellisia tavallisen paperin koneita. Ellei hintaero asetu sopivak- 
si, märkäkoneita ei kuitenkaan myytäne enää vuoden 1984 
jälkeen, ainakin ne näyttävät olevan sukupuuttoon kuoleva 
laji. 

Suosittelemme näin ollen voimakkaasti, että tavallisen pape- 
rin konetta haluava välttäisi märkäkoneita. Tämän päivän 
tilanteessa ne eivät tarjoa mitään erityistä etua kuivakonei- 

siin verrattuna, mutta haittoja kylläkin, kun sen sijaan aikai- 
semmilla halvoilla hinnoilla ne olivat kilpailukykyisiä. 


Kopiokoneista etsittävät piirteet 


Tuskin millään muulla toimistokoneiden alueella on puhuttu 
niin paljon roskaa kuin kopiokoneiden markkinoilla. Myynti» 
miehet ovat yrittäneet hämätä viatonta ostajaa puhumalla 
”mikroprosessoriohjatusta kuituoptiikasta” taikka ”toisen suku- 
polven valmistustaidosta”, mutta itse asiassa on kyse vain sana- 
helinästä. Sen vuoksi esitetään seuraavassa kaikkein ehdotto- 
mimmin muistettavat ominaisuudet aloittaen tekniikasta. 

”Mikro-ohjattu” on ajalle tyypillinen iskusana, mutta tasku- 
laskimen tekniikkaan verrattuna ei ole kysymys yhtään ih- 
meellisemmästä asiasta. Mikrosuoritin tulee vaikuttamaan to- 
dennäköisesti koneen suoritukseen vain hyvin vähän, mutta 
auttaa sen sijaan valmistajaa vähentämällä johdotuksia ja mah- 
dollistaen painonappitoiminteet käännettävien osoitinten sijasta. 
”Yksikomponenttisesta sävytteestä” puhutaan joidenkin ko- 
neiden yhteydessä tarkoittaen vain yhden mustelajin käyttöä. 
Tämän pitäisi tuottaa parempia kopioita, mutta se voidaan 
asettaa kyseenalaiseksi, emmekä suosittele ottamaan tätä huo- 
mioon koneen valinnassa. ”Kuituoptiikka” tarkoittaa tavalli- 
sen linssin korvaamista ohuilla lasiliuskoilla. Tälläkään ei ole 
mitään merkitystä lopullisen kopion laatuun, joskin se tekee 
koneen pienemmäksi, mutta toisaalta eräät vanhemmat kuitu- 
optiikkakoneet tuottivat vihertäviä kopioita pölyn kertyessä 
kuituihin. Nykyisin on markkinoilla useita kuituoptiikkamal- 
leja, mutta emme suosittele antamaan tälle ratkaisevaa mer- 
kitystä valinnassa. 

”Kylmäpuristus” on sen sijaan merkittävä piirre. Tässä on 
kysymys menetelmästä, jossa mustejauhe sananmukaisesti puris- 
tetaan painerullan avulla paperiin ilman kuumennusta ja sula- 
tusta ja kiinnipaistamista. Tämä vähentää lämmitysaikaa, me- 
lua ja energiankulutusta, mutta aiheuttaa puolestaan kopioon 
vähäisen kiiltoa. Muutamat kylmäpuristuskoneet ovat osoit- 
tautuneet jossakin määrin epäluotettaviksi, joskin kaikkein 
suosituin Canon NP-120 näyttää selviytyneen hyvillä pape- 
reilla. Jos ei vähäinen kiilto kopiossa merkitse suuria ja halu- 


204 


laan hiljainen toimistoon sopiva kone, silloin kylmäpuristus 
on oikea vastaus. Useimmilla kopiokoneilla on ”seleenirum- 
pu” kopion siirtoa varten. Tämä on kiiltävä rumpu, jolle kuva 
heijastetaan, ja se on käytettävissä 50 000—100 000 kopiota var- 
ten. Rumpu voi naarmuttua tai muuten turmeltua, jolloin uu- 
sintahintaa tulee tuhatkunta markkaa. Muutamissa koneissa 
on myös ”sinkkioksidimasteri”, joka ei maksa paljoakaan ja 
kestää tuhatkunta kopiota. Tämä on etu pölyisissä toimistois- 
sa, koska sen uusiminen tulee rumpuja halvemmaksi, mutta 
toisaalta kuvan laatu voi heiketä masterin iän mukana. 

Tämä itse tekniikasta, mutta sitten eri piirteisiin. Otetaan 
ensiksi ”kopion koko”. Kaikki tavallisen paperin koneet kopioi- 
vat A4- ja useimmat myös B4-kokoja ja ns. fooliokokoa. Hyvä 
A3-kokoon saakka ulottuva kone on hyvinkin 30 000 markan 
bruttohintainen (esimerkiksi Xerox 1035). Harvinaisempia ovat 
A2-kokoisten arkkitehti- ja insinööripiirustusten kopiointiin 
sopivat koneet, joita valmistavat esimerkiksi Mita ja Ricoh, 
ja niiden hinnat nousevat vielä korkeammalle. Eräät koneet 
myös pienentävät tai suurentavat. Eräässä uuden polven ko- 
neessa on mahdollista pienentää A3 kokoon Ad4, mutta silti 
ci ole mahdollista ottaa suoraa kopiota edellisestä. Vaikka 
pienennyksen aikaansaaminen onkin miellyttävä lisäpiirre, on 
syytä harkita tarkkaan, tarvitaanko sitä kovinkaan paljon, 
sillä hinta kasvaa sen takia kolmanneksen. Jos toisaalta halu- 
taan kopioida paljon kirjeitä, pienennyksellä säästetään paperi- 
kustannuksia ja tilaa. Pienellä suurennuksella (esim. Ad:stä 
B4:ksi kuten Xerox 2370) parannetaan luettavuutta ja piirto- 
heitinkalvojen näkyvyyttä. 

”Kopiointinopeus” on erittäin tärkeä. Noin alle 15 000 mar- 
kan hintaluokkaisten koneiden nopeudet ovat yleensä välillä 
8-14 kopiota minuutissa nousten hinnan mukana aina 40 ko- 
pioon minuutissa (joskin monet kalliitkin koneet ovat hitaita). 
Useimpiin toimiston tarpeisiin riittää alle 20 kopion minuutti- 
nopeus hyvin, kun sitä suurempaa kaipaavat vain yli 20000 
kopiota kuukaudessa ottavat tosikäyttäjät. 

”Lämpenemisaika” on merkityksetön tekijä märkäkoneilla 
ja kylmäpuristuskoneilla. Muiden kuivakoneiden lämpenemi- 
seen sen sijaan kuluu aikaa jopa neljään minuuttiin saakka 

koneen virittämisestä aamulla. Merkittävämpi tekijä on kui- 
tenkin ensimmäisen kopion aika”. Tämä on aika ensimmäi- 
sen kopion tuloon uuden alkuperäiskuvan syöttämisestä. Aika 
vaihtelee välillä 3-15 sekuntia lyhyen ajan ollessa arvokas otet- 
taessa paljon yksittäisiä kopioita tai piensarjoja. 

Useimmissa kuivakopiokoneissa on näppäimillä toimiva ”esi- 
valitsin”? kopioiden luvun määräämiseksi välille 1-99, mutta 
joissakin myös 1-15, 1-19, 1-20 tai jopa 1-999. Varsinkin van- 
hemmissa malleissa oli kääntyvä osoitin näppäinten sijasta, 
kun taas uusimmissa esiintyy jo ”hipaisuherkkiä” näppäimiä 
muovisuojainten alla, mutta nämä eivät tarjoa mitään todellista 
etua. 

Eräs tärkeä piirre on, onko laitteessa alkuperäiskappaleen 
sijoittamista varten valotustaso ja sen paikoillaanpitäjä vai 
onko se sijoitettava johonkin loveen syöttöä varten (kuten 
eräissä vanhemmissa koneissa). Halvemmissa hintaluokissa ko- 
pioalusta siirtyy valon yläpuolella, joka heijastaa kuvan rum- 
mulle. Tällöin laite tarvitsee enemmän tilaa kuin jos sijoitus- 
paikka on kiinteä, joten tämä jo saattaa mitätöidä kuituop- 
tiikan tuoman kokoeron. Eräissä laitteissa on ”kaksoiskasetti” 
— esimerkiksi kokoja A4 ja A3 varten vaihdettaviksi näppäin- 
tä painamalla. Tavallisesti kuitenkin laitteissa on vain yksi 
kasetti, joten toista kokoa käytettäessä on hankittava erikseen 
sitä varten kasetti, joskin myös säädeltäviä kasetteja valmiste- 
taan. 

Elektroniikan kehitys on tuonut mukanaan kaksi yleisty- 
nyttä piirrettä, keskeytyksen” ja ”diagnostisoinnin”. Edelli- 
nen mahdollistaa pitkän kopioinnin keskeytyksen parin kopion 
ottamiseksi ja jatkamiseksi edelleen ilman että tarvitsee panna 
muistiin jo tehtyjen kopioiden määrää. Useimmat uudet ko- 
neet eri tasoilla tarjoavat tämän edun. Diagnostisointi alkaa 
yksinkertaisesta varoituslampun syttymisestä musteen vähen- 
tyessä taikka paperin takertuessa kiinni aina hyvin pitkälle 
meneviin vian paljastuksiin saakka, joilla on merkitystä lähinnä 
huoltomiehelle, joskin myyjä yrittää keksiä niistä hyötyä käyt- 
täjällekin. 

Kolme etua, jotka esiintyivät aikaisemmin vain kalliimmissa 
malleissa, mutta jotka ovat yleistymässä myös halvempiin ko- 

neisiin, ovat puoliautomaattinen ja automaattinen syöttölaite 
sekä lajittelija. Puoliautomaattinen syöttölaite ohjaa syöttö- 
loveen sijoitetun alkuperäiskappaleen valolevyllä oikeaan koh- 
taan. Automaattinen syöttölaite mahdollistaa paksun nipun 
syöttämisen kerrallaan — mikä on erittäin hyödyllinen omi- 
naisuus suuria alkuperäiskappaleiden määriä kopioitaessa. La- 
jittelija sijoittaa kaikki tulevat kopiot eri lokeroihin. Jos siis 
esimerkiksi halutaan kaksikymmentä kopiota kymmensivuisesta 
asiakirjasta, kukin sivu kopioidaan erikseen ja kone sijoittaa 
sivut oikeaan järjestykseen, joten tuloksena on kaksikymmentä 
valmiiksi järjestettyä kopiota. Lajittelijain laajuus on tavalli- 
sesti 8-25 lokeroa, joskus jopa 40 lisähinnan noustessa muuta- 
masta tuhannesta 40 000 markkaan. Tavallisesti ne toimittaa 
valmistaja mahdollistaen neuvottelun hinnoista, mutta riippu- 
mattomiakin toimittajia on. Syöttölaitteet ovat eräissä mal- 
leissa vakiovarusteita, mutta niitä myös myydään noin 4 000 
markan hintaan. Tarjolla on myös syöttölaitteita tietokoneen 
tulostuspaperin kopiointia varten, jolloin jatkolomakkeesta saa- 
daan tavalliselle paperille kopioita. Nämä ovat valinnaisia mah- 
dollisuuksia kalleimmilla koneilla ja maksavat noin 10 000 
markkaa. Mainittakoon vielä ”välikopiointimahdollisuus”, jonka 
avulla koneeseen voidaan syöttää esimerkiksi poikkeavia paperi- 
kokoja sijoittamatta niitä syöttökasettiin taikka vaihtamatta 
kasettia. 

”Kaksipuolinen kopiointi” on mahdollista useimmilla ko- 
neilla lyhyehköjen sarjojen ollessa kysymyksessä, mutta monet 
menevät pitkillä sarjoilla jumiin väriaineen paperin kääntö- 
puolelta irrotessa ja kerääntyessä vääriin paikkoihin. Jos kak- 
sipuolista kopioitavaa tulee olemaan paljon, on parasta ko- 
keilla tämä ominaisuus perusteellisesti eikä uskoa myyjän va- 
kuutteluja, ellei hän esitä niitä kirjallisina. Samaan tapaan myös 
koneiden kyky ottaa vastaan eri paksuisia papereita vaihte- 
lee, joten sekin on syytä tarkistaa. 

Tässä olivat toimistokopiokoneelta odotettavat ominaisuu- 
det. Halvimpien tähän tarkoitukseen soveltuvien koneiden hin- 
nat ovat pienen tinkimisen jälkeen noin 8 000-15 000 mk. Kun- 
nostetut Xeroxin vanhat perusmallit irtoavat alle 4 000 mar- 
kan hintaan. A3-kokoon ulottuvat koneet maksavat 12 000 

markasta ylöspäin, 20 kopion minuuttivauhtiin yltävät koneet 
20 000 markasta ylöspäin. Nopeat koneet varustettuina syöttö- 
laittein ja lajittelijoin maksavat huomattavasti enemmän kor- 
keimpien hintojen noustessa aina puoleen miljoonaan saakka. 
Niinpä on syytä varoa innostumasta ostamaan enempää kuin 
mikä on tarpeen. Seuraavaksi tarkastelemme kopiokoneen OS- 
tossa huomioonotettavia seikkoja. 


Kopiokoneen osto 


Ensimmäistä kertaa kopiokonemarkkinoille astuva kokematon 
ostaja jättää taakseen normaalin liike-elämän käytännön käy- 
däksensä sisään hysteerisen korkeapaineisen myynnin ja mark- 
kinoinnin puolitotuuksien kovasydämiseen viidakkoon. Miltei 
kaikkia merkkejä myyvät välittäjät, lukuunottamatta muuta- 
mia sellaisia merkkejä kuin Xerox tai IBM. Tyypillisen koneen 
luettelohinnasta kuluu valmistuskustannuksiin kenties vain 35 % 
jälleenmyyjän hinnan ollessa noin 55 %, joten tilaa on hinta- 
neuvottelulle. Taitava neuvottelija voi päästäkin lähelle puol- 
ta hintaa varsinkin suurista määristä puhuttaessa, mutta 20-30 
prosentin alennus on hyvin odotettavissa, joskin eräissä mal- 
leissa jo 10-15 prosenttia voi tehdä tiukkaa. 

Kopiokoneiden myyjät ovat omaa kastiaan, ja on hyvin ai- 
heellista rajata valintamahdollisuutensa nopeasti muutamaan 
malliin, sillä muutoin voi aikaa kulua suunnattomasti innok- 
kaiden edustajien kanssa taistellessa (katso lukua 2). Mainonta 
ja kirjallinen aineistokin ovat kaukana objektiivisuudesta, joten 
maininnat ”nopeimmista, parhaista, ainoista” koneista voi 
jättää omaan arvoonsa. 

Mutta ongelma ei rajoitu vain kiihkeästi pyyteleviin edusta- 
jiin ja tylsiin mainostekstin kirjoittajiin. Kuten on mainittu, 
merkkisekavuus on kopiokonemarkkinoilla valtava. Varsinkin 
japanilaiset yhtiöt pyrkivät lisäämään tuotteittensa myyntiä 
niin monella eri merkillä kuin mahdollista, ja välittäjäliikkeet 
ovat onnellisia voidessaan täten täyttää tuotelinjoissaan olevia 
aukkoja, vaikka ne eivät olisikaan varsinaisia kopiokonemyy- 
jiä, vaan kenties kirjoituskoneliikkeitä. Itse asiassa noin 150:stä 
alle 60 000 markan kopiokonemerkistä vain satakunta on eri- 
laista. Esimerkiksi Mita myy paitsi omalla nimellään myös 

merkkejä Adler, Imperial, Oc6, Gestetner, Kardex, Olivetti 
ja Copyfax, kun taas Kalle Infotec ja Nashua ovat nimeä ja 
väriä lukuunottamatta identtisiä. 

Tällainen eri merkeillä myynti ei sinänsä ole lainkaan paha 
asia, mutta se aiheuttaa hämmennystä ostajien keskuudessa, 
varsinkin kun jälleenmyyjät ja kenttämyyjät eivät aina haluk- 
kaasti myönnä koneittensa olevan merkin mukaisia. Tämä saat- 
taa johtaa ostajan tutkimaan samaa kopiokonetta pariin ker- 
taan. Ja mikä turmiollisempaa, samaa konetta saatetaan myy- 
dä eri hintoihin eri nimillä, kuten yhteen aikaan Kalle pyysi 
hiukan vähemmän hintaa Ricohin koneistaan kuin Nashua, 
joten parasta katsoa eteensä. 

Toinen ongelma piilee tavassa, jota jotkut terävät välittä- 
jät harjoittavat pyytäessään itse asiassa jopa enemmän kuin 
mikä on mallin varsinainen luettelohinta. Hintoja tarkemmin 
tuntematon ostaja ei kenties huomaakaan joutuneensa maksa- 
maan ylihintaa, ja jos huomaakin, myyjällä on useinkin tarun- 
omaisia selityksiä korkealle hinnalle kuten ”jälkihuolto” tms. 
Tosiasiassahan jälkihuollosta maksetaan tavallisesti erikseen, 
eivätkä huoltoon vetoavat useimmiten suinkaan tarjoa sen pa- 
rempaa palvelua kuin muutkaan. Jos jotakin tarjotaan ”ilmai- 
seksi” tai muuten halvemmalla korkeamman hinnan vastineek- 
si, on syytä verrata ylihintaa ja tätä etua keskenään. Jokin 
välittäjä voi tarjota esimerkiksi 10 000 kopiota ”ilmaiseksi”, 
millä tarkoitetaan huoltoa ja mustekuluja mutta ei paperia, 
minkä arvo ei lopultakaan ole montaa sataa markkaa, joten 
on syytä olla tarkkana näihin mahtavilta kuulostaviin tarjouk- 
siin nähden. 

Käytetyt taikka ”kunnostetut” sekä loppuunmyytävät koneet 
ovat yleisiä, hämmästyttävää kyllä, Xerox on tällaisten konei- 
den päämyyjä. Viime vuosina Xeroxin halvimmat merkit ovat- 
kin olleet juuri tällaisia kunnostettuja koneita, joiden valmis- 
tus on lopetettu, kuten mallit 550, 660, 3100-sarja ja 2600. Vii- 
lisen vuotta sitten Xeroxin mainonta ja myyntimiehet eivät 
suinkaan myöntäneet avoimesti näiden koneiden olevan kun- 
nostettuja, mutta osittain lehden What to Buy for Business pai- 
nostuksesta Xerox on myöhemmin siirtynyt avoimempiin myynti- 
tapoihin. 

Mutta ei Xerox ole suinkaan ainoa, jota voidaan syyttää 
tällaisesta. Muutamat jälleenmyyjät asettavat näytteille asiak- 
kaittensa palauttamia tai näytteillä olleita koneita. Tässähän 
ei ole mitään vikaa edellyttäen asiakkaan tietävän asian ja 
saavan tätä vastaavan alennuksen. Eräs keino asian selvittämi- 
seen on vilkaista kopioiden luvun laskulaitetta koneen sisällä. 
Jos tämä näyttää suurempaa lukua kuin sataa, on syytä ryh- 
tyä vaatimaan alennusta. 

Lisäksi tietenkin jälleenmyyjien varastoissa on väistämättä 
ylijäämävarastoja ja vanhentuneita malleja, ja näitä kannattaa 
katsoa tarkkaan. Jos näitä onnistuu saamaan pohjahintaan, 
kauppa voi olla mitä parhaiten onnistunut, mutta kovin usein 
myyjä pyrkii saamaan näistä uutta vastaavan hinnan. 

Ellei tämä kaikki ole antanut riittävästi vihjeitä kopioko- 
neen ostoon, muista vielä seuraavat seikat. Tingi lujasti halua- 
masi koneen hinnasta äläkä annan myyjän ohjata itseäsi osta- 
maan suurempaa mallia kuin mitä tarvitset. Markkinat ovat 
kovan kilpailun alaisia, ja parhaan kaupan saa olemalla ”vai- 
keasti lähestyttävä”. Koneen voi hyvin pyytää koekäyttöön 
ilman mitään tunnonvaivoja mahdollisen palautuksen takia. 
Monet myyjät käyttävät tätä keinona saadakseen jalkansa oven 
rakoon, ja kun ilmoittaa viikon tai parin kuluttua haluavansa 
palauttaa koneen, voi saada valtavan alennuksen. Mutta ko- 
neen ja myyjän hylkäämisen jälkeenkin on monta uutta ko- 
netta tarjolla, todennäköisesti samaakin merkkiä muun myy- 
jän tarjoamana. Kokeile valitsemaasi konetta kaikilla mah- 
dollisilla erikoispapereilla ja molemmin puolin sekä vaadi kir- 
jallinen todistus kaikista haluamistasi erikoisuuksista. Kun 
kone on lopulta asennettu paikoilleen, tarkista että se on uusi, 
toimii moitteettomasti ja on täysin varustettu — älä hyväksy 
laskuja sellaisista asioista kuin rummuista, joiden tulisi seurata 
konetta, ja maksa vasta tultuasi täysin tyydytetyksi. 


Kopiokoneiden liisaus ja vuokraus 


Kuten monia muitakin koneita niin myös kopiokoneita myy- 
dään kolmannen osapuolen tarjoamalla rahoitusavustuksella, 
jolloin myyjät ilmoittavat liisauskustannukset koneen täyteen 
hintaan pohjautuen. Liisausta käytettäessä on muistettava 


210 


pohjata se alennettuun hintaan, mutta ellei tämä ole mahdol- 
lista, silloin on parasta neuvotella hinta sopivaksi ja pyytää 
rahoitustarjousta riippumattomalta liisausyhtiöltä. Kannattaa 
muutenkin katsella ympärilleen sopivan liisausyhtiön löytämi- 
seksi, koska jälleenmyyjillä saattaa olla välityssopimuksia lii- 
saajien kanssa. 

Kopiokoneen varsinainen vuokraus ei ole enää niin tavallista 
kuin se oli ennen, mutta se on silti vieläkin tavallisempaa 
kuin monien muiden laitteiden kohdalla. Xerox ja IBM tarjoa- 
vat vuokramahdollisuutta koneilleen, ja monet näistä saattavat 
olla hyvinkin edullisia. Vuokrauksella on etunaan, että vuokra- 
ajan loputtua kaikki sitoumukset koneeseen nähden lakkaavat, 
ja koska kopiokoneiden arvo laskee melko nopeasti menettäen 
käytännöllisesti katsoen vaihtoarvonsa vuokra-ajan kuluessa, 
vuokraus voi olla hyvä vaihtoehto näiden yhtiöiden kohdalla. | 

Useimmat jälleenmyyjät haluavat vuokrauksesta puhuttaessa 
ymmärtää sen liisaukseksi sitoumuksineen, mutta myös vuok- 
raukseen erikoistuneita on jopa hyviltäkin vaikuttavin ehdoin. 
Eräs Canonin kopiokoneita myyvä yhtiö tarjoaa konetta ”il- 
maiseksi” edellyttäen tiettyä määrää kopioita kuukaudessa. 
Muita tapoja on laskuttaa erikseen kuukausivuokra ja kopiot. 
Näiden sopimusehtojen kanssa tulee kuitenkin olla hyvin varo- 
vainen. Kopion hinta voi olla usein niin korkea koneen 
hintaan verrattuna, että ”ilmaiseksi” asennettu kone voi tulla 
tätä kautta paljon kalliimmaksi kuin ostamalla tai liisaamalla. 
Lisäksi tämä voi vaatia sitoutumaan koneeseen joksikin aikaa, 
joten on syytä katsoa tarkkaan tällaisia kustannuksia ja muis- 
taa pientenkin erojen kopioiden hinnoissa merkitsevän ajan 
mittaan melkoisia summia. 


Huolto, tarvikkeet ja takuut 

Miltei kaikki toimittajat ja jälleenmyyjät toimivat kopiomäärää 
kohti lasketuin huoltokustannuksin. Tällöin on siis maksettava 
tiettyyn kopiomäärään pohjautuva kiinteä maksu väriaineista ja 
kehittimistä sekä huollosta, joskin Xerox ja eräät muut valmis- 
tajat laskuttavat kiinteän kuukausimaksun ja pienemmän kopioi- 
den lukuun pohjautuvan maksun. Kopion hinnan, joka riippuu 
koneesta ja kopioitavasta määrästä, tulisi kattaa paperia lukuun- 

ottamatta kaikki huoltokustannukset osia ja työtä myöten. 
Säännöllisen ylläpitohuollon tulisi tapahtua joka 10 000-20 000 
kopion jälkeen, minkä tulisi ilmetä kirjallisesta sopimuksesta, 
koska myyjillä on taipumus unohtaa tällaiset asiat. Tavalli- 
sesti sopimus ei kuitenkaan kata sellaisia asioita kuin kopio- 
rummun äkillinen turmeltuminen, mikä voi sen naarmuuntu- 
misvaaran takia hyvinkin sattua. Mutta sen sijaan sopimuk- 
sessa tulisi olla maininta rummun uusimisesta sen kuluttua 
loppuun (tavallisesti 50 000-100 000 kopion jälkeen). Voi olla 
myös vaivan arvoista tarkistaa, jättääkö toimittaja tietoisesti 
jonkin osan pois laskuista, koska juuri tämä osa on altis vi- 
kaantumiselle, ja juuri sen vuoksi se pitäisi ehdottomasti saada 
sopimukseen. 

Kopioinnin kustannukset tulisi saada maksaa niiden esiin- 
tymisen mukaan, vaikka moni toimittaja pyrkii saamaan ne 
etukäteen. Eräs keino tähän on myydä ennakkoon ”kopiointi- 
pakkaus”, joka sisältää esimerkiksi 10 000 kopiota vastaavan 
määrän väriainetta ja kehitettä sekä huoltokustannukset hin- 
taan sisällytettyinä. Jos tällainen pakkaus on mukana, siitä 
on syytä vaatia ennakko-oston alennus, eikä ole mitään syytä 
ostaa liian paljon ennakkoon. 

Se seikka, että kopioiden hinta pitää maksaa heti koneen 
tultua asennetuksi, asettaa valmistajien ja jälleenmyyjien tar- 
joamat takuut hieman huvittavaan valoon. Eräät menevät 
näistä puhuessaan niinkin pitkälle, että sanovat takuun ulot- 
tuvan viiden vuoden päähän, millä ne tarkoittavat sitä, että 
huolto toimii tämän ajan, mitä ostajan kannalta voitaneen 
pitää vähimmäisvaatimuksena. Takuista puhuttaessa niiden 
pituus ja kattavuus on tarkistettava huolellisesti ja otettava 
huomioon kopiointikustannuksia määritettäessä. Takuuaikana 
ei muita kustannuksia tulisi esiintyä kuin välittömät väriainei- 
den ja kehittimien hinnat, jotka ovat muutama penni kopio- 
ta kohti. 

Vielä on syytä tarkistaa laskutuksen oikeellisuus kopiolas- 
kurin avulla, milloin laskutus perustuu kopioiden lukuun. Mai- 
nittakoon, että eräät valmistajat kuten Canon ja Minolta pane- 
vat mittarinsa laskemaan kahden kopion hinnan käytettäessä 
A3-kasettia (eräissä koneissa käytetään säädeltäviä A3-kaset- 

teja useille paperiko'oille), mikä on hyvä muistaa käytettäessä 
useata paperikokoa. 

Amerikassa huolto tapahtuu yleensä toiseen tapaan. Väri- 
aineita on useimpiin malleihin saatavissa mistä tahansa paperi- 
kaupoista ja useasti halvemmallakin kuin jälleenmyyjältä. Käyt- 
täjä maksaa sen vuoksi kiinteän vuosimaksun ja ostaa tarvik- 
keensa halvemmalla eri teitä. Sen sijaan Iso-Britanniassa 
jälkimarkkinat eivät ole niin kehittyneet, että vaikka toimittaja 
järjestäisikin väriaineet halvalla jälleenmyyjilleen, lopullinen 
käyttäjä tuskin tästä hyötyy. 

Huollosta voidaan maksaa myös ”tarpeen mukaan”, jolloin 
käyttäjä maksaa erikseen tarvikkeistaan sekä korjaustarpeen 
sattuessa korjausajasta sekä varaosista niiden määrän mukaan. 
Tämä voi tulla halvemmaksi, vaikka huoltomiehen aika onkin 
kallis, samoin varaosat. Esikäsiteltyjen paperien koneet, jotka 
ovat yksinkertaisempia huoltaa, hoidetaan yleensä tähän tapaan. 

Mitä kopiopaperiin tulee, mitään erityistä syytä ei ole pysyt- 
täytyä koneen toimittajassa. Jopa esikäsiteltyjä papereita on 
yleensä saatavilla muuallakin, niin myös märkäkoneiden käyt- 
tämää kiillotettua paperia. Sopivan ostopaikan etsintä pape- 
rille voi tuottaa hyvänkin säästön, ja vaikka myyntiesitteissä 
saatetaankin väittää jonkin koneen olevan ainutlaatuinen kye- 
tessään tekemään kopioita värilliselle paperille, osoitetarra- 
paperille taikka kuultokalvoille, useimmat muutkin pystyvät 
siihen, ja tarvikkeita on saatavilla eri paikoissa. Laitteen myyjä 
saattaa joskus suositella omaa paperiaan, mutta tämä ei ole 
mitenkään välttämätöntä, varsinkaan tavallisen paperin ollessa 
kysymyksessä, ja toimittajan yritykset heikentää takuuta jonkin 
muun paperin käytön takia tulisi katsoa asianajajalle kuuluviin 
asioihin. 

On syytä muistaa huollon merkitsevän huomattavia summia 
vuosien mittaan, joten ei ole mitään aihetta tinkiä koneen hin- 
taa halvaksi maksaakseen sitten kalliita huoltomaksuja. Taval- 
lisen paperin koneilla nämä huoltomaksut ovat 10 000 kopiota 
vuodessa otettaessa noin 10 penniä kopiota kohti, suuremmilla 
määrillä vähän pienemmät. Nämä on syytä neuvotella ennen 
kaupan tekoa ja merkitä sopimukseen kirjallisesti lisämerkin- 
nöin, jotta hinnat eivät nouse kohtuuttomasti seuraavana vuonna. 

Huolto on jälleenmyyjälle kannattavaa puuhaa, joten ei pidä 
antaa pettää itseään lupauksilla halvasta huollosta koneen 
ollessa kallis, mutta toisaalta on pidettävä mielessä, että muu- 
taman vuoden kuluessa tarvikkeet ja paperi maksavat yhtä 
paljon kuin koneen alkuperäinen hinta. 


Kuka on kukin kopiokonemarkkinoilla 


Vielä lyhyt katsaus kopiokoneiden toimittajiin. Xerox on edel- 
leenkin tunnetuin nimi, ja vaikka varsinkin suurten laitteiden 
kohdalla sen myynti on suurinta, myös Canon ja Ricoh myy- 
vät runsaasti pieniä ja keskisuuria toimistokoneita. 

Aina vuoteen 1981 saakka Xerox perusti toimintansa muu- 
tamiin melko kalliisiin malleihin käyttäen hintatason alapäässä 
kunnostettuja koneita. Sittemmin sekin on tuonut markkinoille 
joukon uusia malleja, jotka kootaan japanilaisen Fuji-Xeroxin 
valmistamista osista. Melkoiset hintojen alennukset ovat sa- 
maan aikaan tehneet kunnostetuista käytetyistä koneista edul- 
lisia ostoksia, ainakin paljon entistä edullisempia. 

Ricoh myy märkäkoneitaan Euroopan markkinoille Kallen 
ja Nashuan kautta, ja vaikka ne ovatkin täysin kunnollisia 
koneita, ne eivät tarjoa mitään erityisiä hintaetuja märkäko- 
neen haittoja vastaan. Ricoh myy myös omaa kuivakonettaan 
jälleenmyyjien kautta omalla nimellään, kun sekä Kalle että 
Nashua myös myyvät samoja merkkejä. Canon tuotti vuoteen 
1981 saakka vain melko epätyydyttäviä halvan luokan märkä- 
koneita sekä vähemmän innostavia kalliimman luokan kuiva- 
koneita. Se on kuitenkin uudistanut kokonaan myöhemmin 
tuotelinjansa ryhtyen valloittamaan markkinoita hyvin vaikut- 
tavilla ja kilpailukykyisillä koneilla. Poikkeuksellisena mainit- 
takoon myös 6 000 markan hintaluokassa oleva vaihdettava- 
kasettinen ja siten useita värejä helposti mahdollistava ”joh- 
tajankone” yksittäisten kopioiden tekoon. 

Näiden isojen poikien jälkeen on Minolta kenties seuraa- 
vaksi parhaiten tunnettu koneittensa luotettavuuden ja kopioi- 
den laadun perusteella, joskin koneiden hinta pyrkii nousemaan 
yli muiden vastaavan kaltaisten mallien. Japanilainen Mita 
oli varsin tuntematon muutama vuosi sitten, mutta tuottaa 
nyt melkoista valikoimaa keskitason ja alimman hintatason 

koneita. Mitan koneita myydään myös nimillä Olivetti, Ges- 
tetner, Kardex, Imperial, Triumph, Adler ja Oce. U-Bix on 
kameratehdas Konican tuote, joka myytiin aikaisemmin Mit- 
subishin nimellä sen toimiessa välittäjänä. Nämä koneet ovat 
hankkineet hyvän maineen luotettavina laitteina. Sharp val- 
mistaa laajaa valikoimaa kaikille toimistotasoille, ja sen tuot- 
teita pidetään kilpailukykyisinä. Se myi aikaisemmin halvim- 
pia mallejaan Olivetin kautta ja myy nyt samaa tietä keski- 
tason malleja. Toshiba on myös japanilainen yhtiö, joka ei ole 
saavuttanut aivan samaa mainetta kuin Mita, U-Bix, Sharp 
ja Minolta, mutta se kattaa koko toimistoalueen ja myy tuot- 
teitaan myös 3M-:lle, joskin nämä ovat hiukan sen omista mal- 
leista poikkeavia. Sattumoisin voi tavata Toshiban valmista- 
man 3M:n Secretary II -mallin, ja 3M Secretary III ylimmässä 
hintaluokassa. Myös Copier Co on japanilainen, suurelta osin 
Canonin omistama yhtiö, joka tekee muutamaa märkäkonetta 
sekä alemman tason kuivakoneita Selex-nimellä, kun taas ylim- 
män luokan koneitaan se myy Agfalle. 

AB Dick, joka tunnetaan parhaiten offset-koneistaan, myy 
alimman luokan Agfaa ja vanhaa Minoltan mallia. Eskofot, 
joka toimii lähinnä esikäsitellyn paperin alueella, myy pientä 
tunnettua japanilaista Olympus-mallia. IBM myy tällä tasolla 
vain yhtä melko antiikkista rullasyöttöistä konetta Copier II. 
Ranskalainen Regma markkinoi japanilaista tuotelinjaa, jota 
valmistaa KIP. Vielä eräs japanilainen yhtiö on Cybernet, 
joka tosin ei myy omalla nimellään pientä alle 8 kopiota mi- 
nuutissa antavaa konettaan, mutta myy sitä muualla nimillä 
Olympia, Roneo Alcatel, Hermes ja Decimo. Panasonic, joka 
myös on japanilainen yritys, myy omia pieniä ja keskisuuria 
laitteitaan omalla nimellään, mutta myös Olympian ja Saxonin 
kautta. 

Olympia myy vielä paria omaa alimman luokan malliaan, 
mutta sen ohella Euroopan kopiokonemarkkinoiden lippua 
pitää ylhäällä italialainen yhtiö Ap6co muutamilla omaperäi- 
sillä tarjouksillaan; niin myös Agfa, joka myy myös Copier 
Co:n valmistamia ylemmän luokan koneita; Rex-Rotary, jonka 
koneita myy sen emoyritys Gestetner, joka puolestaan myy 
Mita-koneita ja jolla on hyvin pitkälle kehitetty 40 kopiota 

minuutissa antava kone; Roneo Alcatel, joka myy pientä sak- 
salaisen Developin tekemää konetta; Roto, saksalainen yritys, 
joka aikoinaan teki kauppaa Pelicanin ja Lumoprintin nimillä; 
Oc6, jolla on alimman tason Mita-koneiden ohella muutamia 
keskitason omia Hollannissa valmistettuja koneita; ja lopulta 
Olivetti, joka tarjoaa omaa pientä alimman tason konettaan 
ja on tuomassa markkinoille ylemmän tason konetta epäonnis- 
tuneen edeltäjän tilalle ja joka on korvannut Sharpin alimman 
tason ja Mitan keskitason koneet Sharpin keskitason toimisto- 
koneilla. 


Yhteenveto 


Viime vuosina tapahtunut valtava hintojen aleneminen ei tois- 
tune enää samassa laajuudessa, joskin niiden jatkuvaa alene- 
mista kenties 10 prosentilla vuosittain voidaan edelleen odot- 
taa, samalla kun koneiden piirteet kehittyvät. Kopiokoneet 
ovat nyt hintansa puolesta miltei minkä tahansa yhteisön ulot- 
tuvilla ja käytettävissä pieniinkin kopiosarjoihin hyvällä hyö- 
tysuhteella, joskin monille sen ohella pitkähköjä sarjoja kopioi- 
ville yhteisöille on eduksi käyttää tähän offset-koneita taikka 
käyttää pitkillä sarjoilla palveluyrityksiä. 

Mutta tämän sanottuamme toteamme kopiokoneiden kenties 
kehittyvän lähivuosina toiseen suuntaan. Ehkä kopiokone ei 
olekaan tulevaisuudessa irrallinen laite, vaan toimii lisäänty- 
vässä määrin tavallisen kopioinnin ohella myös nopeana ja 
joustavana tietokoneen kirjoittimena. Laserkirjoittimet tulevat 
olemaan ”integroidun” eli yhdentyneen toimiston eräs huippu- 
saavutus. Uusia laserkirjoittimia on jo saatavilla alle 40 000 
markan hintaan. Näistä enemmän luvussa 19. 

Tällä hetkellä kopiokoneiden valintamahdollisuudet ovat 
suuremmat kuin koskaan aikaisemmin, mutta markkinat ovat 
myös hyvin sekavat. On siis katseltava tarkoin ympärilleen 
ja varmistauduttava ennen muuta koneen tarpeellisuudesta 
sekä vältettävä erehdystä hankkia enempää ominaisuuksia kuin 
mitä todella on tarpeen. 


216 


14 


Pienet paino- ja monistuskoneet 


Edellisessä luvussa kuvatut valokopiokoneet ovat hyödyllisiä 
ja monissa toimistoissa aivan välttämättömiäkin laitteita. Ne 
ovat helppoja käsitellä, eivät enää erityisen kalliita hankkia 
ja antavat useimpiin rutiinitarkoituksiin riittävän hyvän tu- 
loksen, ellei alkuperäiskappale ole kovin epäselvä. Näiden li- 
säksi on kuitenkin kolme muuta toimistoihin tarkoitettua ko- 
piointikonetta. Niitä voidaan monissa tapauksissa käyttää valo- 
kopiokoneiden sijasta, mutta myös ulkopuolisten kirjapainojen 
sijasta. Nämä kolme tyyppiä ovat pöytämallinen offset-kone, 
vahasmonistuskone sekä spriimonistuskone. Kullakin näistä on 
omia etujaan ja haittojaan, joita tarkastelemme seuraavassa. 


Pöytäpainokone 


Pöydälle sopivat ja normaalissa toimistoympäristössä käytet- 
tävät pienet painokoneet ovat itse asiassa kirjapainoissa käy- 
tettävien suurten painokoneiden pienoismalleja ja toimivat 
samojen periaatteiden mukaisesti. Painotapahtumassa valmis- 
tetaan ensin ”levy” (plate) eli ”masteri” (master) painettavasta 
alkuperäiskuviosta. Levy on painokoneen suurimman telan 
pinnalle asetettava painettavan kuvan vastine. Levyjen valmis- 
tuksesta ja siinä käytettävistä koneista puhutaan enemmän 
seuraavassa luvussa. Pöytäpainokoneissa käytettävien levyjen 
valmistus tapahtuu käyttäjän kannalta tavallisimmin samaan 
tapaan kuin valokopion otto. Itse asiassa monet käyttävätkin 
tavallista kopiokonetta painolevyjen valmistukseen — tästä 
lisää myöhemmin. Kun levy on asetettu painokoneeseen, se 
saatetaan yhteyteen painovärin kanssa, jolloin siinä olevat 
kuvat rasvaisempina ottavat väriä vastaan muun osan hylkiessä 
sitä. Värillä varustettu kuva siirretään (tästä nimitys offset) 

kumikankaalla varustetulle telalle, joka puolestaan painaa ku- 
van paperille sen kulkiessa telan alitse. 

Offsetmonistuksessa voidaan käyttää mitä tahansa värejä 
riippuen vain musteen valinnasta, joskin vaihto vaatii telojen 
huolellisen puhdistuksen, mikä vie aikaa neljännestunnin ja 
voi aiheuttaa huolimattomalle vaihtajalle sotkuisen tilanteen. 
Kahta väriä haluttaessa tehdään yksinkertaisesti kaksi paino- 
levyä — eri levy kumpaakin painettavaa väriä kohden, jonka 
jälkeen paperi ajetaan koneen läpi kahteen kertaan, kumman- 
kin värin osalta erikseen (joskin käytännössä on odotettava 
välillä värin kuivamista). ”Värieroteltujen” levyjen teossa joko 
erotetaan levystä toiselle värille varattu alue pois levyä valmis- 
tettaessa taikka tehdään kaksi levyä ja erotetaan kummastakin 
toinen väri pois. Sama toimenpide voidaan tehdä useampaakin 
väriä käytettäessä. 


Pöytäpainokoneen rajoituksia 


Tässä vaiheessa ei pidä kuitenkaan innostua kuvittelemaan 
kovin kunnianhimoista moniväripainatusta. Pieni offset ei ole 
tarkoitettu korkeimman laatuluokan painotöille. Se antaa kyllä 
moitteettomia kuvia, kunhan sen kykyjä ei ylitetä. Eräs heik- 
kous on epätarkka kohdistus paperin kulkiessa toiseen ker- 
taan koneen läpi, joten toisen värin saaminen oikeaan paik- 
kaan on vaikeaa. Moniin tarkoituksiin se on kyllä aivan riit- 
tävän tarkka, mutta ei ”karvan tarkkuutta” vaativiin töihin. 
Mitään vaikeutta ei ole esimerkiksi saada otsikkoa toisella 
värillä. Mutta jo tavallisen painotekstin saaminen korostumaan 
eri värein voi tuottaa vaikeuksia. Emme suosittele tällaista 
konetta monivärikuvien painatukseen, vaikka myyjä esittelisi- 
kin koneella tehtyjä hienoja saavutuksia. 


Pöytäpainokoneen käyttöaloja 


Mihin pöytäpainokone sitten kelpaa? Sen pääkäyttöalue on 
tavallinen konekirjoitusteksti, piirrokset ym. vastaavat keveät 
kuvat ilman suuria väritettäviä alueita. Laajat väripinnatkin 
ovat mahdollisia, mutta hyvä kuvan laatu vaatii useita teloja. 
Mustavalkoiset valokuvat ja muut eri sävyjä sisältävät kuvat 

saadaan kyllä esiin, mutta kopion laatu riippuu suuresti paino- 
levyn onnistumisesta, ja parhaat kuvat syntyvät vajaasta sivus- 
ta. Myös kirjelomakkeiden painatus onnistuu hyvin edellyt- 
täen, ettei kysymyksessä ole kaksiväripainatus tarkoin koh- 
distusvaatimuksin ja lihavin kirjasimin (esimerkiksi yhtiön 
nimessä tai logossa). Laajemmatkin väripinnat ovat mahdolli- 
sia, kunhan vaatimustasoa ei aseteta liian korkealle. 

Kaikki koneet kykenevät painamaan tavallisesti kyseeseen 
tuleville paperilaaduille kiiltopintaisia lukuunottamatta koon 
ollessa A4 tai folio, monet myös käyntikorteille, mutta ohut 
paperi voi tehdä kiusaa. Tämän tyyppisten koneiden pääkäyttö- 
alueita ovat kuitenkin raportit, kiertokirjeet ja muut sellaiset, 
jotka voitaisiin itse asiassa tehdä kopiokoneellakin, mutta joi- 
den kustannukset saadaan täten alhaisemmiksi, ja vaikka en- 
simmäisen kopion vaatima aika onkin pitempi, myös yleensä 
nopeammiksi. 


Laitteiden hinnat 


Näiden koneiden hinnat vaihtelevat välillä 15 000-40 000 markkaa 
alennusmahdollisuuksien ollessa 10 prosentin luokkaa tai vä- 
hän enemmän. Eniten hintaan vaikuttava tekijä on automaa- 
tion aste. Kalliimmissa koneissa on samankaltaiset näppäin- 
levystöt kuin kopiokoneissa, jolloin näppäimen painalluksen 
jälkeen kone huolehtii kaikesta. Halvemmat koneet vaativat 
käärimään painolevyn telan ympärille sekä poistamaan sen 
käsin, kenties myös puhdistamaan kumikankaankin käsin joka 
levyn jälkeen jne. Välillä on puoliautomaattisia ja kustannus- 
suhteeltaan hyvin edullisia ratkaisuja. Yleinen sääntö on, että 
mitä lyhyempiä sarjoja painetaan, sitä enemmän automaatio 
hyödyttää. 


Kopiointikustannukset 


Kopion kustannus riippuu suuresti sarjan pituudesta pitkän 
sarjan tullessa kopiota kohti edullisemmaksi. Muista tarvik- 
keista ja kuluvista aineista kuin papereista johtuvat kustan- 
nukset ovat 25 kappaleen sarjalla viiden pennin luokkaa ale- 
ten nopeasti jo 250 kappaleen tienoilla yhteen penniin. Alle 

25 kappaleen sarjoja ei yleensä pidetä taloudellisina tällä ko- 
neella, mutta pätevän syyn sattuessa ei tietenkään tähän esteitä 
ole. 

Kokonaiskuvan saamiseksi voi pieni vertailu olla paikal- 
laan. Kopiokoneen kustannukset ilman paperia ovat 10 pen- 
nin luokkaa (johon sisältyy myös huolto varaosineen). Paino- 
koneet eivät kuitenkaan vaadi paljonkaan huoltoa, eivät aina- 
kaan kopiokoneisiin verraten. Kopioinnin kustannukset taas 
eivät laske sarjan pituuden mukana. Sen sijaan kopiointi on 
halvempaa pienten sarjojen ollessa kysymyksessä, yleensä myös 
halvempaa lyhyillä sarjoilla sekä helpompaakin. 

Pöytäpainokonetta harkitsevat eivät suinkaan yleensä ajattele 
kopioinnin korvaamista sillä, vaan ulkopuolisten pikapaino- 
jen työn korvaamista. Hinnat vaihtelevat jonkin verran, mutta 
yleensä ensimmäiset kappaleet maksavat yli 50 penniä kappa- 
leelta, kun taas jo 500 kappaleen hintataso on noin 20 penniä 
ja 1000 jälkeen 14 penniä kappaleelta. Mukana ovat tällöin 
paperikulut noin 6 penniä kappaleelta. Oma kone tulee luon- 
nollisestikin halvemmaksi, mikä on ymmärrettävää, koska 
pikapaino: laskuttaa pääomakustannuksistaan ja työstä, yleis- 
kuluista ja voitosta. 

Mutta koneen hankinnan kannattavuus riippuu ilmeisestikin 
painotyön määrästä. Puoliautomaattisen koneen liisauskustan- 
nus voisi olla noin 500 mk/kk viiden vuoden ajalle laskettu- 
na, mihin olisi lisättävä aineet ja tarvikkeet. Yksinkertaista 
laskutapaa ei voida esittää kannattavuuden arvioimiseksi, koska 
sarjojen pituudet ja monet muut seikat vaikuttavat tulokseen. 
Mutta sen sijaan suosittelemme painokoneen hankintaa harkit- 
sevalle, että hän kävisi läpi vuoden painolaskunsa ja yrittäisi 
laskea vastaavan kustannuksen työn tapahtuessa omassa toimis- 
tossa. Samalla on hyvä tarkistaa, moniko nykyisin kopioko- 
neella tehtävistä pitkistä sarjoista tulisi edullisemmaksi paino- 
koneella. Unohtaa ei sovi sellaisia kustannustekijöitä kuin jon- 
kun henkilön ajankäyttö uuden koneen kanssa taikka vastaa- 
vasti kulkuajat pikapainoihin. Myös on laskettava painoko- 
neelle suurempi tilantarve kuin tavalliselle kopiokoneelle sekä 
otettava huomioon koneen suurempi melutaso. 

Painolevyn teko 


Kuten mainittiin, painolevyjen tekolaitteista puhutaan seuraa- 
vassa luvussa enemmänkin, mutta muutama ohje voi olla tässä 
paikallaan. Painolevyjä voidaan tehdä monellakin tavalla, mutta 
tavallisin on ”sähköstaattinen” prosessi. Tällöin ne tehdään 
kopiointiin tavallisesti käytettävien kaltaisilla koneilla levyai- 
neen ollessa paperia tai erikoismuovia. Näiden koneiden hin- 
nat alkavat 4 000 markan seuduilta, ja vaikka hinnat nouse- 
vat aina kuusinumeroisiin saakka, tuskin kukaan pöytäpaino- 
koneen omistaja harkitsisi pitkään yli 10 000 markan laitteen 
ostamista. Tällaisen ”varsinaisen” painolevyn tekokoneen han- 
kintaa ei tule ilman muuta tehdä painokoneen toimittajalta, 
koska silloin hintaa voi kertyä tarpeettoman paljon. 

Vaihtoehtoisesti voidaan levyjen tekoon käyttää tavallisia 
sähköstaattisia kopiokoneita tai tavallisen paperin kopioko- 
neita — laatu ei kenties ole aivan sama kuin ”varsinaisten” 
levyntekokoneiden antama, varsinkaan tavallisen paperin ko- 
neilla, mutta se on riittävän hyvä tavalliseen rutiinitoimintaan, 
jossa laatua ei pidetä ensiarvoisena. Kopiokoneen puuttuessa 
voidaan myös kirjoittaa suoraan levylle ja viedä tämä paino- 
koneeseen käyttämättä lainkaan levyntekokonetta. Tämä ra- 
joittaa kuitenkin selvästi painotyön monipuolisuutta, joten 
todennäköisesti olisi paras tässä tapauksessa hankkia vahas- 
monistuskone ja säästää näin pääomakustannuksia. 

Mutta niinkin voi olla, että pöytäpainokoneen yhteydessä 
on parasta hankkia painolevyt suurten painokoneiden levyjen 
tapaan. Erityisesti näin voi olla, milloin jatkuvasti joudutaan 
painamaan pitkiä sarjoja ja painettavana on väripintoja ja puo- 
lisävyjä ja samaa levyä halutaan käyttää moneen kertaan. Jos 
tältä tuntuu, on aihetta tutkia seuraavaa lukua levyjen valmis- 
tuksen kohdalta, missä puhutaan muista valmistustavoista aina 
metallilevyjä myöten. 


Vahasmonistuskoneet 


Vahaskoneet eivät ole yhtä monikäyttöisiä kuin edellä kuvatut 
painokoneet. Niillä voidaan monistaa vain erityiselle, hiukan 
huokoiselle paperille, eikä kopioinnin laatu ole aivan huippu- 

luokkaa. Ei siis ole mitään syytä pyrkiä tekemään näillä ko- 
neilla lomakkeiden painatuksia, ei edes monistamaan esipaine- 
tuille lomakkeille tai muistiopapereille. Suuri etu on kuitenkin 
hinta, sillä nämä koneet maksavat vain noin 1 000-12 000 mark- 
kaa. Tässä niin kuin painokoneidenkin kohdalla pätee, että 
hintaan eniten vaikuttava tekijä on automaation aste. Tu- 
hannen markan koneella on jokainen kopio pyöräytettävä vei- 
vistä käsin. Kalliimmat mallit tuovat mukanaan koneellisen 
monistuksen, kun taas kaikkein kalleimmat mallit tekevät auto- 
maattisesti miltei kaiken. Kopion hinta voi kuitenkin vahasten 
laadusta riippuen tulla kalliimmaksi kuin painokoneella, mutta 
kylläkin halvemmaksi kuin valokopiokoneilla. 

Vahaksen valmistukseen käytetään kahta tapaa. Ensiksikin 
voidaan kirjoittaa tai piirtää suoraan vahalle. Tämä on kui- 
tenkin sotkuinen juttu. Korjausten teko on vaikeaa, koska on 
käytettävissä erikoisainetta tekstin paikkaamiseen, ja vahas 
rikkoutuu hyvin helposti, varsinkin milloin käytetään epäta- 
saisella voimalla iskevää käsikirjoituskonetta taikka kirjoite- 
taan suoraan vahakselle kynällä (eikä vahakselle kirjoittaminen 
onnistu hyvin minkään tyyppisellä koneella). Toinen vahaksen 
valmistelutapa on käytännöllisempi, milloin käytössä on sähkö- 
vahaspiirrin (scanner). Sitä käyttäen voidaan laatia alkuperäis- 
kuva tavalliseen tapaan kirjoittamalla tai piirtämällä paperille 
ja tekemällä korjaukset kuten tavallista. Tällöin on myös 
mahdollista käyttää aikakauslehtiartikkeleita, kuvia ja piirrok- 
sia jne. Sähkövahaspiirrin tekee vahoille saman kuin painon- 
tekokone levyille. Mutta aivan halpoja eivät sähköpiirtimet 
ole, vaan maksavat normaalisti 5 000-8 000 markkaa, ja tämä 
on melkoinen haitta muuten pääomakustannuksiltaan halvalle 
vahasmonistukselle. Sähkövahaspiirrin lisää muutenkin mel- 
koisesti kopioinnin kustannuksia — jopa kaksinkertaisiksi — 
varsinkin lyhyillä sarjoilla, sillä sen kanssa on käytettävä kal- 
liita erikoisvahaksia. 

Vielä nykyäänkin on kuitenkin käytössä eräitä vanhanai- 
kaisia laitteita vahasten valmisteluun, jotka aiheuttavat vain 
noin 2 000 markan pääomamenon, nimittäin lämpökopiokoneita. 
Nämä pystyvät kuitenkin tekemään vahaksia vain mustavale- 
koisista alkuperäiskuvista, eivät tunnista puolisävyjä eivätkä 

anna loisteliasta tulosta parhaimmillaankaan. Ne kuitenkin 
tekevät mahdolliseksi päästä eroon vahakselle kirjoittamisesta, 
ja vaikka lämpökoneet ovatkin kömpelöitä käsitellä ja vanhan- 
aikaisia, niillä on uskollinen, joskin vähenevä kannattajajouk- 
konsa. 


Spriimonistuskoneet 


Perinteisesti on vanhan hyvän ajan spriimonistuskone ollut 
halvin vaihtoehto monistukseen. Tämä kone tuottaa menetel- 
mälle omaleimaisen piirteen antavaa sinipunaista jälkeä. Tämä 
väri syntyy kuvien toistoon käytettävästä aniliiniväristä — mi- 
tään mustetta tai vahaksia ei käytetä. Toisen värin saamiseen 
on myös keinonsa, mutta tämä on hiukan vaivalloinen. Miltei 
mikä tahansa mattapintainen paperi on käytettävissä, joskin 
eräät paperit antavat parhaita tuloksia, varsinkin kunnon kir- 
joituspaperi. Mutta kaikkein sopivimmallakin paperilaadulla 
kopio on melko vaatimaton. 

Spriikoneet maksavat noin 1 000-4 000 markkaa, joten eivät 
nekään kaikkein halvimpia koneita ole. Lyhyehköillä sarjoilla 
noin 50 kappaleeseen saakka kopiokustannukset ovat samaa 
luokkaa kuin painokoneella, mutta sitä pitemmillä kalliimpia, 
ja yli 250 kappaleen sarjoilla kustannus on jo kaksinkertainen 
painokoneen tai vahaskoneen kopiokustannuksiin verrattuna, 
joten pitkiä sarjoja kopioiville tämä menetelmä ei ole tarkoi- 
tettu. Nykyisin spriikoneella ei ole paljoakaan kaupallista käyt- 
töä. Sitä käyttävät eniten koulut, erilaiset yhdistykset ja jotkin 
julkiset laitokset, joiden talouden kannalta se on edullista. 
Liikeyritykset eivät yleensä pidä sitä riittävän joustavana, ja 
sinipunaiset kopiot muistuttavat monia ihmisiä liikaa koulu- 
ajoista sopiakseen mihinkään muuhun. Eräs miellyttävä piirre 
spriikoneelle on kuitenkin, että siinä ei tarvita mitään erityistä 
vahasta tai painolevyä. Kirjoitetaan vain tavalliselle paperille 
ja käytetään tätä painolevynä. 


Koneen osto 


Pienet paino- ja monistuskoneet edustavat alaa, jolla vielä brit- 
tiläisiä koneita suosivilla on vapaat mahdollisuudet valita. 
Loputkin tulevat Euroopan maista ja vain muutama Ameri- 

kasta tai Japanista. Alennuksia annetaan useimmista koneista 
oikein korttinsa asettavalle, mutta suurista prosenteista ei ole 
kysymys. Tarvikkeiden hinnoista on viisainta sopia samaan 
aikaan kuin koneen ostostakin, muutoin niistä joutuu maksa- 
maan täyden luettelohinnan, vaikka koneesta saisikin alen- 
nuksen. Myös huollon ehdoista tulee sopia. Huoltosopimuk- 
sia on tarjolla, mutta suosittelemme harkitsemaan, olisiko ken- 
ties parasta maksaa huollosta ja osista ”ä la carte” tarpeen 
vaatiessa, sillä nämä koneet ovat yleensä hyvin luotettavia, 
joskin muutama ennakkohuoltokäynti saattaa olla hyväksi. 


Yhteenveto 


Valokopiokoneiden lisäksi on kolmea tyyppiä paino- ja monis- 
tuskoneita. Pöytäpainokoneilla on suhteellisen merkittävä pää- 
omakustannus, mutta ne tuottavat melko hyvää painojälkeä, 
ellei kysymyksessä ole liian mutkikas tehtävä, ne ovat jousta- 
via käyttää ja johtavat alhaisiin kopiokustannuksiin. Kustan- 
nusten hyödyntämistä arvosteltaessa on kuitenkin otettava huo- 
mioon painolevyntekokoneen kustannus, ellei käytettävissä ole 
jo entuudestaan sähköstaattista kopiokonetta taikka tavallisen 
paperin kopiokonetta tähän tarkoitukseen. 

Vahaskoneilla on alhainen tai keskinkertainen pääomakus- 
tannus, mutta kopiokustannukset voivat tulla jopa kalliimmik- 
si kuin pöytäpainokoneilla. Ne eivät ole läheskään yhtä jous- 
tavia käytössä — on esimerkiksi käytettävä erikoispaperia, 
ja parhaimmillaankin painojälki on vaatimaton. Myös vahas- 
ten laadinta voi olla likaista työtä ja rajoittuu normaalisti vain 
vahakselle koneelle kirjoitettavaan tai piirrettävissä olevaan 
aineistoon. Tätä asiaa helpottaa sähkövahaspiirrin — mutta 
tämä lisää sekä pääoma- että kopiokustannuksia merkittävästi, 
ja monia käyttäjiähän vahaskoneessa viehättää juuri sen hal- 
puus. 

Spriikoneiden hinnat alkavat hivenen alempaa kuin vahas- 
koneiden, mutta koska niissä ei ole automatiikkaa, hinnat eivät 
nouse yhtä korkealle. Niillä voidan monistaa useammille paperi- 
laaduille kuin vahaskoneilla, mutta jälki ei ole yhtä hyvä ja 
näyttää sinipunaiselta, ellei käytetä jotakin temppua värin muut- 
tamiseen. 

Keskusmonistamon ja kirjapainon koneet 


Kahdessa viime luvussa käsittelimme tavalliseen toimistoym- 
päristöön soveltuvia kopiokoneita, valokopiokoneita ja mo- 
nistuskoneita. Tässä luvussa tarkastelemme isoja kopiokoneita 
ja suurempia painokoneita — eli varsinaiseen painotyöhön 
tyypillisesti soveltuvia koneita. Samalla kun selvittelemme saa- 
tavilla olevia laitetyyppejä, vertailemme kopiokoneita ja paino- 
koneita suurten monistusmäärien ollessa kysymyksessä, mitä 
ongelmaa moni liikeyritys on tutkistellut viime vuosina. Ensiksi 
Isot kopiokoneet. 


Isot kopiokoneet 


Ensin on syytä mainita, että mitään selkeää rajaa ei voida vetää 
toimistokopiokoneen ja ison kopiokoneen välille. Raja vedet- 
täneen nykyään noin 60 000 markan hinnan kohdalle. Tällä 
on etunsa vertailun kannalta, mutta ongelmaksi jää, että jokin 
kone saattaa siirtyä ryhmästä toiseen yhdessä yössä. Raja-alu- 
eella on kuitenkin vain muutama halvimmista isoista kopio- 
koneista ja kalleimmista toimistokoneista, joten ei ole syytä 
tuskitella määritelmillä. 

Isot kopiokoneet ovat pohjimmiltaan raskaan sarjan koneita 
sellaisille toimistoille, jotka kopioivat paljon, erityisesti pitkiä 
sarjoja, ja vaikka nämä koneet ovat pääasiassa melko suora- 
viivaisia käyttää, ne saatetaan sijoittaa erityiseen painohuonee- 
seen jonkin toimistonurkkauksen sijasta, ja niillä on usein joku 
”avainkäyttäjä”, jonka katsotaan olevan vastuussa laitteen 
käytöstä. Vaikka moni uskoo kopiokustannusten olevan näillä 
koneilla paljon alhaisempia suuria pääomakustannuksia vas- 
taan, ne eivät kuitenkaan pieniin kopiokoneisiin verrattuna 

alenna kustannuksia näkyvästi ennen kuin aivan suurilla sar- 
joilla. 

Isoja koneita on itse asiassa monta eri mallia, joten voi olla 
avuksi jakaa markkinat kolmeen ryhmään: 


Ryhmä 1 


Isojen koneiden markkinain alimmalla tasolla on kysymys 
itse asiassa vain toimistokoneiden tehokkaammista malleista, 
mutta niillä on muutamia poikkeavia piirteitä. Ennen muuta 
ne ovat yleensä huomattavasti nopeampia. Nopeudet ovat vä- 
lillä 45-75 kopiota minuutissa keskiarvon ollessa noin 60 ko- 
piota minuutissa. Toimistokoneilla 30 kopiota minuutissa on 
jo melko nopea, vaikka jotkut ylittävätkin 40. Toiseksi niillä 
on muitakin erottavia piirteitä. Kenties yleisin on suuri paperin 
syöttölaite, johon saattaa mahtua jopa 2000 sivua. Milloin 
konetta käytetään jatkuvasti, säästetään luonnollisesti paljon 
aikaa, kun ei tarvitse olla työkseen syöttämässä paperia sisään, 
kuten on laita pienemmissä koneissa. 

Tähän ryhmään kuuluvilla koneilla on muitakin yleisiä piir- 
teitä, kuten lajiteltujen paperien niputtaminen, mikä voi sääs- 
tää käyttäjältä melkoisesti aikaa. Eräs lisäpiirre on ”uudelleen- 
syöttö”, jossa yhdistyvät automaattinen asiakirjojen syöttö sekä 
lajittelu, mutta tämä mahdollistaa useampisivuisen asiakirjan 
tuottamisen täysin lajiteltuna ja hyvin nopeasti. Mitään maa- 
gista rajaa ei ole, milloin tällainen kone alkaa kannattaa. Kuu- 
kausittaisen kopioinnin vähimmäismäärä on kuitenkin 10 000 
kopion tienoilla, joskin varmaan on oikein sanoa, että moni 
käyttäjä pystyy toimimaan todella kustannuksensa hyödyttäen 
vasta yli 20 000 kopion tasolla. Muutamia mahdollisia poik- 
keuksia lukuunottamatta nämä koneet ovat helppokäyttöisiä 
jokamiehen koneita, joten varsinaista käyttäjää ei tarvita eikä 
välttämättä erillistä keskusmonistamoakaan (vaikka sellainen 
usein onkin käytössä), mutta yleensä ne ovat tavallisen toimis- 
ton tarpeisiin liian suuria, ellei erityisesti jouduta valmistamaan 
poikkeuksellisen suuria määriä nopeasti. Nämä ryhmän 1 ko- 
neet maksavat joka tapauksessa 160 000 markan seuduille saakka. 

Ryhmä 2 

lähän isojen koneiden väliryhmään kuuluu suhteellisen vähän 
koneita, mutta noin 250 000 markan hinnalla saadaan parempia 
nopeuden ja eri piirteiden kombinaatioita kuin edellisessä ryh- 
mässä. Kysymyksessä ovat juuri ”kombinaatiot”, sillä mitään 
sellaisia edellisen ryhmän nopeuksien tai piirteiden ylityksiä 
ei varsinaisesti ole kysymyksessä, joita ei erikseen olisi saata- 
vissa halvemmissakin koneissa. Tämän ryhmän koneiden han- 
kinta edellyttää jo vähintään 50 000 kopion ottoa kuukaudessa, 
ja ellei koneella olekaan varsinaista käyttäjää, on syytä nimetä 
”avainkäyttäjä” tällaiselle koneelle, joka varmastikin sopii pa- 
remmin keskusmonistamoon kuin toimiston seinustalle. 


Ryhmä 3 


Tämän ryhmän koneet kilpailevat täysin automaattisten kirja- 
painojärjestelmien kanssa niin nopeuteen kuin kopioiden laa- 
tuunkin nähden. Tosi tarvetta tällaisiin koneisiin ei varmaan- 
kaan ole alle 100 000 kopiota kuussa tarvitsevalla, ja kenties 
paljon enemmänkin on tarpeen noin 300 000-500 000 markan 
hinnan perustelemiseksi säästöjen avulla. Kaikkia ryhmän 2 
etuja ei näillä laitteilla tavoitella, ei aivan kaikkia ryhmän 2 
etujakaan, kuten esimerkiksi automaattista lajiteltujen kopioi- 
den niputtamista, ja lisäksi koneen käyttöön on varattava 
täysiaikainen asiantunteva henkilö. Nämä koneet eivät siis 
kuulu enää toimiston yleiskäyttöön. 


Kannattaako joku yksinoikeutta? 


Puhuttaessa pienistä kopiokoneista luvussa 13 todettiin viat- 
toman ostajan kohtaavan monia salakareja. On varottava monia 
erinomaisiksi mainostettuja etuja, kuten esimerkiksi niin kut- 
suttuja ”tavallisen paperin” koneita, jotka tarvitsevatkin to- 
dellisuudessa erikoispaperin. Vanhentuneita malleja myydään 
usein ilman mainintaakaan uudempien (ja usein halvempien) 
mallien saannista. Ja tietenkin monien merkkien valintavai- 
keuksien keskellä vallitsee täydellinen hämmennys puhumatta- 
kaan samojen koneiden myynnistä eri merkeillä ja eri hinnoil- 
la. Onko isojen koneiden markkinoilla ostajan kannalta samoja 
vaikeuksia? 

Helpotuksen tuntein voimme sanoa, että ei ole. Itse asiassa 
markkinoilla on vain viisi isoa kopiokonemerkkiä eikä valin- 
nan vapauksia ole sanottavasti. Ja lisäksi nämä koneet myy- 
dään suoraan (ei siis jälleenmyyjiä käyttäen) ja kolme niistä 
on ohjehintamerkkiä, joten sopivan ostopaikan etsiminen on 
paljon vähäisempää kuin pienillä koneilla, mikä voi olla hieman 
epämiellyttävä havainto myyntimiesten kanssa seurusteluun 
tottuneelle. Mutta ainakin ostaja tietää paikkansa. ”Märkiä” 
koneita ei ole olemassa, joten kaikki isot koneet hyväksyvät 
laajan asteikon erilaisia paperilaatuja ja ne ovat sanan varsi- 
naisessa merkityksessä tavallisen paperin koneita. 

Xerox hallitsee edelleenkin isojen koneiden markkinoita ai- 
van toisella tavalla kuin toimistokoneiden kohdalla — sillä 
on jopa joitakin markkinoita kokonaan hallussaan. Viidestä 
mallista kolme kuuluu ryhmään 1. Ryhmässä 2 Xerox on saanut 
kilpailijan Kodakista, mutta ryhmä 3 kuuluu Xeroxille sata- 
prosenttisesti. Vaikka japanilaisten Canonin ja Ricohin kilpailu 
onkin näköpiirissä, eivät ne ole vielä muodostaneet vakavaa 
uhkaa Xeroxille korkeimmalla hintatasolla. 

Rank Xerox, jolla on vainoharhainen (tai kenties ymmärret- 
tävä) pelko yksinoikeuksien vastustamisneuvostoa (Monopolies 
Commission) kohtaan, pyrkii kaikin keinoin osoittamaan, että 
sillä ei ole yksinoikeutta ylimmissä hintaluokissakaan, koska 
sen kanssa kilpailevat pitkälle automatisoidut painokoneet, 
joilla päästään samoihin saavutuksiin kuin sen omilla kopio- 
koneilla. Tässä onkin melkoisesti perää, kuten huomaamme 
vertaillessamme painokoneen ja ison kopiokoneen etuja ja hait- 
toja, mutta silti pysyy tosiasiana, että huipputason isojen ko- 
piokoneiden kohdalla Xeroxilla on yksinvalta. 

Juuri näiden kalliiden koneiden markkinoilla Xerox ansait- 
see hyvin. Kilpailun puuttuessa se voi asettaa hintansa vapaam- 
min kuin muuten olisi mahdollista, joten pienistä koneista syn- 
tyvät voitot ovat pipareita 9000-sarjan koneiden antamiin voit- 
toihin verrattuina. Ohimennen sanottuna myös myyntiedusta- 
jat tekevät suuria rahoja tällä alueella — miellyttävä ”ehdo- 
tuksiaan” esittelevä edustaja voi ansaita myyntipalkkioina jopa 
400 000 markkaa vuodessa, joskus enemmänkin. 

Vaihtoehtona kirjapainokone 


Saatuamme — yleiskuvan isojen kopiokonemarkkinoiden tilan- 
teesta siirrymme tarkastelemaan vaihtoehtoa. Itse asiassa on- 
kin olemassa vain yksi vaihtoehto valokopioinnille ja se on 
painaminen. Katsomme myöhemmin tässä luvussa kolmea eri 
tyyppistä painokonetta, joista yksi on täysin automaattinen 
ja erityisesti suunniteltu laajenevien isojen kopiokonemarkki- 
noiden halvemmaksi vaihtoehdoksi. Nämä koneet on suunni- 
teltu mahdollisimman helppokäyttöisiksi, joten niillä saadaan 
kopiokoneiden tapaan alkuperäiskappaleen syötön ja parin 
näppäimen painalluksen jälkeen kopioita toisesta päästä ko- 
netta. 

Painotekniikkaa tuntemattomien avuksi kerrottakoon, että 
kuvan saamisessa painotuotteeksi tarvitaan kaksi perusvaihet- 
ta. Yksinkertaistaen asiaa melkoisesti (myöhemmin seuraa hiu- 
kan tarkempi kuvaus) ensin tehdään ”painolevy” eli alkupe- 
räiskuvan malli. Toisessa vaiheessa levy sijoitetaan painoko- 
neeseen, jolloin syntyy painokuva. Tavallisesti painolevyt teh- 
dään erillisessä koneessa, josta ne siirretään käsin painokonee- 
seen kopioiden painamista varten. Täysin automatisoidussa 
järjestelmässä sen sijaan levyjen tekokin tapahtuu samassa 
kokonaisuudessa painotyön kanssa, joten koneen käyttäjällä 
ei ole tarvetta puuttua koneen toimintaan siirryttäessä yhdestä 
työstä toiseen — kaikki tapahtuu täysin automaattisesti. 

Käyttäjän kannalta katsellen automaattinen painokone ei 
vaadi juuri enempää taitoa kuin tavallinen nopea kopiokone, 
eikä työ myöskään ole likaista, paitsi ehkä joskus vian sattu- 
essa. Koneet on suunniteltu ihmisen vaikutuksen pitämiseksi 
mahdollisimman vähäisenä, joskin tämän seurauksena ne eivät 
myöskään ole aivan yhtä joustavia eri painomahdollisuuksiin 
nähden kuin vähemmän automaattiset tai täysin käsikäyttöi- 
set laitteet, joita voidaan käyttää hyvinkin vaativiin töihin (esi- 
merkiksi täysautomaattikoneet eivät käytännössä sovellu moni- 
väritöihin). Joka tapauksessa, vaikka nämä automaattiset pai- 
nokoneet eivät kuulukaan yrityksen omaa käyttöaineistoa ja 
esitteitä monistavaan keskusmonistamoon, ne voivat tehdä 
kaikkea sitä työtä mitä tavalliset isot valokopiokoneetkin. 

Säästömahdollisuuksia 


Asetamme painokoneen ison kopiokoneen kanssa vastakkain 
etsien ensin etuja ja sitten haittoja. Edut näkyvät pääasiassa 
hinnassa. Hinnat vaihtelevat välillä 80 000-250 000 lajittelijasta 
riippuen. Jos emme pidä näitä koneita pienten kopiokoneiden 
kilpailijoina, vaan vaihtoehtoina ryhmän 3 isoille kopioko- 
neille, hintaetu on ilmeinen. Mutta kenties näkyvin säästö ajan 
mittaan tulee esiin kopiokustannuksissa. Painokoneen kopio- 
kustannukset ovat toisin kuin kopiokoneella hyvin suuressa 
määrin riippuvaisia sarjan pituudesta. Eräs vaikuttava tekijä 
on painolevy, mutta sen ohella myös painoväri, kemikaalit jne. 
Mitä enemmän kopioita tehdään, sitä pienempiin osiin jakau- 
tuu painolevyn hinta. Nyrkkisääntönä voidaan todeta, että 
painolevy voi maksaa noin 50 penniä kemikaalien kerryttä- 
essä noin 15 penniä tuhatta kappaletta kohti. Tämän lisäksi 
on laskettava huollon kustannus. Se laskutetaan yleensä kiin- 
teänä summana eikä kopioiden luvun mukaan kuten kopio- 
koneilla, ja täydellinen ennakoiva huolto voi maksaa vuodessa 
6 000-30 000 markkaa laitteesta riippuen. 

Jos siis kaikki kustannukset otetaan huomioon, tuskin ku- 
kaan 15-20 kappaleen sarjoja kopioiva pitäisi painokonetta 
välittömien menojen kannalta halvempana. Olemme tehneet 
laajoja kustannusten vertailuja eri kopiomäärillä välillä 50 000- 
250 000 kappaletta kuukaudessa, ja vaikka ei olekaan syytä 
mennä yksityiskohtiin, ei jää epäilystäkään siitä, etteikö kopio- 
kustannus laskisi sarjan pituuden mukana. 


Painokoneen haittoja 


Painokoneen kustannussäästöjä tuskin kukaan kiistää. Silti 
valintaa kopiokoneen ja painokoneen välillä tekevä yritys ei 
kykene tekemään ratkaisua aivan näin helposti. Painokoneen 
haitat syntyvät piilokustannuksista. Ensinnä tarkastelemme 
nopeutta. Vaikka täysin automaattinen painokone kykenee 
pääsee todellisuudessa suurempaan nopeuteen kuin sen kil 
pailija Xeroxilla nopeuden ollessa noin 150 kopiota minuu- 
tissa Xerox 9000 -sarjan 125:ttä vastaan, sen ensimmäisen 
kappaleen aika on paljon pitempi — jopa 30 sekuntia Xeroxin 


230 


7-8 sekuntia vastaan. Toisien sanoen, Xerox on ehtinyt jo tuot- 
taa 20 kopiota 13 sekuntia ennen kuin painokone on saanut 
aikaan ensimmäisen. Edelleen on jokaisen painosarjan jäl- 
keen painokoneen kumikangas puhdistettava edellisen työn 
kuva-aiheesta, ja vaikka tämä tapahtuukin automaattisesti 
kenenkään tarvitsematta käydä sitä rätin kanssa pyyhkimässä, 
tällaisiin toimiin kuluu paljon aikaa. Xerox tarvitsee lisäksi 
vain mitättömän vähän käyttäjän huolenpitoa, kun taas paino- 
koneen käyttäjä kuluttaa joka päivä aikaa mustetelojen puh- 
distukseen (taaskin automaattinen toimenpide, joka kuitenkin 
vie aikaa neljännestunnin verran), niin myös painovärin ja kemi- 
kaalien täydentämiseen ja niin edelleen. 

Seuraava kysymys koskee työtä. Vaikka painokone ei vaadi- 
kaan käyttäjältään korkean tason taitoja niin kuin eräät myö- 
hemmin käsiteltävät koneet, se on kuitenkin siinä määrin mut- 
kikkaampi toiminnaltaan kuin Xeroxin koneet (joskin jälkim- 
mäiset ovat teknisesti monimutkaisempia), että se on otettava 
huomioon esimerkiksi loma-avustajia käytettäessä, sairausta- 
pauksissa jne. Täydelliseen kustannusten vertailuun tulee sijoit- 
taa kaikki sellaisetkin kustannukset kuin energian kulutus, 
työn määrä, aineet ja niiden hävikki (painokoneilla suurempi 
hävikki), tilantarve jne. Vertailun lopputulos riippuu tilantees- 
ta, mutta yleensä sarjan kasvaessa painokoneen säästöt alkavat 
näkyä. Sarjojen ollessa 20 kappaleen luokkaa mahdolliset edut 
häviävät näkymättömiin, mutta jo 50 kappaleen sarjoilla pai- 
nokone tarjonnee selvää säästöä. 

Lopuksi on syytä muistaa, että vähemmän automatisoitu 
painokone saattaa kilpailla tehokkaasti suurista sarjoista, jotka 
kenties muuten tehtäisiin kopiokoneella, taikka ottaa tehdäk- 
seen vaativia painotöitä säästäen siten ulkopuolisen kirjapai- 
non laskuja. Yritys voi myös jättää Xerox 9000 -sarjan kaltai- 
sen suuren kopiokoneen tai edellä käsittelemämme painoko- 
neen valinnan ja harkita niiden sijasta vähän pienempää kopio- 
konetta ryhmästä 2 ja sen kanssa yhdessä vähemmän auto- 
maattista mutta joustavampaa painokonetta — näihin tulemme 
kohta tässä luvussa puhuessamme enemmän painokoneista. 

Elektroniset painojärjestelmät 


Kopioinnin tekniikan viimeisin sana on painotekniikan ja tavan- 
omaisempien menetelmien etujen yhdistäminen. Yksinkertaisesti 
kuvaten näissä järjestelmissä otetaan tietokoneen muistissa nu- 
meerisessa muodossa oleva tietoaines ja painetaan se laserin 
ja kserografisen prosessin avulla, jolloin monia eri kirjasin- 
tyyppejä käyttäen saadaan aikaan aivan yhtä hyviä kopioita 
kuin millä tahansa muulla kopiointitekniikalla. Tällä kentällä 
on Xeroxin ja IBM:n ohella tuskin kellään muulla järjestelmiä 
esitettävänään, mutta mielenkiintoista on todeta, että mitä 
tahansa mielikuvituksellista asiasta kirjoitetaan, perusteena on 
luvussa 19 kuvattava laserkirjoitin. Tämän todettuamme on 
vaikea ymmärtää, miksi ne maksavat niin paljon. 

Xerox 9700 on hyvin pitkälle kehitetty ja kallis laite, joka 
pystyy painamaan kirje- ym. lomakkeita, tekstiä tai muuta 
tietoa suoraan tietokonekäsittelyn jälkeen. Se painaa tavalli- 
selle paperille nopeuden ollessa kaksi Ad4-sivua sekunnissa 
taikka jopa 18 000 riviä minuutissa sivukoosta ja -muodosta 
riippuen. Hyvä hienoherkkyys eli suuri resoluutio (90 000 pis- 
tettä neliötuumalla eli 14 000 pistettä neliösentillä) tietokone- 
aineiston siirtyessä paperille varmistaa korkean laadun, jos- 
kaan kirjoituksen laatu ei aivan vedä vertoja varsinaiselle laser- 
latojalle, joka toimii saman periaatteen mukaan, mutta jossa 
herkkyys on kymmenkertainen. 

Tyypillinen sovellutus voisi olla liikelomakkeen ja tieto- 
koneella synnytetyn tekstin painaminen samanaikaisesti, jol- 
loin tietokone saattaisi antaa tietoja joko suoraan sisäisestä 
muististaan taikka magneettinauhalta. Lasertekniikkaa käyt- 
täen tämä elektroninen tieto muutetaan sopiviksi kirjasimiksi. 
Samaan aikaan 9700 ottaa esiin omasta muististaan käytettä- 
vät kirjasinmallit, yhdistää ne tietokoneen tietoihin sekä pai- 
naa iopulta kserografiaa käyttäen lopullisen asiakirjan. Kaksi- 
puolinen samanaikainen kopiointi on mahdollista, ja tulos 
voi olla A4-kokoisella paperilla joko pysty- tai vaakasuunnas- 
sa. Käytännöllisesti katsoen käytettävissä on rajaton kirjasin- 
mallien ja -kokojen valikoima, kuten kaikki muukin numee- 
risessa muodossa taltioitava aines, kuten logot, allekirjoituk- 
set ja monet muut muodot. Tämän järjestelmän joustavuus 

ja nopeus, jolla lomakemalleja, kirjasintyyppejä jne. voidaan 
muuttaa, tekee mahdolliseksi vähentää valtavassa määrin esi- 
painetun lomakkeiston määrää, joskin on muistettava, että 
väripainatus ei ole mahdollista. Hintojen ollessa 2-2,5 miljoo- 
naa markkaa laite ei ole mikään massamarkkinatavara. IBM:n 
vastine 6670 on melkoisesti halvempi maksaen noin 400 000 
markkaa, mutta se on suunniteltu hiukan eri tyyppisiin sovel- 
lutuksiin. Pyrkimättäkään täydelliseen painojärjestelmään pää- 
paino on IBM:n kielellä ”tiedon jakelussa”. Sillä voidaan pai- 
naa esimerkiksi logoja, mutta kirjasintyypit rajoittuvat yhdek- 
sään. Vaikka IBM korostaakin koneen käyvän hyvin ”tavan- 
omaiseen kopiointiinkin”, se on tähän kalliinpuoleinen kone, 
sillä kopiokustannus on noin 12 mk. 

Näitä hintoja harkitessa on syytä muistaa, että Xerox myy 
itsekin laserkirjoittimia noin 400 000 markan hintaan, ja nämä 
tarjoavat joissakin suhteissa paremmatkin jouston mahdolli- 
suudet grafiikkaan nähden kuin 9700. Xeroxin sarjaan kuu- 
luvat lisäksi noin 1,5-2 miljoonaa markkaa maksava 8700 sekä 
150 000 markan hintainen 2700. Muitakin saman hienoherkkyy- 
den omaavia mikrotietokoneisiin yhdistettäviä uuden suku- 
polven malleja on tulossa 400 000 markan hintaluokassa. Nämä 
ovat kuitenkin ilmeisestikin paljon halvempiin kopiokoneisiin 
pohjautuvia ja pienempiä työmääriä varten suunniteltuja, mutta 
tämänkin huomioon ottaen on vaikea selittää näiden Xeroxin 
ja IBM:n huippulaatujen hintoja. Laserkirjoituksen sopimi- 
sesta ”yhdentyvään toimistoon” puhutaan myöhemmin useassa 
kohdassa, varsinkin luvussa 19. 


Ison kopiokoneen liisaus 


Ison kopiokoneen kohdalla on hämmentävä määrä erilaisia 
maksutapoja. Monikaan ei osta tällaista konetta käteisellä, 
vaan hyvin moni käyttää hyväkseen liisausyrityksiä. Tällaisia 
kannattaa aina etsiä huolella — luvussa 1 mainituista syistä — 
mutta tuskin missään tämä on niin tärkeää kuin ison kopio- 
koneen kohdalla, sillä muuten voi joutua maksamaan tarpeet- 
toman paljon. Katsellaanpa vaikka seuraavaa mieletöntä esi- 
merkkiä sopimuksesta, joka oli käytössä vuonna 1981, ja on 
tietääksemme vieläkin. 

Eräs johtava rahoitusyhtiö, joka on tavallisesti toiminut 
luotettavana liisausyhtiönä, ilmoitti ylväästi laatineensa eri- 
koispaketin Xeroxin laitteita liisaaville ja luoneensa jopa sen 
edistämistä varten oman osastonsakin. ”Se on suurin kalleim- 
man hintaluokan koneiden valmistaja”, kertoi meille puheli- 
messa tietäväntuntuinen mieshenkilö, ”joten pyrimme tästä tar- 
joamaan hyvät ehdot.” Viiden vuoden ajalle lasketut maksut 
olivat yli 10 000 maksavista koneista 21.53 tuhatta puntaa 
kohti kaikista yli 10 000 maksavista Xeroxin koneista. Mutta 
kun soitimme Xeroxin toimistoon, saimme tyydytyksellä kuulla 
minkä tahansa koneen välillä 10 000-25 000 maksavan 21.80 
ja sitä halvempien 21.26. Toisin sanoen, käyttäen rahoitus- 
yhtiön ”erikoistarjousta” olisi joutunut maksamaan noin 1 000 
enemmän koneen pitoaikana kun käyttämällä hyväksi Xero- 
xin normaaleja maksuehtoja. Opetus on ikivanha. On pyydet- 
tävä useita liisaustarjouksia ja valittava halvin. Vaikka tämä 
kuvattu poikkeustapaus olisikin jo korjautunut, niitä riittää 
jatkuvasti, joten paras katsoa eteensä. 


Ison kopiokoneen vuokraus 


Kaikkia isoja kopiokoneita voidaan vuokrata, ja tämä onkin 
itse asiassa yleisin tapa niiden hankkimiseksi. Vuokrauksen 
pääetu on, että se antaa enemmän joustavuutta koneen vaih- 
toon tarpeen vaatiessa, mutta vuokrauksen ehdot ovat erittäin 
mutkikkaita, eikä niistä suinkaan puutu sudenkuoppia ja poik- 
keussääntöjä. 

Vuokra-ajat vaihtelevat neljännesvuodesta kolmeen vuoteen, 
mutta vuokra-ajan ja irtisanomisajan välillä vallitsee hämmen- 
tävä riippuvuus. Katsotaanpa esimerkiksi Xeroxin vuokraus- 
tapaa. Ellei ole erityistä tarvetta joustavuussyistä mennä nel- 
jännesvuoden sopimukseen, joka on kallis, useimmat valitsevat 
vuoden vuokra-ajan. Mutta sen irtisanomisaika on vuosi, joten 
päästäkseen irti vuokrasopimuksesta vuoden kuluttua se on 
sanottava heti irti. Jos taas jättää irtisanomisen vuoden pää- 
hän, sopimus jatkuu vielä toisenkin vuoden. Xeroxin 9000 
koneilla irtisanomisaika vuoden kuluttua on kuitenkin vain 
kolme kuukautta. IBM on kaikkein joustavin: jopa kolmen 
vuoden sopimuksesta voi päästä eroon milloin tahansa kuu- 


234 


kauden irtisanomisajalla ja sakkokorvauksella, joka on itse 
asiassa varsin vaatimaton (esim. yhden kuukauden vuokra). 

On myös syytä katsoa tarkkaan kieroja paljousalennuksia 
vuokran yhteydessä. Oc6, jonka vuokrat ovat tavallisesti varsin 
kilpailukelpoisia, ilmoittaa kaikesta huolimatta mallinsa 1900 
vuokrasuunnitelmassa, että valittavissa on joko 8 000 tai 20 000 
kopion pohjataso kuukaudessa. Edellinen maksaa 1 840 mk/kk 
lisäkopioiden maksaessa 8,8 penniä/kpl, jälkimmäinen 3 000 
mk/kk ja lisäkopiot 6,5 penniä/kpl. Mutta alemmalla tasolla 
20 000 kappaletta kuukaudessa tuleekin maksamaan vain 2 896 
mk/kk, mikä tekee vuodessa 1 248 mk halvemman lopputulok- 
sen, ja kuitenkaan ei olla sidottuja kuin 8 000 kappaleen kuu- 
kausimäärään, eikä myöskään kopiomäärän nostaminen esi- 
merkiksi 25 000 kappaleeseen heikennä tulosta. Vaikka näin 
ei enää olisikaan, opetus on kuitenkin selvä, ja kannattaa tu- 
tustua vuokrasopimuksen pienellä painettuun tekstiin ja tehdä 
muutamia laskelmia ennen nimensä kirjoittamista sopimuksen 
alle. 

Epäilemättä mutkikkaimpia ovat Rank Xeroxin sopimukset. 
Ne ovat itse asiassa niin sekavia, että Xeroxin oma henkilö- 
kuntakaan ei saa niistä helposti selvää. Ensinnäkin kaikki ryh- 
mään 2 kuuluvat ja sitä pienemmät kopiokoneet vuokrataan 
”kopio-ohjelman” mukaan, jolloin maksetaan tiettyyn kopio- 
määrään perustuva pohjamaksu ja sen jälkeen aleneva maksu 
kopioiden luvun mukaan. Eri ohjelmilla on erilaisia maksu- 
perusteita samoin kuin Oc&lla, paitsi että Xerox on onnistunut 
laatimaan ohjelmansa niin, että asiakas ei joudu maksamaan 
enempää pyrkiessään säästämään. Jostakin syystä Xerox pyrkii 
välttämään pyöreitä numeroarvoja — kun muissa ohjelmissa 
käytetään kopiomäärinä kolmeen nollaan päättyviä lukuja, 
Xeroxilla ne voivat olla sellaisia kuin 14620, mutta epäilemättä 
tähänkin on syynsä. Eräänä vaihtoehtona on ”joustava ohjel- 
ma”, joka on tarkoitettu pitkien sarjojen tekijöille. Tällöin 
maksetaan korkea hinta ensimmäisestä kopiosta kunkin alku- 
peräiskappaleen kohdalla, mutta alenevaa kopiohintaa luku- 
määrän kasvaessa. Nämä ohjelmat ovat kuitenkin katoamassa. 

Vuokrattaessa 9000-sarjaa käytetään toisenlaista ohjelmaa. 
Koneen 9400 kohdalla käytetään suoraviivaista ”vuokra- ja 

huoltosopimusta”. Sen ominaisuuksiin kuuluu, että ehdot muut- 
tuvat kolmen kuukauden välein laitteen asennuksen jälkeen 
(mikä on sinänsä varsin järkevää, mutta mutkistaa asioita en- 
tisestään, koska siinä sitoudutaan maksamaan alussa pienem- 
mästä kopiomäärästä kuin myöhemmin, mikä ottanee huomi- 
oon sen, että koneen asennuksen jälkeen otetaan yleensä vä- 
hemmän kopioita kuin myöhemmin). Sen sijaan koneen 9500 
kohdalla käytetään ”paino-ohjelmaa”, joka on itse asiassa 
”joustava ohjelma”, vaikka Xerox ei sitä niin kutsukaan. Li- 
säksi on olemassa monia muita Xeroxin vuokraussopimuksia 
keltaisille papereille painettuina, joita sovelletaan asiakkaan 
ollessa jo Xeroxin koneen käyttäjä (vaikka tätä ei missään eri- 
tyisesti mainitakaan), jolloin käytettävissä on koko joukko 
uusia ohjelmia ja maksuperiaatteita. Hyväntahtoisuuteen viit- 
taava piirre tässä kaikessa on, että ostaja voi valita useam- 
masta vaihtoehdosta kuin jos annettaisiin vain yksi maksu- 
ohjelma. 


Katsaus painokoneisiin 


Olemme tähän mennessä tarkastelleet pitkälle automatisoituja 
painokoneita vain verrataksemme niiden kustannushyötysuhdet- 
ta massakopioinnissa. Siirrymme nyt tarkastelemaan erilaisia 
painokoneiden vaihtoehtoja hiukan tarkemmin voidaksemme 
antaa viitteitä oikean laitteen valintaan. Pidämme tässä luvussa 
näköpiirissämme keskikokoisia laitteita, jotka pystyvät tuskin 
painamaan suurempia kuin A3-kokoisia kopioita ja jotka sopi- 
vat yrityksen sisäiseen käyttöön ja jotka alkavat konekirjoi- 
tettujen sivujen monistamiseen sopivista malleista päätyen täys- 
väriesitteiden painatukseen sopiviin ja riittävällä taidolla va- 
rustettujen käyttäjien edellyttäviin malleihin (vastaavat pienet 
pöytäpainokoneet käsiteltiin edellisessä luvussa). Painotyötä 
on perinteisesti pidetty korkeaa ammattitaitoa vaativana työnä, 
jonka vuoksi monet yritykset jättävät työn ulkopuolisille. Auto- 
maattiset koneet vähentävät kuitenkin suuresti taitovaateita 
yksinkertaisten töiden ollessa kysymyksessä, ja vaativissa töissä 
taas voi asiaan paneutumalla saada aikaan melkoisia säästöjä. 
Ennen kaikkea, vaikka muitakin painamisen muotoja on 
olemassa, tuskin normaalin yrityksen sisäisessä toiminnassa 

käytettäisiin muuta menetelmää kuin offsetia, mikä myös selit- 
tää kaupallisten kirjapainojen runsaan käytön. Offset-mene- 
telmässä tehdään ensin ”painolevy” alkuperäiskuviosta. Paino- 
levyn tekoa käsitellään laajemmin luvun loppupuolella, mutta 
itse asiassa siinä on kysymys painettavan kuvan vastineen siir- 
tämisestä paperi- tai metallilevylle, joka sitten sijoitetaan paino- 
koneen rummulle. Kuvakohtiin asetetaan väriainetta, joka hyl- 
kiytyy muista kohdista pois, ja sitten kuva siirretään kumikan- 
kaalla varustetulle telalle kuvan painamiseksi sen avulla. Eri 
koneiden välillä on monia eroja, ja tässä tarkasteltavat koneet 
voidaan karkeasti jakaa seuraaviin kolmeen luokkaan: 


Käsikäyttöiset koneet 


”Käsikäyttöisyys” ei tässä merkitse sitä, etteikö koneen käyttö- 
voimana olisi sähkö tai että rumpua olisi pyöritettävä käsin 
vanhojen vahaskoneiden tapaan, mutta sen sijaan kyllä sitä, 
että käyttäjältä vaaditaan koko ajan toimenpiteitä. Tällaisen 
koneen hankintaan vaikuttaa kaksi syytä. Ensiksikin tiukka 
budjetti, sillä halvimmat koneet ovat tässä luokassa. Toiseksi 
taitava käyttäjä saattaa haluta tehdä hyvin vaativia töitä, ja 
käsikäyttöisyys tarjoaa juuri tähän sopivaa joustavuuttaa sa- 
malla kun kalliimmat mallit tuottavat kaikkein parhaita tulok- 
sia. Niinpä halvimmat alle 30 000 markan ja kalleimmat yli 
120 000 markan koneet ovat käsikäyttöisiä. 

Koneen käyttäjän taidon ohella kaksi muutakin tekijää mää- 
rää, mitä töitä näillä koneilla voidaan menestyksellä tehdä: 
(a) värinlevitystelat — mitä enemmän näitä on, sitä parempi 
kyky koneella on saada aikaan tasaisia väripintoja ja sitä pa- 
remman kuvan kone antaa; (b) kohdistus — milloin halutaan 
saada useampia värejä, paperin on kuljettava koneen läpi use- 
ampaan kertaan (taikka useamman telaryhmän lävitse samassa 
koneessa). Kohdistuksella tarkoitetaan kuvien sattumista sa- 
maan kohtaan eri kerroilla. Jos vähäinenkin poikkeama on 
pahasta, tarvitaan ”hiuksenhieno” kohdistus, kun taas taval- 
lisissa töissä katsotaan ”kaupallisen” kohdistustason riittävän. 
Hyvään tulokseen pääseminen edellyttää siis käsikäyttöistä 
konetta, jossa olisi vielä oltava tarkka sivuohjaus paperin oh- 
jaamiseksi tarkoin oikeaa rataa pitkin. 

Puoliautomaattiset koneet 


Puoliautomaattiset koneet lisäävät nopeutta tekemällä rutiini- 
tehtäviä automaattisesti ja säästäen siten käyttäjän aikaa. En- 
sinnäkin levyt syötetään koneeseen automaattisesti samaan ta- 
paan kuin kopioitavien asiakirjojen syöttö valokopiolaittees- 
sa. Sen jälkeen koneen käyttäjä voi valita haluamansa kopio- 
määrän, ja ajon loputtua levy irtoaa automaattisesti ja rum- 
mulla oleva kuva pestään pois, niin että kone on valmiina odot- 
tamaan seuraavaa työtä. Yleisesti katsoen nämä koneet eivät 
ole kaikkein vaativimpiin töihin tarkoitettuja, vaan pikem- 
minkin tekemään tavallisesti pikamonistamoihin vietäviä töitä. 
Myös niitä voidaan käyttää ison kopiokoneen sijasta, mutta 
jos keskimääräinen sarjapituus on alle 50, ei tämän tyyppinen 
kone luultavasti kilpaile valokopiokoneen kanssa. Hinnat alka- 
vat 40 000 markan seutuvilta. 


Automaattikoneet 


Juuri tästä koneesta puhuttiin edellä verrattaessa painokoneen 
ja kopiokoneen kustannushyötysuhdetta. Tämän tyyppiseen 
koneeseen kuuluu myös levyntekolaite, niin että painokonees- 
ta muodostuu jatkuva tuotantolinja, jonka alkupäähän sijoi- 
tettu alkuperäiskappale tuottaa loppupäästä kopioita kopio- 
koneen tapaan. Joskaan ei ole mahdollista käyttää lajittelijaa. 
niin kunkin alkuperäiskappaleen aikaansaamat kopiot saadaan 
kyllä erotettua omiin kasoihinsa. Vaikka kaksivärityö on hyvin 
mahdollista tällä konetyypillä, ei kone ole kuitenkaan varsinai- 
sesti siihen tarkoitettu, vaan tarjoamaan halvempaa vaihto- 
ehtoa satoja tuhansia maksaville Xeroxin laitteille. 


Yrityksen oman kirjapainon etuja ja haittoja 


Edellä olivat siis eri vaihtoehdot. Mutta onko todella aihetta 
ryhtyä kirjanpainajaksi, ellei siihen ole jo tullut paneuduttua? 
Paljonko siinä säästetään? Vastaus riippuu tehtävistä töistä. 
Painokoneet ovat työn määrään nähden kopiokoneisiin verra- 
ten suhteellisen halpoja koneita ja kun vielä kopion hintakin 
tulee halvemmaksi, vähemmän vaativia töitä pitkin sarjoin 
tekevä onnistuu näillä hyvin. Kuten luvun alussa korostettiin, 

on kuitenkin otettava huomioon monia työvoimasta ja hävi- 
kistä yms. johtuvia piilokustannuksia, ja edelleen, että vaikka 
kone kerran vauhtiin päästyään toimiikin suurella nopeudella, 
valmisteluajat ja eri töiden väliset aikahäviöt ovat suurempia 
kuin kopiokoneella. 

Jotkin suurimmista säästöistä saadaan, kun koneen käyttäjä 
pystyy rutiinimonistusten ohella tuottamaan luetteloita, esit- 
teitä ja muita tavallisesti ulkopuolella teetettäviä töitä. Mutta 
ennenikuin tämän takia hankitaan kone, on syytä kierrellä ym- 
päri tarkistaen, olisiko yhtä hyödyllistä siirtää kirjapainotyöt 
toiseen painoon. Lama-ajat koettelevat monia kirjapainoja siinä 
määrin, että ne ovat valmiit hyvinkin alhaisiin hintoihin vält- 
tääkseen painojensa seisomisen ja velkojiensa ahdistelun. On 
asiallista antaa useille kirjapainoille tarjouspyyntö kaikista 
painotöistä, kenties tusinalle tai useammallekin. Suuria sääs- 
töjä voi olla saatavissa tällä tavalla, joskin aikaisemmin kokei- 
lemattomille painoille saattaa olla aihetta antaa joitakin vä- 
häisempiä töitä ennen tärkeitä ja kiireellisiä tehtäviä. Kirja- 
painot saattavat olla hämmästyttävän tehottomia ja huolimat- 
tomia kaikkein pahimmillaan. Maksaa vaivan kuluttaa jonkin 
verran aikaa tarjouspyynnön laadintaan ja oikeiden vaatimus- 
ten asetteluun, jotta kirjapainot havaitsisivat olevansa tekemi- 
sissä asiantuntijan kanssa. 


Painokoneen valinta 


Painokoneen hinnasta kannattaa yrittää muutamaa prosent- 
tia alennusta, mutta neuvottelussa ei kannata yrittää vaihtaa 
vanhaa konetta, vaan se on parasta myydä erikseen. Vaihdos- 
sa saatava hinta pyrkii häviämään muutenkin saatavaan alen- 
nukseen. 

Painokonemarkkinat ovat etiikaltaan melko suoraviivaiset, 
joten ostajalla ei ole kovin suurta vaaraa sudenkuoppaan pu- 
toamisesta. Toisten merkkejä eivät myy juuri muut kuin ame- 
rikkalainen yritys Itek, joka myy japanilaisia koneita. Näitä 
myydään vähemmän sen alkuperäisellä nimellä Ryobi, mutta 
tätä lukuunottamatta ei suurta vaaraa ole havaita samaa ko- 
netta myytävän muualla toisella nimellä (levyntekolaitteen koh- 
dalla sen sijaan samoja laitteita myydään runsaasti eri mer- 

keillä, kuten jäljempänä todetaan). Kaiken kaikkiaan valitta- 
vissa on vain kymmenen merkkiä, joista kaksi brittiläistä, kol- 
me japanilaista, kaksi amerikkalaista, kaksi länsisaksalaista 
ja yksi tshekkiläinen. Ja lopuksi, painokoneiden vuokraus ei ole 
yhtä tavanomaista kuin kopiokoneiden, joskin eräitä automaatti- 
koneita vuokrataan sellaisten ostajien houkuttelemiseksi, jotka 
muuten kallistuisivat vuokraamaan ison kopiokoneen. 


Levynvalmistuskoneet 


Levynvalmistuskone saattaa maksaa yhtä paljon kuin itse pai- 
nokone, joten on parasta huoletia onnistuneesta kaupasta. 
On kuitenkin hyvin helppo päätyä huonoon kauppaan tällä 
alueella vallitsevan runsaan merkkikirjavuuden ja mitä vaih- 
televimpien hintojen takia samojenkin koneiden kohdalla niitä 
eri merkeillä myytäessä. Monet toimittajat käyttävät hyväkseen 
sitä seikkaa, että useinkaan ostaja ei kiinnitä suurta huomiota 
pääkoneen apulaitteisiin. Niinpä tämän luvun loppuosan halu- 
amme käyttää tämän viidakon raivaamiseen. 

Levyvalmistuskoneita on karkeasti ottaen neljää tyyppiä. 
Kunkin sopivuus riippuu sellaisista näkökohdista kuin levyn 
hinta, sen antama laatu, laitteiston hinta, levyn tuottama ko- 
piomäärä sekä valmistusaika. 


Sähköstaattinen levynvalmistus 


Sähköstaattinen levynvalmistus on kaikkein yleisin yritysten 
sisäisten painotöiden valmistelussa, sillä näin levyt saadaan 
halvalla, nopeasti ja vaivattomasti. ”Varsinaiset” eli nimen- 
omaan tähän tarkoitukseen suunnitellut laitteet maksavat noin 
4 000-50 000 markkaa, mutta itse asiassa mikä tahansa sähkö- 
staattinen kopiokone saa aikaan painolevyjä, joten kone voi 
hyvinkin olla jo valmiina, ilman että sitä tulee ajateltuakaan. 
Tämän lisäksi myös monia tavallisen paperin kopiokoneita 
voidaan käyttää levynvalmistukseen. Joka tapauksessa varsi- 
naisen levynvalmistuskoneen hinta riippuu monista seikoista, 
kuten käykö se myös A3-koolle Ad4:n lisäksi ja pystyykö se 
suurentamaan ja/tai pienentämään. Sähköstaattisen levyn val- 

mistaminen ei vaadi sen suurempaa taitoa kuin hyvänlaatuisen 
valokopionkaan, mutta aikaa kuluu enemmän. Tavallisesti yh- 
den levyn tekemiseen kuluu aikaa puoli minuuttia, joskin no- 
peampiakin koneita on olemassa. 

Karkeasti arvostellen sähköstaattiset levyt eivät ole pitkiin 
sarjoihin tarkoitettuja, mutta joillakin lajeilla voidaan saada 
niinkin paljon kuin 6 000 kopiota. Levyjen hinta vaihtelee suu- 
resti eikä suinkaan aina kopioiden määrän suhteessa. Eräät 
levyt esimerkiksi maksavat noin 40 penniä saaden aikaan 1 000 
kopiota, kun taas viisi kertaa kalliimpi levy tuottaa tuskin puol- 
ta enempää. Tähän epäsuhteeseen on kaksi syytä. Pääasialli- 
nen syy on, että samaan tapaan kuin jotkin yritykset ottavat 
ylihintaa laitteista, toiset tekevät samaa tarvikkeiden kohdalla. 
Toinen syy on levyjen laatu — jotkin halvimmat eivät saa ai- 
kaan aivan moitteetonta laatua monimutkaisissa töissä. Ne saat- 
tavat esimerkiksi menettää jäykkyytensä venyen sarjan loppua 
kohti, joskaan yksinkertaisissa töissä tällä ei ole silmin havait- 
tavaa vaikutusta. Ohimennen sanoen tässäkin saattaa olla jär- 
kevää ostaa kone ja levyt eri tuottajilta. Tosin jotkin levyt eivät 
toimi kaikissa koneissa, joten yhdistelmän sopivuus on aihetta 
tarkistaa ennen lopullista kauppaa. 

Kuten mainittiin, merkkisekavuus on suuri levynvalmistus- 
koneiden kohdalla ja erityisesti sähköstaattisissa koneissa. Ha- 
vaitsimme erään tanskalaisen Eskofot-koneen olevan myyn- 
nissä vähintään viidellä eri nimellä halvimman ollessa 25 000 
markan ja kalleimman 40 000 markan hintainen — minkä kal- 
taista hintaeroa tuskin löytäisi kopiokonemarkkinoiltakaan! 
Pahimmat hintaerot tasoittuvat joskus alennusten avulla, mutta 
koska alennuksia on mahdollista saada halvimmistakin mer- 
keistä, hintaerot useinkin säilyvät. 

Alennuksia annetaan kuitenkin pyytämättäkin, eivätkä osta- 
jat useinkaan aavista, miten runsaat myyjien pelivarat ovat. 
Niinpä he voivat onnitella itseään saatuaan 5-10 prosenttia 
alennusta luettelohinnasta, vaikka tällöin on myyjän vuoro 
päästää viimeinen nauru. Eräät toimittajat asettavat kyynisesti 
kaksi eri tasoista hintaa. Toinen on hintoja tuntevia varten, 
toinen muita varten. Havaitsimme esimerkiksi Gestetnerin pyy- 
tävän 32 595 markkaa Ricohin laitteesta, jota Ricoh itse tar- 

josi luettelossaan hintaan 23 450 markkaa. Totesimme lisäksi 
Ricohin olevan valmis pudottamaan hinnan 19 440 markkaan, 
mutta kun ostajina esiintyen kävimme Gestetnerin kimppuun 
tämän hintaeron kanssa, hinta luvattiin alentaa samaan tasoon 
kuin mihin Ricoh oli valmis menemään, mikä vain osoittaa 
sen kokonaiseron suuruuden, jonka joku tyhmyri antaa myy- 
jälle ostaessaan luettelohinnan mukaan. Tällaisia tapauksia 
on muitakin, ja olisimme hämmästyneitä, ellei niitä edelleen- 
kin esiintyisi. 


Kemiallinen siirtomenetelmä 


Pitkiä sarjoja haluaville voi oikea vastaus olla metallilevy, ellei 
haluta jatkuvasti vaihtaa sähköstaattista levyä. Metallilevyjä 
voidaan tehdä monella tavalla, mutta yksinkertaisin ja halvin 
on kemiallinen siirtomenetelmä taikka ”uuttaminen” (kemiallis- 
ta siirtoa voidaan käyttää myös paperilevyillä, mutta koska 
ne tulevat maksamaan noin 7 mk/kpl eivätkä kuitenkaan kestä 
pitkiä sarjoja, tämä mahdollisuus voidaan unohtaa). Kemial- 
linen siirto on kuitenkin sähköstaattiseen menetelmään ver- 
rattuna melko vaivalloinen ja aikaa kuluttava aiheuttaen myös 
melkoisesti hävikkiä. Ja lisäksi tarvitaan, joskaan ei varsinaista 
pimeää huonetta, niin kuitenkin alennettu valaistustaso. 
Valmistuksessa on kaksi vaihetta. Ensin tehdään alkuperäis- 
kuvasta negatiivi koneeseen kuuluvassa ”valolaatikossa”. Sit- 
ten negatiivi asetetaan metallilevyä vasten ja nämä siirretään 
yhdessä koneen toiseen osaan, kemikaaleja sisältävään kehitti- 
meen. Menemättä yksityiskohtaiseen kemiallisten tapahtumien 
kuvaukseen koneen sisäpuolella todettakoon, että koneen toi- 
sesta päästä saadaan noin puolen minuutin kuluttua valmis 
levy, josta voidaan kuoria pois negatiivi ja katsoa tuloksen 
onnistumista ja myönteisessä tapauksessa siirtyä käyttämään 
levyä painatukseen. Näin saatu levy maksaa noin 8 markkaa 
ja kestää 20 000 kopion verran; ja jos kaikki onnistuu hyvin, 
aikaa kuluu vain noin viisi minuuttia. Kustannukset ja aika 
kasvavat kuitenkin helposti varsinkin negatiivin teossa, joka 
saattaa vaatia monta toistoa. Jos kysymyksessä ei ole A3-koon 
sovellutus, on mahdollista saada yhdistelmätyyppi, jossa nega- 
tiivia ei tarvitse siirtää käsin valolaatikosta kehittimeen, koska 

nämä liittyvät toisiinsa — nämä laitteet ovat itse asiassa hal- 
vempiakin kuin toinen vaihtoehto (noin 40 000-50 000 markkaa 
kontra 80 000-100 000 markkaa), mutta muualta osin samat 
havainnot pätevät. 

Kaiken kaikkiaan suosittelemme pysyttelemään erossa tästä 
menetelmästä, jos suinkin mahdollista. Se ei ole erityisen halpa 
eivätkä tulokset ole mitenkään ainutlaatuisia tavallisiin sähkö- 
staattisen kopiokoneen antamiin verrattuina. Sillä voi kuitenkin 
olla paikkansa pitkillä sarjoilla, joilla laatuvaatimus ei ole ai- 
van ehdoton (jäljempänä yksityiskohtia todella huippulevyjen 
valmistuksesta), mutta myös lyhyemmillä sarjoilla kohdistus- 
vaateen ollessa voimakas ja vaaran kasvaessa sähköstaattisen 
levyn venymisestä. Näiden laitteiden valmistajia on vain pari 
kappaletta muutamin lisämerkein, eivätkä hintaerot ole samaa 
luokkaa kuin sähköstaattisella puolella. Pari muuta seikkaa 
otettaviksi huomioon, toinen puolesta, toinen vastaan: ensiksi, 
päinvastoin kuin sähköstaattiset levyt, metallilevyt voidaan va- 
rastoida myöhempää käyttöä varten; toiseksi, kaikki puoliauto- 
maattiset koneet eivät kelpuuta metallilevyjä. 


Suorakuvausmenetelmä 


Tällä menetelmällä saadaan pitkiin sarjoihin sopivia levyjä 
ilman negatiivia. Sen sijasta käytetään tavallista ”graafista 
kameraa” (enemmän luvussa 16) taikka jotakin ”varsinaista” 
laitetta. Joka tapauksessa ajatuksena on valokuvata kopioitava 
kuva suoraan erikoistyyppiselle levylle. Menemättä yksityis- 
kohtiin tämän menetelmän kemialliseen prosessiin nähden, 
etuna on, että noin 7 markalla syntyy aina 40000 kopioon 
saakka kestävä painolevy — tämä on halvempaa kuin kemialli- 
nen siirto, minkä lisäksi kuvan laatu on yhtä hyvä ja puoli- 
sävyillä jopa parempikin. Varsinainen laitteisto maksaa noin 
11 000 markkaa, pienennyslaitteen kera noin 20 000-40 000 mark- 
kaa. Mainittakoon ohimennen, että tätä menetelmää kutsu- 
taan joskus myös nimellä ”Rapilith” levyjä toimittavan Afgan 
antaman nimen mukaan — muita tyyppejä ei olekaan saata- 
vissa. Rapilith-levyjä voidan käyttää monissa puoliautomaatti- 
sissa painokoneissa, ja ne voidaan myös varastoida, joskin 
vähäisin hankaluuksin. Valmistajia on vain kaksi (samat kuin 

kemiallisen siirtomenetelmän koneiden), mutta merkkikirjavuut- 
ta on silti. 


Esikäsittelymenetelmä 


Tällä menetelmällä saadaan kaikkein hienoimmat tulokset to- 
dellista laatutyötä varten. Se on kuitenkin kaikkein harvinai- 
sin yritysten sisäisessä käytössä ja on yleisempi tämän kirjan 
ulkopuolelle menevissä suurissa kirjapainoissa. Siinä tehdään 
negatiivi erikoiskameralla ja sijoitetaan se sitten esikäsitellyn 
levyn päälle, joka on kemikaalein saatu valoherkäksi. Valaise- 
malla levyä negatiivin läpi saadaan kuva siirtymään positiivina 
levylle ja sen jälkeen se kehitetään. Tällaisia levyjä haluavat yri- 
tysten monistamot teettävät joko negatiivin tai koko levyn 
ulkopuolella. Tämä maksaa noin 8-10 markkaa. 

Tässä olivat tärkeimmät huomioonotettavat seikat levynval- 
mistuskoneiden valinnassa. Edellä kuvatuilla neljällä mene- 
telmällä on muunnoksia, mutta tämä riittänee antamaan ai- 
heesta yleisnäkemyksen. 


Yhteenveto 


Tärkeimmät keskusmonistamon laitteet olivat siis tässä. Emme 
voi antaa tarkkaa suositusta siitä, tulisiko ostaa nopea kopio- 
kone vai painokone, koska se riippuu paljon olosuhteista. 
Mutta sen sijaan voimme tehdä yhteenvedon muistuttamalla 
vielä muutamista tässä luvussa esitetyistä tärkeistä asioista. 
Ennen muuta, kun lasketaan kopioinnin kokonaiskustannuk- 
sia, on muistettava erilaiset vuokrauksen ja liisauksen sekä 
kopioiden kustannusrakennelmat ja tutkittava tarkoin kaikki 
pienellä painetut tekstit. Kopio- ja painokoneen vertailussa 
on muistettava ottaa huomioon sekä pääoma- että käyttökus- 
tannukset. Painokoneen pääomakustannukset tulevat aina al- 
haisemmiksi ja varsinkin pitkiä sarjoja käytettäessä. Toisaalta 
on otettava huomioon piilokustannukset, joista voi kertyä mel- 
koisia summia — näitä ovat apuajat, huolto, valmistelu, työ- 
kustannukset, lattiatilan vuokra jne. Vain täysautomaattiset 
painokoneet pystyvät kilpailemaan välittömästi isojen kopio- 
koneiden kanssa, mutta vähemmän automaattisetkin sopivat 

moniin sovellutuksiin, kun halutaan tehdä laatutyötä ja vähen- 
tää ulkopuolisia laskuja. Ja lopulta on myös kiinnitettävä yhtä 
paljon huomiota levynvalmistuksen laitteistoon pääkonetta va- 
littaessa, koska muuten voi joutua harhateille. 

16 
Ladonta- ja grafiikkalaitteet 


Vaikka nykyaikainen toimisto alkaakin muistuttaa enenevässä 
määrin avaruuslaboratoriota, ja näytämme olevan tuomittuja 
kuluttamaan työaikamme katselemalla tietokonepäätteitä, pai- 
netun sanan voimalla on useimmissa liikeyrityksissä edelleen- 
kin keskeinen asema. On painettava lomakkeita, esitteitä, yrl- 
tyslehtiä, mainoskirjeitä ja muita aineistoja. Tutkimme luvuissa 
14 ja 15 yksittäisen yrityksen käyttöön soveltuvia painoko- 
neita sen halutessa säästää ulkoisia painatuskulujaan tekemällä 
painotyöt itse ja lisäksi painolevyjen valmistusta. Tässä lu- 
vussa tutustumme taiteellisesti vaativan materiaalin painami- 
sessa tarvittaviin laitteisiin, erityisesti ladontalaitteisiin. 


Mistä ladonnassa on kysymys 


Moni yritys havaitsee edullisemmaksi valmistaa ladelmansa 
ise kuin lähettää ne ulkopuolella tehtäviksi, vaikkapa niillä 
ei olisikaan omaa painokonetta. Erityisesti nopeutta lisää se, 
että tällöin ei tarvitse kuluttaa tunteja yhteydenpitoon ulko- 
puolisten kanssa. Kun ladonta oli aikaisemmin likaista työtä 
eikä työntekijöitä suinkaan kehotettu panemaan parhaimpia 
vaatteitaan päälleen työhön tullessaan, nyt voidaan katsoa 
asian olevan päinvastoin koko ladonnan ollessa täysin tieto- 
koneistettu. Se ei pelkästään sovi hyvin yhteen toimistoympä- 
ristön kanssa, vaan se tapahtuu myös hyvin vaivattomasti ta- 
vallisin sihteerivoimin ja voidaan myös yhdentää toisiin toi- 
mintoihin kuten tekstinkäsittelyyn ja tietojenkäsittelyyn. Ja 
vieläkin enemmän, samaa laitteistoa voidaan käyttää täyttä- 
mään sekä tekstinkäsittelyn että ladonnan vaateet. Tässä lu- 
vussa tulemme käsittelemään pääasiassa erillisiä korkeintaan 
160 000 markan hintaisia koneita, joita useimmat yritykset käyt- 

tävät omiin töihinsä, mutta puhumme myös erittäin laajoista 
järjestelmistä, vaikka nämä luonnollisemmin kuuluvatkin var- 
sinaisille kaupallisille latomoille ja kirjapainoille. 

Aloitamme yksinkertaisella johdatuksella asian perusteisiin, 
joten pari lähintä lukukappaletta voi asioihin jo vihkiytynyt 
jättää kernaasti väliin. Mitä nyt ensinnäkin ladonnalla tarkoi- 
tetaan? Eihän toki ladonta ole tarpeen jonkin saamiseksi pai- 
netuksi, vaan käsin tai kirjoituskoneella kirjoitettu teksti saa- 
daan nykyään aivan yhtä hyvin painetuksi, ja uusimmat kirjoi- 
tuskoneet huolehtivat sellaisista seikoista kuin oikean laidan 
tasoituksesta tai otsikoiden keskittämisestä automaattisesti miel- 
lyttävän esitystavan aikaansaamiseksi. Ladonnassa on kuitenkin 
kysymys erityisesti korkeaan laatuun tähtäävän painojäljen 
aikaansaamisesta ja valinnan mahdollisuuksien lisäämisestä kir- 
jasintyyppeihin ja kokoihin nähden. Painojäljen erottaa miltei 
koska tahansa esimerkiksi kirjoituskoneen antamasta jäljestä. 
Se on yleensä melkoisesti miellyttävämpää katsella. 

Ladontaa käytetään tavallisesti vain ulospäin jaettavien pa- 
perituotteiden kuten myyntiaineiston ja vastaavan painamisen 
yhteydessä, mutta myös sisäisiin tarkoituksiin haluttaessa jos- 
takin syystä huippulaatua. Sisäisiin kiertokirjeisiin ja asiakir- 
joihin riittää yleensä varsin hyvin kirjoituskoneen teksti, eikä 
ulospäin menevissäkään asiakirjoissa ladontalaatu ole aina vält- 
tämätön. Ladontalaitteiden myyjät painostavat yrityksiä nyky- 
ään kuitenkin voimakkaasti käyttämään sisäisessäkin toimin- 
nassa ladontaa, eikä pelkästään ulkonäön parantamiseksi vaan 
myös paperin säästämiseksi. Syy tähän on, että luettavuuden 
kärsimättä voidaan ladonnan avulla säästää paperia hyvinkin 
30-50 % konekirjoitustekstiin verrattuna. Riittävän suuren yh- 
teisön ollessa kysymyksessä, jossa sisäistä tiedottamista harras- 
tetaan runsaasti, painamisen ja jakelun kustannuksissa voidaan 
täten säästää melkoisesti. 


Taiteellinen asu 


Kun nyt ladottu aineisto on saatu valmiiksi, onko se ilman 
muuta valmis painettavaksi? Vastaus tähän on, että todennä- 
köisesti sen on käytävä läpi välivaihe lopullisen ”taiteellisen 

asun” saamiseksi painatusta varten. Vaikka nimityksestä saat- 
taisi päätellä kysymyksessä olevan baskeripäisen taitelijan 
puuhastelu kuvituksen aikaansaamiseksi, taiteellisen asun an- 
taminen merkitsee kaiken ladotun aineiston logojen, kuvien 
ja piirrosten sijoittamista eli ”asemointia” oikeille paikoilleen. 
Lopuksi taiteellisen asun laadinta ladelman pohjalta ei vaadi 
erityisen kalliita laitteita, mutta se edellyttää tekijältään taitoa 
ja selkeää näkemystä siitä, mitä hänen tulee tehdä. Tämä hen- 
kilö voi olla myös ladonnan suorittaja tai hän voi olla ulko- 
puolinen henkilö, vaikkapa ladontaan käytettäisiinkin omaa 
konetta. Käsittelemme tätä vielä myöhemmin tässä luvussa 
samoin kuin taiteellisen asun laadinnan menetelmiä ja välineitä. 

Joka tapauksessa, kun ennen vanhaan ladonta useimmiten 
vaati tekemään painolaatan, jossa painettava kuvio tai teksti 
oli korkokuvana näkyvissä, niin että musteeseen kastetulla 
laatalla voitiin kuva siirtää paperille, nykyisin miltei kaikki 
esiintuleva ladontatyö tapahtuu ”offset-menetelmällä”. Paino- 
työstä edellä puhuttaessa on tarkoitettu juuri tätä menetelmää, 
ja sen pääperiaate on, että ilman mitään laattoja tai vastaavia 
voidaan kaikki tekstit ja kuvat asemoida oikeille paikoilleen 
sellaisinaan painoprosessia varten. Toisin sanoen, mitä tahansa 
taiteellinen asu sisältääkin, se voidaan saada painetuksi. 

Toivottavasti tämä auttoi vasta-alkajaa pääsemään hiukan 
paremmin asiaan sisälle, joten voimme edetä uusiin määritel- 
miin ja selvityksiin, tällä kertaa itse latomakoneisiin. 


Latomakoneiden tyypit 


Latomakoneet voidaan luokittaa viiteen laajaan luokkaan, 
jotka etenevät typografisen perinteen mukaan teknisen kehi- 
tyksen myötä ”sukupolvesta” toiseen ladonnan maailmassa. 
Fi ole pitkääkään aikaa siitä, kun kaikki latomakoneet olivat 
täysin mekaanisia laitteita, jotka poimivat esiin lyijykirjakkeita 
ja joita kukaan täysijärkinen ihminen ei olisi kuvitellutkaan 
esiintyvän tehdasta muistuttavan laitoksen ulkopuolella. Tek- 
niikka on nyt muuttunut, ja kaikki koneet ovat muuttuneet 
enemmässä tai vähemmässä määrin tietokoneiden ohjaamiksi. 
Nykyään yleisimpiä ovat ”valomekaaniset latomakoneet”, jotka 
muodostavat ”toisen polven”. Edistyneempiä mutta vähemmän 

yleisiä kolmannen polven” koneita ovat ”numeeriset valo- 
latomakoneet”, joissa ei ole liikkuvia osia. Vielä pitemmälle 
kehitettyjä ja sitäkin harvinaisempia ovat ”neljännen polven” 
”laservalolatomakoneet”, joiden yhteinen piirre edellisen pol- 
ven koneiden kanssa on liikkuvien osien puuttuminen. Ja tek- 
niikan portaiden korkeimmalla askelmalla ovat ”viidennen 
polven” ”laserlatomakoneet”. Viimeisinä vielä markkinoilla 
olevina mutta jo käytännöllisesti katsoen vanhentuneina mai- 
nittakoon ”elektroniset latomakoneet”, jotka eivät varsinaisesti 
ansaitse tulla kuvatuksi omana sukupolvenaan, vaan kuuluvat 
lähinnä ensimmäiseen. 

Monet painoalan ihmiset vetävät eri sukupolvien rajat eri 
tavalla kuin me, joten ei pidä hämmästellä mahdollisia eriäviä 
määritelmiä. Tärkeintä on havaita, miten eri konetyypit toimi- 
vat ja miten ne eroavat toisistaan, joten tuskinpa meidän tar- 
vitsee käyttää kulunutta ”sukupolven” käsitettä sen enempää. 


Valomekaaniset latomakoneet 


Tämä kokoelma latomakoneita koostuu ylivoimaisimmin käy- 
tössä olevista alle 200 000 markan hintaisista koneista, jotka 
eivät ole teknisesti kehittyneimpiä, mutta ovat kuitenkin tieto- 
konepohjaisia ja muodostavat kenties vieläkin parhaan vaihto- 
ehdon omaa sisäistä painotoimintaa harkitsevalle yrityk- 
selle. Asian esittämiseksi yksinkertaisesti, valomekaanisessa jär- 
jestelmässä on neljä osaa. Ensimmäiset kolme — näyttöruutu, 
näppäimistö ja levyasema — ovat samanlaisia kuin tekstinkäsit- 
telyn taikka tietokoneen yhteydessä. Laitteen käyttäjä näppäi- 
lee tekstin ja näkee sen samaan aikaan näyttöruudulla. Se voi- 
daan sen jälkeen taltioida tietolevylle, ja sijoittamalla levyn 
koneeseen voi käyttäjä kutsua milloin tahansa myöhemmin 
saman tekstin näkyviin näyttöruudulle ilman uudelleenkirjoit- 
tamista, joten tekstiin voidaan helposti tehdä muutoksia, li- 
säyksiä ja poistoja. 

Toisin sanoen, valoladontakoneen syöttötapahtuma on sa- 
mankaltainen kuin vastaava tekstinkäsittelyn tapahtuma, joten 
tekstinkäsittelyyn perehtynyt oppii vaivatta valolatomakoneen 
käytön. Ainoa merkittävä ero on, että koneen käyttäjän tulee 
antaa koneelle painoteknisiä käskyjä haluttujen kirjasimien ja 

kokojen valitsemista varten, mutta tämä ei ole vähimmässäkään 
määrin vaikeaa. (Jos jotakuta asia kiinnostaa, tämän kirjan 
laatijat kirjoittivat tekstin suoraan kahteen valolatomakonee- 
seen kirjoittamatta sitä ensin käsin taikka kirjoituskoneella 
latojaa varten. Teksti on edelleen tallella tietolevyllä, mikä 
saattaa suuresti helpottaa tekstin uudistamista toisen painoksen 
tullessa ajankohtaiseksi.) 

Valolatomakoneen ja tekstinkäsittelylaitteen välinen varsinai- 
nen ero on järjestelmän neljännessä osassa, tulostuksessa. Teks- 
tiä ei tulosteta kirjasinkehä- tai matriisikirjoittimen avulla, 
vaan valolatomakoneessa tietokoneen ohjaama mekaaninen 
järjestelmä saattaa valon kulkemaan ohuen filmirainan eli 
”kirjakekokoelman” läpi, joka sisältää kirjainten ja numeroi- 
den valintamallit. Valon kulku filmin läpi siirtää kirjakemallit 
tarkasti valoherkälle paperille. Kaikki tämä tapahtuu hyvin 
suurella nopeudella, noin 25 000-100 000 merkkiä tunnissa. Tämä 
”vedos” kehitetään sitten täysin automaattisesti parin minuu- 
tin kuluessa kemiallisessa kehittimessä, jonka jälkeen valmis 
ladelma on käytettävissä hyväksi taiteellisen asun luontia var- 
ten lopullisen painoasun saamiseksi. 

Kirjasinmerkkien eri koot saadaan aikaan linsseillä taikka 
yhdellä säädettävällä säätölinssillä (”zoom”), siten että rainalla 
oleva merkki suurennetaan sopivaan kokoon valaistuksen ai- 
kana. Kirjasinkokoja mitataan ”pisteillä?”. Suurimmat käytet- 
tävissä olevat kirjasimet ovat 74 pisteen kokoisia eli noin seit- 
semän kertaa tavallisessa kirjan tekstissä käytettyjä suurempia, 
joskin useimmiten riittää puolet tästä. Tavallisesti 6 pisteen 
kirjasin on pienin koneladonnassa käytettävä, joskin eräissä 
valolatomakoneissa voidaan mennä aina 4 pisteeseen saakka. 
On kuitenkin muistettava, että vaikka koneella ei voitaisikaan 
päästä suurempaan kokoon kuin 36 pisteeseen, käytettävissä 
on ”grafiikkanumeroita” suurennusten ja pienennysten tekoon 
— näistä lisää myöhemmin. Käytettävissä on myös erikoislait- 
teita suurten tekstien laadintaan otsikoihin tai julisteisiin tms., 
joista myös lisää luvun loppupuolella. 

Kaikki valolatomakoneet mahdollistavat hyvin eri muotois- 
ten ladelmien teon. Oikea reuna voidaan tasoittaa tai jättää 
epätasaiseksi; otsikot voidaan keskittää; taulukkoja voidaan 

laatia jne. Miltei kaikilla koneilla on mahdollista käyttää nel- 
jää eri kirjasinmallia ”suorasaannissa”, mikä merkitsee sitä, 
että kukin näistä kirjasinmalleista saadaan esiin ohjelmakäs- 
kyllä (myös lihavoinnit ja kursivoinnit ovat näissä koneissa 
eri kirjasimia vaatien omat merkkinsä filmillä). Joissakin ko- 
neissa on mahdollista saada jopa 16 eri merkkityyppiä välittö- 
millä käskyillä, joskaan tällaiseen ei juuri ole normaalissa la- 
donnassa saman tekstin puitteissa tarvetta, eikä uuden ohjel- 
man tekokaan ole vaikea eikä hidas toimenpide. Eri kokoja 
voi olla suorasaannissa 2-138 kappaletta koneesta riippuen. 
Pidämme parempana monien valinnaisten kokojen saantia kuin 
laajaa tyyppivalikoimaa, joskin eri ihmisten tarpeet vaihtele- 
vat ja ihannetapaus olisi saada tahtonsa läpi molemmissa suh- 
teissa. 

Entä muut erot koneiden välillä? Alimmilla hintatasoilla 
ovat koneet, jotka taltioivat tekstin nauhakaseteille tietolevy- 
jen sijasta. Nauhat eivät ole monesta eri syystä yhtä hyviä kuin 
levyt yhden syyn ollessa niiden vaikutus työn suoritusnopeu- 
teen, mutta tiukalla budjetilla toimittaessa tämä ei ole kovin 
merkittävä asia. Levykäyttöiseen koneeseen mentäessä on syytä 
harkita kaksilevyasemaa, jolloin vaara seisonta-aikojen synty- 
miseen pienenee ja saadaan muitakin toiminnallisia etuja. Emme 
kuitenkaan suosittele hankkimaan kaikkein alkeellisimpia pe- 
rusmalleja, joissa ladonta tapahtuu välittömästi näppäilyn jäl- 
keen, koska silloin ei ole mahdollisuutta varastoida tekstiä 
eikä muokata tai tarkistaa sitä jne., joten korjaamisesta tulee 
vaivalloinen puuha korjattujen tekstien liimaamisineen taiteel- 
lista asua luotaessa. 

Kaksi erittäin tärkeää piirrettä on otettava harkittaviksi 
haluttaessa päästä koneella korkeaan tuottavuuteen. Ensim- 
mäinen on ”samanaikainen tulostus”, joka merkitsee samaan 
tapaan kuin mitä edellä on kuvattu tekstinkäsittelyn yhtey- 
dessä koneen työskentelyä samaan aikaan sekä sisäänsyötön 
että tulostuksen kanssa. Ilman tätä ominaisuutta koneen käyt- 
täjä joutuu kuluttamaan paljon aikaa odotellessaan tulostuk- 
sen päättymistä voidakseen alkaa jälleen syötön. Toinen tuot- 
tavuuden kanssa tekemisissä oleva piirre on tulostusnopeus — 
jonka meidän kokemustemme mukaan monet ostajat jättävät 

huomiotta, ja sen seurauksena he sitten ovat kärsimättömiä 
muutamien mallien nopeuksiin nähden. Nopeammat koneet 
maksavat yleensä enemmän kuin hitaat, mutta vaikka tavoit- 
teena olisikin halpa ratkaisu, varoitamme samanaikaisen tu- 
lostuksen puutteen ja hitauden yhdistelmästä — tämä johtaa 
tehottumuuteen turhautumisesta puhumattakaan. Pieniä mää- 
riä painavat saattavat selvitä tällä, mutta massapainajat eivät 
voi mitenkään perustella tällaista hankintaa. 

Vielä yksi mielessä pidettävä asia konetta valittaessa on mal- 

lin asemointikyky, millä tarkoitetaan mahdollisuutta tuottaa 
valmiita kuvasivuja eri osien sijoituksineen, vetää pysty- ja 
vaakaviivoja ja yleensäkin tuottaa mahdollisimman vähän kor- 
jausta vaativaa jälkeä. Mitä tekstin syöttöön ja muokkaami- 
seen tulee, luvussa 6 esitetty varsinaisia tekstinkäsittelylait- 
teita koskeva osuus sopii tähän melko hyvin. Niiden tapaan 
kaikilla valolatomakoneilla on aivan samaa tarkoitusta pal- 
velevia tekstinkäsittelykykyjä, mutta sovellutustavat ovat eri- 
laisia, ja useinkin on makukysymys, mikä malli käyttäjästä 
tuntuu parhaalta. Edelleen tässä pätee suuri osa siitä, mitä 
kirjoitimme tekstinkäsittelyn laitteistosta kuten näppäimistöstä, 
levyasemista ja näyttöruuduista. 
Tässä luvussa puhumme pääasiassa varsinaisista erillisistä jär- 
jestelmistä, jolloin kullakin työasemalla on oma keskusyksik- 
könsä ja levyasemansa. Useimpiin järjestelmiin voidaan kui- 
tenkin liittää ylimääräisiä työasemia eli siis lisää näyttöruutuja 
ja näppäimistöjä levyasemineen mutta ilman omaa tulostus- 
yksikköä. Muut työasemat eivät kuitenkaan yleensä ole yhtey- 
dessä pääasemaan. Tämä merkitsee sitä, että kunkin työn yh- 
teydessä on tietolevy siirrettävä käsin pääasemalle. Jotkin eril- 
liset lisäasemat tekevät kaikkia pääaseman syöttö- ja muok- 
kaustoimintoja pääaseman tapaan, toiset taas vähemmän. Eri 
merkkien välillä on myös hintakirjavuutta, mikä osittain joh- 
tuu erilaisista kyvyistä. Vaikka siis tarkoituksena ei olisikaan 
heti alkuun hankkia ylimääräisiä työasemia, on aihetta tutkia 
tätä asiaa ennakkoon, koska järjestelmän valinnan jälkeen on 
myös ylimääräiset asemat hankittava samalta valmistajalta. 

Tekstinkäsittelyyn ja mikrotietokoneisiin perehtynyttä voi 
hämmästyttää se seikka, että valolatomakoneiden valmistajat 

ovat melkoisesti jäljessä sellaisten suurtehoisten kovalevyjen 
tarjonnassa, joita voitaisiin jakaa erillisten työasemien muo- 
dostamien ”ryvästen” kesken. Mahdollisesti varsinainen kehitys 
tapahtuukin tällä alueella vasta lasertulostimien mukana, joista 
lisää myöhemmin. 

Toivottavasti edellä kerrottu on antanut lukijalle hyvän ku- 
van mekaanisista valolatomakoneista ja niiden valinnassa huo- 
mioonotettavista seikoista. Halvimmat mallit maksavat noin 
60 000 markkaa kalliimpien noustessa 200 000 markkaan saak- 
ka, joskin varsinainen alan ammattilainen, kustantaja tai mai- 
nostoimisto voi joutua laitteistaan maksamaan melkoisesti 
enemmänkin. Alimmalla hintatasolla on saatavilla vain aivan 
perusmalleja, ja vaikka tarkoitus olisikin etsiä halpaa mallia, 
suosittelemme varautumaan parikymmentä tuhatta markkaa 
kalliimpiin malleihin kunnon laitteen saamiseksi. Vähän kal- 
liimmilla laitteilla päästään suurempaan tuottavuuteen sekä 
myös miellyttävämpään työskentelyyn. 


Numeeriset valolatomakoneet 


Kolmannen polven täyselektroninen ja digitoitu valolatoma- 
kone poistaa liikkuvat osat tulostuspuolelta. Syöttöpuoli on 
perusteiltaan sama kuin edellä kuvatuissa valomekaanisissa 
koneissa, mutta linssien ja mallirainan sijasta kukin kirjasin- 
malli taltioidaan numeerisena tietona tietolevylle. Yksinkertai- 
sella kielellä kuvattuna tietolevyllä oleva tieto saa koneen tu- 
lostusvaiheessa aikaan ohuen valojuovan, joka kirjaimellisesti 
”piirtää” kunkin merkin saman tapaiselle valoherkälle pape- 
rille kuin mitä käytetään tavanomaisemmissa koneissa. Paitsi 
että jokainen merkki on taltioituna tietolevyllä, valosuihku 
myös piirtää ne käyttäjän haluamaan kokoon pelkillä ohjelma- 
käskyillä ilman mitään linssejä. 

Näin voidaan uutta tekniikkaa kuvata maallikon kielellä, 
mutta käyttäjälle tämä tarjoaa kaksi tärkeää etua. Ensimmäi- 
nen on, että tietolevyllä oleva merkki on muunnettavissa mo- 
niin muotoihin esimerkiksi ohentamalla tai kursivoimalla. Käyt- 
täjän tarvitsee vain määrittää käskyn avulla, mihin rajaan 
saakka hän haluaa merkkiä muuntaa. Kuten muistetaan, ta- 

vanomaisella koneella lihavoidut ja kursivoidut kirjaimet vaa- 
tivat oman merkkinsä mallirainalla kutakin muunnosastetta 
kohti. Tämä numeerisen koneen ominaisuus antaa käyttäjäl- 
leen huomattavan paljon enemmän joustavuutta haluttaessa 
mahduttaa tekstiä tiettyyn tilaan tai parantaa esityksen ulko- 
näköä. 

Toinen etu ei ole aivan yhtä selvä, mutta jo perinteinen 
viisaus on, että mitä enemmän osia voidaan korvata elektro- 
niikalla, sitä luotettavammaksi kone tulee. Yleisenä sääntönä 
tämä pitäneekin paikkansa, mutta valomekaanisilla koneilla 
sattuu enemmän elektroniikkaa kuin mekaanisia osia koskevia 
häiriöitä, taikka sitten häiriö on levyasemassa, jollainen on 
myös numeerisissa laitteissa. Saamamme palaute näistä upo- 
uusista täyselektronisista koneista ei suinkaan aina ole ollut 
kovin vakuuttavaa, sikäli kuin luotettavuudesta on ollut puhe. 
Toisaalta valomekaanisetkaan laitteet eivät ole täysin virheettö- 
miä. Kaiken kaikkiaan katsomme kuitenkin luotettavuusvaateen 
suosivan numeerisia koneita, vaikka kehotammekin tiettyyn 
varovaisuuteen, kunnes riittäviä todisteita saadaan asian taak- 
se. Eräs numeerisen koneen etu on kuitenkin selvä, nimittäin 
että se on hyvin hiljainen tai jopa aivan äänetönkin tulostaes- 
saan tekstiä, kun sitävastoin valomekaaninen kone antaa mel- 
koisen rätinän. 

Numeerisia valoladontakoneita tarjoaa nykyisin vain kaksi 
valmistajaa tarkastelumme kohteena olevalle alueelle. Kuten 
arvata saattaa, aivan halvimpia nämä koneet eivät ole, mutta 
eivät suunnattoman kalliitakaan, sillä niiden hinta on noin 
110 000-150 000 markkaa. Hinta on verrattavissa vastaavan no- 
peuden ja suorituskyvyn omaavan valomekaanisen laitteen 
hintaan. Lisäksi on mahdollista saada aikaan säästöjä malli- 
rainan hinnassa, koska selvitään vähemmillä merkeillä. 

Mutta kaikesta huolimatta sellaisen ostajan, joka ei erityi- 
semmin tarvitse digitoinnin tuomaa joustavuutta, ei pitäisi 
kaihtaa valomekaanisia laitteita vain niiden mahdollisen van- 
hanaikaisuuden vuoksi. Olemme esimerkiksi havainneet, että 
halvimmat numeeriset koneet eivät ole todellakaan kovin mu- 
kavakäyttöisiä ”epäystävällisen” laitteiston ja vaivalloisen oh- 
jelmiston vuoksi, vaikka niillä onkin monia näyttäviä piir- 

teitä. Jos siis jatkuva kirjainten kaventaminen taikka kursi- 
vointi ei ole tarpeen, edellisen polven tekniikka voi olla suosi- 
teltavampi. Uusi ei aina ole parhainta! 


Numeeriset laservalolatomakoneet 


Lähestymme seuraavaksi ladontatekniikan huippua. Numeeriset 
laservalolatomakoneet edustavat edellisen luokan alaryhmää 
sikäli, että niissä merkit taltioidaan tietolevyille numeerisessa 
muodossa ja että tulostuksen mekaaninen osa on poistettu. 
Valosuihkun sijasta näillä käytetään kuitenkin lasersädettä, 
jonka annetaan kohdata punaiselle lasersäteelle herkistetty 
paperi. Käyttäjän kannalta ei siis näiden kahden konemallin 
tekniikassa ole suurtakaan eroa. Kuvaamiimme tarkoituksiin 
valmistaa numeerisia laservalolatomakoneita vain yksi valmis- 
taja, eikä tämäkään kutsu koneitaan ”valolatomakoneiksi”, 
koska se viittaa liikaa ”toisen polven” malleihin. Kysymys on 
kuitenkin sanojen valinnasta. Haluamme nimittää näitä valo- 
latomakoneiksi sillä perusteella, että kysymyksessä on kemial- 
lisia aineita käyttävä valokuvaustekniikka. Näin voimme myös 
tehdä eron seuraavaan ryhmään, jossa tämä valokuvaukseen 
viittaava tekijä on täydellisesti poistettu. 


Numeeriset laserlatomakoneet 


Tästä nimityksestä on nyt poistettu sana ”valo” kokonaan. 
Syöttöpuoli on tässäkin samankaltainen kuin edellisessä, mutta 
tulostus on erilainen. Nyt lasersädettä ei ohjata valoherkälle 
paperille, joka pitää sen jälkeen kehittää, vaan tässä laser suun- 
nataan aivan eri tyyppiselle paperille sillä seurauksella, että 
sille syntyy suoraan ladottava merkki, eli tuloksena on siis 
täysin valmis ladelma. Ei siis ole lainkaan tarpeen käyttää mi- 
tään kemiallista kehitintä työn päättämiseksi. Asettamamme 
200 000 markan rajan alittaa vain yksi tuote hinnaltaan noin 
150 000 markkaa, mikä on vähemmän kuin kalleimpien valo- 
mekaanisten laitteiden hinta, ja säästöä tulee vielä kehittimen 
puuttumisen takia. Käytettävä paperikin on halvempaa kuin 
tavallinen valoladontapaperi, ja myös kemikaalit säästyvät. 
Näistä eroista huolimatta laserkoneita voidaan pitää samaan 

pääryhmään kuuluvina kuin muitakin numeerisia valolatoma- 
koneita. 


Lisää laserkoneista ja muista numeerisista koneista 


Molemmat laserkoneet ovat todella nopeita, joskin käytännös- 
sä nopeus riippuu tehtävästä työstä. Nyrkkisääntönä voi- 
daan pitää, että mitä mutkikkaampi on kokonaisasetelma ja 
mitä enemmän sarakkeita sivulle on asetettava, sitä suurem- 
miksi tulevat laserkoneen edut muihin verraten. Lisäetu on, 
että numero- ja kirjainmerkkien ohella voidaan muistiin taltioida 
vaikkapa yrityksen logo tai piirroksia, joten ne voidaan myös 
saada painettua normaalin työn yhteydessä. Tämä etu ei kuulu 
pelkästään laserkoneille, vaan kaikille numeerisille latoma- 
koneille, vaikkakaan käytännössä sitä ei ole helppo järjestää 
hyvällä kustannushyötysuhteella muuten kuin runsaan käytön 
tullessa kysymykseen, jolloin harkitaankin jo suurempia ko- 
neita. 

Yksi perustelu laserkoneiden puolesta on, että niitä voidaan 
pitää hyvänä valintana niiden ollessa kaikkein viimeisintä 
tekniikkaa. Tämä ei tietenkään ole mikään pätevä syy sinänsä 
niiden hankintaan, koska ne eivät ole vielä varsinaisesti aset- 
tuneet tarkkailumme kohteena olevalle markkinaviipaleelle. 
Suuriakin edistysaskeleita voi siis olla odotettavissa sekä nykyis- 
ten että uusien valmistajien lähtiessä kilpailemaan keskenään. 
Lisäksi kaikki numeeriset koneet ovat halvempia valmistaa ja 
todennäköisesti myös huoltaa kuin valomekaaniset koneet, 
joten lisäsyy hidastella ryntäystä lasermarkkinoille on odotus 
mahdollisesta hintojen putoamisesta. 

Varmaa kuitenkin on, että laser on tulevaisuuden asia. Tämä 
ei koske pelkästään ladontaa, vaan muitakin laitteita. Laser- 
tulostimia voidaan nykyisin kytkeä tietokoneisiin nopean ja 
laadukkaan tulostuksen aikaansaamiseksi, ja kun monet aikai- 
semmin erilliset laitteet pyrkivät yhdentymään, laser on keski- 
pisteessä. Tulevaisuuden yhdentyneessä toimistossa tulee laser- 
kirjoitin olemaan keskeinen tekijä toimien tietokoneiden, teks- 
tinkäsittelylaitteiden ja latomakoneiden tulostimena. Muutama 
vuosi sitten tietokoneiden laserkirjoittimia tarjottiin vain suur- 
ten järjestelmien yhteydessä hinnan ollessa vähintään 250 000 


256 


markkaa. Nyt alkaa kuitenkin näkyä uuden sukupolven hal- 
poja laserkirjoittimia, jotka on tarkoitettu tietokone- ja teks- 
tinkäsittelymarkkinoille ja jotka maksavat vain noin 40 000 
markkaa. 

Näyttää kuitenkin siltä, että ainakaan nämä uudet halvat 
laserit eivät pysty kilpailemaan laadussa varsinaisten laser- 
latomakoneiden kanssa. Syy tähän on, että laserit = piir- 
tävät kuvioita käyttämällä hyväksi tiheässä olevia pieniä 
pisteitä, jotka ovat paljaalle silmälle näkymättömiä. Mitä ti- 
heämmässä näitä pisteitä on, sitä parempi on kuvan laatu. 
Nykyhetkellä näyttää siltä, että tekstinkäsittelyyn ja tietokone- 
käyttöön tarkoitetut laserkirjoittimet tulevat käyttämään noin 
100 000 pisteen tiheyttä tuumaa kohti eli 15 000 pistettä neliösen- 
tillä, mutta todella kunnon painojäljen saavuttaminen edellyt- 
tää kymmenkertaista tiheyttä, jotta voitaisiin kilpailla laadussa 
varsinaisten latomakoneiden kanssa. 

On kuitenkin selvää, että sopivaan laserkirjoittimeen yhdis- 
tetty tekstinkäsittelylaite tai tietokone voi hyvän ohjelman avul- 
la onnistua kaikessa siinä, missä varsinainen latomakonekin. 
Itse asiassa latomakoneen, tietokoneen ja tekstinkäsittelyn lin- 
jojen yhdistäminen keskenään tulee todennäköisesti tapah- 
tumaan alemmillakin hintatasoilla, kuten se on jo tehnyt eri ta- 
voin huipulla, jossa isot tietokoneet voidaan yhdistää latoma- 
koneisiin (tästä myöhemmin kohdassa ”orjajärjestelmät”). Tässä 
tapahtuu eräässä mielessä saman kaltainen ilmiö kuin mikro- 
tietokoneiden ja tekstinkäsittelylaitteiden lähestyminen tekstin- 
käsittelyssä, mutta vaikka kummassakin tapauksessa varsinai- 
setkin järjestelmät jäävät olemaan, tässä ei ole niinkään kysy- 
mys kahden erillisen järjestelmän yhdistämisestä kuin tieto- 
konejärjestelmän kehittämisestä liittämällä siihen osia. Laser- 
kirjoittimien merkittävästä osuudesta yhdentyvässä toimistossa 
lisää luvussa 19. 


Elektroninen latomakone 


Nyt alas tekniikan huippuaskelmilta takaisin maan tasalle. 
IBM myi vielä ainakin jokin aika sitten nimellä ”IBM Elekt- 
roninen Composer” kulkevaa latomakoneeksi mainostettua lai- 

tetta, joka hienosta nimestään huolimatta on nykyään vanhan- 
aikainen. Vaikka emme millään muotoa suosittele hankkimaan 
tätä konetta uutena, se mainitaan tässä kokonaisuuden selven- 
tämiseksi. IBM:n Composer on lähinnä elektronisen kirjoitus- 
koneen taikka näyttöruuduttoman tekstinkäsittelylaitteen yksi 
valintamuoto, joskin huomattavasti kalliimpi (ilman näkyvää 
syytä). Se on kuitenkin käytössä näiden kaltainen, ja kirjoitus 
syntyy pallon avulla, jossa on erityisesti suunniteltuja korkeam- 
paa laatua tuottavia kirjasimia kuin mitä käytetään tavallisissa 
pallokoneissa. 

Näiden koneiden ainoa erikoisetu on, että ne kirjoittavat 
tekstin suoraan paperille, joten ei tarvita kallista valoladonta- 
paperia eikä kehitintä kemikaaleineen. Tämän lisäksi näitä 
koneita voidaan käyttää tavallisina pohjatason tekstinkäsittely- 
laitteina tai elektronisina kirjoituskoneina, elleivät painoasua 
muistuttavat kirjasimet häiritse (jotkut pitävät niistä, mutta 
mielestämme ne näyttävät pikemmin omituisilta kuin vaikutta- 
vilta). Toisaalta näiden koneiden ladontakyvyt ovat varsin ra- 
joitetut suurimman kirjasimen koon noustessa tuskin paljon 
yli 10 pisteen, kirjasintyyppien luvun ollessa myös melko pieni 
sekä koneen ollessa hidas ja vaivalloinen tekstin muokkausta 
ajatellen. 

Yhteen aikaan näitä koneita pidettiin kehityksen huippuna, 
varsinkin kun niillä korvattiin vanhanaikaisia täysmekaanisia 
koneita, joita IBM käytti kilpaillessaan Varityperin kanssa, 
yhtiön, jonka AM myöhemmin otti haltuunsa ja joka sittem- 
min siirtyi valmistamaan valolatomakoneita. Näillä IBM:n ko- 
neilla voisi vielä hyvinkin olla markkinoita edellyttäen hintojen 
olevan alhaisia, mutta todellisuudessa näin ei ole. Näiden ko- 
neiden kahden mallin hinnat ovat olleet luokkaa 50 000 ja 
65 000 markkaa, mitkä ovat itse asiassa mielettömiä siihen näh- 
den, mitä saadaan vastineeksi. Näillä tuotteilla on kuitenkin 
melko aktiiviset vaihtomarkkinat, joten niiden hankintaa kan- 
nattaa harkita, mikäli hyväkuntoisen koneen hinta on 15 000- 
25 000 markkaa. 

Harkittaessa näitä koneita korvaamaan valolatomakoneen 
puutetta on syytä ottaa huomioon, että eräät uusimmat elekt- 
roniset kirjoituskoneet tuottavat myös erittäin hyvää laatua 

tarjoten myös lihavoinnin mahdollisuuden, suhteutetun askel- 
luksen, oikean reunan tasauksen ym. Mahdollisesti juuri jokin 
näistä koneista korvaakin ”ladonnan” tarpeen, ellei vaatimuk- 
sia aseteta koviksi kirjasinkokojen ja -mallien joustavaan käyt- 
töön nähden, ja jos lisäksi hyväksytään se, että lopputulos ei 
näytä aivan tarkalleen ladotulta. 


Laser tekstinkäsittelyssä 


Ladonnasta on tullut lisääntymässä määrin eräs tärkeä yhden- 
tyvän toimiston osa pikemmin kuin että se olisi sen ulkopuo- 
lella. Olemme viitanneet laserin käytön lisääntymiseen ladon- 
nassa, millä on oma mielenkiintonsa sen vuoksi, että laserkir- 
joittimet ovat keskeisellä paikalla tulevaisuuden toimistossa, 
mitä seikkaa on korostettu eri yhteyksissä. Monille lukijoille 
ovat kuitenkin lasertekniikan vaikutukset ja mahdollisuudet 
vielä liian kaukaisia asioita. Siitä huolimatta voi yleistä kiin- 
nostusta herättää eräs näkökohta toimistotyön yhdentymises- 
sä, nimittäin tekstinkäsittelyn ja ladonnan yhdistäminen toi- 
siinsa jo nyt ilman laseria. Olemme aikaisemmin todenneet, 
että latomakoneen alkupää on pitkälti samankaltainen teks- 
tinkäsittelyn alkupään kanssa, sillä kummassakin tapauksessa 
teksti näppäillään sisään samaan tapaan ja saadaan näkyviin 
näyttöruudun avulla sekä voidaan taltioida tietolevylle. Milloin 
tahansa voidaan kutsua näyttöön aikaisempia töitä tulostusta 
tai tarkastusta varten. Ero ilmenee vasta loppupäässä tekstin- 
käsittelylaitteen ollessa yhdistettynä kirjasinkehäkoneeseen, jol- 
loin saadaan tavallista kirjoituskoneen jälkeä. 

Koska molemmat järjestelmät ovat alkuosaltaan näin saman- 
kaltaisia, on helppo kuvitella kummankin käyttävän samoja 
päätteitä ja levyasemia niiden yhdistämiseksi tuottamaan kak- 
sinkertaista tehoa erillisten loppupäiden ollessa yhdistettynä 
tähän ketjuun. Vaikka tällä alueella voisi odottaa tapahtuneen 
suurta kehitystä, vain Wang ainoana valmistajana on hyödyn- 
tänyt täysin tämän mahdollisuuden tarjota täysin yhdennettyä 
tekstinkäsittelyn ja ladonnan järjestelmää, mikä on eduksi 
kummallekin järjestelmälle. Osittain tämä johtuu markkinointi- 
syistä — latomakoneet ovat perinteisesti kuuluneet kirjapaino- 
alalle, mainostoimistoille ja muille sellaisille alueille, joissa 

nämä ovat normaaleja työvälineitä. Tällaiset yhteistyöt eivät 
ole tavallisten tekstinkäsittelylaitteiden myyjien kohdekenttää. 
Kun latomakoneet tulevat kuitenkin yleisemmiksi kaupalli- 
sissa toimistoissa, joissa niitä käytetään ulkopuolisten paino- 
kustannusten säästämiseen, yhdentyneitten järjestelmien mark- 
kinat avautuvat jossakin määrin. Monen käyttäjän kohdalla 
yhdentymisen mahdollisuudet ratkaisevat jopa sen, kannattaa- 
ko lainkaan suunnitella sisäistä ladontaa ja painamista. 

Vaikka vain harva latomakoneiden valmistaja näkee vaivaa 
tunkeutuakseen tekstinkäsittelyn alueelle, kaikki kuitenkin tar- 
joavat jotakin sellaista, jolla perustarpeet voidaan tyydyttää. 
Tähän ei ole johtanut niinkään tarkoituksellinen pyrkimys tar- 
jota tekstinkäsittelyyn apuvälineitä, vaan halu auttaa käyttä- 
jiä vähentämään kalliin latomapaperin tuhlausta tarkistus- 
ajoihin. Tämän takana on ajatus, että kehä- tai pistematriisi- 
kirjoitinta käyttäen voidaan oikovedokset saada ilman ladonta- 
vaihetta. Tämä antaa tehokkaan keinon käyttää latomakonetta 
tekstinkäsittelyyn, joskaan varsinaisen tekstinkäsittelylaitteen 
kaikkia hienouksia ei tällä tavalla saada käyttöön. Muutamat 
valmistajat tarjoavat vakiovarusteena vain pistematriisikirjoit- 
timen, jolla saadaan tietokonetyyppistä tekstiä ja joka ei siten 
ole kovinkaan hyvä laatukirjaimia vaativiin asiakirjoihin, mutta 
luonnollisesti näissä tapauksissa tulisi olla mahdollista kytkeä 
sijaan kehäkirjoitin. 

Tähän saakka on puhuttu vain mahdollisuuksista käyttää 
latomakonetta tekstinkäsittelyyn liittämällä siihen kirjoitin. Vaih- 
toehtoisesti voidaan yhdentymistä edistää antamalla latomako- 
neen olla yhteydessä erillisen tekstinkäsittelylaitteen tai tieto- 
koneen kanssa. Useimmat latomakoneet pystyvät tällaiseen 
viestintään, ja kun tämä mahdollisuus on kerran saatu aikaan, 
latomakoneen ja sen kanssa viestintäyhteydessä olevan muun 
laitteen välillä voidaan siirtää tekstiä joko puhelinlinjoja tai 
yksityistä johtoyhteyttä pitkin. Tavallisesti teksti on muokat- 
tava ensin tekstinkäsittelylaitteellä oikean painoteknisen asun 
saamiseksi ennen sen menoa viestintälinjaan tulostamista var- 
ten. 

Orjalatomakoneet ja alkupään laitteet 


Tutkiessamme yhdentymisen mahdollisuuksia olemme nyt pää- 
tymässä ”orjalatomakoneisiin”. Tällä nimityksellä kuvataan 
tavallisesti irrallisina ostettavia latomakoneita, jotka on tar- 
koitus liittää ison tietokoneen yhteyteen. Nämä järjestelmät 
ovat melko kalliita maksaen tavallisesti vähintään 25 000 mark- 
kaa, mutta ne sallivat tekstin syötön samoja päätteitä käyttäen 
kuin mitä käytetään tekstin ja tietojen käsittelyyn sekä myös 
saman tietokannan käytön. Niitä ei kuitenkaan tavallisesti 
käytetä yritysten sisäiseen painotoimintaan, joten emme sy- 
venny niihin yksityiskohtaisesti. 

Tietyssä mielessä orjajärjestelmän vastakohtaa edustaa alku- 
pään järjestelmä, joskin käytännössä kumpikin käy yhdessä. 
Kysymys on latomakoneen syöttöpäästä, ja samoin kuin toiset 
valmistajat keskittyvät orjalatomakoneisiin, on myös sellaisia 
valmistajia, jotka myyvät vain alkupään laitteita. Kenties myyjä 
ei tällaisessa tapauksessa olekaan varsinainen valmistaja, vaan 
saattaa vain laatia ohjelmia tietokoneen liittämiseksi orja- 
latomakoneeseen. Alkupään laitteet saattavat maksaa melkoi- 
sesti, mutta niiden avulla saavutetaan kaikkein eniten vaihto- 
ehtoisia mahdollisuuksia sekä parannetaan tekstinkäsittelyn 
ja tietojenkäsittelyn yhdentämisen näköaloja. Otaksuttavasti 
suurin osa tämän kirjan lukijoista on kuitenkin kiinnostunut 
pikemminkin erillisistä laitteista. 


Latomakoneen kehitinosa 


Ainoa lisälaite, jonka latomakoneen ostaja joutuu melkoisella 
varmuudella hankkimaan, on kehitin oikovedosten saamista 
varten (ellei vaihtoehtoina ole joko laserlatomakone koko valo- 
kuvausmenetelmän poistamiseksi taikka toisena äärimmäisyy- 
tenä IBM:n Composer-latomakone). Kehittimessä on ”kylpyjä” 
(tyypistä riippuen aina neljään saakka) kunkin näistä sisältä- 
essä erilaisia kemikaalioita taikka vettä, ja kirjoituksen oiko- 
vedos syötetään näiden kylpyjen kautta useiden telojen avulla. 
Menemättä eri kehittimien yksityiskohtiin todettakoon, että 
käyttäjän kannalta niissä on vain kaksi olennaisesti erilaista 
menettelytapaa. Ensimmäinen tunnetaan ”stabilointikehittime- 

nä”, ja se on melko halpa, mutta sisältää kaksi merkittävää 
haittaa. 

Ensimmäinen on, että tällöin ei synny pysyvää tulosta — 
vedos alkaa vähitellen haalentua ja menettää värinsä muuta- 
man kuukauden sisällä, joten menetelmä ei ole hyvä siinä ta- 
pauksessa, että halutaan säilyttää tulos myöhempää uudelleen- 
käyttöä varten. Toinen haitta on, että nämä koneet on suunni- 
teltu pääasiassa pienellä budjetilla toimiville (poikkeuksena 
muutama = erityisesti lehtiyhtiöille tarkoitettu raskaan sarjan 
kone), ja niistä puuttuu muutamia hienouksia, joita todennä- 
köisesti juuri tarvittaisiin. Eräs näistä on mahdollisuus käyttää 
konetta normaalissa päivänvalossa ilman pimeän huoneen tar- 
vettä. Toinen on pikakuivaaja, jonka avulla vedos tulee ko- 
neesta täysin kuivana. Koneet ovat kuitenkin suhteellisen hal- 
poja maksaen vain noin 5 000 markkaa. Mutta toisaalta näissä 
koneissa käytettävä paperi on kalliimpaa kuin muissa koneissa 
käytettävä hartsipintainen paperi, jonka avulla saadaan pysyvä 
jälki. Nämä kehittimet maksavat enemmän, mutta päivänva- 
lossa ladattavalla kasetilla ja pikakuivaajalla varustetun koneen 
voi saada alle 12 000 markan (joskin todella tukevat ja kestävät 
koneet maksavat paljonkin enemmän). 

Kehitintä ei ilman muuta kannata ostaa latomakoneen toi- 
mittajalta — varsin usein latomakoneiden valmistajat ottavat 
kehittimistä ylihintaa havaittuaan ostajien olevan siinä virheel- 
lisessä uskossa, että heidän on ostettava kehittimensä samalta 
toimittajalta kuin latomakoneenkin, mikä tietenkin on sulaa 
hulluutta. — Edullisimpien — hartsipinnoitteisten — paperinkehitti- 
mien olemme havainneet tulevan Agfalta, joka tosin toimit- 
taa paperia, mutta ei ole laisinkaan tekemisissä latomakonei- 
den kanssa. 


Latomakoneen vaihtoehtoja 


Latomakoneelle ei ole täysin kunnollista vastinetta, paitsi että 
käytetään ulkopuolista yritystä. Kuitenkin samaa konetta, jota 
käytetään otsikoiden ja julisteiden tekstien laadintaan, voidaan 
käyttää melkoisessa määrin muihinkin haluttuihin töihin. Tämä 
toimii suurin piirtein samaan tapaan kuin valomekaaninen 

latomakone käyttäen filmirainan läpi kulkevaa valokimppua 
muodostamaan merkkejä valoherkälle paperille. Näitä ”ot- 
sikkokoneita” ostetaan yleensä kahdesta syystä. Tärkein syy 
on niiden mahdollistama suuri kirjasinkoko — usein monen 
senttimetrin korkuisia. Tästä syystä monilla niitä ostavilla on 
myös latomakone. Vaikka onkin mahdollista suurentaa latoma- 
koneesta saatava kirjasin ”grafiikkakameran” avulla (tästä 
lisää myöhemmin), niin tällöin menetetään tarkkuutta, kun 
taas otsikkokoneet tekevät tarkkaa työtä koosta riippumatta. 

Otsikkokoneilla voidaan laatia myös pientä tekstiä, joten 
toinen syy niiden hankintaan on yksinkertaisesti halu tehdä 
pieniä määriä sekä pientä että suurta tekstiä esimerkiksi yksin- 
kertaisiin esitteisiin, alaotsikoihin jne., kun toisaalta ei ole riit- 
tävästi töitä yli 70 000 markkaa maksavan varsinaisen latoma- 
koneen hankintaa varten, eivätkä myöskään sellaiset edisty- 
neemmät toiminnot ole tarpeen kuin oikean reunan tasaus tai 
vastaavat. Otsikkokoneiden hinnat liikkuvat välillä 2 500-60 000 
markkaa, joskaan kaikki kalleimmat eivät ole kovin hyvin hin- 
taansa vastaavia. 

Milloin otsikkokone riittää tyydyttämään tarpeet, on myös 
mahdollista käyttää ”valmista tekstiä” tekevää konetta. Tällai- 
nen toimii samaan tapaan kuin kirjoituskone tuottamalla hiili- 
nauhaa käyttäen tarrapaperille tekstiä, joka voidaan vetää irti 
taustastaan ja sijoittaa paperille oikeaan paikkaan. Näitä ko- 
neita, jotka ovat helppokäyttöisiä, käytetään usein tuottamaan 
otsikoita koneella kirjoitettujen asiakirjojen ulkoasun paran- 
tamiseksi, ja ne maksavat noin 4 000 markkaan saakka auto- 
maation asteesta riippuen. Syntyperänsä vuoksi niitä kutsu- 
taan maailman suurimman valmistajan Kroyn nimellä, joskin 
tämä on hieman epäoikeudenmukaista toista tunnettua merk- 
kiä Letteronia kohtaan. Ja lopulta, milloin tarpeet ovat todel- 
la mitättömät, muistettakoon mahdollisuus käyttää sellaisten 
yritysten kuin Letraset valmistamia siirtokirjaimia, jotka saa- 
daan siirrettyä paperille hiertämällä ne irti muovikalvosta. 
Mutta tuskinpa lukija, jonka tarpeet tulevat tällä tyydytettyä, 
on jaksanut lukea tähän saakka! 

Grafiikkakamerat 


Jos tavoitteena ei ole pelkästään oma ladonta, vaan sen ohella 
myös muun luovan taiteellisen työn tuottaminen omassa yri= 
tyksessä, toisin sanoen ladelmien liimaaminen kokonaisuuk- 
siksi painatusta varten, tässä muutamia vihjeitä. Taiteellisen 
asun laadinta ei vaadi välttämättä mitään kalliita koneita, mutta 
sen sijaan sijoittamisen arvoinen laite on, jos taiteellista työtä 
on jonkin verran, ”grafiikkakamera”. Tähän laitteeseen on vii- 
tattu tässä luvussa, ja asiaa tuntemattomalle tässä lyhyt selvi- 
tys. Se on suuri isokokoinen ja monikäyttöinen laite, joka ei 
poikkea periaatteessa paljonkaan tavallisesta kamerasta ja 
jonka avulla voidaan suurentaa tai pienentää tekstiä ja kuvia 
taiteellisen asun vaatimaan kokoon, muuttaa värikuvia pai- 
natuskelpoisiksi mustavalkoisiksi kuviksi, rasteroida kuvia pai- 
natusta varten, muuttaa mustavalkokuvia negatiiveikseen jne. 
Tavallisesti nämä kamerat vaativat pimeän huoneen, mutta 
tarkoitukseen kelpaa mikä tahansa pieni huone, jonka valais- 
tus voidaan poistaa lukuunottamatta punaista valoa. Kovaa 
käyttöä varten on myös olemassa ”päivänvalokameroita”, jotka 
eivät vaadi pimeää huonetta, mutta nämä ovat kalliita ja tus- 
kin monenkaan yrityksen sisäiseen käyttöön perusteltavissa. 
Hinnat vaihtelevat välillä 600-70 000 markkaa lähinnä auto- 
maation asteesta riippuen, mutta kohtalaisella automatiikalla 
varustetun laitteen voi saada jo noin 12 000 markan hintaan. 


Vihjeitä taiteellisen asun laadintaan 


Viimeinen vihje oman latomakoneen hankkijalle. Monet pitä- 
vät edullisimpana suorittaa painotyöt itse, mutta säästää täys- 
aikaisten ammattitaitoisen taideasun suunnittelijan palkkakus- 
tannukset. Eräs ratkaisu on opettaa joku henkilökuntaan kuu- 
luva tähän työhön, kenties latomakoneen käyttäjä. Tämä voi 
olla hyvin käytännöllistä, mutta töiden ollessa kovin moni- 
mutkaisia niitä ei ole viisasta antaa aivan oppivaiheessa ole- 
valle. Emme suosittele tällaisessa tilanteessa työn antamista 
kirjapainon tai näihin töihin erikoistuneen suunnittelustudion 
tehtäväksi, koska tällöin työ tulee maksamaan melkoisesti, 
vaan etsimään sopivaa itsenäistä yrittäjää, jolla on kokemusta 
tällaisista töistä. 

Näitä vapaita yrittäjiä on yleensä helppo löytää, ja tämä on 
tavallisesti parhain järjestely sikäli, että tällaiset henkilöt ovat 
halukkaita tekemään töitä myös iltaisin ja saamaan siten työt 
nopeasti valmiiksi. Mutta myös nämä voivat laskuttaa liikaa. 
Joillakin on omista kyvyistään mielettömän korkea näkemys. 
Vaihtoehtoisesti voi saada jonkin tällaisen yrittäjän tekemään 
työtä ilman varsinaista korvausta, jos hän saa vastineeksi käyt- 
tää yrityksen työpöytiä ja/tai painokonetta, grafiikkakameraa 
jne. — mikä järjestely voi osoittautua hyvinkin mielekkääksi. 

Postituskoneet 


Vaikka paljon puhutaankin ”elektronisesta postista” ja ”pape- 
rittomasta toimistosta”, varmastikin paperia ja siten myös pos- 
tia tulee liikkumaan paikasta toiseen vielä melkoisen ajan. 
Eräät postituskoneiden valmistajat ovat jopa väittäneet koke- 
neensa huomattavan myynnin nousun, ja monet tietokoneilla 
tai tekstinkäsittelylaitteilla laaditut kirjelähetykset on käsitel- 
tävä mekaanisin keinoin ennen postitusta. Tämä luku käsit- 
telee sen vuoksi tärkeimpiä postituskoneita alkaen postimaksu- 
eli frankeerauskoneista ja siirtyen edelleen osoitekoneisiin ja 
-järjestelmiin, käärintäkoneisiin, pussittajiin, postivaakoihin, erot- 
telijoihin, tietokonepaperin repijöihin sekä etiketöintikoneisiin. 
Ensin yleisimpää laitteeseen, postimaksukoneeseen. 


Postimaksukoneet 


Vuonna 1923 osui yhteen kaksi miestä, Pitney ja Bowes, ja he 
päättivät ryhtyä kehittämään eräältä uusseelantilaiselta saa- 
mansa ajatuksen perusteella konetta, joka säästäisi ihmisiltä 
vaivan ostaa postimerkkejä leimaamalla postimerkit suoraan 
kirjekuoriin. Se onnistui hyvin, ja pian seurasi perässä monia 
muita valmistajia, joista huomattavin oli brittiläinen Roneo 
(sittemmin Roneo Vickers ja Roneo Alcatelin osasto nimeltä 
Roneo Neopost), ja sodan syttyessä Pitney Bowes oli saanut 
pystyyn —tuotantolaitokset sekä Iso-Britanniassa että Ame- 
rikassa. Sodan aikana Pitney Bowes keskittyi luotien valmis- 
tukseen, mutta myöhemmin se palasi entiselle alalleen ja on 
sittemmin säilyttänyt johtavan aseman koko maailmassa lukuun- 
ottamatta Ranskaa, jonka byrokraatit ovat panneet sitkeästi 
esteitä ulkomaisten valmistajien maahantuonnille. 

Koneissa on tavallisesti kaksi osaa. Ensimmäinen on mittari, 
joka on periaatteessa laskulaite maksujen määrän laskemiseen 
ja johon kutakin kirjettä varten asetetaan haluttu postimaksu. 
Toinen on koneen runko, jonka päällä mittari on ja joka on 
lähinnä vain syöttölaite kuorien syöttämiseksi mittariin ja lei- 
mausimpulssin antamiseksi. Paikallisessa postitoimistossa ase- 
tetaan mittariin haluttu summa käytettäväksi postimaksuihin. 
Mittariin voidaan myös asettaa leimauksen yhteydessä käy- 
tettävä isku- tai mainoslause. Eräät koneet toimivat ”arvokor- 
tilla”, joka koneeseen asetettuna antaa mahdollisuuden käyttää 
konetta kortin arvoon saakka. Näitä koneita oli ennen mark- 
kinoilla useitakin merkkejä, mutta postilaitos ilmeisestikin 
kielsi hallinnollisista syistä niiden myyjää Hasleria myymästä 
niitä enää, joskin sveitsiläinen yritys Frama toi markkinoille 
uuden arvokorttikoneen vuonna 1981. Mainittakoon ohimennen, 
että kaikille laitteille on saatava postilaitoksen hyväksyntä 
ennen niiden myyntiä yleisille markkinoille. 

Postimaksukoneisiin voidaan liittää useita eri laitteita niiden 
tehon parantamiseksi. Useimmat mallit ottavat vastaan vain 
hyvin ohuita kuoria, joten pakettien frankeeraamiseksi on 
koneen läpi kuljetettava erityinen etikettipaperi ja kiinnitet- 
tävä se pakettiin. Eräissä malleissa on kuitenkin automaatti- 
sia paketinleimauslaitteita, jotka sisältävät etikettirullia käy- 
tettäviksi tarpeen mukaan. Monet näistä myös kostuttavat eti- 
ketit automaattisesti samalla kertaa. Joissakin malleissa on 
lisäksi automaattinen kuorensulkija, ja muutamat suuret mallit 
myös syöttävät kuoret automaattisesti pinosta koneen sisään. 

Postimaksukoneen etuina mainitaan useimmiten, että sen 
avulla vapaudutaan postimerkkien ostamisesta, voidaan käyt- 
tää yrityksen logoa tai mainoslausetta kuoreen painettavaksi, 
vältytään postimerkkien puuttumisen aiheuttamilta syytteiltä, 
nopeutetaan postikäsittelyä ja annetaan samalla ”ison yrityk- 
sen” kuva, ellei sitä jo ollakin. Viimemainittua piirrettä Pitney 
Bowes käyttääkin vahvasti hyväkseen mainostaessaan pienempiä 
mallejaan. 

Toisaalta mittarin täyttäminen vaatii vieläkin postitoimiston 
avun; liikaa merkittyä postimaksua ei vaivattomasti saa takai- 
sin; viikoittaisten maksumäärien otaksutaan pysyvän jota kuin- 

kin samoina; väärä päiväys leimassa voi aiheuttaa postilaitok- 
sen kieltäytymisen vastaanotosta; ja lopuksi itse konekin mak- 
saa. 

Viimeksi mainittu seikka ei suinkaan ole aivan mitätön. Hal- 
vimmat mallit maksavat noin 3 000 markkaa kalleimpien nous- 
tessa uskomattomaan 40 000 markan hintaan. Kun otetaan 
huomioon näiden koneiden olevan periaatteessa tuskin paljon- 
kaan tavallista laskukonetta mutkikkaampia yhteenlaskua ja 
kirjausta tekeviä koneita muutamine ohjausvipuineen ja pai- 
natuslaitteineen, helposti kysyy moisen hinnan perusteita. Useim- 
mat koneet ovat kuitenkin hintaluokassa 8 000-15 000 markkaa, 
millä hinnalla voi hankkia kohtalaisen valokopiokoneen taikka 
tekstinkäsittelylaitteen perusmallin. Monet nokkelat myyjät 
myöntävät hinnan olevan korkea, mutta sanovat sen johtuvan pos- 
tilaitoksen testimenetelmien kalleudesta ja aikaavievyydestä. Toi- 
set taas katsovat laitteiden markkinoiden pienuuden johtuvan 
kalliiseen valmistukseen taikka koneiden ehdottoman varmuu- 
den ja kestävyyden edellyttävän lujuutta suuria määriä posti- 
tettaessa. 

Onkin aihetta tarkastella, onko postimaksukone kaikille 
sitä käyttäville aivan välttämätön. Lehden What to Buy for 
Business tekemät tutkimukset osoittivat hämmästyttävän monien 
käyttäjien epäilevän koneen kustannushyötysuhdetta kysely- 
kaavakkeen kohdan ”tuottavuus” antaessa jatkuvati alimpia 
pistemääriä. Jos koneiden otaksutaan olevan kolme kertaa 
niin nopeita kuin postimerkkien nuoleminen, tuhannen kir- 
jeen kuukausivauhdilla säästyy parin tunnin työ, kenties 50 
markkaa. Halvimmatkin koneet maksavat liisaus- tai vuokra- 
periaatteella 120 markkaa kuukaudessa, joten on kohtuullista 
väittää postimaksukoneen olevan alle 2 000-3 000 kappaleen 
kuukausimäärillä kannattamaton nopeuden ja tehokkuuden 
perusteella arvostellen, joskin monille ihmisille muut seikat 
saattavat olla ratkaisevampia. Lisäksi monet 4 000-5 000 kir- 
jettä kuukaudessa postittavat käyttävät varsin suuria koneita, 
jotka saattavat helposti maksaa 300-500 markkaa kuukaudessa. 
Voidaan hyvin väittää näissä tapauksissa olevan miltei yhtä 
nopeaa tehdä työ peruslaitteilla. 

Usein kuitenkin sattuu, että myyjä kysyy asiakkaalta, halu- 

aako tämä automaattisen paketinleimaajan taikka kirjeensul- 
kijan, ja myönteisen vastauksen saatuaan ehdottaa laitetta 
5069S kertomatta lainkaan tämän keskitason koneen maksa- 
van kolme kertaa niin paljon kuin peruskone ilman näitä hie- 
nouksia. Joka tapauksessa on aihetta pitää nämä seikat mie- 
lessä ja kysyä itseltään, onko kone lainkaan tarpeen, ja jos on, 
mikä malli riittää. Myyjän edun mukaista on ilmeisesti myydä 
kalliimpi laite, ja vaikka monissa tapauksissa sulkijoilla, auto- 
maattisilla paketinleimaajilla ja kuorten syöttölaitteilla varus- 
tetut mallit ovatkin paikallaan, varmastikaan monissa muissa 
tapauksissa ne eivät tuo aiheuttamiaan suhteellisen korkeita 
kustannuksia takaisin säästöinä. 


Postimaksukoneiden valmistajat 


Yhdistyneen kuningaskunnan markkinoilla on kolme pääasial- 
lista toimittajaa. Nämä ovat Roneo Alcatelin omistama Roneo 
Neopost, Pitney Bowes ja Hasler. Pitney Bowes on maailman 
markkinajohtaja ja valmistaa suorituskyvyltään alimman ja 
keskitason koneita Englannissa ja keskitasoisia ja suuria ko- 
neita Yhdysvalloissa. Kaikki mittarit valmistetaan kuitenkin 
Iso-Britanniassa, ja Pitney Bowes — vie sekä näitä että myös 
suuria määriä koneita kaikkialle maailmaan. Roneo oli aikai- 
semmin Vickesin omistuksessa, joka myi yleensä mallinsa Roneo 
Neopostin nimellä ja aloitti omien malliensa valmistuksen 
1930-luvulla, mutta se on hiljakkoin myyty ranskalaiselle yri- 
tykselle CIT Alcatelille, joka omistaa myös erään vähemmän tun- 
netun ranskalaisen valmistajan sekä Fridenin, ainoan amerik- 
kalaisen valmistajan Pitneyn ohella. Roneo Alcatelin Neopos- 
tin koneet tehdään pääasiassa Englannissa, vaikkakin ilmei- 
sesti Alcatelin Ranskassa omistaman yrityksen piirustusten 
mukaan. Sen kolmas suurille määrille sopiva kone on Posta- 
lian valmistama länsisaksalainen kone. Postilian omistaa sama 
yhtiö, joka omistaa myös yrityksen nimeltä Francotyp. Kolmas 
toimittaja on sveitsiläinen yhtiö Hasler, joka mainostaa kol- 
manneksen maailman rautateiden merkinanto- ja kytkentä- 
laitteista olevan sen valmistamia ja joka aloitti postimaksu- 
koneiden valmistuksen samana vuonna 1923 kuin Pitney ja 

Bowes ryhtyivät yhteistyöhön. Lopuksi myös sveitsiläinen yri- 
tys Frama tekee postimaksukoneita. 

Postimaksukoneiden myyjillä on saman tapainen maine kuin 
kopiokoneiden ja kirjoituskoneiden myyjilläkin — ne tekevät 
markkinat ostajille sotkuiseksi viidakoksi. Monilla toimisto- 
koneiden alueilla häikäilemättömimmät myyjät pyrkivät myy- 
mään ostajille tarpeettoman kallista, mutta varsinkin posti- 
maksukoneiden kohdalla tämä pitää paikkansa. Ei ole kovin- 
kaan epätavallista havaita innokkaan myyjän yrittävän tuomita 
täysin käyttökelpoista konetta väittämällä sen osien loppu- 
neen taikka sitä käytettävän liian suurille määrille saadakseen 
asiakkaan ostamaan astetta isomman koneen. Tämä tapa on 
antanut monille asiakkaille aihetta tyytymättömyyteen, mutta 
se johtaa myös erääseen lisänäkökohtaan. 

Kaikki koneiden valmistajat, varsinkin Pitney Bowes, kehuvat 
koneitaan tukeviksi, sitkeiksi ja kestäviksi, jota niiden tulisi- 
kin olla. Ne eivät kuitenkaan ole erityisen mutkikkaita, paitsi 
kiistämättä erillinen mittariosa. Kymmenen tai kaksikymmentä 
tuhatta kirjettä päivässä ei ole paljon verrattuna 15 000 markan 
painokoneeseen, joka pystyy tähän erinomaisen hyvin, puhu- 
mattakaan jostakin moottorista. Ja tosiasia on silti, että pienet 
postimaksukoneet eivät kykene selviytymään parista tuhannesta 
päivässä ilman että edustaja jo kolkuttelee ovella kehotellen 
suurentamaan konetta. 


Mittari 


Mittari, joka kaikkein pienimpiä malleja lukuunottamatta on 
irrotettavissa koneesta, on kuten mainittiin mutkikas laite. Se 
muistuttaa suuresti vanhaa mekaanista laskukonetta ja tekee 
useita toimintoja. Se laskee kaikki siihen sijoitetut rahamäärät 
sekä myös lyhyen ajan summat ja mahdollistaa myös luotto- 
rajan ylityksen estämisen. Se laskee koneen läpi syötettyjen 
kirjeiden luvun, ja monissa malleissa on myös mahdollista 
estää määrätyn kertasumman ylitys ilman erillistä napin pai- 
nallusta. Täten estyy esimerkiksi kymmenyspilkun poisjäämi- 
sestä aiheutuva satakertainen maksu. Vivut ovat suositelta- 
vampia kuin kiertyvät osoittimet, sillä ne ovat varmempia ja 
helppokäyttöisempiä. 

Toinen muistettava seikka mittarin kohdalla on, että eräässä 
tapauksessa siitä on maksettava ylimääräistä. Pitney Bowes 
laskuttaa vuotuista vuokraa mittaristaan (noin 1 500 markkaa) 
paitsi kahdesta pienimmästä mallistaan, joissa mittari on si- 
säänrakennettu. Kahden muun toimittajan myyjät käyttävät 
tätä seikkaa suuresti hyväkseen, mutta pienenä vastapainona 
on Roneon erillinen laskutus huollosta muiden paitsi pienim- 
män mallin kohdalla, jossa mittari on taaskin sisäänraken- 
nettu, ja Hasler laskuttaa enemmän huollosta kuin Pitney 
Bowes. 

Fi vaadi suurta mielikuvitusta havaita, että elektroniikan 
aikakaudella postimaksukoneen yhteenlaskumekanismi voidaan 
korvata puolijohdepiireillä. Kehitys on selvästi myöhässä, mutta 
vasta nyt ovat elektroniset laitteet tulossa markkinoille. Erääk- 
si eduksi mainitaan, että ne voidaan kytkeä laskentavälineisiin 
ja elektronisiin vaakoihin, niin että paketin maksulippu voi- 
daan tuottaa automaattisesti oikean suuruisena. 


Yhteenveto postimaksukoneista 


Jos postimaksukone näyttää välttämättömältä, yksi siunaus 
on kopio- ja kirjoituskonemarkkinoihin verrattuna, että valin- 
nan varaa ei ole liikaa. Peruskoneet (1 000-5 000 kirjettä kuu- 
kaudessa) maksavat noin 3 000-6 000 markkaa. Automaattisella 
pakettitavaralaitteella ja kirjeensulkijalla se maksaa noin 6 000- 
8 000 markkaa ja keskitason kone (5 000-30 000 kuukaudessa) 
samoin eduin noin 12 000-16 000 markkaa. Lopuksi yli 30 000 
kappaleen kuukausivauhtiin pystyvät tehokoneet maksavat 
16 000-30 000 markkaa mallista ja lisälaitteista riippuen. Auto- 
maattiset kirjeiden syöttölaitteet ovat saatavissa useimpiin kes- 
ki- ja ylätason malleihin noin 4 000 markan tasoista lähtien 
(useimmat moottorilla varustettuja Pitney Bowesia lukuun- 
ottamatta), ja Pitney Bowes tarjoaa myös koneellista pinoajaa 
huippumalleihinsa. 

Pitney Bowesin mallit ovat yleensä hyvässä maineessa ja 
ovatkin tavallisesti hintansa arvoisia alimmissa ja keskiluo- 
kissa, mutta huippumallit ovat hyvin kalliita. Roneolla on 
myös hyviä malleja alemmilla ja keskitasolla, mutta Postalian 
tekemä huippumalli on jo ikääntynyt. Haslerilla on hyvä maine 

luotettavuutensa ja huoltonsa ansiosta, eivätkä hinnatkaan 
ole mahdottomia millään tasolla. Varsinkin ylimmällä tasolla 
sen mallit kilpailevat hinnoissa selvästi Pitneyn kanssa, joskin 
tämä väittää omien malliensa painavampina sopiva paremmin 
kovaan työhön. Framan ja Frankotypin keskitason mallit ovat 
myös tutkimisen arvoisia. 

Vielä muutama sana postimaksukoneen liittämisestä muihin 
koneisiin. Mainitsimme jo mahdollisuudesta yhdistää elektro- 
niset vaa'at ja laskentalaitteet elektronisten mittarien kanssa 
ja myös, että postimaksukoneet pystyvät sellaisiin temppuihin 
kuin kirjeiden sulkemiseen. Useimmat koneet voidaan yhdis- 
tää myös käärintäkoneisiin ja kuorittajiin, joista lisää alem- 
pana, mutta on muistettava, että mitä enemmän koneita pyri- 
tään yhdistämään toisiinsa, sitä suuremmaksi kasvaa vaara 
laitteiston tukkeentumiseen tai virhesyöttöihin jne. Lisäksi on 
muistettava, että yksinkertaista syöttöautomatiikkaa käytettä- 
essäkin on koko ajan valvottava konetta ja täytettävä syöttö- 
laitetta kuorilla. 


Osoitekoneet järjestelmineen 


Miltei jokainen yritys lähettää kirjeitä samaan osoitteeseen 
useammin kuin kerran, ja kun osoitteita on viitisenkymmentä 
tai enemmän, syntyy ongelma. Osoitekoneita ja järjestelmiä 
on useita eri tyyppejä hinnan ollessa 200 markasta aina 80 000 
markkaan saakka, ja yhteen tilanteeseen hyvin sopiva järjes- 
telmä ei kenties sovikaan toiseen. Vielä jokin aika sitten oli 
turvallista sanoa peruskoneita olevan vain kolmea tyyppiä — 
painokoneisiin ja mallikortteihin perustuvia, mutta suoraan 
kuoriin painavia, kopiokoneisiin perustuvia, jotka käyttivät 
mallilevyä, mutta kopioivat irtotarroille, sekä tietokoneita, 
jotka eivät kaivanneet levyjä, mutta painoivat vain tarroille. 
Tietokoneohjattujen painojen tulo, jotka painavat suoraan 
kirjekuoriin ja käyttävät kuorten syöttäjiä, on muuttanut tä- 
män. Hiljattain markkinoille on tullut myös kopiokoneita, jotka 
kopioivat suoraan kuoriin. On myös keinoja käyttää jo han- 
kittua laitteistoa tehokkaammin sekä hyödyntää postimaksu- 
jen eri luokat hyvin käyttämällä osoitelaitteistoa asianmukai- 
sesti. 

Osoitekoneiden käyttöön siirryttäessä on harkittava kolmea 
pääseikkaa: halutaanko mallikorttiin vai tietokoneeseen poh- 
jautuva järjestelmä; halutaanko painaa suoraan kuoriin vaiko 
tarroihin; ja painettavan tekstin laatu. Vähäisempiä kysymyk- 
siä ovat mallikorttia käytettäessä, kuinka moneen käyttöön 
kortin on kelvattava ja mille tasolle valinta viedään. Kaikkiin 
tarpeisiin löytyy ratkaisu, joten on tärkeää osata valita oikein. 
Sen vuoksi lyhyt katsaus koneiden toimintatapoihin ennen 
yksityiskohtiin menoa. 

Koska osoitekoneen päätarkoitus on painaa osoite kuo- 
reen, ei ole ihmeteltävää, että mekaanisten paino- ja kortti- 
koneiden lajit vastaavat eri painotekniikkoja. Siten on vahak- 
sia, spriimonistusta ja metallilevyjä käyttäviä menetelmiä viime- 
mainitun vastatessa karkeasti ottaen kirjasimilla painamista. 
Myös esiintyy erilaisia automatisoinnin tasoja. Peruskoneet 
ovat käsikäyttöisiä ja edellyttävät käyttäjän syöttävän käsin 
kuoret ja mallikortin oikeisiin paikkoihinsa koneessa sekä 
painavan jomman kumman toista vasten. Vähän kehittyneem- 
mät käsikoneet vetävät kuoren koneen läpi mallikortin paina- 
essa samalla siihen osoitteen. Sen jälkeen tulee joko automaat- 
tinen syöttö taikka koneen moottoroitu käyttö taikka molem- 
mat. Automaattiset metallilevykoneet eroavat sprii- ja vahas- 
koneista, mutta yleinen toimintaperiaate on sama. Näillä ko- 
neilla voidaan myös valita viettyjä osoiteryhmiä joko sähkö- 
tai valomekaanisesti. Painolevyissä on reikäaihioita, joiden 
lävistämisen avulla levyt voidaan ryhmittää ja saada haluttu 
ryhmä valituksi ja muut hylätyiksi. 

Spriikoneiden hinnat alkavat 250 markan seutuvilta päätyen 
aina 30 000 markkaan saakka, joskin näin kalliita ovat vain 
Scriptomaticin mallit muiden raskaan sarjan koneiden hintojen 
ollessa 15000 markan seuduilla. Vahaskoneiden hinnat alkavat 
1 000 markasta päätyen 25000 markkaan, joskin taaskin kal- 
leimmat mallit tulevat yhdeltä valmistajalta, Stielowilta, ja yhtä 
hyviä koneita on saatavissa 15 000 markan hintaan. Metalli- 
levykoneet maksavat 1 500 markasta jopa 60 000 markkaan 
saakka. 

Eri järjestelmien suhteellisista eduista mainittakoon, että 
spriimallilevyjä voidaan kirjoittaa millä tahansa kirjoitusko- 

neella, ne ovat halvempia kuin vahakset tai metallilevyt mui- 
denkin käyttötarvikkeiden ollessa halvempia, mutta nämä mal- 
lilevyt kestävät vain noin 80 käyttökertaa ja antavat melko 
heikon jäljen. Vahasta käyttäen saadaan 10 000 kopioon saak- 
ka melko hyvää laatua, mutta hinta on edellistä kalliimpi, 
samoin käyttötarvikkeet maksavat enemmän, ja lisäksi vahas- 
ten kirjoittaminen vaatii erikoiskoneen. Metallilevyt antavat 
hyvän jäljen ja kestävät loputtomiin, ja niillä voidaan painaa 
myös laskulomakesarjan läpi, mutta levyt maksavat enemmän 
kuin spriilevyt ja ne ovat tilaavievempiä, koneisto on kallis ja 
levyn tekemiseen tarvitaan erityinen syvävetopainaja. 

Seuraavina tulevat valokopiointitekniikkaa käyttävät koneet, 
jotka kopioivat suoraan korteilta sallien painamisen joko tar- 
roille tai suoraan kuoriin. Ne tarjoavat samankaltaisia mah- 
dollisuuksia kuin mekaaniset koneetkin, mutta ovat kalliimpia 
— 30 000 markasta 50 000 markkaan. Etuna on, että näiden 
painolevyt ovat halvimpia ja voidaan tehdä millä tahansa kir- 
joituskoneella, painojälki on hyvä ja vauhti on melko nopea, 
mutta useimmat koneet painavat vain tarroille eivätkä kuoriin 
ja vaativat erityisen tarrakoneen hinnaltaan yli 40 000 mark- 
kaa. Myös tavallista kopiokonetta voidaan käyttää osoitteiden 
merkitsemiseen kopioimalla mallikortit tarrapaperille ja siirtä- 
mällä nämä kuoriin. Tämän ilmeisenä etuna on jo olemassa 
olevan laitteiston käyttömahdollisuus, mutta tarraetiketin hin- 
ta on korkea, vaikka mallikortin hinta onkin mitätön, ja tarro- 
jen kiinnitys on käsityötä. Mallikortteja voidaan tuskin taltioida 
tällä menetelmällä niin valikoivasti kuin muilla menetelmillä, 
joten saatetaan käyttää helposti tarpeettomia osoitteita, koska 
osoitteet ovat tavallisesti kolme rinnan ja kahdeksan alekkain 
konekirjoitussivuilla. 

Lopuksi tulevat tietokoneet. Useat toimittajat myyvät tieto- 
konepaketteja erityisesti osoitteiden merkitsemiseen näiden hin- 
tojen ollessa välillä 40 000-80 000 markkaa yhden päätteen jär- 
jestelmille, joskin tietenkin on mahdollista käyttää mitä tahansa 
tekstinkäsittelylaitetta tai pientietokonetta postitusohjelmistojen 
kera, jolloin selvitään melkoisesti halvemmalla. Tietokonepoh- 
jaisten järjestelmien etuna on, että mitään mallilevyjä ei tar- 
vita, kirjoittaminen näppäimistöä käyttäen on helpompaa kuin 

mallilevyn teko, kirjoituksen laatu voi olla hyvä, jos käytetään 
laatukirjoitinta, tulostus on melko nopeaa ja erilaisten valin- 
tojen mahdollisuudet ovat rajattomat samoin kuin myös yh- 
dentäminen muiden sovellutusten kanssa — tekstinkäsittelyn, 
laskennan jne. Haitta on, että ilman erillistä 40 000 markan 
laitetta ei voida painaa suoraan kuoriin, joskin kenties voidaan 
käyttää alle 8 000 markan kuorien syöttölaitetta painokoneen 
kera. Tarraetikettien käyttö tulee myös kalliiksi ja aikaa kulut- 
tavaksi, ellei käytetä yli 4 000 markkaa maksavaa leimausko- 
netta, ja jos käytetään halpoja tavallisia tarroja, tarvitaan nii- 
den kiinnittämiseen kiinnityskone, joka maksaa yli 30 000 mark- 
kaa. Tässä yleiskuva, ja sitten yksityiskohtiin. 


Metallilevykoneet 


Metallilevykoneet, syntyperänsä vuoksi myös ”addressograa- 
feiksi” kutsutut, tuovat monen mieleen painajaismaisen kuvan 
takahuoneessa suurten valumetallikoneiden kanssa puuhaavista 
vanhoista naisista ikään kuin menneisyyden muistona toimisto- 
laitteiden synnyn alkuvaiheilta. Metallilevykoneet olivatkin itse 
asiassa ensimmäiset osoitekoneet, jotka Addressograph toi 
markkinoille vuonna 1893, ja Addressograph, joka viime ai- 
koihin saakka on kuulunut AM International -ryhmään ja nyt 
Addressograph Farringtoniin, myy vieläkin järjestelmää, joskin 
sitä myyvät myös Pitney Bowes ja Data Card. Koneet paina- 
vat osoitteen pakottamalla osoitteella varustetun levyn muste- 
tyynyä vasten, jolloin kuoreen syntyy levyssä olevia kirjaimia 
vastaavat kuvat. Metallilevyt ovat kuitenkin kalliita maksaen 
40-80 penniä kappaleelta, ja lisäksi tarvitaan erityinen kone 
painamaan osoite levyyn. Halvin tällainen levyntekokone maksaa 
noin 8 000 markkaa, ja se on miltei yhtä epämiellyttävä käyt- 
tää kuin japanilainen aakkoskirjoitin, kun taas huippuhintai- 
set mallit, jotka muistuttavat elektronisia kirjoituskoneita, mak- 
savat yli 80 000 markkaa. Järjestelmää voidaan soveltaa myös 
muovikorteille, mutta näillä ei saada yhtä hyvää jälkeä kuin 
metallilevyillä, ja niitä käytetäänkin tavallisesti turvallisuus- 
järjestelmien yhteydessä, kun esimerkiksi työnantaja haluaa 
kaikille työntekijöille tunnistuskortit tai muussa vastaavassa 

tapauksessa. Levyt voidan myös teettää toimittajalla tai muulla 
ulkopuolisella, mutta tämä on kallista. 

Metallilevyjen etuna on, että ne kestävät rajattomiin, anta- 
vat hyvän jäljen ja painavat suoraan kuoriin ja myös lomake- 
sarjan läpi, mutta haittana on, että ne maksavat melkoisesti, 
ne ovat raskaita ja tilaavieviä, koneisto on paljolti kömpelöä 
ja suurta, tarvitaan levyntekokone taikka ulkopuolinen valmis- 
taja ja laitteisto on melko kallis. 

Alle 1 000 markan perusmallit toimivat samaan tapaan kuin 
luottokorttikoneet, joiden jälkeen tulevat 2 500 markan levyä 
vasten painavat ja sitten hiukan enemmän automatisoidut 4 000 
markan mallit, jotka painavat levyn kuorta vasten ja joissa 
on levyjen syöttöteline. Painotapahtumaa helpottavalla moot- 
torilla varustettuja koneita on saatavilla noin 12 000 markan 
hintaan ja kuortensyöttölaitteella ja valintavälineillä varustet- 
tuja noin 80 000 markan hintaan. Koneet ovat myös suhteelli- 
sen kalliita käyttää, ja kaikilla käyttötasoilla metallilevykoneet 
ovat kalliimpia kuin kilpailijat ja myös enemmän aikaa kulut- 
tavia. Jos halutaan pitkäikäisiä painolevyjä ja hyvää paino- 
laatua, vahakset tekevät sen yhtä hyvin ja halvemmalla, ja 
jos halutaan painaa laskulomakesarja samalla kertaa, se on- 
nistuu parhaiten mikrotietokoneella, jonka laskentajärjestelmä 
tekee yhtä ja toista muutakin, vaikkakin se on pienillä määrillä 
kalliimpi. Tämän sanottuamme onkin todettava, että pienkäyt- 
täjien kohdalla metallilevykoneiden myyjillä onkin vielä etu- 
lyöntiasema. Kun esimerkiksi jollakin huoltoasemalla on muu- 
tama sata tiliasiakasta, sen omistaja voi teettää osoitelevyt 
alle tuhannella markalla ja käyttää näitä sitten laskutukseensa. 
Monille muille asiakkaille myyjät ilmoittavat kautta rantain 
metallilevyjärjestelmien olevan jo aikansa eläneitä eikä niitä 
odoteta myytävän aktiivisesti kovinkaan kauan. Suosittelem- 
mekin useimpien ihmisten kohdalla metallilevyjärjestelmien 
välttämistä, elleivät he satu olemaan ihastuneita liiketoimin- 
nan alkuaikojen muistomerkkeihin tai halua 30- tai 50-lukujen 
näkymiä toimistoihinsa. Vaihtomarkkinoilta näitäkin kyllä löy- 
tää. 

Vahaskorttikoneet 


Seuraavaksi vahasjärjestelmät. Painolevynä käytetty vahas eli 
stensiili toimii itse asiassa aivan samaan tapaan kuin vahas- 
monistuskoneessa. Vahakselle kirjoitetaan siihen sopivalla kir- 
joituskoneella, joskaan monet vahakset eivät vaadi mitään eri- 
tyistä kirjoituskoneelta, ja kone painaa osoitteen puristamalla 
mustetta kirjoituskoneen vahakseen tekemien reikien kautta. 
Vahakset ovat melko kalliita, noin 60-80 penniä kappaleelta, 
mutta itse koneet eivät ole kalliita, hintojen ollessa noin 2 000 
markkaa käsikäyttöisistä ja 15 000 markkaa automaattisella 
syötöllä ja valintalaitteella varustetuista laitteista, joskin Stie- 
lowin linja maksaa enemmän. Vaikka alkupään vahaskoneet 
maksavatkin enemmän kuin spriimallit, ne voittavat keski- ja 
yläsarjoissa, ja lisäksi vahas kestää 5 000-10 000 osoitetta hyvä- 
laatuisena. Vahasten hinnan takia vahaskoneet ovat kalliim- 
pia käyttää kuin spriikoneet, mutta voittavat ne monien mui- 
den etujensa takia. Toimittajia ovat Elliott (kuuluu Addresso- 
graph Farringtoniin), Mailrite ja Stielow, jonka tuotteita myy 
Alcatel. 


Spriiosoitekoneet 


Kolmas ja viimeinen mekaaninen osoitejärjestelmä on sprii- 
kone, joka taas puolestaan muistuttaa spriimonistuskonetta. 
Painolevynä käytettävälle paperille kirjoitetaan tavallisella kir- 
joituskoneella ja paperin alla käytetään tavallisesti irrallista 
hiilipaperia, paitsi Scriptomaticissa, jossa käytetään paperiin 
yhdistettyä hiilipaperia, mikä on mukavampi käsitellä, mutta 
kalliimpi. Koneen painaessa sprii siirtää hiilipaperiin jääneen 
tekstin kirjekuoreen. Pohjamallit noin 250 markan hintaluo- 
kassa ovat kädessä pidettäviä, ja sprii on levitettävä käsin 
kuoren päälle ennen painolevyn vierittämistä sen yli. Vähän 
kehittyneemmissä malleissa saadaan osoite kertapainalluksella 
kuoreen. Seuraavana on rotaatiokone, joka toimii samaan ta- 
paan kuin automaattinen spriimonistaja. Täysin automaattiset 
mallit syöttölaitteineen, painolevytelineineen ja moottorikäyt- 
töineen sekä valintajärjestelmineen maksavat noin 15 000 mark- 
kaa, joskin taas Scriptomaticin mallit ovat kaksi kertaa näin 
kalliita. 

Spriipainolevyt ovat halvempia kuin vahakset taikka metalli- 
levyt, mutta niillä saadaan tuskin sataa osoitetta enempää eikä 
laatu ole hyvä. Ne tulevat kuitenkin kautta linjan edullisem- 
miksi käyttää kuin niiden kilpailijat, paitsi aivan suurten mää- 
rien ollessa kysymyksessä, jolloin varsinaiset kopiokoneet ja 
tietokonejärjestelmät voittavat. Yhdistyneen kuningaskunnan 
alueella esiintyviä toimittajia ovat Scriptomatic, Addressing 
Systems International (ASI), Pitney Bowes, Data Cord sekä 
Renaddress, ja lisäksi ASI:n koneita myy Addressograph Far- 
rington. Useimpien toimittajien hinnat ovat vertailukelpoisia, 
paitsi huipputasolla, jossa kuten mainittiin Scripromaticin ko- 
neet maksavat kaksi kertaa niin paljon kuin kilpailijoiden — 
jopa yli 30 000 markkaa. Nämä koneet ovat hyviä ja tukevan-- 
näköisiä moottoroituine syöttölaitteineen, mutta emme usko 
kenellekään olevan edullista ostaa niitä. Totta on, että ne to- 
dennäköisesti ovat nopeampia kuin muut koneet, mutta nopeu- 
den ollessa näin tärkeä onkin todennäköisesti kysymys suurista 
määristä, jolloin varsinaiset kopiokoneet tai pientietokoneet 
voivat tulla edullisemmiksi ja varsinkin viimemainitun osalta 
tarjota muitakin etuja nopeamman työn lisäksi. Vaikka sprii- 
kone voi tulla edullisemmaksi ostaa suuriakin määriä varten 
kuin pientietokoneeseen pohjautuva järjestelmä, painolevyt mak- 
savat melkoisesti — jopa 50 000 markkaa 100 000 kappaletta 
kohti, kun taas tietokone ei käytä painolevyjä lainkaan. Scripto- 
matic on nykyisin ainoa spriikoneita suuria määriä varten val- 
mistava yritys, ja sen rehellisimmät myyjät tunnustavatkin 
järjestelmien sopivan hyvin vain niille asiakkaille, joilla on jo 
painolevyt valmiina. Scriptomatic onkin itse asiassa siirtymässä 
tietokoneiden oheislaitteisiin, kuten tulemme näkemään. 


Kopiointiin perustuvat osoitekoneet 


Varsinaisia kopio-osoitekoneita on vain yhtä mallia, ja sitä 
käytetään osoitteiden kopiointiin, mutta ei tavalliseen kopi- 
ointiin. Näitä valmistaa Cheshire, yhtiö joka tekee sitomako- 
neita ja tietokone-etikettejä ja jonka Xerox osti muutama vuosi 
sitten ja pani valmistamaan varsinaisia kopio-osoitekoneita. 
Cheshiren tuotelinjaan kuuluu kolme mallia. Huippumalli pai- 
naa tarroille, ei suoraan kuoriin, ja maksaa ilman valitsijaa 

noin 30 000 markkaa ja valitsijan kera noin 50 000 markkaa. 
Kumpikin näistä koneista vaatii melko kalliin (vähintään 40 000 
markan) kiinnityskoneen tarrojen sijoittamiseksi kuoriin, mutta 
kolmas Cheshiren malli, hinnaltaan 28 000 markkaa, painaa 
suoraan kuoriin. 

Cheshiren painolevyt tehdään samaan tapaan kuin sprii- 
koneissakin — ne kirjoitetaan koneella, mutta ne ovat erit- 
täin halpoja, koska ne ovat aivan tavallisia kortteja ja helposti kir- 
joitettavia. Nämä kortit pannaan telineeseen ja kone syöttää ne ja 
painaa osoitteet joko tarralle tai kuoriin mallista riippuen. 
Halvan painolevyn ohella etuja ovat koneen suuri nopeus (3 000- 
7 000 kappaletta tunnissa) sekä hyvä painatuksen laatu. Ne 
ovat toisaalta kalliita ja sen vuoksi pienillä määrillä kilpailu- 
kyvyttömiä. Nämä varsinaiset kopio-osoitekoneet ovatkin yleen- 
sä halvin ja nopein järjestelmä, mutta tietokoneen muokkaus- 
ja käsittelyominaisuuksia ne eivät pysty tarjoamaan. 

Vaihtoehto varsinaiselle kopio-osoitekoneelle on oma kopio- 
kone, tai jos sellaista ei ole, sen hankintaa voi perustella sekä 
kopioinnilla että osoitteiden merkinnällä. Tällöin ei käytetä 
painolevyinä irrallisia kortteja, vaan tavallisesti 24:llä osoite- 
tilalla varustettuja konekirjoitussivuja. Kun nämä on kirjoi- 
tettu, sivua voidaan käyttää tuottamaan kopiokoneen avulla 
tarroilla varustettuja lehtiä, joista tarrat on sitten siirrettävä 
käsin kuoriin. Miltei kaikki kopiokoneet, jopa esikäsitellyn 
paperin mallitkin, pystyvät tähän. Etuja ovat, että mitään eri- 
koiskonetta ei tarvita, painojälki on yleensä melko hyvä ja 
painolevyt maksavat mitättömän vähän. Tämän vastapainoksi 
kuitenkin tarrat ovat hyvin kalliita, valintamahdollisuudet?: 
ovat vähäiset ja monia osoitetarroja tuhlautuu, kun kaikkia 
ei tarvitakaan. Jos nämä haitat pidetään mielessä ja jos kopioi- 
tavat määrät eivät ole kovin suuria ja lisäksi kustannukset 
voidaan jakaa sekä kopioinnin että osoitteiden merkitsemisen 
kesken, tämä voi olla melko edullinen vaihtoehto. Tarrojen 
korkea hinta ja tarve kiinnittää ne käsin tekee tästä ratkaisusta 
hyvin kalliin suurilla määrillä. Se voi myös olla kaikkein eniten 
aikaa kuluttava järjestelmä, joskin monet halvat järjestelmät 
myös ovat hitaita. Kun siis suosittelemme kopiokoneen käyt- 
töä kenelle tahansa vain muutaman tuhannen osoitteen käyttä- 

jälle ja korkeintaan kymmenkunnan kirjeen lähettäjälle osoi- 
tetta kohti, kehotamme nämä määrät ylittävää laskemaan huo- 
lellisesti myös työkustannukset mukaan ennen vertailua muihin 
järjestelmiin. 


Tietokone osoitteenmerkinnässä 


Lopulta päädymme tietokonejärjestelmiin. Tietokonetta käyt- 
täenkin on luotava osoitetiedosto näppäilemällä tiedot konee- 
seen, mutta näitä ei taltioida painolevyille tai -korteille, vaan 
elektronisesti koneen muistiin, joka muodostuu tavallisesti 
tietolevyistä. Eräs haittapuoli tästä on, että ilman tulostettua 
osoiteluetteloa ei ole näkyvää tilastoa osoitteista. Siten voidaan 
kuvitella esimerkiksi kiinteistötoimistoa, jossa kaksi henkilöä 
haluaa käyttää tiedostoa samaan aikaan. Mikro- tai minitieto- 
koneella ja yhdellä näyttöruudulla tämä saattaisi olla vaikeaa, 
kun taas korttijärjestelmiä voi käyttää monikin henkilö samaan 
aikaan, ja lisäksi muu kuin painettavaksi tarkoitettu tieto voi- 
daan säilyttää kortin kääntöpuolella. Tietokoneen käytön etu- 
ja ovat näppäimistön helpompi käyttö, suuri tulostusnopeus, 
miltei rajaton osoitteiden valintamahdollisuus sekä painatuksen 
laatu laatukirjoitinta käytettäessä. 

Toisaalta se voi kirjoittaa vain tarroille, ellei käytettävissä 
ole vähintään 40 000 markkaa maksava kuorten painaja tai 
kuorten syöttölaite. Myös tarrat maksavat melkoisesti. Käsin 
tai suhteellisen halvoin konein siirrettävät tarrat maksavat 
noin 300 markkaa tuhannelta, ja tätä halvemmat tarrat taas 
vaativat yli 30 000 markkaa maksavan kiinnityskoneen. 

Lopuksi tietokoneet ovat melko kalliita ostaa verrattuina 
halvimman luokan mekaanisiin tai painokonejärjestelmiin. Voi- 
daan lähteä siitä, että halvimmat yritysmikrot maksavat yli 
10 000 markkaa ja kirjoittimet 4 000 markkaa, minkä jälkeen 
tarvitaan kenties toinen 4 000 markkaa postitusohjelmaa var- 
ten, ja silti kysymyksessä on melko alkeellinen järjestelmä. 
Pienillä määrillä tämä järjestelmä ei siis ole kovin kilpailukel- 
poinen, ellei tietokonetta voida käyttää muihin tarkoituksiin 
tämän ohella. Määrien kasvaessa keskitasolle tai todella suu- 
riksi tietokone tulee kuitenkin kaikkein edullisimmaksi, koska se 

vaatii varsinaisten kopio-osoitekoneiden tapaan hyvin vähän työ- 
voimaa. 

Ilmeisestikin mitä tahansa tietokonetta, tekstinkäsittelylai- 
tetta tai jopa näyttöruudutontakin tekstinkäsittelylaitetta voi- 
daan sopivan ohjelman avulla käyttää osoitteiden merkitsemi- 
seen. Viime aikoina ovat kuitenkin jotkin valmistajat ryhtyneet 
tarjoamaan ”varsinaisia” tietokonejärjestelmiä osoitteiden mer- 
kitsemistä varten. Nämä toimittajat tulevat asteikon kummas- 
takin päästä. Ne ovat joko mekaanisten laitteiden toimittajia, 
jotka haluavat hypätä elektroniseen päähän markkinoilla suo- 
jautuakseen siltä vaiheelta, jolloin mekaaniset järjestelmät osoit- 
tautuvat romutavaraksi, tai sitten ne ovat tietokonepohjaisia 
yrityksiä, jotka havaitsevat osoitteiden merkitsemisen olevan 
itselleen hyvä uusi avaus. Näitä järjestelmiä ei voi kutsua var- 
sinaisiksi siinä mielessä, että laitteisto olisi suunniteltu erikois- 
näppäimineen toimimaan juuri osoitteiden merkinnässä. Itse 
asiassa nämä toimittajat ostavat laitteensa valmiina toisilta 
toimittajilta ja ne ovat täysin vakiotavaraa. Toisaalta ne väit- 
tävät ohjelmiensa olevan paljon tasokkaampia kuin muualta 
saatavat ohjelmat. Tällä alueella olevat tärkeimmät toimittajat 
ovat FBM-konttorikoneteollisuus, Addressograph Farrington ja 
Mailing and Mechanisation (joka myy DDC:n tietokoneita) 
mekaaniselta puolelta ja Compaddress ja Triaddress tietokone- 
puolelta tulevina. Hinnat vaihtelevat välillä 40 000-80 000 mark- 
kaa. 

Toisaalta olisi mahdollista päästä erittäin pätevään osoittei- 
den merkinnän järjestelmään tietokonetta käyttäen ostamalla 
oma kone, kirjoitin ja postitusohjelma vähemmällä kuin 40 000 
markan hinnalla, kuten myös käyttämällä jo olevaa tekstin- 
käsittelylaitteistoa tai mini/mikrotietokonetta. Jopa näyttölait- 
teetontakin tekstinkäsittelijää voidaan käyttää sopivan valitse/ 
yhdistä -ohjelman kanssa, mikä panee ”varsinaiset” järjestel- 
mät näyttämään melko hinnakkailta. Toimittajat puolustautu- 
vat väittämällä tarjoavansa korkean tason tukea ja koulutusta, 
mutta kyseenalaista on, tokko tämä vastaa korkeampaa hintaa. 

Suosittelemme jokaiselle, joka ajattelee varsinaisen tieto- 
konejärjestelmän hankintaa, että hän asettaisi itselleen seuraa- 
vat kysymykset: Pystyisinkö hoitamaan asian nykyisellä tieto- 

koneella aiheuttamatta käyttäjien välillä ristiriitaa? Jos nykyi- 
sellä laitteistolla ei ole riittävästi vapaata kapasiteettia, tulisiko 
minun mieluummin laajentaa nykyinen järjestelmä lisäämällä 
siihen yhdennettyjä päätteitä kuin pitää yllä kahta täysin eril- 
listä järjestelmää, jotka eivät käytä samoja tiedostoja? Jos edel- 
leenkin suunnittelen siirtymistä varsinaiseen järjestelmään eikä 
minulla vielä ole tietokonetta, tulisiko minun pyrkiä saamaan 
järjestelmään muitakin sovellutuksia kuten tekstinkäsittelyä 
tai laskentaa, missä tapauksessa varsinainen kone olisikin paras 
vaihtoehto, sillä vaikka toimittajat eivät olekaan hyvin syvälli- 
sesti muihin sovellutuksiin paneutuneet, niin voidaanhan niitä 
toki koneella ajaa? Ja toisaalta, jos jaan tietokoneen muiden 
sovellutusten kanssa, joudunko ”käyttäjien ristiriitaan”? 

Viimeisenä tietokoneisiin liittyvänä asiana muutama sana 
uusista keinoista painaa suoraan kirjekuoriin tietokonetta käyt- 
täen. Aivan viime aikoihin saakka kaikki tietokoneet ovat pai- 
naneet tarroille, mutta aivan ilmeinen kehitysvaihe oli keksiä 
keino syöttää kirjoittimeen kuoria tarraliuskojen sijasta. En- 
simmäinen tällainen kone oli Renan valmistama ja Farring- 
tonin myymä, joka maksaa noin 40 000 markkaa ja painaa suo- 
raan kirjekuoriin 4 000 kappaleen tuntivauhdilla. Myös Rena 
(sama yritys, joka tekee Renaddress-koneita) on lähdössä myy- 
mään näitä koneita, kuten kenties muutkin toimittajat. Toinen 
markkinoilla oleva halvan luokan kone kuuluu Compaddres- 
sin järjestelmään ja on noin 5000 markan lisälaite. Periaat- 
teessa siinä on kysymys vain tavallisen pistematriisikirjoittimen 
käyttämisestä, ja nopeus on 300 kuorta tunnissa. Kolmas ala- 
pään järjestelmä on Kempin tarjoama. Kemp on käärintä- ja 
pussitusjärjestelmien valmistaja, ja sen Saksasta tuleva kone 
maksaa 80 000 markkaa ja käsittelee 7 000 kuorta tunnissa. 
Markkinoiden yläpäässä olevat mustesuihkukirjoittimetkin on 
sovellettu suoraan osoitteiden merkintään, ja tärkeimpiä toi- 
mittajia ovat Bell & Howell sekä FBM. Molemmat koneet 
maksavat noin 15 000 markkaa ja painavat 10 000 kuorta tun- 
nissa, ja ne voidaan yhdistää miltei mihin tahansa tietokonee- 
seen. 

Suoraan kuoriin painaminen on looginen joskin myöhäsyn- 
tyinen kehitysvaihe. Mielestämme nämä koneet ovat kuitenkin sel- 

västi ylihinnoiteltuja tällä hetkellä, ja ellei ole mahdollista todeta 
niiden käytön aiheuttavan huomattavia kustannussäästöjä, suo- 
sittelemme odottamaan vuoden tai pari, jolloin kenties markki- 
noilla on useampia alhaisen hintaluokan järjestelmiä, jolloin 
hinnat putoavat. 

Markkinoille on myös tulossa toinen tärkeä saavutus, nimit- 
täin kuorien syöttölaite. Tämä yksinkertainen ja itsestään selvä 
mutta nerokas väline syöttää kuoria suoraan kirjoittimeen noin 
1 000 kappaleen tuntivauhdilla. Ainoat markkinoilla olevat 
koneet valmistaa Scriptomatic, General Electricin omistama 
amerikkalainen spriiosoitekoneiden valmistaja, ja nämäkin edel- 
lyttävät Oumen tai Diablon kirjasinkehäkirjoittimia. Sen sijaan 
Radio Shack eli Tandy tarjoaa omalla merkillä myymäänsä 
Ricohin Spinwriter-kirjoittimeen sopivaa mallia. On vahinko, 
että syöttölaitteita on tarjolla vain kirjasinkehäkoneisiin, koska 
useimmat ihmiset käyttävät matriisikirjoittimia (luvussa 8 pu- 
hutaan enemmän tietokoneen kirjoittimista) osoitteiden mer- 
kitsemiseen, sillä ne ovat nopeampia, vaikkakin joukkokirjei- 
den yhteydessä haluttaisiin mieluummin kehäkirjoittimen laa- 
dukkaampia kirjasimia. Syy tähän on, että Oume ja Diablo 
hallitsevat suurta osaa kehäkirjoittimien markkinoista, kun 
taas matriisikirjoittimien markkinat ovat pirstoutuneet eikä 
kaikkiin malleihin sopiva versio olisi vielä taloudellinen. 

Suoraan kuoriin kirjoittamisen vaihtoehto on tarroille kir- 
joittaminen ja tarrojen kiinnittimen käyttö. Viimemainittuja 
tarkastellaan kohta lähemmin, mutta lyhyesti sanottuna on 
kysymys valinnasta kahden vaihtoehdon välillä, joista toinen 
on kallis eli lähemmäs 10 penniä kappaleelta maksavien irroi- 
tettavien tarrojen kiinnittäminen joko käsin tai suhteellisen 
halvan välineen avulla noin 2000 kappaleen tuntivauhdilla, 
ja toinen halpojen, noin pennin hintatasolla olevien tarrojen 
kiinnittäminen nopealla, noin 30 000 markan kiinnittimellä. 

Tietokoneen hankintaa osoitteiden merkitsemiseen harkitseva 
lukija tekee viisaasti tarkistaessaan vielä kaiken erityisesti tie- 
tokoneista kirjoitetun ja varsinkin keskisuuren ja suuren yri- 
tyksen ollessa kysymyksessä tarkastelisi ongelmaa toimisto- 
automaationsa kokonaistarpeiden valossa. 

Yhteenveto osoitteenmerkitsemisestä 


Osoitteiden merkitsemiseen on siis nähtävissä monia vaihto- 
ehtoja, ja tämä luku on toivottavasti antanut apua sopivan 
järjestelmän valintaan. Pieniin tarpeisiin suositellaan jo käy- 
tössä olevien laitteiden soveltamista osoitteiden merkitsemiseen, 
oli sitten käytössä kopiokone taikka mikrotietokone. Keski- 
tason käyttäjiin päin siirryttäessä tulisi tarkastella mekaanisia 
tai kirjoittimeen perustuvia järjestelmiä, kun taas suurkäyttäjät 
saavat melko varmasti parhaan hyödyn varsinaisista kopio- 
tai tietokonejärjestelmistä, vaikkakaan kopiokoneet eivät tar- 
joa tietokoneiden monia käyttömahdollisuuksia. 

Ja lopuksi, samalla kun osoitekoneet säästävät aikaa, ne 
pystyvät säästämään rahaa. Postilaitoksen kanssa voidaan 
hyödyntää postin lajittelu ja riittävän suurten määrien tuomat 
edut. Näiden säästöjen saamiseksi kannattaa tarkistaa posti- 
laitoksen kanta yhteistyöhön nähden. 


Pöytämalliset käärintäkoneet ja pussittajat 


Jos nyt on saatu toimistoon mukava osoitteenmerkitsemis- 
ja postimaksujärjestelmä, seuraava asia on syventyä lähetys- 
ten pakkaus- ja pussituskysymyksiin. Nyrkkisääntönä voidaan 
pitää, että viikoittaisen käärittävän ja/tai kuoreenasetettavan 
määrän noustessa 2 000 kappaleeseen tulisi harkita käärintä- 
koneen, pussittajan tai näiden kombinaation antamaa hyötyä. 
Tällä tasolla työkustannukset ovat samaa luokkaa kuin kal- 
liimpien laitteiden pääomakustannukset, ja laitteen ostajalla 
on tällöin monia vaihtoehtoja. On mahdollista ostaa pelkkä 
pöytämallinen käärintäkone, joka taivuttaa eri paksuisia pape- 
reita eri muotoihin. Lisähienoutena monet näistä koneista PYs- 
tyvät lisäksi taivuttamaan, leikkaamaan ja rei'ittämään pape- 
ria. Toiseksi voidaan ostaa yksinkertainen pussitusjärjestelmä 
käärittyjen tai käärimättömien lähetysten sijoittamiseksi kuo- 
riin. Lopulta voidaan ostaa kokonainen yhdennetty järjestelmä. 
Ensin erilliset koneet. Nämä ovat erittäin hyödyllisiä välineitä 
— usein kenties täysin aliarvostettuja ja melko halpoja ostaa. 
Sen vuoksi perusmallit voidaan katsoa perustelluiksi niinkin 
pienellä määrällä kuin 1 000 käärettä viikossa, sikäli kuin nämä 

ovat samaa kokoa. Jolleivat ole, koneen asetukset eri kokoja 
ja papereita varten mitätöivät piankin hyödyn. Monia koneita 
saatetaan lisäksi sijoittaa ristikkäin toisiinsa nähden paperin 
taivuttamiseksi kahteen suuntaan. Tämä merkitsee usein kui- 
tenkin kallista lisäystä, sillä tällainen järjestely saattaa maksaa 
enemmän kuin kaksi erillistä konetta, jopa kolme kertaa niin 
paljon kuin yksi kone. Jos koneessa ei ole tätä mahdollisuutta, 
”ristiintaivutus” saadaan aikaan kahdessa eri vaiheessa. Monet 
koneet käärivät myös lajiteltuja paperinippuja, mutta vain nii- 
den ollessa niitattu toisiinsa kiinni, ja koneen ottama suurin 
paperikoko on Ad4:stä vähän suurempaan kuin A3. Nopeudet 
ovat muutamasta tuhannesta 20 000 kääreeseen tunnissa, ja 
koneiden ottamien paperien paino vaihtelee välillä 40 g/m? 
(ohut sanomalehtipaperi) ja 250 g/m? (ohut kortti). On suo- 
siteltavaa kokeilla konetta mahdollisesti kysymykseen tulevilla 
papereilla ennen lopullista valintaa. 

Isot lattiamallit tarjoavat enemmän ominaisuuksia, mutta 
toimistoissa, lähettämöissä tai monistamoissa tavallisesti käy- 
tetyt pöytämallit maksavat noin 2 000-12 000 markkaa. Mark- 
kinoilla on monia merkkejä, joista UK Ofrex -ryhmän koneet 
Fordigraph ja Rexel ovat luultavasti tunnetuimpia ja myös 
kilpailukykyisiä. Muita merkkejä ovat sveitsiläinen Frama, 
saksalainen FKS, Roneo Alcatelin myymä hollantilainen Neo- 
post, amerikkalainen Pitney Bowes sekä saksalaiset Ordibel, 
MB ja FKS. 

Seuraavina ovat yksinkertaiset pussittajat käärimättömien 
tai käärittyjen kappaleiden pussittamiseksi. Nämä koostuvat 
perusmuodossaan yhdestä automaattisesta syöttöasemasta, mutta 
asemien lukua voidaan lisätä, samoin käärijöitä ja ristiintai- 
vuttajia. Tämä merkitsee sitä, että kääre voidaan taivuttaa 
molempiin suuntiin samassa laitteessa ennen pussitusta ilman 
käsivaihetta tai muun koneen käyttöä. Yksinkertaisimmat pus- 
sittajat ovat halvimpia, mutta niiden haittana on laajempia 
kokonaisuuksia rakennettaessa niiden suurempi vikaherkkyys. 
Niiden yhteydessä ollaan tavallisesti myös riippuvaisia koneen 
toimittajan kääreistä, ja mutkikkaat kokonaisuudet tulevat 
lopulta kalliimmiksi kuin vastaavat yhdistetyt laitteet. 

Kuten käärijäinkin kohdalla, niin myös pussittajilla vaihte- 

levat nopeudet ja pussien koot, ja todella kovaan käyttöön 
on saatavissa lattiamalleja. Hinnat myös vaihtelevat alkaen 
3 000 vakiokuorta tunnissa täyttävän yhden aseman perusmallin 
2 500 markasta aina 5 000 kappaletta tunnissa täyttävän tuke- 
vamman laitteen 80000 markkaan. Toimittajia ovat Pitney 
Bowes ja Roneo Alcatel, jotka tarjoavat hollantilaisvalmistei- 
sia Neopost-järjestelmiä hinta-asteikon alapäässä sekä rans- 
kalaisia Ertma-koneita keskitasolla. Sekä Pitney että Roneo 
tarjoavat myös tehokkaampia lattiamalleja, samoin myös Swiss 
Kernin koneita myyvä Mailing and Mechanisation sekä saksa- 
laisia koneita myyvä Bell & Howell. 

Lopuksi yhdistelmäkoneet. Nämä ovat laitteita, jotka sekä 
käärivät että pussittavat saman koneiston puitteissa, ja näitä 
on kahta perusmallia. Ensinnä tulevat ”päivän postittajat”, 
jotka ovat käsikäyttöisiä, lähinnä päivittäisiä pieniä postilähe- 
tyksiä varten tarkoitettuja koneita. Toisaalta on automaatti- 
sia järjestelmiä, jotka voidaan koota useammaksi käärintä- 
ja pussitusasemaksi sekä yhdistellä ristiintaivuttajien ja sulki- 
jain tms. kanssa. Yhdistetyt laitteet antavat yleensä paremman 
hyötyarvon kuin yksinkertaiset laitteet, koska ne eivät ole juuri 
paljonkaan kalliimpia, mutta tekevät samalla kuitenkin taivu- 
tukset. Erillisten laitteiden hinta nousee miltei samaan kuin 
yhdistelmänkin, jolla kuitenkin on paremmat ominaisuudet, 
koska se kykenee käyttämään suurempia paperi- ja pussikokoja 
jne. Hinnat vaihtelevat yhden aseman päivän postittajien 30 000 
markasta useamman aseman ja ristiintaivuttajan 60 000 mark- 
kaan. Kaikki nämä koneet voidaan yksinkertaisimpia lukuun- 
ottamatta yhdistellä kolmesta viiteen asemaa käsittäviksi koko- 
naisuuksiksi, joihin voidaan lisäksi kytkeä ristiintaivuttajia, 
sulkijoita, jopa postimaksukoneitakin. Kohtuullinen hinta kol- 
men aseman järjestelmälle ristiintaivuttajieen ja sulkijoineen 
on noin 70 000 markkaa. 

Huomattavimpia toimittajia ovat saksalaista Okafoldia myy- 
vä Envopak; saksalaisia FKS:n päivän postittajia ja sveitsiläi- 
siä Faltex-koneita myyvä FBM: omia saksalaisia HAT-järjes- 
telmiään myyvä Hasler; ja omia raskaan sarjan koneitaan 
myyvä brittiläinen Kemp. 

Useimmat laitteiden myynnit tapahtuvat suoramyyntinä yk- 

v alli 


sinkertaisimpia käärintälaitteita lukuunottamatta. Pitney Bo- 
wes ja Roneo Alcatel myyvät omissa tehtaissaan valmistami- 
aan laitteita, tukkumyyjät kuten Mailing and Mechanisation, 
FBM tai Envopak välittävät muiden laitteita. Suurta kokonais- 
järjestelmää haluttaessa, varsinkin jos siihen liitetään sellai- 
sia lisälaitteita kuin tietokonepaperien repijät, saattaa olla 
pakko kääntyä yhden toimittajan puoleen kaikkien laitteiden 
osalta, 

Vielä kaksi asiaa pussittajista. Ensinnäkin huoltoon nähden 
nämä koneet ovat mutkikkaampia kuin yksinkertaiset kää- 
rintäkoneet, joten on aihetta tehdä huoltosopimus, joka taval- 
lisesti maksaa vuosittain 10 % laitteen hinnasta. Toiseksi nämä 
koneet tuskin ovat sen paremmin kuin postimaksukoneetkaan 
kehityksen etulinjassa, joten on paikallaan katsella käytettyjen 
laitteidenkin markkinoita. 


Postivaa'at 


Postivaa'at ovat perinteisesti olleet mekaanisia laitteita ulottuen 
pienistä kirjevaa'oista raskaiden pakettien punnitsemiseen tarkoi- 
tettuihin vaakoihin saakka. Elektroniikan vallankumous on 
tuonut myös näille markkinoille uusia koneita. Elektronisten 
postivaakojen varsinainen etu on, että ne voidaan ohjelmoida 
postimaksujen mukaan, joten tarkan punnituksen ohella ne pys- 
tyvät myös laskemaan postimaksun pelkällä napin painalluksella. 
Postimaksujen muuttuessa pieni irroitettava mikrosiru ohjelmoi 
laitteen uudelleen, kun mekaanisilla laitteilla on niissä mah- 
dollisesti oleva postimaksuasteikko uudistettava. 

Jos lähetykset käsittävät pääasiassa vain vakiopainoista päi- 
vänpostia ja säästöpostia, mutkikkaat vaa'at saattavat olla pelk- 
kää ylellisyyttä, vaikka poistimaksukoneen myyjä saattaa yrittää 
tyrkyttää samalla vaakaakin. Vaa'an käyttö perustuu ajatukseen, 
että kaikki postilähetykset voidaan sekä punnita että frankeerata 
toimistossa, mutta muutaman satunnaisen paketin voi punnita 
hyvin postitoimistossakin. Määrien kasvaessa vaaka tulee epäile- 
mättä arvokkaaksi välineeksi. Elektroniset laitteet kieltämättä 
nopeuttavat toimintaa, mutta ne ovat myös kalliita, ja vaikka 
mekaaniset perusmallit maksavatkin vain 400 markan ja muuta- 

man tuhannen markan välillä, elektroniset alkavat 3 000 markan 
seuduilta päätyen johonkin 15 000 markkaan. Eräät viimemai- 
nituista voidaan kuitenkin liittää elektronisiin laskentalaitteisiin, 
ja elektronisten postimaksumittareiden saapuessa ne voidaan 
kytkeä antamaan automaattisesti vaaditun suuruisia maksulei- 
moja. Elektroniikka on tällä alueella vielä melko uutta, joten 
suosittelemme katselemaan ympärilleen, koska samojenkin lait- 
teiden hinnat voivat vaihdella suuresti niiden ollessa vielä 
vakiintumattomia. On myös syytä laskea, kannattaako säästöjen 
saamiseksi mennä kalliisiin elektronisiin laitteisiin, ja onko suun- 
niteltu laite oikean kokoinen. Ei ole mitään syytä hankkia 
25 kiloon saakka ulottuvaa vaakaa, jos pääasiassa tehdään vain 
kiloon saakka tapahtuvia punnituksia. 

Suurimmat postitusalan toimittajat myyvät luonnollisestikin 
molempia tyyppejä suurin valikoimin. Pitney Bowesin mekaaniset 
mallit tulevat monilta eri valmistajilta, ja myös kaksi amerikka- 
laista elektronista mallia on tarjolla. Myös Roneo Alcatel 
tarjoaa mekaanisia ja elektronisia malleja. Hasler, yksi kolmesta 
suuresta postimaksukoneiden myyjästä, toimittaa useita Salterin 
malleja myyden myös muita brittiläisiä ja amerikkalaisia elek- 
tronisia tuotteita. Amerikkalaisen Trinan tuotteita myy sen 
emoyhtiö Better Packages. General Electricin omistamat Salter 
ja Avery tarjoavat myös monia malleja. Alemmilla tasoilla myynti 
tapahtuu pääasiassa jälleenmyyjien ja paperitarvikekauppojen 
välityksellä. Yksi kehittyvä brittiläinen yritys markkinoiden elek- 
troniikkapäässä on Todd, joka valmistaa Weightronic-merkkisiä 
vaakoja, joita myyvät myös Envopak ja Mailing and Mechani- 
sation. Lopuksi vielä brittiyritys Perkham tarjoaa erilaisia elek- 
troniikkatuotteita nimellä Perkham Postmates. 


Etiketöintikoneet 


Muinaisina aikoina tietokoneet kykenivät painamaan vain tar- 
roihin, joten tarvittiin tarrojen kiinnityskoneet niiden sijoittami- 
seksi kirjekuoriin. Kun nyt tietokoneet painavat suoraan kirje- 
kuoriin ja voidaan myös käyttää kirjeiden syöttäjiä, tarve ei ole 
enää kovin suuri. Etiketöintikoneita on kahta tyyppiä. Ensim- 
mäinen irrottaa tarraetiketin alustastaan ja kiinnittää sen kuo- 
reen, toinen käyttää halvempia, suurin määrin painettavia tieto- 

konetikettejä, jotka joko kiinnitetään liimalla taikka kuumen- 
netaan liimapinnan aktivoimiseksi. Jälkimmäiset etiketit maksa- 
vat vain neljänneksen tarrojen hinnasta, ja niitä käytetään suur- 
ten määrien ollessa tarpeen. Pieniä määriä tarvitsevat tieto- 
koneen ja tekstinkäsittelylaiteiden käyttäjät painavat kuitenkin 
irroitettaville tarroille saaden siten kaksi etua suhteellisesti 
korkeampaa kustannusta vastaan. Ensimmäinen on, että tarrat 
voidaan irrottaa ja siirtää kuoriin käsin, toinen, että näiden 
tarraetikettien kiinnitykseen käytettävät laitteet ovat halpoja, 
1 500 kappaletta tunnissa kiinnittävien noin 4 000 markkaa ja 
5 000 kappaletta tunnissa kiinnittävien noin 4 000 markkaa. 
Tietokone-etiketöijän hinnat alkavat 3 000 kappaleen tuntivauh- 
dilla toimivien 30 000 markasta päätyen jopa 150 000 markkaan 
20 000 kappaletta tunnissa kiinnittävien kohdalla. 

Tärkeimmät =etikettikoneiden toimittajat ovat suomalainen 
FBM-konttorikoneteollisuus; edellisen kaltaisia koneita myyvä 
Cheshire Xerox, jolla on myös sen omiin varsinaisiin kopio- 
osoitekoneisiin sopivia tietokone-etiketteihin merkitseviä koneita 
ja hollantilaisen Buhrs-Zaandamin koneita myyvä Computermail. 
Irroitettavien tarrojen etulinjassa ovat Farringtonin kautta tuot- 
teitaan myyvä sveitsiläinen Multimatic; vain yhtä hidasta konetta 
myyvä Pitney Bowes; erilaisia tietokone-etikettejä ja postitus- 
tarvikkeita myyvä Bell & Howell; sekä Scriptomatic. 


Kirjeenavaajat 


Kirjeenavaaja voi olla hyvin hyödyllinen jouduttaessa avaamaan 
paljon kirjeitä. Pienten ja keskisuurten yritysten tavallisesti 
vähäisiin määriin tarkoitettuja malleja käytetään useimmiten 
erikoisyrityksissä kuten postimyyntiliikkeissä. Kirjeenavaajia on 
kolmea perustyyppiä: kirjeen reunan leikkaajia, jotka usein leik- 
kaavat palan kirjeestäkin; pienemmän alueen avaajia, jotka 
voivat usein avata useammankin reunan samalla kertaa; ja lo- 
pulta vain Amerikassa käytettyjä ja suurille määrille tarkoitet- 
tuja kemiallisia paperikuitujen irroittajia. Näitä viimemainittuja 
valmistaa AES Technology Systems. 

Postimaksukoneiden mafia tarjoaa myös kirjeenavaajia. Pitney 
Bowes tarjoaa useita malleja, joista eräs on varustettu automaatti- 
sella kirjeiden syöttölaitteella; Haslerilla on yksi laite; ja Roneo 

Alcatel tarjoaa pienten ja keskisuurten määrien malliaan Neopost 
Sesame. Näiden ohella FBM myy länsisaksalaista FKS-konetta, 
ja Mailing and Mechanisation tarjoaa amerikkalaisen Docutro- 
nixin suurtehoavaajaa =lajittelijoineen ja laskijoineen. Tätä on 
mahdollista saada hyvin erilaisina kokoonpanoina hinnan ollessa 
kymmeniä tuhansia markkoja. M&M tarjoaa vähän lähempänä 
maan pintaa olevia Framan avaajia. 


Muita postituksen oheislaitteita 


Kirjeensulkijat ovat eräs tarjolla oleva tuote. Moniin keski- 
ja huipputason postimaksukoneisiin kuuluu sulkija, mutta eril- 
lisiäkin laitteita myyvät muiden muassa ainakin Hasler ja 
Pitney Bowes. Hinnat ovat 4 000 markasta ylöspäin. Lomakkeiden 
lajittelijoita on saatavilla eri lähteistä. Lajittelemattomat lomak- 
keet sijoitetaan koneen käsittelyalustoille, jolloin automatiikasta 
riippuen kone joko vetää lomakkeet eri alustoilta koneen käyt- 
täjän edelleen yhdisteltäviksi taikka pinoaa eri kasat ristikkäin 
toisiinsa nähden. Hinnat alkavat muutamasta tuhannesta mar- 
kasta käsikäyttöisten osalta päätyen kahdenkymmenen tai use- 
ammankin lokeron automaattisten koneiden kohdalla kymme- 
niin tuhansiin markkoihin. 

Tietokonelomakkeiden repijät ovat koneita, jotka irrottavat 
tietokoneenjatkolomakkeen lehdet toisistaan valmiiksi käärintää 
tai pussitusta jne. varten. Nämä voidaan usein sijoittaa jatkuvaksi 
työlinjakasi käärijä/pussittajan kanssa, ja näitä laitteita on saa- 
tavana eri tahoilta. Paperinohjaimet ohjaavat syötettäviä papere- 
reita oikeisiin paikkoihin koneissa taikka pinoissa. Näiden hinnat 
ovat tavallisesti parisen tuhatta markkaa. Muita laitteita ovat 
erilaiset nitojat, sidontalaitteet ja postitushuoneen kalusteet. Vii- 
memainittuja myyvät useimmat postitustarvikeliikkeet ja ne ovat 
yleensä melko kalliita siihen nähden, mitä ne oikeastaan 
ovat. 

Vielä on muistettava, että useimpia edellä kuvattuja laitteita 
voidaan sijoittaa toimimaan peräkkäin useilla eri tavoilla. Pussit- 
tajat, lomakkeiden repijät, kirjeiden sulkijat ja postimaksu- 
koneet taikka tietokoneiden tulostimet ja etiketöintikoneet 
voidaan asettaa peräkkäin jatkuvan postituslinjan muodostami- 
seksi. 

Yhteenveto postituksesta 


Niin kauan kuin paperia toimistoissa käytetään, sen käsitte- 
lyyn tarvitaan mekaanisia järjestelmiä, ja paperi tullee säilymään 
vielä pitkään. Tämä luku on kenties ollut kiinnostava, oli sitten 
tarpeen vain pieni postimaksukone taikka laaja tulevan ja lähtevän 
postin lajittelun ja postituksen laitteisto. 

Mainittakoon vielä, että postilähetysyritykset tarjoavat tiettyi- 
hin tarkoituksiin hyvinkin edullisen palvelun. Ne antavat 
luetteloidun tarjouksen eri palveluista kuten osoiteluetteloiden 
laadinnasta, kuorista, kuorten täytöstä ja postimaksuista. Omaa 
osoiteluetteloa käytettäessä postitusyritys sijoittaa sen tietoko- 
neeseensa jatkuvaan käyttöön taikka käyttää päätteen avulla 
saamaansa luetteloa kunkin tarpeen mukaan. Monia vaihtoehtoja 
on tarjolla, joten satunnaisiin suuriin tarpeisiin tällainen yritys 
voi tarjota hyvän avun ja säästää siten paljon vaivaa. 


291. 


18 


Mikrokuvauslaitteet 


Ennen kuin mikrosiru teki läpilyöntinsä toimistoihin ja toi 
mukanaan uudet uljaat laitteet näyttöruutuineen ja vilkkuvine 
kohdistimineen, mikrofilmin lukija oli toimiston nurkassa ainoa 
välkkyvä laite. Nyt kuitenkin asiakirjojen pienentäminen pienois- 
kokoon mikrofilmille tilan säästämiseksi tuntuu vanhanaikaiselta 
ja vaivalloiselta keinolta verrattuna tietojen taltioimiseen, käsitte- 
lyyn ja siirtoon numeerisessa muodossa tietokoneiden, tekstin- 
käsittelylaitteiden ja muiden yhdennetyn toimiston välineiden 
avulla. Ja kuitenkin mikrokuvauslaitteisto voidaan hankkia alle 
1 000 markan pääomasijoituksella, puhumattakaan mahdollisista 
jäännöserien myynnistä. Tässä luvussa tarjoamme sen vuoksi 
maallikon oppaan mikrokuvauksen maailmaan, tutkimme sen 
osuutta tänä päivänä sekä tarkastelemme niitä tapoja, joilla 
se kilpailematta ”tulevaisuuden toimiston” kanssa pyrkii yhdenty- 
mään muiden yhdentyvien osien kanssa kokonaisuudeksi, josta 
nykyisin paljon puhutaan. Silmäilemme myös tavallisimpia 
mikrokuvauslaitteita, joiden kohdalla ostajalla on suuret valinta- 
mahdollisuudet. 


Peruskäsitteet 


Asiakirjan sijoittaminen mikrofilmille tarkoittaa sen valokuvaa- 
mista murto-osaan alkuperäisestä koostaan. Kun asiakirja on 
filmillä, sitä voidaan tarkastella luonnollisessa koossaan mikro- 
filmin ”lukijan” avulla, taikka se voidaan tulostaa paperille 
”luku- ja tulostuslaitetta” käyttäen. Mikrofilmiä käytettiin en- 
simmäisen kerran Pariisin piirityksen aikaan ranskalaisten sala- 
kuljettaessa viestejä ulos kaupungista mikrofilmien avulla kyyh- 
kysiä käyttäen (tämä ei tosin estänyt Bismarckia voittamasta 
sotaa joka tapauksessa, ja se olikin viimeinen ranskalainen 

toimistovälinekeksintö). Joka tapauksessa mikrofilmin perustar- 
koitus on yksinkertaisesti pienentää tarvetta suurten paperimäärien 
varastointiin, sillä ne ottavat tilaa, vaativat paljon aikaa 
seulontaan, keräävät pölyä, ovat kalliita siirrellä ja postittaa jne. 

Ennen tarvittavan laitteiston valintaa on ensin valittava mikro- 
kuvausjärjestelmän tyyppi. Vaikka useimmat ihmiset puhuvatkin 
mikrofilmistä kaikkien tyyppien kohdalla, ahtaasti ajatteleva 
tarkoittaa tällä nimellä vain rullafilmiä, joka ei eroa suuresti- 
kaan tavallisessa kamerassa käytettävästä filmistä muun kuin 
pituuden perusteella. Kaikissa menetelmissä ei kuitenkaan käytetä 
rullafilmiä, joten tarkkaan ottaen pitäisi puhua kaikkien järjes- 
telmien yhteydessä vain ”mikromuotoon” taltioinnista taikka 
”mirografiasta” asiakirjojen pienennyksen kuvaajana. Oli miten 
oli, käytämme nimitystä ”mikrofilmi” sen tavanomaisessa mer- 
kityksessä, koska sen useimmat ihmiset parhaiten tuntevat. 

Joka tapauksessa mikrofilmiä on viittä eri pääryhmää, ja 
kuvaamme niitä kutakin erikseen tarkastellen niiden etuja ja 
haittoja. 


Rullafilmi 


Tämä on helpommin ymmärettävä taltiointiväline. Yksinkertai- 
sesti sanottuna sitä käyttäen kuvataan asiakirja sivu sivulta 
rullafilmille. Eri tarpeisiin on erilaisia kameroita, ja niitä 
kuvataan alempana, mutta ne vaihtelevat käytöltään valokopio- 
koneiden tapaan yksinkertaisista aina hyvinkin mutkikkaisiin 
erikoisvälineisiin saakka. Joka tapauksessa asiakirjaa kuvataan 
niin kauan, kunnes filmi loppuu (se voi olla satakunta metriä 
pitkä), ja sen jälkeen vaihdetaan uusi. Asiakirjojen lukemiseen 
käytetään ”lukijaa” eli lukulaitetta. Siinä on kirkas valo sekä 
linssejä suurennetun kuvan saamiseksi näyttöruudulle. Siinä oleva 
kuva voi olla samaa kokoa kuin alkuperäinen taikka jonkin 
verran sitä suurempi tai pienempi, mutta joka tapauksessa 
se on helppo lukea. 

Filmiä siirretään eteenpäin keloilla joko kiertämällä nupista, 
milloin käytössä on yksinkertainen käsimalli, taikka nappia 
painamalla kalliimmissa moottoroiduissa malleissa. Filmiä siirettä- 
essä näköpiiriin tulevat kuvakehikot näyttöruudun kohdalle toi- 
nen toisensa jälkeen, jolloin kutakin kuvaa voidaan pysähtyä 

tarkastelemaan ja siirtyä milloin tahansa seuraavaan. Jos lukijaan 
kuuluu tulostuslaite, sen avulla voidaan mistä tahansa kuvakehi- 
kosta ottaa kopio, joka on sähköstaattisen kopion tapainen 
jäljennös alkuperäisestä kuvasta, joskin tulemme huomaamaan, 
että käytettävissä on kolme eri kopiointimenetelmää yhden niistä 
mahdollistaessa kopion teon tavalliselle paperille. 

Suurin haitta rullafilmiä käytettäessä muihin alempana kuvat- 
taviin menetelmiin verrattuna on, että tietoja ei voida ajan- 
mukaistaa. Tämä tarkoittaa sitä, että mikrofilmille ei voida 
lisätä tietoja haluttuihin paikkoihin muuttamatta kuvien jär- 
jestystä. Rullafilmin tyypillinen käyttöalue on esimerkiksi lasku- 
jen kuvaaminen, jolloin jokaisen uuden laskun tuleekin joutua 
edellisten perään. Se voi olla hyvinkin näppärä kuvattaessa 
täydellisiä kokoelmia vanhoja arkistoja, joihin ei ole tarvetta 
tehdä lisäyksiä myöhemmin taikka tutkia kovin usein, sillä tietyn 
kohdan etsiminen rullalta voi olla varsin hidasta, vaikka tähän- 
kin on kehitetty eri tasoisia apuvälineitä, kuten myöhemmin 
näemme. 

Tavallisesti käytetään 16 mm leveää filmiä, mutta myös 
35 mm:n filmiä käytetään suurten asiakirjojen (esim. suunnittelu- 
piirustusten) kuvaamiseen. 


Filmin säilytystasku 

Jos halutaan pitää filmitiedostoa ajan tasalla, säilytystasku voi 
olla vastaus tähän. Tämä on ohuesta muovikalvosta tehty 
kokoa 150 mm x 100 mm oleva säilytyspussi, johon voidaan 
sijoittaa 16 mm:n filmistä leikattuja 12 kehikon sarjoja. Taskuun 
mahtuu tavallisesti kuusi tällaista liuskaa, joten täysinäinen tasku 
sisältää 72 kuvaa. Tällaisen taskun avulla voidaan pitää ar- 
kistoa mikrofilmillä ja lisätä siihen uusia asiakirjoja milloin 
tahansa, vaikkapa kuva kerrallaan, yksinkertaisesti vain si- 
joittamalla taskuun uusia rullafilmin pätkiä. 

Taskuun tehdään filmi samaan tapaan kuin edellä kuvatussa 
rullafilmin käytössä, ja tasku täytetään saksia ja näppäriä 
sormia käyttäen taikka erityisellä täyttölaitteella. Jos kaikki 
arkistot ovat tällaisissa taskuissa, käytetään kuitenkin erikois- 
kameraa, jolla saadaan valmiiksi katkottuja filmejä. Tavallinen 
rullafilmin lukija ei käy näiden taskufilmien lukuun, mutta mo- 

lempiin tarkoituksiin sopivia laitteita on laaja valikoima käy- 
tettävissä, sikäli kuin halutaan säilyttää tietoa kummassakin 
muodossa. 


Fiche 


”Fiche” on edellä kuvattua säilytystaskua muistuttava muovi- 
levy, joka on kooltaan yleensä myös 150 mm x 100 mm. Fiche 
ei kuitenkaan ole peräisin rullafilmistä, vaan kuva synnyte- 
tään valokuvattaessa suoraan tälle kalvolle. Useimmissa tapauk- 
sissa tämä merkitsee sitä, että fiche ei ole muutettavissa enää 
sen jälkeen kun se on kuvattu ja kehitetty. 

Hiljattain on kuitenkin kehitetty ”päivitettävä fiche”. Toistai- 
seksi vain kaksi valmistajaa tarjoaa tätä, ja yksityiskohtiin 
menemättä todettakoon, että eri tyyppistä valokuvaustekniikkaa 
käyttäen kuvataan fiche jättäen osa kuvakehikosta täyttämättä, 
joten ne voidaan myöhemmässä vaiheessa kuvata erikseen. 
Tämä on joka tapauksessa kallis menetelmä verrattuna säilytys- 
taskuihin, joskin suurilla määrillä sekin voi tulla kannatta- 
vaksi. 

Fiche vaatii siis erilaisen kameran kuin rullien kuvaaminen, 
mutta sen sijaan fiche voidaan lukea samalla lukijalla kuin säily- 
tystasku, joskin eräät lukijat sopivat paremmin jompaankum- 
paan. Fiche sisältää yleensä useampia kuvakehikkoja kuin tasku 
tavallisen luvun ollessa 98 kappaletta, joskin tämä riippuu alku- 
peräisen asiakirjan koosta ja pienennyssuhteesta. Yleisin pienen- 
nyssuhde on kuitenkin 24:1. Ohimennen mainiten sanaa ”fiche” 
käytetään usein yhteisen alkujuurien takia kattamaan myös säily- 
tystaskut, joten ei pidä tämän antaa aiheuttaa sekaannusta. 


COM fiche 


COM fiche on erityinen fiche-tyyppi, joka on yleisin esimerkki 
yrityksestä yhdistää mikrofilmi numeeriseen teknikkaan siinä 
hengessä, että ”jos et voi heitä vastustaa, liity heihin”. Sana COM 
tulee sanoista ”computr output microfilm” (tietokonetulosteinen 
mikrofilmi), ja sillä tarkoitetaan, että mikrofilmi tulostetaan 
suoraan tietokoneen tiedostosta ilman välillä tehtäviä tulostuksia 
paperille. Siten COM fiche ei vaadi tavallista kameraa, mutta sen 

sijaan erityislaitteen. Tavallisen fichen lukija pystyy käsittelemään 
myös COM fichejä, joskin erilaisten linssien käyttö voi olla 
tarpeen, sillä COM fiche sisältää paljon enemmän erillisiä 
kuvakehikkoja tavallisten lukumäärien ollessa 208, 256, 270 ja 
jopa 420 riippuen kansainvälisistä standardeista. 

Mikrofilmin liittymisestä tietokoneeseen ym. puhutaan lisää 
tässä luvussa, mutta COM fichen perusviehätys joidenkin yhtei- 
söjen kannalta on siinä, että teksti saadaan taltioituna tällä 
tavalla paljon nopeammin kuin kirjoittamalla paperille nopeim- 
mallakaan matriisikirjoittimella, ja toisaalta fiche on paljon 
näppärämpi käsitellä, taltioida ja siirrellä , kuin tietokone- 
tulosteiden kasat. Koska tietokoneet kykenevät yhä lisäänty- 
vässä määrin siirtämään tietoja päätteiden avulla ja monet 
yhteisöt joutuvat siirtämään tietoja myös ilman tietokonepäätet- 
tä oleville asiakkailleen, toimittajilleen tai haaraliikkeilleen, alle 
tuhat markkaa maksavilla fichen lukijoilla on omat etunsa 
näissä tapauksissa. Tästä lisää myöhemmin. 


Filmikortit 


Filmikorteissa on tavallisesti 35 mm:n filmille otettu yksi ku- 
vakehikko sijoitettuna kartonkiin, jonka koko on noin 180 mm x 
80 mm. Tällaisia kortteja käyttävät tavallisesti arkkitehdit tai 
muut suunnittelijat halutessaan taltioida suurikokoisia piirus- 
tuksia mikrofilmille, mutta käsitellä niitä silti yksittäin. Joskus 
35 mm:n kehikko sisältää useitakin erillisiä piirustuksia, mutta ta- 
vallisinta on käyttää kartonkia yhden kuvan säilytykseen varus- 
tettuna sitä koskevalla kirjallisella tiedolla. Paljon kortteja 
käyttävät saattavat tehdä korttien laitoihin reikiä etsinnän 
helpottamiseksi. 


Filmikasetit 


Rullafilmiä ei säilytetä avoimilla keloilla, mutta muuten filmiä 
on saatavana samaan tapaan kuin tavallista rullafilmiä. Kaseteilla 
on samat edut kuin avoimilla keloillakin käsittelyyn ja suo- 
jaukseen nähden, mutta kasettia käytettäessä ei ole tarpeen kelata 
filmiä takaisin alkuasentoon lukemisen jälkeen kasetin pois- 
tamiseksi lukulaitteesta. 

Laitteet ja hinnat 


Mikrokuvaus voidaan tuoda yrityksen käyttöön alle 1 000 markan 
sijoituksella ostamalla yksinkertainen lukulaite ja valmistutta- 
malla filmit ulkopuolisilla, mutta on myös mahdollista kuluttaa 
satoja tuhansia markkoja ostamalla hienoja kameroita, kalliita 
kopiointilaitteita (kaksoiskappaleiden tekemiseksi filmeistä), lu- 
kija/tulostaja-laitteita jne., COM-laitteista puhumattakaan. Jossa- 
kin välimailla on kenties mahdollisuus päästä omaan kameraan, 
lukija/tulostajaan ja kopiointilaitteeseen alle 40 000 markalla, 
varsinkin kun katselee tarkoin ympärilleen. 

Kameran omistajalle aineiden ja tarvikkeiden kustannukset 
mikrofilmauksen suorittamiseksi ovat melko vaatimattomat. Fil- 
min lajista riippuen (tukevammat filmit sopivat parhaiten jat- 
kuvaan filmien käyttöön) ja kuvaustavasta (yksi tai kaksi asia- 
kirjasivua kuvaa kohti) riippuen A4-sivua kohti tuskin kuluu 
enempää kuin 2 markkaa, ja kuvatiheyttä lisäämällä tämä on 
pudotettavissa kehityksineen jopa kymmenenteen osaan. 
Käsittelemme tässä luvussa mikrokuvauslaitteiden päätyyppejä, 
lukijoita, lukija/tulostajia, kameroita ja pikakameroita sekä kopi- 
ointilaitteita, ja alla on näistä muutamia yleisiä piirteitä. 


Lukulaitteet 


Lukulaitetta tarvitsee jokainen, sillä ilman niitä mikrofilmiltä 
ei ole mahdollista saada tietoja esiin. Muutamat laitteet mak- 
savat alle 1 000 markkaa, kalleimmat yli 20 000 markkaa. Näiden 
ääriarvojen välillä on ainakin 150 mallia valittavina noin kolman- 
neksen näistä ollessa melko kapealla hinta-alueella 1 200-2 500 
markkaa. Miten siis tällaisessa valintatilanteessa ostaja onnistuu 
tekemään hyvän kaupan? Seuraavat vihjeet auttavat: 

e Selvennä ensin itsellesi luettavaksi haluamasi mikrofilmin 
laji. Yleisesti ottaen halvimmat ovat fichejä varten tarkoitetut 
laitteet, ja rullafilmikoneet alkavat noin 1 500 markan seutu- 
vilta mekaanisen rullansiirron noustessa noin 4000 markan 
hintaan. Eräät kalliimmat fichen lukijat pystyvät lukemaan myös 
filmikortteja, mutta jos näitä aiotaan käyttää runsaasti, on 
parasta hankkia laajempi näyttöruutu vähintäänkin 1 500 markan 
kustannuksineen. 

e Älä kuitenkaan anna lukijan hinnan ratkaista käytettävän 
filmilajin valintaa (rullat, fichet jne.). Tärkeämpää on tarkas- 
tella valintaa edellä esitettyjen etujen ja haittojen valossa. 
On väärää taloudellisuutta valita fichen lukija vajaan tuhannen 
markan edun takia, jos soveltuvuus edellyttäisi rullafilmiä. 

e On kuitenkin muistettava, että hyvin monilla lukijamalleilla 
voidaan lukea useampaakin filmilajia. Joskus tämä etu tulee 
vakiovarusteena, mutta muiden kohdalla se vaatii lisälaitteen, 
joka on ostettavissa kenties myöhemminkin. 

e Käytettävissä oleva rahamäärä saattaa vaikuttaa, kun puhu- 
taan helppoutta lisäävien tai muiden vastaavien etujen vaati- 
masta lisähinnasta. Moottoroitu filmin veto esimerkiksi on melko 
kallis, mutta helpottaa suuresti käyttöä, ja päätös tästä edel- 
lyttää lukulaitteen käyttömäärän selvittämistä ja suhteuttamista 
lisähintaan. 

e Eräs tärkeä näkökohta on, että samoin ominaisuuksin varustet- 
tujen lukulaitteiden välillä ei ole juuri muuta valintatekijää kuin 
hinta. Jos tapaat kaksi tarkoitukseesi sopivaa lukulaitetta, ja toi- 
sen hinta on kaksinkertainen toiseen verrattuna, älä anna 
johtaa itseäsi kuvittelemaan kalliimman pystyvän johonkin enem- 
pään kuin halvempikaan. Eri merkkien välillä on melkoisia hinta- 
eroja, ja monien melko tasaväkisten laitteiden kohdalla hinta 
on vaikuttavin valintatekijä. 

e Huolto ei ole mitenkään tärkeä näkökohta, koska sitä ei 
juuri tarvita minkään koneen kohdalla. 

e Tutki huolellisesti kaikkien — ylimääräisten laitteiden hinnat 
ennen valintaa. Joskus hinta näyttää miellyttävältä, kunnes 
ryhtyy tutkimaan tarpeellisten lisälaitteiden hintoja. Useim- 
missa fichen lukijoissa on esimerkiksi saatavilla kahden fichen 
lisälaite, jonka avulla kahta ficheä voidaan siirtää helposti näkö- 
kenttään ja pois, mikä on hyödyllistä haluttaessa vertailla 
kahdella fichellä olevia kuvia. Joskus tämä maksaa vain satasen 
verran ja varmastikin alle 300 markkaa, mutta eräs malli maksaa 
jopa 1200 markkaa! Myös ylimääräisten linssijen hinnat 
vaihtelevat 

e Mitä linsseihin tulee, useimmat mallit tarjoavat laajat valikoi- 
mat, joskin eräät tarjoavat vain kolmeen tavallisimpaan so- 
vellutusalueeseen (24x, 42x, 48x) sopivia linssejä, jotkin vain 

yhteen. Valinnan perusteina ovat alkuperäiskuvien koko, näyttö- 
ruudun koko, pienennyssuhde filmejä tehtäessä, halutaanko saada 
kuva ruudulla samaan kokoon kuin alkuperäiskuva jne. Mainitta- 
koon lisäksi, että useimmiten linssi voidaan vaihtaa vivun avulla, 
mutta myös joskus sijoittamalla käsin linssi toisen sijaan. Use- 
ampi linssi on tuskin tarpeen, jos kuvataan miltei saman kokoi- 
sia sivuja ja käytetään jatkuvasti samaa filmilajia. 

e Seuraavaksi harkittava asia on oikean kuvan etsintä ilman 
vaivaloista kahlaamista läpi koko aineiston. Fichejen kohdalla 
on kysymys yksinkertaisesti niiden pitämisestä hyvässä järjes- 
tyksessä esimerkiksi kirjastoissa käytettävien hakukorttien tapaan. 
Oikean fichen valinta on siten helppo, mutta yksittäinen kuva 
vie aikaa, ellei ole mitään tietoa kuvan sijainnista. Tarjolla on 
kuitenkin myös = malli, jossa voidaan valita kolmenkym- 
menen fichen joukosta numeron perusteella haluttu ja saada 
se automaattisesti oikeaan paikkaan lukulaitteeseen ja pois 
siitä. Tämä malli on luettelon huipulla maksaen yli 22 000 
markkaa. Myös filmikorttien kohdalla on helppo käyttää käsin 
hoidettavaa osoitejärjestelmää, taikka aikaisemmin mainittuun ta- 
paan tehdä reikiä korttien laitoihin etsinnän tekemiseksi tie- 
tyin perustein. 

Rullafilmin kohdalla filmiä voidaan kiertää oikean paikan 
löytymiseen saakka taikka sen sijasta käyttää jotakin välineitä 
apuna. Eräs tällainen on ”matkamittari”, joka on periaat- 
teessa samankaltainen kuin nauhureissa käytetty laskija. Jos 
filmikuvat on numeroitu mittarin avulla saadaan oikea kuva 
esiin. Jos rullafilmeiltä joudutaan etsimään paljon tietoa, voidaan 
käyttää vähän pitemmälle kehitettyä etsintälaitetta, jossa filmille 
asetetaan tiettyihin kohtiin laitteen tunnistamia äänimerkkejä, 
joten halutut kuvat saadaan näin nopeasti esiin. Vieläkin PI- 
temmälle kehitettyjä järjestelmiä on olemassa, joista kerrotaan 
vielä lisää luvun loppupuolella puhuttaessa —mikrofilmauksen 
”huipputekniikasta”. 

e Lopuksi vielä pari suhteellisen vähäistä piirrettä. Eräissä 
malleissa on mahdollista kiertää näyttöruudulla olevaa kuvaa, 
mikä — saattaa olla hyödyllistä riippuen siitä, mihin asentoon 
alkuperäinen kuva on kehikolle sijoitettu, joskin usein kierron 
mahdollisuudet ovat varsin rajoitetut. Vielä saattaa olla aihetta 

harkita valintaa näyttöruudun etupintaan tai takapintaa proji- 
soinnin välillä. Kummallakaan järjestelmällä ei ole sanottavaa 
paremmuutta toiseensa nähden, joskin joidenkin mielestä edestä- 
päin projisointi on helpompi silmälle ja sallii ruudun sijoittamisen 
vinoon asentoon, mikä takaa projisoitaessa ei tavallisesti ole 
mahdollista. Kysymys on paljolti henkilökohtaisesta mausta. 

Tässä olivat tärkeimmät valintaa koskevat asiat. Seuraavaksi 
lukija/tulostajiin. 


Lukija/tulostajat 


Nämä ovat pohjimmiltaan tavallisia lukulaitteita, paitsi että ne 
mahdollistavat kopion oton jostakin kuvakehikosta paperille 
pelkästään nappia painamalla aivan samaan tapaan kuin 
valokopiokoneella. Kopio syntyy samassa koossa kuin mitkä 
nähdään ruudulla. Lukija/tulostajien hinnat alkavat noin 7000 
markasta ulottuen aina 60000 markkaan saakka. Edellä 
lukulaitteiden kohdalla mainitut —muistisäännöt pätevät myös 
näihin yhdistettyihin laitteisiin. Lisäksi on joitain muita har- 
kinnan arvoisia asioita sekä edellisten tarkennuksia, joita seu- 
raavassa. 
e Ensimmäinen harkittava asia on kopioiden koko. Kuten 
kopiokoneella, niin myös näillä on suurin kopiokoko määrätty, 
ja se myös yleensä vaikuttaa hintaan. Useimpiin tarkoituksiin 
riittää A4-kokoinen kopio, mutta A3-kokoa haluttaessa on val- 
mistauduttava maksamaan ainakin 15 000 markkaa. A2-kopioita 
antavat koneet maksavat vähintään 35 000 markkaa, ja erikois- 
koneita on aina A0-kokoon saakka, mutta tällöin on kysymys 
jo erikoistarpeista. 
e Seuraavaksi kopion hinta. Tällä ei ole kovinkaan suurta 
merkitystä otettaessa vain pieniä määriä kopioita, mutta suu- 
rilla kopiomäärillä näistä sinänsä pienistä maksuista kertyy sie- 
voisia summia. Kopion hinnan määrää lähinnä koneessa käytetty 
kopiointimenetelmä. Näitä on periaatteessa kolmea tyyppiä kah- 
den näistä vaatiessa erikoispaperin. Ensimmäinen on tavallinen 
sähköstaattinen kopiointi, jonka paperin ja kopion laatu ovat 
samankaltaiset. Myös hinta muodostuu samoin perustein. 

Toinen menetelmä on vähemmän tavallinen ja maksaa myös hie- 
man enemmän. Tämä on ns. ”kuivahopeamenetelmä”, jonka 

etuna on, että mitään kemikaaleja ei tarvita, joskaan edellisen 
menetelmän kemikaalitkaan eivät ole mitenkään likaisia. Kun 
kuivahopeamenetelmän kopiot maksavat noin kaksi kertaa niin 
paljon kuin sähköstaattisen menetelmän kopiot eikä kone ole 
juuri halvempi, sähköstaattinen menetelmä puolustaa hyvin paik- 
kaansa, milloin muita eroja ei ole. Lopuksi on myös tavalliselle 
paperille kopioivia koneita. Asiaan kuuluu, että eräs näistä tulee 
alan pioneerilta Xeroxilta, jonka 20 000 markan malli on myös 
halvin, vaikkakin siinä on käytetyistä Xerox 660 kopioko- 
neista otettuja kunnostettuja osia. Ainoa kilpailija maksaa 55 000 
markkaa ja on tarkoitettu erittäin suuria määriä kopioiville 
yhteisöille. 

e Seuraavaksi kopion laatu, vaikkakaan ostaja ei kykene 
kovin helposti arvostelemaan tätä ominaisuutta kyllin tehok- 
kaasti näyttelyhuoneolosuhteissa. 

e Huollolla :on suurempi merkitys kuin yksinkertaisen luku- 
laitteen kohdalla, ja samat säännöt toimittajan riittävän jälki- 
huollon varmistamisesta kohtuulliseen hintaan pätevät tässä 
kuin yleensäkin. Vaikka siis voi olla paikallaan ostaa yksin- 
kertainen lukulaite mistä tahansa sopiva hinta löytyy, lukija/ 
tulostajan kohdalla on syytä harkita paikallista toimittajaa. 

e Myös kopioiden luvulla on merkitystä. Useimmilla malleilla, 
varsinkaan halvimmilla, ei saada monta kopiota kerrallaan, joten 
useamman kopion ottaminen edellyttää napin painamista uudel- 
leen. Eräissä on automatiikka, jota tarvitsevan on syytä tutkia 
tämän ominaisuuden mukanaoloa. 

e Kuten lukulaitteiden niin myös lukija/tulostajien kohdalla on 
monia tavallisen käyttäjän kannalta vähemmän tärkeitä seikkoja. 
Eräs lisämahdollisuus on saada positiivikuvia sekä negatiivi- että 
positiivifilmeistä. Tavallisesti on mahdollista saada positiivikuvia 
vain negatiivifilmeistä taikka negatiivikuvia vain positiivifilmeistä. 


Kamerat 


Monet mikrofilmien käyttäjät eivät hanki omia kameroita 
filmien tekoon, vaan käyttävät tähän ulkopuolisia yrityksiä 
(joista lisää myöhemmin). Omaa hankittaessa hinnat alkavat 
8 000 markan seutuvilta nousten kuusinumeroisiin lukuihin. 

Rotaatiokamerat 


Tässä kameratyypissä käytetään tavallisesti 16 mm:n rullafil- 
miä, eräässä tapauksessa kuitenkin patruunaa, ja kameraa 
sanotaan myös ”virtaustyyppiseksi”. Nämä ovat kaikkein hal- 
vimpia hinnoiltaan ja ovat myös nopeimpia. Alkuperäiskuvat 
syötetään kameraan joko käsin tai kopiokoneiden tapaan syöt- 
tölaittella, joka ottaa pinosta paperin kerrallaan. Sitten kuvattava 
paperi kulkee kameran kuvausalustalle joko hihnan tai pyörivän 
rummun välityksellä, mutta kummassakin tapauksessa kuvaus- 
alustan liike aiheuttaa filmin siirtymisen, niin että valotusaikana 
sekä paperi että filmi ovat liikkeessä samassa tahdissa. Näin 
päästään suuriin nopeuksiin. 

Haittapuolena on laatu, joka tosin on täysin hyväksyttävä mil- 
tei jokaisen mielestä, mutta joka ei ole aivan yhtä hyvä kuin 
kahden muun menetelmän antama, joita kuvataan alempana. 
Myöskään kolmiulotteisista malleista ei voida kuvata kuten 
kirjoista tai sanomalehdistä. Rotaatiokamerat ovat tosin markki- 
noiden halvimpia, mutta halvimmalla ei voida kuvata muuta 
kuin aivan pieniä alkuperäiskuvia, ja näitä käyttävät pääasi- 
assa pankit shekkien taltiointiin tai jotkin muut yhteisöt pien- 
ten merkintälippujen kuvaamiseen, joskin myös joillakin varsin 
halvoilla kameroilla voidaan kuvata suuriakin mallikuvia. Vaikka 
rotaatiokameroille kuvan leveys on rajoitettu, etuna on, että 
useimmat eivät rajoita kuvan pituutta, joten niitä voidaan 
käyttää hyvin tietokonepaperin kuvaamiseen (eräillä malleilla 
on automaattinen tietokonepaperin syöttölaite, joka mahdollistaa 
suurten jatkolomakepinojen syöttämisen koneeseen sen pitäessä 
huolen lopusta ilman avun tarvetta). 


Tasokamerat 


Myös nämä ottavat kuvia 16 mm:n filmille, ja näiden yhteydessä 
alkuperäinen asiakirja sijoitetaan paikalleen ja kuvataan siinä. 
Suurten paperimäärien kuvaamisessa tämä menetelmä on edellistä 
hitaampi, sillä tässä filmi ei ole jatkuvassa liikkeessä eikä 
ole helppo saada automaattista syöttöä. Etuna on suurempi jous- 
tavuus kuvattavien esineiden laatuun nähden, sillä nyt voidaan 
kuvat esim. kirjoja, aikakauslehtiä jne. Myös laatu on parempi, 


302 


vaikka sitä tuskin huomaa muulloin kin alkuperäiskuvan laadun 
ollessa heikko. Hinnat alkavat 12 000 markan tasolta, ja tuskinpa 
kukaan ilman erikoistarpeita maksaisi enempää kuin 30 000 mark- 
kaa (kalliimpia haluavat käyttävät 35 mm:n filmiä). 

Eräät tasokamerat muistuttavat kopiokoneita niin ulkonäköön- 
sä kuin käsittelynsä helpouteenkin nähden. Nämä aikaan- 
saavat filmisuikaleita valmiina säilytystaskuihin työnnettäviksi. 
Nämä kamerat voivat olla edullisia ostoksia hintojen alkaessa 
24 000 markasta, jolloin mukana on jo kehitin (mikä tavallises- 
ti on hankittava erikseen — katso jäjempänä). 


Fiche-kamerat 


Nämä ovat perusteiltaan tasokameroita, mutta ne on suunniteltu 
kuvaamaan suoraan ficheille. Ne eroavat samalla tavalla rotaa- 
tiokameroista etujen ja haittojen puolesta kuin tasokameratkin 
nopeuteen, laatuun ja joustavuuteen nähden. Rajoituksena on, 
että näitä voidaan käyttää vain fichejen tekoon, kun taas tavalli- 
sen tasokameran filmi voidaan säilyttää joko rullana taikka 
katkoa liuskoiksi säilytystaskuihin asettamista varten. 

Useimmat kamerat vaativat erillisen kehittimen, jonka läpi 
filmin on mentävä ennen kuin se on valmis katseluun, mutta 
joissain on sisäänrakennettu kehitin, joten valmistus muodostuu 
täysin automaattiseksi. Joidenkin mielestä näillä kamera/kehitti- 
millä taikka ”pikakameroilla” syntyy heikompia tuloksia, mutta 
tämän paljastamiseksi täytyy olla melkoinen tarkkuusintoilija. 
Kehitin voi itse asiassa olla melko kallis laite, jopa yhtä kallis 
kuin itse kamera, joskin niitä alkaa saada 12 000 markan hintaan. 
Jotkin yritykset suorittavat kuvaamisen itse, mutta lähettävät 
filminsä kehitettäväksi samaan tapaan kuin lomakuvat valoku- 
vausliikkeisiin. 


Kopiolaitteet 


Mikrofilmin kopiolaitteilla otetaan mikrofilmeistä kopioita. Eri- 
laisia malleja on olemassa rullafilmin, filmikorttien = ja fic- 
hejen kopiointia varten (myös filmin säilytystaskun kopio on 
fiche, koska kopioon ei voida lisätä mitään). Eri mallien hin- 
nat vaihtelevat välillä 10 000—30 000 markkaa viimemainitun 

tason sisältäessä kaikki mahdolliset hienoudet, mutta eniten 
hintaan vaikuttavat tekijät liittyvät nopeuteen. Halvimmilla mal- 
leilla pystytään tekemään 2—3 kuvaa minuutissa, kalleimmilla 
yli 30 kuvaa minuutissa; saatavilla on myös tehokkuutta lisäävili 
laitteita esim. lajitelijoita. 

Kopiointia on kahta peruslajia. Näistä ensimmäinen käyttäi 
ultraviolettia valoa ja vaatii ammoniakkikaasua, josta saattaa 
lähteä myrkkyä, joten se vaatii hyvän ilmastoinnin. Tällä menetel- 
mällä saadaan negatiivi negatiivista ja positiivi positiivista. Toisella 
menetelmällä saadaan positiivi negatiivista ja päinvastoin, eikä 
tämä tapahtumasarja aiheuta myrkkyjä, vaan toimii lämmön 
ja valon avulla. Monet pitävät jälkimmäistä parempana, mutta 
valinta luonnollisestikin riippuu mikrofilmauksen kokonaisjär- 
jestelmästä. 


COM-välineistö 


Kuten edellä todettiin, nimitys COM tulee sanoista ”computer 
output microfilm” (tietokonetulosteinen mikrofilmi), ja COM- 
välineistön avulla voidaan tuottaa mikrofilmejä suoraan tieto- 
koneen tiedostosta ilman välitulostusta paperille ja valokuvausta. 
COM fiche ei pelkästään vie vähemmän tilaa kuin paperi- 
tulosteet, vaan se kyetään myös tuottamaan paljon suurem- 
malla nopeudella kuin parhaimmallakaan kirjoittimella, jopa 
120 000 merkkiä sekunnissa, ja tämä fiche voidaan lukea tai 
tulostaa lukulaitteen tai lukija/tulostajan avulla paljon halvem- 
malla kuin tietokonetta ja tulostinta käyttäen. 

COM on pelastanut mikrokuvauksen monella tapaa, sillä 
ilman sitä mikrofilmi olisi muista toimistovälineistä eristäyty- 
nyt jäänne. Sen avulla mikrokuvaus voi kuitenkin pyrkiä aset- 
tumaan tulevaisuuden yhdentyvän toimiston osaksi. COM fiche 
saadaan aikaan joko suorasaannin tai eräajon avulla, eli toisin 
sanoen COM-välineistö voidaan kytkeä joko tietokoneen yhtey- 
teen taikka käyttää siinä tietokoneen nauhaa. Jälkimmäinen 
sopii hyvin käytettäessä ulkopuolista toimistoa. On tarpeen 
vain lähettää tietokoneen nauha, ja palautteena tulee fiche. 
Oman koneen osto tuskin onnistuu alle 25 000 markan ja saat- 
taa maksaa huomattavastikin enemmän nopeudesta riippuen. 

Muuta mikrokuvausalan huipputekniikkaa 


COM ei ole ainoa esimerkki mikrokuvauksen kehittymisestä 
tietokoneen siivellä. Viimeisimmät keksinnöt eivät vain liitä 
tietokoneita ja mikrofilmausta toisiinsa COM fichejen tuottami- 
seksi, vaan käyttävät tietokonetekniikkaa hyvin pitkälle mene- 
vien tiedon arkistointi- ja hakujärjestelmien luomiseen, joiden 
yhteydessä ei ole lainkaan tarpeen käyttää tietokonetta. Kaksi 
nykyisin tarjolla olevaa järjestelmää ovat Kodakin IMT (intelli- 
gent microimage terminal, älykäs mikrokuvapääte) sekä 3M:n 
”Micrapoint”. Näitä käyttäen päästään käsiksi suuren arkiston 
tiettyihin asiakirjoihin hämmästyttävällä nopeudella. Käyttä- 
jällä on mikrofilmiruudun lisäksi tietokoneen näyttöruutu, ja 
järjestelmän tietokoneosa kertoo kunkin tiedon sijainnin, jonka 
jälkeen laitteen käyttäjä voi nopeasti hakea tietoa koskevan 
filmin esiin. Tämä merkitsee esimerkiksi sitä, että koneen käyt- 
täjä voi puhelinkyselyn perusteella etsiä puolessa minuutissa 
oikean filmin ruutuunsa. Micrapoint sisältää oman tietoko- 
neensa, kun taas Kodakin IMT edellyttää järjestelmän liittä- 
misen tietokoneeseen Kodakin toimittamin liittimin. Micra- 
point-järjestelmään kuuluu myös kamera, joten se on täydel- 
linen mikrokuvaus- ja arkistointijärjestelmä, kun taas Kodakin 
järjestelmä on lähinnä tarkoitettu arkistoidun tiedon etsintään. 
Micrapoint maksaa noin 160 000 markkaa, ja 3M katsoo sen 
olevan tarkoitettu 500-3 000 asiakirjaa päivittäin kuvaaville 
käyttäjille. Kodakin IMT maksaa yli 50 000 sekä lisäksi 10 000 
markkaa tietokoneliitäntään, jonka lisäksi tulee vielä kameran 
hinta. Koska ei olla sidottuja sisäänrakennettuun tietokonee- 
seen, Kodakin järjestelmällä voidaan hallita hyvinkin suuria 
arkistoja, joihin Micrapoint ei olisi sovelias. Kodakilla on 
toinenkin ”Oraakkeliksi” kutsuttu järjestelmä, joka käyttää 
hyväkseen viivakoodeja (saman tapaisia kuin tavaratalojen tuot- 
teissa), ja panemalla kuhunkin filmikehikkoon viivakoodit saa- 
daan taltioitua suuri määrä tietoa filmin sisällöstä taikka myös 
luokiteltua ne asiakasnumeron tai jonkin muun vastaavan sei- 
kan perusteella, joten pelkästään näppäimistön avulla saadaan 
haluttu asiakirja esille. Oraakkeli maksaa kamera- ja lukija- 
järjestelmineen noin 130 000 markkaa, mikä tuntuu melko 

edulliselta verrattuna paljon vaatimattomampien mikrofilmi- 
järjestelmien hintoihin. 


Palvelutoimistot ja vuokraus 


Ulkopuoliset toimistot on mainittu tässä luvussa monessa yh- 
teydessä. Näitä on runsaasti käytettävissä ja ne voivat olla hyvä 
ratkaisu yritykselle, joka ei halua hankkia omaa mikrokuvaus- 
välineistöä, varsinkin jos kysymyksessä on suuri arkiston ku- 
vaaminen, mutta jatkuvaa suurta tarvetta ei ole. Sopivan toi- 
miston valitsemiseen kannattaa kuitenkin uhrata aikaa. Kar- 
keasti arvioiden tuhannen A4-kokoisen arkin kaksipuolinen 
kuvaaminen tuskin jää alle 800 markan monen toimiston otta- 
essa paljon enemmänkin. Tähän kustannukseen on luonnolli- 
sestikin lisättävä palkkakustannukset paperien saattamisesta 
kuvauskuntoon (niittien irrotus ja paperien oikeaan järjestyk- 
seen asettaminen, mikä kaikki voi tapahtua omatoimisestikin). 
Säilytystaskuihin sijoittamisen tavoitekustannus voi olla luokkaa 
160-180 markkaa 100 taskua kohti. 

Oston tai ulkopuolisen toimiston käytön vaihtoehtona voi 
olla kameran vuokraus alkuvaiheen rynnistyksen tai muun 
suurehkon tarpeen hoitamiseksi. Joillakin yhtiöillä kuten Agfalla 
on virallisia vuokrausehtoja, mutta useimmissa tapauksissa 
tällaisten puute antaa mahdollisuuden neuvotella hinnan sopi- 
vaksi, jos muut laitteet ostetaan joltakin toimittajalta. Joka tapa- 
uksessa ulkopuoliset toimistot ja vuokraajat mahdollistavat 
mikrokuvauksen aloittamisen oman yhteisön piirissä lukulait- 
teen hinnalla, joten asia on hyvinkin harkitsemisen arvoinen. 


Mikrokuvauslaitteiston hankinta 


Jos laitteiston osto on näköpiirissä, seuraavat vihjeet etene- 
misestä on hyvä ottaa huomioon. Koska mikrokuvauslaitteet 
eivät ole toimistokoneiden joukossa mikään massatuote, niitä 
eivät myöskään tarjoa tavalliset toimistolaitteiden myyjät. Eri- 
koistuneita myyjiä on vain vähän, kun sen sijaan suuri osa lait- 
teista myydään valmistajien omia myyntikanavia pitkin taikka 
maahantuojien avulla. Milloin laitteita myyvät sekä valmista- 
jat suoraan että välittäjät, olemme harvoin tavanneet yhtenäistä 

hintatasoa. Koska mikrokuvauslaitteet ovat suhteellisen hal- 
poja, alennuksia ei voi odottaa suuremmissa määrin muulloin 
kuin suuria määriä ostettaessa, johon tarkoitukseen monilla 
toimittajilla onkin paljousalennuksensa. Yhden ostoksen olles- 
sa alle 5 000 markkaa alennusta voi tietenkin kysyä, mutta ei 
ole mitään aihetta käyttää paljon aikaa tinkimiseen, sillä tut- 
kimustemme mukaan tämä ei hyödytä paljonkaan ja saatu 
alennus on tuskin siihen kulutetun vaivan ja puhelinkulujen 
arvoinen. Mutta jos kysymyksessä on kallis laite, on tietenkin 
aihetta pyrkiä saamaan kohtuullinen alennus luettelohinnasta 
pitäen 10 prosenttia hyvänä yleisenä tavoitteena, joskin poikkea- 
mia tästä syntyy molempiin suuntiin. 

Olipa ostovoimaa riittävästi neuvottelujen aloittamiseen hin- 
noista tai ei, on aina varottava ostamasta laitetta, jota myy- 
dään jollakin muulla nimellä halvemmalla. Tällä alalla ei ole 
kovin runsaasti mahdollisuuksia saman laitteen myyntiin mo- 
nella nimellä, mutta joitakin kuitenkin on ja jopa melkoisin 
hintaeroin. Siis silmät auki! On myös muistettava aikaisem- 
minkin mainittu seikka perushinnan lisäksi tulevien ylimää- 
räisten laitteiden hintojen tarkistamisesta, sillä ellei niitä osteta 
samalla kertaa, niiden hinnat saattavat myöhemmin olla pilviä- 
hipovat. 


Yhteenveto 


Tähän päättyy johdatus mikrokuvaukseen. Mikrokuvaus ei ole 
monillekaan yhteisöille ehdoton välttämättömyys, mutta sitä 
kannattaa harkita monillakin eri tasoilla. Ensinnäkin se mak- 
saa melko vähän jatkuvassa käytössä siirrettäessä suuria arkis- 
toja keräämästä pölyä ja ottamasta tilaa. Toiseksi sitä voidaan 
käyttää tietojen taltiointiin ja jatkuvaan jakeluun. Tosin tieto- 
koneiden ja numeerisen viestinnän kehittyminen on syönyt 
maata tämän menetelmän alta, mutta se on silti vielä harkit- 
tavissa sen halvempien laitteistokustannusten osittain kompen- 
soidessa muutamia ilmeisiä heikkouksia kuten kyvyttömyyttä 
käsitellä tietoa tietokoneiden tapaan. 

Muualta osin olemme havainneet, ettei mikrokuvaus Kil- 
paile nykyaikaista toimistoa vastaan, vaan se voi olla osa 
siitä. Mikrofilmiteollisuus tuo väsymättä esiin, että kaikista 

uuden toimiston hienouksista huolimatta siellä tulee olemaan 
paljon paperia, että kehittyneimmissäkin yhteisöissä tarvitaan 
allekirjoitettavia ja säilytettäviä tositelippuja, että vaikka me 
pian maksaisimmekin kaikki kauppaostoksemme muovikorttia 
käyttäen, aina joku haluaa maksaa shekillä, ja että vielä pitkän 
aikaa tullaan kirjoittelemaan kirjeitä, tilauksia ja laskuja käyt- 
tämättä hyväksi tekstinkäsittelylaitteita ja tietokoneita viestin- 
tään. Teoria sanoo siis, että niin kauan kuin on paperia, mikro- 
kuvaustakin tarvitaan, ja näin kenties asia onkin. 

OSA 4: YHDENTYMINEN 


19 


Toimistolaitteiden yhdentyminen 


Teleksi, valokopiokoneet, telekopiointi, mikrotietokoneet, tele- 
viestintä, valolatomakoneet, tekstinkäsittelylaitteet, kirjoitusko- 
neet, siinä joukko nimiä laitteille ja tekniikoille, jotka pohjau- 
tuvat suuressa määrin erilaisille valmistusmenetelmille ja suo- 
rittavat erilaisia toimintoja. Ja kuitenkin niiden välinen raja- 
linja alkaa hämärtyä. Syy tähän on digitointi. Numeerisen tek- 
niikan käytön takia voidaan televiestintää, monistustekniikkaa 
sekä tekstin ja sanojen tietojen käsittelyä pitää vähenevässä 
määrin eri tekniikkoina vaan pikemminkin saman tekniikan eri 
ilmenemismuotoina. 

Tämän teoksen toisessa osassa syvennyimme digitointiin melko 
yksityiskohtaisesti tarkastellen sen vaikutuksia näiden perin- 
teisesti erillään olleiden tekniikkain rajalinjojen hämärtymiseen. 
Kolmannessa osassa tutkimme kutakin laitekokonaisuutta yksi- 
tyiskohtaisesti. Neljännen osan tarkoituksena on osoittaa tar- 
kemmin ja käytännöllisemmin, miten aikaisemmat erilliset toi- 
mistotekniikat alkavat sulautua ja yhdentyä ja miten yritysten 
tulisi hyödyntää tätä ilmiötä. Sen vuoksi tämä luku käsittelee 
yleisesti yhdentymisen mahdollisuuksia, kun taas luvut 20, 21 
ja 22 keskittyvät tämän yhdentymisen eri alueisiin kuten ”tieto- 
tekniikkaan”, mikä nimitys on tullut käyttöön digitoinnin 
myötä. 


Erot hämärtyvät 


Mitä ensinnäkin eri koneet tekevät? Teleksiä käytetään siirtä- 
mään numero- ja kirjaintietoa saman yrityksen eri toimistojen 
välillä taikka eri yritysten välillä; kopiokoneet tuottavat lyhyellä 
toimitusajalla jäljennöksiä asiakirjoista suurin tai pienin määrin; 

telekopioinnin avulla siirretään numero-, kirjain ja kuva-al- 
neistoa puhelinlinjoja pitkin; mikrotietokoneita käytetään sa- 
nojen tai tietojen käsittelyyn; televiestintä kattaa laajoja alueita, 
mutta olennaista on saattaa ihmiset pitkienkin matkojen takaa 
yhteyteen keskenään; valoladonnan avulla tuotetaan korkea- 
laatuista painojälkeä; ja kirjoituskoneet saavat aikaan hiukan 
heikompilaatuista tekstiä. 

Kaikki tämä näyttää ilmeiseltä, mutta tällöin korostetaan 
kunkin konetyypin toimintojen erilaisuutta. Jos kysyttäisiin, 
missä määrin nämä eri tyyppiset koneet voivat olla keskenään 
yhteydessä tai tehdä päällekkäistoimintoja, vastauksemme voisi 
olla, että mikrotietokonetta voidaan käyttää tekstinkäsittelyyn 
— ja itse asiassa tietojenkäsittelyläite onkin eräs mikrotieto- 
koneen muoto — ja tämä taas tekee suurin piirtein samaa 
kuin kirjoituskone. Ja silti, jos vihjattaisiin, että nykyään on 
saatavilla järjestelmiä näiden yhdistämiseen, saattaisimme häm- 
mästellä tai ainakin uskoa sen tulevan hyvin kalliiksi. Mutta 
näinhän ei ole. 

Katsellessamme asiaa hiukan lähemmin alamme tajuta parem- 
min asiaa. Kaiken kaikkiaan, mitäpä muuta teleksikone on 
kuin erikoislaatuinen kirjoituskone, joka on yhdistetty pu- 
helinlinjaan? Voisiko tavallinen kirjoituskone tehdä samat 
tehtävät asianmukaisten muutosten jälkeen? Ja eikö telekopio- 
koneen ja tavallisen kopiokoneen välillä ole yhtäläisyyksiä? 
Edellinen vain lähettää kopionsa pitkin puhelinlinjoja. Alamme 
saada hataraa aavistusta kaikesta siitä, mikä voisi olla mah- 
dollista. 


Yhdentyminen käytännön toiminnassa 


Tarkastelkaamme sen vuoksi seuraavaa näkymää. Nuori nainen 
istuu mikrotietokoneen ääressä. Itse kone tekee erilaisia vakio- 
toimintoja kuten tekstin tai tietojen käsittelyä sekä kirjanpitoa 
(jota vielä vähän aikaa sitten tehtiin erillisellä mekaanisella 
laitteella), ja on yhdistetty tavalliseen grafiikkaominaisuuksilla 
varustettuun tietokonekirjoittimeen — millä tarkoitetaan sitä, 
että se kykenee numerojen ja kirjaimien lisäksi tuottamaan 


paperille graafisia piirroksia. Samalla koneella on lisäksi muu- 

taman tuhannen markan muuntimia ja viestintäohjelmia, joiden 
avulla se voi toimia teleksin ja sitä paljon nopeamman tele- 
teksin (luvussa 21) päätteenä. Mikroon näppäillään sanomia 
ja muokataan niitä siinä tarpeen mukaan, jonka jälkeen sille 
annetaan käsky, milloin sen on lähetettävä teleksisanoma, ja 
aikanaan se lähetetäänkin sen estämättä muita koneella väli- 
aikana tapahtuvia toimintoja. Teleksisanoma lähetetään sen 
vuoksi, että vastaanottajalla on vain teleksikone vastaanotto- 
laitteena. Mutta samaan aikaan näppäillään toinen sanoma 
lähetettäväksi oman yrityksen haarakonttoriin. Tämä lähete- 
tään joko teleteksiä käyttäen taikka vastaanottopäässä ole- 
valle mikrolle sopivan viestintävälineen avulla. Molemmat oli- 
sivat paljon nopeampia kuin teleksi ja sen vuoksi parempia 
käytettäviksi silloin, kun vastaanottajan laitteisto ei aseta ra- 
joituksia. Mikrolla on lisäksi grafiikkakykyjä, joten sanomien 
ohella voidaan lähettää myös piirroksia ja kuvia. 

Tällä tasolla liikuttaessa yksinkertainen erillinen mikrotieto- 
kone muuntimineen sekä viestintä- ja tekstinkäsittelyohjelmi- 
neen, hinnaltaan noin 40 000 markkaa, on korvannut kirjoitus- 
koneen, teleksin sekä tiettyyn rajaan myös telekopioinnin ja 
televiestinnän laitteistot — taikka pikemminkin sitä on käytetty 
telekopiointivälineenä. Ja sikäli kuin sitä käytetään toistuvaan 
samojen kopioiden tuottamiseen, sen voidaan katsoa tekevän 
kopiokoneen tai halvan painokoneen töitä niiltä ajoilta, jolloin 
automaattinen kirjoituskoneen tulostus ei ollut halvalla aikaan- 
saatavissa. 


Korkeamman tason yhdentymistä 


Mutta on mahdollista mennä paljon tätäkin pitemmälle. Oletam- 
me tässä kohteeksemme pienyrityksen. Isompi yritys sen sijaan 
käyttäisi samaa mikroa lähiverkon avulla osana suurempaa 
kokonaisuutta, jossa olisi paljon mutkikkaampiakin laitteita 
kuin erafiikkakyvyillä varustettuja kirjoittimia. Siinä saattaisi 
olla lasertulostin, joka kykenisi tuottamaan korkealaatuista 
tekstiä ja myös halutun määrän kopioita asiakirjoista. 
Laserkirjoitin on ikään kuin nopean tietokoneen ja valoko- 
piokoneen risteytys. Siinä on samaan tapaan kuin kopioko- 

neessa sylinteri, jolle laservalon avulla piirretään kuvia. Tavan- 
omaisen tietokonekirjoittimen ollessa rajoitettu lähinnä kirjai- 
miin ja numeroihin tai vastaaviin kirjasinpäiden merkkeihin, 
laserkirjoitin voi piirtää hyvin monenlaisia kirjainmerkkejä 
taikka graafisia piirroksia käyttämällä pieniä pisteitä eli kuva- 
alkioita (pixel, picture element), ja vaikka nämä ovat miltei sil- 
mälle näkymättömiä, niitä voidaan käyttää muodostamaan 
erilaisia tekstejä tai kuvia. Näitä on noin 100000 kappaletta 
neliötuumalla eli 15000 kappaletta neliösentillä, joten niiden 
avulla voidaan piirtää hyvin korkealaatuisia kuvia, ja ohjel- 
masta riippuen voidaan saada myös erilaisia kirjaimia. Kirjoi- 
tin voi siten tuottaa näitä kuvia joko yksitellen tai monista- 
malla, sivun kerrallaan. Ja mikä tärkeää, kuvan laatu on hyvin 
korkea, ja näitä korkealaatuisia kuvia voidaan myös siirtää 
yhdeltä mikrolta toiselle puhelinlinjaa pitkin ja tulostaa kuva 
toisella laserkirjoittimella, joskin käytännössä tässä on vielä 
vaikeuksia. 

Samaa mikroa voidaan edelleen käyttää erilaisten sisäisten 
ja ulkoisten elektronisten postijärjestelmien pohjana. Sitä käy- 
tetäänkin jo elektroniseen postiin siinä mielessä, että kuvia 
siirretään teleteksin avulla puhelinlinjoja pitkin. Ongelma- 
na yritettäessä siirtää suurtiheyksisiä kuvia tietokoneen avul- 
la on, että tietokone tarvitsee niihin tekstiin verraten pal- 
jon suuremman määrän bittejä, ja tämä on epätaloudellista 
analogista puhelinverkkoa käytettäessä. Digitoitujen linjojen 
avulla (joita nyt kiireen vilkkaa rakennetaan) siitä tulee käy- 
tännöllinen toimenpide, joten päätettä voidaan ryhtyä käyttä- 
mään tekstin ja kuvien laadintaan ja teleteksiä kummassakin 
päässä lähetykseen ja vastaanottoon. Tästä kaikesta lisää lu- 
vussa 21. Tulokseksi saadaan, että mikro voi ainakin potenti- 
aalisesti tehdä kaikkea sitä mitä telekopiointilaitteet, valokopio- 
koneet ja latomakoneet suorittavat erikseen, ja siinä ohella 
myös tietojen ja tekstin käsittelyä sekä viestintää. 

Edelleen samaa mikroa voidaan käyttää välineenä haluttaessa 
yhteyttä yleisiin tai yksityisiin dataverkkoihin kuten Prestel, 
Lexis tai Telset, niin myös kovalevyasemien sisältämiin tietoi- 
hin, joten sitä voidaan hyödyntää myös tietojen taltiointi- ja 
hakuvälineenä. Lopulta keskikokoisissa ja suurissa yrityksissä 

järjestelmä voi huolehtia koko sisäisestä viestinnästä joko lähi- 
verkon taikka sisäisen puhelinverkon välityksellä (televiestin- 
nästä puhutaan luvussa 10 ja yhdentymisen merkityksestä puhe- 
linvaihteille luvussa 20). 

Niinpä järjestelmä, joka koostuu vain mikroista ja kirjoitti- 
mista, kykenee tekemään sitä, mihin aikaisemmin tarvittiin 
teleksi, kirjoituskoneita ja/tai tekstinkäsittelijöitä, kopiokoneita, 
telekopiokoneita sekä erillisiä televiestintälaitteita. Kenties nyt 
on syytä kysyä, miksi kaikki eivät sitten tee näin. 


Yhdentymisen haittapuolia 


Vaikka laitteisto onkin jo käytettävissä ja monella yrityksellä 
jo käytössäkin, lyhyellä tähtäyksellä siihen liittyy yksi tai kaksi 
haittaa. Ensinnäkin laserkirjoitin maksaa melkoisesti — vähän- 
kin kehittyneemmät laitteet noin 250 000 markkaa, eikä niistä 
olisi paljonkaan apua, ellei niitä liitettäisi ainakin viittä kappa- 
letta yhteen. Lähiverkon hinnaksi, jossa olisi esimerkiksi kym- 
menen mikroa, kovalevyasema ja laserkirjoitin, maksaisi pikem- 
minkin yli 400 000 kuin alle 300 000 markkaa, minkä sama jär- 
jestelmä maksaisi kolmella tai neljällä normaalikirjoittimella. 
Toisaalta laserkirjoittimien hintojen odotetaan putoavan huo- 
mattavasti lähivuosina, kenties aina vakiokirjoitinten tasolle 
saakka, jolloin ne korvaisivat kirjoituskoneiden tapaiset ”säästö- 
kirjoittimet”, joita käytetään alemmissa hintaluokissa. 

Grafiikkakyvyillä varustettu yksinkertainen kirjoitin voisi 
ottaa vastaan tekstin ohella piirroksia puhelinlinjoja käyttäen, 
mutta se ei kuitenkaan antaisi yhtä hyvää laatua kuin tele- 
kopiointi, joten laatutuloksia halutessaan, mutta pyrkiessään 
välttämään laserin hankintaa, yritys tarvitsisi telekopiolaitteet. 
Vaikka telekopiolaitteet voidaankin yhdistää tietokoneeseen, 
niitä ei voida siinä mielessä kokonaan yhdentää, että niistä 
päästäisiin täysin eroon, joten luultavasti niitä tullaan käyttä- 
mään niin kauan kunnes puhelinlinjojen täydellinen digitoitu- 
minen mahdollistaa korkeatasoisen grafiikan taloudellisen vies- 
tinnän tietokoneen avulla. 

Toinen haitta on, että vaikka lasekirjoitin saakin aikaan 
korkealaatuista kirjoitusta, se ei silti kuulu samaan sarjaan 
kunnon valolatomakoneen kanssa, ja sen takia kirjojen ja aika- 

kauslehtien ladontaan tarvitaan valolatomakoneita, vaikka sisäi- 
nen raportointi ei näitä kaipaisikaan. Mutta heti tämän jäl- 
keen on todettava, että luvussa 16 esitetyn mukaisesti numee- 
riset valolatomakoneet toimivat pääasiassa samojen periaattei- 
den mukaan kuin laserkirjoittimet ja ne voidaan nykyään yh- 
dentää melko suuressa määrin toimistokoneiden kokonaisuu- 
teen, jossa ne toimivat tehokkaasti korkeatasoisina kirjoitin- 
yksikköinä. Kun lisäksi markkinoille on leviämässä suurella 
pistetiheydellä (miljoona pistettä neliötuumaa eli 150000 pis- 
tettä neliösenttiä kohti) varustettuja laserkirjoittimia kohtuulli- 
seen 70000 markan hintaan, voidaan niiden odottaa suuressa 
määrin korvaavan valolatomakoneita niiden nykyisissä käyttö- 
muodoissa. 


Yhdentymisen näkymiä 


Tätä siis tarkoitamme toimistokoneiden yhdentymisellä. Sen 
saa aikaan digitaalitekniikka, ja sen seurauksena yksittäistä 
laitetta voidaan käyttää moniin eri tarkoituksiin ja tehtäviin 
sekä vaivattomasti myös viestintään. Viestintäjärjestelmä pe- 
rustuu samaan tiedonvälitystekniikkaan kuin mikron sisäinen 
toiminta. Täydellisen yhdentymisen tekniikka on jo ulottuvil- 
lamme, jopa kohtuulliseen hintaan. Sen etenemisen nopeutta 
hidastaa vain puhelinlinjojen digitoinnin hitaus. 

Kuten on havaittu, yrityksen ei tarvitse olla suuri voidakseen 
hyödyntää yhdentymisen etuja. Kenties 15000 markkaa mak- 
sava mikro varustettuna 8 000 markan muuntimella ja saman 
verran maksavalla kirjoittimella kykenee suoriutumaan tehtä- 
vistä, joihin ennen tarvittiin useita laitetyyppejä, mutta jos 
tämä tuntuu liialta, myös vaatimaton kirjoituskone kelpaa esi- 
merkiksi pienimuotoisesta toimistojärjestelmän yhdentäjästä. 
Elektroniset kirjoituskoneet voidaan sovittaa tietokoneen syöt- 
tö- ja tulostuslaitteiksi, ja kun teleteksi tulee täyteen käyttöönsä, 
otaksuttavasti useimmat valmistajat tarjoavat kirjoituskonei- 
siinsa teleteksimuuntimia, joten niistä tulee tietojen lähettämi- 
seen ja vastaanottamiseen soveltuvia päätteitä. 

Laitteet sulautuvat siis kovaa kyytiä toisiinsa. Digitaalitek- 
niikka on tulossa korvaamaan sekalaisia mekaanisia, analogi- 
sia tekniikkoja, ja mikrotietokone on asettumassa yhdennetyn 

järjestelmän huipulle, joka pystyy suoriutumaan hyvin moni- 
naisista toimista. Seuraavissa kolmessa luvussa tarkastelemme 
tässä luvussa lyhyesti väläytellyn yhdentyneen toimiston eri 
piirteitä ja toimintatapaa, viestintää eri toimistojen kesken sekä 
tietokantojen käyttöä. Ensin lienee kuitenkin paikallaan luoda 
käytännöllinen katsaus muutamiin esimerkkeihin yhdentyneen 
toimiston käytännön ratkaisuista. Näin saamme lisävalaistusta 
edellä käsiteltyihin kehitysvaiheisiin, joita uudet tekniikat voi- 
vat tarjota — ja myös niissä piileviin salakareihin. 


Pienimuotoinen yhdentyminen — tapausselostus 


Tarkastelkaamme seuraavaa tilannekuvaa. Vuosi on 1970, ja 
kukoistavan kiinteistönvälitystoimiston Rippinen, Rappinen & 
Roppinen väki valmistautuu päivän puuhiinsa. Toimistossa 
työskentelee kymmenen henkeä, ja johtava sihteeri, uskollinen 
neiti Huntula näppäilee upo-uutta IBM:n pallokonetta. Hänen 
nuorempi apulaisensa neiti Rokala luetteloi myytävien kiinteistö- 
jen tietoja, ja toimistossa työskentelevä nuori apupoika mo- 
nistaa huoneistojen kuvauksia Gestetner-vahaskoneella. Vanha 
uskollinen kirjanpitäjä herra Viitamäki valmistelee taseita me- 
kaanisen NCR-kirjanpitokoneensa avulla, ja nurkassa seisoo 
vanha ja raihnainen Addressograph-osoitekone valmiina huo- 
neistotietojen lähettämiseen kiinnostuneille asiakkaille. Vähem- 
män yhdentynyttä toimistoa voisi tuskin kuvitella. 

Viisi vuotta myöhemmin, kun vanha herra Rippinen päätti 
siirtyä eläkkeelle, Roppinen lunasti hänen osuutensa saaden 
määräysvallan yhtiössä. Kun myös neiti Huntula siirtyi samoi- 
hin aikoihin eläkkeelle, Roppinen päätti hankkia yhden IBM:n 
magneettikorttikoneen. Tämän etu oli, että sillä voitiin kirjoit- 
taa myytäviä kiinteistöjä koskevat tiedot ja lähettää kiinnos- 
tuneille asiakkaille henkilökohtaisia kirjeitä. Samalla hävitet- 
tiin Addressograph-osoitekone, ja Roppinen totesi neiti Hun- 
tulan korvaamisen tarpeettomaksi. Ei Roppisen toimisto vielä 
järin yhdentynyt ollut, mutta siinä voitiin jo nähdä ”tulevai- 
suuden toimiston” ensimmäisiä piirteitä. 

Muutaman lähivuoden aikana Roppisen ahkeruus tuo tulok- 
sia. Yritys laajenee, ja kaksi sihteeriä palkataan sekä hanki- 
taan toinenkin magneettikorttikone. Mutta Roppinen on häm- 

mentynyt. Hän saa jatkuvasti läpinäkyvissä kansioissa toi- 
mistokonelehtiä, ja näissä kuvataan kaikenlaisia omituisia ve- 
kottimia, mitä moninaisimpia elektronisia kirjoituskoneita, mik- 
rotietokoneita ja tekstinkäsittelylaitteita, sekä puhutaan pal- 
jon ”elektroniikasta” ja ”paperittomasta toimistosta”. Roppi- 
nen tuntee työnsä, mutta miten hän voisi pysyä ajan tasalla 
kaiken tämän toimistotuotteiden kehityksen keskellä? Ja kui- 
tenkin toimisto on hänen liikeyrityksensä keskipiste. Johtaja 
Roppinen kysyy itseltään: ”Mitä tämä kaikki merkitsee? Mihin 
minun tulisi suuntautua vuoteen 1985 mennessä?” 

Eräänä päivänä asiakkaan antaessa odottaa itseään Roppi- 
nen selailee erästä toimistolehteä ja huomaa mainoksen. ”Näyt- 
töruudulla varustettu tekstinkäsittelylaite kohottaa tuottavuut- 
tanne 50 %”, kertoo mainos itsevarmana. ”Vaikuttaa hyvältä”, 
ajattelee Roppinen ja lähettää kupongin. Kaksi päivää myö- 
hemmin tekstinkäsittelylaitteen myyjä saapuu hänen toimis- 
toonsa ja näyttää koneen esitteitä. ”Mutta älkää kiirehtikö 
tekemään liian nopeaa ratkaisua”, sanoo edustaja Roppiselle. 
”Jos haluatte, voin katsella ympärilleni toimistossanne ja laatia 
luettelon kaikesta, mitä voitte tarvita.” Näin hän sitten tekeekin 
päätyen ehdotukseen, että toimistossa tarvittaisiin vähintään 
kaksi näyttöruudulla varustettua tekstinkäsittelylaitetta, jol- 
loin voitaisiin poistaa kolme kirjoituskonetta ja säästettäisiin 
samalla yhden sihteerin työpanos. Ja lisäksi järjestelmän avul- 
la voitaisiin kirjoittaa korkealaatuisia esitteitä sekä postittaa 
ne tehokkaammin kuin vanhoilla magneettikorttikoneilla. Teks- 
tinkäsittelylaitteiden aiheuttama lisähinta tulisi olemaan selvi- 
tyksen mukaan 79950 markkaa, mikä summa tulisi katettua 
yhden vuoden palkkasäästöillä. 

Vaikka selostus näyttääkin hiukan massatuotteelta, se on kui- 
tenkin laadittu johtaja Roppiselle henkilökohtaisesti. Roppinen 
lupaa miettiä asiaa. Väliaikana hän ottaa yhteyttä erään golf- 
toverinsa suosittelemaan tietokoneyritykseen. Tämän edustaja 
sanoo voivansa toimittaa noin 60 000 markan hintaan laskenta- 
tehtäviin sopivan tietokoneen, jonka avulla voidaan poistaa 
vanha NCR sekä myös eläkeikää lähestyvä herra Viitamäki, 
ja hoitaa samat tehtävät koneen avulla sihteerivoimin. 

Jos johtaja Roppinen nyt hyväksyy molemmat ehdotukset, 

hänen toimistostaan tulee epäilemättä paljon entistä tehok- 
kaampi. Hän voi vapauttaa kaksi henkilöä työstään alle 150 000 
markan sijoituksen avulla saaden samalla nopeamman ja jous- 
tavamman laskentajärjestelmän. Mutta silti Roppinen tekisi 
virheratkaisun. Hän korvaisi tosin pääasiassa mekaanisia lait- 
teita elektronisilla, digitoiduilla koneilla, mutta hän ei olisi 
lähestymässä laitteiden yhdentymistä. Tekstinkäsittelylaitteiden 
myyjä myi vain erillisiä tekstinkäsittelylaitteita, ja tietokone- 
myyjä oli keskittynyt laskentajärjestelmiin, joten kumpikaan 
ei kertonut eikä kenties olisi osannutkaan kertoa, että pienem- 
mällä sijoituksella kuin mitä kului kahteen tekstinkäsittely- 
laitteeseen ja laskentaan käytettävään tietokoneeseen Roppinen 
voisi automatisoida toimistonsa täysin. 

Hyvät lähtökuopat 1980-lukuun olisi Roppiselle tarjonnut 
ryväs- tai monitoimitietokonejärjestelmä (perusselvitys luvussa 
8 ja ryväksistä ja lähiverkoista luvussa 20), joka olisi tuonut 
mukanaan kaksi tai kolme tekstinkäsittelypäätettä sekä yhden 
päätteen laskentaa varten, eikä kustannus olisi juuri ylittänyt 
115 000 markkaa. Lisäksi hän olisi voinut lisätä järjestelmään 
päätteitä asiakastietoja sisältävän kovalevyaseman käyttämi- 
seksi sekä kenties korvata taloudellisesti kaikki kirjoituskoneet 
päätteillä. Tällainen järjestelmä, jossa olisi vaikkapa kuusi pää- 
tettä ja kolme kirjoitinta yhteisine kovalevyasemineen, maksaisi 
tuskin enempää kuin 200 000 markkaa. Tämä olisi tosin enem- 
män kuin nykyinen laitteisto (kaksi magneettikorttikonetta, 
kuusi kirjoituskonetta sekä kirjanpitokone), mutta palkkakus- 
tannusten säästöt kattaisivat sijoitusmenon parissa vuodessa. 

Laajentaessaan toimintaansa Roppinen voisi todennäköisesti 
myös lisätä päätteitä alle 20 000 markan hintaan kappaleelta, 
sen sijaan että kuluttaisi yli 30000 markkaa erilaisiin tekstin- 
käsittelylaitteisiin. Ja lopulta, erilliset tekstinkäsittelylait- 
teet ja laskentajärjestelmät eivät voisi käyttää samaa tietokan- 
taa, mikä merkitsisi sitä, että samaa asiakasta koskevia tieto- 
ja pitäisi näppäillä sisään kahdesti, kummallekin järjestelmälle 
erikseen. Yhdennetty järjestelmä säästäisi siten aikaa jakaes- 
saan yhteisen muistiyksikön, josta voitaisiin saada tietoja las- 
kentaa ja postitusta sekä myös johdon raportointia varten. 
Sama järjestelmä palvelisi siten kaikkia kolmea tarkoitusta. 

Tämä esimerkki kuvaa melko hyvin toimiston yhdentymisen 
kolmea puolta. Ensiksikin, kuten esityksestä on käynyt ilmi, 
mikroon perustuvat järjestelmät voivat nyt suoriutua monien 
eri tyyppisten laitteiden tehtävistä. Toiseksi on kuitenkin kaik- 
kien etujen hyödyntämiseksi siirryttävä erillisistä laitteista ajat- 
telemaan yhdennettyjä järjestelmiä. Ja kolmanneksi, jo melko 
pienetkin yritykset voivat hyötyä tästä kehityksestä. 


Yhdentyminen laajemmassa mittakaavassa 


Koko yhdentymisen alue on niin tärkeä, että on paikallaan 
tarkastella paria muuta esimerkkiä. Ensimmäisessä on kysy- 
mys laajasta monikansallisesta lakiasiaintoimistosta ja toisessa 
tuotantolaitoksesta. Amerikkalaisella lakiasiaintoimistolla Garth, 
Crooks, Droy, Archibald & Stein on myös Euroopassa suuri 
toimisto ja 80 toimihenkilöä. Toimistolaitteet ostaa yleensä 
yksi osakkaista, ja kuusi vuotta sitten tämä päätti tehdä sijoi- 
tuksen uuteen, täysin automaattiseen järjestelmään. Raport- 
teja ei enää kirjoitettu vaivalloisesti koneella ja sen jälkeen 
vielä puhtaiksi koneella, vaan tätä varten hankittiin 20 IBM:n 
magneettikorttikonetta sekä keskeinen kolmen päätteen IBM:n 
toimistojärjestelmä 6, näyttöruuduilla varustettu tekstinkäsittely- 
järjestelmä. Aina kun jotakin oli kirjoitettava koneella, sihteeri 
näppäili sen magneettikorttikoneeseen, lakimies suoritti tarkis- 
tuksen, ja sen jälkeen magneettikortti vietiin tekstinkäsittely- 
huoneeseen, jossa tehtiin näyttöruudulla lopullinen tekstin 
muokkaus. Tarvittaessa tehtiin sitten kopioita joko Xerox- 
koneilla taikka pienellä Gestetner-painokoneella. Lakimiehen 
henkilökohtaiseen taltioon meni yksi kopio, toinen yhtiön val- 
vontakansioon sekä kolmas keskusarkistoon. 

Kolme vuotta sitten otettiin käyttöön uusi laskentajärjestelmä. 
Tähän kuului pieni keskustietokone sekä kolme päätettä. Laki- 
miehet lähettelivät paperilippusia kertoen töihin käyttämistään 
ajoista sekä kuluista, ja laskenta-apulaiset kirjasivat nämä hin- 
noiteltuina asiakkaan tilille. 

Näihin aikoihin ostoista vastaava osakas siirtyi Yhdysval- 
toihin, ja eräs vanhemmista sihteereistä ryhtyi huolehtimaan 
ostoista. Hän oli huomannut näyttöruudulla varustettujen teks- 
tinkäsittelylaitteiden hintojen putoavan nopeasti ja arveli muu- 

taman tällaisen pystyvän parantamaan suorituksia. Ajatuksena 
oli antaa ne avainsihteereille, jotka kykenivät näin saamaan 
enemmän aikaan paikallisella tasolla. Tarkoitukseen valittiin 
IBM:n näyttökirjoittimia, mutta koska niiden levyt eivät sopi- 
neet yhteen järjestelmän 6 kanssa ja katsottiin tarpeelliseksi 
lähettää edelleenkin joitakin töitä erillisiltä tekstinkäsittelyase- 
milta keskuskirjoittamoon lopullista muokkausta varten, hankit- 
tiin liitäntälaite muuntamaan näyttökirjoittimen tietolevyt jär- 
jestelmän 6 magneettikorteiksi. 

Erillisenä asiana hän ryhtyi lopulta yhdentämään yhtiön 
puhelinvaihdetta laskennan tietokoneeseen siten, että kaikki 
puhelut voitiin laskuttaa asianmukaisesti asiakkailta. Tarpee- 
tonta lienee mainita, että käytössä oli myös sekä teleksi- että 
telekopiointilaitteet yhdistämässä amerikkalaisia toimistoja ja 
teleksillä varustettuja asiakkaita, ja edelleen, kirjastossa oli 
kaksi päätettä yhteydenpitoa varten oikeustieteellisiin tieto- 
pankkeihin. 

Tässä meillä on nyt kuva tilanteesta, jossa ei olla täysin sel- 
villä kaikesta siitä, mitä on saatavilla taikka mikä voisi olla 
mahdollista — sinänsä hyvin ymmärrettävä tapaus. On suuri 
kiusaus pitäytyä tunnetussa ja luotettavassa toimittajassa, 
jonka sisäinen rakenne ja kilpailu eri osastojen välillä ei anna 
myyntimiehelle riittävää kannustusta selvittämään yhdennetyn 
kokonaisratkaisun mahdollisuutta. Lyhyellä tähtäyksellä mag- 
neettikorttikoneiden, keskuskirjoittimen, erillisten tekstinkäsit- 
telyasemien sekä laskentatietokoneen yhdistelmä on erittäin 
tehokas järjestelmä ilman että erilliset tekstinkäsittelylaitteet 
maksaisivat liikaa. Toisaalta on kyllä mahdollista rakentaa 
tehokkaampikin järjestelmä. 

Alimmalla tasolla, tarkastellessamme pelkästään tekstinkä- 
sittelyä, ei ole lainkaan tarpeen pitää yllä keskitettyä kirjoitta- 
moa, joka on tulossa vanhanaikaiseksi joka tapauksessa — jään- 
teeksi ajoilta, jolloin tekstinkäsittely oli niin kallista, että sitä 
oli välttämättä rationoitava, taikka sitten yrityksen ollessa niin 
pieni, että sillä ei ollut paljonkaan tekstinkäsittelyä. Tämän 
yhteyteen on myös tyhmää ostaa erillisiä tekstinkäsittelypäät- 
teitä, vaan mieluummin yhteisen logiikan varaan rakentuvia 
laitteita. Erilliset laitteet maksavat noin 40000 markkaa pää- 


319 


tettä kohti, kun taas jaettuun logiikkaan tai ryväsjärjestelmään 
perustuvat päätteet maksavat 25 000-30 000 markkaa päätettä 
kohti. Sen vuoksi järjestelmä 6 ja magneettikorttikoneet olisi 
luultavasti korvattava jaetulla logiikalla taikka ryväsjärjestel- 
mällä kokonaishinnan ollessa tuskin paljonkaan korkeampi 
kuin erillisten tekstinkäsittelylaitteiden, ja tällainen järjestelmä 
säästäisi varmasti rahaa sekajärjestelmään verraten. 

Mutta he voisivat mennä vieläkin pitemmälle. Puuttumatta 
nykyiseen laskentatietokoneeseen he voisivat rakentaa verkko- 
ratkaisuun perustuvan täydellisen toimistojärjestelmän, joka 
keräisi automaattisesti laskentatiedot ja toimisi sisäisenä vies- 
tintävälineenä, tekstinkäsittelylaitteistona sekä johtamistietojen 
oikeustieteellisten tietojen hankkijana. Tällainen järjestelmä 
voisi toimia joko ryvästen taikka lähiverkon avulla pikem- 
minkin kuin jaetun logiikan varassa (ks. luku 20) ja koostuisi 
noin 20 päätteestä, laserkirjoittimesta, noin viidestä yksinker- 
taisesta kirjoittimesta kovalevyasemasta sekä todennäköisesti 
viestintämuuntimista teleksiin ja televerkostoon liittämistä var- 
ten. Näin voitaisiin poistaa kuusi erillistä tekstinkäsittelyase- 
maa, kolmen päätteen keskuskirjoittamo sekä parikymmentä 
magneettikorttikonetta. 

Sihteerit käyttäisivät päätteitä kaikkeen paikalliseen työ- 
hönsä, kun taas töihin käytetyt ajat ilmoitettaisiin lähiverkkoa 
käyttäen laskentatietokoneelle ilman paperilippuja ja niiden 
näppäilyä erikseen sisään. Jos yhtiö vielä valmistautuisi hank- 
kimaan 20 lisäpäätettä, lakimiehet voisivat käyttää samaa jär- 
jestelmää tietokonejärjestelmänään. He voisivat pyytää asia- 
kirjoja suoraan arkiston hoitajalta, jolloin vältyttäisiin turhalta 
kirjoitetun kappaleen taltioinnilta, ja samoin he voisivat ottaa 
suoraan yhteyttä oikeustieteellisiin tietopankkeihin omilla päät- 
teillään. Seikkailunhaluisimmat heistä voisivat kenties myös 
laatia päätettä käyttäen itse omat raporttinsa. He voisivat itse 
asiassa todeta tämän nopeammaksi ja helpommaksi kuin sih- 
teerille sanelun korjauksineen ja lopullisine tarkistuksineen. 
Päätteiden käyttö tähän tapaan johdon luovaan toimintaan 
asiakirjojen laatimiseksi taikka tietopankkien käyttämiseksi on 
todellakin keskeinen asia yhdentyvän toimiston käsitteelle. 

Puhelinvaihde voitaisiin myös liittää järjestelmään antamaan 

suoraan tietokoneelle yksityiskohtaisia tietoja asiakkailta las- 
kutettavista puheluista. Jos käytettävissä olisi digitoitu, ohjelma- 
ohjattu puhelinvaihde, sitä voitaisiin käyttää kaiken tiedon 
keskeisenä ohjaajana (tästä enemmän luvussa 20). Viestinnän 
osalta järjestelmää voitaisiin käyttää kaksisuuntaisesti muisti- 
oiden siirtoon toimistosta toiseen, jolloin lakimiehet voisivat 
lähettää teleksi- tai muita sanomia suoraan puhelinverkostoon 
omia päätteitään käyttäen. Jokainen pääte olisi silloin tieto- 
lähde, tekstinkäsittelyasema, laskentatietokoneen syöttöasema 
sekä sisäisen ja ulkoisen viestinnän väline. 

Tällaisen järjestelmän hinta tulisi olemaan luokkaa 0,5-1 
Mmk riippuen sen ominaisuuksista sekä päätteiden luvusta. 
Tämän tapainen järjestelmä voisi toimia hyvin pienehköllä 
varsinaisella tietokoneella taikka isohkolla minikoneella hajau- 
tetuin päättein tai monilla muilla tavoin. Järjestelmän tarkka 
”arkkitehtuuri”, kuten sitä joskus kutsutaan, ei ole tässä vai- 
heessa tärkeä. Tärkeää kuitenkin on, että investoidaan mieluum- 
min yhdentyvään kokonaisjärjestelmään kuin sekamuotoon, 
jolloin yritys parantaa hyötysuhdettaan kaikilla tasoilla ja sääs- 
tää rahaa. Keskuskirjoittamoon järjestelmälle 6 tietoja kuljet- 
tava lähettipalvelu ei olisi enää tarpeen, ei myöskään teleksi- 
sanomien siirto teleksihuoneeseen, kustannuslippujen vienti las- 
kentaan taikka muistioiden kulku huoneiden välillä. Koko kes- 
kuskirjoittamon väki kävisi tarpeettomaksi, ja kaikkien tekstin- 
käsittelylaitteiden varustaminen näyttöruuduilla sekalaisten mag- 
neettikorttikoneiden sijasta säästäisi ainakin kymmenen sihtee- 
rin työt. Levyasemat säästäisivät ainakin yhden tason paperi- 
kopioiden taltioinnin. Koska useimmat toimistossa kopioitavat 
paperit ovat juuri koneella kirjoitettuja, laserkirjoitin voisi 
tehdä suurimman osan tästä kopioinnista, joten yritys voisi 
päästä eroon parista keskikokoisesta Xerox-kopiokoneestaan 
(joita ohimennen sanoen on yleensä liikaa miltei joka yhteisös- 
sä), ja näin voitaisiin kenties korvata myös telekopiointi, kun 
yhä useammat yritykset alkavat käyttää laserkirjoittimia vies- 
tinnässäänkin eikä vain kirjoittimina. 

”Niinpä niin”, sanoo lukija, ”mutta eikö nyt päädytä paljon 
korkeampaan hintaan kuin muutaman erillisen tekstinkäsittely- 
laitteen vaatimaan 25 000 markkaan?” Totta kyllä, mutta ote- 

taan huomioon se seikka, että järjestelmä 6 ja magneettikortti- 
koneet on muutaman vuoden päästä todennäköisesti uusittava 
tai korvattava jollakin, ja niiden korvaaminen jatkuvasti erilli- 
sillä laitteilla tulisi kalliiksi. 

Lähiverkkojen ja ryväsjärjestelmien kauneus on siinä, että 
jos haluaisimme, voisimme alkaa järjestelmämme rakentamisen 
vaikkapa kymmenellä päätteellä, ja olettaen laajenemisvaran 
olevan riittävä, sitä voitaisiin kasvattaa asteittain. Ensin voi- 
taisiin ottaa käyttöön esimerkiksi tekstinkäsittely, sitten liit- 
tää järjestelmään suora laskentatietojen syöttö, ja lopulta laa- 
jentaa järjestelmä sisältämään myös lakimiesten päätteet, sa- 
malla kun vanha järjestelmä vähitellen häviäisi pois käytöstä. 
Tämä viivyttäisi jonkin verran pääoman sijoitustarpeita (vaikka 
ei lakimiehillä käteisen puutetta kenties olisikaan) ja mahdol- 
listaisi asteittaisen siirtymisen uuteen järjestelmään, jolloin se 
olisi varmastikin helpompi omaksua. 


Viestintä — todella mittavan yhdentymisen avain 


Lopuksi, joskin vain hyvin lyhyesti, ja sijoittaaksemme koko 
aiheen toiseen yhteyteen, luokaamme katsaus tuotantolaitok- 
seen. Yhtiöllä on pääkonttori, jossa on hallinnon, tutkimuk- 
sen ja kehityksen, tuotannon , laskennan ja markkinoinnin 
henkilöstöä. Sillä on myös kaksi tehdasta, viisi paikallista myyn- 
titoimistoa sekä useita toimistoja ulkomailla. Yritys on siten 
hyvä kohde yhdentämiselle ja erityisesti viestinnän kehittämi- 
selle. Sen sijaan, että esimerkiksi jokaisella sijaintipaikalla olisi 
erilliset ja toisiinsa liittymättömät tietojen käsittelyvälineet, 
pääkonttorissa tulisi käsitellä yhden järjestelmän puitteissa kes- 
kitetysti laskennan, tuotannon, markkinoinnin ja hallinnon tie- 
toja. Tämä voitaisiin yhdistää viestintämuuntimien välityksellä 
taikka elektronista postia (luku 21) käyttäen myyntitoimistoi- 
hin ja tehtaisiin. 

Tehdas voisi esimerkiksi syöttää varastotietoja suoraan tuo- 
tanto-osastolle pääkonttorissa, ja tämän tiedon voisi yleisjohto 
saada helposti päätteistään, jotka olisivat yhteydessä kaikkiin 
järjestelmän osiin. Myyntitoimistot olisivat vuorostaan yhteydessä 
markkinointi- ja tuotanto-osastoihin kuten myös yleisjohtoon, 
joten myyntitietoja voitaisiin käyttää varastojen määrien arvi- 

ointiin ja tuotannon suunnitteluun. Samaan tapaan tutkimus- 
ja kehitysosasto olisi suorassa yhteydessä tehtaisiin ja markki- 
nointiosastoihin, jolloin se saisi palautetta tuotteiden suunnit- 
telua varten. 

Yksityiskohtiin menemättä yhdellä ainoalla suurella ja yh- 
dentyneellä järjestelmällä on tässä yhtiössä kaksi suurta etua. 
Ensinnäkin, yhden suuren laitteiston hinta on pienempi kuin 
jos pääkonttorissa markkinointi-, tuotanto- ja tutkimus- ja 
kehitysosastoilla olisi omansa kullakin, ja lisäksi kaikki nämä 
järjestelmät ovat yhdentyneet toisiinsa, käyttävät samoja tieto- 
kantoja ja viestintävälineitä ja viestivät keskenään suoraan 
selvittääkseen keskinäisiä asioitaan, ja näin ne parantavat toi- 
mintojen tehokkuutta ja nopeutta ja tietojen tasoa. Hyvä esi- 
merkki tällaisesta yhdentyneestä järjestelmästä on British Ley- 
landin autotehdas, jossa varastoja, tuotantoa ja työtapahtumia 
koskevat tiedot kulkevat suoraan Longbridgen tehtailta yhden 
ja saman järjestelmän avulla hallinnolliselle osastolle Redditc- 
hiin. 


Yhdentynyt tuotteisto 


Mutta mitä olisikaan yhdentynyt toimisto ilman yhdentynyttä 
tuotteistoa? Koska niin monet näistä tuotetyypeistä yhä lisään- 
tyvässä määrin käyttävät samaa tekniikkaa ja pystyvät viesti- 
mään keskenään, voitaisiin hyvinkin odottaa valmistajien laa- 
jentavan tuotelajitelmiaan ainakin jossakin määrin. Luonnol- 
lisestikin tällaista tapahtuu aina jonkin verran, mutta tuskin 
milloinkaan niin paljon kuin nyt. 

Huolimatta siitä asiasta, että hyvin monet aikaisemmat lait- 
teet ovat vähitellen jäämässä häviölle taistelussa mikrotieto- 
koneen tuloa vastaan, niin silti kolmen suuren alan, televies- 
tinnän, kopioinnin ja tekstin- ja tietojenkäsittelyn valmistajat 
ovat kehittelemässä laajaa tuotelajitelmaa, tai ainakin ne an- 
tavat ymmärtää olevansa valmistautumassa esittelemään monia 
uusia tuotteita. Kuten luvussa 4 kuvattiin, monet perinteisesti 
yhdelle alalle keskittyneet yritykset ovat levittäytymässä eri 
merkkien avulla laajemmille alueille, joskaan tämä ilmiö ei ole 
mitenkään aivan uusi. 

Esimerkiksi 1960-luvulla valokuvauskoneiden ja yleensäkin 

graafisen alan laitteiden valmistajat siirtyivät tuottamaan valo- 
kopiokoneita. Canon, Konishoroku (Konica-kamerat ja U- 
Bix-kopiokoneet), Minolta ja Ricoh valitsivat tämän linjan. 
Nyt nämä kaikki ovat vuorostaan siirtymässä tietokonetulos- 
timiin käyttämällä kopiokoneissaan laserkirjoittimia, ja joissa- 
kin tapauksissa mikrotietokoneisiin ja näiden = kirjoittimiin, 
kirjoituskoneisiin ja tekstinkäsittelylaitteisiinkin. Suurten tieto- 
koneiden valmistajat ovat siirtymässä mikroihin ja tekstinkä- 
sittelylaitteisiin; perinteiset kirjoituskoneiden valmistajat tar- 
joavat uusia tietokoneen kirjoittimiksi sopivia elektronisia kir- 
joituskoneitaan tarjoten siinä ohella myös mikrotietokoneiden 
ja televiestinnän laitteita kuten teleteksiä; televiestintäalan toi- 
mittajat pitävät ohjelmaohjattuja puhelinvaihteitaan elektroni- 
sen toimiston keskeisenä vaihdejärjestelmänä tarjoten tähän 
järjestelmään sopivia mikro- ja minitietokoneita sekä tekstin- 
käsittelylaitteita; monistusalan valmistajat siirtyvät mikroihin, 
tekstinkäsittelylaitteisiin ja kirjoittimiin. 

Televiestinnän ja toimistolaitteiden valmistajat, jotka aikai- 
semmin tuottivat sähkömekaanisia koneita, tarjoavat nykyisin 
perinteisten tietokonevalmistajien tuotteiden kanssa kilpailevia 
laitteita. Vanha kirjoituskoneiden tekijä Adler tarjoaa nyt kir- 
joittimia, mikroja, tekstinkäsittelylaitteita ja minitietokoneita. 
”Vain kopiokoneita” aikaisemmin tehnyt Xerox tuottaa nyt 
tekstinkäsittelylaitteita, telekopiokoneita, kirjoittimia, mikroja 
ja kirjoituskoneita. Aikoinaan kameroilla aloittanut ja sittem- 
min kopiokonealalle siirtynyt Canon tarjoaa nykyisin kirjoitus- 
koneita, telekopiokoneita, kirjoittimia ja mikroja. Brittiläinen 
televiestintäalan tuottaja Pleasey tarjoaa nykyään mikroja, 
tekstinkäsittelylaitteita ja minitietokoneita. Näitä esimerkkejä 
riittää. 

Tämä kehityskulku ei ole kuitenkaan ollut pelkästään onne- 
kas. Nykyisin Volkswagenin omistama Triumph Adler kärsi 
raskaita tappioita muutamana vuonna luotettuaan liikaa van- 
hempiin sähkömekaanisiin tuotteisiinsa. Toisaalta AM Inter- 
national, joka päätti yhtymätasolla jo 1970-luvun alussa siirtyä 
elektroniikkaan ja eroon vanhoista kirjapainokoneiden perus- 
malleistaan ja mekaanisista osoitteenmerkintä- ja mikrokuvaus- 
järjestelmistään ja onnistuikin saamaan puolet liikevaihdostaan 

elektroniikkaan ja tietokoneisiin perustuvista tuotteista, joutui 
käytännöllisesti katsoen vararikkoon vuonna 1982. Sen ainoat 
kannattavat osat olivat vanhojen mekaanisten laitteiden ja 
monistusalan tuotteiden osastot! Myös monet rikkaat ja suuret 
yhtiöt ovat pyrkineet saaliin jaolle elektroniikan kulta-ajan 
koittaessa ostelemalla yrityksiä (itse asiassa suuri osa tämän 
alan sulautumisia onkin tapahtunut pienten huipputekniikan 
yritysten ostojen kautta — Diablon siirtyminen Xeroxille, Ar- 
tecin tekstinkäsittelylaitteiden Pitney Bowes/Dictaphonelle jne.). 
Öljyrikkauksien kertyessä 1970-luvun alussa ryhtyi Exxon ben- 
siininhintojen alentamisen tai lisäverojen maksamisen sijasta 
seikkailemaan toimistokoneiden alalla tarkoituksenaan lyödä IBM 
ja Xerox. Mikrosirujen valmistaja Zilog, elektronisten kirjoitus- 
koneiden menestyksekäs tuottaja Oyz, telekopiointilaitteiden 
valmistaja Owip sekä tekstinkäsittelylaitteiden valmistaja Vydec 
ovat kaikki sulautuneet muihin yrityksiin. Exxon Office Sys- 
tems (Zilog poisluettuna) menetti kuitenkin Business Weekin 
mukaan 150 miljoonaa dollaria 270 miljoonan dollarin liike- 
vaihdostaan vuonna 1980! 

Tämä yhdentymisen ja sulautumisen prosessi ei luonnolli- 
sestikaan alkanut yhdessä yössä, vaan se on jatkoa jo 1960- 
luvulla alkaneelle kehitykselle. Se on kuitenkin viime aikoina 
kiihtynyt huomattavasti, ja eri valmistajien yhteinen kohtaus- 
paikka on työasema, oli sitten kysymyksessä mikro, tietoko- 
neeseen tai minikoneeseen kytketty älykäs tai tyhmä pääte, 
erillinen tai verkkoon kytketty televiestinnän tai tietokannan 
hallinnon järjestelmä taikka monistaminen tai tekstin ja tietojen 
käsittelyn väline. 

Kenties kaikkein merkittävintä on kuitenkin kahden todella 
suuren jättiläisen toiminta, jotka hallitsevat koko alaa. Toinen 
näistä on IBM, toinen AT&T. Jos herää kysymys, mikä AT&T 
on, vastaus on, että se on varojensa puolesta maailman suurin 
yhtymä, ja Bellin yhtiöiden nimen perusteella tunnettuna sillä 
on miltei yksinoikeus Amerikan puhelinjärjestelmään. Vaikka 
Bellin laboratorioilla onkin tietokonetutkimuksen ja kehittä- 
misen uljas ennätystilasto alkaen aina ensimmäisen binaari- 
tietokoneen kehittämisestä vuonna 1939 ja transistorin vuonna 
1948, sitä ovat estäneet 1950-luvulla amerikkalaiset kireät anti- 

trustilait ryhtymästä harjoittamaan tietokoneiden tuotantoa 
ja kauppaa. Nyt sen on sallittu palata takaisin markkinoille, 
kun samaan aikaan IBM, jonka valloitusretket televiestinnän 
alueelle ovat olleet aikaisemmin varsin vähäisiä mitoiltaan, 
on omasta viidentoista vuoden antitrustitapauksestaan selvit- 
tyään varustautunut hyökkäämään Bellin aikaisemmin yksis- 
tään hallitsemille alueille. Kun nämä kaksi jättiä alkavat pol- 
kea toistensa varpaita, muiden on paras juosta kiireesti piiloon. 


Yhteenveto 


Tämän luvun tavoitteena on ollut osoittaa, miten eri laitteet 
ovat samankaltaistuneet ja miten tätä voidaan käyttää eri ta- 
soilla hyväksi kustannusten alentamiseen sekä helpottamaan 
johtamista paremman viestinnän ja tietojen hallinnan avulla. 
”Tietotekniikka” merkitsee tiedon helpompaa kulkua numee- 
risessa muodossa paikasta toiseen, ja sen käytännöllinen seu- 
raus toimistoympäristössä on ”yhdennetty” tai ”elektroninen” 
toimisto. Kolmessa seuraavassa luvussa tutkitaan näitä kehitys- 
vaiheita yksityiskohtaisemmin. 

Sisäinen viestintä ja lähiverkot 


Eräs yhdentyneen toimiston tärkeimmistä asioista on eri laittei- 
den ja käyttäjien välinen viestintä. Tähän liittyy tärkeänä näkö- 
kohtana, että järjestelmän keskusyksikön kustannusten laskiessa 
lisääntyvät järkevät mahdollisuudet antaa kullekin käyttäjälle 
oma suoritin, kun taas suhteellisen kalliit oheislaitteet, kuten 
kirjoittimet, voidaan jakaa usean käyttäjän kesken. Ajatuksena 
on, että ympäri toimistoa sijaitsevat mikrot ja päätteet ja kenties 
laajemmatkin suorittimet, kuten isot tai minitietokoeent, voivat 
käyttää hyväkseen yhteisen kovalevyaseman sisältämää tietokan- 
taa. Ja samalla kun eri työasemat voivat viestiä kovalevy- 
aseman ja kirjoitinten kanssa ne voivat olla yhteydessä kes- 
kenään sekä ”porttien” kautta myös ulkoisiin viestintäjär- 
jestelmiin. Tässä luvussa puhutaan lähinnä käytettävissä ole- 
vista yhteyksistä, erityisesti jo yleensä puheenaiheena olevasta 
”lähiverkosta” (LAN, local area network) (myös käännös ”pai- 
kallisverkko” on käytössä, mutta se kannattaisi kenties säästää 
puhelin- ja kaapelitelevisioverkkojen tapaan kuntatasoa ku- 
vaamaan). Ensiksi kuitenkin lyhyt katsaus yhdistettävissä oleviin 
laitteisiin. 

Syöttölaitteet yhdentymisen osatekijöinä 


Kuten on mainittu, pysyvän muistitiedon taltioinnin välineitä ovat 
magneettiset kovalevyt taikka lähikäytössä myös yhtä hyvin 
levykkeet. Tietojen syöttö järjestelmään taltiointia, käsittelyä, 
siirtoa tai yhdistelyä varten tapahtuu pääasiassa näppäimistön 
avulla, joka liittyy läheisesti yhteen näyttöruudun kanssa ”näyt- 
töpäätteeksi” (VDU, visual display unit, Amerikassa CRT, 
cathode ray tube). Kun tällaista näyttöpäätettä käytetään pelkäs- 
tään tiedon syöttöön ja vastaanottoon ilman käsittelykykyä, 

päätteeltä puuttuu ”älykkyys” eli se on ”tyhmä”. Mutta kun 
päätteeseen kuuluu oma suoritin, olkoonkin että se on liitetty 
minikoneen tai ison tietokoneen edustamaan suureen tietovoi- 
maan, sitä kutsutaan ”älykkääksi” päätteeksi, ja kun se on 
erillinen yksikkö omine suorittimineen, sitä kutsutaankin jo 
”mikrotietokoneeksi”. Kaikkia näitä laitteita kutsutaan synty- 
peränsä vuoksi ” päätteiksi” taikka ”työasemiksi”. 

On kuitenkin myös mahdollista käyttää näyttöruuduttomia 
näppäimistöjä syöttölaitteina, ja itse asiassa jopa etäällä ole- 
via, ”kannettavia” taikka ”siirrettäviä” (portable) päätteitä 
voidaan käyttää tähän tapaan. Myyntiedustaja taikka varaston 
tarkkailija voi kuljettaa mukanaan kannettavaa päätettä, näp- 
päillä tiedot sisään ja lähettää sitten kaikki kerätyt tiedot 
puhelimen välityksellä akustista kytkentää (tästä luvussa 21) 
käyttäen taikka siirtää ne suoraan päätteen muistista tieto- 
koneen muistiin. Tähän järjestelmään perustuva menetelmä on 
otettu käyttöön esimerkiksi sähkömittareiden lukemisessa, jolloin 
vältytään erilliseltä näppäilyltä. Tällaisia taskulaskimen kokoisia 
laitteita ovat esimerkiksi MSI/88 tai Micronic 445. Jotkin teks- 
tinkäsittelylaitteiden valmistajat tuottavat myös alle 10 000 
markan kannettavia päätteitä, joihin käyttäjät voivat näppäillä 
tekstiä. Tämä taltioituu minikaseteille taikka tietolevyille, joka 
voidaan sitten viedä näyttöruudullisella tekstinkäsittelylaitteella 
muokattavaksi ja kirjoitettavaksi. 

Mutta myös elektronisia kirjoituskoneita ja tietokoneen kKir- 
joittimia voidaan yhä kasvavassa määrin käyttää tietojen syöt- 
töön taikka myös tulostamiseen. Monissa tietokoneiden kirjoitti- 
missa on jo pitemmän aikaa ollut näppäimistö, mutta elektro- 
nisten kirjoituskoneiden valmistajat taikka niiden soveltajat ovat 
ryhtyneet mainostamaan liittimiä koneittensa yhdistämiseksi 
tietokoneisiin niiden käyttämiseksi kirjoittimina ja syöttölait- 
teina (luku 5). 

Yksi tiedon syötön muoto on ”optinen luku” (OCR, optical 
character reading), jossa konekirjoitusteksti luetaan ja muute- 
taan numeeriseen muotoon ja siten säästytään sen näppäilemiseltä. 
Näiden lukijain hinnat ovat olleet 150 000 markan seutuvilla, mut- 
ta nyt niitä voi jo saada alle 40 000 markan. Muutamat yritykset 
tarjoavat myös liittimiä telekopiolaitteiden yhdistämiseksi suoraan 

niiden järjestelmiin. Datapoint esimerkiksi on valmistanut omaa 
ARC-verkkoaan varten kohtuuhintaista liitintä telekopiointia 
varten, ja Muirhead tarjoaa myös telekopiolaitteen liittämis- 
mahdollisuutta tietokoneen syöttölaitteeksi. 

Äänen käyttö tietojen syötössä on myös mahdollista. Tulevai- 
suudessa tämä saattaa merkitä sitä, että sihteerille sanelun 
sijasta johtaja puhuu suoraan koneeseen, jolloin liitäntälaite 
muuntaa puheen numeeriseksi koodiksi tietokonetta varten. 
Toshiba Japanissa on onnistunut ensimmäisenä rakentamaan 
puhetta ymmärtävän järjestelmän — epäilemättä japanin kielen 
4000 merkin kirjaimisto on erityisen hyvä kannustin sitkeään 
ponnisteluun näppäilyn korvikkeen keksimiseksi. 

Kun teksti näppäillään näyttöpäätteelle, se saadaan välittö- 
mästi näkyviin näyttöruudulle. Yhtä hyvin se voidaan myös 
kutsua muistista näyttöruudulle tarkastelua varten. Usein kui- 
tenkin halutaan paperikopioita joko luettavaksi taikka magneetti- 
muistin varmistukseksi, joten tarvitaan myös tietokoneen tulostin. 
Monissa tapauksissa halutaan myös työstää useilla papereilla 
olevia asioita yhtä aikaa, kun taas näyttöruudulla tämä ei 
onnistu yhtä helposti. Kirjoittimista on enemmän luvuissa 8 ja 
9, joissa puhutaan tietokoneista yleensäkin. 


Monikäyttöjärjestelmä ja jaettu logiikka 


Vaikka lähiverkoille onkin luotu viime aikoina varsin korkea 
profiili, yksinkertaiset monikäyttöjärjestelmätkin voivat päätyä 
pisteeseen, jossa niitä tavallisen ihmisen näkemyksen mukaan 
voidaan pitää ”yhdentyneinä” järjestelminä. Monikäyttöinen tie- 
tokone sisältää keskusyksikön, joka sallii useamman tehtävän suo- 
rittamisen ilman odotusta, joten se voi palvella samaan ai- 
kaan monta käyttäjää. Monitoimintoinen kone ei vain salli 
useampia käyttäjiä, vaan se myös huolii samaan aikaan useita 
ohjelmia, joten sihteeri voi käyttää sitä tekstinkäsittelyyn kir- 
janpitäjän käyttäessä sitä samaan aikaan omiin tehtäviinsä. Tyy- 
pillinen monikäyttöinen ja -toimintoinen järjestelmä voi saman 
keskusyksikön avulla palvella 2—30 käyttäjää, ja sen jatkeeksi 
useimmat valmistajat tarjoavatkin osittain hajautettua käsittelyä 
— eli jokaisella päätteellä on pieni suoritin tukenaan kes- 
kusyksikkönä oleva minitietokone taikka iso tietokone. Perus- 

järjestelmien hinnat ovat takavuosina olleet 60000 markasta 
hyvinkin 400 000 markkaan, mutta nyttemmin kahden tai kolmen 
käyttäjän järjestelmä maksaa tuskin 30000 markkaa, neljän 
käyttäjän täydellinen järjestelmä näyttölaitteineen kenties 50 000 
—60 000 markkaa (luvut 8 ja 9). 

Useamman kuin yhden käyttäjän ollessa samaan aikaan yh- 
teydessä tietokoneeseen puhutaan joskus myös ”jaetusta logii- 
kasta”, varsinkin kun sitä käytetään tekstinkäsittelyn yhteydessä. 
Viime vuosina on kuitenkin keskusyksikön hinta pudonnut 
miltei samaan tasoon kuin sen kuljetuslaatikon, joten sen kes- 
keinen asema on hävinnyt, ja kullekin käyttäjälle pyritään 
antamaan oma keskusyksikkö ja liittämään käyttäjiä keskinäiseen 
viestintään sekä käyttämään yleistä kovalevyasemaa yhteisen tieto- 
kannan ja ohjelmien mahdollistamiseksi. Näin siirrymme lähi- 
verkkojen alueelle. 


Lähiverkot 


Kun käyttäjillä on omat erilliset suorittimensa, mutta yhteisiä 
oheislaitteita, kuten levyasemia tai kirjoittimia, taikka ne vies- 
tivät keskenään, järjestelmän eri osien välillä tulee olla tehokas 
yhteys. Huolimatta kaikesta siitä salaperäisyydestä, jota markki- 
nointimiehet ovat yrittäneet saada aiheen ympärille, lähiverkot 
ovat yksinkertaisella kielellä kertoen vain yhdyskaapeleita liit- 
timineen, joihin voidaan yhdistää monenlaisia laitteita. Lähiver- 
kon avulla siirretään numeerista tietoa laitteesta toiseen, keskus- 
muistista työasemille ja päinvastoin, taikka työasemilta kirjoit- 
timille. Tämä keskinäinen yhteys toimii siis ”vastavuoroisesti”, 
ja tällainen lähiverkon kautta tapahtuva viestintä on sekä 
nopeampaa että tehokkaampaa kuin tavanomainen monikäyt- 
tötyyppisen yhteyden avulla aikaansaatu. 

Vaikka lähiverkot ovat tulleet erityisen tunnetuiksi viime ai- 
koina Xeroxin omalle Ethernet-järjestelmälleen kohdistaman julis- 
tuksen vuoksi, ne ovat olleet olemassa jo vuosia. Tedding- 
tonissa Englannissa on National Physical Laboratory rakentanut 
oman lähiverkkonsa jo vuonna 1973, ja nykyinen järjestelmä 
yhdistää 150 työasemaa toisiinsa ja useaan minitietokoneeseen 
ja yhteen isoon tietokoneeseen. IBM:llä on ollut 8100-sarjan 
hajautettuun järjestelmään liittyvä oma hidas perusverkkonsa 


330 


ja vuonna 1978 kehitti Cambridgen yliopisto usean lähiverkon 
renkaan. Ja lisäksi amerikkalainen minitietokoneiden valmistaja 
Datapoint on asentanut vuodesta 1977 lähtien yli 2500 ARC- 
lähiverkkoa. 

Koko alue sai vauhtia Xeroxin tuotua vuonna 1980 esille 
Ethernet-nimellä kulkevan 8000-sarjan lähiverkkonsa, ja Xeroxin 
markkinointikoneisto keskittyi tosissaan lähiverkkoon. Eräs syy 
siihen, että Xerox ryhtyi Digitalin ja Intelin avustuksella tä- 
hän kehitystyöhön, oli sen epäonnistuminen 1970-luvun alussa 
suurten tietokoneiden kohdalla, joten se näki lähiverkon keinona 
kilpailla suurempia tietokonejärjestelmiä vastaan tarjoamatta itse 
isoja koneita. Sen jälkeen kun Ethernet tuli tunnetuksi, on 
alkanut esiintyä viljalti mainoksia tietokoneiden ja toimistolait- 
teiden valmistajien taikka muiden huipputekniikan tuotteiden 
toimittajien ryhdyttyä mainostamaan omia lähiverkkojaan. 

Xerox on antanut nimellistä maksua vastaan oikeuksia 
järjestelmäänsä rohkaistakseen sen ottamista standardiksi, johon 
kaikkien tulisi ajan mittaan mukautua. HP, Olivetti, Nixdorf 
ja monet sadat muut valmistajat ovatkin liittyneet Ethernetin 
käyttäjien joukkoon. Päävastustaja on vielä Wang, jonka Wang- 
Net julkistettiin vuoden 1981 lopulla. Kilpailevista järjestelmistä 
vielä lisää myöhemmin, mutta ensin pieni katsaus perustek- 
niikkaan. 


Tiedon siirtonopeus 


Menemättä liian pitkälle tekniikkaan, lähiverkon tiedonsiirtono- 
peuden määrää ”kaistanleveys”, josta riippuu bittien (lähemmin 
luvussa 3) siirtomäärä sekunnissa (bit/s). Tavanomaiset moni- 
käyttöjärjestelmät kykenevät siirtämään noin 9600 bit/s, mutta 
sen sijaan useimmat lähiverkot yli miljoona bit/s, nopeim- 
mat jopa yli 12 Mbit/s. 

Tehollisen nopeuden määrää pääasiassa se, käytetäänkö kais- 
tan perusleveyttä vai ”laajakaistaa”. Edellinen toimii vain 
yhdellä taajuudella samaan aikaan ja käyttää yksinkertaisia 
koaksiaalikaapeleita. Yksinkertaisesti kuvaten näitä johtoja pitkin 
kulkee tavallisesti jatkuvasti eräänlainen viestintäväline = ja 
ottaa vastaan ”tietopaketteja” ja jättää ne haluttuihin paik- 
koihin. Kunkin päätteen todellinen nopeus on kääntäen verran- 

nollinen päätteiden lukumäärään. Siten esimerkiksi nopeudella 
10 Mbit/s toimiva lähiverkko antaa 256 päätteen ollessa siihen 
liitettynä nopeudeksi noin 16 000 bit/s. 

Laajakaista sen sijaan sisältää mutkikkaampia kaapeleita, 
samantapaisia kuin mitä käytetään kaapelitelevisiossa, ja se 
kykenee toimimaan useammalla kuin yhdellä taajuudella samaan 
aikaan. Se voi siis siirtää useampaa kuin yhtä numeerista 
tietoa samalla kertaa katkomatta niitä paketeiksi, ja sen ohel- 
la voidaan myös siirtää ääntä ja kuvia joko analogia- tai 
digitaalimuodossa. Käytännön kielellä sanottuna laajakaista on 
nopeampi kuin perusleveys lähinnä sen vuoksi, että jälkim- 
mäisen nopeus hidastuu oheislaitteiden ja päätteiden luvun 
lisääntyessä paljon nopeammin kuin edellisen. Sen vuoksi perus- 
leveydellä toimivan Ethernetin nopeus on 10 Mbit/s WangNetin 
12 Mbit/s vastaan, mutta lopullinen tehollisten nopeuksien 
ero on todennäköisesti paljon suurempi parin sadan laitteen 
ollessa kytkettynä verkkoon, joskin liian moni seikka vaikuttaa 
lopputulokseen, jotta siitä voitaisiin antaa tarkkoja lukuja. 

Vaikka itse kaapeli on kummassakin järjestelmässä suhteellisen 
halpa, perusleveyden yhteydessä käytettävät liityntämoduulit ovat 
yleensä -melkoisesti halvempia kuin laajakaistassa. Liityntämo- 
duuli on laite, jota tietokone tai oheislaite tarvitsee voidak- 
seen viestiä lähiverkon avulla muiden laitteiden kanssa, ja se 
yhdistetään verkkoon pienen liittimen avulla. Kun Wang esitteli 
vuonna 1981 järjestelmänsä, osoittautuivat sen liityntämoduulit 
kuitenkin paljon halvemmiksi kuin mitä odotettiin, ja hinnat 
ovat laskemassa edelleen määrien kasvaessa. 

Lähiverkon järjestelyn yhteydessä puhutaan yleensä ”arkki- 
tehtuureista”. Tätä on kolmea tyyppiä: rengasmaisia silmukoita, 
yksinkertaisia linjoja eli väyliä sekä tähtiä, joissa edellisistä 
eroten on keskeinen valvontatietokone. Silmukat ja väylät vaati- 
vat yleensä mutkikkaampia liityntämoduuleja kuin tähdet, joita 
kutsutaan myös ryväksiksi. On myös mahdollista yhdistää useita- 
kin saman tyyppisiä verkkoja toisiinsa, jolloin useampi tähti 
muodostaa ”lumikiteitä”, useampi väylä ”puita” ja useampi 
silmukka ”renkaita”. 

Lähiverkot ovat tavallisesti silmukoita taikka väyliä ilman 
keskustietokonetta, joten ne tarvitsevat kunkin verkkoon liitettä- 

vän laitteen liityntämoduuliin enemmän tietovoimaa. 


Haittapuolia 


Lähiverkolla on monia etuja tavanomaisiin monikäyttöjärjestel- 
miin, erillisiin koneisiin ja suurempiin tietokoneisiin verraten. 
Ensinnäkin verkossa yhden laitteen häiriö ei tuota haittaa 
muille, edellyttäen itse verkon toimivan. Tähtiverkossa kuitenkin 
keskustietokoneen häiriö lopettaa järjestelmän toiminnan, joskin 
monet yhtiöt tarjoavat häiriövarmistukseksi joko toista tieto- 
konetta taikka toista verkkoa. Lisäksi verkot tarjoavat taloudelli- 
sempia ja pitemmälle kehitettyjä tulostusmahdollisuuksia kuin 
irralliset laitteet, ja ennen muuta viestinnän mahdollisuuksia 
eri laitteiden kesken. 

Mutta tämän jälkeen on todettava lähiverkkoihin liittyvän 
myös haittoja. Ennen muuta on tärkeä seikka, että toistaiseksi ei 
verkkoihin liity paljoakaan standardointia. Useimmat järjestel- 
mät ovat ”suljettuja”, kun taas ”avoimeen” järjestelmään voi- 
taisiin ainakin teoriassa liittää useiden valmistajien laitteita. 
Edelleen tähän liittyvänä asiana lähiverkot ovat yleensä kalliita. 
Kolmanneksi ja kumpaakin edelliseen liittyen tulee se seikka, 
että verkkoja on asennettu varsin vähän. Näiden seikkojen sel- 
ventämiseksi muutama havainto tarjolla olevista verkoista. 

Kuten mainittu, ensimmäisiä verkkojen kehittäjiä oli Datapoint, 
joka aloitti vuonna 1977 ARC-verkkojen toimittamisen ja on 
asentanut pääasiassa Amerikkaan useita tuhansia lähiverkkoja. 
ARC-verkko on perusleveydellä toimiva ja kykenee yhdistämään 
255 laitetta toisiinsa, myös telekopiokoneita ja värigrafiikka- 
laitteita, ja toimii nopeudella 2,5 Mbit/s. Toinen amerikkalainen 
yritys %Ungerman-Bass on myös alan pioneeri ja on ollut 
auttamassa Xeroxin Ethernet-verkon kehittämistä. 

Kaksi muuta suurta ovat Xerox ja Wang. Xerox oli jo 
vuoden 1982 alussa asentanut tai asentamassa yli sataa jär- 
jestelmää Yhdysvaltoihin ja siirtyi myös Eurooppaan vuoden 1981 
lopulla. Intel ja Digital toimittavat sopimuksen nojalla useita 
mikrosiruja verkkoa varten. Järjestelmä ei ole kuitenkaan vielä 
ottanut tuulta alleen toivotussa laajuudessa, ja muut lisenssi- 
valmistajat eivät ole kiirehtineet suuremmin tekemään laittei- 
taan yhteensopiviksi Ethernet-verkon kanssa haluten kenties suo- 

jautua taikka välttää kilpailijan auttamista. Ungerman-Bass 
tarjoaa kuitenkin liityntämoduuleja, joiden avulla voidaan var- 
mistaa muiden valmistajien laitteiden sopivuus Ethernet-verkkoon. 
Ethernet on vielä toistaiseksi Xerox-intoilijan työkalu, joka 
yhdistää sen omia mikrotietokoneita, tekstinkäsittelylaitteita, kor- 
kean tason kirjoituskoneita ja monia tulostimia laserkirjoit- 
timia myöten. Yksi avaintuote on tähän verkkoon sopiva 8010 
”Star”-pääte, joka on perusrakenteeltaan kalliin luokan mikro- 
tietokone suurtiheysgrafiikkoineen ja ”käyttäjäystävällisine” jär- 
jestelmineen ja joka mahdollistaa tietojen syötön hiiren” avulla. 
Tällä hiirellä voidaan vetää näyttöruudulle viivoja, jotka oike- 
nevat automaattisesti tai muodostuvat —jatkuviksi käyriksi niin 
haluttaessa, ja samoin hiiren avulla osoittamalla voidaan päästä 
käsiksi tiedostoihin osoittamalla sillä tiedostoa muistuttavia kuvia 
ruudulla. 

WangNet toimii, kuten sanottu, laajakaistalla, ja kun se julkis- 
tettiin ensi kerran vuonna 1981, Wangin laitteiden yhdistämiseen 
tarvittavien liityntämoduulien sanottiin maksavan noin 20000 
markkaa. Näillä saadaan Wangin laitteet liitettyä suoraan verk- 
koon, mutta myös muiden valmistajien laitteita voidaan liittää 
erillisten kanavien kautta alle 8000 markan hintaan. Erillisten 
kanavien avulla voidaan saada aikaan myös kuvien ja äänen 
liittäminen. 

Xeroxin esitellessä verkkoaan vuonna 1980 alalla katsottiin 
yleisesti sen siepanneen johdon kilpailijoiltaan. Myöhemmät 
arviot ovat kuitenkin asettaneet laajakaistan etusijalle, ja useim- 
mat valmistajat ovatkin siirtymässä laajakaistaan. Tämä se- 
kaannus on kuitenkin häirinnyt lähiverkon kehittymistä ja 
standardit ovat viivästyneet. Tämän alueen tärkein standardoija 
on US Institute of Electronic Engineers (IEEE) Xerox on 
epäilemättä tuskastunut siitä, että Ethernet ei ole muodostunut 
de facto -standardiksi, mutta kehitystä on kyllä eturintamalla 
tapahtunut. Kesällä 1982 European Computer Manufacturers 
Association (ECMA) hyväksyi standardin, joka on lähellä Xeroxin 
Ethernetin ominaisuuksia. ICL, Fujitsu, Hewlett Packard, 
Ericsson, Nixdorf, Siemens ja eräät pienemmät tietokoneiden 
valmistajat sekä myös Xerox, Digital ja Intel ovat hyväksyneet 
ECMAn standardin, ja tämän otaksutaan pakottavan IEEE:n 

lopulliseen ratkaisuun. Suuren päätöksen viimein tultua se toden- 
näköisesti sisältää useita eri standardeja. Kenties Ethernet 
hyväksytään yksinkertaisesti peruskaistan standardiksi ja Wang- 
Net laajakaistan kulmakiveksi, joskaan elämä ei usein ole näin 
siistiä. Ennen tätä eivät liityntämoduulien hinnat laske rat- 
kaisevasti, ja lähiverkkojen hyöty jää pieneksi, koska käyttäjän 
on pakko pysyttäytyä yhden tai kahden valmistajan tuotteissa. 

Mutta tämän toteamuksen jälkeen on etunäkökohtana mainit- 
tava, että kun tietokoneiden valmistajien luova energia on sitä 
mitä se on ja kun Intel monien muiden mukana on tuottamassa 
liityntämoduuleja, tämä helpottaa huomattavasti alun perin 
toisiinsa sopeutumattomien laitteiden liittämistä lähiverkkoihin, 
ja hinnat tulevat myös alenemaan. Eri laitteita voidaankin jo 
yhdistää jossakin määrin, kuten esimerkiksi Tandy TRS-80 Data- 
pointiin ARC-verkkoon, ja kuten on mainittu, Ungerman-Bass 
tarjoaa liityntämoduuleja eri laitteiden yhdistämiseksi Ethernetiin. 
Myös monet valmistajat pyrkivät saamaan omat lähiverkkonsa 
yhteensopiviksi muiden kanssa, josta esimerkkinä mainittakoon 
Zilogin Z-verkko, joka voidaan liittää Ethernetiin. 


Muut lähiverkkojen valmistajat 


Toistaiseksi kuitenkin standardien puute estää lähiverkkojen 
kasvun ja pitää niiden hinnat korkeina — lähempänä 10000 
markkaa päätettä kohti normaalien päätekustannusten lisäksi. 
Xeroxin, Wangin, Datapointin ja Ungerman-Basin lisäksi on jouk- 
ko muita toimittajia. Cambridgen renkaan jäljiltä on syntynyt 
monta vastaavaa tuotetta. Näitä ovat Racalin Planet-verkko 
ja Logican Polynet. Planet on muita avoimempi pystyen yh- 
distämään miltei minkä tahansa valmistajan tuotteita aina 500 
kappaleeseen saakka ja toimii nopeudella 10 Mbit/s. GE käyttää 
Cambridgen renkaaseen pohjautuvaa järjestelmää 4000-sarjan 
tietokoneittensa yhdistämiseen, Data Recall tekstinkäsittelijöiden 
yhdistämiseen sekä Linotype Paul valolatomakoneittensa yhdistä- 
miseen. Ferranti on kehitellyt myös liityntämoduulia, joka alen- 
taisi renkaaseen liittämisen kustannuksia voimakkaasti. 

Network Technology Ltd toimittaa amerikkalaisen Sytekin laa- 
jakaistaverkkoa LocalNet. Toisen amerikkalaisen laajakaistajär- 
jestelmän nimeltä Videodata on kehittänyt 3 M:n omistama 

Interactive Systems Ins. Nuorehkon brittiläisen yhtiön Xionicsin 
kehittämä järjestelmä on XINET, johon tarjotaan liityntä- 
moduuleja useiden muidenkin valmistajien laitteille, esimerkiksi 
IBM:n, Honeywellin ja Burroughsin isoille tietokoneille sekä 
Vydecin ja Ontelin tekstinkäsittelylaitteille. Saatavissa on myös 
nopeampi versio nimeltä XIBUS, joka toimii nopeudella 8 Mbit/s. 
Edelleen on muita verkkoja kuten Philipsin laajakaistainen, 
Primen Primenet, Haslerin Silk, Digitalin Hi-Net (sen DSC mini- 
tietokoneille), ICL:n Microlan ja Macrolan sekä monia muita 
määrätyille tietokonetyypeille sopivia verkkoja. IBM ei ole 
vielä tuonut markkinoille mitään merkittävää, mutta se on kehi- 
tellyt Zärichin laboratorioissaan infrapunavalolla tavallisen kaa- 
pelin sijasta toimivaa verkkoa. 

Yhteenvetona todettakoon, että lähiverkot ovat nopeita ja 
pitkälle kehittyneitä verkkoja laitteiden liittämiseksi toisiinsa 
vastavuoroiseen viestintäyhteyteen. Tämä alue tulee kehittymään 
nopeasti lähivuosina laajakaistan todennäköisesti kohotessa pin- 
nalle ja standardoinnin täsmentyessä ja liityntämoduulien hintojen 
laskiessa osittain näiden seurauksena. Odotusaikana on paikallaan 
todeta, että kenenkään tuskin kannattaa harkita verkkoa alle 
kahdenkymmenen työaseman takia. Näillä main se kuitenkin 
tulee jo kysymykseen, ja yli viidenkymmenen aseman yhdistä- 
mistä tulisi harkita vakavasti ja pitää samalla luonnollisestikin 
mielessä laajan monikäyttöisen tietokonejärjestelmän mahdolli- 
suudet. Joka tällaisen rahamäärän käyttöä ajattelee, menettelee 
tyhmästi jättäessään tutkimatta kaikkia mahdollisuuksia ja 
pyytämättä tarjouksia useilta eri toimittajilta. Kehottaisimme 
kuitenkin kaikkia, jotka eivät ole kovin kokeiluhaluisia, odotte- 
lemaan vuoden tai pari ennen lähiverkon soveltamista toimisto- 
automaationsa ratkaisuksi. 

On myös olemassa kaksi muuta vaihtoehtoa toimiston auto- 
matisoimiseksi ja yhdentämiseksi. Ensinnäkin lähinnä pieneh- 
köille käyttäjille aina noin 25 työasemaan saakka sopii aikaisem- 
min jaettuun logiikkaan taikka ryväksiin perustuva verkko. 
Toinen erityisesti telelaitteiden valmistajien tyrkyttämä mene- 
telmä on ohjelmaohjattujen puhelinvaihteiden käyttäminen niin 
tietojen kuin äänenkin välityksen keskuspisteinä. 

Ryväs — köyhän miehen lähiverkko vai taloudellinen laajentumis- 
suunta? 


Alle kaksikymmentä tai kolmekymmentä päätettä omistava pie- 
nehkö käyttäjä ei tosiasiassa tarvitse lähiverkon nopeutta ja 
tehoa. Tällaiset käyttäjät ovat viime vuosiin saakka olleet 
pääasiassa monikäyttöisen järjestelmän varassa, jota on kutsuttu 
myös jaetuksi logiikaksi. Viimeaikainen kehitys on kuitenkin tuo- 
nut pienille käyttäjille uuden ratkaisun ja sen kera lisää jous- 
tavuutta halvoin verkoin ja edullisin laajennusmahdollisuuksin. 
Tästä ratkaisumallista on käytössä monta nimeä, mutta tässä 
kytketään sen erottamiseksi selvästi muista nimeä ryväs, joskin 
tekstinkäsittelyn yhteydessä voitaisiin puhua resurssien jakami- 
sesta samaan tapaan kuin keskustietokoneen yhteiskäyttöä kut- 
sutaan logiikan jakamiseksi. 

Ryväs perustuu samaan ajatukseen kuin lähiverkko — että 
suorittimien hintojen laskiessa päädytään keskusyksikön tieto- 
voiman jakamisen sijasta kunkin käyttäjän omaan mikrotieto- 
koneeseen. Siten pienen tietokoneen käyttäjä voi sen sijaan, 
että ryhtyisi selvittämään tarvittavan keskustietokoneen laajen- 
nusmahdollisuuksia ja silti jäisi lopulta muutaman päätteen 
varaan, aloittaa halvalla mikrolla ja lisätä päätteitä tarpeen 
mukaan aina kenties kahteenkymmeneen saakka. Vaikkapa moni- 
käyttöinen keskustietokone ei ehkä maksa enempää kuin 25 000— 
30 000 markkaa (enemmän kovalevyaseman kanssa) sekä vajaan 
10 000 markkaa päätettä kohti aina noin neljään päätteeseen 
saakka, suuri määrä 10 000 markan mikroja voi käyttää yhteistä 
25 000—30 000 markan kovalevyasemaa. Tämä kovalevyasema 
voi toimia sekä tietoja ja ohjelmia sisältävänä keskustiedostona 
että usein myös keskustietokoneena koordinoimassa sen ympärille 
muodostuvaa järjestelmää, joka on aikaisemmin kuvattuun ta- 
paan tähtimäinen ryväs. 

Eräs ryvästen pioneeri oli kalifornialainen yhtiö nimeltä 
Nestar, joka toi markkinoille vuonna 1980 järjestelmän nimeltä 
ClusterOne. Tämä pystyy yhdistämään 64 Apple II mikroa 
300 metriin saakka ulottuvaan verkkoon, jonka nopeus on 240 000 
bit/s. Englannin Rank on ostanut sittemmin suuren osan 
Nestarin osakkeista ja tuonut Euroopan markkinoille tätä tuo- 

tetta Zynarin nimellä Apple III:n tultua liitetyksi verkkoon. 

Ryväksen käytön suurin etu on liityntämoduulien halpuus — 
tavallisesti alle 3000 markkaa päätettä kohti — ja koko 
järjestelmän kustannusten jääminen noin 15000—25 000 mark- 
kaan päätettä kohti. Haittapuolena on, että milloin järjestelmään 
kuuluu valvontatietokone, sen rikkoutuminen seisauttaa koko 
järjestelmän, että eräitä kehittyneitä laitteita kuten laserkir- 
joittimia ei voida liittää järjestelmään ja että päätteiden luku 
on rajoitettu (korkeintaan 64:ään, tavallisin määrä on 8 tai 16). 
Lähiverkoista poiketen ryväs ei yleensä ole vuorovaikutteinen — 
sitä ei siis voidaa käyttää viestintään verkon laitteesta toiseen. 
Mutta todettakoon heti tämän jälkeen, että Zynar tarjoaa 
Messenger-nimistä järjestelmää sisäiseen elektroniseen postiin 
muiden varmasti pian ollessa mukana vastaavan kaltaisin lait- 
tein. Kuitenkin ennen muuta on haittana, että koska ryväs 
yleensä toimii pienemmällä nopeudella kuin lähiverkko (esimer- 
kiksi Zynar nopeudella 240 000 bit/s), liian monen mikron liit- 
täminen siihen pudottaa rajusti vasteaikaa. Tämä merkitsee 
päätteiden luvun rajoittumista korkeintaan kuuteentoista, vaikka 
teknisesti paljon suurempikin luku olisi mahdollinen. Tässä aut- 
taa kuitenkin kaksi muuta keksintöä. 

Ensinnäkin ryväksiä voidaan liittää toisiinsa (ja jopa lähi- 
verkkoon), joten on mahdollista liittää kaksi tai kolme kah- 
deksan päätteen ryvästä toimimaan yhdessä. Toiseksi eräissä 
uusissa ryväksissä yksilölliset mikrot sijaitsevat keskusmuistin 
ja ohjaintietokoneen lähistössä, sen sijaan että ne olisivat päät- 
teen yhteydessä. Tämä auttaa vauhdittamaan tietojen siirtoa 
mikron, levyaseman ja ohjainkoneen välillä, ja uuden päätteen 
tullessa sen mikro sijoitetaan keskusyksikköön ja yhdistetään 
päätteeseen kaapelilla. Kaikki tämä merkitsee sitä, että raja- 
alue alimman tason lähiverkon ja ylimmän tason ryväksen 
välillä kapenee, ja niinpä ryväksiä pidetäänkin helposti tähti- 
rakenteisina lähiverkkoina. Tärkeä on myös havainto, että 
eräät paikalliset tietokoneverkot eivät ole edellä kuvatun kal- 
taisia ryväksiä ohjaintietokoneineen ja tähtimuotoineen. Esimer- 
kiksi Zynar toimii suuressa määrin lähiverkon tapaan, mutta 
on hitaampi ja halvempi. Parhain määritelmä on kenties 
rajata ryväs järjestelmäksi, joka pystyy vain nopeuteen 1 Mbit/s. 

Viime vuosina useimmat edistykselliset mikrojen, tekstinkäsit- 
telylaitteiden ja minitietokoneiden valmistajat ovat alkaneet 
tarjota tai suunnitella malliensa käyttöä ryvästen muodossa. 
Tätä on pidetty valmistajien keskuudessa halpana keinona tar- 
jota laajennusmahdollisuuksia lähtemättä kehittämään kallista 
monikäyttöistä järjestelmää. Halvan luokan mikrojen ryväksiä 
tarjoavat ainakin Lucas Logigin omistama Nascom, Torsch, 
Sirius, Shelton, Racal, Lomac ja Altos. Tekstinkäsittelylait- 
teiden valmistajista Dataword, NBI, Caltext, ja Omnidata tar- 
joavat monien muiden kera 2— 24 työaseman ryväksiä kova- 
levyasemineen. Tekstinkäsittelyyn tarjotaan tavallisesti 5 Mb:n 
kovalevyasemaa 40 000 markan hintaan kunkin päätteen maksa- 
essa 15000—30 000 markkaa ja mikrojen melkoisesti vähemmän. 
Jopa suurimmatkin valmistajat ovat alkaneet tarjota halvem- 
mille laitteilleen ryväsmahdollisuutta. ICL:n DRS 20 -sarja 
voidaan ryvästää 20 yksikköön saakka, ja IBM:n järjestelmä 
23 voi sijoittaa kaksi konetta kaksoislevyaseman yhteyteen. 
Kotitietokoneiden valmistaja Acorn tarjoaa myös ryvästä nimeltä 
Econet opetuskäyttöön tarkoitettuja Atom-mikrojen yhdistämi- 
seksi sekä toista ammattikäyttöön kymmenen Atomin ryväksen 
maksaessa keskusmuisteineen alle 40 000 markkaa. 

Kehittyneempien laitteiden kohdalla amerikkalainen yhtiö Cor- 
vus tarjoaa Zynarin ryväksen kaltaista järjestelmää nimeltä 
Omninet, johon voidaan yhdistää Apple II, DEC LSI-11, TRS-80 
ja muita koneita aina 64 päätteeseen saakka, kun taas britti- 
yhtiö OTL tarjoaa tekstinkäsittelyyn ja tietokannan hallintaan 
tarkoitettua ryvästä, johon voidaan liittää 32 työasemaa 640 
Mb:iin saakka ulottuvine keskusmuisteineen. Mainittu järjes- 
telmä , jota myös Nixdorf valmistaa, sisältää elektronisen 
postin sekä äänen käytön mahdollisuuden, joten myös suul- 
lisia viestejä voidaan antaa painamalla nappia, jolloin näyttö- 
ruudulla näkyy kovaäänisen symboli. Markkinoilla on monta 
muutakin järjestelmää, mutta yksi kiinnostavimmista on erään 
englantilaisen ohjelmayhtiön kehittämä Clearway. Vaikka se 
toimii vain nopeudella 35000 bit/s, siihen voidaan liittää 
miltei mikä laite tahansa liitännän maksaessa tuskin enempää 
kuin 1 000 markkaa kappaleelta. 

Kun siis lähiverkot on varsinaisesti tarkoitettu suuria yrityksiä 

varten, ryvästen käyttö tarjoaa halvan ja joustavan laajennus- 
mahdollisuuden pienemmille yhteisöille — taikka miksei myös 
laajemmille yhteisöille, joilla on paikallisia tarpeita ja jotka 
ovat epävarmoja nykyhetken lähiverkkojen markkinatilanteesta. 
Vielä on jäljellä kuitenkin yksi tie yhdentymiseen, ja välineitä 
tähän tarjoavat telealan valmistajat. 


Televiestintä toimiston puitteissa 


Kun televiestintä kehittyy yksilöllisestä, sähkömekaanisesta ja 
analogisesta tekniikasta kohti elektronista ja digitoitua tekniikkaa, 
mahdollisuudet sisäisten puhelinvaihteiden käyttämiseen niin tie- 
don kuin äänenkin keskeisinä ohjausvälineinä tulevat yhä kiin- 
nostavammiksi. Telealan valmistajat pitävät elektronisen digitaali- 
vaihteen käyttöä keinona päästä ”elektroniseen tulevaisuuden 
toimistoon”. Tähän tapaan ajattelevia valmistajia ovat mm. 
Plessey, Ferranti, STC (ITT) ja GE Englannissa, AT&T, GTE, 
Rolm, Harris, ITT ja Northern Telecom USA:ssa, Mitel Ka- 
nadassa, Ericsson Ruotsissa, Philips Hollannissa sekä CIT 
Alcatel Ranskassa. Samalla brittiläinen tietokoneiden valmistaja 
ICL tarjoaa numeerista Mitel-vaihdettaan lähiverkkoon, ryväksiin 
taikka hajautettuun käsittelyyn perustuvien tarjoustensa vaihto- 
ehdoksi. 

Ajatuksen takana on, että ei vain ääni, vaan myös numeeri- 
nen tietoaines voidaan käsitellä vaihteen avulla, joten levy- 
asemat, mikrotietokoneet ja oheislaitteet, kuten kirjoittimet, 
voidaan yhdistää keskenään puhelinvaihteen avulla tarvitsematta 
tähän lähiverkkoa kaapeleineen. Nämä kaksi tekniikkaa eivät 
tosin ole välttämättä vastakkaisia. Joskin lähiverkot yleensä 
ovat silmukan muotoisia, eräät ryväkset ovat tähden muotoisia, 
jolloin keskeinen vaihdemekanismi, ohjaintietokone, tekee jota 
kuinkin saman tehtävän, oli sen tehnyt sitten tavanomainen 
tietokoneiden tai telelaitteiden valmistaja. 

Digitaalivaihteen käytöllä tietojen ohjaamiseen on etuja monis- 
sakin tapauksissa: vaihde on jo paikalla vaatien vain muutoksia 
tietojen käsittelemiseksi (lisälaitteita suunnittelevat monet val- 
mistajat); sen kustannukset on jo katettu teleliikenteen avulla, 
joten lisäkustannuksia ei uusi investointi juuri tuota; johdotus 
on sisäisen puhelinjärjestelmän takia jo paikoillaan; ja ääni 

saadaan yhdistettyä tekstitiedon kanssa, kun taas useimmat 
lähiverkot eivät tarjoa vielä tällaista mahdollisuutta. Tätä 
vastaan taas, nopeudet ovat tavallisesti melko rauhalliset — noin 
64 000 bit/s — mikä rajoittanee käytännössä vaihdejärjestel- 
män korkeintaan viiteenkymmeneen päätteeseen. Kun lisää tele- 
alan valmistajia tulee mukaan näille markkinoille, tilanne 
selkeytyy kuitenkin, ja vaihteen käytöstä voi muodostua monen 
pienen ja keskisuuren yrityksen edullisin järjestelmä. 


Yhteenveto toimiston yhdentymisestä 


Yhdentyminen lähiverkon, ryvästen taikka muiden välineiden 
avulla tarjoaa siten monia mahdollisuuksia. Näin saadaan yksi 
ainoa laite, luonteeltaan lähinnä mikrotietokone, suorittamaan 
aikaisemmin monille eri laitteille kuuluneita tehtäviä. Järjes- 
telmä saadaan paljon halvemmaksi kuin käyttämällä tavanomai- 
sia osia. Viestintä käyttäjien ja keskustiedoston välillä käy hel- 
pommin. Ainakin yksi vaihe paperikopioiden otosta voidaan 
jättää pois, vaikka monet käyttäjät haluavatkin yhden kopion 
paperille varmistusta varten. Tietolevyillä olevaan tietoainek- 
seen on nopeampi pääsy, joten toimisto kehittyy vähemmän 
papereihin pohjautuvaksi, vaikkei suorastaan paperittomaksi. Suh- 
teellisen pienillekin yrityksille tarjoutuu joustavia ja helppoja 
laajenemisen mahdollisuuksia. Ja ennen muuta, nettosaavutuk- 
sena voidaan odottaa toimiston työtehon kasvavan. 

Sanomattakin on selvää, että kaikki tämä hienolta kuulos- 
tava tekniikka on melko hyödytöntä, ellei se sovellu tarkoin 
tilanteeseen — toisin sanoen, ellei se suoriudu tehtävästään. 
Eräs epäilyttävä seikka on tietenkin, että monet näistä keksin- 
nöistä ovat melko uusia, joskin on syytä pitää mielessä, 
että lähiverkkoja ja ryväksiä on käytössä jo tuhansia. 

Mutta jos nyt viestintä toimiston puitteissa saadaan ainakin 
johonkin rajaan asti entistä helpommaksi ja vähemmän paperi- 
saastetta tuottavaksi, niin entä viestintä toimistojen kesken? 
Siitä seuraavissa luvuissa. 

Viestintä toimistojen kesken — elektroninen posti 


Huolimatta kaikesta puheesta ”elektronisesta, paperittomasta tu- 
levaisuuden toimistosta” on selvää, että paperia tullaan käyttä- 
mään vielä melko pitkään. Yksi suurimmista syistä tähän on 
se, että kehittyneimpäänkin toimistoon tullaan lähettämään postit- 
se valtavia määriä paperia. Tälläinen posti voitaisiin tieten- 
kin muuttaa sisääntulovaiheessa optisen lukijan avulla taikka 
vaikkapa näppäilemälläkin numeeriseen muotoon toimiston si- 
säisen verkoston avulla jaettavaksi, mutta tämä ei useimmissa 
tapauksissa olisi kannattavaa ajan ja kustannusten takia. Tulossa 
on kuitenkin uusia keksintöjä, jotka mahdollistavat kenties 
piankin halvan elektronisen tiedonsiirron toimistosta toiseen, 
vaikka käytettävissä on muitakin taloudellisia vaihtoehtoja tähän 
tarkoitukseen. 

Tämä ”elektroniseksi postiksi” usein kutsuttu toimitojen vä- 
linen viestintä on tämän lukumme aiheena. Yhdysvalloissa ar- 
vioidaan 28 % ja Englannissa 10 % kaikesta postista kulkevan 
saman yhteisön eri toimipisteiden välillä ja vastaavasti 10 % 
kaikesta puhelinliikenteestä. Samaan aikaan postipalvelujen kas- 
vavat kustannukset ja sihteeristön työn lisääntyminen kirjeen- 
vaihdon laadinnassa yhdessä sen seikan kanssa, että amerikka- 
laisen tutkimuksen mukaan 43 % johtajien ajasta kuluu neuvot- 
teluihin ja puheluihin ja puolet siitä ihmisten tavoittamis- 
yrityksiin, viittaavat kaikki elektronisen postin järkevyyteen ja 
kasvuun päin. 

Elektroninen posti merkitsee useimmissa tapauksissa tiedon 
siirtoa puhelin- tai muuta verkkoa pitkin numeerisessa muodossa. 
Pääalueet ovat pakettivälitys, teleksi, teleteksti, elektroninen 
postipalvelu, mikrotietokoneiden välinen viestintä ja telekopiointi. 
Ensin käsittelemme pakettimuotoista välitystä, joka tosin kiinnos- 

taa todella vain suuria tietokonekäyttäjiä. Toiseksi tarkastelemme 
lyhyesti perinteisiä toimistojen välisiä tekstinsiirtomenetelmiä, 
teleksiä ja telekopiointia, ja lopuksi uudempia elektronisen vies- 
tinnän muotoja, teletekstiä, mikrotietokoneiden välistä viestintää 
ja elektronista postipalvelua. Tällöin joudumme toistamaan joilta- 
kin osin luvuissa 10 ja 11 esitettyjä asioita televiestinnästä, 
telekopioinnista ja teleksistä ja luvuissa 8 ja 9 lyhyesti esitet- 
tyä tietokoneviestintää. Näihin lukuihin palaaminen voi olla 
eduksi. 


Pakettivälitys ja laaja-alaiset verkostot 


Aloittaaksemme asteikon raskaimmasta päästä, jo jonkin aikaa 
on — tietokoneiden = käyttäjillä ollut mahdollisuus lähettää 
tietoja koneelta toiselle. Tällaista ”laaja-alaisten verkostojen” 
tekniikkaa on kehittänyt erityisesti Honeywell järjestelmällään 
”Distributed Systems Architecture” (DSA), kun taas IBM:n vas- 
taava järjestelmä on nimeltään ”Systems Network Architecture” 
(SNA). Digitaalilla on järjestelmä nimeltä DECnet, Wangilla 
Mailway, ja monilla muilla suurilla valmistajilla on omat jär- 
jestelmänsä. Helsingin Puhelinyhdistyksen pakettiverkon valmis- 
taja on GTE, jonka laitteistot ovat käytössä myös Englannin, 
Tanskan ja Norjan valtakunnallisissa verkoissa; laitteiston 
toimittaja Suomessa on Nokia Elektroniikka. Ongelmana alalla 
on, että viestintämenetelmien standardointi ei ole todella 
saatu aikaan, joten kukin valmistaja pyrkii sitomaan käyttäjänsä 
omiin järjestelmiinsä. Eri tietokonejärjestelmien ja päätteiden 
saattamiseksi viestimään toistensa kanssa voidaan tosin käyttää 
muuntimia. 

British Telecom tarjoaa erityisen verkoston avulla nopeampaa 
välitystä kuin normaalia puhelinverkostoa käyttäen. Tämä tunne- 
taan ”pakettiverkon” nimellä, koska tiedot lähetetään määrä- 
tyn pituisina ”paketteina”. Samaa linjaa voidaan käyttää mo- 
nien käyttäjien pakettien lähettämiseen samaan aikaan, joten ver- 
kon käyttö tulee tehokkaaksi. Kaikki paketit piti aikaisemmin 
muuntaa digitaalimuodosta analogiamuotoon yleisen puhelinver- 
kon käyttämiseksi. Uusia digitaalilinjoja käyttäen British Telecom 
tarjoaa myös nimellä ”X-Stream” kulkevaa palvelua, joka sisältää 

neljällä eri nopeudella tapahtuvia välityksiä. Viimeisin näistä 
on ”SatStream”, joka käyttää hyväkseen satelliittiyhteyttä. 


Perinteinen tekstin ja grafiikan siirto — teleksi ja telekopiointi 


Tavallisia kuolevaisia varten on myös tavanomaisempia tekstin 
siirtomahdollisuuksia, joita huolettomassa kielenkäytössä kutsu- 
taan elektroniseksi postiksi. Ensiksikin on olemassa teleksiver- 
kosto, josta on puhuttu yksityiskohtaisesti luvussa 11. Mainit- 
takoon lyhyesti, että teleksipalvelut alkoivat jo vuonna 1932, 
ja vaikka sitä ei pidetäkään yleisesti elektronisena postina, se on 
sen yksi perusmuoto. Maailmassa on yli miljoona teleksin 
käyttäjää, näistä 100000 Yhdistyneessä kuningaskunnassa. Te- 
leksi vaatii omat päätteensä, joissa teksti lävistetään lähetet- 
täväksi erillistä verkostoa pitkin toiseen päätteeseen, jossa se 
muunnetaan takaisin tekstiksi. 

Eräs teleksin pääeduista on, että se on tällä hetkellä ainoa 
halpa standardoitu tekstin siirtomahdollisuus. Teleksisanomat 
kelpaavat useimmissa tapauksissa laillisesti sitoviksi asiakir- 
joiksi, ja verkosto ulottuu laajalle kolmanteen maailmaankin 
saakka, joten se on ihanteellinen laivayhtiöille, kauppiaille yms. 
Toisaalta se on hidas ja saattaa tulla joskus kalliiksikin. 
Teleksin välitysnopeus on vain 50 bit/s, mikä merkitsee vain 
noin 60 sanan käytännöllistä minuuttinopeutta, eikä teleksin 
käytössä ole halpoja maksuluokkia. Lopuksi teleksi pystyy 
välittämään vain numeroita ja suuraakkosia eikä lainkaan piir- 
roksia. 

Telekopiointi on toinen vakiintunut viestintäkeino, joka on 
kehitetty jo viime vuosisadalla; kaupallisessa käytössä se on ollut 
parikymmentä vuotta. Myös telekopioinnista kerrotaan luvussa 
11, mutta lyhyesti sanottuna se välittää sekä tekstiä että piir- 
roksia ja kuvia pisteverkon muodossa, jolloin kuva muodostuu 
vastaanottopäässä melko tarkoin alkuperäiskuvan kaltaiseksi. 

Käytössä on kolme kansainvälistä standardia, joiden mukaan 
nopeudet vaihtelevat A4-kokoisen kuvan siirrossa alle minuutin 
tasosta kuuteen minuuttiin. Siirtoon käytetään tavallisia puhelin- 
linjoja, joten käyttäjillä on mahdollisuus hyödyntää halvat 
maksuperusteet. 

Koska telekopioinnissa kuva luetaan ilman näppäilyä lähetys- 
laitteeseen, säästyy usein paljon aikaa, ja telekopioinnissa hy- 
väksytään myös allekirjoitukset sitoviksi. Laitteet maksavat 
alle 10 000 markasta 30 000 markkaan, joskin hinnat vaihtelevat 
suuresti toisiaan vastaavillakin laitteilla. Telekopiointi on yleen- 
sä taloudellisempaa kuin teleksin käyttö, joskin laitteiden pää- 
omakustannukset ovat suuremmat. Nopeimmat koneet saattavat 
tulla maksamaan joissakin tapauksissa vain kymmeneksen telek- 
sin kustannuksista. Telekopioinnin suurin haitta on kuitenkin 
käyttäjien vähyys, sillä niitä on koko maailmassa vain noin 
puoli miljoonaa, Englannissa 20 000, Suomessa 2 000. Kun käy- 
tössä on kolme standardia ja kun aivan viime aikoihin saakka 
ei ole ollut olemassa mitään standardia, useimmat koneet eivät 
ole yhteensopivia. Koska —telekopiointia ei ole koskaan otettu 
laajalti käyttöön yritysten välisessä viestinnässä, käyttäjänume- 
roita ei esitetä yleensä kirjelomakkeissa taikka käyntikorteissa, 
eikä myöskään ole kunnon kansainvälistä luetteloa teleksin 
tapaan. 

Näin ollen telekopiointi on pääasiallisimmin käytössä yrityk- 
sen toimistojen ollessa hajallaan ja haluttaessa niiden välille 
säännöllistä viestintää tai, milloin asiakkaalla on telekopio- 
laite, yritys saattaa hankkia samanlaisen laitteen. Lisäksi tele- 
kopiolaitteita voidaan käyttää myös siirrettäessä grafiikkaa kuten 
piirroksia taikka reunamerkinnöillä varustettuja asiakirjoja. Lo- 
puksi, jos yleensä lähetetään vain hyvin lyhyitä sanomia, te- 
leksi voi olla paljon halvempi, koska siinä kustannus syntyy 
sanojen luvun mukaan, kun taas telekopionnissa voi myös 
käyttäjän huolimattomuuden takia tyhjä tila paperissa tulla 
maksamaan. Joka tapauksessa saman yhteisön eri toimistojen 
välillä ja varsinkin haluttaessa siirtää piirroksia, telekopiointi 
tulee teleksiä edullisemmaksi. Lähivuosina odotetaan kuitenkin 
kummankin näistä jossakin määrin syrjäytyvän ”elektronisen 
postin” varsinaisesti tullessa kuvaan. 


Mikrojenvälinen viestintä, teleksi ja elektroninen posti 


Vaikka maailman puhelinverkostosta suurin osa on edelleenkin 
analogista, tekstin siirtoon tarjoutuu paljon nopeampia mahdolli- 


345 


suuksia kuin teleksiä tai telekopiointia käyttäen. Mikro- ja 
minitietokoneiden ja tekstinkäsittelylaitteiden valmistajat tar- 
joavat kasvavassa määrin laitteisiinsa viestintämahdollisuuksia. 
Näiden avulla laitteet viestivät puhelinlinjoja = pitkin siirtäen 
tietoa laitteesta toiseen. Tämä vaatii viestintäohjelmia ja muun- 
timia numeerisen tiedon muuntamiseksi analogiamuotoon, jotta 
puhelinlinjoja voitaisiin käyttää. Tavallinen lisäkustannus varsi- 
naiseen tekstinkäsittelylaitteeseen on ollut lähempänä 10 000 mark- 
kaa, mutta nyttemmin useat mikrotietokoneiden valmistajat 
tarjoavat muuntimia ja viestintäohjelmia laitteittensa vakio- 
varusteina, ja jälkimarkkinoilla näitä voi saada muutamaan 
tuhanteen markkaan. 

Mikrojen ja tekstinkäsittelylaitteiden viestinnässä on useita 
tasoja. Muuntimien kyky siirtää tietoa puhelinlinjoja pitkin 
vaihtelee välillä 100—16 000 bit/s. Vaikka useimmat muun- 
timet voidaankin liittää puhelimeen tavallisen liittimen avulla, 
käytetään myös ns. ”akustista kytkentää”, jolloin tarvitsee vain 
asettaa puhelimen kuuloke koneen pitimeen. Akustinen kytkentä 
on yleensä halpa ja mahdollistaa tietojen siirron = puhelin- 
kopista tai ilman liitintä olevista puhelinkojeista, mutta ne 
ovat hitaita nopeuden ollessa noin 300 bit/s. Vielä on huo- 
mattava, että linjojen heikkous saattaa = aiheuttaa virheitä 
lähetyksiin. Joissakin muuntimissa onkin erikoisvälineitä nopeu- 
den alentamiseksi linjan ollessa kovin heikko. 

Vaikka nämä välineet voivatkin olla hyvin taloudellisia ja 
nopeampia (A4-sivu voidaan lähettää alle 10 sekunnissa) kuin 
telekopiointi tai teleksi ja lisäksi yleiskäyttöisiä vaatimatta 
erityisiä laitteita, haittansa niilläkin on. Vaikka myös pien- 
aakkosten lähettäminen on mahdollista ja vaikka tietokoneessa 
on käytettävissä mitä merkkejä tahansa, suurtiheysgrafiikka tuot- 
taa vaikeuksia. Pylväsdiagrammeja voidaan myös lähettää tulosta- 
malla ne pistematriisikirjoittimella pisteiden taikka laatukirjoitti- 
mella joidenkin symbolien avulla, mutta tulos ei ole lainkaan 
telekopioinnin luokkaa. Hienografiikan lähettäminen sen sijaan 
veisi aivan liian paljon aikaa ollakseen taloudellista, sillä ruudun- 
täysi hienografiikkaa vaatisi miljoonan bitin luokkaa tavallisen 
tekstin 16000 bittiä vastaan. Grafiikan lähettäminen ei siten ole 
taloudellista — eikä ohjelmapuoli aina myöskään salli sitä. 

Käyttäjällä tulisi lisäksi olla laserkirjoitin taikka sähköstaattinen 
piirturi saadakseen näyttävää tulostusta. Mutta todettakoon heti, 
että digitaaliverkoston mukana päästään suurempiin nopeuksiin 
kuin analogiaverkostolla. 

Paljon tärkeämpi haittatekijä kuin vaikeus grafiikan lähettä- 
miseen on monissa tapauksissa standardoinnin puute, mikä mer- 
kitsee sitä, että vaikka tietokone toimisikin hyvänä viestin- 
nän välineenä oman yhteisön eri pisteiden välillä, siitä ei ole 
paljonkaan hyötyä yleisenä tekstinsiirron apuneuvona. Tässä 
luultavasti syy siihen, että Amerikassa olevista 53 000:sta vies- 
tintää varten varustetusta tekstinkäsittelylaitteesta vain 10000 
on viestinnän käytössä. 

Apu on kuitenkin lähellä ”teletekstin” muodossa (jota ei pidä 
sekoittaa Teleteksiin, josta seuraavassa luvussa). Teleteksti on 
televiestintäalan suurimman kansainvälisen standardointielimen 
CCITT hyväksymä standardi tekstinkäsittelylaitteiden ja mikro- 
tietokoneiden viestintää varten. Länsi-Saksa aloitti vuonna 1981 
teletekstin koekäytön ja vuonna 1982 sitä kokeiltiin osassa 
Englantia. Sittemmin se on levinnyt Eurooppaan ja Amerikkaan, 
ja Suomessakin oli jo vuoden 1984 alussa satakunta käyttä- 
jää. 

Teletekstin käyttäjät jakautuvat kahteen luokkaan. Ensimmäi- 
sessä ovat useimmat liikeyritykset, jotka käyttävät noin 25 
kertaa teleksiä suurempaa nopeutta eli noin 1200 bit/s. Toi- 
sella tasolla ovat jo aikaisemmin pakettivälitteiseen palveluun 
osallistuneet, joiden käyttämä nopeus on edelliseen verraten 
kaksinkertainen. Yleensä katsotaan kannattavaksi siirtyä paketti- 
välitykseen määrien kasvaessa noin 40 kappaleeseen A4-kokoisia 
sivuja päivässä. 

Teleteksin etuna teleksiin verraten on, että siinä voidaan 
käyttää noin 200 merkkiä tai symbolia, luonnollisesti myös pien- 
aakkosia. Teleteksi tulee olemaan kehittyessään paljon jous- 
tavampi kuin teleksi mahdollistaen paljon paremman tekstin 
laadun. Vaikka se onkin tarkoitettu enemmänkin mikrojen apu- 
välineeksi kuin teleksin korvikkeeksi, joka jääneekin koko maail- 
man kanssa viestivien välineeksi, se tulee melko varmasti ajan 
mittaan syrjäyttämään teleksin, varsinkin kehittyneessä maail- 
massa. Tätä kehitystä kiihdyttää se, että teleteksin käyttäjät 

voivat olla yhteydessä myös teleksiasemiin, vaikkakin teleksin 
nopeusrajoituksin. 

Teleteksin odotetaan tulevan useimpiin elektronisiin kirjoitus- 
koneisiin, tekstinkäsittelylaitteisiin ja alimpien hintaluokkien 
mikroihin tarjottavaksi lisäominaisuudeksi lähivuosien aikana, 
joten käyttäjät eivät joudu kustantamaan varsinaisia teleksi- 
asemia, joskin ahkerat käyttäjät tulevat tarvitsemaan joka 
tapauksessa tätä varten omat työasemansa. Se tulee varmaan 
myös korvamaan monet keskenään kilpailevat alimman tason 
viestintämenetelmät taloudellisena tiedonsiirron menetelmänä, 
ja voipa se muodostua tärkeimmäksikin yritysten väliseksi 
viestintävälineeksi lähivuosina. 

Yhä useampien yritysten hankkiessa itselleen tietokoneita, 
tekstinkäsittelylaitteita ja elektronisia kirjoituskoneita ei ole 
mitenkään vaikea kuvitella, että tulee olemaan yhä helpompaa 
näppäillä kirjeitä ja lähettää niitä sekä taltioida kopioita tieto- 
levyille tulostamatta niitä lainkaan paperille. Tällaiset kirjeet 
voidaan automaattisesti ohjata asianomaisen vastaanottajan päät- 
teeseen verkostossa ilman käsin tehtyä jakelua. Tällainen viestin 
saapuminen verkostoon tapahtuu ”portin” kautta. Mutta vaikka 
tekstinkäsittelylaitteen, mikron tai teleteksin viestit siirtyvätkin 
verkossa olevan koneen muistin ”taustalle” häiritsemättä me- 
neillään olevia töitä, onnistunut toiminta edellyttää puhelin- 
linjan varaamista teleteksiä varten. Joskin on mahdollista yh- 
distää pääte linjaan ja irrottaa se käytön jälkeen, teleteksi 
ei tule toimimaan tehokkaasti ja vaatii erillisiä kutsuja kyt- 
kennän suorittamiseksi, ellei yritys pidä jatkuvasti linjaa auki. 


Elektroniset postipalvelut 


Tämän lisäksi on käytettävissä useita elektronisia postitoimisto- 
palveluja. Useimmissa näistä järjestelmään kuuluu keskustieto- 
kone, joka toimii vaihteena ohjaamassa ”postilokeroita”. Yritys 
tilaa palvelun postilokeroiden luvun pohjalta, jolloin jokainen 
lokero tarkoittaa yrityksen toimistoissa olevaa päätettä, joka 
tavallisesti on yleinen eikä erityisesti elektronista postia varten 
varattu. Sanomat näppäillään tavallisiin päätteisiin ja välitetään 
televerkon ja tietokoneen avulla vastaanottajan päätteeseen. 


348 


Lähettäjä maksaa tilaajan perusmaksujen lisäksi telelinjan käyttö- 
maksut, joten pitkien etäisyyksien ollessa kysymyksessä viestinnän 
taloudellisuus heikkenee. 

Tämä tilaajaposti on itse asiassa sopivin suurille yrityk- 
sille viestintään hajallaan oleviin toimistoihin ja korvaamaan 
omaa linjaa tai muuta yleistä linjaa. Samaan tulokseen voidaan 
päästä viestintäohjelmaa ja muunninta taikka teleteksiä käyttäen, 
mutta etua voi syntyä linjan käyttökustannuksissa ja tehokkaam- 
man jakeluohjelman takia. Ajatus on lähtöisin Amerikasta, 
josta se on tullut Britanniaan amerikkalaisten järjestelmien 
lisenssejä käyttäen. Yhdysvalloissa on järjestelmä nimellä ”Sour- 
ce” mikrojen käyttäjien yhdyssiteenä, ja myös Prestel sisältää 
elektronisen postin. 


Mihin tietotekniikka on menossa? 


Kaikki edellä kuvatut viestintäjärjestelmät olettavat käytössä 
olevan analogiaverkon. Vaikka verkkojen digitointi onkin etene- 
mässä, useimmat käyttäjät saavat tyytyä vielä monta vuotta 
analogiajärjestelmään. Digitaaliverkoston tultua nykyinen mi- 
nuuttitaso muuttuu sekuntitasoksi, joten varsinkin grafiikkaa 
voidaan siirtää helpommin, ja teleneuvottelut, jotka eivät ole 
juuri päässeet vielä alkua pitemmälle, tulevat hyvin mahdolli- 
siksi. 

Yritysten välisessä viestinnässä on monia muitakin näkökohtia, 
joista useimpia on käsitelty luvussa 10. Omat linjat ja satel- 
liittiyhteydet voivat tarjota lisää mahdollisuuksia. Kuituoptii- 
kan kehitys voi myös olla merkittävä, jolloin kuparikaapelia 
kymmenen kertaa ohuemmalla johdolla voidaan siirtää 500- 
kertainen määrä puheluja. 

Vaikka tässä luvussa onkin käsitelty pääasiassa toimisto- 
järjestelmiä, on tärkeää todeta tietotekniikan mahdollisuudet 
myös toimistojen ulkopuolella. Tehtaissa voidaan kerätä tieto- 
aineistoa verkkoihin ja lähettää kaukana sijaitseviin toimistoi- 
hin käsiteltäviksi ja arvosteltaviksi. Tavarataloissa voidaan varas- 
tojen valvontaa harjoittaa ”paikan päällä” olevien päätteiden 
avulla ja lähettää tiedot keskustietokoneille eräsuuruuksien las- 
kentaa varten. ”Elektroninen maksuliikenne” mikrosirun sisäl- 

tävän kortin avulla on varmaan kohta tavanomaista. Nämä kor- 
tit voidaan sijoittaa kassoilla oleviin päätteisiin, jolloin tilin- 
siirto myyjän tilille tapahtuu automaattisesti. 

Samaan aikaan suunnitellaan ”johdotettua kaupunkia”, jossa 
kaikki kiinteistöt ja liikeyritykset on yhdistetty laajakaistaisella 
kaapelilla kuvien, äänen ja tietojen välittämiseksi vuorovaikuttei- 
sesti, niin että ihmiset voivat viestiä entistä helpommin. Aja- 
tuksena on tällöin, että jokainen voi helposti ottaa yhteyden 
omaan pankkitiliinsä, tilata tavaroita ja maksaa ne puhumatta 
varsinaisesti kenenkään kanssa. Japanissa on jo koekäytössä täl- 
lainen kaapelijärjestelmä nimeltä Hi-Ovis. Se yhdistää 160 
taloutta videoviihdejärjestelmään, joka myös mahdollistaa video- 
neuvottelun. Columbuksessa Ohiossa Warner Cable käyttää verk- 
koa, joka yhdistää 30 televisiota ja mahdollistaa viestinnän 
keskusaseman ja muiden käyttäjien välillä ja myös yhteyden 
yhteiseen tiedostoon. Tämän avulla käyttäjät voivat äänestää, 
ilmaista mielipiteitään ohjelmista, tilata ravintolapöytiä jne. 
elektronisesti. Vastaavan kaltaisia kokeiluja on menossa Rans- 
kassa ja Englannissa. Jälkimmäisellä on 18 kotia yhdistetty 
optiseen kaapelin välityksellä televisioasemiin ja Presteliin. 
Järjestelmä on nimeltään Fibrevision ja se voi yhdistää toisiinsa 
100 kanavaa kerrallaan tietojen siirtonopeuden ollessa 25 Mbit/s. 

Mahdollisuudet ovat suunnattomat, mutta kehitys ei kenties ole 
lainkaan niin näyttävä, kuin mitä jotkut asiantuntijat antavat 
ymmärtää. Kestää jonkin aikaa ennen kuin kunnon kaapeli- 
verkostot taikka satelliitteihin perustuvat järjestelmät ovat käy- 
tettävissä. Ei myöskään ole aivan selvää, tuleeko erityisesti 
kuvien siirrossa digitaalitekniikka olemaan paras mahdollisuus. 
Vaikka laajakaistakaapelit kykenevätkin siirtämään yhtä hyvin 
analogia- kuin digitaalitietoakin, varmaan tavanomaisilla siirto- 
menetelmillä tulee olemaan oma merkityksensä. Mutta tietenkin 
on myös varauduttava muihin kehityssuuntiin. Varmaan kuiten- 
kin elektronisen postin eri muodot ja varsinkin teleteksi tule- 
vat muuttamaan useimpien yritysten viestinnän menetelmiä melko 
voimakkaasti lähivuosina. 

Tietokannat — videoteksi ja tietotekniikka 


Kahdessa viime luvussa on käsitelty eri tapoja lähettää ja jakaa 
tietoa edellisen keskittyessä tietoverkkoihin toimiston puitteis- 
sa ja jälkimmäisen tarkastellessa elektronista tiedonvälitystä toi- 
mistojen välillä. Tämä luku tarkastelee myös näihin liitty- 
vää asiaa, nimittäin tietokantoja. Tietokanta on varsinaiselta 
olemukseltaan keskitetty tietovarasto, johon voidaan ottaa yh- 
teyttä kaukopäätteellä. Yleisen dataverkon ollessa kysymyk- 
sessä nämä päätteet ovat yhteydessä tietokantaan puhelinver- 
koston avulla. 


Johdatus videoteksiin 


Tietokannoissa ei itse asiassa ole mitään erikoista verrattuna 
yleensä digitaalitekniikkaan. Tässä luvussa käsittelemämme aihe 
on läheistä sukua lähiverkoille taikka laaja-alaisille verkoille, 
kysymys on itse asiassa vain saman tekniikan eri sovellu- 
tuksista. Aiheen yleisnimenä käytetään tässä sanaa videoteksi, 
josta englantilaiset käyttävät nimitystä viewdata, saksalaiset 
Bildshirmtext, suomalaiset telset. 

Videoteksiä on käytössä kolmea eri lajia. Ensimmäinen näistä 
on ”julkinen” videoteksi, jonka sisältämään tietokantaan pää- 
see jokainen tietyn laitteen hankkinut. Britanniassa julkista 
videoteksiä hoitaa British Telecom nimellä Prestel. Toiseksi 
on tietokantoja, joihin pääsee vain tiettyjen palvelujen ostaja. 
Tällaisia ”tilausvideotekstejä” on suuri joukko niiden pal- 
velujen ollessa suunnattu yleensä tietyille ammattikunnille. 
Kolmanneksi on ”yksityisiä” videoteksejä, joihin ei suurella 
yleisöllä sellaisenaan ole yhteyttä, vaan niitä käyttävät esimerkiksi 
matkatoimistot paikanvaraustoiminnassaan taikka jonkin keskus- 
varaston asiakkaat tutkiessaan tavaroiden saatavuutta varas- 


351 


tosta. Tässä luvussa luodaan katsaus kuhunkin näistä erikseen, 
mutta erityisesti julkiseen videoteksiin (Presteliä tarkastelemalla). 


Mikä on Prestel 


Prestel on British Telecomin tietokoneistettu uutispalvelu, joka 
tuotiin markkinoille syyskuussa 1979 miljoonan punnan mainos- 
kampanjan avulla kaikkien aikojen kalleimpine televisiomainoksi- 
neen kymmenen uutisten” yhteydessä. Britannia on ollut tällä 
alueella johtoasemassa teknisesti, joskin johdon heikkouden 
vuoksi videoteksin suoritustaso oli alkuun hyvin epätyydyttävä, 
eikä se ole valtavista mahdollisuuksistaan huolimatta saanut 
laajaa käyttöä. 

Videoteksi käyttää hyväksi kolmen tyyppisiä laitteita: tieto- 
konepohjaista tietojen tallennusta, tavallista televerkkoa sekä 
päätettä vastaanottopäässä. Tieto siirretään muunninta käyttäen 
keskustietokoneesta televerkkoon aivan samaan tapaan kuin muis- 
sakin tietojen siirtotavoissa, ja käyttäjällä on mahdollisuus 
lähettää vastauksensa keskustietokoneeseen. Prestelin käyttäjä 
voi ottaa yhteyden järjestelmään ja antaa ohjeita taikka vas- 
tauksia joko tietokoneessa käytetyn tapaisella näppäimistöllä 
taikka kädessä pidettävällä numeronäppäimistöllä. J älkimmäinen 
on halvempi, mutta toki rajallisempi haluttaessa päästä kaksi- 
suuntaiseen viestintään. 

Prestel ei ole ilmainen. Laitteiston pääomakustannusten lisäksi 
tulevat puhelinmaksut sekä yhteysajasta riippuva lisämaksu, ja 
lisäksi moniin tietoihin pääseminen edellyttää vaihtelevia maksuja. 
Vastoin yleistä luuloa televisiovastaanotin ei ole olennainen 
osa järjestelmää, mutta sitä käyttäen päästään lisälaitteen avulla 
mukaan järjestelmään samaan tapaan kuin halpaan tietokone- 
järjestelmään pääsemiseksi käyttäen televisiovastaanotinta näyt- 
töruutuna. 

Televisio on sen sijaan tärkeä osa järjestelmää BBC:n ja 
ITV:n tuottamassa ”Teletext”-nimisessä tietokonepohjaisessa pal- 
velujärjestelmässä. Vaikka Teletext antaakin samankaltaisia lop- 
putuotteita (so. televisioruudulla näkyviä tietoja), se on monessa 
suhteessa erilainen, peruseron ollessa siinä, että se käyttää 
radioaaltoja televerkon sijasta ja että siinä käyttäjä ei voi 

ottaa yhteyttä suoraan tietokoneeseen. Lisäksi molemmat saa- 
tavilla olevat palvelut, BBC:n Ceefax ja ITT:n Oracle, ovat 
kotikatsojille suunnattuja, ja niiden tietokantojen sisältämät 
tiedot ovat liikeyrityksille melko hyödyttömiä, joten emme käsit- 
tele tätä aluetta. Teletextiä ei pidä sekoittaa teletekstiin, josta 
edellisessä luvussa puhuttiin. 

Prestelissä on nykyisin 222000 ruudullista tietoa (”ruudul- 
lisen” vastatessa tavallista sivua), mutta kapasiteettia on paljon 
enemmän. Kaiken tiedon tuottavat muut yhteisöt kuin British 
Telecom. Tällaisia ”tiedon tuottajia” oli maaliskuussa 1982 
yhteensä 893, joista 179 saattoi näppäillä tietojaan suoraan 
tietokantaan loppujen vuokratessa tilaa ”katto-organisaatioilta”, 
jotka toimivat tilan välittäjinä. 

Presteliin tulevaa tietoainesta ei sensuroida, ja katto-organi- 
saatiot myyvät palstatilaa samalla kiihkolla kuin aikakauslehtien 
mainostilan myyjät. Mikäli jokin aineisto ei ole täysin räävitöntä 
tai lainvastaista, se voidaan syöttää Presteliin, oli se sitten 
kuinka puutteellista, epätarkkaa tai vanhentunutta tahansa. 
Itse asiassa juuri tarjotun tiedon laatu onkin Prestelin suurin 
puute — siinä olisi paljon toivomisen varaa ja se on varmasti 
suurin syyllinen järjestelmän heikkoon suosioon. Prestelin käyt- 
täjiä oli vuonna 1982 yhteensä 14 500, joista 2250 oli kotimai- 
sia. Telecomin alkuperäisiin suunnitelmiin nähden tämä merkitsee 
surullista tappiota, ja lisäksi on todeisteita siitä, että huo- 
mattava osa käyttäjistäkin suhtautuu hyvin arvostelevasti saa- 
maansa. Mikä siis meni vikaan? (Tämän murheellisen tarinan 
syiden monitahoinen puntarointi tuskin kiinnostaa suomalaista 
telsetin käyttäjää, joten se Prestelin kustannuserittelyineen on 
jätetty pois suomennoksesta.) 


Rajoitettu videoteksi 


Prestelin julkisten palvelujen ohella sillä on myös suljetuille 
ryhmille tarkoitettuja palveluja. Näiden lisäksi on tilauspalve- 
luja sekä yksityisiä videoteksejä. 

Suljettuun ryhmään kuuluvat ovat oikeutetut tiettyihin Preste- 
lin palveluihin näiden ollessa muilta kiellettyjä. Tähän ryhmään 
voi kuulua sisäisiä käyttäjiä, tiettyjä toimittajia, asiakkaita tai 

jälleenmyyjiä taikka palvelusta erikseen maksavia tilaajia. Tämä 
”Private Prestel” on kasvamassa yritysten suuntaan, jotka halua- 
vat oman videoteksijärjestelmänsä lähettäkseen tietoja halvalla, 
nopeasti ja varmasti kaukana sijaitseviin toimistoihinsa, edusta- 
jille, matkustelevalle henkilöstölleen jne. ja jotka haluavat kytkeä 
tämän postilokeropalveluunsa. Liittymämaksu tähän järjestel- 
mään on noin 2000 markkaa, jonka lisäksi tulevat ruutu- 
kustannukset. 

Tilausvideoteksi on perusteiltaan aivan samankaltainen, mutta 
se ei käytä tähän tarkoitukseen Prestelin tietokantaa. Lontoon 
pörssin jäseniä varten on Topic, lakimiehille Lexis, ja vastaa- 
via on myös ulkomaisia tilaajia varten. Myös yksityinen video- 
teksi on periaatteessa samankaltainen, paitsi että sillä on 
oma tietokantansa, jota käytetään yhteisön sisällä. Esimerkiksi 
autoliikkeet saattaisivat käyttää tätä hyväkseen tiedottaakseen 
jälleenmyyjilleen osien saatavuudesta tai aikatauluista. 


Yhteenveto videoteksistä 


Videoteksi on tärkeä esimerkiksi tietotekniikan sovellutuksista. 
Vaikka se onkin ollut jo jonkin aikaa käytettävissä liike- 
elämän piirissä, varsinkin matkailualalla, se on vasta nyt 
etsimässä omaa paikkaansa. Sen etenemistä on haitannut Pres- 
telin suhteellisen heikko vastaanotto, joten vastuullisten tulisi 
parantaa Prestelin tarjoaman palvelun laatua, ymmärrettävyyttä 
ja perusteellisuutta voimakkaasti. 

Toinen seikka ovat kustannukset, jotka Prestelin tulisi saat- 
taa alas voidakseen voittaa myös tavalliset käyttäjät puolelleen 
liikeyritysten lisäksi. 

OSA 5: PALVELUT 


23 


Ostaa, vuokrata vai liisata? 


On kyllin vaikea tehtävä valita oikea laitteisto. Mutta miten 
varmistua oikeasta maksamistavasta? Tässä luvussa tarkastelem- 
me eri hankintamenetelmiä. Mitä eroa on esimerkiksi liisaus- 
ostolla ja liisausvuokrauksella? Olisiko pankkilaina paras valinta? 
Ovatko liisauksen verotusedut vain satua vai todellisuutta? Ja 
mitä hienouksia sisältyy vuokrasopimukseen? Tässä luvussa 
pyrimme vastaamaan tällaisiin kysymyksiin. Yritämme tuoda 
esiin eri menetelmien etuja ja haittoja avustaaksemme lukijaa 
valinnassa. Moni maksaa paljon enemmän laitteistaan kuin 
olisi tarpeen vain sen vuoksi, että ei kiinnitä kylliksi huomiota 
hankinnan eri näkökohtiin. 

Mutta ennen kuin alamme saada kasoittain postia kirjan- 
pitäjiltä, verokonsulteilta, pankinjohtajilta ja muilta asiaan lä- 
heisesti paneutuneilta, tehkäämme täysin selväksi, että tarkoituk- 
semme ei ole sukeltautua verojen välttämisen tai kirjanpi- 
don mutkikkaimpiin kiemuroihin, vaan pysytellä pääpiirteiden 
tarkastelussa. Monet poikkeukset ja eroavuudet tulevat eri 
tilanteissa vaikuttamaan kaikkeen esittämäämme, minkä lisäk- 
si eri rahoitustapojen suhteelliset erot riippuvat suuresti kunkin 
hetken korkokannasta, inflaatiosta jne. Tämän luvun lukeminen 
voi säästää paljon rahaa, mutta lukija älköön pitäkö meitä 
kirjanpitäjinään. 

Ellei nyt oteta huomioon mahdollisesti jostakin kuorma- 
auton perältä pudonnutta konetta, uuden laitteen omistajaksi 
pääsee neljällä tavalla, joskin kullakin on omia alaluokkiaan. 
Ensimmäinen on ostaa se suoraan käteisellä. Tämä voi tapahtua 
maksamalla pankkitililtä tai pankin antaman lisälainoituksen 
avulla. Suosittu vaihtoehto on liisata kone. Tätä kuvataan 
kohta lähemmin, mutta peruspiirre on, että rahoitusyhtiö omistaa 

teknisesti koneen, josta maksetaan sille vuokraa. Seuraavana 
vaihtoehtona on jäännösarvoliisaus, ja lopuksi kone voidaan 
vuokrata myyjältä. 

Ensin käsittelemme kunkin menetelmän etuja ja haittoja ja 
syvennymme sen jälkeen parhaan kaupan saamisen keinoihin 
kussakin tapauksessa. 


Osto käteisellä tai pankkilainan avulla 


Käteisosto edellyttää joko riittävien käteisvarojen olemista käy- 
tettävissä taikka pankkilainan saantia. Tässä tapauksessa ei lai- 
nan myöntänyt pankki maksa konetta suoraan sen myyjälle, 
vaan sallii joko tilin ylityksen taikka antaa ostoa varten erillisen 
lainan. Toimittajan kannalta asiaa katsoen on samantekevää, 
onko raha ostajan omaa vaiko lainattua. Toimittaja laskuttaa 
ostajaa, joka maksaa laskun saaden laitteen omistukseensa. 

Pääsyy käteisen käyttöön hankinnassa on rahavarojen muut- 
taminen poistoetuja tuottavaksi omaisuudeksi. Kaikki käyttö- 
omaisuuteen kuuluvat laitteet saadaan tuottamaan verosäästöä. 
Yksityisten hankintojen kohdalla tämä sääntö rahojen sijoitta- 
misesta verojen vähentämiseksi ei yleensä pidä paikkaansa. 
Käteisostaja voi vapaasti suunnitella poistomenettelyn elinkeino- 
verotuksen säännösten puitteissa, joten oston avulla voidaan pie- 
nentää verotettavaa voittoa tai lisätä tappiota seuraavien vuosien 
verotusta vähentämään. Joka tapauksessa ostettu esine on oston 
jälkeen vastaavissa lisäämässä varallisuutta. 

Verotuksen kannalta pankkilainan käyttö ei vaikuta asiaan, 
sillä poistoedut ovat edelleen käytettävissä. Lainattu raha 
on erikseen kuitenkin vastattavien puolella joko lyhyt- tai 
pitkäaikaisissa veloissa. Postoetujen lisäksi ei verottaja sentään 
hyväksy lainan lyhennyksiä tulojen vähennykseksi, jolloin saa- 
taisiin kaksinkertainen hyöty ostosta. Sen sijaan korot ja muut 
pankkikulut ovat vähennyskelpoisia. 


Järkevä lainaus 


Suurin etu rahan lainaamisesta pankista on joustavuus. Vaikka 
lainan ehtoihin kuuluukin maksaa se takaisin säännöllisin 

lyhennyksin, tämä tapahtuu yksinkertaisesti ilman erityisiä kulu- 
ja. 

Tärkeintä on kuitenkin, että laite voidaan myydä ilmoittamatta 
siitä pankille , ellei pankilla tai jollakin muulla lainoittajalla ole 
myyntikieltoa koskevia oikeuksia. 

Pankista lainaamisen yksi haitta on kuitenkin, että pankki 
vaatii yleensä melko varmoja takuita. Nämä saattavat olla 
kiinnityksiä muihin varoihin taikka emoyhtiön tai osakkeen- 
omistajan myöntämiä taikka johtajan henkilökohtaisia takuita. 
Jokin tällainen tarvitaan, ellei laina ole aivan pieni tai ellei ole 
muita poikkeuksellisia syitä lainan saamiseen. 


Pankkilainan kustannukset 


Lainojen korot vaihtelevat nykyään jatkuvasti, mutta peruskorot 
ja korkojen suuruusluokka pysyvät vakioina pitkiäkin aikoja. 
Todellinen korko lainattaessa rahaa erityiseen tarkoitukseen voi 
riippua monista tekijöistä. Puuttumatta näihin ja velan lyhen- 
nystapaan lasketaan vertailun vuoksi, mitä tulisi maksamaan 
säännöllinen kuukausittainen tasaisin maksuin suoritettu lyhen- 
nys ja koronmaksu, kun korko olisi 1 %/kk eli noin 12,7 %/v 
(liikepankkien keskimääräinen antolainauskorko maaliskuun alus- 
sa 1984 oli Suomessa 10,3 % ja harmaan rahan korko 15,0 % 
vuodessa). Tällöin 10 000 markan lainaa olisi viiden vuoden mak- 
suajalla lyhennettävä korkoineen kuukausittain noin 222 mar- 
kalla, kolmen vuoden ajalla 340 markalla ja kahden vuoden 
ajalla 471 markalla. 

Vaikka pankkilainan ei välttämättä tarvitse olla halvin tapa 
rahan saantiin sijoitusta varten, sitä suositaan sen joustavuu- 
den ja veroetujen takia. 


Liisaus 

Yksinkertaisesti määritellen liisauksessa on kysymys lainan saan- 
nista tietyn kaupan yhteydessä sen rahoittamiseksi. Lainaa ei 
tällöin haeta erikseen ostoa varten, vaan ostaja maksaa luototus- 
yhtiölle säännöllisiä vuokramaksuja, ja luototusyhtiö ottaa 
omistukseensa hankitun laitteen ostamalla sen joko myyjältä 
tai ostajalta. Koko vuokra-ajan laite kuuluu luotottajalle, ja 

ajan loputtua on erilaisia mahdollisuuksia jatkaa vuokrausta. 
Eräässä liisauksen muodossa ostaja voi vuokra-ajan loputtua 
ostaa laitteen omakseen, jolloin voidaan puhua ”liisausostosta”. 
Tässä yhteydessä käsitellään puhdasta ”liisausvuokrausta”, jossa 
ostaja ei saa laitetta omistukseensa, vaikka liisaus jatkuisi 
sovittua aikaa pitemmällekin. 

Olennaisin asia liisausvuokrauksessa on, että ostaja ei saa 

laitetta omakseen. Se ei siis esiinny taseessa omaisuutena eikä 
tuota poistoetuja. Verotuksessa voidaan vähentää tuloista vain 
luototusyhtiölle tavallisesti kuukausittain tai pitemmin jaksoin 
maksetut liisausmaksut. 
Nämä maksut ovat muiden kulujen tapaan tuloja vähentäviä, kun 
taas poistoedun saa luototusyhtiö. Voidaan kiistellä siitä, mikä 
osapuoli tässä hyötyy eniten, mutta tämä järjestely on jo tullut 
välttämättömäksi. 


Kuvitelma liisauksen veroeduista 


Yleisesti kuvitellaan liisaajan saavan suuren veroedun, joten jokai- 
sen veroja maksavan tulisi käyttää sitä hyväkseen. Olemme 
tutkineet pitkään liisauksen etuja ja keskustelleet monien kanssa 
asiasta. Emme kuitenkaan ole todenneet liisaukseen liittyvän 
varsinaista taloudellista etua omalla tai lainatulla rahalla ostoon 
verraten. Sen tyypillisin piirre verotuksen kannalta on, että 
se ei anna jouston mahdollisuutta. Sen sijaan osto sallii vähen- 
nysten sijoittamisen pitkälle ajalle (Englannissa myös 100 pro- 
sentin vähennyksen ensimmäisenä vuonna, meillä yleisesti vain 
lyhytikäisistä laitteista). 

Kuvitelma leviää kahta tietä. Ensinnäkin muutamat valokopio- 
koneiden tai vastaavien myyjät leikkivät kustannuslaskennan 
asiantuntijoita saadakseen kaupan lyötyä lukkoon. Vaikka vain 
suurimmilla toimistokoneiden toimittajilla on omat liisausyh- 
tiönsä, pienimmätkin toimittajat pystyvät ”tarjoamaan liisaus- 
mahdollisuuden” liittymällä yhteen ulkopuolisen liisausyhtiön 
kanssa ja hoitamalla kenties asiaan liittyvän paperisodan (ta- 
vallisesti välityspalkkiota vastaan). Liisaus on näin ollen vain 
myyjän varusteisiin kuuluva ase, jonka avulla hän saattaa 
potentiaalisen ostajan kuvittelemaan laitteen tulevan näin mak- 

samaan vähemmän kuin muuten. Hinnan sijasta myyjä saattaakin 
olla halukkaampi puhumaan ”kustannushyötysuhteesta”, jonka 
jälkeen hän ryhtyy kehumaan laitteen tehokkuutta mainitse- 
mattakaan sen aiheuttamia kustannuksia. Kun hän lopulta 
päätyy hintaan, vaikuttaa helpommin sulateltavalta kuulla lait- 
teen maksavan 7,20 markkaa päivää kohti taikka kenties vielä 
paremmin markan työtuntia kohti kuin 10 000 markkaa selvänä 
käteisenä. 

Usein myyjät myös puhuvat liisauksesta ikään kuin se olisi 
jokin vain hänen edustamalleen yhteisölle ominainen erityis- 
etu, joka on pätevä syy sen tuotteiden valintaan muiden si- 
jasta. Tosiasiassa miltei mitä tahansa voidaan liisata keneltä 
tahansa. Joka tapauksessa myyjä aivan liian usein tarjoaa 
liisausta veroetujen tuojana, mutta tällöin hän puhuu roskaa, 
mikä olisi myös sanottava. Tätä kuvitelmaa eivät kuitenkaan 
levitä vain laitteiden myyjät. Myös luottolaitosten edustajat saat- 
tavat esitellä ainutlaatuisia veroetuja, mutta toden tullen he 
eivät kuitenkaan pysty esittämään selvää näyttöä asiasta. 


Helppoa rahaa? 


Vaikka liisaus ei tarjoakaan mitään erityisiä veroetuja, se ei 
merkitse sitä, etteikö se olisi järkevä rahoitusmuoto. Sillä 
on päinvastoin monia etuja puolellaan. Ensinnäkin se on suh- 
teellisen helposti saatavissa. Ellei yritys satu olemaan sellainen, 
että pankit suorastaan kilpailevat tarjotessaan lainoja, luotolla on 
katto, joka tosin kenties joskus ylitetään. Liisausyhtiöltä 
on sen sijaan yleensä helpompi saada luottoa, ja se tapahtuu 
varsin yksinkertaisesti. Ei ole tarpeen mennä pankkiin johtajan 
puheille puhdas paita yllä ja kiiltävät kengät jalassa sekä 
tuottoennusteet paperilla jne. niin kuin pankkilainan haussa. 
Sen sijaan riittää, kun pyytää puhelimessa lainaa ja esittää 
tarvittavat yksityiskohdat, jolloin luottoedellytysten = ollessa 
riittäviä myyntimies kiiruhtaa vilkkaasti hakemaan allekirjoitusta 
sopimukseen. Laitteen toimittaja laskuttaa sitten luotottajaa ja saa 
maksunsa. Lisäksi eräillä luottoyhtiöillä on väljemmät ehdot kuin 
pankeilla. Ne saattavat pitää itse laitetta tärkeimpänä vakuute- 
naan, jota ilmeisestikään kukaan muu vuokraajan velkoja ei 

voi ottaa haltuunsa. Jopa suurtenkin summien ollessa kysymyk- 
sessä saattaa pienen yrityksen omistajan henkilökohtainen takaus 
riittää, kun taas isohkon yrityksen tase sellaisenaan saattaa 
riittää takeeksi. 


Sitoutumista on harkittava 


Älköön kuitenkaan liisausluoton saannin helppous johtako har- 
kitsemattomiin tekoihin. Yksi ilmeinen haitta on, että laitteen vaih- 
taminen ennen sovitun liisausajan loppua on hyvin vaikeaa. Lii- 
sauksen irtisanominen voi olla mahdollista, mutta jos joku 
kärsii määritettäessä laitteen kuoletuksia käyttöajalta, se on 
liisaaja. Laitteen palautuksen lisäksi tästä seuraa raskaat maksut 
luotottajalle, joten on paikallaan varautua tähän lukemalla sopi- 
muksessa olevat pienellä painetut tekstit ennen allekirjoitusta. 
Vaihtoehtoisesti voi olla mahdollista löytää joku toinen liisaaja 
loppuajaksi, mutta luonnollisesti luotottajan tulee hyväksyä tämä. 
Toimistolaitteiden kehittyessä nykyisellä vauhdilla voi olla 
hyvinkin mahdollista, että laite halutaan vaihtaa ennen liisausajan 
päättymistä, varsinkin jos se on viisi vuotta. Viisi vuotta onkin 
tavallisesti pisin kysymykseen tuleva aika, joskin tässä käsit- 
telemiemme laitteiden käyttöikä on yleensä tätä lyhyempi ja 
vuokra-aika samoin. Kolme vuotta on tavallisin, lyhyemmät epä- 
tavallisia. 


Jäännösarvoliisaus 


Jäännösarvoliisaus on peräisin jo 1950-luvun ”tuhlauksen yhteis- 
kunnan” syntyajoilta, jolloin talouksia houkuteltiin ostamaan 
uusia ja kiihottavia laitteita kuten pesukoneita. Jäännösarvo- 
liisaus on pankkilainauksen ja liisauksen ristisiitos, ja se on 
käytännöllisesti katsoen sama kuin alussa mainittu liisausosto. 
Lain edessä ostaja ei omista hankkimaansa laitetta ennen kuin 
liisausaika on kulunut umpeen, ja silloinkin on tavallisesti 
maksettava pieni lunastusmaksu omistajaksi pääsemiseksi. Kui- 
tenkin olennainen ero tämän ja liisausvuokrauksen välillä on, 
että jäännösarvoliisauksesta verottaja katsoo liisaajan heti sopi- 
muksentekohetkestä laitteen omistajaksi samoin poisto-oikeuksin 
kuin käteisellä ostajan. Siten voidaan vaatia myös luottoyhtiön 
koroista verovähennys pankkilainan korkojen tapaan, mutta ei 

luonnollisestikaan pääomien lyhennysten osalta. Edut ovat siis 
samat kuin pankkilainaa käytettäessä. Koska luottolaitos ei nyt 
voi tehdä poistoja, kuukausimaksut ovat korkeammat kuin 
liisausostossa, mikä vaikuttaa lopulliseen edullisuuteen. 

Jäännösarvoliisaus on siis verotuksen kannalta pankkilainan 
käyttöön verrattavissa, muussa suhteessa taas liisaukseen. Myös 
”helpon rahan”näkökohdat sopivat, eli rahan saannissa ei ole 
vaikeuksia. Jäännösarvoliisaus on yleensä saatavissa samoista 
yhtiöistä kuin vuokraliisauskin. 


Vuokrausmahdollisuus 


Lopuksi on vielä mahdollisuus saada kone vuokralle. Taikka pi- 
kemminkin, normaalisti tällaista mahdollisuutta ei ole. Useimpia 
laitteita ei ole mahdollisuutta vuokrata. Valokopiokoneet ovat 
ainoa suurehko laiteryhmä, joiden kohdalla vuokrausmahdolli- 
suuksia on, mutta ei kovin yleisesti niissäkään. Kirjoituskoneita 
vuokrataan vain hyvin lyhyiksi ajoiksi, eikä olisi kovin helppo 
ohjata ketään vuokraamaan niitä pitkiksi ajoiksi sen paremmin 
kuin vuokraamaan autoa ostamisen tai liisauksen sijasta. Jotkin 
yritykset vuokraavat tekstinkäsittelylaitteita, mutta niiden tarjoa- 
mat ehdot eivät ole itse asiassa todella kilpailukelpoisia pitkillä 
vuokra-ajoilla, kun taas lyhyet vuokra-ajat eivät ole kovin ha- 
luttuja. 

Paitsi että jotakin halutaan vuokrata lyhyeksi aikaa tilapäisen 
tarpeen takia, vuokraamiseen on kaksi mahdollista syytä. 

Ensimmäinen on sen mahdollinen edullisuus muihin vaihto- 
ehtoihin verrattuna. Toinen on halu vapautua omistajuuden 
tai vuokra-aikaan sitoutumisen haitoista. Kopiokoneiden vuok- 
raus voi tulla edullisemmaksi kuin osto, mutta valinnan mah- 
dollisuudet ovat kapeammat, ja ellei ole varovainen, voi joutua 
maksamaan lopultakin enemmän. Mitä ”vapauteen” tulee, jotkin 
vuokraajat tarjoavat tätä, mutta yleensä päinvastainen pitää 
paikkansa. 


Järkevä lainaaminen 


Edellä vertailtiin karkein piirtein ostamista, liisausta ja vuok- 
rausta. Nyt palaamme vielä tarkastelemaan kutakin erikseen 

pyrkien antamaan viitteitä parhaan kaupan tekemiseen sekä 
mahdollisten salakarien välttämiseen. 

Pankki eroaa liisausyhtiöstä siinä, että se antaa ammatil- 
lista neuvontaa ”ilmaiseksi” lainan haun yhteydessä. Pankinjoh- 
taja on aivan eri lajin luomus kuin liisauksen edustaja, ja siellä 
missä liisauksen kauppaaja yrittää myydä rahaa, pankin- 
johtajan kanssa asioiva lainanpyytäjä yrittää myydä itseään. 
Näin on muulloin kuin niiden yritysten kohdalla, joille pankki 
haluaa lainata rahaa, jolloin lainanpyytäjä tietenkin on niskan 
päällä. Pankin kanssa asioitaessa ei kuitenkaan ole juuri pelkoa 
salakareista, ja paras lähestymistapa riippuu suuressa määrin 
suhteista asianomaiseen pankkilaitokseen. Yleisesti ottaen pankkien 
maksuehtojen välillä ei ole suurtakaan eroa niin yksinkertaisen 
asian kuin toimistokoneen rahoituksen ollessa kysymyksessä, ei- 
vätkä pankit suinkaan lähde otsa hiessä miettimään ”luovia 
rahoituspaketteja” asiakkaaan tarpeiden tyydyttämiseksi. 


Liisauksessa oltava tarkkana 


Sen sijaan liisauksen kohdalla voimme antaa muutamia neuvoja, 
jotka voivat tuottaa suuria säästöjä. Nämä kohdistuvat kahteen 
asiaan, maksun kokonaismäärään ja toisaalta liisauksen tark- 
koihin ehtoihin. 

Ensinnäkin maksun suuruus. Vaikka liikepankkiin menevä lai- 
naaja ei voita paljonkaan kiertelemällä ympäriinsä saadakseen 
100 000 markkaa edullisesti, liisaajan kohdalla asia on tarkalleen 
päinvastoin. Liisausyhtiöitä on viljalti useimpien niistä kuu- 
luessa pankeille, ja tutkimustemme mukaan niiden maksuehdot 
vaihtelevat suuresti. 

Otimme esimerkiksi yhteyttä kymmeneen liisausyhtiöön, jou- 
kossa useimmat parhaiten tunnetut yritykset, ja pyysimme niitä 
tarjoamaan viiden vuoden liisausehtoja eri suuruisille summille. 
Vaikka tässä vaiheessa on todettava, että hinnat voivat vaih- 
della liisausmenetelmästä riippuen, niin perusteiden ollessa sa- 
mojakin voivat erot olla huimaavia. Saamiemme tarjousten 
hinnat vaihtelivat välillä 2,171—2,810 % liisauspääomasta kuu- 
kaudelta. Pelkästään tämä ero tekee ilman korkoja 38,34 % alku- 
pääomasta viidessä vuodessa. Vaikka kaikki erot eivät olleetkaan 

näin suuria, tuskin kaksi hintaa olivat koskaan samoja, joten 
tämän tietäen on tyhmää olla katselematta ympärilleen ennen 
sopimuksen tekoa. 


Liisaus välittäjiltä 

Kuten aikaisemmin mainittiin, usein myös toimistolaitteiden 
myyjät tarjoavat omia liisauspakettejaan. Tavallisesti ne tar- 
joavat tunnettuja ehtoja, jotka ne tietävät saavansa yhdeltä tai 
kahdelta arvostetulta liisausyhtiöltä, ja ne ottavat näiltä vä- 
lityspalkkion järjestäessään sopimuksen. Joskus jälleenmyyjän 
tarjous voi olla edullisempi kuin mitä itse pystyisi hankkimaan. 
Kehotamme sen vuoksi tarkistamaan toimittajan tarjoaman pa- 
ketin sisällön ja vertaamaan sitä muiden tarjouksiin. Paitsi 
että havaitsimme usein olevan edullisempaa pyytää itse tar- 
jousta liisausyhtiöltä, totesimme toisaalta olevan helpompi saada 
varsinkin pienehköjä liisaussopimuksia välittäjiltä. 


Syitä rahoitusehtojen välisiin eroihin 


Hintaeroihin on moniakin syitä. Liisausyhtiö voi olla sinänsä 
korkealle arvostettu, mutta pankista riippumaton yhtiö, joten 
sillä ei ole suuria mahdollisuuksia poistojen hyödyntämiseen. 
Se voi myös mennä suurempiin riskeihin ja tehdä aktiivisem- 
paa myyntityötä. Näin ollen moni yritys todella maksaa enem- 
män sopimuksestaan kuin mitä olisi todella tarpeen. Vapaan 
koron vuoksi voi yhtiön korko muuttua vuoden mittaan, joten 
on mahdollista havaita hintojen tulevan houkuttelevammiksi yh- 
tiön halutessa tilivuoden päättyessä lisää poistettavaa. Tämän seu- 
rauksena jonakin kuukautena parhainta ehtoa etsivä lainan- 
hakija voi havaita menettäneensä pari kuukautta myöhemmin tar- 
jotun kilpailuedun. 

Kaikesta huolimatta nämä seikat selittävät vain osan eroista. 
Luonnollisesti toinen liisausyritys on yksinkertaisesti kalliimpi 
kuin toinen. Tämän voi havaita jäännösarvoliisauksen tai liisaus- 
oston hintojen eroista, joihin liisaajan veroaseman ei tulisi 
vaikuttaa mitään. 

Järkeävä johtopäätös tästä on, että maksaa vaivan katsella hiu- 
kan ympärilleen ennen rahoittajan valintaa. 


Liisauksen pohjana oleva hinta 


Yksi tärkeä seikka muistettavaksi on varmistautuminen siitä, 
että liisaukset tai lyhennykset perustuvat todella alennettuun 
hintaan eikä luettelohintaan, paitsi jos luettelohinnasta ei ole 
mahdollista saada alennusta käteisostossakaan. Jotkut toimittajat 
ovat halukkaampia tarjoamaan edullisemmin käteisellä kun lii- 
saamalla, vaikka siihen ei ole mitään järkevää syytä, koska 
rahat tulevat vähintään yhtä nopeasti liisaustapauksessa. Senpä 
vuoksi ei ole mitään syytä puhua liisauksesta ennen kuin hin- 
nasta on sovittu. Sen jälkeen on vaadittava liisauksen perus- 
hinnan pohjaamista alennettuun hintaan. Tämä pätee varsinkin 
suurten alennusten alueella, kuten esimerkiksi kirjoituskoneissa. 
Kukaan asioista vähänkin tietävä ei maksa täyttä hintaa 
kirjoituskoneista (paitsi ollessaan tekemisissä IBM:n kanssa, joka 
ei alenna), joten miksi myöskään liisata luettelohinnan mukaan? 


Maksutapa 


Tarkastellaan sen jälkeen liisauksen maksuehtoja. Rahoitus- 
yhtiöitä vertailtaessa ei ole syytä tarkastella pelkästään kuukau- 
simaksujen suuruutta. Kuukausimaksu voi joskus olla erityi- 
sen alhainen, mikä johtuu siitä, että viiden vuoden eli 60 
kuukauden maksujen sijasta onkin tarkoitus maksaa 66 kuu- 
kauden maksut. Tämä tilanne syntyy siten, että sopimuksen teon 
yhteydessä vaaditaan kuuden kuukauden etumaksut, jonka jäl- 
keen kuukausimaksut alkavat normaaliin tapaan. Tässä ei ole 
suorastaan mitään moittimista, joskin liisauksen myyjät ovat jos- 
kus vähemmän tarkkoja tällaisista seikoista puhuessaan, ja eh- 
tojen ollessa tämän kaltaiset maksujen tulee luonnollisesti 
olla alhaisempia, joten tällaisten sudenkuoppien välttämiseksi 
saattaa olla parempi maksaa korkeampia kuukausimaksuja. 


Liisauksen päättyessä 


Vielä yksi seikka erottaa yhden sopimuksen toisesta, nimittäin, 
mitä tapahtuu laitteelle liisauskauden päättyessä. Liisausvuokrauk- 
sen ollessa kysymyksessä on tavanomaista antaa vuokraajan käyt- 
tää laitetta edelleen alennettua vuokraa vastaan, vaikka olem- 
mekin havainneet eräiden näistä ns. nimellisistä vuokrista olevan 

enemmän nimellisiä kuin toisten. Jos vuokraaja ei halua maksaa 
tätä, laite palaa takaisin liisausyhtiölle. Vuokraaja on eräissä 
tapauksissa oikeutettu saamaan 95 % laitteen mahdollisen 
myynnin yhteydessä saatavasta hinnasta, mutta harvemmin 
toimistolaitteista saadaan paljoakaan pitkän käyttöajan jälkeen. 
Joskus liisausyhtiö myy laitteen takaisin vuokranantajalle, vaikka 
tämä ei kuulukaan alkuperäiseen liisaussopimukseen eikä sitä 
ole oikeutta vaatia, joskin tavallisesti liisausyhtiö on vain 
iloinen päästessään eroon laitteesta. Jäännösarvoliisauksessa ja 
liisausostossa on liisausajalla mahdollisuus päästä laitteen omis- 
tajaksi pienellä maksulla vuorokauden päättyessä. Myynnissä 
tällaisesta laitteesta voi tulla vähän palautustakin maksuille, 
joskin useimpien toimitolaitteiden vaihtohinnat ovat alhaisia 
muutaman vuoden käytön jälkeen. 


Tarkkuutta vuokraukseen 


Ainoa isohko toimistokoneiden alue, jolla voi toivoa saavan- 
sa laitteita vuokralle muuta kuin aivan lyhyeksi aikaa, ovat 
kopiokoneet, joten huomautuksemme koskevat pääasiassa tätä 
aluetta. Muillakin koneilla saattaa satunnaisesti esiintyä vuok- 
rauksen mahdollisuuksia, esimerkiksi telekopiointilaitteiden tai 
puhelinvastaajien ollessa kysymyksessä, mutta näiden laitteiden 
erikoisominaisuuksien vuoksi niitä on käsitelty erikseen. 

Jos ainoa syy kopiolaitteen vuokraukseen on halu välttyä 
sitoutumasta mihinkään, on syytä olla varuillaan. Tällöin voidaan 
nimittäin joutua sitoutumaan paljon suuremmassa määrin kuin 
konsanaan omistuksen tai liisauksen yhteydessä. Joskus sopimus 
sitoo ostajan aina seitsemään vuoteen saakka. Vuokrapaketin 
myyntivaiheessa vakuutetaan, että koneen vaihtoa ei estä mikään, 
ja ostajalle uskotellaan hänen nauttivan mitä suurimpia vapauksia 
vaihtoihin nähden. Pienellä kirjoitettu teksti kuitenkin puhuu 
useinkin vaihdon sijasta kehittyneemmän laitteen hankinnasta, 
joten vuokraaja on sidottu paitsi välittäjään myös merkkiin. 
Emme suosittele asioiden päästämistä tähän pisteeseen, kun 
toisaalta tuskin on kysymyksessä edes lyhyellä aikavälillä suurta 
etua. Toisaalta on oikein sanoa, että vuokraus tarjoaa yleensä 
enemmän perääntymisen mahdollisuuksia, ja todella vikakoneen 

sattuessa se on helpompi vaihtaa kuin ostettu tai liisattu. 

Joka tapauksessa saatavissa on sekä parempia että lyhyempiä 
vuokrasopimuksia. Haittana on, että kun parasta liisaussopi- 
musta etsittäessä ei olla rajoitettuja mihinkään tiettyyn laitteeseen, 
vuokrauksen kohdalla näin on asia, koska vuokralleantajia 
ovat laitteiden toimittajat, eivät rahoitusyhtiöt. Toisaalta lii- 
sausvuokrauksella ja vuokrauksella on paljon yhteistä käyttäjän 
kannalta katsoen (joskin on muistettava, että vuokrasopimus 
sisältää miltei aina myös huollon). 

Kopiokoneyritykset voivat olla hyvin joustavia laatiessaan 
vuokrasopimuksia suurasiakkailleen. Sellaisten merkkien kuin 
Kalle Infotec ja U-Bix kohdalla on hyvin tavallista, että suuria 
konemääriä vuokrattaessa maksetaan vain tavanomaiset kopio- 
kustannukset ilman mitään konevuokria. Tämä vain todistaa sen, 
minkä jokainen järkevä kopiokoneen ostaja tietää, että kopiopal- 
velu ja tarvikkeiden myynti ovat kannattavaa puuhaa. Tällaisia 
halpoja vuokraussopimuksia ei pidä kuitenkaan sekoittaa muuta- 
mien myyntimiesten mainostamiin ”ilmaisiin” koneisiin kopioiden 
hintojen ollessa paljon normaalia kallimpia. Tällöin vuokraus 
saattaa tulla paljon kalliimmaksi kuin konsanaan liisaus tai 
osto. 


Yhteenveto 


Tuskinpa voidaan laatia mitään tarkkaa sääntöä siitä, mikä 
tarkastelemistamme vaihtoehdoista on paras, koska olosuhteet 
sanelevat lopullisen ratkaisun kussakin tapauksessa. Käteisellä 
tai pankkilainalla osto tarjoaa joustavuutta poisto-oikeuksiin 
nähden, johon päädytään myös liisausoston ja jäännösarvolii- 
sauksen avulla. Liisauksiin on yleensä helpompi saada rahoitus 
kuin hakemalla pankista lainaa, mutta pankkirahoitus tarjoaa 
enemmän joustavuutta haluttaessa päästä irti hankitusta laitteesta 
aikaisemmin kuin alun perin suunniteltiin. Keskipitkät tai pitkät 
vuokrasopimukset eivät ole tavallisesti vakavasti harkittavia 
vaihtoehtoja muiden kuin kopiokoneiden kohdalla. Ja jopa kopio- 
koneidenkin ollessa kysymyksessä vuokrausten hintataso saattaa 
johtaa toisen luokan koneeseen, joskin mahdollisen vikakoneen 
vaihto onnistuu helpommin kuin oston tai liisauksen kohdalla. 

Mutta ennen muuta suosittelemme eri vaihtoehtojen etsin- 
tää rahoituksen järjestämiseksi, koska tavallisten liikepankkien 
ulkopuolella eri lainaajilla on hyvin erilaisia maksuehtoja. Hy- 
vää ostosta ei siis pidä pilata huonoilla maksuehdoilla. 


367 


24 


Tukitoiminta ja tarvikkeet 


Ei ole mitään järkeä ponnistella lujasti saadakseen aikaan 
edullisen kaupan, jos hankitun laitteen ylläpidon ja käytön kus- 
tannukset osoittautuvat kohtuuttomiksi. Niinpä jo ostovaiheessa 
on tarkistettava huolellisesti, kuinka paljon laitteen kunnossa- 
pito ja käyttö tulevat maksamaan. 


Huolto 


On paljon vaikeampaa arvioida tuotteelle saatavissa olevaa 
huoltoa kuin itse laitetta. Joka ikinen myyjä suurimpien moni- 
kansallisten jättiyritysten myyntiedustajista pienimmän nurk- 
kamyymälän myyjään saakka väittää tarjoamansa huollon olevan 
ensiluokkaista vihjaisten kilpailijoittensa olevan kiinnostuneita 
toimittamaan asiakkailleen vain ”laatikon” ja jättävän asiakkaan 
omaksi huoleksi asioittensa hoitamisen. Useinkaan ei maksa vaivaa 
kysyä myyjältä asiatietoja laitteesta tavanomaisten myyntipu- 
heiden lisäksi, mutta keskustelu huollon laadusta kiinnostaa 
asiakasta paljon vähemmän kuin oma horoskooppi. Miten siis 
näin ollen olisi hankittava tieto siitä, mihin huollon kohdalla 
joudutaan? Neuvomme on ottaa tavaksi pyytää suosituksia. 
Soitto parille paikalliselle asiakkaalle ja tiedustelu heidän tyyty- 
väisyydestään, vaikka toimittaja ei halukkaasti annakaan tyyty- 
mättömien asiakkaiden nimiä, tuottaa silti enemmän kuin ei 
mitään, ja ellei myyjä voi antaa nimiä, se ainakin on varoitus- 
merkki. 

Yleisesti ottaen suurin osa useampien laitteiden toimittajista 
varmistaa itse asiassa laitteilleen kunnollisen huollon, ja aivan 
ala-arvoiset tapaukset ovat harvinaisia. Tähän tulokseen tuskin 
tulee keskustelemalla myyjien kanssa. Kun pyytää myyjää 
perustelemaan kohtuuttomalta näyttävää hintaa, hän alkaa välit- 

tömästi kehua tarjoamaansa palvelua haukkuen kaikkien muiden 
huoltotoimet maan rakoon. Yleensä tällaisin puhein vain myön- 
netään hinnan olevan kilpailukyvytön. Syy on, että hankinta- 
hintaan ei sisälly huoltoa, vaan siitä maksetaan myöhemmin 
— ja raskaasti. Toisin sanoen hankintahinta ei edusta huollon 
laatua eikä mikään estä asettamasta hintaa houkuttelevaksi ja 
riittävällä taustatuella varustetuksi. 

Täsmentäkäämme tätä kuitenkin sanomalla, että ainoa han- 
kintahintaan sisältyvä tuki seuraa heti kaupan jälkeen — opas- 
tus, yleinen tiedotus ja niin edelleen. Tämä tosin riippuu suuressa 
määrin siitä, mitä ostetaan. Esimerkiksi kopiokoneen kohdalla 
ei tällainen tuki ole lainkaan kiinnostava, joten viisas ostaja 
neuvottelee lujasti hinnasta maksamatta lainkaan epäilyttävästä 
edusta saada nauttia toimittajan paikallisen ”reproalan konslutin” 
miellyttävästä seurasta. Sen sijaan tietokoneen ollessa kysy- 
myksessä — saattaa olla paikallaan varata toimittajan aikaa 
hiukkasen lähikuukausina asennuksen jälkeen opastuksen, neu- 
vonnan ja tarkistusten muodossa, jotta kaikki tapahtuisi par- 
haalla tavalla. Tällaisissa tapauksissa ei kenties ole syytä 
tinkiä hintaa aivan pohjamutiin saakka, koska myyjä ei sil- 
loin katso saavansa korvausta käyttämälleen lisäajalle. 


Huoltosopimukset 


Kun olemme nyt varmistaneet, että huolto ei ole jotakin 
sellaista, mitä toimittaja tarjoaa hyvää hyvyttään, vaan 
josta laskutetaan ja joka tuottaa toimittajalle voittoa, seuraa 
kysymys sen maksamistavasta. Karkeasti ottaen siihen tarjoutuu 
kaksi mahdollisuutta. Ensimmäinen on maksaa käyntien perus- 
teella eli 4 /a carte, toinen on tehdä kaiken kattava sopimus, 
jonka mukaan kiinteä maksu sisältää huoltotyön ja osat (tai 
tietyn osuuden näistä). Selvää sääntöä ei ole siitä, mikä 
olisi järkevin. Huoltosopimuksen etu on sen helppo budjetoita- 
vuus ja eri laitteiden vertailun helppous jo valintavaiheessa. 
Käyntien pohjalta maksettaessa voidaan saada tietoon ainoas- 
taan tuntipalkkio, mutta käyntien luvusta ja pituudesta ei voida 
saada varmaa kuvaa. Ja lisäksi on arvioitava osien hinnat. 
Toisaalta maksu käyntien perusteella saattaa tulla halvemmak- 

si, joskaan mitään varmaa keinoa ei ole sen ennakoimiseen, 
joten tämän arvostelemiseen tulee käyttää kokemusten tuomaa 
harkintakykyä. Moni väittää elektronisia osia sisältävien laittei- 
den olevan sähkömekaanisia luotettavampia, koska niissä on vä- 
hemmän liikkuvia osia, mutta varoitamme uskomasta tähän so- 
keasti, sillä elektroniset laitteet voivat aiheuttaa ostajilleen mel- 
koisesti vaivaa, varsinkin jos niiden riikkoontuessa korjaaminen 
tulee kalliimmaksi. Jos meidän pitäisi antaa neuvo siitä, mil- 
loin tehdä huoltosopimus, tapahtuisi se suurin piirtein tähän 
tapaan, että siitä on vähemmän hyötyä jonkin postimaksu- 
koneen tai paperintuhoajan kuin tietokoneen tai elektronisen 
kirjoituskoneen kohdalla. Eräs ratkaiseva vaikutin on luon- 
nollisestikin huoltosopimuksen hinta. Tavallisesti tämä on 10 % 
laitteen alkuhinnasta, mutta kun hankintahinnat ovat useimpien 
laitteiden kohdalla laskusuunnassa huoltokustannusten pysyessä 
samoina tai noustessa, mainittu prosenttiosuus voi pyrkiä 
korkeammalle. 

Tässä on lyhyt luettelo huoltosopimusta tehtäessä tarkistetta- 
vista seikoista. Ensinnäkin sopimuksen tulee kattaa kaikki 
mahdollinen, tai jos jotakin jätetään pois, siitä ollaan enna- 
kolta tietoisia. Aivan liian usein luullaan kaikkien osien kuu- 
luvan sopimukseen, kunnes sitten havaitaan pikkutekstin mukaan 
kaikkein kalleimpien osien olevan ulkopuolella. Toinen kysymys 
koskee huoltokäyntien luvun mahdollista rajoitusta — joskus 
vian korjaaminen voi vaatia tusinan verran käyntejä, mutta 
sopimus kattaa kenties vain neljä tai viisi. Samoin eräät sopi- 
mukset kattavat vain ehkäisevän huollon toimittajalle sopiviin 
aikoihin, mutta eivät lainkaan rikkoutumisista aiheutuvia käyn- 
tejä. Myös on tarkistettava, sitoutuuko toimittaja huoltoon mää- 
rätyssä ajassa — jotkut tekevät näin, joskin on vaikeaa painos- 
taa tähän, paitsi milloin palvelu on todella hidasta. Edelleen 
on varmistettava huoltohintojen pysyminen kohtuullisella ta- 
solla — kokemustemme mukaan ne joskus ampaisevat kor- 
keuksiin vuoden kuluttua. Lopuksi, kun sopimus on saatu ai- 
kaan, on varmistettava sen uudistettavuus. Hyvillä ehdoilla 
varustetun sopimuksen hyvä puoli on, että se takaa samojen 
edullisten ehtojen jatkumisen vuodesta toiseen ilman sanotta- 
vaa kustannusten nousua, vaikkapa kone sattuisi tarvitsemaan 

runsaasti huoltoa lopulla ikäänsä. Jotkin sopimukset oikeutta- 
vat toimittajan siirtymään käyntilaskutukseen koneen alkaessa 
vaatia raskaasti huoltoa. 

Tässä oli muutamia yleisiä sopimuskohtia, ja kehotamme 
tutkimaan sopimusta huolellisesti siihen kätkeytyvien salakarien 
varalta. Tämä edellyttää tietenkin, että toimittaja on valmis- 
tautunut tarjoamaan huoltopalvelua. Jotkin toimittajat eivät tee 
itse huoltoa, vaan siirtävät asiakkaansa kolmannen osapuolen 
huostaan. Näin tapahtuu yleensä halvan hintaluokan tietokonei- 
den kohdalla, mutta myös monilla muilla aloilla, eikä se 
välttämättä ole mitenkään negatiivista, joskin siihen liittyy 
eräitä haittoja, ainakin yhteydet jäävät heikommiksi, kun toimit- 
taja ei ole vastuussa huollosta. Tunnemme myös tapauksia, joissa 
toimittajan myyjä antaa lupauksia huollosta mainiten kuitenkin 
kolmannen osapuolen olevan itse asiassa vastuussa kaikesta 
kunnossapidosta. Joskus tällainen kolmas osapuoli kieltäytyy 
hyväksymästä toimittajan ja asiakkaan välistä sopimusta väittäen 
varsin aiheellisestikin olleensa alun perin asian ulkopuolella. 

Lopuksi on laitteita, joiden sopimuksiin sopivat erilaiset 
näkökohdat. Tärkein esimerkki näistä on kopiokone, josta 
usein maksetaan ”kopiomaksu”, joka sisältää kopiopaperin 
hinnan lisäksi huollon ja tarvikkeet. Näiden laitteiden huolto- 
sopimuksista on käyty keskustelua tämän kirjan osassa 3. 


Tarvikkeet 


Laitteen myyjä pyrkii saamaan kaupaksi myös sen vaatimat 
tarvikkeet. Miltei kaikki laitetyypit vaativat tarvikkeita toimiak- 
seen, ja toimittajat saavat melkoisen osan voitoistaan tarvik- 
keiden myynnistä. On kuitenkin erittäin harvinaista, etteikö 
jotakin tarviketta olisi saatavana muualtakin, joten emme voi 
kyllin korostaa sen seikan tärkeyttä, että ei ole mitään aihetta 
ostaa automaattisesti tarvikkeita laitteen toimittajalta vain 
sen vuoksi, että niissä sattuu olemaan sama logo kuin toi- 
mitetussa laitteessa. Koneen myyjä tulee varmasti vakuuttamaan, 
että muiden toimittajien tarvikkeet eivät toimi tyydyttävästi 
koneessa, mutta useimmissa tapauksissa hän puhuu pelkkää 
apulantaa, ja jos asia epäilyttää, ei maksa paljon kokeilla 

pientä erää toisen toimittajan tarviketta testausmielessä asian 
selvittämiseksi. 

Osassa 3 tarkasteltiin yksityiskohtaisesti toimistolaitteiden 
päätyyppejä, ja alla kerrotaan tarvittavista tarvikkeista sekä 
niiden vapaista hankintamahdollisuuksista. 


Kirjoituskoneet 


Sähkökäyttöisiin varsi- ja pallokoneisiin on saatavilla laajat 
valikoimat nauhoja. Joskus koneen valmistajan myymä merkkiin 
kuuluva nauha on paljon kalliimpi tarjoamatta mitään näkyvää 
etua. Elektronisten kirjoituskoneiden nauhojen kohdalla valin- 
nan vara on vielä nykyisin vähäisempi, joskin se on kasvamassa. 
Yleensä elektronisten koneiden nauhat ovat kuitenkin paljon 
kalliimpia kuin sähkökoneiden, jopa niin, että kustannusero saat- 
taa olla vuodessa tuhansia markkoja. IBM:n tai Remingtonin 
pallokoneen omistaja voi tehdä viisaammin ostamalla pallot 
riippumattomalta toimittajalta, kun taas elektronisten mallien 
kirjasinkehiä ei ole vastaavalla tavalla saatavilla. Katso luvun 
5 loppua. 


Tekstinkäsittelylaitteet 


Tekstinkäsittelylaitteisiin ei kannata ostaa levyasemaa tarkista- 
matta ensin mahdollisia halvempia lähteitä. Miltei kaikki teks- 
tinkäsittelylaitteet käyttävä yleisesti saatavilla olevia levyjä, ja 
niiden hinnat vaihtelevat merkittävästi. Kehäkirjoittimen nau- 
hojen ja itse kirjasinkehien ostossa voi säästää tekemällä ne 
riippumattomilta = toimittajilta, varsinkin =kirjoittimen ollessa 
Oume tai Diablo, kuten useimpien ”varsinaisten” tekstinkä- 
sittelylaitteiden kohdalla on asia. 


Sanelimet 


Jos nauhoja käytetään paljon, nämä kannattaa etsiä sopivasta 
lähteestä. Kannattavien sanelimien kohdalla on myös muis- 
tettava paristot eikä ole mitään syytä kuvitella kestoparistojen 
olevan taloudellisempia kuin tavalliset. 

Tietokoneet 


Edellä mainittu toteamus levyasemista pätee myös tietokonei- 
siin. Mitä kirjoittimiin tulee, näihin voidaan käyttää myös 
vaihtoehtoisia nauhoja. Tietokonetarvikkeiden hinnat vaihtelevat 
melkoisesti, ja tämä on jopa klassinen esimerkki alueesta, 
jolla kannattaa kierrellä vähän katselemassa esimerkiksi jatko- 
lomakkeita, tavallista kirjoituspaperia taikka etikettilomakkeita. 
Katso lukua 9. 


Televiestintälaitteet 


Mitä puhelinvaihteisiin ja -kojeisiin tulee, ne eivät vaadi juuri 
mitään tarvikkeita. Myös muiden televiestintään ja puhelimeen 
liittyvien laitteiden vaatimat tarvikkeet ovat merkityksettömiä. 


Kopiokoneet 


Nämä vaativat melkoisesti tarvikkeita, mutta paperin ohella 
suurin tekijä on väriaine, jota ei yleensä ole vapaasti saata- 
vissa muualta kuin toimittajalta. Kopiokoneiden toimittajien 
ympärillä on rajoitusten ilmapiiri, josta on puhuttu kopio- 
koneiden yhteydessä. 


Painokoneet 


Painomusteita, erikoisnesteitä, levyjä jne. on miltei aina saata- 
villa monissa paikoissa, joten niitä kannattaa hiukan etsis- 
kellä. 


Grafiikkalaitteet 


Tämän alan kaikissa tarvikkeissa on huomionarvoisia hinta- 
vaihteluja esim. ladontapaperin, kemikaalien ym. kohdalla, joten 
kannattaa etsiä hyvän alennuksen mahdollisuutta. 


Postituslaitteet 


Luvussa 17 on vertailtu eri tyyppisten osoitekoneiden kustan- 
nusetuja niiden käyttämien painolevyjen jms. kannalta. Posti- 
tuksen hoitaminen ei vaadi paljon tarvikkeita, vaan pikem- 

minkin on syytä olla tarkkana monien toimittajien tarjoamiin 
aivan hyödyttömiin tarvikkeisiin nähden. 


Mikrokuvaus 


Tässä on suurin kustannustekijä itse filmi, mutta kuvauslait- 
teista riippuen saattaa löytyä muitakin tarvikkeita, joita kenties 
ei ole saatavissa monista lähteistä. 


Toivomme näiden viitteiden olleen hyödyllisiä. Tärkeitä kohtia 
muistettaviksi ovat (a) että harvoin puuttuu muita mahdolli- 
sia hankintalähteitä, vaikka koneen valmistaja yrittäisikin estää 
menemästä muualle tarvikkeita ostamaan, ja (b) että kiertele- 
mällä vähän ympäri voi onnistua saamaan monilla alueilla 
merkittäviä säästöjä. 

Lopuksi paperitarvikkeiden toimittajia koskeva varoituksen 
sana (joilta suurin osa edellä mainituista tarvikkeista oste- 
taan). Vanha temppu luottamuksen hyväksikäytöstä elää voimak- 
kaana edelleen ja toimii monissa kaupungeissa ja keskuksissa. 
Se toimii tähän tapaan. Tarvikkeiden myyjä valitsee yrityk- 
sen, jossa ci ole keskitettyä ostoa taikka jossa moni henkilö 
tekee ostoja, erityisesti sihteerit ja puhelinvaihteen hoitajat. 
Edustaja lyöttäytyy suhteisiin sihteerin tai vaihteenhoitajan kans- 
sa ja alkaa lisätä voimakkaasti paperien ja tarvikkeiden ti- 
lauksia. Usein toimitetaan lisäksi enemmän kuin mitä on tilattu, 
koska tilaukset tapahtuvat yleensä suullisesti. Tarpeetonta on 
mainita, että laskutus tapahtuu tietenkin täysien määrien mu- 
kaan. Usein ei kukaan huomaa mitään ennen kuin niin suuria 
määriä paperia kasaantuu varastoon, etteivät ne enää voi 
jäädä huomiotta. Samalla tuhlaantuu paljon rahaa tarpeet- 
tomiinkin tarvikkeisiin. Tyypillisiä kohteita ovat pienet ja 
keskisuuret yritykset — kyllin suuria, jotta tällaista voi ta- 
pahtua kenenkään havaitsematta, mutta eivät kyllin suuria oston 
keskittämiseksi vastuulliselle henkilölle. Tätä on syytä varoa 
ja muistaa samalla, että toimistotarvikkeiden hinnoissa on eroa, 
ja että on paikallaan asettaa tarjouspyyntöihin tarkat määrät. 

Rastor-Julkaisut: Käsikirja-sarja 8. 


Derrick, Oppenheim: 
UUSINTA TOIMISTOTEKNIIKKAA 


Tekninen kehitys on tuonut toimiston käyttöön hyvin moni- 
naisia ja usein varsin hämmentäviäkin uusia laitteita. Kun yrit- 
täjä joutuu vastakkain näin monien erilaisten koneiden kanssa, 
miten hän voisi hankkia tietoa tehdäkseen oikeita valintoja? 


Uusinta toimistotekniikkaa on teos, jossa tutkitaan yksityiskoh- 
taisesti erilaisia saatavilla olevia laitteita, mitä niillä voidaan 
tehdä ja millä eri perusteilla niiden kelpoisuutta toimiston 
käyttöön tulisi arvioida. Tämä kirja antaa käytännöllisiä neu- 
voja uuden tekniikan mukaisen toimiston varustamiseen uusilla 
laitteilla kopiokoneesta tekstinkäsittelylaitteeseen, mikrotietoko- 
neesta kirjoituskoneeseen ja postimaksukoneesta yhdennettyyn 
toimistojärjestelmään. 


Osassa 1 tutkitaan kuluttajansuojaa, nykyajan huippuunsa viri- 
tettyjä myyntitapoja ja niiden ostajalle aiheuttamia salakareja. 
Osassa 2 selvitetään nykyaikaista digitaalitekniikkaa ja miten 
se tulee kirjoittajien mielestä muuttamaan toimiston laitteiston. 
Osassa 3 annetaan kustakin toimistokoneiden alueesta yksi- 
tyiskohtainen kuvaus käytännöllisine ohjeineen käyttäjää varten. 
Osa 4 tarkastelee ”yhdentyneen toimiston” järjestelmiä sekä 
”tietotekniikan vallankumousta” luoden katsauksen lähiverkkoi- 
hin, toimistojen väliseen elektroniseen viestintään sekä yleisten 
tietokantojen käyttöön. 


John Derrick ja Phillip Oppenheim toimittavat riippumatonta 
kuluttajille suunnattua raporttia What to Buy for Business”. 

Rastorin Käsikirja-sarjassa on ilmestynyt: 


- Westwick: Yritysjohdon tunnusluvut 

. Leenders-Fearon-England: Osto ja materiaalihallinto 
. Kotler: Markkinoinnin käsikirja 

. Morris: ATK-käyttäjän käsikirja 

. Sjölander: Tuotannonjohdon käsikirja 

Welin: Tuotekehityksen käsikirja 

. Horngren: Laskennan käsikirja 

TURUN YLIOPISTON KIRJASTO 


Tämä teos on palautettava Turun yli- 
opiston yleiseen kirjastoon viimeistään: 

